
Fivérem és apám emlékére 


Hogyan kelt át egy Hajó a Vonalon, 

viharoktól űzve a Déli-sark felé; 

s a hideg birodalmából hogyan vett irányt 

a Nagy Csendes-óceán trópusi Ovébe; 

és mily különös dolgok estek meg vele; 

és miként talált vissza saját honába a Vén Tengerész. 
(Samuel Taylor Coleridge: A vén tengerész dala) 


Főszereplők 


I. Károly király (később V. Károly, a Német-római Császárság 
uralkodója) 

Mánuel király (Portugália királya) Juan de Aranda 

Juan Rodriguez de Fonseca (Burgos érseke) 

Cristobal de Haro (bankár, befektető) 

Ruy Faleiro (kozmográfus) 

Beatriz Barbosa (Magellán felesége) 

Diogo Barbosa (Magellán apósa) 


Az Armada de Molucca 
(a Sevillából való indulás idején): 


Trinidad 

Fernando Magellán (főparancsnok) 

Estévaő Gomes (főkormányos) 

Gonzalo Gómez de Espinosa (alguaci/ vagy tábori rendőrtiszt) 
Francisco Albo (kormányos) 

Pedro de Valderrama (káplán) 

Ginés de Mafra (tengerész) 

Enrigue de Malacca (tolmács) 

Duarte Barbosa (létszámfeletti) 

Alvaro de Mesguita (Magellán rokona, utas) 
Antonio Pigafetta (krónikás, utas) 

Cristóváo Rebélo (Magellán törvénytelen fia, utas) 


San Antonio 

Juan de Cartagena (kapitány és főinspektor) 
Antonio de Coca (a flotta könyvelője) 

Andrés de San Martín (asztrológus és kormányos) 
Juan de Elorriaga (fedélzetmester) 

Gerónimo Guerra (írnok) 

Bemard de Calmette, aki 

Pero Sánchez de la Reinaként is ismert (káplán) 


Concepción 

Gaspar de Ouesada (kapitány) 

Joáo Lopes Carvalho (kormányos) 

Juan Sebastián Elcano (fedélzetmester) 


Juan de Acurio (első tiszt) 
Hernando Bustamente (borbély) 
Joáozito Carvalho (kadét) 

Martin de Magalháes (utas) 


Victoria 

Luis de Mendoza (kapitány) 

Vasco Gomes Gallego (kormányos) 
Antonio Salamon (fedélzetmester) 
Miguel de Rodas (első tiszt) 


Santiago 

Juan Rodriguez Serrano (kapitány) 
Baltasar Palla (fedélzetmester) 
Bartolomé Prieur (első tiszt) 


Megjegyzés a dátumokhoz 


A Julianus-naptárban időeltolódások vannak, melyek a Julius 
Caesar óta eltelt időszak következményei. A keresztény 
egyházak szerte a világon, beleértve Spanyolországot is, 
módosításokkal ugyan, de ezt a naptárat fogadták el. 

Hatvan nappal Magellán föld körüli útjának befejezése 
után, 1582-ben Spanyolország, Franciaország és más európai 
országok áttértek a Gergely-naptárra, melyet XIII. Gergely 
pápa bocsátott tó, azzal a céllal, hogy korrigálja a Julianus- 
naptár növekvő hibáit. Több mint két évszázadig tartott, amíg 
egész Európa áttért a Gergely-naptárra, a protestáns országok 
ugyanis ellenálltak a változtatásnak. Az évszázadok folyamán 
fölgyülemlett késés helyesbítésére tíz napot egyszerűen el 
kellett felejteni, ennek folytán a Julianus-naptárban szereplő 
1582. október 5. hirtelen 1582. október 15-évé változott - a 
Gergely-naptárban. 

Ezen kalendáriumbonyodalmak mellett Magellán 
utazásának is megvoltak a maga időrögzítési gondjai. A 
különböző eseményeket az expedíció két hivatásos krónikása, 
Antonio Pigafetta és Francisco Albo rögzítette, olykor 
egynapos eltéréssel. Az ellentmondás emberi hibából is 
származhat, de lehet, hogy a két krónikás más-más 
naplóvezetési módszerének a következménye. Albo, aki 
kormányos volt, a  hajónaplók vezetésénél alkalmazott 
szokásos módszert követte, márpedig eszerint az adott nap 
nem éjfélkor, hanem délben kezdődik.  Pigafetta a 
naplóvezetésnél nem tengerészeti kereteket használt. Így 
aztán előfordulhat, hogy egy adott reggelen megtörtént 
eseményt egynapos különbséggel jelölt a két krónikás. 

Végezetül a nemzetközi dátumvonal (naptárvonal, naptári 
délkör) Magellán utazása előtt még nem létezett. (Ma Guam 
szigetétől nyugatra terjed ki a Csendes-óceánon.) 

Ahogy a föld körüli út végéhez közeledtek, Albo és 
Pigafetta meglepetten észlelték, hogy számításaik 
pontatlanok, és föld körüli utazásuk végül is egy nappal 
tovább tartott, mint ahogy gondolták. 


PROLÓGUS 


Lidérces felbukkanás 

Oh, valóság ez, vagy 
álmodom? 

Fény villan ott, a fároszon. 

Uzen a szirt s a hegyorom: 

Hazámat újra láthatom!" 


A spanyolországi Sanlúcar de  Barrameda kikötő 
közelében 1522. szeptember 6-án viharvert hajó jelent 
meg a horizonton. 

Ahogy a hajó közelebb úszott, a parton összesereglett 
bámészkodók egyre tisztábban látták, hogy a tengeri 
fuvallat rongyos vitorlákat csapkod, az árbocozat 
szétrohadt, a színeket fakóra szívta a nap, s a hajó 
oldalába a viharok mély barázdákat szántottak. Kis 
révhajót küldtek a különös jövevény elé, hogy a zátonyok 
között a kikötőbe vezesse. Akik a fedélzetén 
tartózkodtak, a leglidércesebb tengerészlázálommal 
találták magukat szembe. A kísértethajó legénysége 
mindössze tizennyolc tengerészből és három fogolyból 
állt - a kóros alultápláltságtól csontvázszerű jelenés 
valamennyi. Többségüknek jártányi ereje se volt, de még 
beszélni se tudtak. Nyelvük  földuzzadt, testüket 
fájdalmas kelések borították. Kapitányuk halott, akárcsak 
a tisztek, a  vitorlamesterek és a kormányosok; 
tulajdonképpen csaknem az egész legénység odaveszett. 

A révhajó óvatosan maga után csalogatta a viharvert 
hajót a kikötőt őrző sziklazátonyok között, és a Victoria 
lassan ráúszott a szelíden kanyargó Guadalguivir folyóra, 
mely Sevilla felé vitte; a város felé, ahonnan a hajó 
három évvel korábban útnak indult. Senki nem tudta, mi 


! A fejezetek elején szereplő versrészleteket Samuel Taylor 


Coleridge A vén tengerész dala (The Rime of the Ancient Mariner) 
című költeményéből Erdélyi András fordította. 


történt vele azóta, így tehát felbukkanása nagy 
meglepetést keltett azokban, akik a parton a horizontot 
kémlelték. A Victoria maga volt a rejtély, és a 
fedélzetéről letekintő kísérteties  ábrázatok az 
ismeretlenbe tett hosszú utazás sötét titkairól 
árulkodtak. A  hányattatások ellenére a hajó és 
megfogyatkozott legénysége valami olyan teljesítményt 
hajtott végre, amire eddig egyetlen hajó sem volt képes. 
Addig haladtak nyugat felé, mígnem elérték a Keletet, 
majd folytatva ugyanezt az útirányt, valóra váltottak egy 
olyan álmot, mely egyidős az emberiséggel - a 
történelem során először körülhajózták a földgolyót 

Három évvel korábban a Victoria egy közel 
kétszázhatvan tengerészt és öt hajót számláló flottához 
tartozott; a flottaparancsnok egy bizonyos Fernáo de 
Magalháes volt, akit ma Fernando  Magellánként 
ismerünk. Ez a portugál nemesember és hajós otthagyta 
hazáját, hogy Spanyolországnak szolgáljon, azzal a 
megbízatással, hogy felkutassa a Föld fölfedezetlen 
részeit, és a spanyol korona részévé nyilvánítsa. 
Expedíciója a felfedezések korának legnagyobb és 
legjobban fölszerelt vállalkozásai közé tartozott. A fényes 
flottából mára csupán a Victoria és tönkrement maroknyi 
legénysége maradt meg; egy szellemhajó, melyet több 
mint kétszáz túlvilágra költözött tengerész emléke kísért. 
Sokan közülük gyötrelmes halált haltak, voltak, akiket a 
skorbut vitt el, másokat halálra kínoztak, s akadtak, akik 
a tengerbe vesztek. Magellánt, a főparancsnokot 
brutálisan meggyilkolták. Dicsőséges neve ellenére a 
Victoria nem a győzelem hajója volt, hanem a pusztulásé 
és a kíné. 

És mégis, a kevés túlélőnek micsoda történet volt a 
tarsolyában! - a lázadás, a távoli partokon lezajlott 
orgiák és az egész glóbusz fölfedezésének története. Egy 
olyan történet, mely megváltoztatta a történelem 
menetét és az emberiség gondolkodásmódját. A 
felfedezések korában sok expedíció katasztrófával 


végződött, és hamar feledésbe merült, ez az egy 
azonban, az útját kísérő szerencsétlenségek ellenére, 
minden idők talán legfontosabb tengeri utazásának 


bizonyult. 
A föld körüli út a nyugati világ kozmológiai 
elképzeléseit - a világegyetem s benne az ember 


helyének meghatározását -, akárcsak földrajzról alkotott 
fogalmait, — örökre megváltoztatta.  — Bebizonyította 
egyebek között, hogy a Föld kerek, hogy Amerika nem 
India része, hanem külön kontinens, és hogy a földfelszín 
legnagyobb részét óceánok borítják. Az utazás döntő 
bizonyítékát adta annak, hogy a Föld végső soron 
egységes világ. Ám azt is bebizonyította, hogy Földünk a 
szüntelen természeti és emberi konfliktusok világa. 
Ezeknek a felfedezéseknek az emberéletekben és 
szenvedésekben kifejezhető ára jóval nagyobb volt, mint 
amire az expedíció indulásakor bárki is számított. A 
kísértethajó utasai túléltek egy expedíciót, mely a világ 
végéről tért vissza, ám ami ennél is fontosabb, kiálltak 
egy utazást, mely az emberi lélek legsötétebb rejtekeibe 
vezetett. 


ELSŐ KÖNYV 


A BIRODALOM KERESÉSE 


ELSŐ FEJEZET 


A kutatás 
Csontváz-kezével megragadja, 
,Volt egy hajó" - hörög az 
ősszakáll. 


Eressz utamra, senkiházi!" 
S a toprongy némán magába száll. 


Tordesillasban 1494. június 7-én VI. Sándor pápa 
kettéosztotta a világot; a nyugati részt a Spanyol 
Királyságnak, a keletit a Portugál Királyságnak juttatta. 

A dolgok másként is alakulhattak volna, ha a pápa 
nem spanyol származású - Rodrigo de Borja, született 
Valencia mellett -, de történetesen az volt. Jogot tanult, 
és akkor vette föl a Borgia nevet, amikor anyai 
nagybátyja, Afonso Borgia, III. Kálixt néven megkezdte 
rövid pontifikálását. Ahogy a családfája sejtetni engedi, 
VI. Sándor meglehetősen világias pápa volt, Európa 
leggazdagabb és legtörekvőbb emberei közé tartozott, 
kedvelte számtalan szeretőjét és törvénytelen sarját, és 
elegendő energiát fordított arra, hogy világi 
szenvedélyeinek hódolhasson. 

Tekintélyének teljes súlyát latba vetette, hogy a 
hozzá folyamodó Aragóniái Ferdinánd király és Kasztíliai 
Izabella királynő kedvébe járjon. A katolikus uralkodópár 
intézményesítette 1492-ben az inkvizíciót, azzal a 
szándékkal, hogy országát a zsidóktól és a móroktól 
megtisztítsa. Ferdinánd és Izabella jelentős befolyást 
gyakorolt a pápaságra, s a királyi párnak minden oka 
megvolt, hogy kedvező római fogadtatásra számítson. 
Azért mentek Rómába, hogy a genovai hajós, Kolumbusz 
Kristóf által — újonnan fölfedezett és spanyol 


felségterületnek nyilvánított Újvilág védelmében a pápai 
áldást  " megszerezzék. Félő volt, hogy hasonló 
követelésekkel áll elő Portugália, Spanyolország fő 
riválisa a kereskedelmi útvonalak ellenőrzéséért folyó 
versengésben, továbbá Anglia és Franciaország is. 

Ferdinánd és Izabella esedezve kérte VI. Sándor 
pápát, hogy támassza alá Spanyolország Ujvilágra 
vonatkozó jogcímét. Az egyházfő azzal válaszolt, hogy 
pápai bullákat - hivatalos rendeleteket - bocsátott ki, 
melyek a spanyol és portugál területek közé új 
demarkációs — vonalat húztak a földgolyón. A 
választóvonal az Északi-sarktól a Déli-sarkig terjedt, s az 
Atlanti-óceánon Észak-Afrika partjaitól távol elhelyezkedő 
Zöld-foki-szigetektől száz mérföldre (valamivel több mint 
háromszáz angol mérföld) nyugatra húzódott. Az 
ismeretlen szigetcsoportot Antonio és Bartolomeo da Noli 
portugál felségjel alatt hajózó genovai tengerészek 
fedezték föl 1460-ban, s attól kezdve a szigetek a 
portugál rabszolga-kereskedelem előretolt bástyájaként 
szolgáltak. 

A pápai bullák a Spanyol Királyság számára 
kizárólagos jogokat garantáltak a földteke azon részeire, 
amelyek a vonaltól nyugatra fekszenek, a portugálok 
pedig értelemszerűen a keleti részeket kapták meg. 
Abban az esetben azonban, ha bármelyik királyság olyan 
földet fedezett volna föl, melyet keresztény uralkodó 
kormányoz, a szóban forgó területre a pápai bulla 
értelmében egyikük sem támaszthatott volna igényt. A 
rendeletek ahelyett, hogy a spanyol-portugál 
nézetkülönbségeket elsimították volna, őrült versengést 
indítottak el a két ország között az új területekért, illetve 
a kereskedelmi útvonalak ellenőrzésének 
megszerzéséért, s persze mindkét oldalról megpróbálták 
a demarkációs vonalat a saját javukra módosíttatni. A 
választóvonal meghatározása körüli huzavona tovább 
folytatódott, amikor a két ország diplomatái egy észak- 
nyugat-spanyolországi kisvárosban, Tordesillasban 


tárgyalóasztalhoz ültek, hogy valamiféle egyezségre 
jussanak. 

Tordesillasban a spanyol és portugál diplomaták 
kitartottak a pápai felosztás gondolata mellett, okkal, 
hiszen az elképzelés szemlátomást mindkét fél érdekeit 
jól szolgálta. Ugyanakkor a portugáloknak sikerült 
spanyol  kollégáikat  meggyőzniük arról, hogy a 
választóvonalat 270 tengeri mérfölddel nyugatra tolják; 
így a vonal a Zöld-foki-szigetektől 370 mérfölddel 
nyugatra, modern számítás szerint 46" 30" Ny-ra került. 
Ez a változtatás a határvonalat az Atlanti-óceán közepén, 
nagyjából a Zöld-foki-szigetek és a spanyol karibi 
szigetek között félúton húzta meg. Az új határvonal a 
portugáloknak vízi úton bőséges hozzáférési lehetőséget 
kínált az afrikai kontinenshez, és ami ennél is fontosabb, 
lehetővé tette számukra, hogy jogot formáljanak az 
újonnan fölfedezett országra:  Brazíliára. De a 
választóvonal körüli torzsalkodások - és a birodalmi 
követelések, melyek a vonal elhelyezkedésétől függöttek 
- hosszú évekig elhúzódtak. VI. Sándor pápa 1503-ban 
meghalt, a pápai trónon II. Gyula követte őt, aki 1506- 
ban hozzájárult a változtatásokhoz, és ennek folytán a 
szerződés elnyerte végső formáját. 

A véget nem érő kompromisszumok következtében 
azonban a szerződés jóval több problémát okozott, mint 
amennyit megoldott. A vonal elhelyezkedését lehetetlen 
volt pontosan meghatározni, a kozmológusok ugyanis 
ekkor még nem ismerték a földrajzi hosszúság szerinti 
helymeghatározást - erre még további kétszáz évet 
kellett várni. További bonyodalmakat okozott, hogy a 
szerződés nem részletezte, kiterjed-e a demarkációs 
vonal az egész földgolyóra, vagy csak a nyugati féltekét 
felezi meg. És végül: az óceánok és kontinensek 
elhelyezkedéséről túl sok ismeret nem állt rendelkezésre. 
Tudós és tanult koponyák ez idő szerint abban már 
jobbára egyetértettek, hogy a Föld kerek, de ha 
ránézünk az 1494-ben készült térképekre, akkor 


planétánkról, mai ismereteinkhez képest legalábbis, 
igencsak furcsa képet kapunk. Az akkori térképkészítők a 
geográfiát a mitológiával elegyítették, 
fantomkontinenseket alkottak, miközben létező 
földrészeket egész egyszerűen figyelmen kívül hagytak, 
így aztán a végeredmény egy olyan világkép lett, mely a 
valóságban soha nem létezett. Kopernikuszig általánosan 
elfogadott tétel volt, hogy a Föld a világmindenség 
abszolút központja, tökéletesen gömb alakú bolygókkal 
körülvéve - beleértve a Napot is -, melyek tökéletes 
körforgásban, változatlan röppályán keringenek 
körülötte; mondván, legjobb, ha úgy tekintünk Földünkre, 
mint ezeknek az űrpályáknak a kellős közepére. 

Még a legigényesebb térképek is a korszak 
kozmológiájának korlátjairól árulkodnak. A nagy földrajzi 
felfedezések korában a kozmológia speciális elméleti 
szakterület volt, mely úgy határozta meg saját magát, 
mint a világ képének ábrázolásával foglalkozó 
tudományt, s az óceánok és szárazföldek 
tanulmányozását, valamint a Föld világűrben elfoglalt 
helyének meghatározását tekintette feladatának. A 
kozmológusok tekintélyes egyetemi katedrákat foglaltak 
el, és az európai uralkodók udvaraiban nagy tiszteletnek 
örvendtek. Jóllehet sokan közülük képzett 
matematikusok voltak, gyakran az asztrológiába is 
belebonyolódtak, abban a hitben, hogy a csillagászat egy 
legitim ágát gyakorolják. Ezzel persze belopták magukat 
olyan európai uralkodók szívébe, akik egy bizonytalan 
világban tétovaságaikra a csillagjóslás révén kerestek 
megnyugtató válaszokat. A 16. század folyamán a 
kozmológia alapjául az ókori görög és egyiptomi 
matematikusok és csillagászok számításai és elméletei 
szolgáltak, még akkor is, ha ezeket a hagyományos 
feltevéseket az új felfedezések aláaknázták. Ahelyett, 
hogy tudomásul vették volna: egy valódi tudományos 
forradalom küszöbén állnak, a kozmológusok a kihívásra 
olyan módon reagáltak, hogy a klasszikus tételeket 


megpróbálták módosítani vagy elferdíteni. Különösen 
vonatkozott ez az Kr. e. 2-1. sz. - ban élt görög- 
egyiptomi csillagász és matematikus, — Klaudiosz 
Ptolemaiosz rendszerére. 

Ptolemaiosz hatalmas összefoglaló munkáját, melyet 
arab közvetítéssel Almagesztként ismerünk, 1410-ben 
fedezték föl újra, miután hosszú évszázadokon . át 
tudomást sem vettek róla. A klasszikus tanok nyomban 
kiszorították a szó szerinti - ugyanakkor mágikus - Biblia- 
magyarázatokat, ám annak ellenére, hogy Ptolemaiosz 
szigorú matematikai megközelítése jóval igényesebb, 
mint a kozmoszról alkotott szerzetesi fantazmagóriák, 
még az ő világképe is hiányos, és súlyos hibákat 
tartalmaz. Ptolemaiosz nyomdokain haladva az európai 
kozmológusok egész egyszerűen kihagyták térképeikről 
a Csendes-óceánt, mely a Föld felszínének egyharmadát 
borítja, az amerikai kontinensről pedig hiányos 
rajzolatokat készítettek, melyek többnyire inkább úti 
beszámolókon és szóbeszédeken, semmint közvetlen 
megfigyeléseken alapultak. Ptolemaiosz 
,feledékenységei"  — akaratlanul is ösztönözték a 
felfedezéseket, már csak azért is, mert az ókori csillagász 
számításai alapján készült térképek a valóságosnál 
kisebbnek, következésképpen hajózhatóbbnak 
ábrázolták a világot. Ha Ptolemaiosz hibátlanul becsülte 
volna föl a világ méretét, akkor lehet, hogy a nagy 
felfedezések kora soha nem köszönt ránk. 

A zavaros helyzet közepette kétfajta térkép került 
forgalomba: egyfelől egyszerű, de pontos térképek, 
melyek a kormányosok tényleges  megfigyelésein 
alapultak, másfelől a kozmológusok jóval részletesebben 
kiagyalt elmeszüleményei. A gyakorlatias változatok 
egyszerűen megmutatták, hogyan kell egyik ponttól a 
másikig hajózni, míg a  kozmológusok az egész 
világmindenséget próbálták műveikbe belesűríteni. A 
kozmológusok saját matematikai számításaikra 
hagyatkoztak, ezzel szemben a kormányosok a 


tapasztalatot és a megfigyelést vették alapul. Az 
utóbbiak kikötőket és  partvonalakat ábrázoltak; a 
kozmológusok világtérképei viszont álmodozó 
spekulációkkal voltak tele, melyek a tényleges 
hajózáshoz többnyire használhatatlanok voltak. A 
tordesillasi szerződést egyik megközelítés sem tudta 
átültetni a gyakorlatba. 

Minden bizonnyal volt egy olyan elvárás, hogy a 
kormányosok és a kozmológusok szorosan 
együttműködjenek, a valóságban azonban a dolog nem 
Így festett. A kormányosok szerződtetett munkaerők 
voltak, akik alacsonyabb társadalmi réteghez tartoztak. 
Sokan közülük íÍrástudatlanok voltak, s az ismerős 
partvonalakat és kikötőket ábrázoló egyszerű 
térképekre, illetve saját ösztöneikre hagyatkoztak. A 


kozmológusok lenézték a kormányosokat; 
megátalkodottan tudatlan aljanépnek tartották őket, 
"bunkóknak", akikből  ,hiányzik az értelem". A 
kormányosok ezzel szemben - mint tapasztalt 


hajósemberek, akik az életüket kockáztatják a tengeren - 
hajlottak arra, hogy a kozmológusokban mihaszna 
álmodozókat lássanak. Az ismeretlen távolba induló 
óceáni felfedezők viszont mindkét csoport 
szakismereteire rászorultak; inspirációt a 
kozmológusoktól merítettek, de a végrehajtásnál a 
kormányosokra kellett hagyatkozniuk. 

Jóllehet a tordesillasi szerződés arra ítéltetett, hogy 
hibás vélelmeinek súlya alatt összeomoljon, a régi 
kozmológiai gondolkodásmódot mégiscsak kimozdította 
a holtpontról. A világ gyökeres félreértelmezésén alapuló 
képzelgés indította Spanyolországot és Portugáliát arra, 
hogy a két ország egymással versengve létrehozza 
globális világbirodalmát. A tordesillasi szerződésről még 
csak azt se lehetne állítani, hogy a homokba húzott 
választóvonalat; hiszen a vonalat a vízre rajzolta. 

A tordesillasi szerződésen fölbátorodva Ferdinánd és 
Izabella keresték a módját, hogyan tudnák a Spanyol 


Királyságnak juttatott  világrészeket minél jobban 
kiaknázni. A siker azonban illékonynak bizonyult: 
Kolumbusz Kristóf Újvilágba tett felfedezőútjai nem 
találtak rá az Indiába vezető ígéretes tengeri útvonalra. A 
Kolumbusz utáni nemzedék I. Károly királlyal az élen újra 
nekirugaszkodott a spanyol világbirodalom kiépítésének. 
A király és tanácsadói felismerték, hogy India föl- 
becsülhetetlen értékű kereskedelmi javakat kínál, s ezek 
között is a legértékesebb árucikk a fűszer. 

A fűszerek ősidők óta döntő szerepet játszottak a 
civilizációk gazdasági életében. Ahogy manapság az olaj, 
úgy hajdanán az európaiak fűszerkereslete diktálta a 
világgazdasági folyamatokat, döntő befolyást gyakorolt a 
világpolitika alakulására, és kibogozhatatlanul 
összefonódott - akárcsak ma az olaj - a felfedezés, a 
hódítás, az imperializmus fogalomkörével. A fűszereknek 
azonban megvolt a maguk ragyogása és aurája; már a 
nevük puszta kiejtése - fehér és fekete bors, mirha, 
tömjén, szerecsendió, fahéj, kasszia, szegfűszeg, hogy 
csak néhányat említsünk - csodálatot és vágyakozást 
ébresztett a misztikus Kelet iránt. 

Az Ázsiába vezető szárazföldi útvonalakon a fűszer- 
kereskedelmet arab kereskedők uralták, akik a fahéj, a 
bors, a szegfűszeg és a szerecsendió valódi származási 
helyének ügyes  eltitkolásával az árakat jócskán 
felhajtották - saját meggazdagodásukra, természetesen. 
Virtuális monopóliumot tartottak fel olyan módon, hogy 
makacsul ragaszkodtak az állításhoz: az értékes 
árucikkek Afrikából származnak, miközben a fűszereket 
valójában India, Kína, és különösen Délkelet-Ázsia 
különböző területeiről hozták be.  Monopóliumuk 
megőrzése érdekében mítoszokat találtak ki mindenféle 
szörnyekről, hogy a fűszerek begyűjtésének rendes 
módozatait eltitkolják, olyan látszatot keltve, mintha 
valami lehetetlenül veszedelmes eljárásról lenne szó. 

A fűszer-kereskedelem az arab étosz központi eleme 
volt. Mohameg, az iszlám prófétája, is fűszerkereskedő 


családból származott, és hosszú éveken át ő maga is 
mirhával, tömjénnel és más fűszerekkel kereskedő 
karavánokat kísért. Az arabok kifinomult eljárásokat 
fejlesztettek ki, melyekkel zamatos  fűszerekből 
olajkivonatokat sajtoltak, s ezeket orvosi és más 
gyógyászati célokra használták. Varázsitalokat, 
szirupokat készítettek; egyebek között a julabot, melyből 
maga a , szirup" szó származik. A középkorban az arab 
fűszerismeret egész Nyugat-Európában elterjedt, s a 
patikák a szegfűszeg-, bors-, szerecsendió-főzeteikre 
alapozva élénk kereskedelmet folytattak. Az aranyra 
éhes Európában (mellesleg az arany is többnyire az 
arabok kezén volt) a fűszerek értékesebbé váltak, mint 
valaha, mi több, a fűszer lett a legkurrensebb árucikk s 
egyúttal az európai gazdaság legfőbb komponense. 

Annak ellenére, hogy ilyen fontos szerepet kapott a 
gazdasági életben, az európaiak a  fűszerellátás 
szempontjából továbbra is teljes egészében az arab 
kereskedőktől függtek. Az arabok tudták, hogy ezeket az 
egzotikus növényeket az európai éghajlat nem tűri meg. 
A 16. században az lbériai-félsziget túl hideg volt - a ,,kis 
jégkorszak" szorításában jóval hidegebb, mint manapság 
- és túl száraz ahhoz, hogy fahéjat, szegfűszeget vagy 
borsot lehessen termeszteni. Egy indonéziai uralkodó 
állítólag azzal kérkedett egy kereskedőnek, aki 
Európában akart fűszernövényeket meghonosítani, hogy 
a palántáinkat elvihetik ugyan, de az esőnket soha nem 
tudják magukkal vinni". 

A hagyományos rendszer szerint a fűszerek a 
damaszttal, a gyémántokkal, az ópiummal, a 
gyöngyökkel és más ázsiai árucikkekkel együtt lassú, 
költséges kerülőutakon, Kínán és az Indiai-óceánon 
keresztül, majd a Közel-Keleten és a Perzsaöblön át érték 
el Európát. Az európai kereskedők rendszerint Itáliában 
vagy Dél-Franciaországban vették át az árut, és innen 
szállították végső rendeltetési helyére. A hosszú út során 
a fűszerek legalább tizenkét különböző kézen mentek át, 


s az árra persze mindenki rátette a maga hasznát. A 
legtöbbet ezen az árun kerestek. 

1453-ban, amikor Konstantinápoly elesett, s a törökök 
elmetszették a hagyományos szárazföldi fűszerutakat 
Ázsia és Európa között, az egész nemzetközi fűszer- 
kereskedelem a feje tetejére állt. Az óceánon megnyíló 
fűszer-kereskedelmi útvonalak Ígérete ettől kezdve 
valamennyi európai tengeri ország számára új gazdasági 
lehetőségekkel kecsegtetett. Akik hajlandóak voltak 
kockáztatni, — azok jutalmul az óceáni  fűszer- 
kereskedelemmel együtt a világgazdasági befolyás 
ellenállhatatlan lehetőségeivel számolhattak. 

A fűszerek vonzereje józan, megfontolt 
pénzembereket az ismeretlen világba induló különösen 
merész expedíciók támogatására ösztökélt, ifjú 
embereket pedig életük kockáztatására csábított. 
Spanyolországban a kockázatvállalás legfőbb és talán 
egyetlen oka a Fűszer-szigeteken való meggazdagodás 
ábrándja volt - függetlenül attól, hogy a ,fűszer-sziget" 
valójában hol helyezkedett el. Ha egy tengerész éveket 
áldozott az életéből arra, hogy oda-vissza utazgasson, s 
minden alkalommal sikerült legalább egy kis zsákot 
teletömnie  szegfűszeggel vagy  szerecsendióval  - 
törvényesen vagy sem -, abból már vehetett magának 
egy kisebb házat, s még arra is maradt pénze, hogy 
hátralevő életében legyen mit a tejbe aprítania. Egy 
közönséges tengerész tehát minden további nélkül 
szerényebb jólétre tehetett szert, egy kapitány viszont 
már jóval többre számíthatott a nagy felfedezések 
korában - nem csupán hatalmas gazdagságra és 
hírnévre, hanem címekre is, melyeket továbbadhatott 
örököseinek, sőt idegen országok fölötti uralkodói 
jogokra is. 

Portugália volt az első európai ország, mely a tengert 
a fűszerekért kihasználta, s ennek révén világbirodalmat 
épített ki. A lázas kutatás már 1419-ben elkezdődött, 
amikor Henrik herceg, I. Joáo (János) és angol 


feleségének  — Lancaster  Filippának harmadik fia 
Sagresban, Portugália legdélibb szegletében egy erős 
sziklaszirten  fölállította udvarát. Henrik herceg, a 
Tengerész - így ismerték őt, noha ritkán fordult elő, hogy 
ő maga is tengerre szállt; inkább másokat bátorított az 
óceán meghódítására. A portugál hajósok ez idő tájt oly 
mértékben tudatlanok és babonásak voltak, hogy csak a 
legmerészebbek és legképzettebbek merészkedtek ki az 
Óceánra, ahogy akkoriban az Atlanti-óceánt nevezték. 
Henrik herceg fiatal katonaként az arabok ellen 
harcolt, és eltökélt szándéka volt, hogy kiűzi őket az 
Ibériai-félszigetről és Észak-Afrikából. Esküdt 
ellenségeitől ugyanakkor sokat tanult: megismerte 
kereskedelmi útvonalaikat, belekóstolt az arab 
tudományokba, ismereteket szerzett térképkészítési 
módszereikről, s ami a legfontosabb, navigációs 
technikáikról. Amikor Henrik herceg Sagresba költözött, 
az európaiak keveset tudtak a nyugat-afrikai Bojador- 
fokként jelölt, É 27" alatti óceáni térségről. A korabeli 
hiedelmek szerint ettől a ponttól délre szörnyek uralták a 
vizeket, dühöngő viharok tették lehetetlenné a hajózást, 
és az elkerülhetetlen ködök sűrű vattafelhőbe burkolták 
az erre tévedő hajókat. Mindezen veszélyekkel dacolva 
Henrik herceg bátran így felelt: , Nincs az a veszedelem, 
melyet a busás jutalom reménye fölül ne múlna." 
Célkitűzéseihez hajósok, hajóácsok, csillagászok, 
kormányosok, kozmográfusok, térképészek egész hadát 
vonzotta a sagresi akadémiára - keresztényeket és 
zsidókat egyaránt -, ahol ezek a szakemberek Henrik 
irányítása alatt együtt készültek a nagy vállalkozásra: a 
világ fölfedezésére. Új hajótípust fejlesztettek ki, a kicsi, 
jól manőverezhető karavellát, melyet háromszögű /lateen 
vitorlájáról lehetett fölismerni (a lateen elnevezés a latin 
szóból eredt), az araboktól kölcsönözve a technikát. Az 
európai hajók, mint például a gályák, mindeddig 
evezősökre voltak utalva, vagy rögzített vitorlákkal 
közlekedtek. Sekély  merülésüknek és mozgatható 


vitorláiknak köszönhetően Henrik karavellái könnyen 
szélirányba álltak, hamar irányt változtattak, jól 
kihasználták a változó szeleket, zegzugos vonalban 
közelítve egy adott pont felé. Lenyűgöző 
mozgékonyságával és tengerre való alkalmasságával a 
karavellák a fölfedezések legkedveltebb hajófajtájává 
váltak. 

Az óceán azonban még így is rendkívül kockázatosnak 
bizonyult. Henrik herceg tizenkét év alatt nem kevesebb, 
mint tizennégy expedíciót küldött a Bojador-fokhoz, de 
mind kudarcot vallott. Rávett egy portugál felfedezőt, Gil 
Eannest, hogy rugaszkodjon neki még egyszer, és 1434- 
ben Eannesnek végül sikerült végrehajtania azt, amiről 
korábban oly sokan azt állították, hogy lehetetlen; 
biztonságosan áthajózott a Bojador-fokon. A következő 
évben Eannes Alfonso Goncalves Baldayával együtt 
visszatért a Bojador-fokhoz; ötven mérfölddel túlhaladtak 
rajta, — fölfedeztek egy nagy öblöt, és népes 
tevekaravánnal tértek vissza. Az öbölbe torkolló folyót 
Eannes Rio de Ourónak, az Arany folyójának nevezte el, 
Baldaya pedig továbbhajózott dél felé, és fókaprémek 
ezreivel tért vissza; ez volt az első kereskedelmi 
szállítmány, amely  Afrikának ebből a térségéből 
Európába érkezett. Az ezt követő utazásokon a portugál 
hajók aranyat, állatbőröket, elefántagyarakat hoztak - és 
rabszolgákat. 

Minden kapitány, akit Henrik herceg fizetett, köteles 
volt az  árapálymozgásokról, az  áramlatokról, a 
széljárásokról pontos följegyzéseket készíteni és a 
partvonalakat térképeken rögzíteni. Ezek a térképek 
utazásról utazásra egyre szélesebb képet tártak a 
portugálok elé az óceánokról és az Ibériai-félszigeten túli 
világról. 


Jóllehet Portugáliát Európa-szerte a nagy felfedezések 
korának zászlóshajójaként tartották számon, a portugál 
királyok gyakran okoztak csalódást hősies 


tengerészeiknek. 1488-ban, II. Joáo uralkodása idején 
Bartolomeu Dias elérte Afrika legdélibb csücskét, és 
megkerülte azt a pontot, melyet ma Jóreménység 
fokaként ismerünk; a portugál kereskedelem és hódítás 
számára új lehetőségeket tárva fel. Hőstettéért Dias a 
visszatérése után jutalmat remélt, de gyakorlatilag 
semmit nem kapott. Tíz évvel később, amikor már 
Mánuel király ült a trónon, Vasco da Gama végigkövette 
Dias útját, ő is megkerülte Afrika csücskét, és a délkeleti 
oldalon, Mozambiknál kötött ki. Készleteit itt feltöltötte, 
majd továbbhajózott kelet felé, megnyitva ezzel az India 
felé vezető óceáni útvonalat. Da Gama indiai alkirályi 
kinevezést kapott, Mánuel király viszont , Guinea urává, 
továbbá Etiópia, Arábia, Perzsia és India 
kormányzásának és kereskedelmének legfőbb urává" 
kente föl saját magát - noha mindezt Vasco da Gamának 
köszönhette. Európa többi uralkodója lekicsinylően 
,fűszereskirályként" emlegette Mánuelt, és Vasco da 
Gamának is olyan híre támadt, hogy érdemtelenül 
jutalmazták őt a koronának tett szolgálataiért. Idővel 
azonban Da Gama azon felfedezők sorához csatlakozott, 
akik hiú és talányos uralkodójuktól elidegenedtek. 
Mánuel király mit sem törődött azokkal, akik életüket 
a portugál birodalom ügyéért kockára tették, sokkal 
inkább foglalkoztatta őt a riválisoktól való mélyen 
gyökerező félelme. Uralkodása kezdete óta, 1495-től 
nagy  — kereskedelmi sikereket könyvelhetett el, 
mindenekelőtt az Indiából a királyi pénzesládákba ömlő 
gazdagság révén, melyet Da Gamának és más portugál 
felfedezőknek köszönhetett. Mánuel mindezt magától 
értetődően a saját járandóságának tekintette, azonban 
nem volt kalandor, és amit a felfedezői a portugál 
birodalomért tettek, azt ő szigorúan csak kereskedelmi 
szempontból értékelte. Ő maga nem szívesen 
bocsátkozott csatába, inkább a palotájában időzött, 
hűséges maradt feleségéhez és az egyházhoz, és 
figyelmét főként az ország belügyei kötötték le. 


Keményebb politizálása főként a Portugáliában élő 
zsidókat érintette, akik tudósokként, művészekként, 
kereskedőkként, — orvosokként és  csillagászokként 
szereztek érdemeket. 1496-ban, amikor Mánuel király 
bejelentette szándékát, hogy Ferdinánd és Izabella 
lányát feleségül óhajtja venni, a spanyol királyi pártól azt 
a választ kapta, hogy a házasság csak azzal a feltétellel 
jöhet létre, ha Portugáliát , megtisztítja" a zsidóktól, 
miként azt Spanyolország korábban tette. Mánuel 
azonban nem akarta elveszíteni a lakosságnak ezt az 
értékes részét, ezért inkább a  kikeresztelkedést 
bátorította - ha kellett, sok esetben a kényszerű áttérést 
a keresztény hitre. , Uj keresztényekként" (az elnevezés 
senkit sem tévesztett meg) a portugál zsidók továbbra is 
megtartották magas kormányzati pozícióikat, királyi 
kereskedelmi  koncessziókhoz jutottak - különösen 
Brazíliában. Ezen engedmények ellenére Portugáliában 
az antiszemitizmus 1506-ban Lisszabonban 
tömegmészárláshoz vezetett. Mánuel szigorúan 
megbüntette a felelősöket, de a történteket nem lehetett 
jóvátenni, és sok zsidó Hollandiába vándorolt ki. 

Portugália a zavargások idején is megőrizte 
ambícióját, hogy a fűszer-kereskedelmet elhódítsa az 
araboktól, és megkaparintsa a Fűszer-szigeteket. Ezen 
törekvés jegyében vakmerő tengerészek kértek 
kihallgatást a királytól, hogy az egzotikus és 
veszedelmes új világ  fölfedezéséhez támogatást 
szerezzenek. Nemcsak a kalandvágy vonzotta őket. 
Többségük megcsömörlött a portugál udvari élet 
intrikáitól, gyanakvásaitól, kétszínűségétől, irigységeitől. 

A legkitartóbb kérelmezők közé tartozott egy hosszú 
és változatos életúttal rendelkező portugál kisnemes, 
Fernáo de Magalháes, azaz: Fernando Magellán. A róla 
szóló legtöbb beszámoló szerint 1480-ban született egy 
távoli hegyi faluban, Sabrosában, a családi birtokon. 
Gyermekkorát Eszaknyugat-Portugáliában töltötte, 
látótávolságra az Atlanti-óceán hullámverésétől. Apja, 


Rodrigo (Rui) de Magalháes a családfáját 11. századi 
francia keresztes lovagig, De Magalháesig vezethette 
vissza, aki elég érdemeket szerzett ahhoz, hogy 
Burgundia hercege  földbirtokkal jutalmazza. Maga 
Rodrigo portugál kisnemesi rangra tett szert, és Aveiro 
kikötőjének elöljárójaként szolgált. 

Magellán anyjáról, Aida de  Mesguitáról már 
kevesebbet tudunk, és ez tág teret kínál az izgalmas 
találgatásokhoz. A Mesguita név mecsetet jelent, és elég 
gyakori volt a portugál konvertiták körében, akik 
igyekeztek álcázni zsidó származásukat. Elképzelhető, 
hogy Mesaguita felmenői zsidók voltak, s ha ez igaz, akkor 
a zsidó származási szabályok értelmében maga Fernőo is 
zsidó volt. A család mindazonáltal kereszténynek vallotta 
magát, és Fernáo Magellán soha nem tekintette magát 
másnak, mint hithű katolikusnak. 

Ezen alapos áttekintés ellenére Magellán felmenőit 
illetően még mindig maradnak kétségek. 1567-ben 
Magellán . leszármazottai  — marakodni kezdtek az 
örökségen, és így vetődött fel a kérdés, vajon a 
nagynevű örökhagyó pontosan hol is foglal helyet a 
családfán. A nehézségek a portugál származástan 
sajátosságaiból fakadtak; egészen a 18. századig például 
a fiúk általában apjuk vezetéknevét vitték tovább, de a 
nők gyakran más családnevet választottak maguknak. 
Apjuk vagy anyjuk nevét vagy akár valamelyik szentnek 
a nevét vették föl. Voltak olyan gyerekek, akik nagyapjuk 
nevét vagy anyjuk vezetéknevét vitték tovább, de még 
az is előfordult, hogy más családi nevet viseltek. Ezek a 
szabálytalanságok még ma is megnehezítik annak 
pontos meghatározását, hogy a felfedezőt a Magellán- 
családfa melyik ága mondhatja joggal magáénak. 

Tizenkét éves korában Fernando Magellán a 
testvérével, Diogóval együtt Lisszabonba költözött, ahol 
mindketten apródok lettek a királyi udvarnál. Fernando 
Portugália legkitűnőbb oktatásának előnyeit élvezhette a 
vallástól kezdve az íráson, matematikán, zenén és 


táncon keresztül a lovaglásig és a hadtudományokig, sőt, 
hála Tengerész Henriknek,  algebrát, geometriát, 
csillagászatot és navigációt is tanulhatott. Kiváltságos 
helyzeténél fogva Fernandóhoz idejekorán eljutottak a 
portugálok és a spanyolok indiai felfedezésének hírei, és 
a fiatalembernek a portugálok óceáni felfedezéseinek 
titkairól is tudomása volt. Segédkezett az Indiába induló 
flották felkészítésénél, így megismerkedett az ellátmány, 
a vitorlázat és a fegyverzet szakkérdéseivel is. 

Magellán szemlátomást arra rendeltetett, hogy 
kapitánnyá váljék, ám patrónusa, Joáo (János) király 
1495-ben váratlanul meghalt. I. Mánuel követte őt a 
trónon, aki bizalmatlan volt az ellenzékkel szövetkező ifjú 
Magellánnal szemben. Az ígéretesen induló udvari karrier 
ezen a ponton megrekedt. Magellán szerény pozícióban 
megmaradhatott ugyan az udvarnál, de nem sok kilátása 
maradt arra, hogy jelentősebb portugál expedíció élére 
kerüljön. 

Egy évtizeden át tartó névtelen udvari szolgálat után 
1505-ben végre Fernando és Diogo Magellán dupla 
megbízatást vehetett át egy Indiába induló, huszonkét 
hajóból álló — mamut-flotta — fedélzetére,  — melynek 
főparancsnokául Francisco de Almeidát nevezték ki. 
Fernando Magellán a következő nyolc évet azzal töltötte, 
hogy az állandó portugál jelenlétet próbálta megalapozni 
Indiában; egyik kereskedelmi posztról a másikra, egyik 
csatából a másik ütközetbe vetődött; 
megszámlálhatatlan sebet szerzett, s ha mást nem is, 
azt mindenképpen megtanulta, hogyan kell ellenséges 
környezetben életben maradni. 

Ebből a szempontból, külhoni pályafutásának első 
szakaszában Magellán figyelemre méltó bátorságról és 
szívósságról tett tanúbizonyságot, de a külföldi szolgálat 
végül mégis vegyes kalandként zárult. Vagyona nagy 
részét egy kereskedővel együtt vállalkozásba fektette, a 
kereskedő azonban hamarosan meghalt, s az ezt követő 
zűrzavarban Magellán csaknem mindenét elvesztette. 


Kárpótlásért Mánuel királyhoz fordult, ő azonban 
elutasította kérelmét. A korona szolgálatában idegen 
földön eltöltött gyötrelmes évek, az átélt veszedelmek, a 
sebesülések, az udvari kapcsolatai semmivel sem 
nyomtak többet a latban, mint a szerény udvaronci állás 
sok-sok évvel korábban, amikor útnak indult. 

Lisszabonba visszatérve, még mindig tele 
becsvággyal, Magellán új életszakasznak vágott neki. 
Kereste az alkalmat, hogy a korona számára hasznossá 
tegye magát, s így keveredett bele az észak-afrikai 
portugál dominanciáért folytatott küzdelembe. 1513-ban, 
úgy tűnt, jó alkalom kínálkozik arra, hogy korona iránti 
hűségét és hasznavehetőségét bizonyítsa. A marokkói 
Azamor városa váratlanul megtagadta, hogy megfizesse 
az éves sarcot Portugáliának. A marokkói kormányzó, 
Muláj Zajjam hatalmas, jól fölszerelt hadsereggel vette 
körül a várost. Mánuel király azzal válaszolt a kihívásra, 
hogy királyságának valaha látott legnagyobb tengeri 
haderejét küldte a lázadás leverésére: ötszáz hajót, 
ötvenezer katonát, vagyis e kis nemzet teljes haderejét. 

A portugál becsületet megvédeni hivatott vitézlő 
sereg soraiban ott volt Fernando Magellán, sőt korosodó 
harci ménje is - ennyi hozzájárulást engedhetett meg 
magának drasztikusan megcsappant költségvetéséből. 
Bátran vetette magát a csatába, csakhogy lovát az 
arabokkal vívott harcban sajnálatosan elveszejtette. Ami 
tehát Magellán számára oly fényesen indult, csaknem 
tragédiával végződött; irháját az ostrom forgatagából 
épp hogy csak ki tudta menteni. Tágabb szemszögből 
nézve kedvezőbb volt az összkép, hiszen Portugália a 
várost visszaszerezte, ám  Magellánt ez kevéssé 
vigasztalta. Lova odaveszett a haza és a király 
szolgálatában! És amit a portugál — hadsereg 
kárpótlásként fölkínált, az a derék paripa valódi 
értékének mindössze töredéke volt. 

Egész karrierjét végigkísérő  forrófejűségével és 
meggondolatlanságával Magellán közvetlenül Mánuel 


királyhoz írt levelet - a szolgálati út megkerülésével 
számos, hatáskörét féltékenyen őrző minisztert eleve 
megsértett -, és lováért teljes kártérítést követelt. 
Mánuel semmivel sem mutatott több nagyvonalúságot, 
mint az előző alkalommal, amikor Magellán a csődbe 
jutott beruházásra kért kompenzációt. Az újabb kérelmet 
apró kellemetlenségként hamar lesöpörték az asztalról. 

Magellán hősiesen reagált; ahelyett, hogy 
felháborodva otthagyta volna a csatamezőt, makacsul a 
posztján maradt, valahogyan szerzett egy új lovat, és 
részt vett a csetepatéban az arabok ellen, akik a várost 
őrző portugál katonákat a sivatagi pusztából ismétlődő 
támadásokkal nyugtalanították. Magellán rettenthetetlen 
harcosnak bizonyult: naponta kézitusába bocsátkozott az 
ellenséggel. Az egyik ütközetben egy arab lándzsás 
súlyosan megsebesítette: összezúzta a térdét, és a 
sérülés következtében Magellán élethosszig sánta 
maradt. Irracionális idealizmusával és lojalitásával, 
fájdalmas sebeivel, az észlelt igazságtalanságok elleni 
csillapíthatatlan harci éhségével, bátorságával és 
ugyanakkor forrófejűségével egyre inkább egy hús-vér 
Don Ouijote alakját öltötte magára. 

A vágyott elismerés ízére végül csak ráérezhetett, 
amikor vitézségéért és háborús sérüléseiért 
szállásmesteri rangot kapott. A kinevezés följogosította 
őt arra, hogy részesüljön a hadizsákmányból, ám éppen 
ez volt az, ami számára végzetesnek bizonyult. Egy 
soron következő csatában több mint kétszázezer 
kecskét, tevét és lovat zsákmányoltak az araboktól, és 
Magellán úgy döntött, hogy a lefoglalt állatállomány egy 
részét átengedi a törzsi szövetségeseknek. A tranzakciót 
követően őt és tiszttársait megvádolták azzal, hogy 
négyszáz kecskét eladtak az ellenségnek, és a hasznot 
zsebre vágták. 

A vádak abszurdak és  felháborítóak voltak. 
Magellánnak mint szállásmesternek a hadizsákmányból 
részesedés járt, ugyanakkor nem valószínű, hogy bármit 


is kapott volna. A vádakra nem volt hajlandó válaszolni, 
ehelyett engedély nélkül elhagyta Marokkót, Lisszabonba 
utazott, és megjelent Mánuel király színe előtt. Nem 
magyarázkodott a Marokkóban történtek miatt, viszont a 
királyi költségvetésből folyósított járandóságának, a 
moradiának az emelését követelte. Tovább súlyosbítva 
amúgy sem rózsás helyzetét, kioktatta a királyt, 
emlékeztetve arra, hogy ő, Fernando Magellán, 
nemesember, akinek egész eddigi élete a korona 
szolgálatában telt, s bizonyítékként a király előtt föltárta 
sebeit. Egy kicsivel nagyvonalúbb moradia elegendő lett 
volna ahhoz, hogy igazolást kapjon teljesítményeire, s 
visszanyerje . önbecsülését. Féltékeny vetélytársai 
mindeközben arról suttogtak Magellán háta mögött, hogy 
sántasága nem egyéb jól megfontolt színlelésnél, mellyel 
szánakozást akar kicsikarni. 

Mánuel király döntése gyors volt és határozott: az 
arcátlan és hóbortos Magellánnak haladéktalanul vissza 
kell térnie Marokkóba, ahol is felségsértés, korrupció és 
engedély nélküli eltávozás vádjaival fog szembesülni. 
Magellán engedelmeskedett. A bizonyítékok 
megvizsgálása után egy marokkói bíróság az összes 
vádat ejtette ellene, s egy ajánlólevéllel, melyet 
közvetlen parancsnokától kapott, visszatért Lisszabonba. 
Emberfölötti konokságról téve tanúbizonyságot, újra 
fölkereste felséges királyát, hogy megnövelt moradiáját 
követelje - nagyobb vehemenciával, mint valaha. 

Kérelmét Mánuel ismét elutasította. 

Magellán bal lábbal és méltatlanul megtépázott jó 
hírnévvel lépte át a középkorúság küszöbét. Alacsony 
volt, sötét bőrű, a nélkülözés szélén egyensúlyozott, 
egyszóval semmi nem emlékeztetett nemesi mivoltára, 
amire egyébként magában igen sokat adott. És még 
mindig az után sóvárgott, hogy a portugál haza 
szolgálatában szerezzen érdemeket, hogy hímévre 
tegyen szert, s ezáltal a korszak fontos emberei, a 
felfedezők sorába emelkedjék, hogy új kereskedelmi utat 


nyisson India felé, s ennek révén meggazdagodjék. Úgy 
festett, pusztán ostobaságát tetézte, amikor a moradliája 
emelésének elutasítását követően a királytól egy egész 
expedíció támogatásához kért támogatást, de a leendő 
felfedező teljesen másként látta a dolgokat. Újabb tervet 
tárt a király elé, bevallottan kissé homályosat és 
kockázatosat, de azt ígérve, hogy a királyi kincstárat 
India gazdagságával fogja feltölteni. 

Tudomásul vette, hogy a király meggyőzéséhez 
segítségre van szüksége, ezért Ruy Faleiro matematikus, 
csillagász és tengerészeti szaktekintély személyében 
prominens támogatót vitt magával. Faleiro röviden 
szólva a reneszánsz ember kvint-esszenciáját testesítette 
meg: kozmológus volt. A korabeli dokumentumok 
bachillerként említik őt, ami egyetemi hallgatót (talán 
oktatót) jelent. A kelet-portugáliai hegyi városkában, 
Covilhában született Faleiro briliáns, de ingatag ember 
volt; mint a korszak sok tudósa, valószínűsíthető, hogy ő 
is a konvertiták közé tartozott. Bátyjával, Franciscóval, 
aki maga is elismert tudós, és számos hajózási 
tanulmány szerzője volt, gyakorta szorosan 
együttműködött, és valószínűleg a Faleiro testvérek 
jelentősen ki akarták venni részüket az expedícióból. 

A lenyűgöző ajánlólevelek ellenére, melyeket Ruy 
Faleiro a vállalkozáshoz magával hozott, Mánuel királlyal 
neki is megvolt a maga külön, kellemetlen története. A 
király elutasította Faleiro ,törvényszéki asztronómusi" 
kinevezésre vonatkozó kérelmét, sőt, ami ennél is 
rosszabb, a  coimbrai egyetem új csillagászati 
fakultásának élére éppen egyik riválisát nevezte ki. Így 
aztán — amikor Magellán és  Faleiro  tervükkel 
bejelentkeztek az udvarnál, a királynak már megvoltak 
az előítéletei mindkét emberről: az önfejű és dacos 
Magellánról, illetve az izgága Faleiróról, hiszen a múltban 
mindkettejük kérelmeit elutasította már. 

Abban az időszakban, amikor Magellán utazási 
tervével előállt, Mánuel király betöltötte 51. életévét, és 


személyes válságok gyötörték. Kínozta a tudat, hogy 
hosszú uralkodása a végéhez közeledik; imádott felesége 
gyermekágyi lázban meghalt, ezért úgy döntött, hogy fia 
javára leköszön a trónról. Ám amikor a fiatalember 
hálátlannak bizonyult, Mánuel hirtelen megváltoztatta 
elhatározását: megtartotta a trónt, sőt meglepő 
fordulattal feleségül vette fia menyasszonyát, Eleonórát, 
a spanyol Károly király húszéves húgát. Mindeközben 
Eleonórának, a pletykák szerint, továbbra is viszonya volt 
a fiúval, Joáo herceggel - a bizarr helyzet véget nem érő 
botrányok és gúnyolódások sorozatára adott okot az 
udvarnál. Az uralkodó tehát, akihez Magellán ambiciózus 
kérelmét benyújtotta, mélyen gyanakvó, boldogtalan és 
ellentmondásoktól gyötört ember volt - olyan, aki a 
hírnévtől, a hatalomtól mindenki mást féltékenyen 
igyekezett távol tartani. 

Magellán három ízben kérte a királyi jóváhagyást egy 
olyan indiai utazáshoz, mely a mesés, de kevéssé ismert 
Fűszer-szigetekhez tengeri utat kutatna föl. A király, aki 
harminc év óta bizalmatlanul és ellenszenvvel viseltetett 
iránta, háromszor utasította el a kérelmet. 

Magellán végül 1517 szeptemberében egy utolsó, 
kétségbeesett kísérletet tett a portugál udvar 
támogatásának elnyerésére. ügyetlenül föltette a 
kérdést, vajon szolgálatait  fölajánlhatja-e másutt. 
Legnagyobb meglepetésére a király azt a választ adta, 
hogy Magellán belátása szerint, szabadon dönthet, más 
szóval azt csinál, amit akar. És amikor Magellán 
letérdepelt, hogy az etikettnek megfelelően 
uralkodójának kezet csókoljon, Mánuel mindkét kezét a 
palástja mögé rejtette, és hátat fordított kérelmezőjének. 

E megalázó elutasítás teremtette meg Fernando 
Magellánt. 

Miután a portugál királytól a végső visszautasítást 
elszenvedte, hirtelen rátalált saját életútjára, s ettől 
kezdve saját ambíciói és a történelem sodrása mentén 
gyorsan haladt előre. 1517. október 20-án a dél- 


spanyolországi Sevillába, Andalúzia legnagyobb 
városába érkezett. Ruy Faleiro és valószínűleg Francisco 
decemberben csatlakoztak hozzá; a három portugál 
expatrióta szorosan összetartó csapatot alkotva egy 
lármás és dinamikus új világban kereste boldogulását. 
Érkezése után néhány nappal Magellán aláírt egy 
hivatalos dokumentumot, mely formálisan Kasztília s az 
ifjú uralkodó, I. Károly alattvalójává tette őt. Már nem 
Fernáo de Magalháesnak hívták; Spanyolországban 
Hernando de Magallanesként vált ismertté - magyarosan 
Fernando Magellánként emlegetjük. 

Magellán spanyolországi emigrációjára bőségesen 
akadt példa. Kamaszkori eszményképe, Kolumbusz 
Kristóf Genovából jött Spanyolországba, hogy Indiába 
tervezett felfedezőútjához támogatást szerezzen, amit 
sokéves csüggesztő várakozás után Károly király 
nagyszüleitől, Ferdinándtól és Izabellától végül meg is 
kapott. Magellán meg volt győződve arról, hogy képes 
véghezvinni azt, amire a genovai hajós vállalkozott, de 
amit tulajdonképpen sohasem hajtott végre: nyugat felé 
hajózva az óceánon elérni a mesés Indiát. 

Spanyolország és Portugália között olyan feszült volt a 
viszony, hogy egy ilyen expedíció könnyen nemzetközi 
konfliktushoz vezethetett. Portugália tudvalevően féltve 
őrizte birodalmi titkait; csaknem úgy titkolózott, mint az 
arabok. A portugál király 1504. november 13-án 
közzétett rendelete kimondta, hogy aki felfedezésekről 
vagy felfedezőutak terveiről értesüléseket szivárogtat ki, 
az halállal büntethető. 1500 és 1550 között a portugál 
felfedezésekről - Portugáliában legalábbis - egyetlen 
könyvet sem publikáltak. Magánszemélyek az egész 16. 
század folyamán nem birtokolhattak olyan írásos 
anyagot, amely az indiai kereskedelemmel vagy bármely 
ahhoz kapcsolódó témával foglalkozott. A portugál 
térképeket titkosították, és államtitokként kezelték. Ha 
Magellán hazája zászlaja alatt hajózik, föld körüli útja a 
történelem számára alighanem elvész. 


Szerencsére a spanyolok másféle birodalomépítési 
stratégiát követtek. Megszállott gyűjtők voltak - legyen 
szó törvényekről, családfáról, pénzügyi 
dokumentumokról s ugyanilyen alapos 
gyűjtőszenvedéllyel követték nyomon Magellán utazását. 
A portugálokkal és az arabokkal szemben a spanyolok 
közzétették hőstetteiket, hogy a világ különböző részeire 
vonatkozó követeléseik határait ilyen módon is 
kicövekeljék. Hozzájött ehhez, hogy a nagy földrajzi 
felfedezések kora Európa-szerte egybeesett a könnyen 
kezelhető — és terjeszthető — nyomtatott könyvek 
fölfedezésével, és ezeket kiegészítették a hivatásos 
írástudók kézzel írott példányai, melyek a nobilitások 
könyvtárait gazdagították. Mindezek a beszámolók 
segítettek az  Ujvilág  fölfedezéséről szóló hírek 
terjesztésében és nemcsak a térképek, hanem az egész 
világról alkotott népszerű elképzelések újraformálásában 
is. 

Magellán a portugálok legféltettebb és legértékesebb 
titkaiból számosat magával hozott: titkos expedíciókkal 
kapcsolatos információkat, — a portugálok indiai 
tevékenységével kapcsolatos értesüléseket és az 
Európán túli világra vonatkozó portugál navigációs 
ismereteket. Személye ritka kincsnek számított: egy 
felfedező, aki a Tengerész Henrik herceg által 
megalapozott királyi tradíciókon nevelkedett. 
Támogatóra azonban neki is szüksége volt. 

A Habsburg I. Károly, Kasztília, Aragónia és León 
uralkodója (V. Károlyként 1519-től 1556-ig német-római 
császár) meglehetősen tudatában volt magasztos 
kiváltságainak. Magellánhoz képest mindössze egy évvel 
korábban érkezett Spanyolországba, de legalább annyira 
idegen volt itt, mint a Portugáliából jött felfedező. Egy 
Habsburg, aki Flandriában nőtt föl, sört ivott, és 
flamandul beszélt. A spanyol nyelvet és a spanyol 
szokásokat igyekezett minél gyorsabban elsajátítani. 
Klasszikus Habsburg testi adottságokkal rendelkezett - 


magas volt, szőke, hatalmas, előreugró állkapoccsal -, 
termetével legtöbb alattvalója fölébe magasodott. 
Szakállt növesztett, hogy elrejtse előreugró állát, és a 
legjobb úton volt ahhoz, hogy remek lovas váljék belőle. 
Állítólag még bikaviadalokon is részt vett, hogy 
bátorságát fitogtassa. 

Hírnév és dicsőség iránti vágyakozása, ahogy 
Spanyolországba érkezett, rögvest nyilvánvalóvá vált, s a 
tanácsadók körében jó táptalajra talált. A magas egyházi 
méltóságot viselő udvaroncok zöme még Ferdinánd és 
Izabella uralkodása idején került a hatalomba, és az ifjú, 
16 éves királyban valamennyien kiváló eszközt láttak 
saját — ambícióik  kiteljesítéséhez. Alig két évvel 
Spanyolországba érkezése után a családtagok színfalak 
mögötti mesterkedéseinek köszönhetően Károlyt német- 
római császárrá választották. A rangemelkedés azt 
jelentette, hogy végül is V. Károlyként, a Német-római 
Birodalom uralkodójaként koronázták meg, ám ahhoz, 
hogy ezt a címet elnyerje, hatalmas összegeket - 
lényegében kenőpénzt - kellett kifizetnie a németföldi 
választófejedelmeknek. Indiára és az Újvilágra ennek 
folytán úgy tekintett, mint személyes ambícióinak anyagi 
erőforrásaira. Az afféle felfedező, mint Magellán, igen 
hasznos lehetett egy olyan ifjú király számára, aki 
dicsőségre áhítozott, és pénzre volt szüksége. 

Magellán , nem is  időzíthette — volna jobban 
Spanyolországba érkezését, kilátásai azonban egészében 
véve elég vegyes képet mutattak. Jóllehet különleges 
ismeretekkel és tapasztalatokkal rendelkezett a portugál 
birodalom titkairól, a spanyol udvar számára mégis 
ismeretlen személynek számított. Spanyolul nehézkesen 
beszélt, és ezen a nyelven többnyire az Írott 
kommunikációra hagyatkozott. Feladta Portugália iránti 
hűségét, Spanyolországban azonban kívülálló maradt, 
amolyan próbaidős, és gyanakodva néztek rá. Ilyen 
körülmények között ahhoz, hogy tervezett utazásához a 
pénzügyi . támogatást megszerezze, emberfölötti 


erőfeszítésre, rendkívüli ügyességre és igen nagy adag 
szerencsére volt szüksége. A Spanyol Királyság feudális 
társadalmát a hatalmas, rettegett és nepotikus klérus 
uralta. Magas rangú papi személyek törvénytelen 


gyerekei - gyakorta "Uunokaöcsként" vagy 
,"unokahúgként" hivatkoztak rájuk - játszották a közéleti 
kulcsszerepeket. Kegyetlenség, képmutatás és 


zsarnokság jellemezte a társadalmi rendet, melybe 
Magellán . belecsöppent, de az adott pillanatban 
mégiscsak feltalálta magát azzal, hogy a spanyol udvar 
világkereskedelmi ambícióit kihasználva befurakodott az 
ország hatalmi struktúrájába. 

Röviddel sevillai megérkezése után megismerkedett 
Diogo  Barbosával, egy hozzá hasonló portugál 
expatriótával, aki tizennégy évvel korábban telepedett le 
a városban, és egyéb rangjai mellett a Szent Jakab 
Lovagrend lovagparancsnoka kitüntető címet viselte. 
Diogo unokaöccse portugál zászló alatt hajózott, és a 
tengeri utakról szóló beszámolók Magellánra minden 
bizonnyal hatással voltak. Ezzel egyidejűleg Magellán 
udvarolni kezdett Diogo lányának, Beatriznek; a 
kapcsolat gyorsan kibontakozott, és egy éven belül 
házasság lett belőle. Magellán egyszerre fontos 
támogatóra lelt Sevillában, és anyagi bázisra is, hiszen 
Beatriz hozománya nem kevesebb mint 600 ezer 
maravédire rúgott. Házasságkötésükkor Beatriz már 
alighanem — terhes volt; hamarosan megszülető 
gyermeküknek a Rodrigo nevet adták. 


A Barbosa család útmutatásai alapján Fernando Magellán 
fölkészült rá, hogy vakmerő vállalkozásához a hatalmas 
Casa de Contratacióntól, vagyis az Indiai Kereskedelmi 
Hivataltól jóváhagyást szerezzen. Az Izabella királynő 
által 1503. január 20-án Sevillában alapított Casa a 
korona nevében expedíciókat szervezett az Újvilágba, és 
aprólékos adminisztratív feladatait a spanyolokra oly 
jellemző bürokratikus elszántsággal hajtotta végre. 


Alapításakor a Casa de Contratación a sevillai hajójavító 
műhelyek közelében, az Atarazanasban vagy arzenálban 
kapott helyet, de fontosságát hangsúlyozandó Izabella 
királynő magába a királyi palotába, az Alcázar Realba 
költöztette át az intézményt. A Casa hamar kiterjesztette 
szerepkörét az adók  beszedésétől kezdve a 
felfedezésekkel kapcsolatos összes  adminisztrációig, 
felszerelésére és fegyverzetére vonatkozó szabályok 
meghatározását is. Néhány éven belül a Casa már a 
kapitányoknak is elkezdett közvetlen utasításokat adni, 
és büntette a csempészetet, ami persze folyamatosan 
zajlott. Hamarosan tengerjogi bíróságként is funkcionált; 
az Újvilágba tartó összes utazás szerződéses vitáiban és 
biztosítási követeléseiben ítélkezett. Még a 
kozmográfiába is beleszólt: elkészítette és folyamatosan 
korszerűsítette a padrón reált, a királyi térképet, amely a 
Spanyol Királyságból induló összes hajó számára 
alappéldányként szolgált. 1508-tól a Casának már piloto 
mayoga, azaz főkormányosa is volt, aki a magukat 
továbbképezni kívánó tengerészek számára alapított 
hajózási iskolát igazgatta. (Az első piloto mayor Amerigo 
Vespucci, Amerika névadója volt.) 

A Casa de Contrataciónt egyetlen ember felügyelte, 
aki nem volt sem tengerész, sem felfedező. Juan 
Rodriguez de Fonsecának hívták, ő volt Burgos érseke, 
korábban Izabella királynő káplánjaként szolgált, s még 
mielőtt a Casát létrehozták volna, ő már Kolumbusz 
utazása körül fontoskodott. A hatalmát féltékenyen őrző, 
hideg, számító bürokrata Fonseca megkerülhetetlenné 
tette magát az Újvilágba induló valamennyi expedíció 
ügyében. Aki Spanyolországtól támogatást remélt, annak 
mindenekelőtt az ő áldását kellett megszereznie - ami, 
ahogy felfedezők tucatjai tanúsíthatták, átok is volt 
egyben. 

Kolumbusz és Fonseca gyűlölték egymást, és 
elkeseredett küzdelmet vívtak. Fonseca mindenáron el 


akarta érni  Ferdinándnál és  Izabellánál, illetve 
utódjaiknál, . hogy hagyják figyelmen kívül a 
Kolumbuszhoz hasonló független vállalkozók 
követeléseit, és gyakoroljanak teljes ellenőrzést az 
Újvilágba induló valamennyi spanyol expedíció fölött. Ez 
természetesen azt jelentette, hogy Fonseca tartotta 
volna kézben az expedíciókat, és a kereskedelemből 
származó hasznot teljes egészében ő aratta volna le. A 
vita hevében Kolumbusz szó szerint rátámadt Fonseca 
könyvelőjére, megrugdosta és ütlegelte, mintha magát 
az érseket csépelte volna. Mindazonáltal Fonseca 
mégiscsak fokozatosan ráerőltette akaratát 
Kolumbuszra, s arra az időszakra, amire Magellán 
megjelent a színen, a kereskedelmi privilégiumok fölötti 
hatalmi egyensúly a felfedezők oldaláról döntő 
mértékben a korona javára billent. Magellánnak és a 
hozzá hasonló felfedezőknek arra kellett alapozniuk, amit 
a korona garantált számukra - ez persze még így is 
minden képzeletet fölülmúló gazdagság volt -, de arról le 
kellett mondaniuk, hogy saját kereskedelmi birodalmat 
hozzanak létre. Expedíció a  Fűszer-szigetekre nem 
indulhatott Fonseca és a Casa de  Contratación 
jóváhagyása nélkül. 

Amikor Magellán a Casa de Contratación képviselőit 
fölkereste, és kinyilvánította előttük, hogy 
meggyőződése szerint a Fűszer-szigeteknek a spanyol 
féltekén belül kell elhelyezkednie, pontosan azt mondta 
nekik, amit azok hallani akartak. Peter Martyr krónikás, 
akinek a Casa legmagasabb köreibe volt bejárása, alig 
tudta leplezni kárörvendő mohóságukat. ,Ha a dolgok 
kedvezően alakulnak, elragadhatjuk a keletiektől és a 
portugál királytól a fűszerek és a drágakövek 
kereskedelmét." 

A tordesillasi szerződés rendelkezései azonban 
továbbra is komoly akadályokat gördítettek a tervezett 
expedíció elé. A Casa korifeusai nem látták tisztán, 
miként tudja Magellán a portugál érdekek keresztezését 


elkerülni, ha addig akar nyugat felé hajózni, amíg a 
Keletet el nem éri. Elébe menve e kifogásnak, Magellán 
eleve úgy terjesztette be javaslatát, hogy hivatkozott a 
tordesillasi szerződés — azon záradékára, mely 
Spanyolországnak vagy Portugáliának szabad utat enged 
ahhoz, hogy a másik birodalomhoz tartozó földterületek 
felé hajózzék. A klauzulát persze sokféleképpen lehetett 
értelmezni, és Magellán könnyen , behajózhatott" egy 
Portugáliával való konfliktusba, ha ebből a záradékból 
akart előnyre szert tenni. 

És itt jött a másik kérdés: Magellán nemzeti 
hovatartozása. Az elképzelés, hogy egy portugál 
származású kapitány spanyol expedíciót vezessen 
portugál felségvizeken át, a Casa de Contratación igen 
tisztelt tagjainak zömét enyhén szólva nyugtalansággal 
töltötte el; ha a portugálok értesülnek az expedícióról, a 
két ország közötti amúgy is feszült viszony alighanem a 
töréspontig jut el. A Casa legújabb tagjai azonban kissé 
másként ítélték meg a helyzetet. Juan de Aranda, egy 
ambiciózus kereskedő félrevonta a portugál hajóst, és 
fölajánlotta neki, hogy a haszonból való 20 százalékos 
részesedés fejében, ami persze elképesztően gazdaggá 
tenné őt, hajlandó az expedíció mellett szót emelni. 
Magánemberként Magellán rosszallással fogadta, hogy 
Aranda beleavatkozik a terveibe, a kereskedő ajánlata 
azonban mégiscsak azzal a reménnyel kecsegtetett, 
hogy az expedíciót életben lehet tartani - tehát elfogadta 
az ajánlatot. 

Aranda olyan lelkesen írt Magellán nevében, hogy a 
Casa de Contratación rendreutasította őt, ami arra 
figyelmeztetett, hogy nincs joga az expedíció feltételeiről 
a saját nevében tárgyalni. Ennél is rosszabb volt, hogy 
Magellán társa, Ruy Faleiro mélységesen fölháborodott, 
amikor megtudta, hogy Aranda  befurakodott az 
expedícióba, és olyan kirohanást rendezett, ami 
Magellánt meghátrálásra késztette. Faleiro dühkitörése 
több volt egyszerű fölháborodásnál; komoly mentális 


egyensúlyvesztés jelei mutatkoztak nála. Aranda a maga 
részéről megpróbált Faleirónál mentegetőzni, és a súlyos 
nézeteltérés ellenére Magellán számára sikerült 
audienciát  kieszközölnie Károly királynál  Valladoid 
városában - a név arab eredetű -,  Észak- 
Spanyolországban. Ez az a város, ahol annak idején 
Ferdinánd és Izabella házasságot kötött, és ahol 
Kolumbusz Kristóf meghalt; Magellán idején Kasztília 
fővárosa volt. 1518. január 20-án Magellán Ruy 
Faleiróval és annak fivérével, Franciscóval együtt elindult 
Sevillából Valladoidba. 

Magellán fővárosba érkezése a királyi udvar legbelső 
köreinek válságos periódusával esett egybe. Kasztília 
kormányzója, Ximenes de Cisneiros kardinális, miközben 
a tapasztalatlan Károly király segítségére igyekezett, 
éppen azokban a napokban halt meg - mérgezésre 
gyanakodtak. A kardinális volt az a személy, aki az 
újonnan érkezett ifjú király biztonságát 
Spanyolországban a leginkább garantálhatta volna; a 
rend fenntartásáról 32 ezer katonával gondoskodott, 
most azonban, hogy sajnálatosan elhalálozott, az ifjú 
Károly súlyosan nélkülözte óvó irányítását. Ettől kezdve 
minden egyes döntésénél a flamand miniszterek egy 
csoportjára volt kénytelen hagyatkozni. Guillaume de 
Croy, Chievres elöljárója, az összes közül talán a 
legtehetségesebb, hosszú ideig Károly házitanítójaként 
szolgált, és féltékenyen őrizte a fiú fölötti befolyását. Az 
ifjú király belső köréhez tartozott még Ximenes utódja, 
Sauvage kancellár, és Adrian Florensoon Boeyens 
utrechti kardinális. Az utóbbi később VI. Adorjánként a 
pápai trónra emelkedett, ám ennek ellenére nem lehet 
azt mondani, hogy túl nagy tiszteletet vívott volna ki 
környezetében. Egy 19. századi történetíró szerint: 
nAlacsony származása és gyönge jelleme alapján 
előmenetele mindig is csodálkozást keltett." Ezek voltak 
tehát azok az emberek, akiktől az idegen kultúrájú, 


idegen anyanyelvű, kiforratlan király közvetlenül függött, 
amikor államügyekben döntéseket kellett hoznia. 

Aranda mindenesetre összehozott egy találkozót 
Magellán számára a király flamand minisztereivel, hogy 
azok fontolóra vehessék a Fűszer-szigetekre indítandó 
expedíció tervét. Magellán alaposan felkészült a 
megbeszélésre, mely élete legfontosabb találkozójának 
ígérkezett. Kezdésnek szívfájdító leveleket mutatott 
barátjától, Francisco Serráótól, egy portugál felfedezőtől, 
aki részletesen ecsetelte a Fűszer-szigetek mérhetetlen 
gazdagságát. 

Serráo  odisszeája 1511-ben kezdődött, amikor 
elvállalta az egyik hajó parancsnokságát a három közül, 
melyet India portugál alkirálya egy kelet felé vezető 
útvonalon a Fűszer-szigetekre küldött. Hajótöréseket és 
kalóztámadásokat túlélve Serráo és jó néhány társa a 
következő évben megérkezett a  fűszer-szigeteki 
Ternatéba. Minden valószínűség szerint ők voltak az első 
európaiak, akik a mesés szigetek földjére léptek. Serráo 
gondosan ápolta a kapcsolatot Ternate kicsiny uralkodó 
osztályával, különösen a rádzsával, és megpróbálta 
Ternate és Portugália között a kereskedelmet kiépíteni, 
de a remélt transzóceáni kereskedelem, amire számított, 
csak lassan bontakozott. Serráo azonban nem adta föl. A 
száradó szegfűszeg illatától elbódulva és újonnan 
szerzett bennszülött feleségétől elkényeztetve 
lelkendező leveleket írt Magellánnak a Fűszer-szigetek 
rendkívüli szépségéről és gazdagságáról, és meghívta 
barátját, hogy minderről saját szemével győződjék meg. 
"Uj világra leltem itt, mely gazdagabb és nagyszerűbb, 
mint Vasco de Gamáé - írta. - Kérlek, csatlakozz hozzám, 
hogy te is megtapasztald ezt a sok gyönyörűséget." 

Magellánban minden szándék megvolt, hogy 
meglátogassa Serráót a sziget-Paradicsomban. , Ha Isten 
is . megsegít, hamarosan látjuk egymást, akár 
Portugáliából, akár  Kasztíliából kelek útra, ügyeim 
alakulásától függően. Légy türelemmel, hiszen mi már 


megtanulhattuk, hogy vágyaink nem rögtön teljesülnek, 
s el kell telnie bizonyos időnek, amíg dolgaink jobbra 
fordulnak." Ám ha Magellán valamit egyszer megígért, 
akkor mindent meg is tett azért, hogy ígéretét valóra 
váltsa. 

Serráo a leveleiben valós elhelyezkedésükhöz képest 
jóval " keletebbre helyezte a  Fűszer-szigeteket; 
egyértelműen a tordesillasi szerződésben kijelölt spanyol 
félteke kellős közepén határozta meg helyüket. Ez a 
tévedés" lehet, hogy szándékos volt, s éppen azt a célt 
szolgálta, hogy a kívülállók előtt leplezze a Fűszer- 
szigetek valós földrajzi elhelyezkedését, ám a geográfiai 
szemfényvesztés kétségkívül csillapította Spanyolország 
elvi aggodalmait: Magellán tervezett expedíciója eszerint 
mégsem sértené a szerződést, legalábbis minden jel erre 
mutat. 

Hogy tovább dramatizálja küldetését, Magellán 
közszemlére tette rabszolgáját, Enriguét, azt állítva, hogy 
a régóta nála szolgáló bennszülött a Fűszer-szigetekről 
származik. (Ez nem volt egészen pontos. állítás, de 
Enrigue mindenesetre eljátszhatta a tolmács szerepét.) 
Magellán állítólag egy másik rabszolgát is hozott 
magával a Távol-Keletről, egy szemrevaló nőszemélyt 
Szumátráról, aki számos nyelven beszélt. Magellán 
izgatottan ecsetelte, hogyan fog végighajózni a távoli 
kontinens (melyet ma  Dél-Amerikaként ismerünk) 
partvonala mentén, egészen addig, amíg a földrész 
véget nem ér, s ily módon lehetővé válik számára, hogy 
nyugatra forduljon, és a túloldalról közelítse meg a 
Fűszer-szigeteket. Hivatkozott a Portugália szolgálatában 
eltöltött hét esztendejére, a birodalom közigazgatásában 
és a kereskedelem  fölvirágoztatásában szerzett 
tapasztalataira. S hogy érvelésének további nyomatékot 
adjon, egy mappát vagy földgömböt (a korabeli 
dokumentumokban szereplő megjelölés kétértelmű) is a 
miniszterek elé tárt, melyre a tervezett útvonalat 
fölrajzolta. A térkép egy sorsdöntőén fontos része 


zavaros volt ugyan, de ábrázolt egy vízi utat, mely Dél- 
Amerikán keresztül vezetett a Fűszer-szigetek irányába. 
Jóllehet annak érdekében, hogy a király minisztereinek 
támogatását elnyerje, Magellán kis híján elárulta a szoros 
létezését, félelmei továbbra is megmaradtak, hogy valaki 
ellopja a térképét s az útitervét, és elindít egy rivális 
expedíciót, mielőtt ő a sajátját megszervezhetné. 

"Magellánnak volt egy jól megfestett glóbusza, mely 
az egész világot ábrázolta - írta Bartolomé de Las Casas 
történetíró és misszionárius, aki jelen volt a felfedező és 
az ifjú király találkozóján. - És a glóbuszon megjelölte a 
tervezett útvonalát." A kereskedelmi útvonalakról szóló 
megbízható információk olyannyira kényesek és 
értékesek voltak, hogy a kormányok minden térképet 
hétpecsétes titokként őriztek, hiszen ezek a 
nemzetbiztonság fontos részét képezték. Az, hogy 
Magellán a spanyol király elé tárt egy olyan térképet, 
amelyet valószínűleg Portugáliától lopott, konzekvenciáit 
tekintve megfelelt annak, mint ha a legújabb korban, a 
hidegháború kellős közepén valaki nukleáris titkokat 
adna el. 

Geográfiai jártassága ellenére Magellán elképzelése 
az általa fölfedezendő világról fatálisan téves volt. Ahogy 
a korszak legtöbb felfedezőjének, úgy neki is a földgömb 
méretéről és a földrészek elhelyezkedéséről alkotott 
elképzelései a ptolemaioszi világképen alapultak. Ha lett 
volna fogalma a Csendes-óceán méretéről, áramlatairól, 
viharairól, sziklazátonyairól, kicsi a valószínűsége, hogy 
rászánta volna magát az expedícióra. Viszont a Csendes- 
óceánra vonatkozó adatok ismerete nélkül 
felfedezőútjának hosszúságát a valóságos távolságnak 
mindössze felére becsülte. Bizakodva úgy számolt, 
legfeljebb két évre van szüksége, hogy a Fűszer- 
szigeteket elérje, és értékes kincsekkel megrakott 
hajóival Spanyolországba visszatérjen. Mindössze annyit 
kell tennie, vélekedett, hogy Dél-Amerika körül vagy a 
kontinensen át egy utat kell találnia, és máris ott áll India 


kapujában. Lényegében ugyanabba a hibába esett, amit 
mind a négy utazása során Kolumbusz követett el újra és 
újra. És ezt a hibát csak nagyon nagy szenvedések és 
sok-sok emberélet árán lehetett korrigálni azon a 
felfedezőúton, melyért most Magellán kardoskodott. 
Miután előadta tervét az ifjú királynak, aki túl 
tapasztalatlan volt ahhoz, hogy megítélje az ügyet, 
felszólították, hogy javasolt expedícióját tárgyalja meg 
nagyobb részletességgel Fonsecával és Las Casasszal. 
"Megkérdeztem tőle, milyen úton óhajt haladni - írta 
Las Casas -, és azt felelte, hogy el akar jutni a Santa 
Maria-fokig, melyet mi Rio de la Platának nevezünk, és 
onnan fölfelé a partvonalat követve addig haladna, amíg 
a szorost el nem éri." Magellán tévedett, mivel a Rio de 
la Plata csak egy folyó volt, és nem szoros, mindenesetre 
ezen a téves alapon sikerült meggyőznie a spanyol 
Las Casasnak továbbra is maradtak kételyei a szoros 
létezését illetően. ,De tegyük föl, hogy nem talál 
semmiféle szorost, amin keresztül át tudna jutni a másik 
tengerre - akkor mihez kezd?" - kérdezte. Magellán erre 
azt mondta, hogy ha meg tudja állapítani a szoros 
elhelyezkedését, ,ugyanazt az utat választaná, amit a 
portugálok". Jóllehet szavai nagyon is úgy hangoztak, 
hogy a felfedező minden további nélkül kész áthágni a 
tordesillasi szerződést, a király és tanácsadói túlságosan 
izgatottak voltak már ahhoz, hogy elforduljanak tőle. , Ez 
a Fernando Magellán igen bátor és derék ember lehetett 
a nagy dolgok kigondolásában - adott hangot 
csodálatának Las Casas -, noha megjelenése távolról 
sem mondható impozánsnak, mivel alacsony termetű 
volt, és elég jelentéktelen, úgyhogy az emberek arra 
gondoltak, hiányzik belőle a körültekintés és a bátorság, 
ezért könnyen fölébe kerekedhetnek." 
Magellán esetében azonban a külső jegyek igencsak 
megtévesztők voltak. Koncepciója kellően nagyszabású 
és hasznot ígérő volt ahhoz, hogy Károly királyt és nagy 


hatalmú tanácsadóit meggyőzze: érdemes támogatni a 
tervét. 

A valladolidi találkozó után az expedíció potenciális 
vezetői haladéktalanul benyújtottak egy követelési listát 
a koronához; kéréseiket tiszteletteljes csomagolásban 
terjesztették elő, de attól még ezek kemény követelések 
voltak. Kizárólagos koncesszióra tartottak igényt a 
Fűszer-szigeteken, méghozzá tíz teljes éven át, 5 
százalékos bérleti és hozadéki részesedést követeltek 
"Mindazon földeken, melyeket fölfedezünk", továbbá 
kereskedelmi privilégiumot kötöttek ki maguk számára 
azokra az árucikkekre, amelyek után a királynak 
adóznak. Arra az esetre, ha több mint hat szigetet 
fedeznének föl, egy általuk kiválasztott szigetet saját 
maguknak óhajtottak megtartani, és arra is engedélyt 
kértek, hogy az újonnan fölfedezett területekre szerzett 
jogaikat — továbbadhassák leszármazottaiknak és 
örököseiknek. 

Magellán ragaszkodása ahhoz, hogy tízéves kivételes 
utazási jogot kapjon a Fűszer-szigetekre, abszurdnak 
tűnhetett egy gyorsan változó világban, de mégsem volt 
alaptalan. Okkal aggódott amiatt, hogy Spanyolország 
újabb expedíciókat küld a Fűszer-szigetekre, azon 
nyomban, hogy ő kihúzza a lábát; expedíciókat, melyek 
az ő ötleteit és titkait fogják fölhasználni, és adott 
esetben learatják a babérokat, ha ő kudarcot vallana. 
Igaza volt, hogy ragaszkodott ehhez a feltételhez, még 
akkor is, ha betartását kikényszeríteni nem állt 
módjában. 

1518. március 22-én Károly király valladoidi királyi 
trónjáról szerződést kínált Magellánnak és Faleirónak ,a 
Fűszer-szigetek  — felfedezésével — kapcsolatosan". A 
dokumentum egy királyi statútum volt, mely 
felhatalmazást adott a Spanyol Királyság nevében az új 
világ felfedezésére. ,Amennyiben baccalaureus Ruy 
Faleiro és Fernando Magellán, a Portugál Királyságban 
született nemesurak megtisztelő szolgálatot kívánnak 


nyújtani nekünk, és kötelezik magukat a birodalmunkhoz 
tartozó  óceán-tengeri térségben, a demarkációs 
vonalainkon belül szigetek, szárazföldek és gazdag 
fűszerek fellelésére - kezdődött a levél -, a következő 
szerződés rögzítését rendeljük el." 

Az első klauzulában Károly király láthatóan 
beleegyezik Magellán tíz évre szóló exkluzív kikötésébe: 
"Mivel . igazságtalan lenne, hogy útját mások 
keresztezzék, és tekintettel arra, hogy a vállalkozás 
véghezvitelének terhei a kegyelmed vállán nyugszanak, 
ezért óhajom és akaratom szerint Ígéretet teszek arra, 
hogy az elkövetkező tíz évben ugyanennek a térségnek a 
fölfedezésére másnak engedélyt nem adok." A király 
persze nem tartotta meg ígéretét. Amitől Magellán 
tartott, az bekövetkezett: hat évvel a spanyolországi 
indulás után Károly király újabb expedíciót menesztett a 
Fűszer-szigetekre. Végül is túl nagy volt a tét ahhoz, 
hogy a korona egyetlen ember szerencséjére és 
ügyességére hagyatkozzék. 

Károly király utasította Magellánt és Faleirót a 
tordesillasi szerződés értelmében Portugália területi 
jogainak tiszteletben tartására: ,Úgy kell irányítaniuk a 
felfedezőutat, hogy a Portugál Király Őfensége, az én 
legkedvesebb nagybátyám és testvérem határait meg ne 
sértsék, illetve érdekeit tiszteletben tartsák, legalábbis a 
saját demarkációs  vonalainkon kívül." A király 
emlékeztette Magellánt a kényes diplomáciai és családi 
helyzetre, melyet tovább bonyolít Spanyolország és 
Portugália versengése a tengerek és a 
világkereskedelem fölötti uralomért. A portugál uralkodó, 
Mánuel király Károlynak nem egy, hanem két nagynénjét 
vette feleségül, először Izabellát, másodszor Máriát. És 
most éppen azon volt, hogy néhány héten belül Károly 
húgát, Eleonórát vezesse oltárhoz. A családi kötelékek a 
maguk komplex érzelmi és hivatalos szövevényeivel 
Spanyolországot és Portugáliát távol tartották ugyan az 
egymás elleni háborúktól, ám nem csillapították a két 


nemzet közötti ádáz versengést; a küzdelem a színfalak 
mögött vagy a diplomácia birodalmában zajlott, de 
legalább olyan hevesen. 

Károlynak föltett szándéka volt, hogy megelőzi a nála 
idősebb portugál királyt. Függetlenül attól, hogy a 
szerződés milyen fordulatokat használt, a türelmetlen ifjú 
mindenképpen Spanyolország érdekei szerint kívánta 
értelmezni a —— tordesillasi szerződés feltételeit, 
ragaszkodva ahhoz, hogy a Fűszer-szigetek a spanyol 
féltekén helyezkednek el. És noha ezt nem lehetett 
bizonyítani, legalább ennyire lehetetlen volt a cáfolata is. 
Ahhoz, hogy Károly terve sikerüljön, Magellánnak 
feladata ,csupán" az volt, hogy megfelelő érvet adjon 
Spanyolországnak ahhoz, hogy a Fűszer-szigeteket 
magának követelhesse. 

Magellán szemszögéből nézve a szerződés igen 
kedvezőnek látszott, hiszen csaknem mindent megadott, 
amit Magellán akart. Sőt, a földadományokra vonatkozó 
klauzula történetesen jóval nagyvonalúbb volt, mint 
amire a portugál számíthatott. , Az a szándékunk, hogy 
az összes szárazföldet és szigetet, melyet fölfedez, 
kegyelmednek adományozzuk, és valamennyi, 
kegyelmed által fölfedezett föld és sziget hasznai és 
kamatai, származzanak azok akár adókból, akár más 
jövedelemforrásból, egyhuszad részben kegyelmedet 
illetik. Emellett a fent nevezett szárazföldek és szigetek 
helytartói vagy kormányzói tisztségét is kegyelmednek 
adományozzuk, mely címek örök időkre fiaira és 
örököseire szállnak át, feltéve, hogy a legfőbb hatóságot 
mi, illetve az utánunk jövő királyok gyakorolják." 

Magellán tehát ott láthatja majd nevét a világ összes 
újrarajzolt térképén, és ezeknek az új területeknek 
nemcsak a fölfedezője, de a birtokosa is ő lesz: Magellán- 
szigetek, Magellán-országok, egész birodalmak viselik 
majd Fernando Magellán nevét, és lesznek törvényes 
örököseié. A világ vagy legalábbis annak jelentős része 
az övé lehet. 


Fonseca szempontjából azonban a szerződés már 
távolról sem volt ennyire kedvező, tekintve, hogy az túl 
sok pénzt és hatalmat biztosított  Magellánnak. 
Hónapokra volt szüksége Fonsecának ahhoz, hogy 
fölocsúdjék, de végül is elégtételt vett: sikerült 
megkaparintania az expedíció fölötti ellenőrzést, melyet 
a szerződés megtagadott tőle. 

Károly király ezenkívül öt hajóra is Ígéretet tett 
Magellánnak: két 130 tonnásat, két 90 tonnásat és egy 
60 tonnásat, legénységgel, tüzérséggel ellátva. A flotta 
az Armada de Molucca nevet kapta - a Fűszer-szigetek 
indonéz elnevezése után. 

A hajók többnyire feketék voltak - szurokfeketék. 
Baljós színük onnan eredt, hogy a hajótestet, az 
árbocokat, a csarnakzatot, vagyis a vitorlák kivételével 
gyakorlatilag minden kiálló részt, szurokkal kentek be. A 
hajók tatja, mintegy harminc lábbal? tornyosult a 
hullámok fölé, s ennek folytán, aki a tatfedélzeten állt, az 
úgy érezhette, hogy szinte uralja a tengert. A magasság 
megnövelte a hajók kilengését; még viszonylag nyugodt 
vizeken is játékfiguraként dobálták az embereket. 

A hajók a korszak technikai fejlettségéhez képest igen 
összetett szerkezetek voltak - a reneszánsz technológia 
csodái; jól képzett mesteremberek sok ezer órán át 
dolgoztak . a  megalkotásukon.  Szükségszerűségből 
viszonylag kisméretűek voltak. Számolni kellett ugyanis 
a sevillai kikötő egyik hátrányával, nevezetesen a 
Guadalguivir folyó sekély vizével; a hajóknak viszonylag 
kicsiknek és könnyűeknek kellett lenniük ahhoz, hogy a 
keskeny vízi úton kijuthassanak az Atlanti-óceánra. Így 
Magellán zászlóshajója, a Trinidad 100 tonnát nyomott, a 
San Antonio, amely az ellátmányt vitte, 120 tonnát; a 
Concepción 90 tonnát; a Victoria 85 tonnát, és a 
Santiago, melyet felderítésre szántak, mindössze 75 
tonnát. 

A karavella típusú Santiago kivételével a hajókat 
naónak minősítették, ami egyszerűen csak annyit jelent, 
hogy hajó. Egyetlen illusztráció sem maradt fenn róluk, 
így elég nehéz pontosan meghatározni a külsejüket, de a 
Magellán " korából származó beszámolók 6 említik 
félelmetes tatfelépítményeiket, többszintes fedélzetüket 
és a pazar obras muertast, mely a tisztek szálláshelyeit 
díszítette. Mindegyik hajó háromárbocos volt, az egyikük 
háromszögű vitorlával fölszerelve. 


Jóllehet a szerződés értelmében Magellán hajóinak 
költségeit két esztendeig Károly királynak kellett állnia, a 
valóságban a király erősen el volt adósodva. A Casa de 
Contratación a befolyásos antwerpeni bankdinasztiát, a 
Fugger-bankházat képviselő Cristobal de Haróhoz fordult. 
A Haro név az északközép-spanyolországi Haro városából 
eredt. Haro (a város) egy bortermelő vidék központjaként 
virágzott, ugyanakkor egy  aranyművesekből és 
bankárokból álló zsidó közösségnek adott otthont 
egészen a 14. századi rekonkviszta kitöréséig, amikor is 
a zsidóknak el kellett hagyniuk otthonaikat. Az 
üldözöttek közül sokan  konvertitákká váltak, s 
keresztény hangzású neveket vettek föl - közéjük 
tartozott Cristobal de Haro. 

Evekig a  Fuggerek képviselőjeként dolgozott 
Lisszabonban, fűszerekkel kereskedett, titkos portugál 
expedíciókhoz kölcsönzött pénzeket, és a korszak nagy 
felfedezőivel, közöttük  Bartolomeu  Diasszal kötött 
barátságot. Vagy a titkos portugál expedíciókban való 
jártasságának köszönhetően, vagy a felfedezésekről 
szóló szívfájdító híresztelések révén értékes információk 
birtokába jutott egy állítólagos szoros létezéséről, mely 
az amerikai földrészen át India felé vezet - s ez ugyanazt 
a lehetőséget csillantotta föl, mely Magellánban a Kelet 
fölfedezése iránti ellenállhatatlan vágyat fölébresztette. 
Egy elkeseredett vita után, melyet Mánuel királlyal 
folytatott, Haro Lisszabonból Sevillába utazott, fölújította 


Magellánnal való ismeretségét. Kölcsönösen lázba hozták 
egymást, hogy neki kell vágni a szoros fölkutatásának, 
ezúttal már nem titokban, hanem azzal a szándékkal, 
hogy az átjáró végre rákerülhessen a térképekre. 

Egy pénzügyi támogatásra vadászó felfedező számára 
Cristóbalnál ideálisabb barátot álmodni se lehetett; a 
Fugger-ház, melynek dolgozott, elegendő pénzzel 
rendelkezett ahhoz, hogy tíz vagy annál is több 
expedíciót finanszírozzon; aligha kétséges, hogy a 
bankdinasztiának több pénze volt, mint Károly királynak. 
Ám azzal, hogy Harót bevonják a vállalkozásba, a 
királynak és tanácsadóinak számolniuk kellett azzal, 
hogy nyereségük jelentős részéről le kell majd 
mondaniuk. A fűszer-kereskedelemmel járó kockázatokat 
és a hosszú óceáni utazás bizonytalanságait alapul véve 
az olyan pénzembereknek, mint Haro, csakis egyetlen 
okuk lehetett arra, hogy tőkéjüket kockára tegyék: a 
rendkívüli profit csábítása. Egy Indiából visszatérő 
sikeres vagy akárcsak részben sikeres expedíció 400 
százalékos haszonnal kecsegtetett! A gyakorlatias Haro 
Magellán felfedezőútjának hasznát óvatosabb becsléssel 
250 százalékra taksálta. Ehhez képest a kölcsönt 14 
százalékos kamatra folyósította. 

Az expedíció hivatalos költségvetése 8 751125 
maravédível számolt; ez tartalmazta az öt hajót, az 
ellátmányt, az előlegben kifizetett járandóságokat és a 
hajók felszerelését. Magellánnak 50 000 maravédi? volt 
előirányozva, és havonként további 8000. Havi fizetését 
királyi rendeletre közvetlenül a feleségének, Beatriznek 
utalták. 

Az expedíció teljes költségvetéséhez 6 454 209 
maravédivel járult hozzá a király, ennek az összegnek 
azonban a túlnyomó részéről Haro gondoskodott, magas 
kamattal persze. Jóllehet hozzájárulását a nagy 
vállalkozáshoz a királyi dokumentumok szerény 1 616 
781 maravédiben jelölik meg, az összeg megtévesztő. 


? Egy maravédi ma kb. 24 Ft. Magellán korában kis értékű pénz volt. 


Tekintve, hogy a Haro képviselte Fuggerek portugál 
expedíciókat is finanszíroztak, hozzájárulásuk teljes 
összegét úgy leplezték el, hogy a királynak további 
pénzeket kölcsönöztek. 

A hivatalos ügymenet utolsó részeként Károly király 
mind Magellánnak, mind Faleirónak kapitányi címet 
adományozott. Az ilyen utazások veszélyei miatt a nagy 
felfedezések korában korántsem volt szokatlan a 
társkapitányi kinevezés, ám ebben az esetben az 
intézkedés akaratlanul is későbbi, a tengeren 
kibontakozó elkeseredett viták magvait hintette el. A 
hatalom, mellyel a király kettejüket fölruházta, mindenre 
kiterjedő volt, és kétségbevonhatatlan. 


, Elrendeljük, hogy minden fedélzet- és 
vitorlamester, kormányos, tengerész, kadét és 
matróz és bármilyen más személy, aki a nevezett 
flottához. tartozik, bármely személyek, akik a 
fölfedezésre kerülő szárazföldeken és szigeteken 
tartózkodnak [...] a nevezett flotta kapitányaiként 
kötelesek tisztelni és elfogadni kegyelmeteket. 
Ennek folytán engedelmességgel tartoznak, és 
kötelesek végrehajtani kegyelmetek parancsait, 
büntetés vagy büntetések terhe mellett, melyeket a 
mi nevünkben kegyelmetek fognak kiszabni." 


A szöveg nem hagyott kétséget afelől, hogy Magellán és 
Faleiro teljhatalommal rendelkeztek a tengeren. 


, Felhatalmazzuk kegyelmeteket, hogy a 
személyekre és javakra kiszabott ítéleteiket 
végrehajtsák [..] Ha az utazás során akár a 
tengeren, akár a parton bármiféle vita vagy 
konfliktus adódna, kegyelmetek fognak igazságot 
szolgáltatni gyorsított eljárásban, haladéktalanul és 
a törvényre való tekintet nélkül." 


Magellán nem győzött csodálkozni, milyen gyorsasággal 
állt össze a terve a Fűszer-szigetek meghódítására. 
Károly király Spanyolország tekintélyét és jó hírnevét 
tette kockára, a támogatók a tőkéjüket kockáztatták, de 
Magellán ennél is többet tett föl a vállalkozásra: magát 
az életét. 


MÁSODIK FEJEZET 


A hazátlan ember 


Balról jött föl a nap, 

A tengerből ébredt! 

Égett és fénylett, 

S jobbra, a habokba tért meg. 


Amikor — Magellán látványos küldetésének híre 
Portugáliába eljutott, Mánuel király megrémült. A hajós 
mindannyiukat elárulta, és a királyi udvarnál nem 
értették, miért tette ezt. Joáo de Barros udvari 
történetíró, aki Magellánt futólag ismerte, az események 
mögött démoni erőt sejtett. , Mivel az ördög örökké úgy 
mesterkedik, hogy az emberi lelkeket romlásba vigye, 
ezúttal Magellánra vetette ki hálóját, hogy királyától és 
hazájától elidegenítse, és tévútra vezesse őt." Magdián 
viselkedésének valódi okát az udvarnál senki nem merte 
kimondani, azt tudniillik, hogy az uralkodó a felfedezőt 
nem egyszer, hanem négy ízben utasította vissza és 
alázta meg! 

Mánuel király mindent elkövetett azért, hogy Magellán 
nevét besározza, de közben őt és Faleirót megpróbálta 
Portugáliába visszacsábítani. Mozgósította a spanyol 
udvarhoz rendelt portugál nagykövetet, ÁAlvaro da Costát, 
aki felkereste a két szám-űzöttet, és azt ígérte nekik, 
hogy expedíciós kérelmüket Mánuel király kész újra 
fontolóra venni. Da Costa nyíltan beszélt a szörnyű 
következményekről, ha ragaszkodnak tervükhöz, és 
spanyol zászló alatt tengerre szállnak: Isten és a király 
ellen vétkeznek, és minden személyes megbecsüléstől 
megfosztják magukat. És ezzel nincs vége a bajoknak; 
családjuk és valamennyi örökösük is megszenvedi 


tettüket, arról nem beszélve, hogy a Spanyolország és 
Portugália közötti törékeny békét teszik kockára, 
méghozzá éppen akkor, amikor Mánuel király Károly 
húgát, Eleonórát készül oltár elé vezetni. 

Magellánt nem ingatta meg a nagykövet esdeklése. 
Tisztában volt azzal, ha Portugáliába visszatérne, börtön 
várna rá, felségárulás miatt elítélnék, és kivégeznék. 
Csekély diplomáciai jártasságát összeszedve azt 
válaszolta, hogy Mánuel királyhoz fűződő alattvalói 
kötelmeit ő már hivatalosan fölbontotta, és Károly király 
szolgálatára esküdött föl. Senki mással szemben 
nincsenek kötelezettségei. 

Magellán konokságától csalódottan Alvaro da Costa 
magához Károly királyhoz folyamodott. ,Fenségednek a 
felfedezésekhez temérdek vazallus áll rendelkezésére, 
nem kellene éppen ezeket a bajkeverőket igénybe 
vennie" - érvelt. Károly elbizonytalanodva tanácsadóihoz 
fordult, ők azonban megerősítették korábbi 
álláspontjukat: a Fűszer-szigetek a spanyol féltekén 
helyezkednek el, és Magellán expedíciója nem sérti a 
tordesillasi szerződést. Károly király a tanácsadóira 
hallgatott, így Magellán és Faleiro a portugál nyomás 
ellenére továbbra is élvezhették támogatását. 

Da Costa megpróbálta szépítgetni a diplomáciai 
kudarcot. Azt írta Mánuel királynak, hogy Magellán és 
Faleiro tulajdonképpen visszatérnének Portugáliába, csak 
éppen Károly nem engedi őket. Da Costa valószínűleg azt 
hitte, hogy levelét bizalmasan kezelik, ám a levél 
tartalma kiszivárgott - Károly király legnagyobb 
felháborodására. Végső soron Da Costa hamis állításai 
sokat ártottak Portugália érdekeinek, és csak arra voltak 
jók, hogy a spanyol király még határozottabban 
támogassa két csatasorba állított felfedezőjét. Portugália 
Magellánnal szembeni fellépése megerősítette abban 
Károly tanácsadóinak hitét, hogy nagy fontosságú 
stratégiai  mesterkedésbe bonyolódtak. Ám a két 
szomszédos ország közötti viszony sokkal áttételesebb 


volt, mint amilyennek a felszínen látszott. A diplomáciai 
feszültség ellenére Mánuel király véghezvitte tervét, és 
az 1518. július 16-án kelt szerződés értelmében feleségül 
vette Eleonórát, Károly húgát. Ahelyett, hogy a küzdelem 
véget ért volna, az egybekelés a konfliktust a tengerre 
terelte. Spanyolország és Portugália most már nem 
annyira az lbériai-félszigeten folytatta fej fej melletti 
versengését, hanem az óceánokon is: a 
világkereskedelmi útvonalak megkaparintásáért. 
Egyszerre voltak riválisok és szövetségesek, attól 
függően, ahogy az államérdekek, illetve a szívügyek 
gyorsan változó ritmusban váltogatták egymást. 

Mégy nappal azután, hogy Mánuel király nyélbe ütötte 
menyegzőjét, a spanyol uralkodó utasította a Casa de 
Contrataciónt, hogy Magellán fűszer-szigeteki 
expedíciója ügyében haladéktalanul lépjen előre. 
Magellán és  Fareiro megkapták a pénzt az 
előkészületeikhez, és Sevillába rendelték őket, hogy 
készítsék fel hajóikat az útra. 


Az arany városa, a vizek városa. ,Ouien no ha visto 
Sevilla - tartja a mondás -, no ha visto maravilla." , Aki 
nem látta Sevillát, az csodát se látott még." Sevilla 
évszázadokon át Andalúzia kiemelkedő városa volt, és 
rabul ejtette Spanyolországot. , Sevillát, mint minden 
városok anyját, a dicsőség és kiválóság középpontjába 
helyezem, vagy inkább Isten helyezte őt erre a helyre - 
írta egy korabeli történetíró -, mivel ez a legnépesebb és 
legnagyszerűbb főváros." Virágzásának és tekintélyének 
csúcspontját Sevilla éppen a nagy felfedezések korában 
érte el. A Ouadalguivir folyónál elterülő város részint 
kegyhely, részint kereskedelmi központ volt; a római, 
vizigót, , muzulmán, zsidó és keresztény kultúra 
olvasztótégelye. Hírneve világszerte visszhangzott, hajók 
vitték hírét térképeken homályosan jelölt célállomások 
felé. Európában csak Velence, Nápoly és Párizs 
mondhatta magát nagyobbnak; a százezres népességű 


Sevilla Genovával és Milánóval - mindegyikük virágzó 
kereskedelmi központ - volt egy sorban; míg London, 
Nagy-Britannia legnagyobb városa mindössze feleannyi 
alattvalóval dicsekedhetett, mint a lármás Sevilla. 

A város mindenekelőtt kereskedelmi központként 
funkcionált, , mindenféle nyereséget hozó vállalkozáshoz 
jó lehetőséget kínál, ugyanannyit hoznak ide, mint 
amennyit eladnak, mivel kereskedők mindenre akadnak" 
- írja egy 16. századi megfigyelő. ,Közös hazája ez a 
végtelen glóbusznak, árvák anyja, bűnösök köpenye, 
ahol minden szükséglet fellelhető." Egyedül Sevilla 
gondoskodhatott Magellán számára a megfelelő 
technológiáról, munkaerőről, motivációról és anyagi 
forrásokról ahhoz, hogy nekivághasson az ismeretlen 
földek meghódításáért és az értékes fűszerekért a 
világnak. 

Sevilla egyben a hit városa is volt, a római Szent 
Péter-bazilika és a londoni Szent Pál-katedrális után ez a 
város adott otthont a világ harmadik legnagyobb 
templomának. Több mint egy évszázada folytak már a 
sevillai katedrális építési munkálatai, amikor 1519-ben 
Magellán útnak indult a  Fűszer-szigetek felé, s 
harangtornyával, bolthajtásaival, kamráival és királyi 
káptalantermével, valamint a gótikus, görög-római és 
arab építészet fantasztikus egyvelegével az impozáns 
bazilika Sevilla virágzásának méltó szimbólumává lett. A 
katolikus hit lángja a Semana Santa, vagyis a nagyhét 
idején lobogott a legfényesebben, virágvasárnaptól 
húsvét vasárnapjáig, amikor penitenciát tartó, komor, 
szinte már ijesztő vallási körmenetek foglalták el a város 
szúk, kanyargó utcáit és tágas tereit. A bűnbánatot 
gyakorlók mezítláb haladtak az éles köveken és az 
utcákon szétszórt üvegszilánkokon, fakeresztet cipeltek, 
és lábuk vérzett, sebeikkel Jézus szenvedéseit igyekeztek 
fölülmúlni. A hitbuzgóság megnyilvánulása volt ez a 
középkorban, a Mindenható iránti feltétlen 
engedelmességé; a halálos szenvedés fölötti uralom 


megismeréseként és az emberiség bűnös mivoltának 
tudatosításaként. Mint ilyen, jó előgyakorlatnak bizonyult 
a felfedezőút megpróbáltatásaihoz és kínjaihoz. 

Ahogy Magellán és Faleiro megérkezett Sevillába, 
hogy az utazáshoz szükséges előkészületeket megtegye, 
a Spanyolország és Portugália közötti ellenségeskedés 
odáig fajult, hogy híre ment: a két portugál parancsnok 
élete veszélyben forog. Állítólag Vasconcellos püspök, 
Mánuel király bizalmasa merényletet próbál szervezni 
ellenük. Magellán hajlott arra, hogy elengedje a füle 
mellett a halálos fenyegetést, Károly azonban annyira 
komolyan vette az ügyet, hogy testőröket rendelt 
Magellán és Faleiro mellé, újabb audiencián fogadta s a 
Szent Jakab Lovagrend lovagjaivá ütötte őket, és ismét 
megerősítette az eredeti megbízatás feltételeit. Miután 
minden úton-módon demonstrálta, hogy a két portugál 
mellett áll, a király sürgette őket: amint lehet, induljanak 
útnak! Szorított az idő, és egy birodalom volt a tét. 

Gondok merültek föl" - írta Magellán Károly királynak 
1528. október 23-án, a készülődés kellős közepén. Sok 
kapitánnyal ellentétben Magellán beleavatkozott a 
mindennapi  előkészületekbe, még a szállítmány 
berakodásánál is jelen volt, mintha közönséges 
tengerész lett volna, és nem maga a flottaparancsnok - s 
a bajok talán éppen ezzel kezdődtek. A tengerészekkel 
és a dokkmunkásokkal való közeli kapcsolat ellenére, 
vagy talán éppen amiatt, Magellán úgy érzékelte, hogy 
nem kapja meg azt az együttműködést és tiszteletet, 
amihez egyébként hozzá volt szokva. Elkeseredésében 
ahhoz a személyhez fordult, akiről leginkább feltételezte, 
hogy rendet tud teremteni. 

Nincs kizárva, hogy Magellán problémái hiányos 
spanyoltudásából származtak; időről időre tolmácsot 
kellett , igénybe — vennie, és a kommunikációs 
hiányosságok nyilván még inkább felhívták a figyelmet 
idegen mivoltára. Még a Károly királynak küldött levél 
megírásához is egy írnok segítségére volt szüksége, 


"Mmivel még mindig nem vagyok tisztában a helyes 
spanyol írásmóddal". Magellán folytatta az Ügy 
részletezését: ,Az apály miatt partra kellett vontatnom 
az egyik hajót. Hajnali háromkor fölkeltem, hogy 
ellenőrizzem, helyén vannak-e a csarnakzatok, és amikor 
eljött a dologidő, utasítottam az embereket, húzzanak föl 
négy zászlót a címeremmel arra az árbocra, ahol a 
kapitány címereinek van a helye, miközben Felséged 
címerei a Trinidad nevű vezérhajó csúcsára kerültek." A 
zászlók szokatlan egymás mellé helyezése, mely 
kiemelte, hogy spanyol felségjel alatt portugál kapitány 
hajózik, meglehetősen nagy és szószátyár tömeget 
vonzott a partra. ,Mivel ebben a világban soha nincs 
hiány irigy emberekben, elkezdtek fecsegni. Arról 
beszéltek, rosszul tettem, hogy címeremet fölhúzattam 
az árbocra." A tömeg azt hitte, hogy a négy zászló, 
melyen Magellán címere díszlett, a portugál király 
felségjele. Zúgolódni kezdtek, mígnem egy hivatalos 
személy utasította Magellánt, hogy távolítsa el a sértő 
felségjeleket. , Fölkerestem az illetőt, és elmagyaráztam 
neki, hogy ezek nem a portugál király zászlai, hanem az 
enyémek, és hogy én Felséged alattvalója vagyok." 
Magellán azonban nem volt hajlandó a zászlókat 
levonatni. Ujabb spanyol tiszt kereste fel őt, és 
megismételte a követelést. Nem, a zászlók maradnak! - 
felelte Magellán. 

Amíg Magellán a tisztnek mindezt elmagyarázta, az 
előző katona, aki kérdőre vonta őt,  ,minden 
figyelmeztetés és minden hatósági jogkör nélkül följött a 
lépcsőn, és fölszólította az embereket, hogy fogják el a 
portugál kapitányt, aki a portugál király zászlait a hajókra 
fölvonni merészelte". Tudni akarta, hogy Magellán miért 
döntött e zászlók mellett, ő azonban ezúttal, érthető 
módon, nem volt hajlandó magyarázkodni. 

Ez volt az a pillanat, amikor elszabadult a pokol. A 
pökhendi alak ,tiszteket hívott, hogy embereimmel 
együtt letartóztassanak". S ami ennél is rosszabb: 


"Akadtak olyanok, akik szándékot mutattak embereim 
bántalmazására, ahelyett, hogy segítségünkre siettek 
volna, hogy tehessük dolgunkat Felséged szolgálatában." 
Ekkor azonban a két tiszt, aki Magellántól a zászlókra 
magyarázatot követelt, hajba kapott azon, hogy ebben a 
helyzetben mi a teendő. A Trinidad javításán dolgozó 
munkások hamar odébbálltak, akárcsak számosan a 
matrózok közül, még jobban földühítve Magellánt, aki 
segítség nélkül maradva, tehetetlenül nézte, hogy a helyi 
tisztek lefegyverzik a tengerészeit, sőt többet közülük le 
is tartóztatnak és börtönbe hurcolnak. A csetepatéban 
Magellán egyik kormányosát, aki a feladatát végezte 
volna, leszúrták. Jóllehet Magellán sérülés nélkül 
megúszta, méltósága és tekintélye komoly csorbát 
szenvedett. S hogy még rosszabb legyen a helyzet, az 
összetűzés nyílt színen zajlott, egy portugál kém figyelő 
szeme előtt, aki a kínos esetnek nyomban hírét vihette 
Lisszabonba. 

"Mivel hiszek abban, hogy Felséged nem hagyja olyan 
emberek bántalmazását, akik elhagyják királyságukat és 
szeretteiket, csak hogy Felségedet szolgálhassák - írta 
Magellán a legalázatosabban arra kérem Felségedet, 
olyan döntést hozzon, amely Felséged érdekeit a 
legjobban szolgálja. Bármi lesz is Felséged parancsa, a 
legteljesebb megelégedéssel fogom tudomásul venni, 
mert úgy vélem, az engem ért támadás nem Ferdinand 
Magellán ellen, hanem Őfelsége kapitánya ellen 
irányult." 

Magellán az incidens miatti felháborodása 
teljességgel érthető volt. Egy menekült, aki Károly király 
védelmét élvezi ugyan, de valójában a csőcselék és 
néhány  — fontoskodó alak kénye-kedvének — van 
kiszolgáltatva. Ha itt, a sevillai öbölben nem képes 
rendet tartani, hogyan lesz rá képes a veszedelmes 
tengeri utazás során, amikor feltérképezetlen vizeken 
hajóznak a Fűszer-szigetek felé? Es ha egy újabb 
zavargás tör ki valahol a távoli partoknál, ahol már nem 


fordulhat segítségért a királyhoz, akkor mihez fog 
kezdeni? 

Károly király Magellán levelének kézhezvétele után 
néhány napon belül intézkedett, ismét kiállt Magellán 
mellett, megbüntette a támadókat - azokat, akik a 
Trinidad fedélzetére merészkedtek, és a kormányost 
leszúrták  -, és parancsot adott a matrózok 
letartóztatására. Az utazás előkészületei tovább 
folytatódtak, de a zászló-incidens Magellánnak komoly 
figyelmeztetésül szolgált, hogy emberei, különösen a 
spanyolok, legalább akkora veszélyt jelentenek, mint 
maga a tenger. 

1519. április 6-án a király újabb parancsot küldött egy 
másik tisztnek, Juan de Cartagenának - és ez a parancs 
az egész expedíció legellentmondásosabb tényezőjévé 
vált. Az utasítás úgy szólt, hogy Cartagena a flotta 
főinspektoraként álljon szolgálatba a két portugál 
parancsnok irányítása alatt.  Fizetése jelentősen 
meghaladta Magellánét és persze mindenki másét is a 
flottánál: 110 ezer maravédire rúgott. Lényegében ő lett 
az, aki az expedíció összes kereskedelmi ügyletében a 
végső szót kimondhatta; hiszen ő volt a királyi kincstár fő 
számvevője és képviselője. ,Főkönyvet kell vezetnie, 
melyben minden rakományt föl kell jegyeznie. A 
bejegyzéseket kézjegyével kell ellátnia, minden egyes 
kereskedelmi tételt külön föl kell tüntetnie; és különösen 
azokat kell számon tartania, melyek az egyes személyek 
tartozékai, mivel később ennek alapján kell majd a 
nyereséget felosztani, annak érdekében, hogy ne 
történhessen csalás." 

De ez nem minden! Cartagena feladatköréhez 
tartozott  ,gondosan figyelemmel kísérni a flotta 
csereüzleteit és üzletkötéseit, hogy azok a kincstár 
lehető . legnagyobb hasznára menjenek végbe". 
Valamennyi számlakönyv minden egyes bejegyzését 
ellenőriznie kellett, és jóváhagyása esetén aláírásával 
kellett ellenjegyeznie. Minden lépésnél ,a legnagyobb 


gondosságot és éberséget" kellett tanúsítania. 
Nyilvánvalóan Cartagena érdeke is ezt kívánta, hiszen 
saját tőkéjét ő maga is befektette a vállalkozásba. A 
királynak ez az intézkedése azt jelentette, hogy Magellán 
minden kereskedelmi döntésénél Cartagenának tartozik 
közvetlen felelősséggel. A ,kincstár lehető legnagyobb 
hasznára" kitétel fölhatalmazta Cartagenát arra, hogy 
bármely pillanatban közbeléphessen, és 
megakadályozhassa, hogy Magellán saját vagyonát 
gyarapítsa, még akkor is, ha a felfedező úgy vélné, hogy 
erre a királlyal kötött szerződés  följogosítja őt. 
Kimondatlanul, de ez az új intézkedés fölülírta a korábbi 
megállapodást. 

És volt még valami! Cartagenának a felfedezőút 
folyamán a király ,szeme- és füleként" kellett működnie. 
na Teljességében és részleteiben tájékoztatni fog minket 
arról, hogy rendelkezéseink és felhatalmazásaink milyen 
módon valósulnak meg az említett földterületeken. 
Miként jut érvényre igazságszolgáltatásunk; milyen 
bánásmódban részesülnek az említett földek bennszülött 
népei; [...] és a szóban forgó kapitányok és tisztek" - ez 
különösen Magellánra és Faleiróra vonatkozott - , miként 
tartjáík szem előtt  utasításainkat és szolgálják 
érdekeinket." Ha a társkapitányok bármilyen formában 
hanyagságot tanúsítanának, szólt a királyi parancs, 
Cartagenának azonnal írásos jelentést kell tennie a Casa 
de  Contrataciónnak. Ez az utasítás olyannyira 
nyomatékosnak tűnt, hogy a kasztíliai, aki Magellánnal 
és Faleiróval szemben eleve bizalmatlanul viseltetett, 
könnyen arra a következtetésre juthatott, az egész 
felfedezőút során a döntéseknél a végső szó kimondása 
valójában nem a két portugált, hanem őt illeti meg. 

És Cartagena pontosan erre a következtetésre is 
jutott. Miközben aláaknázta Magellán tekintélyét, Károly 
király továbbra is aggódott a Spanyolország és Portugália 
közötti nyílt konfliktus lehetősége miatt, és megpróbált a 
személyes diplomácia eszközeivel élni. 1519. február 28- 


án  Barcelonából levelet írt Mánuelnak, melyben 
megvallotta, , hogy  ,a  Felségedhez közel álló 
személyektől kapott levelekből arról értesültem, hogy 
bizonyos félelmeket táplál a Fernando Magellán és Ruy 
Faleiro parancsnoksága alatt Indiába küldött flottánk 
miatt, mely sérelmes lehet a felséged királyságához 
tartozó indiai részekre nézve" - fogalmazott Károly, 
meglehetősen enyhe kifejezéseket használva, majd Így 
folytatta: ,Megnyugtatása érdekében arra gondoltam, 
hogy levélben tájékoztatom, a mi kívánságunk mindig is 
az volt és az is maradt, hogy teljes mértékben 
tiszteletben tartsuk a demarkációs vonalat, melyről a 
katolikus király és királynő, az én uralkodóim és 
nagyszüleim teljes egyetértéssel megállapodtak." Károly 
esküdözött: ,Az első intézkedésünk és parancsunk az 
volt, hogy az említett parancsnokokat súlyos büntetések 
terhe mellett köteleztük a demarkációs vonal 
tiszteletben tartására és arra, hogy a felséged 
királyságához tartozó szárazföldi térségek és tengerek 
határait semmilyen módon nem sérthetik meg." 


1519. május 8-án az indulás lázas előkészületei 
közepette Károly király Magellánnak és Faleirónak kiadta 
az utazásra vonatkozó utolsó instrukcióit, melyek 
olyannyira részletesek voltak, hogy a két parancsnok 
arra gondolhatott, valamelyik hajón maga a király fog 
velük utazni. 

Magellán és Faleiro utasítást kaptak, hogy minden 
szárazföldet és iránypontot jegyezzenek föl, és ha 
bármilyen lakott területhez érnek, ,győződjenek meg 
arról, van-e bármi az adott szárazföldön, ami számunkra 
hasznosítható". A parancs előírta, hogy a bennszülött 
népekkel kötelesek emberségesen bánni, már csak azért 
is, hogy a flotta élelem-utánpótlását és 
ivóvízszükségletét biztosíthassák. Magellán 
felhatalmazást kapott arra, hogy a portugál féltekén 
bárki arabot elfogathasson - ez a rendelkezés 


közvetetten ugyan, de a tordesillasi szerződés áthágását 
tette lehetővé -, és ha úgy látja jónak, a foglyot 
eladhassa rabszolgának. Ezzel szemben amikor a 
spanyol féltekén halad át, köteles az arabokkal jól bánni 
és vezetőikkel szerződéseket kötni. Magellán csak akkor 
róhat ki rájuk büntetést, mintegy figyelmeztetésként, ha 
ellenséges magatartást tanúsítanak. Ez az expedíció 
azonban nem rabszolgaszerzésre irányult. Magellánnak 
fűszereket és szárazföldeket kellett fölkutatnia, és semmi 
mást. Amikor pedig eléri a Fűszer-szigeteket, ,kössön 
békeszerződést és kereskedelmi megállapodást az adott 
ország királyával vagy uralkodójával", még mielőtt az áru 
berakodását a hajókra megkezdené! - szólt a parancs. 

A király egyfelől figyelmeztette Magellánt, hogy 
legyen óvatos az indiánokkal! (,ne bízzon a 
bennszülöttekben, és — tartsa szem előtt, ha 
fegyvertelenül megy bárhová is, könnyen végzetes 
események történhetnek"), másfelől a parancs kötelezte, 
hogy korrekt módon kezelje őket. , Semmilyen formában 
nem csaphatja be őket, és nem szegheti meg a velük 
kötött megállapodásokat... Nem tűrheti el, hogy a 
legénység bármilyen módon sértse vagy bántalmazza 
őket [...); aki ilyet tesz, azt meg kell büntetnie." 

És itt jött egy kényes kérdés; Magellán és Faleiro 
kénytelenek voltak tudomásul venni, hogy legénységük 
tagjai nem érintkezhetnek a bennszülött nőkkel. , Soha 
nem tűrheti el, hogy bárki megérintsen egy nőt, és erre 
nagyon oda kell figyelnie, mivel a beszámolók tanúságai 
szerint ezek a dolgok újra és újra fő okozói lehetnek a 
lázadásoknak, és nagy károkat okozhatnak." Ezt a 
rendeletet eleve lehetetlen volt betartatni, mint ahogy 
egy másik záradékot is, mely a fegyverhasználati 
tilalomra vonatkozott; eszerint az expedíció tagjai az 
újonnan fölfedezett szárazföldeken fegyverüket nem 


! így nevezték az Indiát kereső első földrajzi felfedezők az Újvilág 
bennszülöttjeit. (A szerk.) 


süthetik el, nehogy ezzel az indiánok jóindulatát, amire 
rá lesznek utalva, elveszítsék. 

A király arról is részletesen rendelkezett, mit kell 
tennie Magellánnak, ha valamelyik hajója elszakadna a 
flottától: 


.Egy hónapig az előzetes megállapodás szerinti 
helyen kell maradniuk, és jelet kell hagyniuk maguk 
után, mely a következőkből áll: a folyó mindkét 
partján a földön öt kőből keresztet kell formálni, és 
botokból, vesszőkből egy másik keresztet is 
készíteni kell. Valami írást is kell hagyniuk a földbe 
temetve egy arra alkalmas helyen, mely a hajó 
érkezésének és távozásának időpontját 
tartalmazza." 


A rendeletek kisebb, ám fontos ügyeket is szabályoztak. 
Például: a tengerészek bármilyen tartalmú levelet 
írhattak haza; cenzúra - a felfedezőút jövőbeli 
történészeinek szerencséjére - nem volt. Másfelől viszont 
a király megtiltotta az istenkáromlást a hajók fedélzetén 
(újabb rendelkezés, amelynek betartatását Magellán 
eleve lehetetlennek ítélte), mint ahogy a kártyajátékra és 
kockavetésre is tilalmat rendelt el. Mivel ezek a 
szerencsejátékok mindenütt előfordultak, valószínűtlen, 
hogy a hajó fedélzetén Magellán túl sokat foglalkozott 
volna ezeknek a játékoknak a tiltásával, de az 
lehetséges, hogy a legénység toborzásakor sikerült 
kiszűrni a hivatásos szerencsevadászokat és 
hamiskártyásokat, s így a flotta legénysége alighanem 
megúszta a ,megkopasztási" az út folyamán. 

Magellánon és Faleirón kívül a rendeletek egy 
példányát Cartagena is . megkapta, méghozzá 
főinspektori minőségében. Könnyen lehet, hogy a saját 
szerepét amúgy is túlságosan  föl-magasztosító 
Cartagena úgy értelmezte a rendeleteket, mintha 


Spanyolország királya ilyen módon Magellánnal azonos 
sorba emelte volna őt. 


Mánuel király tett még egy kísérletet az Armada de 
Molucca aláaknázására. Elküldte Sevillába egy ügynökét, 
Sebastian Álvarest, azzal az utasítással, hogy térítse el 
Magellánt a szándékától. 1519. július 18-án Alvares 
titkosan jelentette, hogy a Casa de Contratación tisztjei 
"Ki nem állhatják" Magellánt. A minden hájjal megkent 
kém homályosan beszélt, de provokatívan; ecsetelve a 
Casa de Contratación és Magellán közötti vitát a 
tengerészek fizetéséről. És — beszámolt saját 
erőfeszítéseiről, miként próbálta Magellánt lebeszélni az 
expedícióról: ,Felkerestem Magellánt a szálláshelyén, 
ahol élelmiszeres kosarak és dobozok rendezgetése 
közben találtam rá" - olyan csemegékről volt szó, 
melyeket inkább az expedíció vezetői, semmint a 
legénység tagjai élveznek majd. Alvares előre kigondolt 
érveléssel kezdte, hogy a  ,gyalázatos, hűtlen 
cselekedettől" Magellánt eltérítse. "Nyomást 
gyakoroltam rá, azt színlelve, hogy ebben az 
elfoglaltságában látva az az érzésem, gonosz terve már 
megmásíthatatlan, és hogy ez a mai az utolsó 
beszélgetésünk, de ezúttal emlékezetébe kívánom 
idézni, hányszor beszélgettem vele korábban mint jó 
portugállal és jó baráttal. Megpróbáltam megértetni vele, 
hogy nagy hibát készül elkövetni... Azt mondtam, látnia 
kell, hogy ez az út legalább annyi veszélyt rejt magában, 
mint Szent Katalin kereke." A gyakorta fölidézett legenda 
szerint, az ádáz pogány Maxentius császár Kr. u. 305-ben 
elfogott egy keresztény hitre tért fiatal alexandriai nőt, 
akit Katalinnak hívtak. Állítólag ötven filozófus próbálta 
meggyőzni őt, hogy keresztény hite balgaság, de Katalin, 
ifjú kora ellenére, lerombolta érveiket, és 
valamennyiüket keresztény hitre térítette. Maxentius a 
szerencsétlen filozófusokat halálra ítélte, és Katalint 
börtönbe  csukatta, ahol azonban a fiatal nőt 


meglátogatta a császár felesége. Katalin őt is 
megtérítette. Ezután a császár úgy döntött, hogy a 
szűznek meg kell halnia. Fölállíttatott egy 
borotvapengékkel telerakott kereket, Katalint a kerék 
abroncsához kötöztette, ám ahelyett, hogy a szörnyű 
alkotmány darabokra  szeletelte volna, a kerék 
szilánkokra tört, s a késpengék és a szilánkok a 
bámészkodóknak okoztak sérüléseket. Végső 
kétségbeesésében az uralkodó Katalint lefejeztette. Ha 
Magellán el akarja kerülni Katalin sorsát, érvelt Álvares, 
akkor ,visszatér szülőhazájába, és ismét Felséged 
szolgálatába áll, aminek hasznait mindig is élvezni 
fogja". 

Magellán azt felelte, hogy ő Spanyolországnak 
kötelezte el magát, és elhatározásán semmi sem 
változtathat. 

Álvares válasza egy Magellánnál gyöngébb lelket 
alighanem megingatott volna. ,Azt mondtam neki, hogy 
az ilyen becstelen úton szerzett dicsőség se nem bölcs, 
se nem kifizetődő (...) és bizonyos lehet abban, hogy 
ennek a kasztíliai városnak a fő elöljárói, amikor róla 
beszélnek, hitvány alaknak tartják, alacsony 
származásúnak, mivel igaz királyának és uralkodójának 
szolgálatából kilépett, és egy ilyen vállalkozásba 
belebocsátkozott." Továbbá: , Biztos lehet abban, hogy 
Felséged államában bárhová menne is, mindenütt 
árulónak fogják tartani.  Álvares minden egyes 
gyalázkodó kifejezése csak tovább erősítette ellenfele 
eltökéltségét, hogy véghez kell vinnie küldetését. Még 
Álvares is elámult Magellán elszántságán. ,Úgy látszott, 
hogy igaz szívből beszél, mintha amit mond, az 
legalábbis a  becsületével és a lelkiismeretével 
összeegyeztethető lenne." 

Eltökéltsége ellenére azonban Magellánnak komoly 
lelkiismeret-furdalása volt amiatt, hogy szülőhazáját 
elhagyta. ,N Nagy siránkozásba fogott - állapította meg 
Álvares -, de semmilyen méltányolható okot nem tudott 


fölhozni arra, hogyan hagyhatja el királyát, akinek oly 
sok jót köszönhet. Azt mondtam neki (...) mérlegelje 
visszatérését Portugáliába." Amikor a  bűntudattól 
gyötört Magellán gondolatai elkalandoztak, Álvares nagy 
megelégedéssel észlelte, a szegény tengerész abban az 
illúzióban ringatja magát, hogy Károly király az expedíció 
főparancsnokává nevezte ki őt, , miközben tudtam, hogy 
másokat küldtek ellenében, akikről neki nincs tudomása, 
és csak akkor fog ráébredni erre, amikor már késő lesz 
ahhoz, hogy a becsületét helyreállítsa". 

Lelki gyötrelmeivel Magellánt magára hagyva, Alvares 
megpróbálta saját magát és Mánuel királyt meggyőzni 
arról, hogy az expedíció soha nem valósulhat meg. Arra 
számított, hogy az egykor briliáns Faleiro rosszabbodó 
lelkiállapota a gyanús portugál ügylet hasznára válik. 
rKét alkalommal beszéltem Ruy Faleiróval - jelentette 
Álvares az uralkodónak. - Úgy fest, hogy ez az ember 
megháborodott... Úgy látom, ha Fernando Magellánt 
sikerülne eltávolítani, Faleiro követné őt, bármit tenne is 
Magellán." 

Ha a flotta valamiképp mégis útra kelne, Álvares 
szerint az öt hajó aligha élné túl a tengeri viharokat. ,A 
hajók nagyon megviseltek és toldozott-foldozottak; a 
dokkban javítás közben láttam mindegyiket. Tizenegy 
hónapja javították őket, most vízen vannak, és a 
hézagolásukat vízben végzik. Néhányszor fölmentem az 
egyik fedélzetére, és biztosíthatom Felségedet, hogy 
nagy gondban lennék, ha egy ilyen tákolmánnyal el 
kellene hajóznom akár csak a Kanári-szigetekig." Ezek a 
szigetek mindössze néhány napos hajóútra estek az 
Ibériai-félszigettől, és ha a hajók valóban alkalmatlanok 
egy ekkora távolság megtételére, hogyan juthatnának el 
Indiába? 

ÁAlvares tovább hencegett, hogy ismeri a flotta 
tervezett útvonalát. Amikor a hajók átszelik az Atlanti- 
óceánt, már amennyiben képesek erre, Brazília ,jobb 
kézre esik majd", miután áthajóztak a spanyol, illetve 


portugál féltekét elválasztó demarkációs vonalon. 
Álvares tévesen tájékoztatta a királyt arról, hogy a flotta 
ezután nyílt vízen hajózik, majd tovább, nyugat- 
északnyugati irányban a Fűszer-szigetek felé tart. 
"Innentől kezdve nincs szárazföld jelölve a térképeken, 
amit magukkal vihetnének - jegyezte meg Álvares 
rosszindulatú élcelődéssel. - Inádkozzunk a mindenható 
Istenhez, hogy ugyanazt az utat járják be, amelyet a 
Corte Reals választott!" [Portugál felfedezők, akiknek a 
flottája nyom nélkül eltűnt.) 

Az összes probléma közül, melyről Álvares beszámolt 
Ruy Faleiro megrendült lelkiállapota volt a legsúlyosabb. 
Portugáliából való távozása óta, de lehet, hogy már 
előtte is, a kozmográfus elvesztette lelki egyensúlyát. 
Egyik ismerőse így beszélt Faleiróról: , Keveset alszik, és 
szinte magánkívül jár-kel." Mások az ingerlékenységére 
tettek — megjegyzéseket, vagy egyszerűen csak 
kijelentették: megháborodott. A tények azt mutatják, 
még ha töredékesen is, hogy Faleiro mániákus 
depressziótól szenvedett. Magellán nem nyilatkozott 
társa egészségi állapotáról, de körülötte a spanyol tisztek 
mind szóvá tették, hogy Faleiro megbomlott lelki 
egyensúlya egy ilyen hosszú és emberpróbáló utazáson 
komoly veszélyt jelenthet Mi lesz, ha megtébolyodik, 
visszaél  társadmirálisi hatalmával, és az egész 
expedíciót veszélybe sodorja? 

Még Károly király is megjegyzést tett Faleiro 
állapotáról, és 1519. július 26-án kibocsátott egy királyi 
leiíratot, miszerint a kozmográfus nem utazhat el 
Magellánnal. Ehelyett a kozmográfus Sevillában marad, 
és fölkészül egy másik expedícióra, mely Magellán útját 
követi . majd. A  Magellánnak garantált tízéves 
kizárólagosság ilyen nyilvánvaló megsértése valószínűleg 
inkább Faleirónak tett gesztus volt a király részéről, 
annak érdekében, hogy a megrendült egészségű 
felfedező megőrizhesse megmaradt csekély méltóságát, 


hiszen mindennek tükrében arra alig maradt esélye, 
hogy tengerre szálljon. 

Magellán megkönnyebbültnek látszott, hogy a lelki 
egyensúlyát vesztett Faleirótól megszabadult; 
egyetértett a döntéssel, különösen úgy, hogy a flotta 
megtarthatta . a  kozmográfus értékes, korszerű 
navigációs berendezéseit. Faleiro kincsestára harmincöt 
iránytűből állt, további tizenöt műszerrel kiegészítve, 
melyeket Magellán Sevillában vásárolt; egy fából készült 
csillagászati magasságmérőből (az ún. Jákob botja), 
melyet maga Faleiro konstruált; hat, viszonylag 
egyszerűbb, fémből készült asztrolábiumból, huszonegy 
fakvadránsból és tizennyolc homokórából, melyek közül 
néhányat Magellán saját magának vásárolt. Aztán ott 
voltak a térképek, huszonegy mindösszesen, többségük 
szigorúan titkos, és valamennyi rendkívül értékes. Ha 
illetéktelen személy akár egyet is megérintett, kemény 
megtorlással kellett számolnia; akár halállal is 
bűnhődhetett. A térképeket hét lakat alatt őrizték, és 
fegyveres őrök vigyáztak rájuk. Közülük hatot maga 
Faleiro rajzolt. Tizennyolcat Nuno Garcia kozmográfus 
készített hetet ezek közül Faleiro irányításával, további 
tizenegyet pedig Magellán instrukciói szerint. Ez az 
összes értékes dokumentum az Armadánál maradt és 
Magellán rendelkezésére állt. A flotta nagy mennyiségű 
előkészített, üres pergament is magával vitt, és szárított 
bőröket, melyekből szükség esetén az újabb térképekhez 
ugyancsak pergament lehetett előállítani. Így tehát a 
Magellán-Faleiro páros, a lisszaboni napok óta az 
expedíció hajtóereje, kettévált. Faleiro leválasztása 
igazából inkább Fonseca műve lehetett, semmint Károly 
királyé. A Casa de Contratación fejeként Fonseca régóta 
kereste a módját, miként lehetne megakadályozni, hogy 
a flotta két portugál parancsnok irányítása alatt induljon 
útnak, és Faleiro betegsége kapóra jött számára. Van 
egy történet arról, hogyan ugrasztotta össze a két 
portugált, amikor a királyi lobogót Faleiróra bízta, 


jelezve, hogy nem Magellán lesz a flotta főparancsnoka. 
Magellán annyira dühbe gurult ettől, hogy Faleiro 
eltávolítását követelte a vállalkozásból, Fonseca 
legnagyobb gyönyörűségére, természetesen. 

Fonseca a felfedezőjelöltet egy jó kapcsolatokkal 
rendelkező spanyol kozmográfussal és csillagásszal, 
Andrés de San Martínnal helyettesítette, aki régóta 
pályázott egy magasabb szerepkörre a Casa köreiben. 
San Martín tekintélyes szolgálati beosztást kapott, s 
hozzá fényes fizetést - előlegben 30 ezer maravédit és 
külön 7500-at költségtérítésre -, de nem emelkedett 
Faleiro kimagasló rangjára. Faleiro ragyogó szelleme, 
szenvedélyessége és misztikus aurája elkápráztatta a 
spanyolokat. San Martín viszont, bármennyire is 
magasan képzett csillagász és asztrológus volt, és 
kétségtelenül élvezte a spanyol felsőbb körök bizalmát, 
egyebet nem tudott fölmutatni. 

Eggyel kevesebb portugál parancsnok eggyel több 
kasztíliai tisztet jelentett, és Faleiro helyére a nyilvánvaló 
jelölt " Cartagena, a  főinspektor volt. Fonseca 
szemszögéből nézve az előléptetés bizonyos számszerű 
logikát követett, amennyiben az expedíciónak ettől 
kezdve egy spanyol és egy portugál vezetője lenne, 
Magellán azonban másként ítélte meg a helyzetet. 
Egyedüli főparancsnoknak saját magát tekintette, és 
Cartagenában, a főinspektorban, semmiképpen sem volt 
hajlandó  társparancsnokot látni. Fonseca érsek 
nyilvánvalóan . másként vélekedett erről, — hiszen 
Cartagenát Faleiro utódjának nevezte ki, méghozzá a 
persona coryunta megkülönböztetéssel. A cím különféle 
értelmezésekre adott lehetőséget, de legalábbis azt 
jelentette, hogy Magellánnak minden ügyben 
konzultálnia kell Cartagenával. A maximális hatásköri 
értelmezés szerint viszont kettejük között 
társparancsnoki mellérendeltség áll fönn, azzal a kicsiny 
többlettel, hogy főinspektori minőségében Cartagena 
Magellán hivatalos ellenőre. 


Habár semmiféle tengeri tapasztalattal nem 
rendelkezett, és olyan képesítése sem volt, amely a 
kapitányi kinevezését alátámasztotta volna, Juan de 
Cartagena a Spanyolország által valaha is útjára 
bocsátott egyik legnagyobb tengeri expedíció vezető 
az őt kinevező személlyel, Fonseca érsekkel való 
kapcsolatából fakadt. Cartagenát Fonseca 
unokaöccseként tartották számon, de ahogy azt 
mindenki pontosan tudta, ez a meghatározás jó adag 
eufemizmust tartalmazott, hiszen  Cartagena a 
valóságban Fonseca törvénytelen fia volt. Nem ő az 
egyetlen példa erre a sajátságos nepotizmusra. A flotta 
könyvelője, Antonio de Corca például Fonseca fivérének 
volt az ,unokaöccse". Fonseca azonban további két 
közeli , barátot" és , szolgálót" is kinevezett a flottához 
tartozó két hajó kapitányának; Luis de Mendozát, aki a 
Victoria, és Gaspar de Ouesadát, aki a Concepción 
parancsnoki posztját kapta meg. Nem meglepő, hogy a 
Fonseca által kinevezett mindhárom kapitány  - 
Cartagena, Ouesada és Mendoza - az első pillanattól 
kezdve megvetette és lenézte Magellánt. Íme tehát ez 
volt Fonseca bosszúja Magellánon. Függetlenül attól, ami 
a szerződésben szerepelt, Fonsecának, azáltal, hogy vér 
szerinti fiát és közeli szövetségeseit az Armada csaknem 
minden fontos posztjára kinevezte, sikerült 
veszélyeztetnie Magellán tekintélyét és potenciálisan az 
expedícióból származó részesedését is. A flotta 
legfontosabb ügyeiben és természetesen a pénzügyi 
kérdésekben Magellán helyett ők fogják együttesen 
kimondani a végső szót. A személyi juttatások és a 
források elosztása az ő kezükben lesz, és nem 
Magellánéban. Főparancsnoki rangját Magellán 
megtarthatta ugyan, de hatalma jócskán 
megfogyatkozott. Fronseca úgy vélte, a főparancsnok 
teljességgel ki lesz szolgáltatva kasztíliai kapitányai 
kénye-kedvének Az intézkedés gyakorlatilag 


lehetetlenné tette, hogy Magellán és kapitányai, akár a 
legkedvezőbb körülmények között és az egymás iránti 
legteljesebb jó szándékot feltételezve is, dűlőre 
juthassanak. Ha pedig hiányzik a kölcsönös bizalom és 
tisztelet - márpedig az alaphelyzetből sokkal inkább ez 
következett  -, akkor Magellán a tekintélyét 
veszélyeztető, véget nem érő kihívásoknak lesz kitéve, 
más szóval: zendülésnek. 

Miután Fonseca kifundálta Faleiro eltávolítását, 
ármányos mesterkedéseivel Juan de Arandát vette célba, 
aki annak idején Magellánt a kasztíliai udvarnál 
bemutatta. Nyomozást rendelt el Juan de Aranda 
Magellánnal és Faleiróval kötött üzleti megállapodásaival 
kapcsolatosan. Eskü alatt tett vallomásában Magellán 
részletezte az Arandának kifizetett munkadíjat, melyet a 
felfedezőknek tett szolgálataiért utaltak ki, és a 
megállapodást, melynek alapján Arandának 8 százalékos 
részesedés járt. 1519. június 15-én maga Aranda is 
megjelent a Legfelsőbb Tanács előtt, és minden 
szempontból tisztázta magát. A spanyol korona érdekeit 
szolgálta, amikor Magellánnal és Faleiróval 
megállapodást kötött, s az  expedícióból való 
részesedését a korszak szokásainak megfelelően 
állapították meg. 

Ezen kedvező jelek ellenére a Legfelsőbb Tanács 
elítélte Arandát, kimondva, bűncselekményt követett el 
azzal, hogy Magellántól pénzt vett át; az ítéletet a 
Legfelsőbb Tanács elnöke írta alá, aki történetesen 
éppen Fonseca volt. Két héttel később a spanyol korona 
is foglalkozni kezdett az Aranda elleni vádakkal, és az 
expedícióval kapcsolatos minden további ügyletből 
kizárta őt. Röviden szólva kegyvesztetté vált. Fonseca 
ugyanazzal az ecsettel Magellánt és Faleirót is 
befeketíthette volna, őket azonban nem vonták eljárás 
alá, amiből viszont az következett, hogy a két férfit a 
botrányban , ártatlannak nyilvánították. A megingott 
lelkiállapotú Faleiro, illetve a kapzsi Aranda eltávolítása 


után Magellán megkönnyebbüléssel vegyes félelmet 
érzett, és azon törte a fejét, vajon mi lesz a nagy 
hatalmú Fonseca legújabb mesterkedése az Armada de 
Molucca ellen. 


Ahogy közeledett az indulás ideje, Magellán minden 
figyelmét a hajók élelmiszer-ellátmányának bonyolult és 
rendkívül költséges ügyleteire összpontosította. Az 
előkészületek hosszú hónapjai alatt Magellán öt hajója a 
Puerto de las Muelasként ismert dokkban horgonyzott, a 
kikötő ugyanis ki volt kövezve malomkövekkel. Itt, a 
Malomkő-dokkban vették föl a hajók az összes technikai 
felszerelést, fegyverzetet, élelmiszer-ellátmányt és a 
felfedezőútra szánt egyéb berendezést. Ez volt az 
egyetlen kikötő, ahol a bor és a tengerészek 
élelmezéséhez szükséges alapanyagok  berakodását 
engedélyezték. A dokk és környéke élettől lüktetett, a 
vizet folyamatosan jövő-menő kis hajók kavarták, az 
utcák ellátmánnyal megrakott kordékkal voltak teli, 
melyeket a vámhivatal inspektorai ellenőriztek, hogy 
megbizonyosodjanak: tarifáikat a kereskedők lerótták a 
megfelelő hatóságoknak. 

Magellán ugyanolyan gondossággal felügyelte az 
ellátmány berakodásának minden apró részletét, mint 
ahogyan a hajók felszerelését ellenőrizte, és jó oka volt 
erre. Az élelmiszer-ellátmány igen jelentős beruházást 
emésztett föl: 1 252 909 maravédire rúgott az értéke, 
közel annyiba került, mint maga az egész flotta, és ez az 
összeg csupán az első, legfeljebb a második kikötésig 
fedezte az utazás szükségleteit. Azzal számoltak, hogy a 
tengerészek a legtöbb kikötőben szert tesznek majd 
további élelemre, és persze maga az óceán is 
gondoskodik bizonyos élelmiszer-utánpótlásról. 

A Sevillában berakodott élelmiszer négyötöde két 
tételből állt: borból és sós  kétszersültből. A 
legfontosabbnak a bort tekintették; ez vámmentes áru 
volt, és egy tiszt a fedélzeten ellenőrizte, hogy nem 


savanyodott-e meg, vagy nem szennyeződött-e be. A 
bort hordókban tárolták, melyeket nagyon gondosan 
kezeltek, valamennyit parafa dugóval zárták, és 
szurokkal pecsételték le. Előre elkészített külön terv 
szerint, akkurátusan helyezték el a hordókat a hajók 
rakterében, hogy maximálisan kihasználják a fedélzet 
alatt rendelkezésre álló korlátozott teret A bort gyakran 
friss vízzel elegyítették, hogy ezáltal valamelyest 
tartósítsák. 

A sós kétszersültet, a legénység szörnyűséges 
étrendjének másik legfontosabb alkotóelemét, forró 
vízzel dagasztott és kétszer kifőzött gabonalisztből 
készítették. Így keletkezett a rágós, törékeny kétszersült, 
a biscocho, melyet eladás előtt egy hónapig tároltak. A 
sós kétszersült a nyirkos tengeri körülmények között 
óhatatlanul is megromlott: fölpuhult, megrohadt, és 
ehetetlenné vált - ezt hívták rnazamorrának. A 
mazamorrát a tengerészek addig főzték, amíg péppé 
nem változott; így jött létre a calandra, állítólag valami 
olyan szörnyűséges kreáció, amit még az éhező 
tengerészek sem voltak képesek elfogyasztani. 

A hajókon fahordókban lisztet is tároltak, hogy aztán 
tengervízzel . dagasztva, mint egyfajta  tortillát, 
megsüssék. Természetesen húst is vittek magukkal, 
többnyire disznóhúst, sonkát, szalonnát és legfőképpen 
sózott "marhahúst. Bizonyos  élelem-utánpótlás élő 
állatként jött a fedélzetre: lábasjószág formájában. A 
flotta hét tehenet és három disznót vitt magával. A 
jószágok jelenléte egyfajta úszó pajtává változtatta a 
hajót, annak megfelelő szagkombinációkkal. Sajttal, 
mandulával, mustárral, fügével tömött hordók is kerültek 
a hajók rakterébe. Hihetetlenül hangzik, de Magellán 
flottája halat is vitt magával - szardíniát, tőkehalat, 
szardellát és tonhalat -, mindezt szárítva és lesózva. 
Számítva arra, hogy az út folyamán jócskán lesz 
alkalmuk a halászatra, a hajók nagy mennyiségű 
horgász-zsinórral és temérdek horoggal is 


fölszerelkeztek. Friss zöldségre nem nagyon 
számíthattak, ehelyett a tengerészek főként 
csicseriborsót, babot, rizst, fokhagymát, mandulát, 
lencsét fogyasztottak. Mindent tartósítottak. A mazsola, 
a matrózok kedvenc  csemegéje, két formában 
gazdagította az élelmiszer-kínálatot: , nap-mazsolaként", 
melyet a napon szárítottak, és ,lúgozott mazsolaként", 
melyet enyhe párolással készítettek. Magellán zselé- és 
lekvárkészleteket is vitt magával, többek között 
almalekvárt, amit , cédrátcitrom"-nak neveztek. A tisztek 
tartósított birsalma formájában came de membrillo nevű 
csemegét is vittek magukkal, egy lekvárfajtát, mely kicsi, 
kemény, almaszerű gyümölcsből készült. Az utazás 
későbbi, kritikusabb szakaszaiban a birsalmalekvár 
sorsdöntő szerepet játszott a tengerészek és Magellán 
életének megmentésében. 

Ecettel feltöltött hordókról is gondoskodtak; az ecetet 
a hajók, illetve az ivóvíz fertőtlenítésére használták. 
Ritkán ugyan, de később előfordult, hogy az éhezéstől 
szenvedő hajósok a rothadó kétszersülteket próbálták 
ecettel föláztatva ehetővé tenni. Cukor és só is helyet 
kapott az ellátmánylistán. Sóból bőséges mennyiség állt 
rendelkezésre - főként hús és hal tartósítására 
használták az utazás folyamán -, a cukorral azonban 
takarékoskodni kellett. A tengerészek csak betegség 
esetén fogyaszthattak cukrot, ételhez nem 
használhatták. A jóval olcsóbb méz volt az általános 
édesítőszer. 

Ez az élelmiszer-ellátmány meglehetősen 
egészségtelen táplálkozás alapjait vetette meg; magas 
sótartalom, kevés fehérje, hiányzó vitaminok - utóbbiak 
fontosak lettek volna, hogy a tengerészek megvédjék 
magukat a tengeri megpróbáltatásokkal szemben. Az 
élelmiszer-ellátmány elégtelensége és  ingatagsága 
ismeretében nem csodálkozhatunk azon, hogy 
valahányszor befutottak egy kikötőbe, Magellán első 
gondolata az volt, miként lehet újra feltölteni a hajót s 


vele együtt a tengerészek egészségi és morális 
tartalékait is. 

A legénység összetétele és fizetése körüli viták az 
indulás előtti utolsó pillanatokig gyötörték Magellánt. 
Három spanyol kormányosa ugyanannyi fizetséget 
követelt, mint a Magellán által fölfogadott, náluk jóval 
tapasztaltabb három portugál kapitány. Károly király 
azonban elutasította követelésüket, emlékeztetve őket 
arra, hogy már eddig is jócskán megkapták a jussukat az 
előre kifizetett egész éves  bérükkel, a sevillai 
ingyenszállással és a kilátásba helyezett lovaggá ütéssel. 

A legénység összetétele még nagyobb feszültségeket 
gerjesztett. Magellánt azzal gyanúsítgatták, hogy a 
szolgálati listát saját honfitársaival tűzdeli tele, a 
valóságban azonban tapasztalt spanyol tengerész, aki 
részt akart volna venni az utazáson, túl sok nem akadt, 
így aztán a főparancsnok arra kényszerült, hogy 
idegeneket  toborozzon. A Casa de  Contratación 
elrendelte, hogy Magellán 235 főben köteles limitálni a 
legénység létszámát, beleértve a hajósinasokat is. Ha 
nem tartaná be a korlátozást, figyelmeztette őt a Casa, 
akkor a további , botrányokért vagy károkért" őt terheli a 
felelősség, , amennyiben bárki is megszegné a királyi 
parancsot". Amikor az Armada névsora a jó 
kapcsolatokkal rendelkező spanyolokkal kibővült, a Casa 
eltekintett a korlátozástól, de Magellánt továbbra sem 
mentette föl e megkötés alól. És amikor a főparancsnok 
nem kevesebb, mint 17 tengerészinast vagy grumetét 
akart szerződtetni, Magellán kénytelen volt 
valamennyiről lemondani. Figyelmeztették őt, hogy a 
kulcspozíciókra, mint például könyvelőnek és 
pénztárosnak, csakis spanyolokat alkalmazhat. Magellán 
tiltakozott, mondván, mindössze két portugál pénztárost 
fogadott fel, és írásban kérte a Casát, hogy nemzetiségre 
való tekintet nélkül engedélyezzék a már besorozott 
emberek megtartását. Ha pedig nem viheti magával az 


általa kiválasztott legénységet, akkor inkább lemond az 
expedícióról. 

A Casa nem hagyta annyiban az ügyet. Az indulás 
előtti napon, 1519. augusztus 9-én, a készülődés 
idegfeszítő utolsó perceiben berendelték Magellánt, hogy 
igazolja: mindent megtett annak érdekében, hogy 
spanyol tiszteket és legénységet alkalmazzon, s ne 
idegeneket. Hosszasan kellett magyarázkodnia, de 
amikor eskü alatt vallomást tett, büszkén kijelentette: 
, Sevilla városában, a tereken és a piacokon és az összes 
forgalmas helyen és a folyó mentén kihirdettettem 
(kikiáltókkal], hogy bárki - tengerész, hajósinas, kádár, 
ács és más tisztségviselő -, aki az Armadához 
csatlakozni kíván, jelentkezzék nálam, a kapitánynál 
vagy a hajó fedélzetmesterénél, és megemlítettem a 
király által kikötött fizetéseket is. Tengerészek havonta 
1200 maravédit, hajósinasok 800 maravédit, kis-inasok 
500 maravédit fognak kapni. Egyetlen itteni születésű 
személy sem akart csatlakozni az Armadához." És ez így 
is volt. Képzett tengerészek nemigen akadtak Sevillában, 
és olyan tapasztalt tengerészt, aki egy a Fűszer- 
szigetekre induló expedíción hajlandó lett volna az életét 
kockára tenni, még nehezebben lehetett találni. 

Magellán " kétségbeesetten kutatott megfelelő 
emberek után, és kénytelen volt a hálóját távolabbra 
kivetni. Toborzó tisztjét Málagába küldte a Casa de 
Contratación levelével, mely részletezte az Armada de 
Moluccához csatlakozók fizetéseit és egyéb hasznait. 
Más tisztek olyan népes kikötőkbe rajzottak ki, mint 
Cádiz, hogy embereket toborozzanak, de ritkán 
bukkantak olyan emberre, aki készen állt kockára tenni 
az életét egy az ismeretlenbe induló tengeri utazáson. 
"Nem találtam elég embert - magyarázta Magellán -, 
ezért felfogadtam az összes külföldit, akinek szükségét 
látom; így például görögöket vagy más népeket 
Velencéből, Genovából, Szicíliából és Franciaországból." 
Jóllehet ezt nem említette, de az igazsághoz tartozott, 


hogy kevés spanyol tengerész akadt, aki egy portugál 
kapitány parancsnoksága alatt hajóra akart volna szállni. 

A dolgok állása szerint Magellán az induláskor 
mindössze egy tucat portugál alkalmazására kapott 
engedélyt, a valóságban azonban közel negyvenet vitt 
magával. Az utolsó pillanatban három rokont föláldozott, 
akiket korábban csöndben besorozott. Egyiküket, egy 
kormányost, a Casa engedélyével vette föl a listára, de 
két továbbinak is hálóhelyet tartott fönn mint utasnak: 
Alvaro de Mesguitának, egy anyai ági rokonnak, illetve 
Cristóváo  "Rebélónak, aki nem volt más, mint a 
törvénytelen fia. 

Azzal, hogy az utolsó pillanatban a legénység 
összetételével kapcsolatosan kompromisszumot kötött, 
sikerült  kiengesztelnie a  Casát, s Így Magellán 
főparancsnok megkapta a végső engedélyt az expedíció 
elindításához. A  felfedezőút érdekében Magellán 
föláldozta honpolgári hűségét, Ruy Faleiróval való 
barátságát és főkapitányi tekintélyének jelentős részét, 
de nélkülözhetetlen küldetését sértetlenül megőrizte. 
Tizenkét hónapig tartó gyötrelmes előkészület után az 
Armada de Molucca végre készen állt az óceán 
meghódítására. 


Közvetlenül az indulás előtt a flottát alkotó öt hajó 
kapitánya és legénysége misén vett részt a Santa Maria 
de la Victoriában, mely Trianában, vagyis abban a 
körzetben helyezkedett el, ahol a tengerészek 
szálláshelye volt. 

A ceremónia során Károly király képviselője, Sancho 
Martinez de Leiva átadta Magellánnak a királyi zászlót, 
miközben a főparancsnok letérdepelt a Szent Szűz 
képmása előtt. Ez volt az első alkalom, hogy Károly a 
királyi színekkel egy nem kasztíliait tüntetett ki. Magellán 
igazából csak most érezhette először, hogy az uralkodó 
teljes bizalmát élvezi. 


Még mindig térdepelve, lehajtott fejjel fogadalmat tett 
arra, hogy a király hűséges alattvalójaként, az expedíció 
sikere érdekében minden kötelességét teljesíteni fogja, 
majd amikor esküjét befejezte, a kapitányok is 
elismételték az eskü szövegét, és engedelmességet 
fogadtak Magellánnak, ígéretet téve, hogy bármerre is 
visz az útja, mindenüvé követik őt. 

A Santa Maria de la Victoria közönségének soraiban 
ezen a napon jelen volt egy itáliai tudós, bizonyos 
Antonio Pigafetta, aki hosszú éveket töltött X. Leó pápa 
küldöttjének, Andrea  Chiericatinak a szolgálatában. 
Amikor a pápa Chiericatit Károly királyhoz kinevezte 
nagykövetnek, az akkor 30 év körüli Pigafetta követte a 
diplomatát Spanyolországba. Saját magát Pigafetta a 
tudomány emberének vallotta (eldicsekedett vele, hogy 
"sok könyvet olvasott"), és egyfelől hangsúlyozta 
vallásos meggyőződését, másfelől viszont kalandvágyát 
sem rejtette véka alá, amikor arról írt, hogy , sóvárgok a 
tapasztalat és a dicsőség után". 

Ahogy hírét vette Magellán  fűszer-szigeteki 
körökből rögvest kimentette magát, hogy fölkereshesse 
a hírneves hajóst, és 1519 májusában, az expedíció lázas 
előkészületeibe csöppenve, meg is érkezett Sevillába. Az 
elkövetkező néhány hónapban a navigációs eszközök 
beszerzésénél segédkezett, és Magellán bizalmába 
férkőzött. Pigafetta, annak ellenére, hogy különböző 
nemzetiségűek voltak, hamarosan bálványozni kezdte a 
főparancsnokot, ám a küldetés nagysága és 
veszélyessége félelemmel töltötte el. Mégis úgy döntött, 
hogy csatlakozik az  expedícióhoz.  Tengerészi 
tapasztalattal ugyan nem rendelkezett, viszont volt 
pénze és kifogástalan pápai ajánlólevele. Mivel a fizetés, 
amit fölajánlottak neki, mindössze 1000 maravédit tett 
ki, úgynevezett sobrasalienteként, azaz 
létszámfelettiként került föl a listára - magyarán: 


utasként; szerény fizetségét azonban négy hónapra előre 
megkapta. 

Magellán, aki semmit nem bízott a véletlenre, 
tartogatott egy feladatot Pigafetta számára; az ifjú itáliai 
diplomatának meg kellett  örökítenie az utazás 
történéseit, méghozzá nem a hajónaplók száraz, 
tényszerű stílusában, hanem sokkal személyesebb, 
anekdotikusabb és olvasmányosabb formában, az 
akkortájt népszerű útleírások hagyományainak 
megfelelően. Ilyen szerzőnek számított egyebek között 
Magellán sógora, Duarte Barbosa, vagy egy másik, Indiát 
megjárt itáliai útikönyvíró, Ludovico di Varthema, és 
persze valamennyi közül a legünnepeltebb itáliai utazó: 
Marco Polo. Pillanatig sem titkolva ambícióját, hogy e 
rangos nevek mellé kívánna fölsorakozni, Pigafetta 
készségesen elfogadta a megbízatást.  Lojalitása 
kizárólag Magellán személyéhez kötődött, tehát sem 
Cartagenához, sem más tiszthez nem fűzték hasonló 
érzelmi szálak. Pigafetta szemében az Armada de 
Molucca Magellán merészségének volt a kézzelfogható 
eredménye, és ha az expedíció sikerrel teljesíti feladatát, 
az teljes egészében Magellán szakértelmének és Isten 
akaratának tudható majd be - efelől Pigafettának aligha 
voltak kételyei. 

Attól a pillanattól kezdve, hogy a flotta Sevilla partjait 
elhagyta, Pigafetta folyamatos eseménynaplót vezetett, 
amely a tengeri életről szóló rutindbeszámolóból megrázó 
ábrázolássá és őszinte beszámolóvá formálódott, s mint 
ilyen, kétségkívül az utazás leghívebb nyomon követése. 
Mint az expedíció hivatalos krónikása, komolyan vette 
szerepét, s beszámolója tele van gazdag botanikai, 
nyelvészeti és antropológiai részletekkel. De több ez, 
mint a részletek száraz taglalása; Pigafetta 
egyedülállóan humánus és szenvedélyes beszámolót írt, 
egészen sajátos hangnemben - naiv, mégis veretes; 
istenfélő, a trágárságokat mégsem hanyagoló stílusával. 
Az idegen földekről szóló, csekély számú eredeti krónika 


közül az önirónia és a humor jegyei egyedül Pigafettánál 
fedezhetők föl; a legénység félelmeiről, örömeiről, 
ambivalens érzéseiről csak ő tudott reális képet adni. 
Kommentárjai modern érzékenységről tanúskodnak, 
melyben az önmarcangolás és a megvilágosodás 
egyaránt szerepet játszik. Ha Magellán az expedíció 
hőse, afféle Don Ouijote, vagyis a búsképű lovag, aki 
őrült, hiábavaló és mégis káprázatos célt követve 
bolyong a világban, akkor Pigafetta az antihős, egy 
Sancho Panza, aki körömszakadtáig hűséges gazdájához, 
miközben kétkedve és maró gúnnyal figyeli a 
fejleményeket. Pigafetta kalandéhsége lehetővé tette, 
hogy testközelből megtapasztalja mindazt, amit 
Magellán és legénysége az utazás során átélt, és 
szemtanúja legyen e rendkívüli felfedező emberfeletti 
erőfeszítésének, mellyel az emberi tudás határait 
feszegeti, s mindeközben megismerhesse Magellán 
emberi lojalitását és hajthatatlan természetét. 

Az utazásnak nem Pigafetta volt az egyetlen 
krónikása. Francisco Albo, a Trinidad első tisztje szintén 
vezetett hajónaplót, a túlélő tengerészek némelyike 
pedig a spanyolországi hazatérés után hosszú 
interjúkban és eskü alatt tett valloimásokban számolt be 
az útról, és akadtak olyanok is, akik megírták emlékeiket. 
Az első kézből való személyes beszámolók a 
fantasztikusan részletes spanyol naplókkal kombinálva 
lehetővé teszik, hogy újraalkossuk és megértsük a 
különböző nézőpontokat, a mélyen személyes és olykor 
anekdotikus elbeszéléstől kezdve a hivatalos hangú és 
előírásszerű hajónaplókig, hiszen a királyi családhoz 
tartozótól a közönséges tengerészig mindenki megszólal 
ebben a hőstörténetben. 

A sokféle beszámolónak azonban van egy közös 
korlátja. Mindegyikre érvényes, hogy kizárólag európai 
nézőpontból ad képet egy olyan utazásról, mely távoli 
népekre és kultúrákra is mély hatást gyakorolt. Nincs 
olyan személyes tanúságtétel, mely közvetlenül ezektől 


az emberektől származna. Csak esetlegesen villan föl 
egy-egy rejtett utalás arra vonatkozóan, hogy vajon mit 
gondolhattak a bennszülöttek a messzi földről jött 
idegenekről, akik fekete hajóikon sokféle különös 
ajándékot hoztak magukkal - de fegyvereket is! 


Magellán útra kelése mélyen érintette azokat, akiket 
otthon hagyott. Felesége, Beatriz második gyermekükkel 
volt várandós, és csöndesen élt a városban apja védelme 
alatt. Havi illetményt kapott - ez benne szerepelt 
Magellán szerződésében -, valójában azonban a spanyol 
hatóságok túsza volt. Ha Sevillába olyan hír érkezett 
volna, hogy Magellán az út során bármi váratlan dolgot 
cselekedett, vagy Károly király iránti hűségét megszegte, 
akkor a király ügynökei elsőként a feleségét találták 
volna meg. 

Noha úgy festett, mintha a sevillai ellenséges 
környezetben Magellán magára hagyta volna várandós 
asszonyát és kisgyermekét, a valóságban részletesen 
kimunkált elővigyázatossági intézkedéseket tett családja 
jövőjének - s persze saját posztumusz dicsőségének - a 
biztosítására. 1519. augusztus 24-én elkészítette 
végrendeletét. Korábbi tapasztalatai alapján pontosan 
tudta, milyen kockázatos vállalkozásra adta fejét. 
Tisztában volt azzal, hogy az utazás minden egyes 
napján olyan erők irgalmától függ az élete, melyeket 
aligha képes befolyásolni; csakis odaadó istenhite és 
Károly király iránti rendíthetetlen hűsége adhat támaszt 
a túléléshez. A felfedezőút sikerével együtt járó hímevet 
és jutalmakat hőn áhította ugyan, de a veszélyt is 
felismerte: lehet, hogy hazájától távol, a világnak olyan 
részén kell meghalnia, amely még mindig fehér folt az 
európai térképeken. Ez a tudat különös súlyt és sürgetést 
kölcsönzött végakaratának. 

Végrendeletében Magellán sok ezer maravédit 
hagyományozott különböző templomokra és vallási 
rendekre, melyek mind Sevillában székeltek; ott, ahol a 


felfedező a földi életben és az azt követőben állandó 
otthonát elképzelte: 


Az a kívánságom, hogy halálom után testem Sevilla 
városában, a Santa Maria de la Victoria-kolostorban 
- a város trianai kerületében - temettessék el, a 
számomra fönntartott sírhelyen. És ha a nevezett 
utazás folyamán haláloznék el, úgy azt kívánom, 
hogy testem a Miasszonyunknak szentelt azon 
templomban legyen eltemetve, amely a legközelebb 
fekszik azon helyhez, ahol a halál magával 
ragadott." 


A temetési szertartáshoz igen különleges és istenfélő 
tervet javasolt: 


nÉs az a kívánságom, hogy temetésem napján a 
koporsóm fölött harminc misét mondjanak - két 
cantadát és huszonnyolc rezadát, és a kenyér- és 
boráldozatot a végrendeleti — végrehajtóim 
rendelkezése szerint mutassák be. És azt kívánom, 
hogy a nevezett Santa Maria de la Victoria- 
kolostorban lelkem üdvéért harminc napon át 
mondjanak misét, és legyen kiosztva a szokásos 
alamizsna. Az a kívánságom, hogy a nevezett napon 
három szegény embert ruházzanak föl - aszerint, 
ahogyan végrendeleti végrehajtóimnál 
rendelkeztem -, és hogy mindegyikük szűrke 
anyagból köpönyeget kapjon, egy inget és egy pár 
cipőt, aminek fejében kötelesek lelkem üdvéért 
Istenhez imádkozni. És az is a kívánságom, hogy a 
temetésem napján a három említett földönfutó és 
tizenkét további nincstelen eleséget kapjon, hogy 
mindegyikük imádkozzon lelkem üdvösségéért." 


Magellán biztosította, hogy összes családtagja és 
valamennyi szolgája — megfelelő —— gondoskodásban 


részesüljön. Kikötötte, hogy Beatriz kapja vissza a teljes 
hozományát, azaz 600 ezer maravédit; továbbá, hogy 
törvénytelen fia, Cristóváo Rebélo, akit , apródom"-nak 
nevezett, 30 ezer maravédit kitevő örökséget kapjon, 
ezenkívül "rendelkezett  Enrigue nevű rabszolgája 
fölszabadításáról. Mivel Enrigue, akárcsak Cristóváo, 
csatlakozni készült a  fűszer-szigeteki expedícióhoz, 
fölszabadításának feltételei különösen érdekesek: 


,Foglyul ejtett rabszolgámat, Enriguét, Malacca 
városában született, mulatt származású, nagyjából 
21 éves egyént, halálom napjától fogva szabadnak 
és a rabság, alávetettség és rabszolgaság minden 
kötelezettsége alól mentesítettnek nyilvánítom, és 
úgy rendelem, hogy nevezett Enrigue ettől a 
mondott naptól kezdve örökre szabad legyen, és 
mentes a rabszolgaság és az alávetettség 
valamennyi kötelezettsége alól, és kívánsága szerint 
cselekedhessen, ahogy ő azt jónak látja." 


S mindezt még megtoldotta 10 ezer maravédivel. 
Magellán úgy képzelte, hogy egy hatalmas birodalmat 
hagy maga után. Rodrigóra, ,törvényes fiamra", és a 
Beatriz  Barbosától esetleg még születendő többi 
törvényes örökösére hagyományozta mindazon jogokat, 
melyeket Károly király a felfedezőútért számára ígért, 
más szóval ezek a gyerekek úgy nőhetnek majd fel, hogy 
a Spanyolország által kormányzott távoli országok 
uralkodói lesznek, méghozzá nagyon gazdag uralkodók 
Fiaitól mindezért pusztán annyit kért, hogy bevételeik 
egy részét adják anyjuknak, gazdag özveggyé téve őt. És 
ha Beatriz Magellán halála után újra férjhez menne, , az a 
kívánságom, hogy kapjon kétezer spanyol dukátot". 

A végrendelet minden eshetőségre kiterjedt, ami egy 
Magellán formátumú felfedezővel megeshet. 


A portugálok elkeseredetten reagáltak az Armada de 


Molucca vészesen közeli indulásának hírére. Mánuel 
király utasítást adott Magellán otthon maradt 
családtagjainak zaklatására. A nyilvános megszégyenítés 
nyomatékossá tétele érdekében Magellán sabrosai 
családi birtokára vandálokat küldtek, akik Magellán 
címerét a kapukról letépték, és a földbe taposták. Még a 
fiatal rokonok is gúny tárgyaivá váltak, sőt voltak, akiket 
megköveztek. Többségük az életét féltve elmenekült az 
országból. Francisco de Silva Téllez, aki Magellán 
unokaöccsének vallotta magát, végül is Brazíliába 
menekült, amely ekkor portugál gyarmat volt, és innen 
olyan utasításokat adott, melyek a nagybátyja árulása 
miatt érzett mély szégyenérzetről tanúskodtak: 


, Elrendelem minden rokonomnak és örökösömnek, 
hogy egyetlen követ vagy címerpajzsot se 
helyezzenek sabrosai házamra, mert örökre ki 
akarom törölni őt az emlékezetemből, amiért Fernáo 
Magalháes bűnös módon Kasztíliába távozott, és 
egyetértek azokkal a büntetésekkel, melyeket urunk 
és Királyunk reá kiszabott." 


Bárki azonosulna Magellánnal, az unokaöcs 
figyelmeztetett, az illetőt attól kezdve nem tekinti 
családtagnak: 

n... ha megtudom, hogy rokonszenvet táplálnak 
azon cselekedet iránt, mely oly alapvetően és 
rombolón érintette apámat és engem, hogy 
szégyenünkben és félelmünkben el kellett hagynunk 
házunkat, — mivel szomszédaink megtámadtak 
minket, mint ahogy joggal nem szenvedhették őt, 
aki hazája, Portugália ellen fordult, hogy a 
kasztíliainak, természettől fogva ellenségünknek, 
szolgáljon." 


A sabrosai birtok elhagyatottá vált, és a régi ház helyére 
újat építettek. Az a kő, mely egykoron Magellán 


címerpajzsát tartotta, sajátos sorsra jutott: bekenték 
ürülékkel. 


HARMADIK FEJEZET 


Álomországok 


Robajjal tört ránk a szélvihar, 
Hullámsírt vetett hajónk elé, 
Csapkodtak szörnyű szárnyai. 
És elűzött minket déi felé. 


Augusztus tizedikén Antonio Pigafetta a következőket 
jegyezte föl naplójába: ,A flotta, miután minden 
szükségessel föl lett szerelve, és miután az öt hajón 
szám szerint összesen 237, különböző nemzetekből való 
tengerész összegyűlt, készen állott az indulásra... 
Sevillából, és tüzérségi tűz búcsúztatott minket, s 
pusztán a tarcsvitorlára hagyatkozva útnak indultunk." 

Pigafetta izgalmában alighanem megfeledkezett a 
legénység további 20 tagjáról. Már csak Magellán 
hiányzott a fedélzetről, ő az utolsó pillanatig az 
ellátmánnyal kapcsolatos ügyeket intézte, és röviddel 
azelőtt szállt föl a hajóra, hogy a flotta végleg elhagyta a 
spanyol partokat. 

Ahhoz, hogy kijussanak az Atlanti-óceánra, az öt 
hajónak meg kellett küzdenie a kanyargós Guadalguivir 
folyóval, mely máris alaposan próbára tette a 
kormányosok képességeit. Télen az esővíz, tavasszal és 
nyáron az olvadó hó táplálta a folyót, mely a Cádizi- 
öbölbe torkollott. Az utolsó negyven mérföld, mely az 
árapálymozgásoknak kitett, végtelennek tűnő, Las 
Marismasként . ismert . mocsarakon vitt keresztül, 
különösen nagy veszélyeket tartogatott. Rejtett 
homokzátonyok,  hajóroncsok és sekély szakaszok 
leselkedtek a folyó örvénylő vízfelszíne alatt, és ezek az 
akadályok bizony nem egy expedíciót katasztrófába 
sodortak már, mielőtt a hajók elérték volna a nyílt 
tengert. Pigafetta, aki járatlan volt a hajózásban, hirtelen 


ráébredt a Guadalguivir veszélyeire: , Volt egy híd a folyó 
fölött, mely egykor Sevillába vezetett, de most romokban 
állt, viszont pillérjei ott maradtak a folyó fenekén. 
Gyakorlott és igencsak hozzáértő helybeliekre volt 
szükség, hogy kijelöljék a megfelelő csatornát, amely 
biztonságosan átvezet a két oszlop között, anélkül, hogy 
bármelyikbe beleütköznénk." 

Habár a mórokat legyőzték és  kiüldözték 
Spanyolországból, a spanyol lélek, a táj és a vérvonal 
tovább őrizte kitörölhetetlen jegyeiket. , Ahogy a folyón 
hajóztunk, elhaladtunk egy Gioan de Farax nevű hely 
mellett, mely egykoron jelentős mór település volt" - 
jegyezte föl Pigafetta az egyik táborhelyen. A 
Guadalguivir neve arab eredetű, a Vádi al-Kabir 
kifejezésből származik, jelentése: ,nagy folyó" - így 
jelölték a folyamot a térség arab uralkodói. És ahogy a 
flotta tengerészei egytől egyig tudták: mór kalózok 
továbbra is járőröztek a spanyol partok közelében, 
értékes áruval s főleg fegyverekkel megrakott hajókra 
vadászva - pontosan olyanokra, amilyenekből az Armada 
de Molucca állt. 


Egy héttel a sevillai indulás után a flotta elérte Sanlúcar 
de Barrameda meghitt tengerparti városkáját, azt a 
végső pontot, ahonnan már az óceán következett. 
"Nyugati széllel érkezünk, és keleti széllel indulunk" - 
írta Pigafetta, újonnan szerzett szakismeretét fitogtatva. 
A városkába érkező legénység egy szélfútta tengeri 
kikötőt talált, mely szemlátomást a világ peremén 
lebegett, és nagy kalandok emlékeitől visszhangzott. 
Sanlúcar de Barrameda évszázadokon át egymást követő 
hódítások szemtanúja volt, a rómaiaktól az arabokig, s 
legutóbb X. Alfonz királyig, aki 1264-ben foglalta el a 
várost. 1498-ban Kolumbusz Kristóf innen indult az 
Újvilágba vezető harmadik útjára, és Magellán alighanem 
azért választotta ugyanezt a kikötőt, mert kijelentette, 


hogy Kolumbusz teljesítményét tekinti alapnak, és azt 
kívánja túlszárnyalni. 

A zsúfolt városkán túl az Atlanti-óceán örvénylő vize 
kavargott. Magellán és legénysége számára a nagy víz 
egyszerűen csak  Okeanoszként volt ismert, és 
mindannyian abban a hitben éltek, hogy ez a tenger öleli 
körül az egész földgolyót. A tajtékzó zöld víz látványa 
valamennyi tengerésznek megszaporázta a pulzusát; 
életük függ attól, képesek lesznek-e ezt a félelmetes 
elemet meghódítani. Sok hajó vágott már neki az 
óceánnak Sanlúcar de Barrameda partjaitól, és akadt 
néhány, amely elég szerencsés volt ahhoz, hogy távoli 
kikötőkből és újonnan fölfedezett területekről 
visszatérjen, de a földgolyót eddig egyiküknek sem 
sikerült körbehajóznia. 

Magellán közvetlenül az indulás előtt vette át a flotta 
parancsnokságát, és gondoskodott arról, hogy 
tengerészei az utolsó napokat a szárazföldön istenfélő 
módon töltsék. ,Néhány nappal azután, hogy a 
főparancsnok a hajóján és a kapitányok másik hajókon 
elindultak az említett folyón - írta Pigafetta -, mi ott 
maradtunk néhány napra a kikötőben, hogy misén 
vegyünk részt a barramedai Miasszonyunk-templomban 
Sanlúcar közelében, ahol a főparancsnok utasítása 
szerint a flotta minden tagja meggyónt, s ebben éppen ő 
mutatott példát a többieknek. Ezenfelül a főparancsnok 
semmiféle nőszemélynek nem engedélyezte, hogy a 
flotta és a hajók közelébe jöjjön, és erre számos jó oka 
volt." 

Magellán parancsuralmi stílusa túlterjedt a vallási 
szertartásokon. Hogy a véleménykülönbségeket elfojtsa 
- írja Pigafetta -, az expedíció végső célját Magellán a 
közrendű matrózai előtt eltitkolta. , Nem tárta föl teljesen 
útitervét, nehogy az embereket elijessze attól, hogy vele 
tartsanak egy ilyen hosszú utazáson, melynek során az 
Okeanosz hatalmas és pusztító viharaival kellett 
szembenézni." Ez a kijelentés némi magyarázatra szorul. 


Mint portugál tengerész, Magellán hozzá volt szokva a 
felfedezőutakkal kapcsolatos titkolózásokhoz, hiszen a 
portugálok ezt a módszert követték. Ezúttal mégis 
mindenki rájött, hogy az expedíció úti célja a Fűszer- 
szigetek, annál is inkább, mert a flottát Armada de 
Moluccának hívták. Pigafetta talán arra gondolt, hogy 
Magellán mindaddig meg akarja őrizni magában a szoros 
- vagyis a Kelet felé vezető vízi út - megtalálásának 
tervét, amíg az esetlegesen hűtlenné váló tengerészek 
számára a dezertáláshoz már túl késő nem lenne. A terv 
óhatatlanul is bajforrásokat tartogatott, hiszen ha a flotta 
a viharokkal, majd a föltérképezetlen vizekkel és végül 
az ismeretlen szoros utáni kutatás tényével szembesül, a 
rászedett , emberek nagy valószínűséggel úgyis 
föllázadnak Magellán ellen. 

Naplójának oldalain Pigafetta Magellán titkolózásának 
egy másik, az előzőnél súlyosabb okát is megpendítette: 
"A többi hajó kapitánya egyszerűen nem kedvelte őt. Az 
okot nem tudom, hacsak nem arról van szó, hogy az 
admirális portugál, a többiek pedig spanyolok és 
kasztíliaiak, és ezek a népek hosszú ideje rosszindulattal 
és ellenszenvvel viseltetnek egymás iránt." 

Annak érdekében, hogy tekintélyét a neheztelő és 
ellentmondásra hajlamos kapitányaival — szemben 
megszilárdítsa és  megkérdőjelezhetetlenné tegye, 
Magellán szigorú hajózási rendeleteket bocsátott ki. Ezek 
a szabályok szigorúak voltak ugyan, de , jók és tiszteletet 
érdemlők", ahogy Pigafetta írta, és a későbbi flották 
számára is követhetők. ,Az admirális először is úgy 
kívánta, hogy az ő hajója haladjon elől, s a többi kövesse 
őt; ennek érdekében éjszaka a hajó tatján fáklyát vagy 
rőzse-nyalábot kellett égetni, amit farolnak neveztek, így 
a többi hajó nem veszítette őt szem elől. Olykor lámpást 
helyeztetett a tatra, máskor trenchének nevezett vastag, 
égő kötelet, melyet először vízbe áztattak, aztán a napon 
vagy füstben kiszárították." Ha a zászlóshajó, a Trinidad 
jelt adott, a többiek kötelesek voltak válaszolni; Magellán 


ebből tudhatta, hogy a flottája követi őt. ,És ha irányt 
akart változtatni, mert az időjárás megfordult, vagy 
ellenszél fújt, vagy csökkenteni akarta a sebességet, 
akkor két fényt mutatott. És ha azt akarta, hogy a 
többiek a toldatvitorlát [a fővitorla csatolt része] húzzák 
be, akkor három fényt gyújtott. Ezzel a három fénnyel 
azt jelezte, hogy bármennyire alkalmas is az idő a 
gyorsabb haladáshoz, a toldatvitorlát be akarja vonatni, 
mert ily módon a fővitorlát hamarabb és gyorsabban föl 
lehet göngyölni, ha az időjárás hirtelen elromlana." Ha 
négy fényforrás gyulladt ki a 7rinidadon, az azt jelezte, 
hogy a többi hajón be kell vonni a vitorlákat. Ha az 
őrszem váratlanul szárazföldet pillantott meg, vagy 
sziklazátonyt látott, Magellán fényjeleket adott, vagy 
elsüttette a mozsárágyút. 

Magellán hagyományos módon szervezte meg az 
őrséget, alapvető elővigyázatossági intézkedésként. 
Három őrszolgálatnak kellett lennie: ,az első az est 
leszálltakor kezdődött, a második éjfélkor, a harmadik 
hajnalhasadáskor... És az őrök minden éjjel váltották 
egymást, aki az első szolgálattal kezdte, az másnap a 
másodikkal folytatta, és a másodikból lett harmadik. Es 
eszerint váltogatták egymást minden éjszaka. Azután a 
kapitány elrendelte a szabályokat, mind a jelek, mind az 
őrség tekintetében, és azokat az utazás nagyobb 
biztonsága érdekében szigorúan ellenőriztette." 

Magellán szigorú eljárási rendje fegyelmet követelt a 
tapasztalatlan legénységtől, annál is inkább, mert az 
emberekből hiányzott a főparancsnok iránti tisztelet. 
Kibocsátott rendelkezései közül a legártalmatlanabb - 
miszerint ködben az összes hajó köteles a 7rinidadnak 
jelenteni - bizonyult a legkeservesebbnek, mivel ez azt 
jelezte, hogy az Armada de Moluccának kizárólag 
egyetlen vezetője van, s az nem más, mint Magellán. 


Elhagyva a Guadalguivir folyó torkolatát, az Armada öt 
hajója 1519. szeptember 20-án kiért az Atlanti-óceán 


nyílt vizére. Juan de Escalante de Mendoza, egy 
tapasztalt spanyol tengerész, a következőképpen írta le 
a Sanlúcar de Barramedából az Atlanti-óceánra történő 
kihajózás  őrjítőén felemelő élményét. ,Amikor a 
vitorlabontás órája elérkezett, a kormányos parancsot 
adott az összes horgony fölszedésére, egy kivételével, 
melynek a kötelét a csörlőhöz kellett csatlakoztatni [...] 
és a keresztvitorlát fölhúzni, és a kormányos utasított két 
hajóinast, hogy másszanak föl az előárbocra, és álljanak 
készen a vitorla-bontásra, amikor a parancs elhangzik." 
A szövevényesen koreografált, izgalommal fűtött 
jelenetek közepette a fedélzeten  parancsszavak 
röpködtek, ám a tisztek kiáltásai ezúttal inkább 
hangzottak imádságnak, semmint parancsszónak. ,És 
amikor a homokzátonyért felelős külön kormányos azt 
mondta, hogy itt az idő a vitorlabontásra, a hajó 
kormányosa fölkiáltott a magasba a két hajósinasnak: 
sOrrvitorla kötelét kioldani, a Szentháromság, az Atya, a 
Fiú és a Szentlélek nevében, az egyetlen igaz Isten 
nevében, aki talán velünk lesz, és jó és biztonságos 
utazást ad nekünk, és biztonságban visszahoz minket 
otthonainkbalx" Ezek a szavak visszhangzottak a 
tengerészek fülében, amikor fölhúzták a horgonyok 
kenderköteleit, kibontották a vitorlákat, és arcukba 
csapott a friss tengeri szellő. A hajók fölgyorsultak, s a 
partvonal távolodott; nem volt már visszaút. Vagy 
megmaradnak, vagy odavesznek mindahányan. Hogy 
célhoz érjen, Magellánnak két nagy óceánt kellett 
legyőznie: a hatalmas Okeanoszt és a tudatlanság 
tengerét. 


Az álom oly ősi volt, mint maga a képzelet: utazás a világ 
peremére. Mégis, a nagy felfedezések koráig az álom 
csak álom maradt. Ebben az időben Európa a világ 
egészét illetően mély tudatlanságban élt. Ambiciózus 
utazására Magellán egy olyan világban vállalkozott, 
amelyet babonák uraltak; amely különös, démoni 


teremtményekkel volt  benépesítve, és vallásos 
megváltásra áhítozott. Az átlagember számára az 
Európán túli világ Az ezeregy éjszaka fantasztikus 
birodalmára hasonlított, olyan mesék gyűjteményére, 
mint a ,Szindbád, a hajós hetedik utazása". Tengerre 
szállni a reneszánsz idején a lehető legkalandosabb 
vállalkozásnak számított, ahhoz hasonlítható, mint ha 
manapság valakiből űrhajós lesz, csak éppen a halál és a 
katasztrófa veszélye messzemenően nagyobb , volt. 
Manapság a Földön már nincsenek föltérképezetlen 
helyek; a globális helymeghatározó rendszerek korában 
senkinek nem kell elvesznie. Ám a nagy földrajzi 
felfedezések korában a világ több mint fele fölfedezetlen, 
föltérképezetlen és az európaiak által teljesen 
félreértelmezett volt. Az akkori tengerészek szó szerint 
vették, hogy a világ peremére utaznak. Valóban hitték, 
hogy a sós vizű mélységben tengeri szörnyek 
leselkednek rájuk, és arra várnak, hogy fölfalhassák őket. 
És amikor az Egyenlítőn áthajóznak, vélték az óceán vize 
felforr, és halálra égeti őket. 

A világról alkotott legmakacsabb elgondolások 
némelyike az idősebb Pliniustól származott, aki Kr. u. 79- 
ben a Vezúv kitörésekor vesztette életét. Többkötetes 
enciklopédiáját, a História  naturalist  [Imagyarul: 
Természetrajz], mely a természet világáról, a hegyekről, 
a kontinensekről, a flóráról és a faunáról minden létező 
ismeretet igyekezett összefoglalni, a reneszánsz idején 
újra fölfedezték, és széles körben taglalták. Plinius 
lerótta háláját Eratoszthenésznek, a nagy görög 
matematikusnak, aki Kr. e. 250-ben elsőként számította 
ki a Föld körméretét, 29 ezer mérföldre becsülve azt; 
vagyis mindössze 4 ezer mérfölddel nagyobbra, mint a 
valóság. 

Pliniusnak az emberiségről szóló fejezetei a tények és 
a fantázia hatásos keverékét alkotják. Egyebek között ír 
az arimaszposzokról, ,akiknek egy szemük van a 
homlokuk közepén". Magabiztosan idéz klasszikus 


szerzőket, mint például a történetíró Hérodotoszt, aki 
utal ,az arimaszposzok és a griffek közötti folytonos 
küzdelemre, az utóbbiak barlangjainak közelében. A griff 
olyan szárnyas ragadozó, amely alagutakból ás ki 
aranyat. A griffek őrzik az aranyat, és az arimaszposzok 
megpróbálják elragadni tőlük; mindkét fajta 
meglehetősen mohó." Plinius ezt az érzékletes leírást szó 
szerint veszi, s jóllehet Magellán korában ezek az 
állítások természettudósokban némi kétséget 
ébresztettek, az átlagember fenntartás nélkül hitt 
bennük. Akárcsak Plinius különös ábrázolásának az 
erdőlakókról, akik lábfejüket hátracsavarva hordják; 
rendkívüli sebességgel futnak, és a  vadállatokkal 
messzire vándorolnak." India különösen termékeny 
táptalaja volt a rendkívüli teremtményeknek. Plinius 
felidéz ,kutyafejű férfiakat, akiknek testét vadállati bőr 
fedi; beszéd helyett ugatnak, vadászatból élnek, és 
madarásznak, amihez karmaikat használják". Egykoron, 
írja Plinius, több mint 120 ezer ilyen emberszabású lény 
nyüzsgött India-szerte. 

Biztosítja olvasóit, hogy a természet világa soha nem 
fogy ki a csodákból. , Az, hogy nők férfiakká változnak, 


korántsem mítosz - írja. - Történelmi följegyzéseket 
találtunk arról, hogy egy lány Casinumnál saját szülei 
szeme láttára fiúvá változott." Az állítás 


alátámasztásaként Plinius saját személyes tapasztalatára 
hivatkozik: , Afrikában saját szememmel láttam valakit, 
aki a menyegzőjén férfivá változott." De ez még nem 
minden! Azt állítja, hogy Kelet-Európában az embereknek 
két pár szemük van, fejükön az arcuk hátrafelé néz, vagy 
egyáltalán nincs is fejük. Afrikában, megfigyelései 
szerint, élnek olyan emberek, akik mindkét nemet egy 
testben hordozzák, s mégis képesek a szaporodásra; 
mások táplálkozás nélkül is képesek a túlélésre; akadnak 
aztán olyanok, akik akkora füllel büszkélkedhetnek, mely 
egész testüket betakarja; nem beszélve azokról, akiknek 
ló formájú lábuk van. Indiában, állítja — Plinius, 


némelyeknek hat kezük nőtt. Ezeket a bámulatos 
beszámolókat különböző tekintélyes krónikások rendre 
újra fölelevenítették, így aztán Magellán korában széles 
körben hittek is ezekben a csodákban. 

A nyílt óceán vizeiben még több bizarr teremtmény 
leselkedett; bálnák, cápák, hat láb hosszú rákok és 
háromszáz láb hosszú angolnák... A tengerészek aligha 
tudták volna megmondani, Plinius leírásaiból mennyi a 
valóság, és mennyi a kitaláció. A földrészeket illetően 
ugyanilyen tudatlanság uralkodott. Ebben a korszakban 
csak három kontinenst ismertek - Európát, Ázsiát és 
Afrikát  -, habár gyanították, hogy akad még 
fölfedeznivaló. Egy képzeletbeli szigetnek, a Terra 
Australisnak vagy a Déli Földnek a létezése már jóval 
Magellán utazása előtt elfogadott ténynek számított. Ez a 
földrész az elképzelések szerint a déli féltekén rejtőzött, 
és feltételezett hatalmas kiterjedésénél fogva az volt a 
funkciója, hogy az északi féltekét kiegyensúlyozza. 
Igencsak sematikus középkori térképek a három ismert 
kontinenst úgy ábrázolták, hogy két folyó, a Nílus és a 
Don, valamint a Földközi-tenger választja el őket 
egymástól, s mindezt a hatalmas Okeanosz öleli körül, 
melybe más tengerek és folyók vizei ömlenek. Ez a 
diagram leginkább egy O  betűbe rajzolt  7-re 
emlékeztetett, ezért az ilyenfajta középkori térképeket 
"1! az  0O-ban" térképeknek nevezték. A vallási 
hagyományokhoz híven a ,T az 0O-ban" térképek 
Jeruzsálemet helyezték a holtpontba, a Paradicsom pedig 
homályosan, valahol fölül lebegett. De hogy még 
bonyolultabb legyen az ügy, Ázsia az északi féltekét 
foglalta el, Európa pedig Afrikával együtt a déli féltekén 
osztozott. Némely korabeli térképen az Óceán-tenger 
egyszerűen kifolyt az űrbe. Navigálni, iránytűvel helyet 
azonosítani vagy reális útvonalat kijelölni ezekkel a 
térképekkel nem lehetett; ezek inkább fogalmi modellül 
szolgáltak, semmint valós ábrázolásként. Mint ilyenek, 
Magellán számára végképp használhatatlanok voltak. 


1513-ban, hat évvel Magellán föld körüli útjának 
megkezdése előtt, Juan Poncé de León fölkerekedett, 
hogy megtalálja az Ifjúság Forrását. Peter Martyr, a 
reneszánsz másik nagy tekintélyű figurája úgy írja le az 
Ifjúság Forrását, mint ,olyan csodálatos erények kútját, 
melyből ha valaki öreg emberként iszik, s netán némi 
diétát is tart, — biztos, hogy  megfiatalodik". A 
hagyományok szerint a forrás a Bimini-szigeteken, a 
Bahamákon helyezkedett el. Katonaként, 
nemesemberként és Kolumbusz második utazásának 
résztvevőjeként kivívott tekintélyével Poncé de León 
megbízást kapott Ferdinánd királytól, hogy szerezze meg 
Biminit , Spanyolország számára. Poncé de León 
fáradságos utazással fölfedezte ugyan a Bahamákat és 
Puerto Ricót, de az Ifjúság Forrását sehol sem találta. 
Kudarca azonban a mítoszt nem homályosította el. 1601 
végén a tekintélyes spanyol történetíró, Antonio de 
Herrera y Tordesillas magabiztosan ír a forrás nagy 
hatóerejéről, mellyel a fiatalság helyreállítható és az 
öregedő emberek potenciája jelentősen megnövelhető. 

Jóllehet vállalkozása mai szemmel nézve 
mulatságosnak és abszurdnak tetszik, Poncé de León 
kétségtelenül korának embere volt. Népszerű babonák 
uralták az emberek képzeletét és sokszor még a világ 
egészéről szóló tudományos beszámolókat is. Egy 1560- 
ban kiadott tudományos mű például az óceánokban 
hemzsegő különféle tengeri szörnyekről adott leírást. Az 
egyik, az Örvény elnevezésű, történetesen emberarcot 
viselt. Egy másiknak, melyet állítólag 1531-ben láttak, 
förtelmes, pikkelyes bőr borította testét. Aztán ott volt a 
tengerek szatírja; a rozmár, mely egy elefánt méretével 
vetekedett, és a bámulatos százlábú rinya, lángarcával. 
Azok az utazók, akik a tengereket készültek átszelni és a 
Földet körülhajózni, számolhattak azzal, hogy útjuk során 
bizony . szembetalálkoznak ezekkel a félelmetes 
lényekkel. 


A fantasztikus földi birodalmakról szóló meséknek 
még művelt emberek is hitelt adtak; makacsul hittek 
például János pap királyságának létezésében. Aligha 
lehet túlbecsülni ennek a legendás személyiségnek, 
János papnak (más néven János presbiter) a középkor 
végén, a korai reneszánsz idején az európai képzeletre 
gyakorolt hatását. János pap részint keresztény uralkodó, 
részint mongol kán volt. A személyét körülvevő 
elképesztően összefüggéstelen és —— valószerűtlen 
részletek ellenére a legendás pap birodalmába vetett hit 
hosszú évszázadokon keresztül tartotta magát. A 
kereszténység és az iszlám közötti konfliktusok, a 
sikertelen keresztes hadjáratok idején a hívők számára 
fölöttébb megnyugtató volt az a tudat, hogy Európán túl 
létezik egy kiterjedt és virágzó keresztény birodalom. 

A legenda 1165-ből származik, amikor egy állítólag 
János pap Írta hosszú levelet kezdtek köröztetni 
különböző keresztény uralkodók között. Idő múltával a 
levél egyre részletesebbé vált, névtelen szerzők ugyanis 
elbűvölő és egészen fantasztikus részleteket tettek 
hozzá, egészen odáig, hogy a levél a középkor 
legszélesebb körben terjesztett és vitatott 
dokumentumává vált; lefordították franciára, németre, 
oroszra, héberre, angolra és számos más nyelvre, és 
gyakran cserélt bevezetőjével számtalan kiadást ért 


meg. 
A levelet I. Koménosz Mánuel bizánci? uralkodónak, a 
pápának és I. (Barbarossa) Frigyes német-római 


császárnak címezték, s a következőt tartalmazta; 


,Ha felséged el kívánna látogatni királyságunkba, 
udvartartásunk legmagasabb és legmagasztosabb 
pozícióját biztosítjuk, és szabadon birtokolhat 
mindent, ami a tulajdonunkat képezi. Ha vissza 


5 Érdekes módon a levélnek görög változata nincs, állítólagos bizánci 
címzettje ellenére, mi több, Bizánc-ellenes, lekezelő hangot üt meg! 
(A szerk.) 


kívánna térni, hajóját kincsekkel fogjuk megrakodni. 
Ha valóban tájékozódni kívánna nagy hatalmunk 
mibenlétéről, kétségek nélkül higgye el, hogy én 
vagyok János pap, aki mindenek fölött uralkodik, 
temérdek gazdagsága, erénye és hatalma van 
minden teremtmény fölött, ki Isten ege alatt lakozik. 
Hetvenkét király adózik nekem tisztelettel. Hithű 
keresztény vagyok, és mindenütt védelmezem a 
keresztényeket a birodalmunkban, s alamizsnákkal 
táplálom őket." 


A folytatásban a levél fölöttébb szimbolikussá válik, de 
azért igyekszik tényszerű is maradni: 


,Pompánk uralja a Három Indiát, és kiteljed Távol- 
Indiára is, ahol Szent Tamás apostol hamvai 
nyugszanak. Átnyúlik a sivatagon a felkelő nap 
palotája felé, folytatódik a sivatagi Babilon völgyén 
át, és Bábel tornyával zárul." 


Az , India" meghatározáson János pap vagy bátrki írta is 
ezt az uralkodóknak elküldött levelet, tágabb térséget 
értett, mint magát az indiai szubkontinenst. A középkor 
folyamán Indiáról azt hitték, hogy jókora részt tartalmaz 
Északkelet-Afrikából. Rugalmas meghatározás volt ez, és 
a középkori  geográfusok engedelmeskedtek a 
hagyománynak, miszerint többféle India létezett: egy 
közelebbi és egy távolabbi. 

János pap elbűvölő birodalomként írta le királyságát, 
mely állítása szerint jóval fényűzőbb, mint a háborúk, 
pestis, éhezés, nyomorúság, sőt még a kis jégkorszak 
által is sújtott európai országok. E sok európai 
nyomorúsággal szemben János pap saját királysága 
csodáival büszkélkedett: 


, Területeinken elefántok, dromedárok, tevék és 
szinte minden egyéb állat megtalálható, mely Isten 


ege alatt létezik. Tejjel-mézzel folyó ország a miénk. 
Méreg nem károsítja területünket, nem csapnak zajt 
hangosan brekegő békák, nincsenek skorpiók, és 
nem lapulnak kígyók a fűben. Nincsenek mérges 
hüllők, és nem használhatják halálos mérgeiket. Az 
egyik pogány tartományunkat átszeli a Physonnak 
nevezett folyó, mely a  Paradicsomból ered, 
végigkanyarog és - vándorol az egész tartományon; 
és benne smaragdok, zafírok, gránátkövek, topázok, 
krizolitok, ónixok, berillek, szardónixok és sok más 
értékes drágakövek találhatók." 


De ez még nem minden; ez a misztikus vallási vezető azt 
állította, hogy birodalma Kelet-Európától Indiáig terjed, 
és szatírok,  griffek, főnixek és más csodálatos 
teremtmények is föl-lelhetők benne. Ő maga egy olyan 
palotában lakik, Írja, melyben nincsenek ajtók s ablakok, 
hanem aranyba ágyazott drágakövekből épült minden. 

János pap leveleit tulajdonképpen névtelenségben 
robotoló, képzeletgazdag szerzetesek írták, és a levelet 
valójában jelképes dokumentumkért, allegóriaként vagy 
a hit egyfajta kifejeződéseként kellene olvasni. Más 
kérdés, hogy sokan mégis tényszerű beszámolóként és 
diplomáciai kezdeményezésként fogták föl. Azok, akik 
olvasták a levelet, vagy hallottak róla, tudni akarták, 
valójában hol is él János pap. 1177-ig a levél akkora 
ismertségre tett szert, hogy III. Sándor pápa kibocsátott 
egy válaszlevelet, melyet , India illusztris és csodálatos 
királyának, Krisztus szeretett fiának"  címezett, és 
zarándokok indultak a megfoghatatlan János pap 
fölkutatására. 

Idő múltával a levél, mint Pinocchio orra, egyre nőtt; 
szövegét a másolók tovább színezték, értékes 
tartozékokkal bővítve János pap birodalmát. Az egyik 
fontos betoldás fűszerekről számol be, méghozzá igen 
élénk ecsetvonásokkal ábrázolva a részleteket: , Egy 
másik . tartományunkban borsot termesztenek és 


gyűjtenek be, kukoricáért, gabonáért, ruháért és bőrért 
cserébe." A szöveg idáig eléggé hihetően hangzik, de 
aztán váratlanul allegorikus fordulatot vesz: ,A területet 
sűrű erdő borítja, és a környék kígyóktól hemzseg, 
melyek óriási méretűre nőnek, két fejük van és szarvuk, 
mint a kosoknak, és a szemük oly fényesen ragyog, mint 
a lámpafény. Amikor a bors megérik, a környező 
vidékekről az összes népek összegyűlnek, pelyvát, 
szalmát és nagyon száraz fát hoznak magukkal, 
mindezzel körbeveszik az erdőt, és amikor a szél 
föltámad, a fény belül és kívül is meggyújtja az erdőt, s 
ily módon a kígyók csapdába esnek. A heves tűzben 
elpusztulnak, kivéve azokat, melyek barlangjaikban 
találnak menedéket." A hit korában a kígyó a Gonoszt 
jelképezte, mely a bors édeni kertjébe hatol, s amelyet 
csakis a hit tüzével lehet legyőzni. 

Bőséges publicitást kapott János pap levele a 
középkor két legnépszerűbb útikönyvében, a Marco Polo 
utazásaiban és a Sir John Mandeville kalandozásaiban, 
egyfelől az úti beszámolókat, másfelől János pap 
legendáját hitelesítve. 

Marco Polo beszámolója, a kettő közül a korábbi, 
akkor keletkezett, amikor a legendás világjáró 1298-ban 
és 1299-ben hadifogolyként a genovaiak börtönében ült. 
Megírásában fogolytársa, egy lovagregényíró, bizonyos 
Pisai Rusticello segített. Marco Polo egy gazdag velencei 
kereskedő fiaként két évtizedet töltött a mesés Keleten, 
beutazta a mongol birodalmat és Kínát, és eljutott 
egészen Burmáig. Apja és nagybátyja éveket töltött 
száműzetésben a Nagy Kán, Sang-tu nyári rezidenciáján 
- ez volt az a királyság, amely Samuel Taylor Coleridge 
Xanadúját ihlette -, és végül is a kán küldötteként tértek 
vissza Európába. Ifjúsága nagy részét Marco Polo az ő 
társaságukban töltötte. 

Ahogy a társszerző személyétől elvárható volt, a 
Marco Polo utazásai nem szigorúan vett útikönyv, és 
jócskán bővelkedik ellentmondásokban. Azt sugallja 


például, hogy Marco Polo soha nem járt Kínában, annak 
ellenére, , hogy a térségről szóló beszámolója 
nyilvánvalóan első kézből származik. De akkor miért nem 
említi a nagy falat, vagy miért nem szól egy szót se 
például a kínai teáról? Jóllehet a könyv főként azokról az 
élményekről szól, amelyeket Polo az  otthonához 
közelebb eső térségekben élt át, éles megfigyelések és a 
Kelet különféle csodáit ecsetelő részletek színesítik a 
beszámolót, melyek tagadhatatlanul olvasmányosabbá 
teszik a művet, még akkor is, ha helyenként a hitelesség 
rovására mennek. De hogy még bonyolultabb legyen a 
helyzet, a kéziratot francia-olasz dialektusban írták, ami 
igencsak megnehezítette a fordítást. Senki sem tudhatja, 
melyik volt az eredeti változat, hiszen több mint száz 
különböző kézirat került forgalomba. 

Marco Polo, aki előszeretettel hivatkozik hírességekre, 
azt állítja, hogy János pap hírnevével először a mongolok 
fejedelmével kapcsolatban találkozott, aki EÉszak-Kínában 
lakott, és , minden tíz fenevadból eggyel adózott neki". 
Polo és romantikus regényeket író segítője a János pap- 
legendába egy másik figurát is belekever, akinek a 
megformálását, részben legalábbis, egy létező személy 
inspirálta: a mongolok fejedelme. Dzsingisz kán, állítja 
Polo, 1200-ban üzenetet küldött János papnak [a szöveg 
Cink kánként emlegeti!], melyben bejelentette, hogy 
feleségül kívánja venni a pap lányát. ,Micsoda 
arcátlanság tőle nőül kérni a leányomat! - rivallt rá János 
pap a hírhozókra. - Vagy talán nem tudja, hogy 
alattvalóm és rabszolgám ő? Térjetek vissza, és 
mondjátok meg neki, hogy inkább tűzre vetném a 
leányomat, semhogy nőül adjam hozzá..." Polo írótársa 
képzeletgazdagon jeleníti meg a következményeket: 
Dzsingisz kán a hírre olyannyira nekibúsult, hogy szíve 
Csaknem szétpattant, mert igen büszke férfi volt". 
Amikor aztán a szörnyű megrázkódtatásból a kán 
valamelyest magához tért, úgy döntött, hogy hadat üzen 
János papnak. 


A csata - a hősi küzdelem, ahogy Marco Polo 
beszámol róla - a valaha látott legnagyobb seregeket 
állította . szembe egymással.  ,Dzsingisz kán a 
hadseregével együtt egy kiterjedt és szép síkságra ért, 
melyet Tenduknak hívtak, és János pap országához 
tartozott." A helyszín alighanem Mongóliába tehető, 
habár János pap parttalan hatóköréből kiindulva ezt nem 
állíthatjuk bizonyosan. Mielőtt harcba indult volna, 
Dzsingisz kán megkérdezte  asztrológusait, és a 


csillagállások — tudói, legnagyobb gyönyörűségére, 
győzelmet jósoltak neki. Két nappal később a harc 
komolyra fordult: ,,... Ez volt a legnagyobb csata és 


mészárlás, amióta a világ fennáll. Mindkét részről 
rengetegen estek el, de végül mégis Dzsingiszé lett a 
győzelem, és a csatában János pap is elhullott. És ettől 
az időtől kezdve királyságából napról napra nagyobb rész 
került legyőzője kezére..." 

Polo különös utóiratot fűz János pap és a 
kereszténység kínai vereségéhez. Tenduk, állítja Polo, 
mind Dzsingisz kán, mind János pap leszármazottainak 
otthonává vált. ,Az ország királya János pap 
leszármazottja, név szerint György és személy szerint 
keresztény pap, mint ahogy hívei is keresztények. A 
Nagy Kán alattvalójaként kormányozza az országot, de 
csak egy részét annak, ami egykor János birtoka volt. 
Tudnotok kell, hogy miután amaz uralkodót Dzsingisz 
kán csatában legyőzte, és leányát feleségül vette, amely 
házasságból az összes nagy kán egyenes vonalon 
származik, szokássá vált, hogy a János pap 
leszármazottai közül kikerülő királyok vagy a kán 
leányait, vagy családjának valamelyik hercegnőjét 
kapják feleségül."" Tendukot Polo mindenféle csodálatos 
teremtményekkel népesíti be; még a bibliai Góg és 
Magóg is ezen a tájékon található. Fantáziadús túlzásai 
ellenére a Marco Polo utazásai ösztönzést adott 


§ A Marco Polo utazásai részlet Vajda Endre fordításában közöljük 
(Gondolat, 1963). 


Európának az ázsiai királyságokkal való kereskedelem 
kiépítésére és a világ fölfedezésére. A könyvet Magellán 
tengerészei közül is sokan ismerték, és bizonyos, hogy a 
felfedezőútra valamelyikük legalább egy példányt 
magával hozott. 


John Mandeville a kor nagy utazóihoz és mesélőihez 
hasonlóan működött. Nyájas magabiztossággal és 
ügyesen  elegyítette a régi szerzők beszámolóit 
állítólagos — saját élményeivel, valójában azonban 
Mandeville sokkal inkább összegző volt, semmint utazó. 
Anyagát zömmel a Speculum mundiból merítette, egy 
középkori enciklopédiából, amely más szerzők mellett 
Pliniustól és Marco Pólótól tartalmazott kivonatokat. 
Végezetül az egészet János paptól vett hosszú 
fejezetekkel szőtte át, majd mindezt saját műveként 
bocsátotta közre. 

Mandeville elképesztő történeteket mesélt szentföldi 
zarándoklatairól, ami már önmagában kétségbe vonható 
esemény, tekintve, hogy e derék nemesember 
kalandozásai aligha terjedtek túl valaha is jól fölszerelt 
könyvtára falain. Azt is állította, hogy átszelte Indiát, 
mely ország elmondása szerint tele van sárga és zöld 
emberekkel. Ellátogatott János pap királyságába, anélkül 
azonban, hogy közelebbi útirányokat megjelölt volna. És 
még a Paradicsom kapujáig is eljutott, melyen csak azért 
nem lépett át, mert erre saját magát viszont 
méltatlannak ítélte. Állítólagos utazásai során 
természetesen az Ifjúság Forrásáról sem feledkezett 
meg, azon pedig nincs mit csodálkozni, hogy három 
alkalommal is jókorát merített az életadó vízből: ,,...és 
azóta egészségesebbnek érzem magam, mint valaha." 

Egy beszámoló az egzotikus Keletről soha nem lehet 
teljes a fűszerek taglalása nélkül, és amikor Mandeville 
erre a témára kanyarodik, olyan közel kerül az 
igazsághoz, hogy a gyanútlan olvasót már-már a leírtak 
komolyan vételére csábítja. Teljesen tájékozottnak hat, 


amikor a bors ,erdejéről" beszél egy Combar nevű 
álomországban, mely akár a Fűszer-szigeteken vagy 
más, valóban létező helyen is lehetne. , Tudniuk kell, 
hogy a bors vadszőlő módjára nő az erdő fái mellett, úgy, 
hogy a fa törzsét támasztékul használhassa. Gyümölcse 
nagy fürtökben csüng alá, éppen úgy, mint a szőlőfürtök; 
ezek a nyalábok olyan testesek, hogy hacsak egy másik 
fa nem támasztja meg őket, az indák nem képesek 
megtartani gyümölcsüket. Amikor a gyümölcs megérik, 
olyan zöld lesz, mint a vadborostyán bogyója. A 
gyümölcsöt leszüretelik, és a napon megszárítják, majd a 
földön szétterítik, hogy feketére és ráncosra aszalódjék." 
Ez a leírás elég meggyőzően hangzott ahhoz, hogy 
európai kereskedőket és kormányokat a mitikus 
fűszernövény megkeresésére ösztökéljen. 

Magellán  tengerészei különösen nagy figyelmet 
szenteltek Mandeville azon ijesztő leírásának, mely 
hatalmas, mágneses sziklákról beszél. ,Nagy tengeri 
sziklákból álló kőzet ez, úgynevezett adamant..., mely a 
vasat magához vonzza" - Írja, majd így folytatja: 
"Egyetlen hajó sem képes elúszni mellette, melynek 
vasból készült szögei vannak, az előbb mondott kőzet 
ugyanis magához vonzza a szögeket." Márpedig ha a 
mágneses szikla a hajótestből a szögeket kihúzza, akkor 
a hajó bizony léket kap, és akár el is merülhet. 

Mandeville további színes meséi között tényként 
szerepeltet beszélő madarakat (talán papagájokra 
gondolt), fákat, melyek hajnalban rügyeznek, délben 
gyümölcsöt hoznak, és napszállta előtt elhervadnak, 
hatvan láb magas kannibálokat, és nőket, akik halott 
gyermekeik újjászületésén örvendeznek. Lényegében az 
amazonokról szóló legendát porolta le, de a régihez 
képest kézzelfoghatóbbá tette azt. , Ezek az asszonyok 
nemesek és bölcs harcosok - ecsetelte -, és ezért a 
szomszédos birodalmak fölbérelik őket, hogy segítsenek 
nekik a hadviselésben. Az amazonok országa valójában 
egy sziget, melyet víz vesz körül, kivéve két pontot, ahol 


két út vezet a belsejébe. A vízen túl élnek a nők szeretői, 
akiket az asszonyok akkor látogatnak meg, amikor 
kedvük támad a testi örömökre." 

Röviden tehát ez volt a csodák könyve. Minden 
valószerűt-lensége ellenére Mandeville beszámolóját 
igaznak fogadták el. Széles körben terjesztették, és a 
legnyilvánvalóbb pontatlanságaira éppen az a mentség 
adódik, hogy a szarvashibákat az évek folyamán, a sok- 
sok másolat készítésekor alighanem a másolók 
követhették el. Klasszikus szerzőktől kölcsönzött idézetei 
kevésbé látszottak plágiumoknak, inkább tudományos 
szaktekintélyét növelték. 

Mandeville okfejtése szerint igenis van lehetőség arra, 
hogy az ember a földgolyót  körülhajózza, de 
figyelmeztetett: , Oly sok útvonal és ország van, ahol az 
ember eltévedhet, kivéve, ha Isten különleges kegyelmét 
élvezi." 

Egyvalakiről mindenesetre hírt adott, akinek sikerült 
mindezt végrehajtania: , Elérte Indiát és azon túl sok-sok 
szigetet, szám szerint több mint ötezret, és addig utazott 
szárazföldeken és tengereken át, míg körbe nem ért a 
glóbuszon, és nem talált egy szigetet, ahol saját nyelvén 
szóltak hozzá az emberek - írta Mandeville. - Roppantul 
elcsodálkozott, mivel nem értette, mindez hogy lehet. De 
gyanítom, hogy addig-addig utazott földön és tengeren 
át, körülhajózva a Földet, mígnem saját országa 
határához érkezett; és ha továbbment volna, saját 
lakóhelyére ért volna. De miután meghallotta a csodát, 
nem tudott továbbutazni, ezért inkább megfordult, és 
visszament arra, amerről jött; Így aztán nagyon hosszú 
út várt reá!" 

Az Európa-szerte  — közkézen forgó kalandos 
beszámolók olyannyira hátborzongatók és fantasztikusak 
voltak, hogy Francois Rabelais, a francia szerzetesből és 
orvosból lett népszerű szerző förgeteges szatírát írt 
minderről  Gargantua és Pantagruel című komikus 
eposzában, mely 1532-től könyvsorozat formájában 


látott napvilágot. Saját  bohózatszerű változatával 
kigúnyolta az egzotikus országokról és különleges 
teremtményekről szóló mesés beszámolók tekintélyes 
szerzőit. Szereplői között volt egy öreg, vak, púpos 
figura, akit Mendemondának hívtak, aki hét nyelvvel 
rendelkezett, mindegyik hét részre osztva, és iskolát 
működtetett. Rabelais megjelenítésében ez a figura a 
kozmológusok és talpnyaló környezetük . vitriolos 
paródiájává lett , Körülöttük megszámlálhatatlan férfit és 
nőt láttam nyüzsögni, akik feszült figyelemmel hallgatták 
őket, a fontoskodók között volt egy, aki világtérképet 
tartott a kezében, és szűkszavú magyarázatot adott 
nekik. Így aztán rövid idő alatt hivatalnokok és tudósok 
lettek belőlük, különböző nyelveken beszéltek - mert jó 
memóriájuk volt -, annyiféle dologról, amennyit az 
ember egy életen át nem lenne képes, de még csak 
századrésznyi töredékében sem, megismerni. Beszéltek 
a piramisokról, a Nílusról, Babilonról, a trogloditákról, a 
himantopodokról, a blemmiákról, a pigmeusokról, a 
kannibálokról, az északi hegyekről, az aegipenekről és az 
összes ördögről - mindezt a Mendemondától." Rabelais-t 
egy — ponton komolyan kellett venni; olvasóit 
visszavezette az  autopszisz, vagyis a közvetlen 
tapasztalásból való észlelés klasszikus görög fogalmához 
(innen ered a ,boncolás" szó is). Az autopszisz az első 
kézből való jelentést részesítette előnyben; másodsorban 
a megbízható szemtanútól szerzett közvetlen ismeretet 
értékelte. 

Forradalmi koncepció volt ez a nagy felfedezések 
korában; útra kelni és a világot közvetlen tapasztalással 
megismerni, olyannak, amilyen az a valóságban, és nem 
olyannak, amilyennek a mítoszok és a szent szövegek 
alapján lennie kéne. És pontosan ez volt az, amire 
Magellán készült; saját szemével meggyőződni . arról, 
hogy vezet-e vízi út a Fűszer-szigetekre, megtalálni az 
odavezető szorost, ha létezik ilyen, és végül jelentést 
tenni Károly királynak a felfedezéseiről. Magellán tehát 


pengeélen táncolt, annak a késpengének az élén, mely 
az ókori és középkori világot a moderntől elválasztotta. 
Utazása teljes egészében gyakorlatias és empirikus 
módszereken alapuló felfedezésnek indult. Útra kel, hogy 
saját kezűleg végrehajtsa az első globális autopsziszt. 
Már maga a szándék is merész és jelentős kalandnak 
számít. Az idő megérett Magellán számára, és Armadája 
készen állott, hogy ezredévek fölgyülemlett pókhálóit 
félresöpörje. A  Mendemonda-birodalom a végéhez 
közeledett. 


Az időjárás kegyes volt az Armada de Moluccához, és a 
fekete hajókat jó szelek röpítették a nyugat-szaharai 
partok mentén a Kanári-szigetekig. ,A mondott év 
szeptember havának huszadikán, keddi napon hagytuk el 
Sanlúcart, délkeleti szélre hagyatkozva" - jegyezte föl 
Pigafetta. - És a nevezett hónap tizenhatodikán Gran 
Canaria [Kanári-szigetek] Tenerifének nevezett helyére 
érkeztünk..., ahol három és fél napig maradtunk, 
ellátmányt és más szükséges dolgokat vettünk fel." 
Evszázadokon át ez a hét vulkanikus sziget (Gran 
Canaria, Fuerteventura, Lanzarote, Tenerife, La Palma, 
Gomera és Hierro) az lbériai-félszigetről induló, illetve 
oda tartó hajók kikötőhelyéül szolgált. Már idősebb 
Plinius, az ókori történész is alighanem a Kanári- 
szigetekre utalt, amikor a Szerencsés Szigetekről írt. 
Később arab és európai hajósok, akik erős, kedvező 
szelekkel jutottak el ide, hajóik tartalékait gyakorta itt 
töltötték fel, a szigetlakókat keresztény hitre térítették, 
vagy elhurcolták rabszolgának; a térképeken 
mindenesetre 1341-től tűntek fel a szigetek. Magellán 
érkezésének idején, késő szeptemberben a Kanári- 
szigetek fényesen csillogtak az Atlanti-óceán vizén. 
Pigafetta följegyzéseiben fölelevenít és megerősít egy 
ősi történetet a szigetekről: , Ismert, hogy a Gran Canaria 
szigetei között van egy, ahol egyetlen csepp forrásvíz 
vagy folyóvíz sem található, kivéve, amikor napjában 


egyszer, délben egy felhő a  mennyekből alászáll, 
körülvesz egy nagy fát, melynek ekkor minden levele 
lehull, és a levelekről olyan bőséges víz csapódik ki, 
mintha élő szökőkút lenne. És ez a víz a sziget lakóinak 
bőségesen elegendő, sőt még a jószágoknak is, mind a 
házi-, mind a vadállatoknak." Ezzel a közhelyszerű 
megfigyeléssel Pigafetta a saját közvetlen tapasztalatát 
szembesíti az ókori írók, ezúttal Plinius állításaival, aki a 
Kanári-szigetek egy varázslatos  szökő-kútjáról írt, 
melynek nincs forrása. Pigafetta számára úgy tűnt, hogy 
a víznek mégiscsak van természetes forrása: az esőfelhő. 
Nincs szó valamiféle forradalmi  felfedezésről, az 
észrevétel mégis elválasztja Pigafettát a Plinius- vagy 
Marco Polo-féle mesélőktől, akik pusztán 
mendemondákra vagy a szóbeszédek és tények rafinált 
elegyítésére hagyatkoztak. Ha bármelyikükkel 
versengeni akart volna, akkor kihagyja ezt a 
megjegyzést. Nyilvánvaló, hogy ódon legendák 
kiszínezése helyett ő inkább arra törekedett, hogy olyan 
jelenségekről számoljon be, melyekről saját szemével 
győződött meg. A legendákat saját, közvetlen 
tapasztalatainak próbakövén hitelesítette vagy cáfolta. 
Ezzel a tökéletesen tényszerű megközelítéssel Pigafetta 
szakított a régi időkre visszanyúló hagyományokkal. 


A Kanári-szigeteken töltött rövid idő alatt Magellán a 
flotta ellátmányának végső feltöltésével foglalkozott. 
Gyorsan dolgozott - túlságosan is gyorsan, ahogyan 
később rá kellett döbbennie: a helyi kereskedők és 
gyertyaárusok hamis számláikkal alaposan becsapták őt. 
Lényegesen nagyobb árumennyiséget számoltak el, mint 
amennyit a hajókra berakodtak, és az áru minősége is 
kívánnivalókat hagyott maga után. Az ilyen csalás 
meglehetősen gyakori volt, ugyanakkor rendkívül 
veszélyes, hiszen az expedíciók élete attól az élelmiszer- 
ellátmánytól függött, melyet a  Kanári-szigeteken 
beszereztek. Jóllehet Magellán általában igen alaposan 


ellenőrizte ha jól felkészítését, ezúttal túlságosan 
megbízott ellátóiban. 

A tenerifei kikötőben töltött mozgalmas három nap 
után Pigafetta ezt Írta: , Elindultunk aztán, majd egy 
Monterosénak nevezett kikötőbe érkeztünk, ahol két 
napig időztünk, hogy szurkot vegyünk föl, ami nagyon 
fontos a hajók számára." Mindeközben Magellán 
nyugtalanító híreket kapott: a portugál király nem egy, 
hanem két karavellaflottát menesztett az elfogására - 
drasztikus intézkedés, mely azonban korántsem példa 
nélküli. Egy nemzedékkel korábban Mánuel apja is 
hajókat küldött, hogy Kolumbuszt feltartóztassa. De más 
rossz hír is érkezett: Magellán titkos értesítést kapott 
apósától, Diogo Barbosától, aki arra figyelmeztette, hogy 
az Armada de Molucca kasztíliai kapitányai az első 
adandó alkalommal lázadást szőnek ellene. Mi több, 
Magellán megölésétől sem riadnak vissza, hogy tervüket 
végrehajthassák.  ,Légy résen!" - figyelmeztetett 
Barbosa. A főkolompos neve nem okozott Magellánnak 
meglepetést: Juan de Cartagena, a kasztíliai, akit vérségi 
kötelékek fűztek Fonseca püspökhöz. 

Barbosának írt válaszában Magellán ragaszkodott 
ahhoz az alapálláshoz, hogy miután elfogadta a flotta 
parancsnoki posztját, jöjjön, aminek jönnie kell, 
ugyanakkor megígérte, hogy kapitányaival igyekszik 
szorosan együttműködni a flotta és Spanyolország 
üdvére. A békülékeny hangú levelet Barbosa bemutatta 
a Casa de Contrataciónnál, ahol Magellán kegyes 
érzelmei dicséretet arattak, legalábbis rövid távra. 
Diplomatikus magatartása ellenére Magellán féltette a 
flotta biztonságát és saját életét, s az a körülmény, hogy 
a portugál hajók szorosan a nyomában vannak, 
aggodalmait, érthető módon, tovább növelte. Rebellis 
kapitányainak nem akart újabb impulzusokat adni, ezért 
mindkét figyelmeztetést magában tartotta. 

Ilyen körülmények között, vélte Magellán, 
leghelyesebb, ha mielőbb elhagyják a Kanári-szigeteket. 


Hiszen ha a portugál karavellák utolérik, pillanatig sem 
kétséges, hogy megbilincselve viszik vissza őt a portugál 
bíróság elé, ahol megkínozzák, árulásért elítélik, és nagy 
valószínűséggel kivégzik. Hiányos ellátmánnyal, de 
életéért és a flotta sorsáért aggódva parancsot adott, 
hogy szedjék föl a horgonyokat, és az Armada október 
harmadikán éjfélkor továbbhajózott. 

Déli irányba hajóztunk tovább - írta Pigafetta. - 
Körülvett minket az Óceán, elhagytuk a Zöld-foki- 
szigeteket, és sok napon át Guinea vagy Etiópia partjai 
mentén hajóztunk, ahol a Sierra Leone nevű hegy 
emelkedik, mely a 8. szélességi fokon helyezkedik el." 

Magellán parancsot adott a flottának, hogy éjjel- 
nappal haladni kell, igyekezve ezáltal a lehető 
legnagyobb távolságra kerülni a portugál karavelláktól. 
Ugyanakkor kitérő mozgással a kapitány váratlan 
útirányt szabott a hajórajnak. Az afrikai partokat követve 
a flottát délnyugat felé vezette, ahelyett, hogy nyugat 
felé egyenesen nekivágott volna az Atlanti-óceánnak. A 
San Antonio fedélzetéről, mely a zászlóshajót közelről 
követte, Cartagena nyomban megkérdőjelezte Magellán 
utasítását. 

- Kövessen, és ne tegyen föl kérdéseket! - felelte 
határozottan a főparancsnok. 

Cartagena tovább tiltakozott,  erősködve, hogy 
Magellánnak konzultálnia kellett volna kapitányaival és 
kormányosaival. " Magellán meg se kísérelte a 
magyarázkodást; egyszerűen megismételte a 
kapitányoknak, hogy kövessék, s azok kénytelenek 
voltak ezt tenni. A lázadás, mely eddig minden 
pillanatban fenyegetett, nem tudott testet ölteni, és a 
hajók fedélzetén helyreállt a rend - időlegesen, 
legalábbis. 

A következő tizenöt napban az Armada de Molucca a 
szelek szárnyán repült; a kedvező körülmények 
kiengesztelték az ingerlékeny kapitányokat, és 
Magellánnak időt adtak arra, hogy kidolgozza a legjobb 


stratégiát a portugál üldözők elkerülésére. Habár semmi 
jelét nem látta, hogy azok közelednének, még mindig az 
afrikai partvonal mentén haladt tovább, és egyelőre nem 
fordult nyugat felé. Ahogy azonban délebbre jutottak, az 
idő egyre zordabbá vált, a szélirány összekuszálódott, és 
napról napra változott. A flotta csaknem egész 
novemberben erős ellenszéllel és fenyegető viharokkal 
küzdött. Megbízható tengerészeti térképekkel nem 
rendelkeztek, semmiféle iránymutatásuk nem volt, 
hogyan kerülhetik el a víz alatti sziklákat és egyéb 
leselkedő veszedelmeket, és azt se tudhatták, vajon 
mikor fordul kedvezőbbre a cudar időjárás. A viharok a 
főzéshez használt tüzet rendre kioltották, az emberek 
hosszú ideje nem tudtak aludni, és a tenger ostromlotta 
hajókon az élet egyre bizonytalanabbá vált. Egy rossz 
lépés, és a tengerész máris a vízbe zuhanhatott, a 
legcsekélyebb remény nélkül, hogy kimentsék. 

A változékony szél a hajókat oldalra billentette, s 
hullámvölgyekbe sodorta. A szárnyvitorlafák a tajtékzó 
vízbe merültek, mintegy a lehetséges hajótörés 
fenyegető előjeleként. A borulást elkerülendő a kapitány 
több alkalommal is közel jutott az elhatározáshoz, hogy 
parancsot ad embereinek az árbocok ledöntésére, az 
ilyen kétségbeesett intézkedés azonban a vihar 
elmúltával a flottát gyakorlatilag mozgásképtelenné tette 
volna. Ehelyett úgy döntöttek, hogy a vitorlák többségét 
bevonják, s csak a csupasz árbocokat kínálják föl a 
kíméletlen szélviharnak. ,Így hajóztunk hatvan esős 
napon át az ekvinokciális vonal [Egyenlítő] felé - írta 
Pigafetta. - Márpedig ez igen különös és szokatlan 
dolognak számított, az idős embereknek, illetve azoknak 
a véleménye szerint, akik korábban számos alkalommal 
hajóztak erre. Szélrohamok és áramlatok csapkodták 
hajóinkat, és jöttek velünk szembe, úgyhogy képtelenek 
voltunk haladni. És hogy elkerüljük hajóink tönkrejutását 
és a pusztulást (amint az gyakorta megtörténik, amikor a 


viharok összecsapnak), bevontuk . vitorláinkat. Ennek 
folytán ide-oda hányódtunk a tengeren." 

A megpróbáltatások idején a hajók körül folyamatosan 
cápák köröztek, rettegésben tartva a legénységet. 
"Borzalmas fogaik vannak - írta Pigafetta, egyszerűen 
megdöbbenve a látványtól -, és embert falnak, akár 
élve, akár halva találnak rá a tengerben. És az említett 
halakból párat embereink vashoroggal kifogtak, de a 
nagy példányok húsa alig ehető. És még a kisebbek se 
túl ízletesek." 

Többhetes állandó, életveszélyes hánykolódás után 
sistergő, izzó, rejtélyes gömbök jelentek meg Magellán 
hajója, a Trinidad szárnyvitorlafái körül. Szent Elmo tüze! 

Olyan természeti jelenséggel álltak szemben, amely 
Plinius vagy Sir John Mandeville képzelet szőtte, 
természetfölötti látomásaival kelt versenyre. A Szent 
Elmo tüze valójában egy drámai hatású elektromos 
kisülés, amely úgy fest, mintha a hajó árbocáról 
tűzfolyam zuhogna alá; de a gömb megjelenhet 
valakinek a feje körül is, hátborzongatóan bizsergető 
érzetet keltve. A babonás tengerészek, akik az előjelekre 
mindig éberek, a jelenséget Saint Peter Gonzalez 
Domonkos-rendi pappal társították, akit Szent Elmo 
névvel illettek; a ,tűz" megjelenését az ő védelme 
jelének tekintették. 

A Szent Elmo tüze első alkalommal, íme, így jelent 
meg a halálra rémült, viharvert legénység szeme előtt: 
"Egy égő fáklya szállott alá a főárbockosárra, és több 
mint két és fél órán át ott maradt, valamennyiünk 
vigasztalására, mivel mindannyian könnyekkel 
küszködtünk, és már csak halálunk órájára vártunk. És 
amikor a szent fény távozni készült, olyannyira fényesen 
ragyogott, hogy szemünk több mint egy fertályórán át 
vakon hunyorgott, mint azoké, akik könyörületért 
fohászkodnak. Kétség nem fér hozzá: senki közülünk 
nem remélte már, hogy ebből a viharból 
megmenekülünk." Amikor a jelenés alászállt, néhány 


tengerész úgy vélte, hogy a természetfölötti hatalom a 
főparancsnokot különös sorsra választotta ki. Ám a 
tenger veszedelmeitől való megszabadulás gyorsnak 
bizonyult, és az illúzió, hogy Magellán képes őket 
megóvni, hamarosan újabb bizonyításra szorult. 

Magellán hivatalos krónikása mindenesetre kiélvezte 
a nyugalom ritka pillanatait, és a tenger misztériumain 
merengett. Nem fenyegették a hajókat lángoló arcú 
szörnyek, ehelyett repülő halak ugrándoztak ki a vízből, 
méghozzá nem is kevés: ,oly nagy számban gyűltek 
össze, hogy valóságos szigetnek látszottak a tengeren". 
A csodálatos látvány, félig valóság, félig látomás, 
Pigafettát  megdelejezte. Alant, a tenger vizében, 
akárcsak fönn a mennyekben, temérdek felfoghatatlan 
csoda és veszedelem. Ez nem az a világ, melyet az ókor 
és — középkor spekulatív  történészei  kieszeltek; 
különösebb és gazdagabb világ volt ez, és mindezen túl 
jóval veszedelmesebb. 


NEGYEDIK FEJEZET 


Törvénytelenek temploma 


Zord idők Jöttek! Kiszáradt 
Minden torok, és áradt 

A panasz: bizony nehéz idők! 
Üveges szemek meredtek 

A nyugati égre, 

Hogy földet lássanak végre. 


A hatvannapos tomboló vihar következményeként az 
Armada de Molucca ha jól javításra szorultak, az értékes 
ellátmány jelentős része pedig tönkrement. Magellán 
kénytelen volt csökkenteni a fejadagokat. Ivóvízből egy- 
egy ember naponta mindössze négy pintet kaphatott, 
borból ennek a mennyiségnek a felét. A sós kétszersült, 
a legénység fő tápláléka, fejenként napi másfél fontra 
zsugorodott. Ahogy a többi döntését, Magellán a 
fejadagok csökkentését sem indokolta, miközben a 
legénység és a kapitányok körében egyetlen döntése 
sem váltott ki ekkora ellenkezést, mint éppen ez. 

Amikor a tenger végre lecsendesedett, a viharvert 
hajók az egyenlítői nyugalomban találták magukat. A 
vitorlák a növekvő forróság közepette petyhüdten várták 
a szelet, és a hajók tehetetlenül vesztegeltek a tengeren. 
A lázadó szellemű spanyol kapitányok temérdek 
szabadidejükben megint elkezdtek az admirális ellen 
szervezkedni. Ezúttal kerülték a nyílt összetűzést, 
ehelyett inkább a rang iránti kötelező tisztelet célzott 
megtagadásával tüntettek azzal az emberrel szemben, 
akit saját magukhoz képest társadalmilag alacsonyabb 
rendűnek ítéltek. 

Lázadásukhoz Magellán figyelmetlenül előkészítette a 
terepet, amikor emlékeztette őket, hogy a Károly 
királytól kapott instrukciók alapján a flotta fölött 


teljhataloömmal rendelkezik. A hajók kapitányai 
szürkületkor közelítettek a 7rinidad felé, hogy leróják 
tiszteletüket Magellánnak, és megkapják a parancsokat. 
Cartagena az ellenszegülés jól kiszámított módját 
választotta. Amikor a San Antonio a zászlóshajóhoz 
közelített, Cartagena helyett a fedélzetmester jelentett, 
és ami ennél is rosszabb, Magellánt nem a rangjának 
megfelelően szólította meg. Cartagenának ezt kellett 
volna mondania: ,Dios vos salve, sefor capitán-general, 
y maestro y buena campana." (, Isten óvja, főparancsnok 
úr és kapitány úr és jó bajtárs.") Ehelyett az alacsony 
rangú fedélzetmester Magellánt főparancsnok úr helyett 
egyszerűen csak kapitánynak szólította. 

Magellán éles hangon emlékeztette Cartagenát a 
helyes megszólításra, ám a kasztíliai kapitány ezt is arra 
használta fel, hogy parancsnokát újból megsértse. Ha 
Magellán nem engedélyezi, hogy a ceremoniális 
tisztelgést a San Antonio fedélzetmestere adja elő, akkor 
Cartagena legközelebb egy hajósinast fog megbízni ezzel 
a feladattal. E szóváltást követően Cartagena napokon át 
a tisztelgés minden formáját mellőzte. Magellánnak 
hatásos módszert kellett kieszelnie ahhoz, hogy méltó 
választ adjon  Cartagena kihívó magatartására, 
máskülönben az egész flotta fölötti uralma veszélybe 
került. 

Ebben a feszült helyzetben újabb botrány robbant ki a 
Victorian. Magellán tudomására jutott, hogy a Victoria 
fedélzetmesterét, egy Antonio Salamon nevű szicíliait 
rajtakaptak, amint  fajtalanságot követ el egy 
hajósinason, Antonio Ginovésen. Az incidens megtörténte 
nem volt kérdéses, hiszen in flagranti érték őket; a 
kérdés az volt, hogy most mi legyen. 

A spanyol törvények a homoszexualitást halállal 
büntették. A spanyol hatóságok és a katolikus egyház az 
egyneműek szerelmét, gyakorisága ellenére, a lehető 
legkeményebb szavakkal ítélte el. Magellánnak mint a 
flotta főparancsnokának a fegyelmező intézkedést 


illetően nem sok választása volt, mégis lehetetlenül kínos 
helyzetben találta magát, a spanyol jog kegyetlensége 
és a tengeren meglehetősen gyakorta előforduló esetek 
realitása között. A homoszexualitás a hajókon hosszú 
időre összezárt tengerészek között szinte elkerülhetetlen 
volt. Kevés beszámoló tanúskodik arról, hogy a 
kapitányok büntetéssel próbálkoztak volna; ehelyett 
inkább egyszerűen szemet hunytak felette. Magellán 
azonban keményebb lépésre szánta el magát. Salamon 
ügyében haditörvénykezést tartott, mely egyszerre 
szolgált bíróságként és esküdtszékként. Az eljárás hamar 
lefolyt: a fedélzetmestert kötél általi halálra ítélték. Az 
ítéletet néhány héten belül, december 20-án végre is 
hajtották. 

A tárgyalás után az admirális kabinjában Magellán és 
a flotta többi parancsnoka között feszült hangulatú 
találkozóra került sor; ott volt Cartagena a San 
Antonióról, Ouesada a  Concepciónról, Mendoza a 
Victoriáról és Serrano a Santiagóról. Magellán felismerte, 
hogy Serrano kivételével az összes kapitány eltökélt a 
lázadásra. Cartagena, az afrikai partvonalat követő 
különc és veszélyes útvonalra hivatkozva, azon nyomban 
támadásba lendült Magellán ellen. A főparancsnok 
először " viharzónába vezette őket, — panaszkodott 
Cartagena, most meg itt vesztegelnek az egyenlítői 
szélcsendben. Ezután kifejtette, hogy furcsa 
magatartásának csakis az lehet a magyarázata, hogy 
Magellán tönkre akarja tenni a flottát; a Károly királynak 
tett hűségnyilatkozatai mit sem számítanak, hiszen az 
admirális igazából a portugál király alattvalója. 

Magellánnal szembeni feneketlen gyűlölködésében 
Cartagenát megtévesztette a látszat. A főparancsnok 
valójában azért választotta a kockázatos, járatlan 
útvonalat, hogy megszabaduljon portugál üldözőitől, és 
ezzel végül is a tőle telhető legtöbbet tette azért, hogy 
csalódást okozzon Spanyolország ellenségeinek. 


Volt azonban még valami, ami Cartagena lázadó 
szenvedélyét tüzelte. A kasztíliai abban a hitben élt, 
hogy Károly király kettejüket a flotta társvezetőivé 
nevezte ki. Kétségtelen, hogy Cartagena főinspektori 
kinevezést kapott, azaz persona coryunta lett, Károly 
király azonban ezzel az intézkedéssel nem szándékozott 
a — hatalmat megosztani.  Cartagena gyakorlatilag 
semmiféle hajózási tapasztalattal nem rendelkezett, és 
tulajdonképpen semmi sem érdemesítette őt arra, hogy 
Spanyolország valaha is útnak indított legbecsvágyóbb 
óceáni expedíciójának az admirálisa legyen, azonkívül, 
hogy ő szimbolizálta a flotta spanyol identitását. Legfőbb 
érdeme - azonkívül, hogy Fonseca érsekhez rokoni 
szálak fűzték - kasztíliai származása volt. A kiváltságos 
Cartagena ezen az alapon hitte, hogy Magellánnak meg 
kell osztania vele a hatalmat. Ha tudta volna az 
igazságot - miszerint Magellán nem azért hajózott 
délnek, hogy a flottát tönkretegye, hanem éppen 
ellenkezőleg, hogy a portugáloktól megóvja azt -, akkor 
paranoiás logikáját ez a felismerés alighanem megcáfolta 
volna. Nem csillapította volna azonban féktelen 
sovinizmusát és  rangkórságát.  Uralkodójához hű 
kasztíliaiként Cartagena kijelentette, hogy Magellán 
parancsainak ettől kezdve nem hajlandó 
engedelmeskedni. 

A főparancsnok teljességgel föl volt készülve 
Cartagena lázadására, így a kellő pillanatban jelt adott 
Gonzalo Gómez de Espinozának, a Trinidad alguaciljának, 
azaz tábori rendőrtisztjének, aki beviharzott a kabinba. 
Közvetlenül mögötte két másik, a főparancsnokhoz hű 
tengerész, Duarte Barbosa és Magellán törvénytelen fia, 
Cristóváo Rebélo nyomult be kivont karddal. Magellán 
rávetette magát Cartagenára, megragadta a kasztíliai 
ingének keményített nyakfodrát, és ellenlábasát egy 
karosszékbe lökte. , Rebellis! - kiáltotta -, ez lázadás! A 
király nevében letartóztatom!" 


Cartagena ekkor rámordult a két másik cselszövő 
kapitányra, Ouesadára és Mendozára, hogy tőijükkel 
döfjék le Magellánt. Ahogy rájuk parancsolt, abból 
nyilvánvaló volt, hogy a főparancsnok megdöntésére 
mindhárman összeesküdtek, de most, a döntő 
pillanatban, inukba szállt a bátorság. 

Alguacili . szerepkörével élve Espinoza magához 
ragadta a kezdeményezést, megragadta Cartagenát, és 
a főkapitány kabinjából a főfedélzetre taszigálta, ahol, 
mint egy közönséges matrózt, aki valami kisebb vétséget 
követett el, kalodába záratta. A megaláztatás látványa - 
hogy egy kasztíliai kapitány így megszégyenüljön - több 
volt annál, amit Ouesada és Mendoza el tudott viselni. 
Könyörögtek  Magellánnak, hogy engedje szabadon 
Cartagenát, vagy legalábbis engedélyezze, hogy ők 
tarthassák őrizetben. Emlékeztették a főparancsnokot, 
hogy ők ketten hűséget tanúsítottak iránta, amikor nem 
engedelmeskedtek Cartagena lázadásra szólító 
parancsának. Meggyőzték Magellánt arról, hogy tőlük 
nem kell tartania, s a főparancsnok végül hozzájárult, 
hogy Cartagenát eloldozzák, azzal a feltétellel, hogy 
Mendoza fogja őt őrizetben tartani a Victoria fedélzetén. 
Magellán Cartagenát azonnali hatállyal fölmentette a 
parancsnokság alól. 

Minden további nélkül összehívhatta volna a 
haditörvényszéket, és Cartagenát halálra ítélhette volna. 
Főparancsnokként joga lett volna ehhez, hiszen 
Cartagena összeesküvést szőtt ellene: ennél súlyosabb 
bűncselekményt el se követhetett volna. Magellán 
azonban pontosan tisztában volt ellenfele kiváltságos 
helyzetével, és tudta, hogy a kivégzéssel vagy a súlyos 
büntetéssel olajat öntene a tűzre, ezért inkább a túl 
óvatos megoldást választotta. A  fegyelmezőakció 
elmaradása azonban bizonyossá tette, hogy a 
lobbanékony kasztíliai addig folytatja ellene a lazítást, 
amíg kettejük közül végül csak egyikük marad a színen. 


A gyorsan lezajlott lázadási kísérlet záróakkordjaként 
Magellán a zászlóshajóra rendelte a  kürtösöket, 
riadóztatta a többi hajót, és kihirdette, hogy a San 
Antonio parancsnoka ettől kezdve Antonio de Coca. 

Parancsnoki rangjától megfosztva és a kudarcba 
fulladt lázadás tanulságaiból semmit sem okulva 
Cartagena egyre jobban belelovalta magát a példátlan 
eltávolítása miatti felháborodásba. Ettől kezdve csak a 
Magellán elleni bosszúvágy éltette, és nem törődött 
azzal, mekkora árat fizet ezért az expedíció. Fonseca 
törvénytelen fiaként éppen elég befolyása volt ahhoz, 
hogy nagy bajt keverjen. Az összes veszély közül, mellyel 
Magellánnak az utazás első szakaszában szembe kellett 
néznie, az ő árulása volt a legnagyobb. 

Cartagena hatalomból való elmozdításával Magellán, 
időlegesen legalábbis, az Atlanti-óceán régóta halogatott 
átszelésére összpontosíthatta figyelmét. Október végén 
és novemberben a dél felé hajózó flotta három héten át 
hiába várta a jó szelet. Végül aztán a vitorlák kezdtek 
földagadni, és Magellán délnyugati irányba 
kormányoztatta a hajókat: egyenesen Rio de Janeiro felé. 
Megtudva, hogy a Conception kormányosa, Joáo Lopes 
Carvalho évekkel korábban részt vett már egy riói 
expedícióban, a Trinidadra rendelte őt szolgálatra. 
Carvalho szakértelmének támaszául a főparancsnok 
előkerített egy megbízható, noha nem hibátlan térképet 
a brazil partokról, mely a Livro da Marinharia, azaz a 
Tenger Könyve címet viselte. Ezzel egyidejűleg Francisco 
Albo, a flotta kormányosa, külön hajónaplót kezdett 
vezetni, azzal a nemes szándékkal, hogy az Armada de 
Molucca nyomdokait követő expedíciók hasznára váljék. 

Egyik szakértő kormányos sem tudott azonban az 
egyenlítői  áramlatról, mely a flottát szándékolt 
útvonalától nyugat felé térítette. Rio de Janeiro helyett 
november 29-én a flotta a San Augustine-foknál bukkant 
fel. Itt, Pigafetta elmondása szerint, megálltak, hogy 
élelmét és friss vizet vegyenek föl, majd Rio de Janeirót 


keresve, a brazil partok mentén hamar továbbindultak, 
miközben a legkitűnőbb navigátorok azon törték a 
fejüket, mitől sodródhattak el a tervezett útiránytól. Két 
héttel később, 1519. december 13-án végül a flotta 
behajózott a buja és pompás Santa Lucia-öbölbe, és 
megközelítette a Január folyó torkolatát - Rio de Janeirót. 
Albo följegyezte: ,Reggel a Szent Tamás-hegynél 
ébredtünk, a nagy hegytől jobbra, a part mentén DNY-i 
irányba húzódó déli lejtőknél; és a parttól négy 
mérföldre, huszonöt ölnyi mélységben zátonymentes 
tengerfeneket találtunk; és a hegyek elkülönültek 
egymástól, és sok korallzátony vette körül őket." 

A Trinidad haladt elöl, átsiklott a Cukorsüveg-hegynél, 
és csöndesen horgonyt vetett a kikötőben. Magellán 
megérkezett az Ujvilágba. 


1499 utolsó napjaiban egy spanyol tengerész, bizonyos 
Vincente Yáfez Pinzón? volt az, aki a később Brazíliának 
nevezett ország tengerpartját elsőként megpillantotta. 
Pinzón a brazil partok legkeletibb részét derítette föl, 
majd elkalandozott egészen az Amazonas folyó 
torkolatáig, ám Spanyolország elmulasztotta, hogy az 
újonnan fölfedezett vadonban települést tartson fenn. 
Hónapokkal később a portugál felfedező, Pedro Álvares 
Cabral az egész régiót - melynek körvonalai igencsak 
vázlatosan szerepeltek a térképeken - királya és országa 
területének nyilvánította. — Az Atlanti-óceán és 
Spanyolország közé szorult kicsiny Portugália számára az 
újonnan fölfedezett térség nagy kereskedelmi és 
lélektani előnyöket ígért, arannyal és fűszerrel azonban 
nem kecsegtetett. A portugálok elbizonytalanodtak, 
miként lehetne a területet kiaknázni, ezért elhanyagolták 
a távoli birodalom adminisztrációját. 

A következő tíz évben az újonnan fölfedezett ország 
különböző neveket kapott; a , brazil" elnevezés térképen 


" Vincente Ybánez (Yánez) Pinzón Kolumbusz Wifa nevű hajójának 
parancsnoka volt 1492-ben. (A szerk.) 


először csak 1511-ben jelent meg, eredete pedig kissé 
homályos. Lehetséges, hogy a portugál brasa szóból 
származik, ami izzó szenet jelent, utalva a portugálok 
által oly nagyra becsült sötétvörös fa színére. De az is 
lehet, hogy az országnév eredete a középkor óta Indiából 
Európába importált berzsenyfára vezethető vissza. A 
fényes, vörös fából szekrényeket, hegedűvonókat és 
festékeket készítettek. Az újonnan fölfedezett dél- 
amerikai változat hasonlított a hagyományos indiai fára, 
de könnyebben és olcsóbban lehetett beszerezni. 
Függetlenül a szó eredetétől, a , Brazília" elnevezés 
lassan honosodott meg. Naplójában Pigafetta még 
Verzinnek nevezi az országot, a brazíliai vörösfa itáliai 
nevét használva. 

A portugálok egy befolyásos üzletembernek, Fernáo 
de Horonhának busás illeték fejében tíz évre szóló, 
értékes  brazil-famonopóliumot adományoztak, s az 
üzletember hamar felvirágoztatta a kereskedelmet. A 
tengerpart tele volt fával; a portugálok az erdőket 
kivágták, a törzseket és az ágakat méretre fűrészelték, 
és a faanyagot feitoriában, azaz fűrésztelepen tárolták, 
mindaddig, amíg nem jött egy hajó, hogy az értékes 
rakományt összegyűjtse és Lisszabonba szállítsa. (Joáo 
Lopes Carvalho, a Conception kormányosa éppen egy 
ilyen portugál kereskedelmi hajó, a Bertoa fedélzetén 
érkezett először Brazíliába, 1512-ben. A hajó hamarosan 
visszafordult, Carvalho azonban négy évre ott maradt a 
fűrészüzem felügyelőjeként.) 

A portugálok hozzáállása a  brazilfa-ügyletekhez 
mintapéldája volt annak, hogyan tervezi ez az ország a 
saját territóriumának kikiáltott távoli területek természeti 
erőforrásainak a  kizsákmányolását. A vállalkozás 
legbizonytalanabb tényezőjének a transzatlanti átkelés 
bizonyult, még akkor is, ha a portugál hajósok az 
útvonalat befolyásoló széljárásokról és áramlatokról 
egyre több ismeretet szereztek. A gyakorlatban azonban 
a brazilfa-kereskedelem túl távoli térségekre terjedt ki 


ahhoz, hogy összehangoltan lehessen . irányítani. A 
franciák például, beavatkozás nélkül, már megoldották a 
maguk számára a brazilfa-ügyletet. Az Armada de 
Molucca öt hajójának akadálytalan jelenléte a brazil 
partoknál megmutatta, hogy a portugál ,monopólium" 
valójában mennyire áttörhető és sebezhető. 
Bármennyire fontos is volt Brazília, a portugálok állandó 
települést nem tartottak fenn az országban. A portugál 
megszállás egyetlen bizonyítékául mindössze egy 
magányos kis vámház szolgált. Amikor Magellán 
megérkezett, a kikötőben egyetlen portugál hajó sem 
tartózkodott, így a főparancsnok okkal érezhette, hogy 
biztonságosan horgonyt vethet. 


Jóllehet Magellán most járt először Brazíliában, az ország 
ragyogóan képszerű megjelenítését Amerigo Vespucci 
1502 után írt személyes beszámolóiból meglehetősen jól 
ismerte. Magellán úgy vélte, hogy az összes táj közül, 
melyet föld körüli utazása során megismert, Brazília és 
annak természeti csodái álltak a legközelebb a 
Paradicsom fogalomköréhez. Vespucci pedig így Írt 
Brazíliáról: ,Ez az ország elbűvölő, és temérdek zöld erdő 
borítja; hatalmas fák, melyek soha nem veszítik el 
lombozatukat, és egész évben a legédesebb illatokat 
árasztják, — és  megszámlálhatatlan  gyümölcsfajtát 
teremnek, melyek finom ízekkel és egészséges 
táplálékként kényeztetik a testet. És a földek 
gyógynövényeket és virágokat teremnek, és rengeteg 
édes és jó gyökeret, melyek olyannyira csodálatosak..., 
hogy valósággal a földi Paradicsomban képzeltem 
magam." Vespucci leírásai min-den varázslatukkal együtt 
sem hasonlítanak a Sir John  Mandeville-féle 
mesterségesen kiszínezett agyszüleményekre, hanem 
olyan megbízható beszámolók, melyek már a nagy 
felfedezések korát idézik, és nem a hit korára sandítanak 
hátra. 


A térség bennszülött törzseiről értekezve Vespucci 
saját élményeiről számol be: ,Minden erőmmel 
megpróbáltam megérteni életüket és szokásaikat, 
huszonhét napon át ugyanis együtt ettem és aludtam 
velük." Vespucci felkavaró, már-már szívfájdító képet 
fest ugyanazokról a bennszülött törzsekről, melyekkel 
Magellán és legénysége Rio de Janeiróban találkozott: 
"Nincs törvényük vagy hitük, és a természet szavát 
követve élnek. Nem ismerik föl a lélek halhatatlanságát, 
nincs magántulajdonuk, hiszen minden közös; nincsenek 
királyságaik és tartományaik, és nincs királyuk sem! 
Senkinek nem tartoznak engedelmességgel, mindenki a 
saját maga ura; nincs igazságszolgáltatásuk, és senkinek 
nincsenek lekötelezve, ez ugyanis szükségtelen 
számukra; az ilyesmi nem része a jelrendszerüknek." Az 
indián szokásokról Vespucci rémisztő beszámolókkal 
riogatja olvasóit: ,Ezek a férfiak lyukakat fúrnak az 
ajkukba és az arcukba, és ezekbe a lyukakba csontokat 
és köveket helyeznek; és nehogy azt higgye bárki is, 
hogy kicsiket! Legtöbbjüknek három lyukuk van, de 
akadnak olyanok is, akiknek hét vagy kilenc; a lyukakba 
zöld és fehér alabástromköveket helyeznek, melyek 
akkorák, mint egy katalán szilva, és ez elég 
természetellenesnek látszik. Azt mondják, azért teszik 
ezt, hogy még félelmetesebbnek látsszanak, és az egész 
végtelenül brutális." Ennél is  visszataszítóbbak  - 
ugyanakkor Vespucci számára lenyűgözők - a házassági 
szexuális szokásaik. , Nem egy nővel házasodnak, hanem 
annyival, amennyihez kedvük van, és minden ceremónia 
nélkül, és találkoztunk olyannal, akinek tíz asszonya volt; 
a férfiak féltékenyek rájuk, és ha előfordul, hogy egy 
asszony hűtlen lesz, a férj megbünteti és megveri őt." 

Még inkább zavarba ejtő, hogy az indiánok 
kannibalizmust "gyakorolnak, és  emberáldozatokat 
mutatnak be a csatáik során. , Háborúskodó népek ezek, 
és sok kegyetlenséget követnek el - figyelmeztetett 
Vespucci. - A háborúban semmiféle taktikát nem 


követnek, kivéve, hogy az öreg emberekkel 
tanácskoznak; és amikor harcra kerül a sor, kíméletet 
nem ismernek; saját halottaikat eltemetik, de az ellenség 
holttestét földarabolják és megeszik. Azokat, akiket 
foglyul ejtenek, rabszolgaként hazahurcolják, és ha nőket 
fognak el, azokkal együtt hálnak; ha viszont férfiakat, 
akkor azokkal lányaikat összeházasítják, és bizonyos idő" 
után, amikor ördögi harag lesz úrrá rajtuk, az anyát az 
összes gyermekével együtt föláldozzák, és bizonyos 
ceremóniák kíséretében megölik és megeszik őket, és 
ugyanezt teszik az említett rabszolgákkal és a tőlük 
született gyermekekkel." 

Vespucci ezzel zárja: , Az egyik férfi bevallotta nekem, 
hogy több mint kétszáz emberi test húsából evett, és 
bizonyosra veszem, hogy ez így is volt." 

Vespucci indiánjai nagy valószínűséggel a guarani 
törzs kiterjedt hálózatának tagjai lehettek. Magellán 
érkezésének idején 400 ezerre tehető a guaraní indiánok 
száma, a törzsek a helyi dialektusok alapján 
csoportosultak. Hatalmas dél-amerikai régiókat foglaltak 
el, minden irányban terjeszkedtek az  Andokig; 
kunyhókban laktak, egy-egy közösséghez nagyjából 
tucatnyi család tartozott. A poligámia nem volt 
ismeretlen köreikben, de túl gyakorinak sem nevezhető. 
Alacsony termetűek voltak - százötven centinél ritkán 
magasabbak -, és az európai átlaghoz mérten vaskosak. 
A férfiak mindössze egy ágyékkötőt viseltek, és 
alkalmanként tollakból készített fejdíszt; a nők teljesen 
föl voltak öltözve. A fazekasságban, a fafaragásban 
jártasak voltak, és ügyesen forgatták a fegyvereket, 
főleg a nyilat, íjat és nyílpuskát. A guaraní név - ahogy a 
külvilág ismerte őket - eredete tisztázatlan; magukat 
abának nevezték, ami annyit jelent: emberek. 


Az Armada de Molucca Rio de Janeiró-i megérkezése sűrű 
esőzésekkel esett egybe, mely a régiót sújtó két hónapos 
aszálynak vetett véget. ,Aznap kezdett esni, amikor 


megérkeztünk - jegyezte föl Pigafetta -, így a helyi 
emberek azt mondták, hogy az égből jöttünk, és esőt 
hoztunk magunkkal." A különös hajók látványa, ahogy 
Pigafetta megtapasztalta, a helyi indiánokban inkább 
gyengéd, semmint ellenséges érzéseket ébresztett. , Úgy 
gondolták, hogy a hajó kis csónakjai a hajó gyerekei, és 
hogy a hajók szülték ezeket, amikor a csónakokat 
leengedtük, hogy az emberek ide-oda közlekedjenek." 
Ugyanakkor a guarani indiánok Pigafettát legalább 
annyira felkavarták, mint Vespuccit. Pigafettának nem 
voltak kétségei afelől, hogy az indiánok kannibalizmust 
gyakorolnak, és e szokás eredetéhez még történettel is 
szolgált. , A bevett szokás egy öregasszonnyal kezdődött, 
akinek egy szem fiát az ellenség megölte. Pár nappal 
később az öregasszony barátai elfogtak egyet azok 
közül, akik a fiát meggyilkolták, és magukkal hozták az 
öregasszony lakóhelyére. Ahogy az asszony az elfogott 
embert meglátta, eszébe jutott a fia, és mint egy 
felbőszült boszorkány, a férfira rontott, és a vállába 
harapott. Röviddel ezután a férfi visszamenekült saját 
népéhez, és elmondta, hogy megpróbálták őt élve 
megenni, s megmutatta a vállán a sebet." Az incidens 
oda-vissza támadások végeláthatatlan sorozatát indította 
el, és ebből alakult ki a kannibalizmus, Pigafetta 
legalábbis ezt állította. Hátborzongató leírást ad arról, 
hogyan vált ez a szörnyűség a mindennapi élet részévé: 
"Nem egyszerre eszik meg a testeket, hanem egy 
darabot mindenki levág magának, hazaviszi és 
megfüstöli. Azután egy kis darabot minden héten levág 
belőle, és így, megfüstölve, a többi eledelével együtt 
megeszi, hogy ez emlékeztesse őt az ellenségére." 
Ahogy Magellán ha jól révbe értek, seregnyi nő úszott 
ki hozzájuk - egytől egyig meztelenül és szemlátomást 
fölajzva, hogy a jövevényekkel kapcsolatot teremtsen. A 
nőktől hónapok óta megfosztott tengerészek a földi 
Paradicsomban érezték magukat. Az indiánok 


kannibalizmusa miatti aggodalmak szempillantás alatt a 
testi élvezetek lángjába olvadtak. 

Fölfedezve, hogy a verzini nők megvehetők, a 
tengerészek német gyártmányú, olcsó késeiket boldogan 
cserélték el szexuális élvezetekre. Éjszakánként a 
tengerpart részeg, táncoló tengerészekkel és indián 
nőkkel telt meg; partnereket cserélve folytak a 
holdfényes orgiák., Az [indián] férfiak egy vagy két fiatal 
lányukat egy-egy fejsze vagy nagyobb kés ellenében 
odaadták nekünk rabszolgának, asszonyaikat azonban 
semmiért sem voltak hajlandók odaadni. Az asszonyok 
férjeiket semmilyen körülmények között sem akarják 
szégyenbe hozni, ahogy elmondták nekünk, és nappal 
férjeiknek sem adták oda magukat, csak éjszaka." Ezzel 
együtt a tengerészek megtalálták a módját, hogy a nőket 
kihasználják, és fordítva: az asszonyok is igyekeztek a 
flottából hasznot húzni. 

"Egyik nap egy gyönyörű nő jött fel a zászlóshajóra, 
ahol tartózkodtam - írta Pigafetta -, nem egyébért, mint 
hogy körülnézzen, mi az, amit elvihetne. Egy ideig 
várakozott, aztán szemét a kapitány kabinjára vetette, 
ahol egy ujjnyi hosszúságú szöget pillantott meg. 
Teljesen elbűvölve, a szöget fölkapta, és hüvelyének 
szeméremajkai közé csúsztatta, mélyen meghajolt, majd 
nyomban távozni készült, miközben a főparancsnok és 
én elképedve néztük végig a jelenetet." A meglepő 
viselkedés oka az volt, hogy a guaraní indiánok igen 
nagy becsben tartották az olyan fémtárgyakat, mint a 
szög, kalapács, kampó, tükör; ezeket az aranynál, sőt 
talán magánál az életnél is értékesebbnek vélték. 

Nem ez volt az egyetlen felkavaró incidens, amit ez a 
nő okozott. Magellán egyik leghűségesebb szövetségese, 
Duarte Barbosa, aki  Cartagena  lázadásakor a 
főparancsnoknak sorsdöntő segítséget nyújtott, az 
asszony csáberejétől bizony elvesztette a fejét. A nőtől 
megigézve és a távoli partokon eltöltendő könnyű életről 
álmodozva, Duarte úgy döntött, hogy dezertál a flottától. 


Magellán tudomást szerzett a tervről, és az utolsó 
pillanatban  közbeavatkozott: tengerészeket küldött 
Barbosa letartóztatására, s visszahozatta őt a hajóra. A 
szerencsétlenül járt férfi a Rio de Janeiró-i tartózkodás 
hátralevő részét bilincsbe verve töltötte, epekedve 
bámulta a nőket és mindazon élvezeteket, melyeket 
Magellán - és a kötelesség - megtagadott tőle. 

Amíg a tengerészek az indián nőkkel alkalmi 
kapcsolataikat hajszolták, addig Magellán az indián 
férfiakkal üzletelt. Friss  víz- és  élelemellátásról 
gondoskodott, jelentéktelen csecsebecsék ellenében; 
például Sevillából magával hozott kis csengettyűket 
adott igen értékes ennivaló fejében. , Az itteni emberek 
egy késért vagy egy halhorogért öt vagy hat szárnyast, 
egy fésűért pedig egy pár libát adtak - írta Pigafetta. - 
Egy kis tükörért vagy egy ollóért annyi halat kínáltak, 
amennyiből tíz ember jóllakhatott. Egy csengőért vagy 
egy bőrpaszományért tele kosár gyümölcsöt adtak. És 
egy itáliai kártyapakliból való királyért öt szárnyast 
kaptam tőlük, és még azt hitték, hogy ők csaptak be 
engem." 

A főparancsnok és a flotta három lelkésze a vallási 
szertartásokat az utazás folyamán végig nagyon 
szigorúan vette, részint a tengerészek hitének 
megőrzése érdekében, részint pedig azért, hogy a helyi 
lakosságra a kereszténység erejével hatást 
gyakoroljanak. Az ilyesmire fogékony indiánok Magellán 
meghívását lelkesen elfogadták, és nagy számban vettek 
részt az istentiszteleten. , Kétszer volt mise a parton, és 
ezek az emberek oly nagy bűnbánattal térdepeltek, 
miközben imára kulcsolt kezüket magasba emelték, hogy 
igazán öröm volt látni őket" - írta Pigafetta nyilvánvaló 
elragadtatással és büszkeséggel. Magellán csak később 
tudta meg, hogy az indiánok a jó szerencse 
előhírnökeinek tekintették őket, mivel a flotta 
érkezésekor eleredt a várva várt eső. Bármi legyen is az 


ok, ,ezek az emberek könnyen megtéríthetők Jézus 
Krisztus hitére" - vonta le Pigafetta a következtetést. 

A flotta Rio de Janeiró-i pihenőjének nyugalmát 
nyomasztó esemény zavarta meg: december 20-án 
végrehajtották Antonio Salamon halálos ítéletét. A kijelölt 
napon Magellán összehívta a 7rinidad tisztjeit és 
legénységét, hogy valamennyien szemtanúi legyenek a 
természet ellen bűnöző" ember kivégzésének. Egy soha 
meg nem nevezett tengerész - akinek fejére valószínűleg 
kámzsát húztak, hogy  anonimitását megőrizze -, 
mintegy elrettentő figyelmeztetésként, mindenki szeme 
láttára megfojtotta Salamont A szörnyű látványosság, 
melyet katonai precizitással hajtottak végre, tovább 
növelte a legénységnek a főparancsnokkal szembeni 
ellenérzéseit. 

A beszámolók ellentmondásosak Antonio Ginovésszel, 
a hajósinassal kapcsolatban, akinek az életét Magellán 
megkímélte. Az egyik változat szerint Ginovésnek 
társaitól olyan mértéktelen gúnyolódásokat kellett 
elszenvednie, hogy a fiú nem bírta tovább, a tengerbe 
vetette magát, és ott lelte halálát. A másik verzió szerint 
a hajósinast a matrózok dobták a tengerbe, hogy ez úton 
fejezzék ki megvetésüket. Bármelyik változat a valós, a 
kétszeres tragédia volt az egész utazás során az 
egyetlen olyan eset, amikor Magellán a homoszexualitás 
ügyével foglalkozott. Ha a jelenség a hajón újra 
elburjánzott - ami nagyon valószínű -, akkor a 
továbbiakban a hagyományt követve úgy döntött, hogy 
szemet huny fölötte. 

Ot nappal később az Armada de Molucca a Riói-öböl 
oltalmában Spanyolországtól távoli első karácsonyát 
ünnepelte, noha a legénységnek kevés ideje maradt az 
ünnepre, mivel a hajókat indulásra kellett előkészíteni. 
Mielőtt fölszedték volna a horgonyt, Magellán 
megbízható kormányosaival és navigátoraival együtt 
megpróbálta meghatározni Rio de Janeiro koordinátáit. 
Habár a hosszúsági fok pontos kalibrálásához szükséges 


tapasztalattal és eszközökkel nem rendelkeztek, abban 
bíztak, hogy Ruy Faleiro táblázatai segítségével, 
valamint a flotta asztrológusa és asztronómusa, Andrés 
de San Martín tanácsai alapján hasznos számításokat 
végezhetnek. Nem meglepő, hogy megbízhatatlan 
becslésekre jutottak, noha az addig elhagyott 
tájékozódási pontok szélességi fokaival kapcsolatosan 
figyelemre méltóan pontos számításokat végeztek. De 
még Magellán két-három fokos hibahatáron belüli 
legjobb mérései sem voltak elég pontosak ahhoz, hogy 
ezek alapján a jövőbeli utazók elkerülhessék a zátonyok 
és sziklák kockázatait; még a legjobb számítások is csak 
durva becsléseknek bizonyultak. 

Közvetlenül a vitorlabontás előtt Magellán úgy 
döntött, hogy Antonio de Cocát, a flotta könyvelőjét, aki 
Cartagenától a San Antonio parancsnokságát színleg 
átvette, a tapasztalatlan Alvaro de Mesguitával váltja fel. 
Coca és Cartagena egyaránt személyes sértésnek vette 
az elmozdítást, annál is inkább, mert Mesaguita Sevillában 
még puszta létszámfelettiként lépett a zászlóshajó 
fedélzetére. A leváltott kapitányok  nepotizmusról 
beszéltek, ami elég közel járt az igazsághoz, tekintve, 
hogy Mesguita Magellán unokaöccse volt. A megfelelő 
kapitányok hiánya sok gondot okozott az admirálisnak az 
utazás folyamán. Jóllehet tapasztalt kormányosokból 
felesleg mutatkozott, ők többnyire portugálok voltak, s 
így a spanyol expedíció magasabb posztjait nem 
kaphatták meg. Az utazás későbbi szakaszában ezek a 
hivatásos, szakképzett kormányosok igencsak 
neheztelve teljesítettek szolgálatot a névleges 
vezetőként előretolt kapitányok parancsnoksága alatt. 

Az érzéki örömök két hete után a flotta 
továbbindulása Rio de Janeiróból felfokozott légkörben 
zajlott. Joáo Lopes Carvalho, Magellán kormányosa, 
hétévnyi távollét után tért vissza Brazíliába, boldogan 
rátalált hajdani szeretőjére, aki bemutatta neki saját fiát. 
Carvalho rögvest megkedvelte a legénykét, akit 


Joáozitónak nevezett el, és szolgaként máris besorozta a 
hajó fedélzetére. Amikor a flotta induláshoz készülődött, 
a kormányos azzal a kéréssel folyamodott Magellánhoz, 
hogy magával vihesse a gyermek anyját, ő azonban nő 
jelenlétét a hajókon semmi szín alatt nem engedélyezte. 
Carvalhónak tehát egyedül kellett hajóra szállnia. 

Az eset mindenesetre arra figyelmeztette Magellánt, 
hogy még jobban ügyeljen a legénység szerelmi 
ügyleteire, s a főparancsnok indulás előtt az összes hajó 
minden egyes szegletét átvizsgáltatta, nem rejtőzik-e 
valahol női potyautas. Számosat találtak, s rövid úton 
kitessékelték őket a partra. Amikor a flotta végül 
fölszedte a horgonyt, és vitorlát bontott, indián nők 
kenus raja követte a hajókat, és könnyes fogadalmak 
hangzottak el a távoli partokról érkezett férfiak iránti 
örök szerelemről. 

Továbbra is a déli útirányt követve a flotta kedvező 
szelekkel haladhatott, és az 1519-es esztendő utolsó 
napjára elérte a Paranaguá-öblöt. Hogy időt nyerjen, 
Magellán úgy döntött, inkább távol tartja a hajókat a 
partvonaltól, és nem deríti fel az öblöt, amely egyébként 
a délnyugat-atlanti térség legnagyobb tölcsértorkolata. 
Teljes ellátmánnyal fölszerelkezve az Armada de Molucca 
éjjel-nappal folytatta útját, egészen 1520. január 8-ig, 
amikor Magellán egy végeláthatatlan zátonyrendszert 
kémlelt ki. Attól tartva, hogy rejtett zátonyba ütköznek, a 
főparancsnok úgy döntött, hogy horgonyt vetnek, de 
csak éjszakára; reggel a flotta folytatta útját déli irányba. 

Január 10-én a dél-amerikai partvonal hegyvonulatai 
alig észrevehető lankákká szelídültek, és a tájkép part 
közeli szigeteket sejtetett. Carvalho kijelentette, hogy 
megérkeztek a Santa Maria-fokra, melyről az a hír járta, 
hogy ez a szoros bejárata. Ha a szerencse a flotta mellé 
szegődik, Magellán még a téli viharok előtt célhoz érhet. 
Az Egyenlítő alatti térségben most éppen nyár volt, és 
Magellán, hogy kihasználja a viszonylagosan mérsékelt 
időjárást, át akart kelni a szoroson, mielőtt még az 


időjárás hidegre váltana. Ám éppen akkor, amikor a 
szoros bejáratához közelített, az összes térképe 
hiábavaló, spekulatív találgatásnak bizonyult, és a 
monoton dél-amerikai partvonal domborzatok nélküli 
tájként folytatódott. 


A sevillai indulás óta eltelt négy hónap alatt a flotta 
legénysége és tisztikara alaposan kiismerte a hajókat, és 
hozzászokott a tengerészélet szigorához, 
nélkülözéseihez. Megtapasztalták a viharok tomboló 
erejét, megtanulták, hogy a tengerfenék folyamatos 
mérése élethalál-kérdés, és pontosan tudták már, hol 
vannak büszke hajóik teljesítményének határai a 
végtelen óceánon. A tengeribetegség nyomorúságain 
már régen túlestek. A népi bölcselet szerint a nemi élet 
fokozta a tengeribetegség valószínűségét, de kevés 
olyan tengerész akadt, aki egy hosszú tengeri utazás 
előtt önmegtartóztatást tudott volna gyakorolni. 

Az alvás a tengeren a legnagyobb fényűzéssé vált, 
olyan luxussá, mely szinte egyenlő volt a lehetetlennel. A 
legénység tagjai egy rövid kis szunyókálásra éjjel-nappal 
minden alkalmat kihasználtak, bárhol, bármikor adódott 
rá lehetőségük.  Függőágyakat ekkor még nem 
rendszeresítettek a hajókon, így a kimerült tengerészek 
jobb híján egy-egy deszkát kerítettek maguknak, vagy 
egy védett helyet a fedélzeten, hogy megfáradt tagjaikat 
kinyújtóztassák. A deszka durva felületét rendszerint 
szalmazsákkal tették elviselhetőbbé, s a hideg és a 
nedvesség ellen nehéz takarókkal védekeztek. A 
kényelem azonban ismeretlen fogalommá vált számukra. 
Az emberek soha nem tudták megszokni a hajókon 
terjengő borzalmas szagokat. A víz mindenhová 
beszivárgott, és lassan mindent elrohasztott, annak 
ellenére, hogy a  rakteret megpróbálták ecettel 
folyamatosan fertőtleníteni. Ehhez jött hozzá az állatok - 
tehenek, disznók - szaga, mely összekeveredett a lassan 


rothadó élelmiszerek és a raktérben tárolt sózott hal 
émelyítő bűzével. 

A kártevő rovarok mindenütt jelen levő, 
elkerülhetetlen velejárói voltak a tengeri életnek. A 
hajófúró kagylók és a hajóférgek átrágták magukat a 
hajótesten, lassan, de biztosan tönkretéve az egész 
alkotmányt, s Magellán flottájának egyik hajója a 
veszedelmes kis kártevők fáradhatatlan munkálkodása 
következtében végül szó szerint szétmállott. Patkányok 
és egerek leptek el minden hajót; a tengerészek 
megtanultak együtt élni, mi több, együtt játszani velük. 
Magellán emberei éppenséggel hozhattak volna 
magukkal Európából egy. újonnan háziasított 
teremtményt - a macskát -, hogy a rágcsálókat 
levadásztassák, de nincs rá semmilyen utalás, hogy ez 
eszükbe jutott volna. Arról viszont vannak feljegyzések, 
hogy , az Armada de  Molucca legénységét a 
legkülönfélébb tetvek, poloskák és  svábbogarak 
árasztották el. Amikor aztán a levegő fölforrósodott, és 
párával telítődött, a rovarok a ruhákat, a vitorlákat, az 
élelemkészletet, de még a csarnakzatot is elözönlötték. A 
tengerészek vakaróztak és panaszkodtak, de 
tehetetlenek voltak a kártevőkkel szemben. S ami ennél 
is rosszabb, férges lett a sós kétszersült, és a rágcsálók 
vizelete és ürüléke tovább fertőzte az élelmet. A hajósok 
korgó gyomorral próbálták émelygésüket legyűrni, és 
undorral nyeldekelték a szennyezett elemózsiát. 

Az emberek csaknem lehetetlennek érezték, hogy 
tisztán tartsák magukat; szappant és tisztálkodóeszközt 
legtöbbjük hozott magával, de csak tengervízzel 
mosakodhattak, az pedig viszketést és bőrirritációt 
okozott. Ruháikat is tengervízzel mosták, mérsékelt 
eredménnyel. Hogy melegen és szárazon tudják tartani 
magukat, laza ruhákat hordtak, bő ingekkel, melyekhez 
gyakran kámzsa is tartozott, s az ing fölé gyapjúpulóvert 
húztak, úgynevezett  sayuelót, melyet  deréktájon 
összehúztak. A tengerészek jellegzetes viselete volt a 


térd alá érő, pizsamaszerű bő nadrág (Zaragűelle). 
Rangtól és a tengerész anyagi lehetőségeitől függően a 
zaragüelle (a francia Aryou után) anjeóként ismert olcsó 
lenvászonból vagy selyemmel szegélyezett, finom 
pamutanyagból is készülhetett. 

Zord időjáráskor a matrózok és a tisztek egyaránt 
nagy, kék köpenyt, úgynevezett capotes de la mart 
húztak magukra; gyakori látvány volt a köpönyegébe 
burkolózó őrszem, akinek csak a feje látszik ki, amint a 
vihar ostromolta fedélzetről órákon át az óceánt kémleli. 
A fejüket (és — fülüket) bonetének nevezett 
gyapjúsapkával védték: az összes ruhadarab közül ez 
volt a legjellegzgetesebb tengerészviselet. Magellán 
számos sapkát hozott magával, többnyire pirosakat, 
mert úgy vélte, hogy a fűszer-szigeteki indiánok szívéhez 
leginkább ezzel a színnel férkőzhet közel, a tengerészek 
zöme azonban a jóval méltóságteljesebb fekete vagy kék 
színű bonetét viselte. A sok használattól és a zord 
körülményektől elnyűtt ruhák folyamatos foltozásra 
szorultak, és a tengerészek idővel egész ügyesen 
kezelték már a varrótűt. Önvédelmi eszközként sokuk 
derékövbe dugott kést hordott magánál. 

Személyes tartozékaikat nagy ládákban tárolták. A 
ruhák mellett a ládákban egyszerű fatálakat (hirtelen 
támadt verekedéseknél nagy hasznát vették ezeknek), 
evőeszközöket és egy kancsót is tartottak, amelyben a 
napi borfejadag kotyogott. A ládákban gyakran egy-egy 
pakli kártya - az Armada de Molucca fedélzetén a 
legkedveltebb időtöltés alighanem a kártyajáték volt - és 
talán néhány könyv lapult még. 

Az Inkvizíció szigorú cenzúrát vezetett be, és a 
tengerészeknek minden magukkal vitt könyvet külön 
engedélyeztetni kellett. A megmaradt dokumentumok 
bepillantást engednek e derék férfiak olvasási 
szokásaiba. A legtöbb kötet hitéleti jellegű volt - szentek 
élete, pápák portréja, csodákról szóló beszámolók és 
imádságok. Csaknem ilyen népszerűek (s talán még 


tüzetesebben olvasottak) voltak a nagy hőstettekről 
szóló lovagregények, a romantikus szerelmi történetek: a 
dicső lovaggal, mátkájával és a történet végén rendre 
pórul járó bajkeverő gazfickóval. Néhány útleírást is 
rejtett a ládafia, de az igazán népszerű olvasmánynak az 
számított, amely éppen e felfedezőút előzményeiről 
szólt: a Marco Polo utazásai. 

Magellán legénysége túlnyomórészt kasztíliaiakból és 
portugálokból állt, de minden nagyobb nyugat-európai 
ország is képviseltette magát, akárcsak Észak-Afrika, 
Görögország, Rodosz és Szicília. Soraikban jelen voltak 
az , ősellenségek" szövetségesei is: britek és baszkok, 
flamandok és franciák - mind kölcsönösen érthetetlen 
nyelveken beszélve. 

Magellán flottájának közös nyelve a kasztíliai 
tengerészszaknyelv . volt, mely minden kötélre, 
kallantyúra, hajón található technikai eszközre speciális 
szakkifejezést tartalmazott. Magellán és kapitányai ezen 
a nyelven adtak utasításokat a legénységnek. ,, Izá e/ 
tringuete!" - kiáltották, amikor az orrvitorlát kellett 
fölhúzni; , Tirá de los escotines de gabiná!" - vagyis 
húzd föl a fővitorlát!" , Dad vuelta!" - hangzott különös 
vehemenciával, s ez pedig annyit tett, hogy ,húzd meg, 
ereszd meg!". És sok más utasítás volt, éppen elég 
ahhoz, hogy egy tengerész ténykedésének minden 
elemét átfogja. , Dejad las chafaldetas"... ,rögzítsd a 
vitorla alsó csúcsát!". Alzáaguel briol"... ,húzd meg a 
középkötelet! , Levá e/l papahigo"... , húzd föl a főárboc 
alsó vitorláját!" , Pon la mesana"... ,farvitorlát föl!" ,, Tirá 
de los scotines de gabina"... ,húzz a fővitorlán!" Ha azt 
kiáltották, hogy , Subán dos á los penoles!", az annyit 
tett, , hogy küldj két matrózt  tandemben a 
szárnyvitorlafára, lehetőleg úgy, hogy miközben az ég 
felé kapaszkodnak, egyszer se pillantsanak le a 
hánykolódó fedélzetre. Ha pedig az hangzott el, hogy 
,Juegue el guimbalate para gue la bomba achigue", 
akkor célszerű volt még két embert a szivattyúhoz 


szalajtani, mert a raktérben a beszivárgó víz kezdett 
mindent elárasztani. A szivattyúk körüli fenékvíz minden 
másnál ártalmasabb volt, és bűzétől a matrózok 
öklendeztek. De bármilyen megerőltető és viszolyogtató 
munka volt is, a szivattyúzás nélkülözhetetlen feladatnak 
számított, enélkül ugyanis a hajó lassan megtelik vízzel, 
és egész egyszerűen elsüllyed. Nemegyszer előfordult, 
hogy végletekig kimerült tengerészeket a hajó 
megmentéséért a szivattyúk mellett szó szerint halálra 
hajszoltak. 

A keserves  rutinfeladatokhoz a matrózoknak 
megvoltak a maguk sajátos tengerész-munkadalaik, azaz 
salomáik. Ezeket mindenki kívülről fújta. Amikor a 
horgonykötelet meg kellett ragadni, a nótafa elkiáltotta 
magát, vagy esetleg elénekelte az első fél sort, a többiek 
pedig, miközben a kötelet húzták, a második felével 
feleltek rá. , 0 Dio!" - kiáltotta a nótafa, Ayuta noy" - 
dörgött a kórus. , 0 gue somo" - jött a következő sor; 
,Servi soy" - hangzott a felelet. , 0 voleamo... Ben 
servir,." És így tovább, egészen addig, amíg a kötelet 
nem rögzítették, és az emberek levegő után kapkodva 
végre el nem lazulhattak. 

A legénység tagjai hamar maguk mögött hagyták 
korábbi identitásukat azért a szerepkörért, melyet a 
tengeri élet rótt reájuk. Nem számított már, hogy ki 
kasztíliai, ki görög, portugál vagy genovai; a hajókon 
sajátosan merev társadalmi struktúrába tagozódtak az 
emberek, akik ugyanakkor szoros testközelben élték 
életüket, tudva, hogy túlélésük a teljes egymásrautaltság 
függvénye. 

Mindenben szigorú munkamegosztás uralkodott. A 
hierarchia legalján az apródok helyezkedtek el, akiket a 
hajókhoz párokban osztottak be. Sokan közülük még 
csak gyerekek voltak, akadt, aki alig töltötte be a 
nyolcadik életévét; mindenesetre 15 évesnél egyikük 
sem volt idősebb. Többségük árva volt. Nem egyformán 
toborozták őket. Némelyiküket a sevillai kikötőben egész 


egyszerűen elrabolták, és szolgálatra kényszerítették. A 
gyereknek sok választása nem volt: ha nem szegődik el a 
hajóra, csavargóvá válik, kitanulja a zsebtolvajlást, 
kisebb botrányokba keveredik. Ezekkel a legénykékkel 
nem bántak — kesztyűs kézzel, szemérmetlenül 
kizsákmányolták őket, elvették tőlük fizetségüket, és 
alkalmanként az idősebb tengerészek szexuális 
zaklatásainak áldozataivá váltak. Lélekölő napi munkájuk 
közé tartozott a fedélzet felsikálása dézsákban felhúzott 
sós tengervízzel, étkezésekkor a felszolgálás és a 
mosogatás, és mindenféle alantasabb fizikai munka, amit 
éppen kiróttak rájuk. 

Volt azonban egy másik kasztjuk is. Ők egészen 
másfajta életet éltek, kiváltságokkal rendelkeztek, alig 
róttak rájuk terheket, és a tisztek védelme alatt álltak. 
Ezek a gondosan kiválogatott fiatalemberek általában jó 
összeköttetésekkel rendelkező, módosabb családokból 
jöttek, és protektoraik tanoncaiként dolgoztak, azzal a 
kilátással kecsegtetve, hogy a mesterség kitanulásával 
hamar fölemelkedhetnek a ranglétrán. Szolgálattételük 
jóval könnyebb volt, mint azoké a szerencsétlen 
fiúcskáké, akiket erőszakkal cipeltek a hajókra. 

A kiváltságos apródok kezelték azt a tizenhat velencei 
homokórát - ampolletát -, melyet Magellán hajóján 
őriztek. Nagyméretű homokórákat tulajdonképpen már 
az egyiptomiak óta használtak; az időméréshez és a 
hajózáshoz egyaránt nélkülözhetetlen eszközök voltak 
ezek. Az ampolleták lényegében egy kettéosztott 
üvegedényt tartalmaztak. A fölső kamrából az alsó 
kamrába általában fél óra vagy egy óra leforgása alatt 
pergett le a homok, és ilyen módon pontosan lehetett 
mérni az időt A homokórák kezelése éppenséggel nem 
volt túl bonyolult feladat - az inasok félóránként 
forgatták a szerkezetet, éjjel-nappal -, életbe vágó 
fontosságukhoz azonban kétség nem fért. A himbálózó 
hajó fedélzetén az  ampolleta volt az egyetlen 
megbízható időmérő eszköz: a kapitány erre 


hagyatkozott a hajó helyének megállapításakor és az 
őrszolgálat megszervezésekor. Működőképes ampolleta 
nélkül a hajó gyakorlatilag megbénult. 

Az Armada fedélzetén az ampolleta működtetésének 
volt egy bizonyos szakrális felhangja, és az apródok, a 
maguk feltételezett ártatlanságával, mintegy a hajó 
ministránsaiként szolgáltak Amikor megfordították a 
homokórákat, zsoltárokat énekeltek, vagy imádságokat 
mondtak, hogy az expedíciót Isten oltalmába ajánlják. Az 
imádkozok rendszerint kórust alkottak, és elég hangosan 
kellett zsolozsmázniuk, ugyanis ezzel bizonyították, hogy 
a helyükön vannak, és pontosan teljesítik a 
kötelességüket. Magas hangjuk a hajó obszcén zajait 
túlszárnyalta a nap végén, amikor a Szűzanyához 
imádkoztak, s a tengerészeket, sok ezer mérföldes 
távolságra otthonuktól, vallási  kötelezettségeikre 
emlékeztették. 

Imádságaik befejeztével a legénykék az új őrséget 
szólították. ,A/ cuarto! - kiáltották. - Al cuarto!l" 
Fedélzetre! Fedélzetre! És a nappali őrség tagjai 
megszokott helyükre támolyogtak, ahol egy palánk vagy 
egy kiálló fadíszítés oltalma alatt összekucorodhattak. 
Maroknyi sós  kétszersülttel vagy sózott hallal 
fölszerelkezve alighanem krónikus alváshiányuk miatt 
panaszkodtak, mert a hajó éjszaka ugyanolyan zajos volt, 
mint nappal; az óceán soha nem tért nyugovóra, így 
aztán ők sem. 

A tengerészeknek az őrszolgálatra jelentkezés előtt 
akadt egy szusszanásnyi idejük, amikor könnyíthettek 
magukon: kellemetlen s egyben nevetséges művelet volt 
ez a hajók fedélzetén. A vizelés viszonylag könnyebb 
feladat volt, hiszen egyszerűen csak meg kellett állni 
valahol a fedélzet peremén, ahol biztosak lehettek 
abban, hogy a szembeszél nem permetezi vissza rájuk 
vagy valaki másra a kiengedett , fáradt gőzt". A székelés 
már nehezebb ügy volt: komoly egyensúlyozó 
képességet követelt a  tengerésztől, aki először 


átcsusszant a korlát fölött, majd egy  gyalulatlan 
deszkára telepedett, mely magasan kinyúlt az óceán 
habjai fölé. Két ilyen szerkezet volt a hajón, az elülső és 
a hátulsó jardine, mely tréfás elnevezésével ironikusan a 
virágok illatára emlékeztetett. Amint a tengerész 
leereszkedett a  palánkra, és elfoglalta készenléti 
pozícióját, teljes  panorámát nyújtott társainak a 
fedélzeten, már azoknak persze, akiknek kedvük támadt 
végignézni az ürítés kínos műveletét. Magánélet mint 
olyan a hajón nem létezett. És ha a tenger éppenséggel 
borongósabb kedvében volt, akkor a csupasz ülepet 
mindeközben jeges, sós permet ostromolta. (Mellesleg jó 
pár tengerész vesztette úgy az életét, hogy a jardineról 
nemcsak pottyantott, de ő maga is az óceánba pottyant.) 
Amikor a művelet sikeresen véget ért, a delikvens egy 
hosszú, szurokba mártott kötéllel megtörölte magát, 
majd visszamászott a fedélzetre, nem kétséges, hogy 
megkönnyebbült sóhaj kíséretében. 

Csoda-e ezek után, hogy a hajót minden szennyével, 
zajával és  gyomorkavaró  bűzével együtt  pájaro 
puercónak, azaz repülő disznónak becézték? 

Amikor a megfáradt tengerész végre elfoglalta 
posztját, hozzálátott a rejtett zátonyok figyelésének, 
vizsgálta a csarnakzatot, szárítgatta a nedves köteleket, 
és ellenőrizte a vitorlák épségét. A legénység tagjai 
súroltak, javítottak, köteleket rögzítettek, és minden 
kiálló felületet fényesre sikáltak. Szurkot használtak a 
kenderfoltozáshoz, és megjavították a megtépázott vagy 
túlfeszített vitorlákat. Fegyvereiket kifényesítették, és 
állandó, reménytelen küzdelmet folytattak, hogy 
élelmiszerkészletüket megóvják a férgektől. Ahogy 
múltak a hónapok a tengeren, az Armada de Molucca 
messze jobb állapotba került, mint amikor Sevillából 
útnak indult. 

Rangban közvetlenül az apródok fölött következtek a 
hajósinasok, vagy grumeték, az egész személyzet 
leginkább terhelhető és legsebezhetőbb tagjai. Korban 


tizenhét és húsz év közöttiek voltak, s nekik kellett 
ugraniuk, amint a kapitány vitorlabontásra vagy - 
bevonásra parancsot adott; ők szaladtak föl az árbocok 
legveszélyesebb magaslataira, ők feszültek neki a nagy 
csónak evezőinek, s ők működtették a hajók fedélzetén 
az összes mechanikai eszközt, az emelőcsigákat és a 
darukat, ők húzták fel és engedték le a horgonyokat, ők 
kezelték a mozgatható és rögzített csarnakzatot. Ők 
gyűltek össze a csörlőnél, s ők mozgatták az 
emelőkarokat az ellátmány, a fegyverek és a ballasztok 
ki- és berakodásánál. Még az elöljárójuk lábát is nekik 
kellett leborotválniuk, sőt ha a fedélzetmester úgy 
kívánta, a nagylábujját is meg kellett manikűrözniük, 
mintegy , az ilyen esetben nagy valószínűséggel 
bekövetkező szexuális kapcsolat előjátékaként, noha 
utóbbi szigorúan tilos volt. A hajósinasokat fegyelmezték 
a legnagyobb előszeretettel, legtöbbször őket 
korbácsolták meg engedetlenség címén, és a 
leghosszabb időre, olykor akár egy hétre is, rendszerint 
őket zárták kalodába. 

Ha a hajósinas a tengeren az összes megpróbáltatást 
és veszélyt túlélte, akkor  matrózbizonyítványért 
folyamodhatott, melyet a hajó kormányosa, 
fedélzetmestere és kapitánya látott el kézjegyével. Ettől 
kezdve hivatásos tengerésszé vált, és egy húszéves 
karrier elébe nézhetett, feltéve, hogy megéri ezt a kort. 
További előrehaladása a ranglétrán attól függött, 
megtanulta-e kezelni a hajókormányt, tudott-e bánni a 
mérőónnal, a  hajókötelekkel, és volt-e érzéke a 
matematikához, hogy térképjeleket rajzolhasson, és égi 
objektumokat  — mérhessen a hajó —— pozíciójának 
meghatározásához. 

A tengerészek zöme tizen- és huszonéves volt. Aki 
betöltötte a harmincat, az már vén tengeri rókának 
számított; mire ezt az életkort megélte, mindent 
megtapasztalt, amit a tengeri élet tartogat: brutalitást, 
magányt és betegséget; a bajtársiasság és heroizmus 


felvillanásait ugyanúgy, mint az állandó becstelenséget 
és lelketlenséget Mindent tudott már a hajótulajdonosok 
kapzsiságáról, a királyok értetlen közömbösségéről, 
függetlenül attól, hogy mely uralkodó zászlói alatt 
hajóztak, és a kapitányok zsarnokságáról. Negyven fölött 
ritkán ment valaki a tengerre. Magellán csaknem elérte 
ezt a kort, amikor Sevillából kihajózott, s így kétségkívül 
ő volt az egyik legöregebb, ha nem a legöregebb 
személy az Armada de Molucca fedélzetén. 

Függetlenül attól, hogy egy közönséges tengerész 
milyen magasra emelkedett a ranglétrán, az olyan 
specialista, mint például a tüzér, mindenképpen 
megelőzte őt rangban. A tüzér fontos szerepet töltött be 
az új területek meghódításánál, ugyanakkor elég nehéz 
volt ilyen szakemberre szert tenni. Értelemszerűen az ő 
feladata volt az ágyúk kezelése, a lőpor előkészítése, a 
lövedékek kiválasztása, a fegyverek ápolása, 
rozsdamentesítése és állandó készenlétben tartása. 
Jóllehet a tüzérek többsége flamand, német vagy itáliai 
származású volt, a Casa de  Contratación külön 
tüzérinstruktort alkalmazott, azzal a feladattal, hogy 
kasztíliai tüzéreket képezzen. A Casa gondoskodott az 
ágyúról, de az instruktor bérét és a lőpor költségeit a 
tüzértanoncnak kellett állnia, ami elég volt ahhoz, hogy 
számos érdeklődő ifjoncot távol tartson ettől a 
szakmától. Kevésbé látványos, de hasonlóképpen 
nélkülözhetetlen mesterséget képviseltek a hajókon az 
ácsok, a dugarozók és a kádárok. Az utóbbiak 
gondoskodtak a hajókon lévő több száz hordó és dézsa 
javításáról, az abroncsok és dongalécek cseréjéről, a 
lékek tömítéséről. Búvárok is tartoztak az expedícióhoz, 
akiknek az volt a dolguk, hogy a hajók alá ússzanak, és 
ha kellett, eltávolítsák az evezőkről és a hajótőkéről a 
tengeri moszatot, és megvizsgálják a hajótesten a külső 
sérülések vagy lékek nyomait 

Némiképp megtévesztő a hajóborbély megjelölés, 
tekintve, hogy e mesterség képviselőjének a 


szakállnyírás volt a legkevésbé fontos feladata az utazás 
során. Fogorvosként, orvosként, sebészként 
hasznosította magát, ha éppen arra volt szükség; 
csodaszereket, gyógyfüveket, népi orvoslásokat 
varázsolt elő ládájából az arra rászoruló tengerészeknek. 
A flotta borbélyát Hernando Bustamenténak hívták, s a 
Conception fedélzetén hajózott ki. Írásos dokumentumok 
azt mutatják, hogy gyógyászati felszereléseit egy 
bizonyos Johan Vernal patikájában szerezte be, 1519. 
július 19-én, tehát röviddel az indulás előtt. Gondosan 
őrzött fémdobozaiban gyógynövényeket tárolt: többek 
között édesköményt, bogáncsot és cikóriát, 
diacatholiconként ismert hashajtót, terpentint, 
disznózsírt, különféle balzsamokat meg olajokat, hat font 
kamillát, "mézet, füstölőt és higanyt. Bustamente 
különböző orvosi eszközöket is hozott magával. Orvosi 
ládájában volt egy sárgaréz mozsár és egy mozsártörő a 
vegyületek összeőrléséhez, és a készlet különféle 
sebészeti műszereket, többek között ollót, szikét, 
foghúzót, egy vörösrézből készült beöntő fecskendőt és 
egy patikamérleget is tartalmazott. Ezzel a kissé 
puritánra méretezett patikával és orvosi 
műszerkészlettel több éven át a legszélsőségesebb 
éghajlati viszonyok között a flotta jó két és fél száz 
emberének egészségéről kellett gondoskodnia. 
Leggyakoribb műtéti beavatkozása a foghúzás volt - 
betegségek kezelésével ritkábban foglalkozott. 

Senki nem jelentkezett viszont a hajószakácsi posztra, 
e munka ugyanis túl kellemetlennek és méltatlannak 
ígérkezett. Ha egy matróz azt vágta a másik fejéhez, 
hogy ,füstszagú a szakállad", az elegendő ok volt egy 
kiadós verekedéshez. Így aztán a matrózok felváltva 
főztek, vagy megfizettek egy hajósinast, hogy készítsen 
nekik valami ételt. Viharos időben senki nem főzött; 
ilyenkor a tengerészek kénytelenek voltak sós 
kétszersültekkel, sózott hússal és borral csillapítani 
éhüket 


Ezen hagyományos szerepkörök mellett az Armada 
szolgálati névsora fantom legénységi tagok neveit 
tartalmazta: szentekét, akik régi tengerészszokást 
követve kerültek föl a listára. Eszerint Magellán 
flottájával , utazott" Szent Adelmo, Burgos védőszentje, 
Lisszaboni Szent Antal, a népszerű patrónus, aki hírnevét 
annak köszönhette, hogy hajótörést szenvedett 
tengerészeket mentett meg, és kedvező szelekről 
gondoskodott hajóik számára; Szent Barbara, akitől a 
spanyolok a vad viharokkal szembeni védelmet remélték, 
és Montserrati Miasszonyunk, akinek a bencések egy 
hírneves szentélyt építettek. Ennél is figyelemreméltóbb 
azonban, hogy az isteni védelem fejében minden egyes 
szellem utasnak a flotta — várható hasznából 
meghatározott részesedés járt; ügyes húzás volt ez 
ahhoz, hogy az expedíció hasznából bizonyos részt az 
egyháznak juttassanak 

A tisztek a tengerészek és a szakemberek fölött 
következtek a flotta hierarchiájában. Külön réteget 
képeztek a pincér-felszolgálók, akik egyik szemüket 
mindig az élelmiszerkészleten tartották; ugyanehhez a 
szinthez tartozott a fedélzetmester vagy contramaestre 
és a fedélzetmester segédje, valamint az alguacil. Az 
utóbbi szónak nincs pontos fordítása, lényegében a király 
nevében lépett fel a vitás helyzetekkor: amolyan tábori 
rendőrként vagy katonai parancsnokként szolgált. Ha 
Magellán úgy döntött, hogy a legénység tagjai közül 
valakit letartóztat, akkor az alguacilt utasította, hogy 
hajtsa végre a parancsot. Ez természetesen nem volt túl 
népszerű feladatkör a legénység szemében, és az 
alguacil ennek megfelelően némiképp elkülönült a 
többiektől. 

A ranglétra felső fokán állt a kormányos, aki a hajó 
útvonalát megtervezte, a másodkapitány, aki az értékes 
szállítmányt felügyelte, és a hierarchia legfelső fokán 
maga a kapitány. Mindhárom magas rangú személynek 
saját apródja volt  (Magellánnak mint a flotta 


főparancsnokának több is, közöttük a saját törvénytelen 
fia), és ezek az apródok amennyire csak lehet, az 
egyszerű matrózoktól és hajósinasoktól elkülönült életet 
éltek. A tiszteknek saját kabinjuk volt, elég szűk ugyan, 
de ahhoz elegendő, hogy az elkülönülést jelezzék, és 
ritkán fordult elő, hogy a legénységgel közösen étkeztek. 
A flotta legtöbb tengerésze szemében, de még a 
zászlóshajón, a Trinidadon is, Fernando Magellán távoli, 
ellentmondást nem tűrő egyéniségnek látszott, 
tekintélyelvű, zsarnoki parancsnoknak, akinek minden 
szava kőbe vésett törvény, és akinek szakértelmétől, 
szerencséjétől és jó  helyzetmegítélésétől függött 
mindannyiuk élete. 

Jóllehet . a  tengerészkapitányok,  Magellánt . is 
beleértve, önkénye hírhedett volt, a tengerészek életét, 
elvben legalábbis, a Consulado del Mare, azaz a spanyol 
tengerészkódex szabályozta, mely már évszázadokkal 
korábban létezett - és hatályban volt -, s 1494-ben 
formailag is kodifikálták. A kódex — pontosan 
meghatározta a tengerészek alkalmazásának és 
bérezésének szabályait, és részletesen leírta a 
közönséges matrózok fárasztó napi kötelezettségeit 
(,erdőbe menni és fát hozni, palánkot fűrészelni, 
árbocfát és kötelet készíteni, sütni, fedélzetmester 
parancsára csónaklegénységet alkotni, rakományt ki- és 
berakodni és minden órában, ha a fedélzetmester 
segédje úgy parancsolja, árbocfát és kötelet hozni-vinni, 
deszkát hordani, a kereskedők elemózsiáját a fedélzetre 
hozni, a csónakot beemelni"), akárcsak a várható 
büntetéseket, ha nem hajtják végre a parancsokat (,A 
matróz nem vetkőzhet le a fedélzeten, kivéve, ha a hajó 
a kikötőben telel. És ha mégis erre vetemedne, minden 
ilyen esetben a szárnyvitorlafáról kötéllel háromszor a 
tengerbe kell meríteni. És ha a vétséget harmadízben is 
elköveti, úgy fizetségét és hajón levő összes javait 
elveszíti."). Ezenkívül a matróz köteles bárhová elmenni, 
ahová a kapitány küldi, még ,,a világ végére is". Így tehát 


a Consulado alapján Magellánnak joga volt oda vinni a 
legénységét, ahová óhajtotta, akár a Fűszer-szigetekre, 
de akár még azokon túlra is. 

Ám a Consulado rendelkezései a tengerészeket 
bizonyos védelemben is részesítették, legalábbis az 
étkezésüket illetően. Hetente háromszor húsételre voltak 
jogosultak, jelesül vasárnap, kedden és csütörtökön". A 
többi napokon ,zabkása és minden nap estéjén kenyér 
jár nekik, és az említett három nap reggelén bort kell 
nekik adni, melyből ugyanazt a mennyiséget este is meg 
kell hogy kapják". A beszámolók különböző adatokat 
közölnek arról, hogy Magellán pontosan mennyi bort 
engedélyezett a legénység tagjainak, de valószínűleg 
fejenként napi két literről lehetett szó. ünnepnapokon, 
melyek elég gyakoriak voltak, megduplázódott a 
legénység fejadagja. Ezeket az irányelveket Magellán - 
ebben megegyeznek a beszámolók - aggályosan 
betartatta, kivéve, amikor az éhezés elkerülése végett 
csökkentenie kellett a  fejadagokat. Az utazás 
előrehaladtával nyilvánvalóvá vált, hogy - akárcsak a 
mai kor kapitányainak - Magellánnak is két rögeszméje 
volt: törékeny hajóit mindenkor menetképes állapotban 
tartani, illetve zabolátlan — embereinek elegendő 
elemózsiáról gondoskodni. 

Miért viselték el mindezt a tengerészek? Miért 
hagyták ott a közönséges matrózok és a képzett tisztek 
egyaránt a családi tűzhelyet és az otthon melegét, hogy 
éveken át ilyen mostoha körülmények között tengessék 
életüket? Miért tűrték el a csökkentett fejadagokat, az 
éhezést, a korbács, a kaloda megaláztatását és 
fájdalmát, az elférgesedést, a szomjúságot, a napszúrást 
és a nők permanens hiányát? Sokféle ok késztette őket 
arra, hogy tengerre szálljanak: becsvágy és mohóság, 
menekülés a  megszokástól, kétségbeesés vagy 
egyszerűen csak kalandvágy. Juan de Escalante de 
Mendoza spanyol tengerészveterán kétféle tengerészt 
nevezett meg. ,Az első típushoz azok tartoznak, akik 


megélhetési okokból szállnak tengerre, azaz szegény 
emberek... A tengerészet a legkézenfekvőbb foglalkozás, 
amiből eltarthatják magukat, különösen azok, akik 
kikötők, tengerpart közelében születtek. Ez a fajta a 
leggyakoribb a tengerészek között - állítja. - Habár 
szívesen kitanulnának másfajta mesterséget, nincs rá 
lehetőségük, vagy nincsenek hozzá eszközeik, hogy 
megtehessék" Szóval azért választották a tengert, mert 
ez ígért számukra, sőt nagy valószínűséggel már apjuk 
számára is megélhetést; mert jobban ismerték az 
óceánt, mint a szárazföldet; mert Így megszabadulhattak 
a közönséges szárazföldi élet nyűgeitől; mert tudták, ha 
otthon maradnak, a sivár mindennapokban felőrlődnek, 
míg a tengeren bármi megtörténhet; mert ha az óceán 
megpróbáltatásait túlélik, annyi élménnyel térnek haza, 
amennyi az egész hátralevő életüket kitölti; és végül 
tudták azt is, ha sikerül némi aranyat vagy fűszert 
hazacsempészniük, egyszer s mindenkorra 
megkímélhetik saját magukat és családjukat az élet 
viszontagságaitól. 

Sokan közülük egyszerűen menekültek valami elől. 
Egyesek a börtön, az akasztás vagy a kínzás elől, mások 
a családjuk és a felelősségük elől. Voltak közöttük 
elítéltek, akik úgy okoskodtak, ha valamelyik hajón 
sikerül egy priccsre szert tenniük, megússzák a 
letartóztatást, s amíg a tengeren tartózkodnak, 
biztonságban vannak. Sok tengerész azt forgatta a 
fejében, hogy megszökik a hajóról, amint elérik a mesés 
Indiát, hiszen ott arany, szép asszonyok serege és 
fényűzés vár reá. Számukra India, Cervantes szavaival, a 
következőt jelentette: ,spanyol banditák oltalma és 
menedékhelye, törvényen kívüliek temploma, gyilkosok 
biztonságos kikötője, hamiskártyások Paradicsoma és 
búvóhelye, feslett nők csábítása, végső soron a nagy 
többségnek közönséges csalódás, míg csak különösen 
keveseknek gyógyír". 


1520. január 20-án késő este kemény vihar csapott le az 
Armada de  Moluccára, mely  Magellánt arra 
kényszerítette, hogy menedéket keressen a flotta 
számára. Kénytelen volt a hajókkal visszafordulni és 
észak felé, a Paranguái-öböl csöndesebb vizei felé venni 
az — irányt. — Visszavonulás — közben heves, de 
kiszámíthatatlan szelek fújtak, melyek elsodorták a 
flottát a tervezett útvonalról, és Magellán hamarosan 
veszedelmesen sekély vizeken találta magát. A Rio de la 
Plata tárult föl előtte, egy tölcsér formájú folyótorkolat, 
azon a partszakaszon, mely a mai Argentínához tartozik. 

Mi már tudjuk, amit Magellán nem tudhatott, hogy a 
Rio de la Platát két fontos másik folyam, a Rio Ciruguay 
és a Rio Paraná táplálja vizével, mely folyók forrásvidéke 
az Andokban található. Ezeken a sekély, hordalékos 
folyókon hajózva Magellán arra gondolt, hogy megtalálta 
az Ázsia felé átvezető vízi utat, de földerítési kísérleteit 
az — időjárás meghiúsította. A térség éghajlata 
jellegzetesen mérsékelt égövi. Száraz szelek, 
úgynevezett zondák zúdulnak le az Andokból, és amikor 
ezek összekeverednek az Atlanti-óceán felől jövő 
légáramlatokkal, heves parti viharok, azaz sudestadák 
keletkeztek. Feltehetően egy ilyen robusztus sudestada 
volt az, amely  Magellánt arra késztette, hogy 
visszaforduljon, és menedéket keressen. 

Az admirális nehéz választás előtt állt. Ha bevonja 
vitorláit, és megpróbálja a vihart meglovagolni, a 
magatehetetlen flottát a szelek könnyen zátonyra 
sodorhatják, vagy - ami legalább ennyire veszélyes - a 
parthoz szoríthatják, ahol katasztrófa fenyeget. Viszont 
ha bereffelt vitorlával megpróbál az öbölbe behajózni, 
könnyen lehet, hogy a sekély vízen zátonyra fut. Ezért 
inkább úgy döntött, hogy rendkívül óvatosan észak felé 
hajózik tovább; folyamatosan mérette a tengerfeneket, 
és nagy megkönnyebbülésére a vízmélység elegendő 
volt ahhoz, hogy ha jól sértetlenül átjussanak. 


Amikor a vihar végre alábbhagyott, Magellán újra dél 
felé fordult, és visszatért a Rio de la Platához [ekkor még 
Rió de Solisnak nevezték]. Habár a fedélzeten sokan 
azzal érveltek, hogy a folyó a szoroshoz vezet, Magellán 
még mindig kételkedett. Továbbra is nagyon szigorúan 
vette a folyamatos megfigyelést, minden eshetőségre 
fölkészülve. Ha szorost nem is találnak, vigasztalódott, a 
készletet bőségesen feltölthetik. Az elkövetkező két hét 
során az emberek vízre szálltak, és halat fogtak, vagy 
legalábbis megpróbálták kitanulni, hogyan kell azt 
csinálni. 


Évekkel Magellán Rio de la Plata-i érkezése előtt spanyol 
és portugál hajók ugyanezen a ponton megpróbálták már 
a szorost megtalálni. Antonio Galváo, aki a Moluccánál 
portugál kormányzóként szolgált, egy ,ritka és kitűnő 
világtérképről tesz említést, mely Don Henriknek (a 
Tengerésznek) nagy segítséget nyújtott a 
felfedezéseihez". 1428-ban - állítja Galváo - a portugál 
király . legidősebb fia utazást tett Angliában, 
Franciaországban, — Németországban és Itáliában, 
ahonnan hozott egy világtérképet, mely a világ és a 
Föld minden részét ábrázolta. A Magellán-szoros a 
Sárkány farka néven szerepelt rajta." A sárkányfarok 
találó kép volt a szorosra, hiszen veszedelmes, kígyózó 
és bizonyos értelemben mitologikus voltára utalt. 
Kolumbusz is hitt a szoros létezésében. Ennek a mitikus 
felfedezőnek negyedik utazása előtt feltehetően volt egy 
víziója, és maga előtt látott egy térképet, mely a szorost 
ábrázolta. Soha nem talált rá, természetesen. 

1506-ban Aragóniai Ferdinánd és I. Kasztíliai Fülöp 
megbízott két felfedezőt, Juan de Solist és Vicente Yánez 
Pinzónt, hogy vezessenek expedíciót a demarkációs 
vonal meghatározására, és találjanak átjárót India felé. 
Magellánhoz hasonlóan Solis is képzett és ambiciózus 
portugál tengerész volt, aki fogékony patrónusra lelt 
Spanyolországban, ám Magellántól eltérően körözött 


személy volt, aki azért menekült Spanyolországba, mert 
megölte a feleségét. A Solis-Pinzón expedíció, mely 
1508-ban szállt tengerre, semmit nem fedezett föl, és 
amikor két hajójuk visszatért Spanyolországba, a 
feldühödött és csalódott Ferdinánd király Solist börtönbe 
csukatta. 

Két évvel később, 1512-ben, a kapcsolataival ügyesen 
manipuláló Solist rehabilitálták, sőt Ferdinánd király 
főkormányossá nevezte ki, majd nagy horderejű 
feladattal bízta meg: a Fűszer-szigetek spanyol területté 
nyilvánításával. Amikor a portugál Mánuel király 
tiltakozott, Ferdinánd - az igazságot kissé elfedve - azt 
magyarázta, hogy Solisnak mindössze a demarkációs 
vonalat kell megtalálnia, megbízatást semmi egyébre 
nem kapott. Röviddel ezután Ferdinánd az expedíciót 
törölte, de azért üzent a karibi térségben tartózkodó 
embereinek, hogy buzgón keressék tovább az átjárót, és 
ha portugál hajót látnának, mely feltehetően hasonló 
céllal keveredett arra, azonnal tartóztassák fel. Eléggé 
biztosra vehető, hogy a spanyol birodalom távoli 
tartományának hatóságai rábukkantak egy portugál 
karavellára, mely a Karibi-tengerre ,tévedt". Kiderült, 
hogy a hajó tele volt titkos anyagokkal. 

1511-ben Cristobal de Haro egy Brazíliába küldött 
titkos portugál expedíciót támogatott. A flotta két 
karavellából állt, parancsnokaik: Esteváo Froes és Joáo 
de Lisboa. A spanyolok semmit nem tudtak az 
expedícióról, egészen addig, amíg Lisboa hajója be nem 
futott a karibi térségbe, mert javítani kellett, mielőtt 
északkelet felé fordulva az Atlanti-óceánnak, Portugália 
irányába nekivágott volna. A spanyol hatóságok elfogták 
és börtönbe vetették a legénységet. Időközben a másik 
hajó visszatért Európába, ahol Lisboa beszámolt a 
felfedezéseiről egy ügynöknek, aki az expedíciót 
finanszírozó társaságot, nevezetesen a németországi 
Fuggereket képviselte. Ettől kezdve Lisboa titkai 
fokozatosan nyilvánosságra kerültek. 


Lisboa  hőstetteiről 1514-ben  Németföldön egy 
beszámoló látott napvilágot. WNewen zZeytung auss 
Pressilg Landt, azaz , Hírek Brazilföldről" - ezt a címet 
viselte a röpirat, mely azt állította, hogy Lisboa hétszáz 
mérfölddel messzebbre kalandozott, mint előtte bármely 
expedíció. A beszámoló szerint az expedíció egy 
szoroshoz érkezett, be is hajózott rajta, és egészen addig 
haladt nyugat felé, amíg egy hatalmas vihar a hajókat 
visszafordulásra nem kényszerítette. Lisboa tehát akár át 
is hajózhatott volna a szoroson, egészen a Csendes- 
óceánig. Titkos utazásának leírása, ha befejezetlenül is, 
de nyilvánvalóan arra a szorosra vonatkozott, melyet 
végül — Magellán fedezett föl. — Tengerészek és 
kozmográfusok Spanyolországban és Portugáliában azon 
nyomban lecsaptak a figyelemre méltó dokumentumra. 

Ezzel egy időben Spanyolország-szerte egy jelentés 
járt kézről kézre, miszerint Vasco Núfez de Balboa 
nyugaton hatalmas vizet pillantott meg: a Csendes- 
óceánt. A hír hallatán Ferdinánd király néhány hónapon 
belül ismét útnak indította Juan de Solist, hogy találja 
meg a szorost - vagy ahogy az e/ Rey fogalmazott: 
"fedezze föl Arany Kasztília hátországát". A szoros, 
legjobb mai ismereteink szerint, a mai Panamán vágott 
keresztül. A 3 hajóból és 70 emberből álló expedíció 
1515. október 8-án vágott neki a tengernek. Solis elérve 
Dél-Amerikát, a partvonal mentén hajózott, és egy törzsi 
csoportosulásra lett figyelmes, melynek tagjai igen 
barátságosnak mutatkoztak - legalábbis távolról. Jó 
hangulatban, 7 embere társaságában partra is szállt. 

Ami a felfedezőkkel ezután történt, arról a legjobb 
leírás Peter Martyr tollából való, aki nem sokkal az 
események után rögzítette beszámolóját. Martyr latinul 
írt, jelentését Richard Eden cambridge-i tudós fordította 
angolra legismertebb művében, mely a következő címet 
viseli: Az Újvilág, avagy Nyugat-india évtizedei, a 
spanyolok felfedezőútjai és hódításai, különös tekintettel 
a leggazdagabb szárazföldekre és szigetekre, melyeket 


újabban fedeztek föl a  Nyugati-óceánon. Ebben a 
népszerű munkában a szerző hatásosan örökíti meg az 
események elképesztő fordulatait: 


, Váratlanul bennszülöttek sokasága rontott rájuk, és 
furkósbotokkal ütlegelni kezdték őket, úgyhogy 
senki nem menekülhetett. A bennszülöttek haragja 
nem csillapult, a letaglózott embereket darabokba 
vágták, ott helyben a parton, miközben a többiek a 
tengerről nézték végig társaik borzalmas halálát. De 
a látottak annyira megfélemlítették őket, hogy 
hajóikról nem merészkedtek le, és eszükbe se jutott, 
hogyan kellene kapitányuk és társaik halálát 
megbosszulni. Elhagyták hát inkább e balvégzetű 
partokat, és... hazatértek újra: veszteségeikkel és 
nehéz lélekkel." 


Az expedícióról szóló krónika részévé vált, hogy a 
szerencsétlenül járt európaiakat a bennszülöttek 
nemcsak meggyilkolták, de még föl is falták, miközben a 
szörnyű jelenetet a  tengerésztársak tehetetlenül 
végignézték. 

Magellán legénysége igen nagy bátorságról, szinte 
már  vakmerőségről tett tanúbizonyságot, amikor 
ugyanabban a régióban, ahol Solis a halálát lelte, 
szembeszállt az indiánokkal. Magellán nem egy, hanem 
három nagy csónakot küldött partra, embereit állig 
fölfegyverezte, hiszen legénységét semmiképpen nem 
akarta a folyóparti bennszülöttek  szeszélyeinek 
kiszolgáltatni. Mielőtt a csónakok partot értek volna, az 
emberek máris kiugráltak a hullámokba, és üldözőbe 
vették a partraszállás látványára összegyűlt indiánokat. 
Azok nem bocsátkoztak harcba - egyszerűen elszaladtak. 
"Olyan hatalmas iramban futottak, hogy  inunk 
szakadtával sem tudtuk utolérni őket" - jegyezte meg 
Pigafetta. 


Ezen az éjszakán egy nagy kenu hagyta el a partot és 
közelített a 7rinidadhoz. Közepén egy bennszülött állt, 
egyenes tartásban, 6 állatbőrökbe burkolózva  — - 
nyilvánvalóan egy főnök. Ahogy a kenu közelebb húzott, 
a zászlóshajón levő emberek megállapították, hogy az 
indiánon a félelem halvány jele sem látható. A jövevény 
jelezte, hogy fel kíván jönni a fedélzetre, és Magellán 
engedélyt adott rá. 

Amikor szemtől szemben álltak, Magellán két 
ajándékot - egy inget és egy gyapjúpulóvert - kínált föl 
az indiánnak. Ezután egy fémdarabot húzott elő, 
remélve, hogy az indián valamilyen jellel elárulja: 
ismerős-e számára az efféle tárgy, vagy sem. Az indián 
fölismerte a fémet, és jelezte, hogy törzse rendelkezik 
bizonyos fémeszközökkel. Feltételezve, hogy az indián 
kapva kap a lehetőségen, és további fémtárgyakat kíván 
beszerezni, — Magellán  — csengettyűket és  ollókat 
kínálgatott, abban a reményben, hogy ételre és 
felderítésben való " közreműködésre csereüzletet 
köthetnek. De miután az indián elhagyta a 7rinidadot, 
soha többé nem tért vissza. A szenvtelen bennszülött 
vezetővel való futó találkozás zavarba ejtette Magellánt 
és tisztjeit. Kedvező fogadtatás esetén a tengerészek 
teljes készenlétben álltak az orgiákra, a papok pedig a 
hittérítésre. Ha támadás éri őket, fölveszik a harcot. 
Egyvalamire azonban senki nem számított: arra, hogy az 
indiánok egész egyszerűen nem vesznek róluk tudomást. 

Amíg a flotta az öbölben tartózkodott, Magellán 
folyamatosan vizsgálta a Rio de la Plata mélységét, 
remélve, hogy a víz egyszer csak mélyülni kezd, és 
elnyeli a mérőónt, jelezve, hogy rátaláltak a szorosra, de 
a víz nyugtalanítóan sekély maradt. Egy csatornának 
vagy szorosnak mélyebbnek, az áramlatnak pedig jóval 
erőteljesebbnek kéne lennie, tűnődött a főparancsnok 

Magellán egyelőre nem akart az egész flottával a 
folyóra merészkedni, ezért csak a Santiagót küldte előre, 
a legkisebb méretű és merülésű hajót, hogy derítse föl a 


zavaros és horda-lékos folyót. Két napon át haladt 
fölfelé, folyamatosan szondázta a folyómedret, s közben 
igyekezett a zátonyokat elkerülni. 

Magellán átmenetileg elhagyta a zászlóshajót, a 
Trinidadot, s ő maga is a Santiagóval tartott a felderítő 
úton. A folyó mélysége sehol nem haladta meg a három 
ölt, s ez túl sekély volt a hajók biztonságos átkeléséhez, 
és túl sekély ahhoz is, hogy arra lehessen következtetni: 
ez az a szoros, mely Ázsia és a Fűszer-szigetek felé 
vezet. A sok intő jel ellenére, ami arra utalt, hogy semmi 
egyebet nem találtak, mint egy nagy folyót, a többi 
kapitány makacsul kitartott amellett, hogy a Rio de la 
Plata elvezeti őket Indiába, és próbálták rávenni 
Magellánt, hogy ne adja föl a felderítést. A főparancsnok 
azonban már eldöntötte, hogy visszafordul, és ha 
Magellán valamire elszánta magát, szándékától többé 
semmi nem téríthette el. Január végéig ellenkező irányt 
szabott a flottának, a hajókat egyenesen széllel szembe 
fordíttatta, s ez a körülmény a tengerparthoz való 
visszatérést meglehetősen lelassította és 
kiszámíthatatlanná tette. 

1520. február 3-án a flotta már ismét dél felé haladt, 
hogy a valódi szorosra - ha tényleg van ilyen - rátaláljon, 
de kiderült, hogy a San Antonio súlyos léket kapott; 
valószínűleg még akkor, amikor Magellán a Rio de la 
Platán felderítést végzett. A javítás két napot vett 
igénybe, majd az Armada de Molucca megkerülte azt a 
pontot, amely ma Corrientes-fokként ismeretes. 

Magellán folyamatos mérésekkel igyekezett 
megbizonyosodni afelől, hogy nem kerülték el a szorost. 
Éjszakánként horgonyt vetettek, reggelenként pedig 
továbbhajóztak a partvonal mentén, olyan közel a 
parthoz, amennyire csak lehetett, minden apró jelre 
felfigyelve, ami szorosra utalhatott. Ahogy a 40. 
szélességi fok felé araszoltak, a mai Argentína keleti 
partjai mentén haladva, az időjárás, mintegy a rájuk váró 
kellemetlenségek és veszedelmek előjeleként, egyre 


zordabbra fordult. A hideg nappaloktól és a jeges tengeri 
éjszakáktól való megszabadulást csakis a szorostól 
remélhették, már ha az átjáró valóban létezett, a remény 
azonban őrjítőén illékonynak bizonyult. Anélkül, hogy 
felismerték volna, olyan hírhedett viharzóna felé 
közelítettek, ahol hirtelen feltámadó, gyakori és heves 
szélrohamok keserítették meg a hajósok életét. Február 
13-án újabb viharba futottak bele, a hajók ide-oda 
hányódtak, a Victoria gerince súlyos sérülést szenvedett, 
s a tengerészek a mennydörgéstől, villámlástól és a 
nyakukba zúduló özönvízszerű égszakadástól halálra 
rémültek. Amikor a vihar végre kitombolta magát, a 
zászlóshajó árboca körül ismét megjelent a Szent Elmo 
tüze, s ez lelket öntött a tengerészekbe, hogy mégiscsak 
isteni védelem alatt állnak. 

Másnap a flotta újra vitorlát bontott, megbízható 
térképek híján azonban az a veszély fenyegetett, hogy a 
hajók alattomos zátonyra - rejtett sziklára vagy 
homokpadra - futnak. A víz sekélynek bizonyult, és a 
zátonyok olyannyira rejtve voltak a víz alatt, hogy a 
Victoria többször is fenékbe ütközött. Zátonyra futni - ez 
volt minden tengerész legnyomasztóbb rémálma. Azzal 
az iszonyattal kezdődött, hogy nem tudtak 
továbbhaladni. A csapdába került hajó fedélzetéről 
rémült segélykiáltások hallatszottak; a tengerészek a 
legrosszabbtól tartottak. Ha sziklazátonyba ütköztek, az 
a hajótestet fölhasíthatta, s fönnállt a veszély, hogy 
elsüllyednek. Ha homokpadra vagy tengeri moszattal 
borított zátonyra futottak, a hajó halálos szorításba 
kerülhetett. Ahhoz, hogy az evezőkről a tengeri moszatot 
eltávolítsák, annak a kevés számú tengerésznek, aki 
tudott úszni, vízbe kellett ereszkednie; számolni kellett a 
bármikor megjelenő cápákkal, és a hajó alá úszva, 
szétrobbanó tüdővel és puszta kézzel kellett a moszatot 
leszedni. Az árapálymozgás sorsdöntő lehetett a 
zátonyra futott hajó számára; a dagály szabadulást 
hozhatott, míg az apály megfeneklést, csapdába esést, 


mozgásképtelenséget. A dagályra várva a Victoriának a 
zátony rabságából minden esetben sikerült magát 
kiszabadítania, Magellán azonban, mélyebb vizek után 
kutatva, végül úgy döntött, hogy elirányítja flottáját a 
partoktól és zátonyoktól, még akkor is, ha ezután sem 
szárazföldet nem fog látni, sem pedig szorost. 

Minél délebbre jutottak, annál jobban aggódott 
amiatt, hogy nem vették észre a szorost. Február 23-án 
visszafordultak, hogy az útvonal egy részét újra 
ellenőrizzék, majd a következő napon a fekete hajók 
elérték a Szent Mátyás-öböl széles bejáratát, a mai 
Argentína partjainál. Magellán erről az öbölről inkább el 
tudta képzelni, hogy a szoroshoz vezet, mint a Rio de la 
Platáról, ugyanis a víz itt mély volt, kék és hűvös. A flotta 
emberei bálnákat láthattak, mivel ez a térség volt a fő 
származási helye a nagy déli bálnának. Ha a 
partközeiben hajóztak volna, pingvineket is 
megpillanthattak volna, fókákat, sőt még elefántfókákat 
is, amint a sziklás partokon henteregnek. És ha partra 
szállnak, rókák, mezei nyulak, pumák, vándorsólymok, 
baglyok, flamingók, szőrös tatuk és papagájok állati 
Paradicsomába  csöppenhetnek. Magellán azonban 
jobbnak látta, ha a flotta a parttól és a veszélyektől 
tisztes távolságot tart, miközben a főparancsnok 
folytatta az öböl célirányos keresését. 

Az expedíció sorsa függött attól, hogy rátalálnak-e. 


MÁSODIK KÖNYV 


A VILÁG PEREMÉN 


ÖTÖDIK FEJEZET 


A parancsnok tűzpróbája 


Dőlt árboccal és nekifeszülve, 
Süvöltő szelektől messze délnek űzve 
Mint akit halálos ellensége kerget, 
Mint kinek szíve félelembe dermedg, 
Repült hajónk a tomboló viharban. 
Megmerítve orrát a haragos tarajban. 


Hat, tengeren töltött hónap után Magellán vezetői 
alkalmasságát még mindig súlyos kétségek lengték körül 
az Armadánál. A legbefolyásosabb kasztíliai tisztek zöme, 
sőt még némelyik portugál kormányos is meg volt 
győződve arról, hogy a lobbanékony, ugyanakkor 
hajthatatlan főparancsnok a Fűszer-szigetek eszelős 
keresése közben mindannyiukat a halálba viszi. Kevesen 
akadtak közülük, akik bíztak abban, hogy Magellán képes 
a flottát elvezetni a világ peremére, sőt azon túl is, 
mégpedig reális túlélési esélyekkel. 

Az 1520 februárja és októbere között eltelt kilenc 
emberpróbáló hónap során Magellán vezetési stílusában 
s talán jellemében is döntő fejlődés ment végbe. A 
megpróbáltatásokból egy egészen másfajta ember került 
ki, mint aki annak idején az útnak nekivágott. A kilenc 
hónappal korábbi (februári) Magellán szó szerint 
pengeélen táncolt: a parancsnoksága alá rendelt 
emberek bármely pillanatban megölhették. A kilenc 
hónappal későbbi (októberi) Magellán már olyan 
személyiséggé formálódott, aki a legjobb úton haladt 
afelé, hogy elfoglalja helyét a történelemben. A köztes 
hónapokban egy sor próbatételt kellett kiállnia, s ez arra 
kényszerítette őt, hogy szembesüljön saját vezetői 
hatalmának korlátjaival, és változtasson módszerein - 
máskülönben meghal. 


A partvonalat követve a flotta február utolsó hetében 
Bahia Blanca felé hajózott, egy tágas kikötő irányába, 
melyet, úgy tűnt, érdemes tüzetesebben 
szemrevételezni. Magellán bevezette hajóit az öbölbe, és 
körbehajózta a szigeteket, ám szorosnak semmi jelét 
nem látta. Ahogy kezdte megismerni a partvonalat, saját 
hajózási — jártasságába vetett önbizalma 6 egyre 
növekedett, és ismét elrendelte a napi huszonnégy órás 
hajózást, az est leszállta után persze tisztes távolságot 
tartva a parttól, nehogy a sötét víz alatt rejtőző zátonyra 
vagy sziklába fussanak. Február 24-én a flotta egy újabb 
lehetséges bejárathoz érkezett. ,Mélyen behajóztunk - 
jegyezte föl Albo a naplójában -, de tengerfeneket nem 
találtunk, egészen addig, amíg egészen be nem 
hatoltunk az öböl belsejébe, ahol  nyolcvanöles 
mélységet találtunk, a körméret pedig ötven mérföldet 
tett ki." A tapasztalat megtanította Magellánt, hogy egy 
szoros bejáratánál rendszerint viszonylag sekély a víz; 
ebből kiindulva erről a hatalmas öbölről nem feltételezte, 
hogy átjáróhoz vezetne. Feltevése helyesnek bizonyult, 
és ezzel többnapos, értelmetlen keresgéléstől óvta meg 
a flottát. 

Február 27-én végre az Armada két szigetet magában 
foglaló ígéretes, keskeny, hosszú öbölre bukkant, ahol 
különféle kacsarajok tanyáztak, igen nagy számban. 
Magellán Bahia de los Patosnak nevezte el a helyet, azaz 
Kacsa-öbölnek, és hozzálátott az alapos felderítéshez, 
abban a reményben, hogy szoros bejáratra bukkannak. 
Elővigyázatosságból először csak hat embert küldött a 
partra, azzal az utasítással, hogy  ellátmányról 
gondoskodjanak; főleg tűzifát és friss vizet hozzanak 
magukkal. Az előőrs tagjai, attól reszketve, hogy erdőben 
portyázó, — harcias — bennszülött törzsbe botlanak, 
felderítésüket egy kicsinyke szigetre korlátozták, ahol 
sem friss vizet, sem tűzifát nem találtak, ám annál 
gazdagabb vadállományra leltek. Ahogy közelebbről 


szemügyre vették az állatokat, a kacsákról, melyek 
távolról legalábbis annak tűntek, kiderült, hogy valami 
egészen másfajta élőlények. Pigafetta , ludakként" vagy 
nkislibákként" azonosította őket. Túl sok volt belőlük, 
hogy meg lehessen őket számlálni, viszont bámulatosan 
könnyen el lehetett kapni őket. , Egy óra leforgása alatt 
valamennyi hajót telepakoltuk velük" - állította Pigafetta, 
és a falánk tengerészek azonnal megnyúzták és fölfalták 
a szárnyasokat. Pigafetta leírásából teljesen nyilvánvaló, 
hogy a ,ludak" valójában pingvinek voltak: ,Ezek a 
kislibák feketék, és egész testüket ugyanolyan méretű és 
formájú tollak borítják, nem repülnek, és hallal 
táplálkoznak. És olyan kövérek voltak, hogy nem 
kopasztottuk, hanem megnyúztuk őket, és horgas csőrük 
volt, mint a varjaknak." 

Pigafettát egy másik állatfaj is ámulatba ejtette, mely 
idősebb Plinius csodálatát is kivívhatta volna, csakhogy 
ez teljességgel valóságos volt. 


"E két sziget tengeri farkasai különböző színűek; 
méretük és vastagságuk egy borjúé, és a fejük is 
olyan, mint a borjúé, és kicsiny, kerek fülük van. 
Nagy fogaik vannak, és nincs lábuk, testükhöz csak 
lábfejek — tartoznak, melyek . emberi kézre 
hasonlítanak. És ezeken a lábfejeken karmok 
vannak, és az ujjaik között bőr feszül, mint a 
kislibáknak. És ha ezek az állatok futni tudnának, 
nagyon vadak és kegyetlenek lennének. De nem 
jönnek ki a vízből; ott úszkálnak, és hallal 
táplálkoznak." 


aTengeri farkas"-on Pigafetta az Antarktisz környéki 
oroszlánfókát vagy ormányos fókát érti, melyet általában 
a felfújható ormányáról különböztetnek meg. Jóllehet 
ezek az emlősök többnyire az óceánban tartózkodnak, 
négyezer lábnyi mélységekbe is lemerülnek, olykor 
emberi " családokra hátborzongatóan emlékeztető 


csoportokban hónapokon át henyélnek a parton, 
hemperegnek, nyújtózkodnak, ásítoznak, vakaróznak, és 
lustán szemlélgetik a környezetüket. A hímek nagy 
háremeket tartanak, olykor tizenöt nősténnyel is 
körülveszik magukat, és gyakorta mély sebeket viselnek 
a párosodási időszakban egymással folytatott küzdelmek 
jeleként. A felnőtt példányok testsúlya az ezer fontot is 
eléri, és szakszerű hentesmunkával húsukból és hájukból 
temérdek élelem nyerhető, vastag, sima, ezüstszürke 
bőrük pedig nehezen nélkülözhető melegségforrást jelent 
ezen a fagyos éghajlaton. 

A hat vállalkozó szellemű tengerész husángokkal 
rontott rá a henyélő fókacsaládokra, majd annyi emlőssel 
tömte meg a nagy csónakot, amennyi csak belefért. 
Mielőtt azonban a partra szállt egység visszatérhetett 
volna a flottához, hatalmas vihar tört ki. Az erős parti 
szelek Magellán hajóit kisodorták a tengerre, miközben a 
hat tengerész a kicsiny szigeten rekedt. Borzalmas 
éjszaka várt rájuk: attól rettegtek, hogy a ,tengeri 
farkasok" martalékává válnak, vagy a kegyetlen 
hidegben egyszerűen megfagynak. 

Reggel Magellán mentőcsapatot menesztett utánuk. 
Amikor a mentőegység tagjai az elhagyott nagy csónakot 
megtalálták, a legrosszabbra számítottak. Óvatosan 
felderítették a szigetet, de csak megriadt ,tengeri 
farkasokat" és véres állattetemeket találtak. Az emlősök 
felé " közelítve egyszer csak észrevették, hogy 
elveszettnek hitt társaik a ,tengeri farkasok" tetemei 
alatt rejtőznek, iszappal bekenve, kimerülten, iszonyú 
bűzt árasztva - de élnek. Az előőrs tagjai a tomboló vihar 
elől a lemészárolt emlősök testközelében találtak 
menedéket és némi melegséget a fagyos éjszakában. 

Mintha még mindig nem lett volna elég a 
szenvedésekből, újabb vihar tört rájuk, miközben a 
szigetről a tengeren várakozó flottához próbáltak 
visszatérni. Végül mégiscsak sikerült elérniük a hajókat, 


de a szélvihar olyan kegyetlenné vált, hogy a Trinidad 
horgonykötelei egymás után elszakadtak. 

A zászlóshajó magatehetetlenül hánykolódott a 
viharos tengeren, és egyre közelebb sodródott a 
veszedelmes parti sziklákhoz. Már csak egyetlen kötél 
tartotta, és ha az is elszakad, a 7rinidad és legénysége, 
Magellánnal együtt, a tengerbe a vész. A tengerészek 
Szűz Máriához és az általuk ismert valamennyi szenthez 
fohászkodtak. . Nyomorúságos félelmükben 6 buzgó 
fogadalmakat tettek, ha túlélik ezt a megpróbáltatást, és 
valaha is visszatérhetnek hazájukba, első dolguk lesz, 
hogy hitbuzgó zarándokutakkal róják le hálájukat. 

Imádságuk meghallgatásra talált, amikor Szent Elmo 
tüzének ezúttal nem is egy, hanem három fényes glóriája 
jelent meg a szárnyvitorlafák körül, a remény és a 
biztatás — földöntúli fényét sugározva.  ,Pusztulás 
fenyegetett minket - jegyezte föl Pigafetta. - De Szent 
Anzelm, Szent Miklós és Szent Luca megjelent előttünk, 
és a vihar ettől kezdve alábbhagyott." A harmadik szent 
különösen helyzethez illő volt, hiszen a lámpást tartó 
Szent Luca neve világosságot jelentett, és őt tekintették 
a vakok védőszentjének; az a hiedelem is elterjedt, hogy 
ő az, aki a ködöt és az esőt eloszlatja. A vallásos 
tengerészek számára ezeknek a jeleknek a hirtelen 
manifesztációja egyértelmű bizonyítékként szolgált arra, 
hogy Isten még mindig rajtuk tartja a szemét, és a 
földgolyó legtávolabbi szegletében is védelmezi őket. S 
ennek kézzelfogható bizonyítéka volt, hogy az egyetlen 
kötél, mely a hajót a katasztrófától megóvta, kitartott 
hajnalig, amikor is a vihar végre lecsendesedett. 

Viharvert flottájával Magellán igyekezett valami 
csöndes kis öbölben menedéket találni, ám az időjárás 
megtagadott minden együttműködést. Teljes szélcsend 
honolt, és az Armada de Molucca mozdulatlanul állt a 
tengeren, egészen éjfélig, amikor a harmadik vihar is 
lecsapott rájuk, és ez volt a legrombolóbb. Három nap és 
három éjszaka tomboltak az elemek, a legénység az 


éhhalál küszöbére ért, és csontig átfagyott. A vad szél és 
a háborgó tenger árbocokat szakított le, de még a hajók 
tatjait is megrongálta. A végső kimerültségig elcsigázott 
tengerészek bármelyik pillanatban széteséssel fenyegető 
hajóik csapdájába estek, és kétségbeesetten 
megváltásért fohászkodtak. 

Imádságuk újra meghallgatásra talált. Az öt hajó 
túlélte a rettenetes vihart. A károk jelentősek voltak 
ugyan, de a hajókat meg lehetett javítani. Bármilyen 
hihetetlen, a példátlan megpróbáltatások sorozata 
egyetlen emberéletet sem követelt. A főparancsnok 
kiadta a parancsot, és az Armada vitorlát bontott. 

Magellán tovább kereste a szorost. Most, hogy 
megtapasztalta, milyen gyorsan támadnak ebben a 
térségben a part menti viharok, és mennyire 
megrongálhatják a flottáját, a menekülő útvonal 
megtalálása még sürgetőbbé vált. Néhány újabb a 
tengeren töltött nap után megint fölbukkant egy 
hívogató kis öböl. Magellán behajózott a védett zugba, 
amelyről azonban hamar kiderült, hogy semmi egyéb, 
csak egy öböl, de komoly vihar esetén ez is menedéket 
nyújthat - legalábbis a főparancsnok így vélte. Hat 
nappal később egy késleltetett vihar azonban erre a 
reményére is rácáfolt. 

Egy felderítőegység a zord idő miatt, akárcsak 
korábban, most is a parton rekedt, ezúttal azonban 
menedéket és testmeleget nyújtó ,tengeri farkasok" 
nélkül. A csontig hatoló hidegben bőrüket, hajukat, 
szakállukat fagyos eső áztatta, ujjaik,  lábfejük 
elgémberedett, s az emberek arra kényszerültek, hogy a 
jeges vízben kagylókat keresgéljenek. Vérző kézzel 
zúzták össze a kagylókat, és nyers húson éltek csaknem 
egy héten át, amíg végre nagy nehezen 
visszakeveredtek a hajókra. 

Elhagyva a ma Toil-foknak nevezett kikötőt, az 
Armada ismét déli irányba, azaz még hidegebb éghajlati 
zóna felé tartott, miközben számolnia kellett azzal is, 


hogy közelít az Egyenlítő alatti tél. A nappalok rövidültek, 
és a tenger minden szeszélyes fuvallatra elkomorult, szél 
cibálta a vitorlákat, és az újabb pusztító vihar bármelyik 
pillanatban kitörhetett. Magellánnak végül elege lett a 
felderítésből; úgy döntött, hogy a szoros keresését jövő 
tavaszig felfüggeszti. Figyelmét ettől kezdve arra 
összpontosította, hogy biztonságos kikötőt találjon, ahol 
a flotta átvészelheti a közelgő telet. Március 31-én a 49" 
20" szélességi foknál rá is talált erre a helyre. A Trinidad 
megfigyelő-pontjáról ideális menedéknek látszott: a 
védett kikötő mintha csak rájuk várt volna: a vízfelszínt 
fickándozó halrajok fodrozták. Puerto San Juliánba 
érkeztek. 

A kikötő bejáratát száz láb magas, lenyűgöző sziklák 
szegélyezték, s hamar kiderült, hogy az öböl egy fél 
mérföld szélességű csatornához csatlakozik. A keskeny 
öböl menedéket kínált ugyan, de a tengerészeknek húsz 
láb mélységű, hatcsomós áramlattal kellett számolniuk; 
ilyen körülmények között nagyon körültekintően kellett 
horgonyt vetni, és a hajókat, biztonsági okokból, a 
parthoz is rögzíteni kellett. 

Magellán úgy vélekedett, hogy Puerto San Julián 
kellően fontos földrajzi tájékozódási pont ahhoz, hogy 
hosszúsági fokát pontosan meghatározzák. Megkérdezte 
kormányosait, tudják-e alkalmazni barátjának, Ruy 
Faleirónak a mérési módszereit. Nem lehetséges, felelték 
a kormányosok. Magellán San Martinnal, hivatalos 
asztrológusával is konzultált, aki megpróbált kielégítő 
válasszal szolgálni; méréseket végzett, kormányosokkal 
egyeztetett, míg végül arra a következtetésre jutott, 
hogy a tordesillasi szerződést alapul véve, alighanem 
portugál területre tévedtek. A gondolat igencsak 
felbőszítette, tekintve hogy Károly király parancsa 
értelmében a portugál vizeket kerülniük kellett, mi több, 
éppen azt kellett volna bizonyítaniuk, hogy a Fűszer- 
szigetek a spanyol felségterület kellős közepén 
helyezkednek el. Most meg úgy tűnt, hogy a flotta máris 


áthajózott a demarkációs vonalon. Magellán kénytelen 
volt arra gondolni, hogy lám, körbehajózták a fél világot, 
csak azért, hogy az alapállítás ellenkezőjét 
bebizonyítsák. Az ügy annyira komolynak látszott, és 
olyannyira a vállalkozás egészét fenyegette, hogy a 
kormányosok Puerto San Julián elhelyezkedését a 
térképeiken szándékosan torzították. 

Hosszú és gyötrelmes télre számítva Puerto San 
Juliánban, Magellán csökkentette a legénység fejadagját, 
noha a hajók a lemészárolt , ludak" és , tengeri farkasok" 
húsától meg a kikötőben fogott halaktól roskadoztak. Az 
előző hét szüntelen, életveszélyes megpróbáltatásai után 
a tengerészek bátorságukért és kitartásukért inkább 
jutalmat vártak volna, semmint büntetést. A fejadagok 
csökkentésén felháborodva a legénység egyre 
engedetlenebbé vált. Voltak, akik a teljes fejadagjukhoz 
ragaszkodtak, míg mások azt követelték, hogy a flotta 
vagy legalábbis annak egy része térjen vissza 
Spanyolországba. 

Nem hittek már a szoros létezésében, hiszen életüket 
kockára téve hányszor nekirugaszkodtak a keresésnek, 
és mindannyiszor zsákutcába jutottak! Ha így megy 
tovább, érveltek, valamelyik kataklizmaszerű viharban 
előbb-utóbb valamennyien elpusztulnak, vagy ott, ahol a 
partvonal véget ér, a világ pereméről egyszerűen csak 
lezuhannak a semmibe. Károly király nyilvánvalóan nem 
azt kívánta tőlük, hogy a Fűszer-szigethez vezető út 
keresése közben valamennyien áldozzák föl az életüket. 
Az emberélet mégiscsak fontosabb. 

Magellán azonban csökönyösen ragaszkodott ahhoz, 
hogy királyi megbízatásuknak engedelmeskedniük kell, 
és kötelesek a partvonalat követni, bárhová vezessen is 
az. A király parancsára indultak útnak, és ő, Magellán a 
végsőkig ragaszkodik ahhoz, hogy a földrész végét 
elérjék, vagy a szorosra  rátaláljanak. Mennyire 
megdöbbentő számára, hogy bátor spanyol 
tengerészeket ilyen elgyávult lélekkel kell látnia, 


hangoztatta a főparancsnok. Ami a készleteiket illeti, 
Puerto San  Juliánban rengeteg faanyag áll 
rendelkezésükre, — temérdek hal, friss víz és 
szárnyasjószág; hajóik rakterében még mindig elegendő 
kétszersült és bor van, különösen, ha az adagokat 
ésszerűen osztják be. Portugál hajósait, akik korábban 
minden nehézség nélkül eljutottak 12 fokkal a Baktérítő 
alá, Magellán alaposan leteremtette: hogyan gondolják, 
hogy most, két fokkal a Baktérítő fölött inukba száll a 
bátorságuk?! Hát miféle tengerészek ők?! Kijelentette: 
inkább meghalna, mintsem hogy szégyenszemre 
Spanyolországba visszatérjen, és türelemre intette 
tengerészeit, amíg a telet átvészelik. Minél többet 
szenvednek, annál nagyobb jutalomra számíthatnak 
Károly királytól. A fölfedezetlen világban temérdek arany 
és fűszer vár reájuk, melyből mindannyian busásan 
meggazdagodnak. 

Az — ékesszóló  — beszéd — az — elbizonytalanodott 
tengerészekbe néhány napra lelket öntött ugyan - de 
csak néhány napra! Magellán kemény szavai még jobban 
kidomborították a főkapitány  élethalál-fanatizmusát, 
amitől a legénység a leginkább tartott. A legnagyobb 
bajuk éppen az volt, hogy érzésük szerint a kapitány 
valamennyiük életét  feláldozhatónak vélte. Az 
elkövetkező napokban az emberek egyre 
civakodóbbakká váltak; hirtelen előkerültek a nemzeti 
előítéletek, mintha kardokat rántottak volna ki jól 
olajozott hüvelyeikből, és a döfések általában főként 
Magellán felé irányultak. A  kasztíliaiak megint 
rázendítettek a régi nótára, miszerint az admirális azért 
gondolkodik úgy, hogy a szoros megtalálásának csak a 
halál lehet az alternatívája, mert az a szándéka, hogy az 
egész expedíciót meghiúsítsa, és valamennyiüket 
pusztulásba vigye. Királyt dicsőítő beszéde nem egyéb 
fortélyos trükknél, mellyel Magellán az egész flottát 
öngyilkos csapdába akarja csalogatni. Akinek efelől 
bármiféle kétsége lenne, gondolja csak át, milyen 


útvonalon haladnak: déli irányba, és folyamatosan csakis 
dél felé, az örök hideg birodalmába, miközben mindenki 
tudja, hogy a Fűszer-szigetek és India nyugaton fekszik, 
ahol meleg van, napfény és fényűző gazdagság! 


Április elsején ilyen forrongó hangulat közepette készült 
a tisztikar és a legénység az év legszentebb napjára, 
húsvétvasárnapra. Magellánt e pillanatban kizárólag az a 
kérdés foglalkoztatta: ki az, aki hűséges hozzá, és ki az, 
aki nem? Ha a legénységből elegendő ember áll mellette, 
akkor megbirkózhat a tekintélyét ért eddigi legsúlyosabb 
kihívással. Ha viszont nincs elég támogatója, akkor a 
mindenre elszánt lázadók elfogják, megkínozzák, sőt 
lehet, hogy a szárnyvitorlafára fölakasztják. Megpróbálta 
fölmérni a reá leselkedő veszélyt, és óvatosan elkezdte a 
legénység tagjait egyenként kikérdezni. 


, Mézes szavakkal és nagy ígéretekkel - ahogy Ginés 
de Mafra utóbb fölidézte - /Magellán]l elmondta 
nekik, hogy a többi kapítány összeesküvést sző 
ellene, és megkérdezte tőlük, mit tanácsolnak. Ök 
azt válaszolták, hogy parancsa szerint fognak 
cselekedni. — Magellán... — nyíltan — elmondta a 
legénységnek, hogy az összeesküvők elhatározták, 
megölik őt, méghozzá húsvét napján, amikor partra 
száll, hogy részt vegyen a misén. Ő azonban 
közömbösséget fog színlelni, és mindennek ellenére 
elmegy a misére. Így is cselekedett, titkosan 
fölfegyverkezve partra szállt egy kicsiny, homokkal 
borított szigeten, ahol fölépítettek egy kis házat, 
hogy a szertartásnak otthont adjon." 


Magellán arra számított, hogy mind a négy kapitánya 
jelen lesz a húsvéti misén, de közülük csak egy, Luis de 
Mendoza, a Victoria kapitánya jött el. A levegő tele volt 
feszültséggel. ,Mindketten beszélgettek" - írja róluk 
Mafra, s mindketten pókerarcot vágtak, hogy érzelmeiket 


elrejtsék, majd együtt mentek a misére. A szertartás 
végén Magellán egyenesen Mendozának szegezte a 
kérdést: miért maradt távol a ceremóniától a többi 
kapitány? Mendoza elég sután azt válaszolta, hogy a 
többiek bizonyára betegek. 

Még mindig kedélyességet színlelve, Magellán 
vacsorára invitálta Mendozát, nyilvánvalóan azzal a 
szándékkal, hogy színvallásra késztesse a kapitányt. 
Mendoza a meghívást hűvösen visszautasította. Magellán 
rezzenéstelen arccal vette tudomásul kapitánya 
engedetlenségét, de már semmi kétsége nem maradt 
afelől, hogy ő is az összeesküvők közé tartozik 

Mendoza visszatért a  Victoriára, és a többi 
kapitánnyal együtt folytatta a Magellán elleni 
összeesküvés előkészítését, olyan módon, hogy egyik 
hajóról a másikra nagy csónakkal küldözgették az 
üzeneteket. A mise után egyedül Alvaro de Mesguita, a 
San Antonio nemrég kinevezett kapitánya jött át a 
Trinidad fedélzetére, hogy helyet foglaljon a 
főparancsnok  vacsoraasztalánál. Magellán az üres 
székeket meglehetősen baljós előjelnek tekintette. 

És ekkor a szerencse Magellán malmára hajtotta a 
vizet. , A —  Concepción kapitányának, Gaspar de 
Ouesadának a nagy csónakja, mely a lázadó hajók között 
hozta-vitte az üzeneteket, az erős áramlatban letért az 
útvonaláról, és a benne tartózkodó emberek legnagyobb 
rémületére magatehetetlenül, egyenesen a zászlóshajó 
és személy szerint Magellán felé sodródott, vagyis ahhoz 
az emberhez, akivel az üzenetvivők az adott helyzetben 
a legkevésbé sem kívántak találkozni. Legnagyobb 
meglepetésükre azonban a Trinidad legénysége - 
Magellán utasítására - kimentette őket az elszabadult 
nagy csónakból. De még ennél is meglepőbb volt, hogy 
az admirális igen barátságosan üdvözölte őket a 
zászlóshajó fedélzetén, mi több, kiadós lakomával 
kényeztette a társaságot, s gondoskodott arról, hogy a 
vacsorát borral bőségesen leöblíthessék. 


A lázadójelöltek éltek is a kínálkozó lehetőséggel, 
nyakalták a bort derekasan, és hamarosan arra a 
megállapításra jutottak, hogy igazán nincs miért 
tartaniuk a főparancsnoktól. Beszédes kedvükben még a 
Magellán elleni cselszövés részleteit is elfecsegték; 
biztosították a kapitányt, ha az összeesküvés sikerrel 
járna, őt bizony még ugyanazon az éjszakán elfognák és 
megölnék. 

Ettől . kezdve Magellán — minden érdeklődését 
elveszítette látogatói iránt, és azonnal hozzálátott, hogy 
fölkészüljön a  zászlóshajót fenyegető támadásra. 
Embereit újból kifaggatta, ki az, aki hűséges, és ki az, aki 
nem, és örömmel állapította meg, hogy legalábbis a 
Trinidad legénysége az ő oldalán áll, ha a lázadás 
elkerülhetetlenül kirobban, és a támadás valóban 
bekövetkezik. 


Ezen az éjszakán nagy volt a nyüzsgés a Conception 
fedélzetén. Ouesada kapitány leereszkedett egy nagy 
csónakba, és csendben átvitette magát a San Antonióra. 
A nagy csónakban lapulva vele tartott a sötét vízen Juan 
de Cartagena korábbi kapitány, az érsek törvénytelen fia, 
kudarcot vallott lázadó; Juan Sebastián Elcano veterán 
baszk tengerész, aki a Conception fedélzetmestereként 
szolgált, és harminc felfegyverzett tengerész. 

A sötétség leple alatt megszállták a San Antonio 
fedélzetét, kardokkal hadonászva berontottak a kapitány 
kabinjába, és a szerencsétlen Mesguitát kiráncigálták a 
fekhelyéről.  Mesguita korábban Cartagena hajóján 
szolgált, és szíve mélyén még most is őt tekintette 
feljebbvalójának. Kevés ellenállást mutatott, amikor a 
lázadók bilincsbe verték, és Gerónimo Guerra kabinjába 
vezették, ahol őrizet alá került. 

Addigra az egész hajón híre ment a lázadásnak, és a 
teljes legénység fölserkent. Juan de Elorriaga, a hajó 
fedélzetmestere, egy baszk tengerész, hősiesen próbálta 
Ouesadát a San Antoniótól távol tartani, még mielőtt a 


vérontás elszabadulna, Ouesada azonban nem volt 


hajlandó meghátrálni, ezért Elorriaga a 
contramaestréhoz, Diego Hernándezhez fordult, hogy 
adjon parancsot a legénységnek Ouesada 


megfékezésére, és verje le a lázadást. 

"Nem hiúsíthatja meg a tervünket egy ilyen őrült!" - 
ordította Ouesada, tudva, hogy innen már nincs visszaút 
Vadul rárontott Elorriagára, és tőrével négyszer 
beledöfött a testébe, mígnem végül Elorriaga, súlyos 
sebektől vérezve, összeesett. Ouesada azt hitte, hogy 
meghalt, de a hű tengerész még életben volt, noha talán 
jobb lett volna neki, ha ott a helyszínen kileheli lelkét, 
ahelyett, hogy a következő három és fél hónapban a 
Ouesada kezétől elszenvedett súlyos sebek miatt élet és 
halál között lebegve, kínoktól gyötörve múljon ki. 

Miközben kettejük közt folyt a harc, Ouesada emberei 
túszul ejtették Hernándezt, s így a hajó egy csapásra 
tiszt nélkül maradt. A megzavarodott legénység, anélkül, 
hogy bárkitől parancsot kapott volna rá, egyszerűen csak 
az életét féltve, megadta magát a lázadóknak. Egyikük, 
Antonio de Coca, a flotta könyvelője, tulajdonképpen 
csatlakozott a felkelőkhöz, akik az elkobzott fegyvereket 
az ő kabinjában tárolták. A lázadás első szakasza a 
tervek szerint végbement. 

Pigafetta, aki egyébként az egész utazás igen alapos 
krónikásának bizonyult, ezúttal vajmi kevés támpontot 
ad a lázadás nyomon követéséhez. Nyilván túl közel állt 
Magellánhoz, hogy a történéseket  átlássa. A 
főparancsnok  — hűséges embereként ellenállt a 
csábításnak, hogy bármit meghalljon vagy 
megismételjen, ami szeretett kapitányára nézve terhelő 
lehetett volna. A nagy és bölcs felfedezőről szóló 
magelláni mítoszt mindvégig emelkedett stílusban 
tálalta, ugyanakkor a Magellán körüli botrányokról és 
lázadásokról egész egyszerűen nem volt hajlandó 
tudomást venni. A Puerto San Julián-i dd$úmára vonatkozó 
egyetlen futólagos utalásában még a főszereplők neveit 


is összekeveri. Az a krónikás, aki sokszor a legapróbb 
részletekről is aggályos pontossággal beszámol, a 
lázadásról már csak az utazás után tesz említést, vagyis 
akkor, amikor már kellő biztonságban érzi magát ahhoz, 
hogy a körülötte lezajlott véres eseményeket egyáltalán 
szóba hozza. 


A lázadók a San Antoniót igen gyorsan hadihajóvá 
alakították át. Elcano, a baszk tengerész vette át a 
parancsnokságot, és a Magellánhoz hűnek látszó két 
portugált, Antonio Fernandest és Goncalo Rodriguest, 
valamint a kasztíliai Diego  Díazt haladéktalanul 
bebörtönözte. A lázadók Ouesada szolgáinak, Antonio de 
Cocának és Luis del Molinónak a vezetésével 
megrohamozták a hajó rakterét, éhes gyomrukat 
kenyérrel és borral tömték tele, és minden egyébbel, ami 
a kezük ügyébe akadt, majd a követőiket azzal 
jutalmazták, hogy őket is rászabadították a tiltott 
élelemkészletre. A történések egyik szemtanúja, Pedro 
de Valderrama káplán megesküdött arra, hogy mindenről 
be fog számolni Magellánnak, persze ha valaha is módja 
lesz rá. Mindeközben Elcano parancsot adott a 
lőfegyverek előkészítésére; elővették a szakállas 
puskákat és az  íjpuskákat, vagyis a korszak 
leghatékonyabb fegyvereit. Bárkinek, aki a renegát hajót 
megpróbálja megközelíteni, torkolattűzzel és halálos 
nyílzáporral kell szembenéznie. 

A lázadás, mint valami ragály, órákon belül átterjedt a 
másik két hajóra, a Concepciónra és a Victoriára, 
melynek kapitánya, Luis de Mendoza azóta neheztelt 
Magellánra, amióta a flotta Sanlúcar de Barrameda 
kikötőjéből kifutott. Idő kérdése volt csupán, hogy 
Cartagena, Ouesada és követőik közvetlenül Magellán 
személye ellen forduljanak. Egyedül a kasztíliai Juan 
Serrano parancsnoksága alatt álló Santiago maradt 
semleges. Ouesada e pillanatban úgy döntött, hogy a 


Santiagot békén hagyja; döntését a felkelők később 
igencsak megemlegették. 

Április másodikán Puerto San Julián kikötője a felkelő 
nap fényében csalóka nyugalomra ébredt. Az Armada de 
Molucca öt lehorgonyzott hajója csöndesen ringott a 
vízen, a legénység tagjai a hosszúra nyúlt éjszaka 
fáradalmait próbálták kipihenni. A főparancsnok a 
biztonságosnak  Ítélt  zászlóshajón, a Trinidadon 
tartózkodott. Amolyan hűségtesztként, azzal az ürüggyel, 
hogy friss víz vételezésére matrózokat vinne a partra, 
Magellán nagy csónakot menesztett a Ouesada és Elcano 
uralma alatt álló San Antonióhoz. Ahogy a Trinidad nagy 
csónakja a hajóhoz közelített, a lázadók elhessegették a 
matrózokat, és kijelentették, hogy a San Antonio már 
nem tartozik Mesguita vagy Magellán parancsnoksága 
alá; az irányítást a lázadó Gaspar de Ouesada vette át. 

Amikor a nagy csónak a felkavaró hírrel visszatért, 
Magellán rádöbbent, hogy súlyos helyzettel áll szemben, 
de a lázadás teljes kiterjedését még mindig nem mérte 
föl. Azt hitte, hogy nem három, hanem csak egy lázadó 
hajóval kell számolnia, és megint útnak indította a nagy 
csónakot, hogy felmérje a többi hajó legénységének 
hozzáállását. Fellegvárából, a San Antonio fedélzetéről 
Ouesada Így felelt: ,A királyért és saját magamért", és a 
Victoria, valamint a Conception követte őt. 

Hogy világossá tegye álláspontját, Ouesada a nagy 
csónakkal arcátlanul listát küldött a zászlóshajóra a 
követeléseivel. Jó okkal azt hitte, hogy bekerítette 
Magellánt, és megpróbálta a főparancsnokot megadásra 
kényszeríteni. Írásos üzenetében kijelentette, hogy 
átvette a flotta parancsnokságát, és az a szándéka, hogy 
véget vessen a mostoha bánásmódnak, melyet Magellán 
a tisztekre és a legénységre rótt. Továbbá: jobban fogja 
étkeztetni az embereket, nem teszi fölöslegesen kockára 
az életüket, és visszaviszi a flottát Spanyolországba. Ha 
Magellán elfogadja a követeléseket, írta Ouesada, a 
lázadók hajlandók a flotta vezetését visszaengedni neki. 


Ezek a követelések Magellán számára felháborítók 
voltak Teljesítésük esetén Spanyolországban szégyen és 
megaláztatás, Portugáliában kegyvesztettség, börtön és 
alighanem halál várna rá. Ilyen körülmények között 
feltehetően azt várták tőle, hogy totális támadást indít a 
San Antonio ellen, de Magellán önmérsékletet tanúsított. 
Visszaüzent, hogy hajlandó meghallgatni őket - a 
zászlóshajó fedélzetén, természetesen. A lázadók 
vonakodtak elhagyni a bázisukat, hiszen nem tudhatták, 
mi vár rájuk a Trinidad fedélzetén. Végül azt felelték, 
hogy csakis a San Antonión hajlandók Magellánnal 
találkozni. Legnagyobb meglepetésükre ebbe 
beleegyezett. 

Miután Ouesada és követői éberségét elaltatta, szép 
lassan támadásba lendült. Tárgyilagosan nézve a 
helyzetet, Magellán a lázadókkal szemben hihetetlen 
nagy hátránnyal indult. A flotta öt hajójából három a 
felkelők kezén volt, a kapitányok és a matrózok zöme 
ugyancsak az ő oldalukon állt. Demagóg érvekkel 
állították maguk mellé az embereket, és követeléseik 
érvényesítéséhez elegendő fegyverrel is rendelkeztek. 
Előnytelen helyzetében Magellán nem próbált meg az 
erőszakra erőszakkal válaszolni, ehelyett lépésről lépésre 
bomlasztotta szét a lázadást, anélkül, hogy saját magát 
nagyobb veszélybe sodorta volna, mint amekkorában 
már ténylegesen benne volt. 

Flottája helyreállítását azzal kezdte, hogy 
visszaszerezte a nagy csónakot, amely Ouesada 
közleményét szállította. A következő lépésként figyelmét 
arra összpontosította, hogy az elvesztett hajók közül 
legalább egyet újra megkaparintson, hogy aztán a többit 
is sorra vehesse. Úgy döntött, hogy nem a San 
Antonióval kezdi, ahol a lázadók alaposan elsáncolták 
magukat, hanem a Víictoriával, itt ugyanis a felkelők 
kevésbé elszántnak mutatkoztak, és nagyobb esély volt 
arra, hogy támogatókra tegyen szert. 


A Victoria  — az egész terv szempontjából 
kulcsfontosságúvá vált, és a visszaszerzésére Magellán 
cselt eszelt ki. Öt, gondosan kiválogatott tengerésszel 
megtöltötte a nagy csónakot, és utasította őket, hogy 
barátságos hozzáállást színlelve közelítsék meg a 
lázadókat. A tengerészek azonban bő ruháik alatt 
fegyvert viseltek, amit szándékukban állt használni is. 
Köztük volt Gonzalo Gómez de Espinoza, a tábori 
rendőrség  — parancsnoka, akinek a személye a 
küldetésnek automatikusan hivatalosságot kölcsönzött. 
Magellán egy levelet is küldött az embereivel Luis de 
Mendozának, melyben a Victoria kapitányát azonnali 
megadásra szólította fel. Ha Mendoza  ellenállna, 
hangzott a főparancsnok utasítása, azonnal öljék meg! 

Amint a nagy csónak látószögön kívül került, a 
főparancsnok a zászlóshajó legénységéből válogatott 
tizenöt, hozzá hű tengerésszel egy második csónakot is 
vízre bocsáttatott, s a különítmény parancsnokául Duarte 
Barbosát, a saját sógorát nevezte ki. 

Amikor az első nagy csónak a Victoria mellé evezett, 
Mendoza engedélyt adott az öt embernek, hogy 
fölmehetnek a fedélzetre. De  Mafra, a lázadást 
leghívebben megörökítő szemtanú a következőket Írja: 
"Mendoza, ez a bűnös dolgokban oly vakmerő ember, aki 
azonban túl meggondolatlan ahhoz, hogy a jó tanácsot 
megszívlelje, felszólította őket, hogy jöjjenek fel a 
fedélzetre, és adják át a levelet, melyet igen hanyagul 
kezdett olvasni, semmiképpen sem úgy, ahogy a helyzet 
komolysága megkövetelte volna." Más szemtanúk szerint 
Mendoza gúnyolódással és nevetéssel reagált, majd a 
levelet összegyűrte, és hanyag mozdulattal a tengerbe 
hajította. Ebben a pillanatban Espinosa, a rendőrtiszt 
szakállánál fogva megragadta, felrántotta a fejét, és tőrt 
döfött a torkába, miközben egy másik katona szúrt sebet 
ejtett a kapitány fején. Sugárban ömlött a vér, és 
kisvártatva a Victoria lázadó kapitánya élettelenül 
elterült a fedélzeten. 


Mendoza halálával Magellán az élethalál-versenyben 
lépéselőnyre tett szert. Alighogy a kapitány kilehelte 
lelkét, a második nagy csónak is a Victoria mellé siklott, 
és a Magellánhoz hű tizenöt tengerész megrohamozta a 
hajót. Ahogy Magellán számított rá, a Victoria 
legénysége csekély ellenállást tanúsított. Kapitányuk 
halála annyira megdöbbentette a lázadókat, hogy 
jámboran megadták magukat Magellán embereinek. 

Mintha a halott tengerésztiszt látványa nem lett volna 
elegendő sérelem a kasztíliaiaknak, Magellán utóbb 
mindenki szeme láttára fizette ki Espinosát és csatlósait 
a véres tett véghezviteléért. ,Ezért [az akcióért] a 
főparancsnok tizenkét dukátot adott Espinozának - 
emlékezett Sebastián Elcano, a lázadók egyike -, és a 
többiek hat-hat dukátot kaptak Mendoza és Ouesada 
járandóságából." Ennyit ér az életük?, tették fel 
maguknak a kérdést a kasztíliaiak. Pár dukátot 
mindössze? 

Magellán győzelmének jeleként Barbosa a Victoria 
árbocáról meglengette a főparancsnok zászlaját, 
Ouesada és a többi lázadó tudomására hozva, hogy a 
lázadásnak vége. Magellán a két szövetséges hajó között 
biztonságba helyezte a Trinidadot; egyik oldalról a 
Victoria, másikról a Santiago védelmezte a zászlóshajót. 
A három hajó együttes blokád alá vette a kikötő 
bejáratát; a lázadók kezén maradtak pedig mélyen 
visszahúzódtak a kikötőbe, menekülésre azonban nem 
sok esélyük maradt. 

Magellán azt várta, hogy Ouesada felismeri: a további 
ellenállás hiábavaló. A lázadás elbukott, és a felkelők 
vezérének most már nem a kiadósabb fejadagokért vagy 
a spanyolországi visszatérésért kell alkudoznia, hanem a 
saját, puszta életéért. Ouesada azonban nem adta fel. A 
Conception és a San Antonio a kikötő másik végébe 
húzódott, és a lázadók szándékairól semmilyen jelet nem 
adott. Megelőzendő, hogy bármelyikük is az éj leple alatt 
átcsússzék a blokádon, Magellán a zászlóshajót teljes 


harckészültségbe állította. Az őrséget megkettőzte, és 
parancsot adott , dárdák, lándzsák, kövek és más 
fegyverek bőséges készenlétbe helyezésére mind a 
fedélzeten, mind az árbocokon". Hogy emberei kedvébe 
járjon, és a további együttműködésnek megnyerje őket, 
a legénységet temérdek élelemmel látta el. Ugyanakkor 
figyelmeztette őket, semmiképpen nem hagyhatják, 
hogy a két bűnös hajó bármelyike a kikötőből a nyílt 
tengerre menekülhessen. 

Míg a többiek figyelme elterelődött, Magellán 
félrehívta egyik  tengerészét, és titokban igen 
veszedelmes feladatot bízott rá. A sötétség leple alatt a 
Concepciónra, Ouesada hajójának fedélzetére kellett 
lopóznia, hogy eloldja vagy legalábbis meglazítsa a 
horgonykötelet. Magellán úgy kalkulált, hogy az erőteljes 
éjszakai apály a Concepciónt az öböl bejáratát őrző 
blokád felé szívja, s így a három hajó számára remek 
feltétel adódik a meglepetésszerű támadásra. Az 
admirális fölkészült arra, hogy a rebellisek hajóját teljes 
tűzerővel üdvözölhesse. 

Késő éjszaka a Conception rejtélyes módon 
keresztülsodródott a kikötőn. Tekintve, hogy senki nem 
tudott Magellán ügyes fortélyáról, a művelet úgy festett, 
mintha a horgony a tengerfeneket szántaná. Idő kérdése 
volt csupán, hogy a Conception a zászlóshajó lőtávolába 
érjen, és kirobbantsa a tengeri csatát. 

A Conception fedélzetén a lázadás kezdett kifulladni. 
Ginés de Mafra, a hajó kormányosa, akit Mesguitával 
együtt túszként fogva tartottak, észlelte, hogy Ouesada 
lelkiismeret-furdalással küzd, de nem tudja rávenni híveit 
a lázadás véghezvitelére. , Összehívta a legénységet, és 
megkérdezte őket, hogy abban az esetben, ha nem 
tudnák véghezvinni azt, amibe belekezdtek, mit kellene 
tenniük, ha Magellán kezére kerülnének." A többi lázadó 
mindössze ennyit válaszolt: ,parancsait engedelmesen 
követni". 


Ouesadának egyetlen halvány reménye maradt: talán 
sikerül a  blokádon  átcsúsznia és elmenekülnie. 
"Parancsot adott a horgony felszedésére, de a dolog nem 
úgy sikerült, ahogy remélte, mivel az áramlat a hajót 
lesodorta a folyón, egyenesen a zászlóshajó felé, és ezt 
sem  Ouesada, sem a legénység nem tudta 
megakadályozni, a dühöngő víz miatt" - idézte fel az 
eseményeket De Mafra, anélkül persze, hogy rájött 
volna: miféle fortély sodorta a hajót ekkora veszélybe. 

Ouesada karddal és pajzzsal felfegyverkezve 
járőrözött a fedélzeten, remélve, hogy valamiképpen 
visszanyeri a hajó fölötti uralmát, vagy ha ez mégsem 
sikerülne, akkor talán képesek lesznek Magellán 
blokádján észrevétlenül átcsúszni. Ehelyett egyenesen a 
csapda kellős közepébe vitorláztak. 

Ahogy a Conception a zászlóshajóhoz közelített, 
Magellán fölkiáltott, , Felségárulás! Felségárulás!", és 
parancsot adott embereinek, helyezzék készenlétbe 
fegyvereiket. Amint Ouesada naója [hajója] elhaladt a 
zászlóshajó mellett, Magellán tűzparancsot adott, amitől 
azok, akik életüket áldozatként felkínálták, nyomban 
megjuhászodtak, és a fedélzet alá bújtak." 

A Trinidad hirtelen tüzet nyitott a közeledő hajóra, és 
ágyúgolyókat lövellt a Conception fedélzetére. , 0uesada 
állig felfegyverezve állt a fedélzeten, a zászlóshajóról 
dárdák röpültek felé, semmi kétséget nem hagyva afelől, 
hogy az életére törnek. Magellán, felismerve, milyen 
csekély ellenállást tanúsítanak a nao fedélzetén, számos 
emberével megrohamoztatta a hajót." Mielőtt még 
Ouesada emberei bármiféle ellenállást kifejthettek volna, 
a Trinidad tengerészei a  Concepciónt oldalról 
megcsákányozták, és a fedélzetre özönlöttek. 
Mindeközben a Victoria az ostromlott hajó 
tatfedélzeténél ugyanezt a manővert hajtotta végre. 

"Kiért harcolsz?" - kiáltották a támadók, elözönölve a 
Conception szűk fedélzetét 

A királyért - jött a felelet - és Magellánért!" 


A lázadók hirtelen pálfordulása alighanem az életüket 
mentette meg, mivel Magellán emberei egyenesen 
Ouesadára és belső körének tagjaira vadásztak, akik 
egyébként kevés ellenállást tanúsítottak. A támadók 
kiszabadították Mesguitát, az elmozdított kapitányt (és 
Magellán első unokatestvérét), a kormányossal, Ginés de 
Mafrával együtt. A puccs lényegében vértelenül zajlott le, 
De Mafra volt az egyetlen, akit súlyosabb sérülés 
fenyegetett, amikor egy ágyúgolyó, melyet a 7rinidadról 
lőttek ki, a lába között landolt, miközben ő bilincsbe 
verve ült a fedélzet alatt, közvetlenül a kiszabadítása 
előtt. 

Ouesada és belső körének letartóztatásával a 
Conception újra Magellán ellenőrzése alá került, s ezzel a 
Puerto San Julián-i éjféli lázadás szégyenteljes véget ért. 
Még a San Antonio fedélzetén tartózkodó Juan de 
Cartagena is feladta a lázadás  véghezvitelének 
reményét. Amikor a zászlóshajó a San Antonio mellé 
úszott, és Magellán azonnali megadást követelt 
Cartagenától, a lázadó kasztíliai szó nélkül 
engedelmeskedett, és hagyta, hogy vasba verve a 
Trinidad fedélzetére vigyék. 

Ezen a reggelen a főparancsnok csupán egyetlen 
hajót tudhatott magáénak, most ismét mind az öt az 
uralma alá tartozott. Jelentős számbeli fölényük ellenére 
a lázadók veszítettek, és a megpróbáltatásból Magellán 
minden korábbinál hatalmasabban került ki. Expedíciója, 
mely az imént még a legmélyebb válság szélén állt, 
folytathatta küldetése beteljesítését. 

Most, hogy a húsvéti lázadás véget ért, Magellán 
hozzálátott a büntetések kiszabásához. A lázadók 
kezdtek ráébredni, hogy bosszúja sokkal kegyetlenebb, 
mint akár a legvadabb vihar a tengeren. A főparancsnok 
először is utasította embereit, hogy készítsenek vádiratot 
Mendoza ellen, mely kimondja a lázadó felségárulását. 
Elrendelte , Mendoza  fölakasztását és testének 
fölnégyelését. Ez a bonyolult és groteszk művelet az 


áldozat fölakasztásával vette kezdetét, majd azzal 
folytatódott, hogy a delikvenst, mielőtt még megfulladt 
volna, levágták a kötélről. A hóhér vagy segédje ekkor 
fölhasította az áldozat gyomrát, kitépte a beleit, és 
bármilyen hihetetlen, a félájult áldozat szeme láttára 
elégette. Amikor az áldozat végül kilehelte lelkét, fejét és 
végtagjait testéről levágták, tartósítás végett és hogy a 
keselyűket távol tartsák, gyógyfüvekben megpárolták, 
majd az ily módon preparált végtagokat közszemlére 
tették. Egy másik változatban az áldozat karját és lábát 
négy lóhoz kötözték, a lovakat ellenkező irányokba 
megugrasztották, és a végtagokat lassú mozgással 
testéről letépték. 

Magellán mindkét módszer elemeit hasznosította. 
Mendozát a zászlóshajó fedélzetéhez rögzítették, a 
csuklója és bokája köré tekert köteleket súlyos tárgyak 
emelésére szolgáló csörlőkhöz csatlakoztatták. Megadott 
jelre a matrózok az emelő-karral forgatni kezdték a 
csörlődobot, mely a henger visszacsúszását gátló 
vájatokat is tartalmazott. A nyomás alá helyezett csörlő 
fokról fokra darabokra tépte Mendoza élettelen testét. 

Magellán elrendelte, hogy a testmaradványokat 
leköpdössék, — és közszemlére tegyék, mintegy 
emlékeztetőül, hogy így jár minden áruló. Luis de 
Mendoza tartósított testmaradványai hónapokon , át 
láthatók voltak Puerto San Juliánban, örök érvényű 
leckeként mindazoknak, akik valaha is lázadást 
forgatnának a fejükben. Ez a mai szemmel nézve 
hihetetlenül barbár gyakorlat a kor szokásainak 
megfelelően azokat próbálta jobb belátásra bírni, akik 
hajlandóságot éreztek a hatósággal — szembeni 
engedetlenségre. 

Magellán barbárságának mutatványai ezzel még nem 
értek véget; sőt, csak most kezdődött azon lázadók 
megbüntetése, akik a főparancsnok tekintélyét és Károly 
király becsületét megsértették. Talán még a kivégzésnél 
is hatékonyabb fegyelmezőeszköz volt a főparancsnok 


kezében: a kínzás. Az, hogy Magellán ehhez az 
eszközhöz folyamodott, korántsem volt szokatlan; ne 
felejtsük el, a spanyol inkvizíció kora volt ez, mely 
formálisan 1478-ban kezdődött, és  Tomás de 
Torguemada, az első nagyinkvizítor színre lépésével 
folytatódott. Sok európai számára Spanyolország 
nevének puszta említése az inkvizíció képeivel és a 
kínzások pokoli módszereivel társul, holott mindez 
korántsem csupán Spanyolországra korlátozódott. Mint 
ahogy a kínzásokat sem pusztán az eretnekség 
eseteiben alkalmazták, hanem más bűncselekményeknél 
is, például az uzsoránál, a homoszexualitás, a poligámia 
eseteinél és különösen a felségsértésnél, mely az állam 
elleni legsúlyosabb bűncselekménynek számított. 

Az inkvizíció nem hasonlítható a modern értelemben 
vett büntetőeljáráshoz. A vádlottat eleve bűnösnek 
vélelmezték; ha vonakodott bűncselekményét beismerni, 
azt súlyosbító körülményként vették figyelembe. A 
kínzás a visszatartott vallomás kicsikarására szolgált, és 
minél hamarabb megtört a vádlott, annál rövidebb volt a 
szenvedése. A kínzással kicsikart vallomást 
mindenesetre a legjobb bizonyítékként értékelték. 

A spanyol inkvizíciós eljárásról szóló egyik korabeli 
beszámoló fölidézi azt a félelmet és 
reményvesztettséget, amelyet Magellán áldozatai 
minden valószínűség szerint megtapasztalhattak. ,A 
spanyol inkvizíció kínzókamrája - Írja egy korabeli 
szemtanú - általában a föld alatt egy nagyon sötét 
teremben helyezkedik el, ahová különböző ajtókon lehet 
bejutni. Van egy emelvény, amelyen az inkvizítor, az 
inspektor és a titkár foglal helyet. Amikor a gyertyákat 
meggyújtják, és a kínzás alá vetendő személyt bevezetik, 
a végrehajtó I[...] is megjelenik, meghökkentő és 
félelmetes külsővel. Szorosan testhez simuló, fekete 
vászonöltözetet visel. Fejét és arcát hosszú, fekete 
csuklya rejti, melyen csupán két lyukat hagytak 
szabadon, hogy kilásson. Az egész jelenet arra szolgál, 


hogy a szerencsétlen nyomorultat testileg és lelkileg 
még nagyobb terrornak vessék alá, amikor meglátja, 
hogy olyan alak keze közé kerül, aki úgy fest, mint maga 
a megtestesült ördög." Magellán idejében a kínzás 
eleven és rettegett velejárója volt a mindennapi életnek, 
és —— hozzátartozott a  hajóskapitányok technikai 
arzenáljához, mellyel tengerészeiket igyekeztek 
kordában tartani. Törvényi és egyházi körítéseivel sokkal 
szisztematikusabb, kegyetlenebb és lélektanilag 
rombolóbb volt, mint a hagyományos korbácsolás. Még 
ha a fizikai fájdalmat az áldozat túl is élte, a pszichikai 
sérülések gyógyíthatatlan nyomot hagytak a lelkében. 
Magellán kínzási módszerei mélyen fölháborították a 
korabeli spanyol történetírókat, akik elborzadtak a 
főparancsnok brutalitásától, de nem azért, mert Magellán 
a torguemadai módszerekkel élt, hanem azért, mert a 
tortúrát spanyolokkal szemben alkalmazta. Azok között, 
akik  Magellánt a lázadás leverésekor bevetett 
módszereiért  följelentették, volt egy  Transylvanus 
Maximilianus nevű,;? aki a túlélőket sevillai visszatérésük 
után meginterjúvolta, és az események rekonstruálása 
alapján egész egyszerűen kijelentette, hogy Magellán 
törvénytelenül cselekedett. ,Senki, Károlyon és királyi 
tanácsán kívül, nem jogosult arra, hogy ezen méltóságok 
ellen főbenjáró büntetést szabjon ki." (Pigafetta, aki jelen 
volt a tortúránál, egyszerűen nem vett tudomást a 
barbárság igencsak kényelmetlen tényeiről, mint ahogy a 
lázadás minden más mozzanata fölött is szemet hunyt; a 
borzalmas kegyetlenség, ahogyan szeretett 


főparancsnoka a megkínzott emberekkel elbánt, a 
§ Maximilianus Transylvanus (Erdélyi Miksa), a spanyol királyi 
udvarban élő humanista 1523-ban megjelent - Pigafetta naplójának 
kiadatását tíz évvel megelőző - művének címe: Maximilianus 
Transylvanus felettébb élvezetes olvasmányul szolgáló levele a 
Salzburgban székelő főtisztelendő Érsek Úrhoz a Malaku-szigetekről 
és egyéb csodálatos dolgokról, amelyeket a spanyol hajósoknak V. 
Károly császár őfelsége kezdeményezésére újólag véghezvitt tengeri 
utazása fedezett fel. (A szerk.) 


Magellánt istenítő portréba aligha illett volna bele.) 
Korabeli történészek hangsúlyozzák, hogy Magellán 
áldozatai között spanyol tisztek is voltak, utalva ezzel 
arra, hogy ilyen módon Károly királyon és Kasztílián esett 
sérelem - íme a bizonyíték Magellán Spanyolországgal 
szembeni hűtlenségére -, de ez az érvelés megfeledkezik 
arról, hogy az áldozatok között portugálok is jócskán 
akadtak. 

A kínzás, nem kevésbé, mint a lázadó hajók 
visszaszerzésekor tanúsított rafináltság, fontos szerepet 
játszott abban, hogy Magellán a húsvéti lázadásnak 
véget tudott vetni. A tortúra alkalmazásával legénysége 
tudomására hozta, hogy diktátumainál csupán egyetlen 
rosszabb dolog létezik, nevezetesen az, ha akaratával 
szembeszegülnek, és ennek következményeit viselniük 
kell. A legénység elszántságának és bátorságának, 
melynek köszönhetően a földgolyót körbehajózták, és a 
világ peremén túlra is eljutottak, az egyik legfontosabb 
oka abban rejlett, hogy Magellán kényszerítette őket 
erre. A félelem volt embereinek egyik legfontosabb 
motivációja; a történtek után jobban féltek Magellántól, 
mint a tenger veszedelmeitől. 

A többi elkövető megbüntetésére Magellán Puerto San 
Juliánban világi inkvizíciót hozott létre, unokaöccsét, 
Alvaro de Mesguitát bízta meg a kimerítő eljárás 
lebonyolításával. Magellán először a San Antonio 
kapitányának nevezte ki Mesguitát, számos jól képzett 
kormányost és tengerészt mögéje utasítva a rangsorban, 
spanyolokat és  portugálokat egyaránt.  Mesguita 
mostantól Magellán halálosztó ügynökeként működött; ő 
döntött arról, ki a bűnös az árulásban, és kinek kell 
elszenvednie a következményeket. Nem csoda, hogy az 
emberek rühellették. 

Mesguita a portugáliai Estremozban született, Fernáo 
és Inés Goncalves de Mesguita fiaként; ők Magellán 
családjának anyai ágához tartoztak. Magellán az öt hajón 


nem ismert mást, aki hűségesebb lett volna hozzá, mint 
Alvaro. 

Mesguita két héten át mérlegelte a , bizonyítékokat", 
mielőtt ítéletet hirdetett. Az eljárás befejeztével - nem 
vitás, hogy Magellán utasítására - az egyik vádlottat 
viszonylag enyhe büntetéssel szabadon engedte. A 
szerencsétlen könyvelő, Antonio de Coca megúszta 
annyival, hogy megfosztották rangjától. Ám Andrés de 
San Martint, a megbecsült asztronómus-asztrológust, 
Hernando Moralest és a papot Mesguita felségárulásban 
bűnösnek találta. 

Az ítélet kétségkívül eltúlzott volt. Magatartásukat 
inkább az ijedtség, semmint az összeesküvés szándéka 
motiválta. A nyomozás közben San Martinnál például 
találtak egy expedíciós útitervet, amit egyébként miért is 
ne birtokolhatott volna a flotta főcsillagásza? San Martín 
azonban pánikba esett, és a térképet a vízbe hajította. Ez 
volt a fő bűne. És mit tett a pap azért, hogy hasonló 
bánásmódot érdemeljen ki? A vád szerint állítólag többen 
hallották, amint azt mondta, hogy ,a hajók elegendő 
készletekkel rendelkeznek" - ami egyébként megfelelt a 
valóságnak. A másik vádpont pedig úgy szólt, hogy ,nem 
volt hajlandó a főparancsnokkal azokat a titkokat 
megosztani, amelyeket a legénység tagjai gyónás 
közben elmondtak neki". Magellán valószínűleg azt 
feltételezte, hogy a pap be volt avatva az 
összeesküvésbe, mivel a tengerészek meggyónták neki, 
hogy mire készülnek. Ámde nem valószínű, hogy a 
lázadók bűnös dolognak tartották, amit tesznek, hiszen 
cselekedetüket a kétségbeejtő körülmények igazolták. 

A mondvacsinált kapcsolat e cselekedetek és a 
tényleges lázadás között arra enged következtetni, hogy 
Mesguita és Magellán az alapos nyomozás ellenére az 
árulásra kevés kiegészítő bizonyítékot talált, s 
mérgükben San Martint és a papot egyszerűen 
bűnbaknak kiáltották ki. San Martín kiemelkedő 
navigációs szakismereteit legalább 1512 óta gyakorolta, 


amikor Ferdinánd királyi kormányossá nevezte ki őt. 
Később két alkalommal megpróbálta elnyerni a királyi 
főkormányosi posztot Habár Károly király sokáig mellőzte 
őt, Ruy Faleiro elmozdítása után mégis San Martín lett az 
Armada de Molucca asztronómus-asztrológusa. 
Szakértelme, nemes jelleme, a busás fizetés, amit 
kapott, és a király szolgálatában töltött hosszú idő mind 
ellentmondani látszik a neki tulajdonított lázadó 
szerepkörnek. Ouesadával, Cartagenával és a többi 
összeesküvővel ellentétben San Martínnak nem voltak 
kapitányi ambíciói, és Magellánnal szemben semmiféle 
haragot nem táplált magában. A legsúlyosabb terhelő 
bizonyíték" . abban a szerencsétlen pillanatban 
keletkezett, amikor pánikba esett. Ám ez a botlás 
elegendő volt ahhoz, hogy arra a sorsra ítéltessen, 
amelyről sokan úgy vélekedtek, hogy rosszabb a 
halálnál. 

Mesguita San Martint az inkvizíció leggyakoribb 
büntetésére ítélte: a rettenetes strappadóra. A strappado 
a kínszenvedés öt stádiumát foglalta magában. Először 
az áldozatot levetkőztették, csuklóját hátrakötözték, és 
fenyegetni kezdték, hogy vallomást csikarjanak ki belőle. 
Ha ezt megtagadta, jött a második fokozat. Ekkor az 
áldozat hátracsavart karját egy emelőcsiga segítségével 
fölfelé húzták, úgy, hogy a talpa rövid időre eltávolodjék 
a talajtól. Majd újabb lehetőséget kínáltak a 
vallomástételié. Ha ezt is megtagadta, jött a strappado 
harmadik — fokozata, amikor is hosszabb időre 
függesztették föl az áldozat testét; ilyenkor a válla 
kiugrott helyéről, és az áldozat karja rendszerint eltörött. 
Újabb lehetőség kínálkozott a vallomástételre. Ha a 
megkínzott személy még mindig nem volt hajlandó 
kielégítő vallomást tenni, számítania kellett a negyedik 
fokozatra: testét  fölfüggesztették, és erőteljesen 
rángatták, ami pokoli fájdalmakat okozott. Kevés áldozat 
akadt, aki eddig a pontig vallomás nélkül kitartott volna. 
Ha mégis, akkor elrendelték a  stírappado ötödik 


fokozatát, amikor súlyokat akasztottak az áldozat 
lábfejére, méghozzá akkorákat, amelyek gyakran elég 
nehezek voltak ahhoz, hogy a végtagokat a meggyötört 
testről leszakítsák. 

Andrés de San Martín a strappado mind az öt 
fokozatát végigszenvedte. 

Magellán  inkvizíciójának utolsó, legborzalmasabb 
szakaszában ágyúgolyókat akasztottak San Martín 
lábfejére, és ezekkel a terhekkel súlyosbítva iszonyú 
fájdalmakat okoztak a felfüggesztett áldozatnak. Egy 
korabeli beszámoló így írja le a strappado utolsó fázisát: 
"A rab kezét hátrakötötték, és súlyokat helyeztek a 
lábára, majd olyan magasra felhúzták, hogy a feje az 
emelőcsigához ért. Bizonyos ideig ebben a helyzetben 
tartották, és a lábára kötött súlyok az inait és a 
végtagjait iszonyatosan meghúzták, majd hirtelen 
rántással  kilazították a kötelet, s az áldozatot 
leengedték, de úgy, hogy a lába ne érje a földet." 

Miután ezeket a kínzásokat San Martín elszenvedte, 
alighanem azért esdekelt, hogy inkább végezzék ki, 
semmint hogy további strappadót ki kelljen állnia. Az is 
lehet, hogy elájult, viszont tény, hogy a tortúrát végül is 
túlélte. Csodával határos módon fölépült, annyira, hogy 
visszatérhetett asztronómus-asztrológusi 
foglalkozásához, de ettől kezdve rettegett Magellántól és 
az Armada egész vállalkozásától. 

Hernando Moralesra Mesguita és Magellán még 
súlyosabb büntetést szabott ki, mint San Martínra. A 
beszámolók ugyan csak arról szólnak, hogy végtagjait 
,kificamították", de a procedúra, amelynek alávetették, 
olyan súlyos volt, hogy a szerencsétlen kormányos 
belehalt sérüléseibe; a Mesguita és Magellán keze által 
okozott  kínszenvedéseket csak elképzelni tudjuk. 
Moralest alighanem az inkvizíció korának egy ugyancsak 
gyakran alkalmazott módszerével kínozták halálra; a 
pokoli találmányt ,Falónak" nevezték. Az áldozatot fém- 
rudakkal egy üreges padhoz rögzítették, úgy, hogy a 


lába magasabban legyen, mint a feje. , Ahogy ebben a 
pozitúrában feküdt - mondja egy korabeli beszámoló -, 
karjait, combját, sípcsontját körbetekerték kicsiny 
kötelekkel vagy  zsinegekkel, melyeket egymástól 
egyenlő távolságra csavarokkal rögzítettek. A zsinegek 
csontig hatoltak, olyan mélyre, hogy már nem is 
látszottak. Az áldozat szájára és orrlyukaira vékony 
vászondarabokat helyeztek, úgy, hogy a szerencsétlen 
alig kapott levegőt, és mindeközben vékony sugárban, és 
nem cseppenként, vizet engedtek a szájába, aminek 
következtében a szövetdarab lecsúszott a torkán, 
lehetetlenné téve a légzést; szája vízzel, orrlyuka a 
nedves szövettel telt meg, és így a nyomorult olyan 
állapotba került, mint aki utolsókat lélegezve, szörnyű 
kínok között haldoklik. Amikor ezt a vászondarabot 
kihúzták a torkából, ami gyakran előfordult, hiszen arra 
akarták rábírni, hogy válaszoljon a kérdésekre, a 
rongydarab nedves volt és véres, és úgy festett, mintha 
a beleit húzták volna ki a száján keresztül." Aki ezt a 
tortúrát átélte, függetlenül attól, hogy ártatlan volt-e 
vagy sem, rendszerint rászánta magát a vallomástételre, 
ahelyett, hogy újabb, hasonló kínszenvedéseknek tegye 
ki magát. 

A strappado és a vízpróba az inkvizíció által gyakorta 
használt, jól ismert, mondhatni , hivatalos" procedúrának 
számított, léteztek azonban törvénytelen módszerek is, 
és San Martínnal, Moralesszel és a pappal szemben nagy 
valószínűséggel ezeket is alkalmazták. Majdnem biztos, 
hogy éheztették őket. Aludni valószínűleg nem hagyták 
őket. De alighanem a Puerto San Julián-i kikötőt borító 
temérdek sót is felhasználtak kínzásukhoz; lábukat 
megkötözve hosszú időre kifektették őket a partra, 
miközben egy kecske vagy egy guanakó nyalta a 
talpukat, szörnyű kínszenvedéseket okozva, viszont 
semmiféle nyomot nem hagyva az áldozatok testén. 

Amikor az inkvizíciós katarzis valamelyest 
alábbhagyott, Mesguita (Magellán áldásával) a többi 


vádlottat - összesen negyven embert - halálra ítélte. 
Tömeges kivégzés fenyegetett, ugyanakkor az is 
nyilvánvaló volt, hogy a negyven halálra ítélt ember 
nélkül az expedíció nem folytatódhatna. A hidegvérű 
megtorlás ellenére valószínűtlen volt, hogy Magellán 
negyven embert kivégeztessen, méghozzá olyanokat, 
akik közül sokan, röviddel a zendülés kezdete után, 
elfordultak a lázadóktól. 

Az admirálisnak sikerült a parancsnoksága alá tartozó 
valamennyi embert - kapitányt és matrózt egyaránt - 
félelemben tartania. Károly király az 1518. március 22-én 
kelt levelében korlátlan felhatalmazást adott 
Magellánnak az Armada teljes személyi állománya fölött; 
ez volt ,a kötél és a kés hatalma". Magellán 
bebizonyította, hogy valóban élet-halál uraként áll azok 
fölött, . akiket a parancsnoksága alá rendeltek. 
Zsarnokságát azonban olyan végletekig vitte, hogy még 
a hatalom illúzióját sem volt hajlandó megadni 
kapitányainak, akik elégedetlenségüket a közönséges 
matrózokkal is megosztották, s ilyen módon a lázadás, 
majd az azt követő iszonyú megtorlás elkerülhetetlenné 
vált. Azzal, hogy az expedíció minden egyes apró 
mozzanatát személyesen kontrollálta, és mereven 
elutasított minden javaslatot, mely kissé is eltért az 
elképzeléseitől, Magellán a kapitányaiban a 
tehetetlenség érzetét keltette, s nem csoda, hogy 
alárendeltjeinek dühe idővel ellene fordult. Magellán 
makacsul ragaszkodott a döntéseihez, és ritkán vette a 
fáradságot ahhoz, hogy bárkit is meggyőzzön. 
Folyamatos hivatkozásai Károly királyra, amikor a 
legnagyobb veszedelmek közepette sok ezer mérföldes 
távolságra voltak Spanyolországtól, üresen csengtek - 
főként úgy, hogy mindez egy portugál szájából hangzott 
el. 

Abban a hitben, hogy abszolút hatalmát végül is 
sikerült "kétségbevonhatatlanná tennie, Magellán a 
negyven fogoly halálos ítéletét kényszermunkára 


változtatta. Közöttük volt Elcano, a baszk fedélzetmester, 
akinek később alkalma adódott, hogy a főparancsnokon 
bosszút álljon. A halálos büntetés alól fölmentett 
emberek meglehetősen vegyes érzelmekkel tekintettek 
ezután arra az emberre, aki a sorsukat a kezében 
tartotta. Egyfelől kimondhatatlanul megkönnyebbültek, 
hogy a fölakasztástól, fölnégyeléstől vagy más borzalmas 
halálnemtől megmenekültek, ám a hosszú tél, mely 
Puerto San Juliánban a mindennapos 
megpróbáltatásokkal és veszedelmekkel együtt rájuk 
várt, nem sok jóval kecsegtetett. A parton a 
főparancsnoknál egyébként alig kegyetlenebb 
kannibálok támadásaitól kellett tartaniuk, akik 
tudvalevően fölfalták áldozataikat; odakint, a tengeren a 
szörnyű viharok leselkedtek hajóikra. A szökés lehetetlen 
volt; segítség nélkül a zord éghajlati viszonyokat senki 
nem élte volna túl. Egyetlen esély maradt számukra: 
rabszolgaként alávetni magukat Magellán zsarnoki 
hatalmának, még akkor is, ha a kíméletlen főparancsnok 
a világ peremén túlra vezeti őket. 

Két fontos kivétel volt az általános kegyelem alól: 
Gaspar Ouesada, a felkelés egyik vezetője és a San 
Antonio kapitányának gyilkosa, valamint a szolgája, Luis 
del Molino. Magellán ragaszkodott Ouesada 
kivégzéséhez.  Molinónak pedig brutálisan egyszerű 
választási lehetőséget kínált: vagy őt is kivégzik a 
kapitányával együtt, vagy megmentheti a saját életét, ha 
lefejezi a kapitányát. Ha az utóbbit választja, Molino a 
spanyol magatartási és erkölcskódex feudális időkbe 
visszanyúló legalapvetőbb tételét sérti meg. Ahogy 
Magellán számított rá, Molino elfogadta a kegyetlen 
alkut. 

A teljes legénység színe előtt Ouesada letérdepelt a 
Trinidad fedélzetére, Molino megállt fölötte, pallossal a 
kezében. Kérte kapitánya bocsánatát, de nem kapta 
meg. És ekkor egyetlen hatalmas csapással levágta 
Ouesada fejét. Mintha ez még mindig nem lett volna 


elegendő az arra a napra rendelt mészárlásból, Magellán 
parancsot adott Ouesada testének felakasztására és 
felnégyelésére. A testmaradványokat, akárcsak pár 
héttel korábban Mendoza szétszakított testét, elrettentő 
figyelmeztetésként közszemlére tették. 

Néhány nappal később Magellán fölfedezte, hogy 
Cartagena, az egyetlen életben maradt kapitány, egy 
pappal, Pero Sánchez de la Reinával újabb lázadást 
próbál előkészíteni. A pap, eredeti nevén Bemard de 
Calmette, Dél-Franciaországból származott, és káplánnak 
szegődött a San Antonio fedélzetére; a spanyol nevet 
azért vette föl, hogy a legénységgel könnyebben 
érintkezzék Elég meglepő volt, hogy Magellán véres 
megtorlása után bárki is újabb lázadáson törje a fejét, 
hiszen túl sok követőre a tengerészek soraiból aligha 
számíthatott, Cartagena azonban majdnem annyira 
önfejű volt, mint Magellán. 

A főparancsnok újabb hadbíróságot hívott össze. 
Először mindkét összeesküvőt ki akarta végeztetni, 
hiszen Cartagenának ez már a harmadik lázadási 
kísérlete volt, de aztán mégiscsak mérlegelni kezdett. 
Nem engedheti meg magának, gondolta végig, hogy egy 
papot - még ha lázadó is - halálra ítéljen. Cartagena 
esetében pedig a Fonseca érsekhez fűződő vérségi 
kötelékek megfontolásra intették, és visszatartották őt 
az olyan súlyos fegyelmező akciótól, mint a kivégzés 
vagy a tortúra alkalmazása. Ehelyett a papnak és 
Cartagenának sokkal rosszabb sorsot eszelt ki. Ugy 
döntött, hogy a flotta tovább-indulásakor ott hagyja őket 
a Puerto San Julián-i vadonban. 

Mindent összevetve Magellán magatartása a lázadás 
alatt és után egy Machiavellinek is becsületére vált volna 
- fondorlatos és számító, amikor lehetséges, de brutális, 
ha az szükséges. Túlélte a próbatételt, és 
győzedelmesen került ki belőle. 

Magellán, aki hajója felszereltségét illetően mindig 
tökéletességre törekedett, most minden figyelmét a zajló 


események miatt elhanyagolt flottára irányította. A hajók 
siralmas állapotban voltak, a vitorlák és a csarnakzat 
zűrzavaros összevisszaságban, a rakterek bűzösen, a 
hajótestek lékekkel tarkítva vártak a nagyjavításra. 
Magellán elrendelte a hajók kiürítését és a teljes 
nagytakarítást. Ez a terhes kötelezettség azt jelentette, 
hogy az összes készletet ki kellett rakodni, még a 
kőballasztokat is, melyeket aztán tengervízzel lemostak 
A negyven lázadó láncra verve a legnehezebb munkát 
végezte; ők működtették a szivattyúkat, nehogy a hajók 
elmerüljenek, amíg az ácsok az Armadát újra tengerre 
alkalmassá varázsolták. Amikor a hajók kiürültek, a 
matrózok fölsikálták a rakteret, ecettel lemosták a 
fafelületeket, hogy a mindenütt jelen levő, makacs 
szennyeződéseket eltávolítsák, majd visszahelyezték a 
ballasztokat. 

Így telt el a nyomorult tél, napról napra, óráról órára, 
folyamatos munkával, miközben az emberek a kegyetlen 
hidegben igyekeztek valahogy melegen tartani magukat, 
hogy ebben a falak nélküli, távoli börtönben elviseljék az 
életet. Magellán személyesen ellenőrizte a végrehajtást, 
és az volt a szándéka, hogy a rabokat mindaddig láncon 
tartja, amíg a flotta tavasszal el nem hagyja Puerto San 
Juliánt. 

Mire eljött az ideje, hogy a készleteket visszarakodják, 
rá kellett döbbenniük a sevillai gyertyaárusok csalásaira. 
A számlák másfél évre elegendő készletről tanúskodtak 
ugyan - ennyi idő alatt mindenképpen el kellett érniük a 
Fűszer-szigeteket -, a hajók rakterei azonban ennek a 
mennyiségnek mindössze egyharmadát tartalmazták Az 
aggasztó felismerés más fényt vetett az expedíció 
további sorsára, Magellán ugyanis rájött, hogy az 
élelemtartalékuk nagy valószínűséggel elfogy, mielőtt 
még célhoz érnének. Az emberek újra vadászni kezdtek, 
hogy pótolják a hiányokat, de mindeközben a meglévő 
élelmet majdnem olyan gyorsan fogyasztották, mint 
amilyen gyorsan a készleteket feltöltötték. A szorult 


helyzetből egyetlen kiút kínálkozott: a tomboló viharok 
ellenére mielőbb újra nekivágni a tengernek. 


HATODIK FEJEZET 


Hajótöröttek 


Köd és hó és jeges ár, 
AÁrboc-magas jéghegyek, 
Tenger vize smaragdzöldre 
Festi át a kék eget. 


A Fűszer-szigetek felé vezető szoros megtalálása mindig 
is elsődleges cél volt Magellán szemében, de az ősz 
közeledtével a szándék valóságos rögeszméjévé vált 
Április végéri, amikor a zord idő hirtelen odébbállt, a 
főparancsnok sietve felderítőegységet menesztett a 
titokzatos vízi út felkutatására. A feladatra a Santiagot 
választotta ki, a legépebb hajót, Juan Rodriguez Serrano 
kapitánnyal az élen. , Szorgalmas ember, aki soha nem 
pihen" - mondta róla legénységének egyik tagja. Serrano 
a pályafutásának legnagyobb kihívása előtt állt. 

Ha sikerülne megtalálnia a szoros bejáratát, a 
visszafelé úton, Puerto San Julián felé hasonló veszélyek 
várnának rá, mint odafelé. Vad viharok a tengeren vagy 
kannibálok a szárazföldön - ugyanolyan katasztrófa 
mindkettő. És a lázadás csábítása; az, hogy egyszerűen 
elvitorlázzanak - akár Spanyolország felé, akár keletre, a 
szoroson át -, lehet, hogy ellenállhatatlannak bizonyul a 
Santiago legénysége számára. Magellán azzal fojtotta el 
a menekülés gondolatát, hogy a Santiago ellátmányát a 
minimumra korlátozta, ugyanakkor Serranónak 
százdukátos jutalmat helyezett kilátásba, ha az expedíció 
megtalálja a szorost; a kapitány a jutalmat 
természetesen csakis a visszatérése után vehetné át. 

Nyugodt időjárás mellett a misszió elég kecsegtetően 
indult. Május 3-án Puerto San Juliántól mintegy hatvan 
mérföldre Serrano ígéretes kis öblöt fedezett föl, melyről 
a közelebbi szemrevételezésénél kiderült, hogy egy folyó 


torkolata. A Santa Cruz nevet adta a folyónak. Több mint 
háromszáz évvel később, 1834-ben az ifjú Charles 
Darwin látogatott el a Santa Cruz folyóhoz Őfelsége 
Beagle nevű  felfedezőhajójának a fedélzetén, és 
hasonlóan hívogató kép tárult elé. Á folyó, ahogy Darwin 
Írta, , 300-400 láb széles volt általában, és a közepén 17 
láb mély... A víz gyönyörű kék, de némi tejszerű 
árnyalattal, és nem annyira áttetsző, mint amilyenre az 
ember első látásra számított." 

A Santiago legénysége hamar fölfedezte, hogy a 
Santa Cruz folyó és környéke még Puerto San Juliánnál is 
bőségesebb táplálékot kínál, és Serrano úgy döntött, 
hogy hat napot halászattal és elefántfóka-vadászattal 
töltenek. A szoros megtalálásának sürgető feladatát 
alapul véve ez a döntés legalábbis különösnek 
nevezhető. Lehet, hogy a lázadás nyomasztó emlékeihez 
sem ő, sem az emberei nem kívánkoztak a szükségesnél 
hamarabb visszatérni, de az is lehet, hogy nem akarták 
kockára tenni az életüket a nyílt tengeren. 

A békés pihenő után a Santiago újra vitorlát bontott, 
és a szoros után kutatva dél felé haladt tovább. Május 
22-én föltámadt a szél, és a tenger kavarogni kezdett, 
úgy dobálva a hajót, mint egy hajótörésből visszamaradt 
jókora roncsdarabot. Az Armada útja során jó pár 
tomboló szélvihart megtapasztalt, de amit a kis 
Santiagonak ki kellett állnia, az mindegyiken túltett. 
Ráadásul a legénységnek ezúttal magára maradva 
kellett szembenéznie a pusztító elemi csapással. 

Serranónak még arra sem maradt ideje, hogy a 
vitorlákat bevontassa. A megvadult tenger kíméletlenül 
ostromolta a hajót, a legénység legnagyobb rémületére. 
Serrano megpróbált szélirányba állni és kikeveredni a 
viharból, de rettenetes széllökések tépkedték a 
vitorlákat, és a hullámok addig döngették a 
kormánylapátot, amíg az föl nem mondta a szolgálatot. A 
Santiago kormányozhatatlanná vált, egy olyan vihar 
kellős közepébe sodródott, amely ráadásul még csak 


most kezdett igazából tombolni. Szinte semmi remény 
nem maradt a menekülésre; a helyzet kétségbeejtő volt. 

Es ekkor a vihar még nagyobb erőre kapott; a 
tehetetlenül sodródó hajót a szelek a sziklás part felé 
taszították: a legénység okkal érezhette magát a halál 
torkában. Serrano minden hajóskapitány lázálmával 
szembesült: a borotvaéles sziklák  fölhasítják a 
hajótestet, és az lassan megtelik vízzel. Szerencse volt a 
szerencsétlenségben, hogy mielőtt ez megtörtént volna, 
a Santiagot partra vetették a hullámok. A legénység 
tagjai, összesen harminchétén, egyenként fölmásztak az 
orrárbocra, és onnan a sziklás partra ugrottak. Ahogy a 
hajót elhagyták, a Santiago darabokra tört, és a vihar az 
összes létfontosságú készletüket - bort, kétszersültet, a 
frissen kifogott elefántfókákról nem is beszélve - 
elsodorta. Hihetetlen, hogy a legénység valamennyi 
tagja túlélte a katasztrófát, de amikor a halálos 
rémületből valamelyest  felocsúdtak, és életben 
maradásukért hálát adtak Istennek, hamarosan rá kellett 
döbbenniük, hogy kétségbeejtő helyzetbe kerültek. 
mérföldnyire vetette partra; étel, tűzifa és ivóvíz nélkül, 
dermesztő hidegben. Az emberek fáztak, végtelenül 
elcsigázottak voltak, és éhezés várt rájuk. A 
főparancsnokuknak tett ígéretüket nem teljesíthették. A 
Puerto. San Juliánba visszavezető szárazföldi út 
szemlátomást hatalmas akadályokkal volt tele: hó 
borította hegyekkel és a három mérföld szélességű Santa 
Cruz folyóval. 

A hajótöröttek nyolc napot töltöttek többé-kevésbé 
ugyanabban a térségben: tévelyegve, csüggedten és 
roncsdarabokra várva, melyeket a hullámok hátha partra 
vetnek, de a tenger a Santiago maradványaiból csak 
néhány törött deszkát lökött a fövényre. Zöldségeken 
éltek, és azon a pár kagylón, amit nagy nehezen sikerült 
kihalászniuk. Megpróbáltak valami tervet kieszelni. A 
kifogott deszkákat átvonszolhatnák a hegyeken, és a 


folyóparthoz érve tutajt ácsolhatnának, hogy átkeljenek 
a vízen. A folyó mindössze néhány mérföldre északra 
húzódott, ám a feladat így is leküzdhetetlennek látszott. 
A palánkok zömét maguk mögött hagyták, és szárazföldi 
meneteléssel töltött négy gyötrelmes nap után a 
kimerült legénység végül a szélesen elterülő folyó 
partjához ért. Az időjárás valamelyest megszelídült, és a 
folyót szemügyre véve örömmel állapították meg, hogy a 
víz halakban bővelkedik. Ugy tűnt, legalábbis éhen 
halniuk nem kell. 

Mivel elegendő deszkájuk ahhoz nem volt, hogy az 
összes ember elszállítására alkalmas tutajt ácsoljanak, a 
hajótöröttek két csoportra oszlottak. A nagyobbik csoport 
- harmincöt fő - letáborozott a folyó partján, míg két 
keménykötésű ember, akiknek a neve nem szerepel a 
krónikákban, tutajra szállt. Az volt a szándékuk, hogy 
átkelnek a folyón, és a többi utat szárazföldön teszik 
meg, hogy Puerto San Juliánból segítséget kéljenek. 
Vállalásuk rendkívüli kockázatokkal járt. A kicsiny tutajjal 
átszelni a három mérföld széles folyót már önmagában is 
nagy merészséget és ügyességet követelt, de az igazi 
megpróbáltatás ezután következett: végeláthatatlan 
menetelés a fagyban, úgy, hogy az élelmet a puszta 
földből kellett kikaparniuk. 

A kéttagú, bátor előőrs a kezdetleges tutajjal 
leküzdötte a széles folyót, majd a túlsó parton nekivágott 
a szárazföldnek Puerto San Julián felé. Először a 
partvonalat követték, arra számítva, hogy táplálék 
gyanánt kagylókat gyűjthetnek, de  előrejutásukat 
hatalmas mocsár akadályozta, ezért kénytelenek voltak 
a szárazföld belseje, azaz a dombok és hegyek felé 
menetelni, ahol páfrányokon és gyökereken tartották 
fönn magukat, miközben a cudar hidegtől csontig 
átfagytak. Tizenegy rettenetes napon át tartott a 
megpróbáltatás, és amikor szakadtan, elcsigázottan 
végre elérték Puerto San Juliánt, saját tengerésztársaik is 
alig ismertek rájuk. 


Miután a hajótöröttek valamelyest magukhoz tértek, 
részletesen beszámoltak a Santa Cruz folyó túlpartján 
rekedt társaik kétségbeejtő helyzetéről. 

Magellánnak nem volt más választása, mint hogy a 
Santiago — bajba jutott harmincöt  tengerészének 
segítségére siessen. A főparancsnok nem akart a 
viharban még egy hajót kockára tenni, ezért azon a 
hegyi úton, amelyen a két túlélő átverekedte magát, egy 
huszonnégy főből álló mentőalakulatot indított útnak, 
borral és kétszersülttel fölszerelkezve. , Hosszú volt az 
út, hetvenkét mérföld, és az ösvény alig járható, tele 
tüskékkel - számol be a mentőcsapat gyötrelmeiről 
Pigafetta. Az emberek négy napig voltak úton, 
éjjelenként bokrokban aludtak. Ivóvizet nem találtak, 
csak jeget, s ez igencsak megnehezítette a dolgukat." Se 
folyóra, se forrásra nem bukkantak, ezért a fölolvasztott 
havat használták ivóvízként. A vadonban töltött 
kegyetlen napoktól végletekig legyengülve a 
mentőcsapat tagjai végül ráleltek kétségbeesett 
társaikra, akik a Santa Cruz folyó partján táboroztak. 
Megrendítő találkozás volt ez: végsőkig elcsigázott 
emberek a világ végén, halálra váltan, reményvesztetten 
egymás karjába omlanak, mert mégiscsak fölcsillan 
számukra a túlélés reménye. 

A Santiago partra vetett roncsaiból kicsiny tutajt 
ácsoltak, és a mentőcsapat tagjai a túlélőket két-három 
fős csoportokban átszállították a folyón. Minden egyes 
forduló több órát vett igénybe, és tele volt halálos 
veszedelemmel, de csodával határos módon mindenki 
átjutott az északi oldalra. Ezzel persze még messze nem 
voltak biztonságban, hiszen előttük állt a Puerto San 
Juliánba vezető többnapos szárazföldi menetelés. Ahogy 
Magellán ha aggódva is, de a mentőexpedíciótól elvárta, 
a harmincöt hajótörött és a segítségükre siető 
huszonnégy bajtárs, főként a bortól és a kétszersülttől 
fölerősödve,  átküzdötte magát a  patagóniai tél 
kíméletlen hóakadályain. Nagyjából egy hét elteltével 


egyenként előbukkantak a Puerto San Juliánt körülvevő 
erdőből. Rendíthetetlen akaraterőtől hajtva a 
megpróbáltatást mindannyian túlélték. 

Magellán rengeteg étellel és borral fogadta a 
kimerülten támolygó embereket, és hősként kezelte 
mindannyiukat. 

A Santiago hajótörése és a bajba jutott legénység 
hányattatása sokkal mélyebben megviselte, mint a 
húsvéti lázadás minden véres eseménye együttvéve. , A 
nao elvesztése miatt Magellán nagyon bánkódott - 
emlékezik De Mafra -, jóllehet ez nem a kormányos 
hibája volt, mivel ezen a partszakaszon nyolcölnyi az 
árapálymozgás, és ez okozta a katasztrófát, és a nao 
emiatt futott zátonyra." 

Magellán nemcsak a Santiago pusztulásának ténye 
miatt aggódott, noha ez is súlyos veszteség volt, hanem 
ennél is jobban tartott a hajótörés érzelmi 
következményeitől. A katasztrófa  fölerősítette a 
legénységben azt a félelmet, hogy a főparancsnok olyan 
expedícióba vezeti őket, amelyben — mindannyian 
odaveszhetnek, jóval azelőtt, hogy a Fűszer-szigeteket 
elérnék. Annak érdekében, hogy a megmaradt négy hajó 
fölötti teljes kontrollját biztosítsa, Magellán gondoskodott 
arról, hogy parancsnoki pozícióba kizárólag végsőkig 
megbízható, hozzá hű emberek kerüljenek. Miközben 
Alvaro de Mesguita, Magellán első unokatestvére 
továbbra is a San Antonio fölött parancsnokolt, sógorát, 
Duarte Barbosát a Victoria kapitányává nevezte ki, Juan 
Serranóra, a szerencsétlenül járt Santiago első emberére 
pedig a Concepciónt bízta rá, azt a hajót, melyen 
korábban a lázadó Gaspar de Ouesada parancsnokolt, 
akinek feje most egy dárdára tűzve oszladozott. 
Magellán személy szerint továbbra is közvetlenül a 
Trinidadot parancsnokolta. Végül pedig a Santiago sokat 
szenvedett legénységét a megmaradt négy hajón 
szétszórta, nehogy titokban összeesküvést szőhessenek. 
Most először érezte úgy, hogy az Armada de Moluccát 


teljességgel uralja; hatalma mindegyik hajón 
megkérdőjelezhetetlenné vált - vagy legalábbis ezt 
remélte. 

A valóságban azonban a rokonok kapitányi 
kinevezése csak tovább táplálta a legénység jelentős 
részének csöndes neheztelését - még a portugálokét is. 
Amikor az életben maradottak végül Spanyolországba 
visszatértek, élethűen ecsetelték Magellán viszonyát a 
spanyol kapitányokhoz, szégyentelen nepotizmusát, a 
legénységgel szembeni  könyörtelenségét, mely a 
Santiago szükségtelen elveszítésében csúcsosodott ki, és 
a legnyilvánvalóbb hatalmi túlkapását, Gaspar de 
Ouesada felakasztását és  fölnégyelését. Mindezen 
sérelmek a tengerészek lelkében egyre halmozódtak, és 
sokan csak a megfelelő" alkalomra vártak, hogy 
cselekedjenek. 


A tél könyörtelenül hatalmába kerítette Puerto San 
Juliánt; a nappalok kevesebb mint négy órára 
zsugorodtak, és a hóhatár lekúszott a hegyekből: hó 
lepte már a földeket, a mocsarakat, és végül az egész 
partvonalat. Ha az egész téli szezonban a legénység 
tagjainak és a tiszteknek alkalma nyílt arra, hogy Puerto 
San Juliánban akár egyetlen órát is henyéléssel 
töltsenek, ha kártyáztak, kedvtelésből halásztak, 
tréfálkoztak, vagy a magukkal hozott könyvek közül 
egyet is, mint például a Marco Polo utazásait vagy a Sir 
John Mandeville utazásait elolvasták, vagy bármilyen 
más szórakozással megpróbálták könnyíteni a patagóniai 
telet, akkor erről semmiféle feljegyzés nem született. 
Magellán túlságosan is lefoglalta az embereket ahhoz, 
hogy ilyesmiben részük lehessen. Csak a túlélés 
számított. 

Kiadta a parancsot, hogy vadásszanak és 
halásszanak, s a tengerészek engedelmeskedtek. 
Kagylókat gyűjtöttek, verebeket fogtak,  rókákra 
vadásztak ,és nyulakra, melyek jóval kisebbek, mint a 


mieink" - ahogy Pigafetta írta. A zsákmányt a környező 
öbölben összekapart sóval tartósították. 

Amikor túl hidegre fordult az idő ahhoz, hogy halászni 
lehessen, Magellán négy fölfegyverzett emberét elküldte 
a belső területek földerítésére. Két feladattal látta el 
őket: helyezzenek el egy keresztet a legmagasabb 
hegyen, amire fel tudnak mászni, illetve próbáljanak 
összebarátkozni a bennszülöttekkel, már ha találkoznak 
ilyenekkel. A terep sokkal nehezebb volt, mint amire 
számítottak, és nem jutottak túl messzire, arról pedig szó 
se lehetett, hogy egy távolabbi hegyet megmásszanak. 
Ehelyett kiválasztottak egy alacsonyabb dombot, közel a 
kikötőhöz, elnevezték ,Krisztus hegyének", tetejére 
fölállították a keresztet, majd visszatértek a kikötőben 
várakozó hajókra, ahol magabiztosan jelentették: Puerto 
San Juliánban emberi életnek nyoma sincs. 

A hosszúnak ígérkező tél ellenére Magellán úgy 
döntött, hogy kivárja a tavaszt, mielőtt ismét nekivágna 
az alattomos óceánnak, és folytatná a szoros keresését. 
Hogy embereit elfoglalja, elrendelte, a parton kővel 
kerítsenek körbe egy kisebb területet, ahol aztán a hajók 
fém alkatrészeinek javítását végezhetik majd, de még ez 
a viszonylag szerény terv is dugába dőlt, mert a tél olyan 
erővel támadott, hogy számos matróz ujjain komoly 
fagysérülések jelentkeztek. 

A szenvedések és a szüntelen megpróbáltatások 
közepette a legénység újra elégedetlenkedni kezdett. 
Miközben újabb lázadás érlelődött, Magellán, de a flotta 
többi tagjának figyelmét is váratlan látvány terelte el: 
füstfelleg gomolygott a táj fölé. Lehet, hogy mégis élnek 
itt emberek? 

,Két teljes hónapot töltöttünk itt, anélkül, hogy bárkit 
is láttunk volna - írta Pigafetta a Puerto San Julián-i 
tartózkodásukról - ám egy napon (anélkül, hogy bárki is 
számított volna erre) egy óriást pillantottunk meg a 
parton, aki szinte teljesen meztelen volt, és táncolt, 
ugrált, énekelt, és miközben énekelt, homokot és port 


szórt a fejére... Kapitányunk az egyik emberét feléje 
küldte, azzal az utasítással, hogy ő is ugráljon és 
táncoljon, mint a másik, és baráti szándékot mutatva 
ébresszen bizalmat benne. Így is történt." 

A Magellán által szorgalmazott sajátos rituálé 
hatékonynak bizonyult; az európai tengerész utánzó 
mozdulatain elámulva az óriás szemlátomást békéssé és 
barátkozóvá vált, s a tánc folytatódott. 

Az óriást látva az összes tengerész Puerto San 
Juliánban azonnal Juan de Solis és társai öt évvel korábbi, 
szörnyű esetére gondolt. , Ezek a kannibáloknak nevezett 
magas férfiak ennél a folyónál nemrégen fölfaltak egy 
spanyol kapitányt, név szerint Juan de Solist, és hatvan 
embert, aki hozzánk hasonlóan fölfedezőúton volt, és 
túlságosan megbízott a  bennszülöttekben" - írta 
Pigafetta, az áldozatok számát eltúlozva ugyan, de a 
hátborzongató " eseményeket egyébként hitelesen 
tolmácsolva. Az óriás, aki most előttük állt, lenyűgöző és 
félelmetes látványt nyújtott. 

Magellán mindenképpen érintkezésbe akart lépni a 
furcsa alakkal, ugyanakkor aggódott, nehogy csapdába 
essék, ezért az óriást elővigyázatosan egy elkülönített, 
védett helyre csalogatta, ahelyett, hogy saját magát és 
embereit ismeretlen környezetben az esetleges lesből 
támadás veszélyének tenné ki. , Táncoló tengerészünk az 
óriást azonnal egy kicsiny szigetre vezette, ahol 
kapitányunk várt rá. Amikor az óriás meglátott minket, 
elcsodálkozott, és félni kezdett, és egyik ujját fölemelte, 
jelezve, hogy azt hiszi rólunk: a mennyből jöttünk." 

Az európaiakat az óriás testmérete ámulatba ejtette. 
Voltak, akik épp csak a derekáig értek. Tizenkét- 
tizenhárom palmo magasnak mondták - egy palmo egy 
arasznak felel meg -, ezt alapul véve nyolc láb magas 
lehetett. Pigafetta, aki a lázadás idejére szinte teljesen 
elnémult, az óriás láttán visszanyerte képzeletserkentő 
ábrázolókészségét. , Olyan magas volt, hogy közülünk a 
legmagasabb is csak a derekáig ért föl - állította a 


hivatalos krónikás -, igen nagy arca volt, körben vörösre 
kifestve, és a szeme sárgára volt festve, és az orcái 
közepére két szívet pingáltak. Fején alig volt haj, az 
pedig fehérre volt festve." 

Az óriás az ebben a régióban szép számmal fellelhető 
tehuelche indiánok törzséhez tartozott. Ezeknek a 
testmagassága valójában hat láb körül mozgott; hogy 
magasabbnak látszottak, az részint sajátos szokásaikból 
eredt, de főként a különlegesen kiképzett csizmáikkal 
magyarázható, melyek megnövelték a magasságukat. 
"Amikor a kapitány elé vezették, egy bizonyos. állat 
bőrébe burkolózott" - a lámához hasonló guanakóéba -, 
"Mely állatbőr igen ügyesen volt összevarrva. Ennek az 
állatnak akkora volt a feje és a füle, mint az öszvéré, 
nyaka és teste a tevéére emlékeztetett, lába, mint a 
szarvasbikáé, farka pedig, mint a lóé... Az óriás lábát az 
említett állatok bőréből készült lábbeli fedte, kezében íjat 
tartott, nagyon-nagyon vastag Íjat, a mondott. állatok 
beleiből készített vastag Íjhúrral, egy kötegnyi nád 
nyílvesszővel, melyek nem voltak túl hosszúak, és föl 
voltak tollazva, mint a mieink, de vashegyük nem volt, 
ehelyett kicsiny fekete vagy fehér kő volt a hegyükön." 

Az első találkozástól felbátorodva Magellán meghívta 
az óriást a zászlóshajó fedélzetére, ahol vendégét 
"temérdek étellel és itallal" kínálta. A lakoma közepén a 
főparancsnok szólt embereinek, hogy hozzanak be egy 
nagy , acéltükröt". 

A reakció gyors volt és váratlan. ,Az óriás, 
megpillantva saját magát, igencsak elborzadt, elkezdett 
hátrálni, úgyhogy négy emberünket a földre döntötte. 
Amikor a tükröt eltávolították, visszanyerte nyugalmát. 
Magellán ezt követően vendége bizalmát apró 
csecsebecsékkel igyekezett visszaszerezni: két 
csengettyűvel és egy tükörrel - vélhetően kisebbel és 
kevésbé ijesztővel -, egy fésűvel és egy imakönyvvel." 
Ez utóbbi ajándék aligha lehetett túl jelentős, ám nem 
kétséges, hogy a miatyánkot tartalmazta - latinul 


természetesen. Magellán tudta, hogy ezt az imádságot 
Jézus tanította tanítványainak, és a főparancsnok talán 
arra számított, hogy az óriás elviszi magával az imát az 
indiánokhoz. Amikor a lakoma véget ért, a vendéget 
négy fegyveres őr kísérte ki a partra. 

A vendéglátás közben a partról egy másik óriás 
figyelte a fejleményeket, és ahogy meglátta, hogy társa 
biztonságban visszatér, elviharzott a törzs rejtett kunyhói 
felé, hogy beszámoljon a hírekről. Lassanként a fák közül 
újabb óriások bukkantak elő, hogy a legénység tagjai 
előtt megmutatkozzanak. A tengerészeket elképesztette 
és lenyűgözte, hogy a cserjésből váratlanul óriás nők is 
megjelentek: 

"Egyik a másik után szivárgott elő, csaknem 
meztelenül, majd ugrálni kezdtek és énekelni, egyik 
ujjukat az ég felé emelték, és embereinknek valamiféle 
fehér őrleményt mutogattak, amit gyökerekből és 
gyógyfüvekből készítettek, — és agyagedényekben 
tároltak, és jeleket adtak, hogy ők pusztán azon élnek, 
semmi más ételük nincs, csak ez a por - Írta Pigafetta. - 
Erre aztán embereink jelezték nekik, hogy jöjjenek föl a 
hajóinkra, és majd ők segítenek nekik a készleteiket 
cipelni. Akkor aztán a férfiak elindultak, de csak Íjaikat 
hozták magukkal. Az asszonyok azonban, megpakolva, 
mint a szamarak, cipelték az áruikat. A nők nem voltak 
olyan magasak, mint a férfiak, de valamivel kövérebbek 
voltak náluk. Amikor megláttuk őket, elképedtünk és 
csodálkoztunk. A  mellbimbóik ugyanis fél könyök 
hosszúságúak voltak, az arcuk pedig festve volt, mint a 
férfiaké. Kis bőr ágyékkötőt viseltek, hogy szemérmüket 
eltakarják. Négy állatot hoztak azok közül, amelyek 
bőréből a ruháikat készítették [guanakók], és zsinegre 
kötve vezették őket." 

A guanakók majdnem annyira izgatták a tengerészek 
képzeletét, mint maguk az óriások. Ez az állatfaj az 
évezredek folyamán alkalmazkodott a térség zord 
körülményeihez. Gyomra három részből tevődik össze, 


hogy a fehérjét a megrágott ételből jó hatékonysággal 
kivonja; hosszú lábaival a hegyvidék meredek lejtőin 
ügyesen közlekedik fel s alá. Magellán emberei persze 
egytől egyik saját guanakóra vágytak, és az óriásoktól 
hamar megtanulták, miként kell az állatot elejteni. A 
művelet meglepően egyszerűnek bizonyult. ,Az egyik 
fiatal állatot egy bokorhoz kötözik, amire a nagyobbak 
odajönnek a kicsivel játszani, és az óriások elrejtőznek 
egy szirt mögé, ahonnan nyilaikkal a nagyobb állatot 
leterítik. Embereink tizennyolc óriással - férfiakkal és 
nőkkel egyaránt két csoportra oszolva elindultak a kikötő 
két oldala felé, hogy ilyen állatokat fogjanak." 

Néhány napon belül mindegyik tengerésznek megvolt 
a maga saját guanakója. Az állat rágós, inas húsa némi 
változatosságot hozott a sózott elefántfókahúson alapuló 
étrendbe, és a guanakó gyapja, mely színében és 
szövetében a birkáéhoz hasonló, segített az embereknek 
Puerto San Julián zord körülményeit elviselni. 

Mindemellett az óriás indiánok a legénység számára 
társaságként és figyelemelterelésül szolgáltak a sivár 
környezet magányában. Pigafettát minden szokásuk és 
külső jegyük magával ragadta. , Ezeknek az indiánoknak 
még a lovakénál is egyenesebb a tartásuk, és 
asszonyaikra nagyon féltékenyek - jegyezte meg. - Fejük 
körül szőttespántot viselnek, amihez a nyílvesszőiket 
rögzítik, amikor vadászni mennek, hímtagjukat pedig a 
nagy hideg miatt szorosan testükhöz kötözik. 

De van ennél érdekesebb is: , Amikor az óriásoknak 
gyomorpanaszaik vannak, ahelyett, hogy gyógyszert 
szednének, egy nyílvesszőt tolnak le a torkukon, 
nagyjából két láb hosszúságút, majd zöldes színű, vérrel 
kevert masszát hánynak. Ez a zöld színű anyag onnan 
van, hogy gyakran esznek bogáncsot." 

Es még ennél is érdekesebb: , Amikor fejfájás gyötri 
őket, vágnak egy sebet a homlokukon, a karjukon és a 
lábukon, hogy testük különböző részeiből vért 
fakasszanak." 


Legjobban a hitviláguk bűvölte el Pigafettát, aki élénk 
színekkel ecsetelte a tehuelche indiánok lelki életét: 
"Amikor valaki közülük meghal, tíz vagy tizenkét ördög 
jelenik meg, akik táncolni kezdenek a halott ember körül. 
Szemmel láthatóan ki vannak festve. És az egyik ördög 
magasabb, mint a többi. És a többiek saját arcukat és 
testüket ugyanolyan módon festik ki, mint ez az óriás." 
Pigafetta néhány szót is megtanult a nyelvükön, hogy 
jobban megértse a rituálé mögött rejlő koncepciót. A 
nagy ördögöt, mondták neki az indiánok, Setebosnak 
hívják, akivel meggyűlik az ember baja, a kicsiket pedig 
Cheleulénak. 

Végül Magellán az indiánoknak a patagón nevet adta, 
amit a spanyol patacones, azaz "nagy mancsú kutya" 
szóból újított. Magellán ezzel az indiánok nagy lábára 
utalt, melyet elnagyoltan formázott csizmájuk még 
nagyobbá varázsolt. Magellán szavával élve tehát ők 
voltak a nagy lábú indiánok, és ez az elnevezés később 
az egész térségre ráragadt; azóta ezt a területet 
Patagóniának hívjuk. 

Most, hogy már nevük is volt, az óriások még 
emberibbé váltak Magellán és a legénység szemében. 
Egyet közülük különösen megkedveltek, ahogy Pigafetta 
írja: ,Ez az óriás jobb természetű volt, mint a többi, 
nagyon könnyed volt és barátkozó, imádott táncolni és 
ugrándozni. És tánc közben földet vájt ki ott, ahol lábával 
a talajt érte. Hosszú időt töltött velünk, és a végén 
megkereszteltük: a János nevet kapta." 

Ebben az esetben a keresztelési rítus inkább a 
barátság jele volt, semmint a hittérítésé. ,A nevezett 
óriás olyan tisztán ejtette ki Jézus nevét, a miatyánkot, 
az üdvöz légy, Máriát és a saját nevét, mint mi magunk - 
emlékezik Pigafetta. - Borzalmasan hangos és erős 
hangja volt." Hogy ezek a szent szavak Jánosnak, az 
Óriásnak valójában mit jelentettek, azt csak 
találgathatjuk, de annyi bizonyosnak látszik, hogy 
mindegyik varázsigét valamelyik Magellántól kapott, 


bőkezű ajándékkal azonosította. ,A kapitány adott neki 
egy inget és egy ujjatlan mellényt, egy 
tengerésztérdnadrágot, egy sapkát, egy tükröt, egy 
fésűt, csengettyűket és más dolgokat, majd visszaküldte 
őt oda, ahonnan jött, és az óriás vidáman és nagyon 
boldogan távozott." Az újdonsült konvertita másnap 
visszatért, értékes guanakókat hozott magával, és 
cserébe újabb ajándékokat kapott, ám ezt követően 
többé nem bukkant föl. , Feltételezhető, hogy a többi 
óriás megölte őt, amiért lepaktált velünk." 

Ez persze csak puszta feltevés volt. A legénység végül 
is arra nem talált bizonyítékot, hogy Jánost megölték 
vagy kiközösítették volna amiatt, hogy velük barátkozott, 
de önmagában az a tény, hogy Magellán emberei 
ennyire gyanakodtak, elárulta, milyen aggodalommal 
tölti el őket az indiánok jóindulatú vagy ellenséges 
viszonyulása. A patagóniai óriásokkal való kapcsolat 
igazából akkor romlott meg, amikor az egyik európai 
felderítőegység rábukkant egy elásott indián 
fegyverkészletre. A fölfedezés azt sugallta, hogy a 
bennszülöttek támadásra készülnek. A további 
keresztelések terve azonnal feledésbe merült, hiszen a 
tengerészek életveszélyben érezték magukat, így aztán 
jobbnak látták, ha sietve visszamenekülnek hajóik 
biztonságába. Két héten át egyetlen óriás sem 
mutatkozott, és Magellán úgy döntött, itt az idő taktikát 
változtatni. 

Július 28-án négy patagón óriás, két férfi és két fiú 
jelent meg a tengerparton, jelezve, hogy szeretnének 
fölmenni a hajó fedélzetére. Magellán éppen erre az 
alkalomra várt. Vízre bocsátott egy nagy csónakot, hogy 
az indiánokat a Trinidad fedélzetére  hozassa. 
Ajándékokkal kedveskedett vendégeinek - ,kések, ollók, 
tükrök, csengettyűk és poharak" -, és miközben a négy 
indián ámulva forgatta ezeket a csodálatos dolgokat, ,,a 
kapitány nagy vasbilincseket hozatott be, olyanokat, 
amilyeneket gonosztevők lábaira helyeznek". Az óriások 


közül kettőt nyomban meg is béklyóztak. Még Pigafetta 
is visszahőkölt a látványtól, rosszallóan megjegyezve, 
hogy Magellán , fortélyos trükkhöz" folyamodott. Most az 
egyszer még az expedíció hivatalos krónikása is kínosnak 
találta kibontakozó cselszövését. 

Ahelyett, hogy ellenálltak volna, ,az óriások nagy 
örömmel szemlélgették és nem tudták, hová helyezzék a 
bilincseket, s kissé elszomorodtak, hogy nem vehették 
kézbe azokat". Az a két óriás, aki még szabadon volt, 
megpróbálta kinyitni a bilincseket, de Magellán nem 
engedte, hogy közbeavatkozzanak Még mindig naiv 
módon bízva az idegenekben, az óriások , fejükkel jelet 
adtak, hogy kedvükre van a dolog". Magellán 
gondoskodott arról, hogy a hasukat megtömhessék, 
"hagy doboz kétszersültet és megnyúzott patkányokat 
kínálva nekik... s hozzá egy fél sajtár vizet". Az 
utazásnak ebben a szakaszában a patkányok semmi 
mást "nem jelentettek a tengerészeknek, mint 
kellemetlenséget. A kis rágcsálók közül bárhol elkaptak 
egyet, behajították a tengerbe. Látva a kiváló eledel 
ilyetén pazarlását, az óriások kérték, hogy adják nekik a 
patkányokat, melyeket aztán egészben bekebeleztek. 

Magellán folytatta terve végrehajtását. , Ezt követően 
a kapitány a béklyókat a két óriás lábára tetette. És 
amikor azok látták, hogy a tolózárat kalapáccsal 
bereteszelik, hogy ne tudják kinyitni, mindketten 
megijedtek. De a kapitány jelezte, hogy nincs mitől 
tartaniuk. Mindazonáltal a két óriás fölfogta, hogy 
csapdába került; mindketten tajtékozni kezdtek, szájuk 
habos lett, mint a bikáké, és Setebosért (a nagy 
ördögért) kiáltoztak segítségért." 

Zavar keletkezett mindkét oldalon. Magellán hirtelen 
megbánta, amit tett, és úgy döntött, nem ejti foglyul az 
óriásokat. Parancsot adott Carvalhónak, a Conception 
kormányosának és kilenc alárendelt fegyveresnek, hogy 
a két óriás közül az egyiket kísérjék partra, és vigyék 
asszonyához, , aki után felettébb siránkozott". Amint lába 


szárazföldet ért, az óriás azonnal elmenekült , olyan 
fürgeséggel, hogy embereink hamar szem elől 
tévesztették". Carvalho osztaga attól tartott, hogy 
elmondja társainak, miféle csapdába estek, és a törzs 
visszatér, hogy bosszút álljon. 

A brutalitás megállíthatatlan spirálja ekkor már 
mozgásba lendült. ,A másik óriás, akinek a keze 
továbbra is meg volt kötve, minden erejével megpróbálta 
kiszabadítani magát, ám ezt megelőzendő egyik 
emberünk fejbe vágta őt, és fölsértette a fejét, amitől az 
óriás még nagyobb dühbe gurult." Hogy megpróbálják 
lecsillapítani, a legénység tagjai a kunyhókhoz kísérték 
őt, ahová az asszonyok menekültek, ám ez a gesztus 
már későn jött ahhoz, hogy az indiánok és a tengerészek 
között békét teremtsen. 

Carvalho, az osztagparancsnok úgy döntött, hogy a 
parton  éjszakázik. Reggelre az óriások  kunyhói 
elnéptelenedtek; az összes indián férfi és nő az erdő 
belsejébe menekült, talán élelemért, de lehet, hogy egy 
rajtaütésszerű támadást előkészítendő. 

Szándékuk akkor vált egyértelművé, amikor a sötét 
erdő felől süvíteni kezdtek a nyílvesszők. Hirtelen kilenc 
indián harcos bukkant föl. Mindegyikük három tegezzel 
volt felszerelkezve. Gyors egymásutánban halálos 
nyilakat röppentettek ki íjaikból. , Az óriások egyikének 
nyílvesszeje egyik emberünk combjába fúródott, és 
azonnali halált okozott. Miután látták őt meghalni, mind 
elmenekültek." Az elesett tengerész Diego Barrasa, a 
Trinidad tengerésze volt. A gyors halál arra engedett 
következtetni, hogy a nyílvessző mérgezett volt. 

A legénység többi tagja nekivadultan, minden 
lehetséges eszközzel megpróbált visszavágni. 
,"Embereinknek nyílpuskái és muskétái voltak, de egyet 
se találtak el azok közül, az indiánok ugyanis egy 
pillanatra sem álltak meg egy helyben, folyamatosan ide- 
oda cikáztak." A fegyverek fülsiketítő ropogására az 
indiánok szétszóródtak, és amikor Puerto San Julián 


végre elcsöndesedett, a  tengerészosztag mélyen 
gyászolva eltemette az elesett bajtársat. 

Magellán két indiánt továbbra is fogva tartott, egyiket 
a Trinidad, másikat a San Antonio fedélzetén, és a tilalom 
ellenére, miszerint utast, rabszolgát, potyautast szállítani 
nem szabad, az volt a szándéka, hogy a két óriást Károly 
királynak ajándékozza. 

Az európai jövevények és a tehuelche indiánok 
találkozása a szívélyes és boldog kezdetek után 
drámaian elfajult. Solis és legénysége sorsából kiindulva 
Magellán arra számított, hogy a kezdeti barátságos és 
jóindulatú viselkedés ellenére az indiánok most kezdik 
majd kimutatni a foguk fehérjét. 

Magellán azonban nem volt következetes. Ha ugyanis 
semmi másnak nem tekintette volna őket, mint 
kannibáloknak, akkor nyilván nem bajlódik azzal, hogy 
Jánost keresztény hitre térítse, nem ad neki szent 
szövegeket, melyek jóval értékesebbek az egyéb 
,sszóróajándékoknál": csillogó tükröknél, csengettyűknél 
és egyéb csecsebecséknél. A miatyánk átadása nem 
valamiféle trükk vagy megvesztegetési kísérlet volt a 
részéről, hanem őszinte szándék az indiánok és az 
európaiak közötti szövetség megteremtésére. A hittérítés 
mindkét részről nagy adag bizalmat feltételezett, mint 
ahogy az az elvárás is, hogy János kitart majd a 
keresztény morál értékrendje mellett. Magellánnak 
Jánossal és az indiánokkal kapcsolatos magatartása 
azonban egyszer csak érthetetlenül megváltozott. Talán 
a kiásott fegyverkészlet, talán más, számunkra 
ismeretlen ok húzódott a háttérben. Lehetséges, 
kétségei támadtak afelől, hogy európai hitét az 
indiánokra is kiterjesztheti. Ez a meglepő lehetőség már 
Kolumbuszt is foglalkoztatta, aki az indiánok megtérítése 
és rabszolgává tétele között nem látott ellentmondást - 
mindkét módszer Spanyolország érdekeit volt hivatva 
szolgálni. Annak ellenére, hogy Magellán hithű katolikus 
volt, a hittérítéssel kapcsolatosan semmiféle 


koncepcióval nem rendelkezett, és a királyi utasítások 
sem kínáltak számára fogódzót ebben a kényes és 
sorsdöntő kérdéskörben. Magellán admirális volt, nem 
misszionárius. János megtérítése sokkal inkább a 
főparancsnoknak személyes meggyőződéséből fakadt, 
semmint előre átgondolt tervből. 


1520. augusztus 11-én Magellán végrehajtatta az 
ítéletet, melyet Juan de Cartagenára és a vele 
összeesküvő papra, Sánchez de la Reinára megtorlásként 
kiszabott. Parancsára a két elítéltet egy a hajókról jól 
látható, kicsiny, lakatlan szigeten magára hagyták. Nem 
volt "  csónakjuk,  tűzifájuk és megfelelő ruhájuk. 
Élelemkészletük főként kenyérből és borból állt, ami 
talán a nyár végéig kitarthatott, ám a következő télre 
már semmiképpen sem. 

Magellán végül augusztus 24-én parancsot adott a 
horgony felszedésére. A gyötrelmekkel teli öt hónapos 
Puerto San Julián-i vesztegelés után az Armada de 
Molucca újra tengerre szállt. A kényszerű várakozás 
idején Magellán szörnyű viharokat élt át, egymaga levert 
egy legyőzhetetlennek látszó lázadást, elveszítette a 
Santiagot, megbarátkozott, majd kibékíthetetlen 
ellentétbe keveredett a helyi indiánokkal, és számos 
emberélet árán megszilárdította hatalmát a flotta élén. 
Bebizonyította, hogy legalább olyan fortélyokra képes, 
mint Odüsszeusz. De ami a legfontosabb, túlélte a 
megpróbáltatásokat, és a flottáját és a parancsnoksága 
alá rendelt emberek életét épségben megőrizte. 
Közvetlenül az indulás előtt mindenkit a partra küldött, 
hogy részt vegyenek egy utolsó istentiszteleten. A 
tengerészek  meggyóntak, megáldoztak, és jámbor 
lélekkel tértek vissza a hajóra, miután kérték a 
Mindenhatót, hogy óvja meg életüket az utazás 
következő szakaszában. Miközben elhagyták a rossz 
emlékű Puerto San Julián partjait, valamennyien abban a 
hitben ringatták magukat, hogy túljutottak a nehezén. A 


hányattatások megedzették őket, és ha mást nem is, azt 
a hitet megerősítették bennük, hogy túlélik ezt az 
utazást. A titokzatos szoros változatlanul homályban 
maradt előttük, de isten tudja, talán mégis rátalálnak, és 
elérik a Fűszer-szigeteket, ahol olyan gazdagság várja 
majd őket, mely elegendő lesz ahhoz, hogy életük 
hátralevő részét nyugalomban töltsék. Fantasztikus álom 
volt ez, s ugyanakkor az egyetlen remény a 
szabadulásra. 

Amint az Armada négy megmaradt hajója kivitorlázott 
az Atlanti-óceán nyílt vizeire, az otthagyott két 
összeesküvő, Cartagena és a pap, sziget-börtönéből 
figyelte a látványt. A két elítélt férfi letérdepelt a 
vízparton, — zokogott, és  könyörületért esedezett, 
miközben a flotta egyre zsugorodott, s végül eltűnt a 
horizonton. 


HETEDIK FEJEZET 


A Sárkány farka 


És jég volt itt, és 

Jég volt ott, 

És mindent jég takart: 

És reccsent és roppant, és tűrtük e roppant 
Túlvilági zajt. 


A Föld kérge egy megrepedt tojáshéjhoz hasonlítható. 
Tektonikus lemezeket tartalmaz, melyek egymásnak 
ütődnek, és porrá őrlik egymást; óceánokat és 
kontinenseket formálnak, földrengéseket okoznak, és 
hegyeket mozgatnak. Évmilliókkal ezelőtt két tektonikus 
lemez emelkedett ki, és különleges tájat varázsolt Dél- 
Amerika legdélibb szegletébe, nem messze a Déli- 
sarktól. Idővel a keleti lemez belecsapódott a nyugatiba, 
amely ennek következtében alámerült. Az ütközés 
eredményeként a tenger keleten mintegy ezerötszáz láb 
mélységűvé vált, míg a nyugati tenger mélysége elérte a 
tizenötezer láb mélységet. A két kéreglemez egymás 
mellé kerülése két, egymástól markánsan különböző 
tájképet formált; a nyugati rész tartalmazza az Andok 
hegység legdélibb nyúlványait, s a térség meglehetősen 
sok nedvességet vonz, míg a keleti rész inkább laposabb 
és szárazabb. Ez a tájkép fogadta az Armada de 
Moluccát. 

Dél felé folytatódó útjuk a Puerto San Julián-i indulás 
pillanatától kezdve még több veszélytől volt terhes. 
Kétnapos hajózás után, ahogy a Santa Cruz folyó 
torkolatához közeledtek, újabb heves vihar tört rájuk, és 
az a veszély fenyegette őket, hogy a parthoz sodródnak, 
ahol a szerencsétlenül járt Santiagóéhoz hasonló sorsra 
juthatnak. Magellán parancsot adott, hogy hajózzanak be 


a széles folyótorkolatba. Itt, a legvadabb szelek elől 
menedéket találva, a flotta átvészelte a vihart. 

Miután a vihar elvonult, Magellán minden idegszálával 
arra összpontosított, hogy ismét nyílt tengerre 
szállhassanak, és mielőbb folytassák a szoros keresését. 
Azt a merész gondolatot latolgatta, hogy ha elég hosszan 
kitartanának a nyílt vízen, és elérnék a szorost, a 
feltételezett csatorna menedéket nyújtana a kíméletlen 
viharok elől, melyek hónapok óta gyötörték őket. Ám a 
partvonal fölfedezése augusztusban olyannyira 
kockázatosnak látszott, hogy ettől még a félelmet nem 
ismerő Magellán is visszariadt. Vonakodva ugyan, de 
végül úgy döntött, hogy kivárják az Egyenlítő alatti 
tavasz beköszöntét, hiszen flottájának a nyílt tengeren 
csak így lehet esélye a túlélésre. 

Magellán az újabb kényszerű várakozást igyekezett 
maximálisan kihasználni. A következő hat hétben a 
legénység nagyszabású halászatba kezdett: a kifogott 
zsákmányt megszárították és lesózták, és feltöltötték a 
hajók készleteit. A szárazföldre jobbára csak azért 
kalandoztak el, hogy fát vágjanak, és a kivágott rönköket 
a hajókhoz vonszolják. Olykor rövid kiruccanásokat tettek 
a Santa Cruz déli partvonalához, ahol a Santiago 
hajótörést szenvedett, hogy a hullámok által partra 
vetett tárgyakat - főként ládákat és hordókat - 
megmentsék. 

Október 11-én különleges égi jelenség történt, 
ahogyan minden valószínűség szerint San Martín, a flotta 
csillagásza és asztrológusa följegyezte: 
"Napfogyatkozásra vártunk, melynek ezen a délkörön 
délelőtt tíz óra után nyolc perccel kellett bekövetkeznie. 
Amikor a Nap 42 és fél fokos magasságra ért, úgy tűnt, 
hogy változik a ragyogása; komorabb színre vált, mintha 
tompa karmazsinnal fénylene, méghozzá anélkül, hogy 
egyetlen felhő is bekúszott volna közénk és az égitest 
közé... Tiszta fénye arra emlékeztetett, mint amikor 


Kasztíliában július és augusztus havában szalmát 
égetnek a környező vidéken." 

Egy héttel később, 1520. október 18-án Magellán úgy 
döntött, hogy újra megkockáztatja a nyílt tengert. A vihar 
valamelyest csillapult, és a főparancsnok helyesen 
feltételezte, hogy ennél nyugodtabb időjárásra, ebben a 
térségben legalábbis, nem számíthat. Ha a flottának 
újabb viharokkal kell szembenéznie, akkor még mindig 
van remény, hogy menedékül egy biztonságos kikötőt 
találjanak, de Magellán több időt már semmiképpen sem 
akart elvesztegetni. Az útitervhez képest így is 
hónapokkal el voltak maradva - Magellán eredetileg úgy 
számolt, hogy ebben az időszakban már jócskán a 
Fűszer-szigetek felé közelítenek -, és mindenáron 
szerette volna az elvesztett időt behozni. A flotta tehát 
elindult a Santa Cruz folyó torkolatából, követte Dél- 
Amerika keleti partvidékének egyenetlen vonalát és a 
főparancsnok rögeszmés utasítását, hogy a szorost meg 
kell találni. 

Megint nagyon kellemetlen idő járta, de ahhoz nem 
volt elég zord, hogy visszatartsa őket. Két nehéz nap 
után, amikor szinte semmit sem haladtak, a szél iránya 
megváltozott; északira fordult, és a négy hajó oldalra 
dőlve, tarajos nyomdokvizeket hagyva maga után, dél- 
délnyugati irányba száguldott tovább. Magellán egyre 
elszántabban kutatott a szoros után, minden egyes kis 
öblöt alaposan megvizsgált, remélve, hogy rábukkannak 
egy rejtett csatornára, mely a szárazföld belsejébe vezet, 
de minden alkalommal csalódnia kellett, így hát 
folytatták útjukat dél felé. Végül egy jelentősebb, vízbe 
nyúló földnyelvet vettek észre: egy fokot. Ahogy 
közeledtek, széles homokpad tárult a szemük elé, 
melyen szétszórva  bálnacsontvázak hevertek  - 
gyanítható volt, hogy egy vonulási útvonalat 
kereszteztek, mely az Atlanti-óceánt a Csendes-óceánnal 
köti össze. A szürke víz dühödten kavargott, ahogy az 


ellentétes áramlatok összecsaptak, a hasadék azonban 
túl széles volt: három mérföld vagy még annál is több. 

Vasguito Gallego, egy portugál tengerészinas és a 
Victoria kormányosának fia így idézi fel a felismerés 
fokozatait, hogy a szárazföldbe nyúló széles törésvonal 
több, mint pusztán öböl. , Ahogy az út szűkülni kezdett, 
azt gondoltuk, hogy egy folyóra leltünk" - emlékezik, 
majd növekvő izgalommal megállapítja, hogy a széles 
folyótorkolat egy tengerszorosban folytatódott. 
n Továbbhaladva ezen az úton, mély, sós vizet és erős 
áramlatot találtunk, ami szorosra utalt, és egy nagy öböl 
bejáratára, mely alighanem a szoroshoz kapcsolódik." 
Magellán kiadta a parancsot, hogy a hajók tartsák az 
irányt az öböl belseje felé, és amikor már elég mélyen 
bent jártak, a főparancsnok látta: a hasadék nyugat felé 
vezet. Ezért imádkozott. 

Rábukkant a szorosára. 

Albo, a kormányos, október 21-én hajónaplójában a 
következőképpen örökítette meg a nagy eseményt: 
Láttunk egy öbölszerű nyílást, melynek a bejáratánál, 
jobb kéz felől, egy nagyon hosszú, homokkal borított 
földnyelv húzódott. És a fokot, amelyet a földnyelv előtt 
találtunk, a Tizenegyezer szűz fokának [Virgenes-fok] 
neveztük el. A földnyelv az 52. szélességi foknál és az 
52,5. hosszúsági foknál helyezkedik el, és a homokpad 
az egyik végétől a másikig mintegy tizenöt mérföld 
hosszúságú lehet." Amit Albo láthatott, az a következő: 
fűcsomókkal borított buckák sorozata, a halmok mintegy 
130 láb magasságban emelkednek a víz fölé. Egy 
későbbi felfedező a fokot így Írja le: ,Három nagy 
homokhegy, melyek szigeteknek látszanak, de nem 
azok." Az öblöt nem lehetett eltéveszteni; széles vízi út 
hasított bele mélyen az áthatolhatatlan földrészbe, 
melynek partvonalát a flotta hosszú hónapok óta 
fürkészte, hogy az átjáróra rátaláljon. 

Pigafetta a vízi út láttán ujjongásban tört ki. , Miután 
elhagytuk az 50. fokot, és az antarktiszi sarkvidék felé 


hajóztunk, a tizenegyezer Szűz ünnepén [Szent Orsolya 
napja, október 21.] csodával határos módon megtaláltuk 
a szorost, melyet elneveztünk a Tizenegyezer szűz 
fokának." Mindenesetre a temérdek megpróbáltatás 
után, melyben az Armadának része volt, az öböl 
felfedezése érthető módon valóban csodaszámba 
mehetett. 

A Tizenegyezer szűz foka jelzi tehát annak a 
szorosnak a bejáratát, melyet Magellán több mint két 
esztendeje keresett. Hogy egészen pontosan miként 
sejtette meg a szoros létezését, ez a mai napig is vitatott 
kérdés. Elképzelhető, hogy tudott Lisboa expedíciójáról, 
mely a szorosról már korábban beszámolt. Az pedig 
egészen bizonyosnak látszik, hogy Magellán ismert olyan 
térképeket, amelyeken szerepelt a rejtélyes szoros. 
Pigafetta szerint még Portugáliában látott egy olyan 
térképet, mely egy Dél-Amerikát átszelő szorost ábrázolt 
- vagy legalábbis sejtetett, kérdés azonban, hogy miféle 
térkép lehetett az. , Magellán tudta, merre kell hajózni, 
hogy a jól elrejtett szorosra rátaláljon - írta Pigafetta. - A 
portugál államkincstárban látott egy térképet, melyet a 
kiváló Martin de Boemia rajzolt" - aki persze nem más, 
mint Martin Behaim, az 1492-ben készített, a korhoz 
képest modern földgömb megalkotója.  (Pigafetta 
legkorábbi kéziratai a carta szót használják, ami 
földgömböt és térképet egyaránt jelenthet.) 

Gyakran hivatkoznak arra, hogy Behaim  ,jól 
megfestett térképe", melyet Magellán, hogy 
tanácsadói elé tárt, föltüntette a szorost; valójában 
Behaim glóbusza vagy térképe nem tartalmazott ilyent. 
Ehelyett egy Kelet-Ázsiát keresztülszelő és a Seilan- 
szigethez vezető vízi utat ábrázolt. De hogy még tovább 
növelje a geográfiai zűrzavart, Behaim más ázsiai 
szigeteket is elhelyezett a  szorostól keletre. 
Valószínűtlen, hogy Magellán ezt a fantáziadús, ám 
felettébb pontatlan ábrázolást használta volna Károly 


kiráy meggyőzésére és annak bizonyítására, hogy 
létezik egy szoros, mely keresztülszeli az amerikai 
kontinenst. Sőt, már önmagában az is kétséges, hogy az 
elnevezésekkel kapcsolatos összefüggések ellenére 
Magellán látta-e valaha Behaim glóbuszát. 

Pigafetta figyelmetlensége tagadhatatlanul felelős az 
azonosítás körüli zűrzavarért; Behaim interpretációját 
nagy valószínűséggel összekeverte egy másik nürnbergi 
térképkészítő, Johannes Schöner műveivel. Schöner, 
amúgy a matematika professzora, két térképet is 
készített, az egyiket 1515-ben, a másikat 1520-ban, 
időben tehát elég közel ahhoz, amikor Magellán Károly 
királyhoz folyamodott. Laikus szemmel nézve Schöner 
térképei meglehetősen hasonlítottak Behaim rajzolataira, 
és Pigafetta könnyen összekeverhette őket, annál is 
inkább, mert Schöner nem tette rá kézjegyét a műveire. 

Schöner glóbuszán az amerikai kontinenst átszelő 
szoros a panamai földnyelv tájékán húzódik, sok ezer 
mérfölddel északabbra a valódi  szorostól. Nincs 
egyértelmű bizonyíték arra, hogy Magellán látta volna 
ezt a térképet, legfeljebb azt állapíthatjuk meg, hogy a 
térképészeket foglalkoztatta a dél-amerikai szoros ügye, 
noha a pontos azonosítással igencsak hadilábon álltak. 
Ha ez lett volna az a térkép, melyre Magellán 
hagyatkozott, akkor ettől bizony nem sok segítséget 
kapott a szoros megtalálásához. Még az egyébként 
merész Schöner is tartózkodik attól, hogy Dél-Amerika 
nyugati partvonaláról rajzolatot készítsen; ezt a térséget 
ugyanis ő maga a terra ulterior incog. kifejezéssel illette, 
más szavakkal: , a föld, mely mindeddig ismeretlen". 

Minden, ami ettől még nyugatabbra feküdt, 
ugyancsak ismeretlen volt. Schöner, akárcsak a korszak 
többi térképésze, a Csendes-óceánt csábítóan kicsiny és 
nyilvánvalóan hajózható öböllé zsugorította, és ez a 
tévedés nagyban hozzájárult ahhoz, hogy Magellán a 
szoroson való átkeléstől számítva alig néhány hétre 
becsülte a  Fűszer-szigetekig tartó út időtartamát. 


Emellett, a korszak más térképészeihez hasonlóan, Kínát 
Schöner is az amerikai kontinens közelébe helyezte. 
Végül pedig a Fűszer-szigeteket jócskán a demarkációs 
vonallal kijelölt spanyol területeken belülre rajzolta. Ez az 
ábrázolás - amely megint csak erősen pontatlan - 
minden bizonnyal alátámasztotta Magellán abbéli 
meggyőződését, hogy a Fűszer-szigetek törvényesen 
Spanyolországhoz, és nem Portugáliához tartoznak. 

Magellán persze tapasztaltabb volt annál, semhogy 
ezeket a térképeket teljességgel komolyan vegye, de a 
hatásuk alól ő sem vonhatta ki magát. Ezek az 
ábrázolások idealizált kivetítései voltak annak, hogyan 
képzelték el akkoriban a világmindenséget. A régebbi 
térképek sárkányai és mágneses szigetei helyett a 
térképkészítőket most új csoda foglalkoztatta, s ez 
legalább annyira rejtelmes volt: a szoros! Ezek a 
térképek kalandra hívó csábítások voltak inkább, 
semmint valóságos útmutatók; inkább hipotézisek, 
semmint következtetések; vagyis provokatív földrajzi 
vázlatok, melyek a birodalmi fantáziálást táplálták. 

Most, hogy Magellán végre rábukkant a szorosra, 
háromszáz mérföldes hajózási lázálommal nézett 
szembe. Ennek a vízi útnak a leküzdése legalább olyan 
rettenetes kihívásokat tartogatott, mint a szoros 
megtalálása. Huszonnégy láb magas áramlat rohant 
keresztül a szoroson, és szinte lehetetlen volt a hajókat 
biztonságosan lehorgonyozni. A felszín alatt rejtőző 
temérdek hínár gyakran rátekeredett a hajótestekre és a 
kormányszerkezetekre. Ám ha Magellán ezeket az 
akadályokat legyőzi, és lázadásra hajlamos legénységét 
sértetlenül átmenti, akkor ő lesz az Indiába vezető új 
útvonal pionírja, a kontinensek és az egész földkerekség 
újfajta értelmezésének előhírnöke. 

A hajók nyugatnak fordultak, nekivágtak az örvénylő 
áramlatoknak, és elindultak a szárazföldet átszelő vízi 
útnak. Az első, amire a kormányosok fölfigyeltek, a 
szoros rendkívüli mélysége volt. ,Ezen a helyen nem 


lehetett lehorgonyozni - állapította meg Pigafetta -, mert 
egyszerűen nem találtunk medret. Ennek folytán 
szükségessé vált, hogy huszonöt vagy harminc könyök 
hosszúságú köteleket vessünk partra." 

A pontos helymeghatározás céljából Magellán partra 
küldte Carvalhót, azzal az utasítással, hogy másszon fel a 
legmagasabb csúcsra, és kémlelje ki a tájat. Visszatérve 
a kormányos jelentette, hogy nem látta meg a Déli- 
tengert (Csendes-óceánt); ettől azonban Magellán hite 
nem rendült meg abban, hogy rátalált a Fűszer- 
szigetekhez vezető átjáróra. Parancsot adott Albónak, 
hogy jegyezze föl a szoros valamennyi kanyarulatát, 
méghozzá olyan pontossággal, ahogyan csak lehetséges. 
"A tengerőblön belül találtunk egy szorost, mely mintegy 
3 mérföld szélességű lehet - írta Albo. - A földnyelv 
bejáratától kelet és nyugat felé tekinthetsz, és az öböl 
bal oldalán van egy nagy kiszögellés, amelyen sok-sok 
zátony található, de amikor már bejutsz a szorosba, 
ügyelj arra, hogy kilenc lábnál is sekélyebb vizekkel 
találkozol. És ezután két homokszigetecskére bukkansz, 
és utána már megnyílik előtted a csatorna. Kedved 
szerint, tétovázás nélkül nekivághatsz - ajánlotta Albo. - 
Elhagyva ezt a szakaszt egy másik kis öblöt találtunk, 
azután egy újabb szoros következett, hasonló méretű, 
mint az első, és az egyik torkolattól a másikig kelet- 
nyugati irányban vezet a vízi út, és a szűk részeken ÉK-i 
és DNY-i irányban. És miután kiértünk a szorosokból vagy 
szűkületekből, egy nagy öbölre bukkantunk, és néhány 
szigetet — találtunk, melyek közül az egyiknél 
lehorgonyoztunk." Nem vitás, hogy Albo fejében sajátos 
tájékozódási pontok kavaroghattak, amikor ezeket a 
sorokat írta, ám a szoros még az ilyen precíz krónikást is 
megtréfálta, nem csoda hát, hogy útmutatásait a későbbi 
utazók nemigen tudták értelmezni. 

Néhány napon belül a szoros zord szépsége magával 
ragadta a legénységet. Ahogy haladtak előre a jeges 
vízen, sűrű vegetációval borított, vészjósló partok 


fenyegető árnyai mellett siklottak el. Egyik éjszaka az 
ebben az évszakban rövidre szabott néhány órás 
sötétség idején mintha emberi település fényei villantak 
volna föl előttük; távoli tüzek rubinvörös lángjai 
ragyogtak kísérteties látomásként a sötétzöld ciprusok, 
kúszónövények és páfrányok árnyai mögött. A tüzek 
füstfelhőket eregettek a ködös ég felé, és a levegő 
kesernyés szagokkal telt meg. 

Magellán és legénysége azt hitte, hogy a tüzeket 
indiánok rakták, akik valahol ott rejtőznek az árnyak 
között, arra várva, hogy lecsapjanak rájuk - eggyel több 
ok a tengerészeknek, hogy a hajó fedélzetén 
maradjanak, főleg éjszakánként, noha a készletük 
igencsak fogytán volt már. Az elővigyázatosság 
teljességgel indokolt volt, habár a tüzek nagy 
valószínűséggel természeti eredetűek voltak; feltehetően 
villámcsapástól keletkeztek. Mindenesetre Magellán a 
térséget Tierra del Fuegónak, azaz Tűzföldnek nevezte 
el.? Ma már tudjuk, hogy Tierra del Fuego valójában egy 
hatalmas, háromszög alakú sziget, ahol az Atlanti- és 
Csendes-óceán szelei összecsapnak, és amelyet 
folyamatosan vad viharok és gyorsan változó időjárási 
frontok ostromolnak. A Tűzföld valójában a viharok 
földje. . Tierra del — Fuego több mint hetven 
négyzetkilométernyi, gleccserekkel, tavakkal, 
morénákkal bontott terület. Magellán legénysége az 
alacsonyabb térségeket láthatta, ahol a hegyek ritkán 
emelkednek hatszáz láb fölé; míg délen és nyugaton az 
Andok hegyvonulatának nyúlványai a felhőket 
ostromolják, helyenként hétezer lábnyi magasságot is 
elérve. 


9) Magellán ezt a déli földet Tüzek Földjének keresztelte - 


térképeinken pontatlanul Tűzföldnek nevezik. A legrégebbi spanyol 
térképeken Tierra de las Humosként (Füstök Földje) szerepel - I. 
Károly abból a meggondolásból, hogy , nincs füst tűz nélkül", Tüzek 
Földjére változtatta a nevét. (A szerk.) 


Most, hogy már bent voltak a szorosban, a 
kormányosok azt észlelték, az ég ritkán tisztul ki fölöttük, 
így aztán szinte lehetetlen, akár éjszaka, akár nappal, a 
csillagok vagy a nap állásából pontos méréseket végezni. 
Komor, rojtos szegélyű, alacsonyan lógó felhők 
száguldottak tova a hegyek fölött, beárnyékolva a 
fjordokat, ahová a hajók várakozásteljesen siklottak. 
Időnként az ólmos pára feloszlott, utat engedve a 
napfénynek, mely ilyenkor éles ragyogással özönlött a 
tájra és pásztázta végig a hullámzó vizet. 

A napfény, ha sikerült áttörnie a vastag felhőrétegen, 
könyörtelen tudott lenni ezen a földrajzi szélességen, és 
szürkés, sarki fénnyel világította meg a tájat. Fénycsíkok 
játszadoztak a köves partokon és a jéggel bontott 
hegytetőkön. Jóllehet Magellán az év legmelegebb 
szakában vágott neki a szorosnak, amikor a szél 
csípőssége ellenére viszonylag kíméletesen fújt, és a hó 
visszahúzódott a félelmet keltő, hatalmas gleccserekre. A 
jeges hegytetőkön szinte örökké havazott, az 
alacsonyabb részeken azonban a jég megolvadt, és 
keskeny vízesésekben özönlött a gránitsziklákra, hogy 
utat találjon a fjordokhoz. A tengerészek nem láthatták, 
de a gleccserek az egész vidékre kiterjedtek, harminc 
mérföldön átrohanva végig a hegyeken, hogy aztán a 
vízparton eltűnjenek. 

Ahogy tovább haladtak a szoroson át, egyszer csak 
hatalmas  jégfalak meredeztek a szemük előtt, 
fenségesen. Kétszáz láb, háromszáz láb, ötszáz láb 
magasba törtek; magasabbra, mint ahol a fölszálló 
légáramlatokon emelkedő kondorkeselyűk köröztek. Ősi 
jégkövületek voltak ezek, több tízezer évesek, és 
szurtos-kék ábrázatukra mély himlőhelyeket vésett az 
idő. 

Az újabb és újabb hó- és jégrétegekkel borított 
gleccserek soha nem pihentek; recsegtek-ropogtak, 
morogtak,  — csikorogtak, — és folyamatosan azzal 
fenyegettek, hogy nagyobb egységek leszakadnak a 


jégfalakról, és a vízpartra vagy a vízbe zuhannak 
Kristályos tornyaik szabálytalan oszlopokat formáztak a 
víz alatt, olyanok voltak, mint pudvás fogak egy rothadó 
állkapocsban. A jégoszlopok ingatagon egyensúlyoztak a 
csöndes víz fölött, egészen addig, amíg a naptól 
megolvadva a szél le nem döntötte őket, és 
jégrepeszekkel teli fellegek közepette, 
mennydörgésszerű robajjal alá nem zuhantak. 

Mindannyiuk meglepetésére a gleccserek nem 
fehérek, de még csak nem is szürkék voltak, hanem 
színjátszó kék színt sugároztak, mely a 
gleccserszakadékokban mély  azúrra váltott. A 
gleccserekről leszakadt számtalan jégtömb - némelyikük 
bálnaméretűre hízott, másikuk akkora volt csupán, mint 
egy pingvin - ugyanazt a rejtelmes kéket sugározta, 
amint a hajók kis ütődésekkel elhaladtak: a jégszobrok 
armadája titokzatos helyek felé sodródott tovább. 

Hihető magyarázatot keresve a túlvilági gleccserek 
fényére, Magellán kiokoskodta, hogy minden bizonnyal a 
rendkívüli életkorukkal áll összefüggésben. Tény, hogy a 
kékes árnyalatot a hó és a jég sajátos tulajdonságai 
okozták. A hó és a jég felülete minden fényt visszaver, 
anélkül, hogy a spektrum bármelyik színét előnyben 
részesítené, de az anyag belseje már másként kezeli a 
fényt. A hó mintegy fényszűrőként funkcionál, és 
megkülönbözteti a színskála egyes színeit, a vörös fényt 
például erőteljesebben szétszólja, mint a kéket. A hóból 
és jégből áradó fotonok általában több kék sugarat 
tartalmaznak, mint vöröset. Minél mélyebb a hó és a jég, 
annál nagyobb utat kell megtennie a fénynek, és ezáltal 
mélyebb kék keletkezik, éppen úgy, ahogy a víz színe is 
annál sötétebb, minél nagyobb a mélység. Ez a 
magyarázata annak, hogy a mély gleccserszakadékok 
túlvilági azúr árnyalatot öltenek. 

Minden későbbi hajóst, aki eljutott a szorosba, 
lenyűgözött a táj fenséges és szeszélyes szépsége. 
Norvégia, Skócia vagy Új-Skócia vidékeire emlékeztetett 


a tájkép, de végső soron semmi máshoz nem fogható a 
Földön. A Magellán utáni első expedíciót 1578-ban Sir 
Francis Drake, a híres angol felfedező és kalóz vezette át 
a szoroson. Az egyik tisztet, Francis Prettyt lenyűgözte az 
elébe táruló látvány. , Mindkét oldalon hatalmas hegyek 
húzódnak; az alacsonyabbak is jócskán magasba törnek, 
de a társaik egészen különös módon nyúlnak föléjük, 
méghozzá olyan magasra, hogy három felhőréteg is elfér 
közöttük. Nagyon hideg van ebben a szorosban, örök 
fagy és hó; a fák meggörnyednek a zord idő terhétől, 
mégis örökzöldek, és sokféle hasznos és édes gyógyfű 
terem rajtuk és körülöttük." És amikor a hajózástörténet 
szakértője, Samuel Eliot Morison 1972 februárjában a 
szorosba ellátogatott, ugyancsak a látvány hatása alá 
került. , Mintha az ember egy teljesen új és különös 
világba lépne, egy valóságos meseországba - jegyezte 
meg. - A szoros soha nem fagy be, kivéve a pereme, és 
az alacsonyabb hegyi lejtőkön vastagon nő az örökzöld 
antarktiszi bükk kicsiny, összegubancolódott levélkéivel. 
A lejtőket középtájon durva fű borítja, mely a napnak 
kitéve bronzzá fakul; és fölül, a magas csúcsokat hó fedi 
egész éven át; amikor a szorosban esik az eső, 6000 láb 
magasban havazik." 

Habár az égbolt többnyire felhős volt, különösen 
éjszaka, amikor azonban rövid időre felszakadozott a 
felhőzet, csillagképek szemkápráztató pompája vonta 
magára a tekintetet, a Tejút természetfölötti, pompás 
ragyogásával. Az ismerős csillagképek - az Orion-öv, a 
Göncölszekér - a déli félteke ismeretlen csillagzataival 
vegyültek, különösen a Dél Keresztjével, melynek a 
jelenléte Magellán hitét erősítette abban, hogy a 
Mindenható szeme őrködik az egész expedíció fölött, 
még itt, a világ végén is. 

Amikor az Armada túljutott a szoros első két 
szűkületén, Magellán egyre óvatosabbá vált, és úgy 
döntött, hogy felderítőegységeket küld a feltérképezetlen 
vizek kikémlelésére. ,A főparancsnok az unokaöccsét, 


Alvaro de Mesguitát küldte előre a San Antonióval, hogy 
derítse fel, mi található a szoros belsejében, míg ő és a 
többi hajó a szélesebb bejárati résznél horgonyzott" - 
jegyezte föl Vasguito Gallego. Magellán valójában két 
hajót küldött előre (a másik a Conception volt), de a 
nagyobb kockázatot kétségkívül a San Antonio vállalta. 
Alvaro de Mesguita százötven mérföldet haladt fölfelé a 
szorosban, és egyes részeken olyan keskenynek találta, 
hogy a két part alig kőhajításnyira volt egymástól. Ahogy 
a szoros nyugat felé kanyarodott, a tengeráramlat olyan 
erőteljessé vált, hogy a hajó csak nagy nehézségek árán 
tudott előrejutni - emlékezik Gallego. -  Mesguita 
visszatérve azt jelentette, hogy az erős áramlat minden 
bizonnyal egy nagy öbölből mozog felénk, és azt 
tanácsolta, hogy járjunk a dolog végére, és fejtsük meg a 
rejtélyt, mert ok nélkül ilyen erővel nem jöhet a víz abból 
az irányból." 

Mindeközben a Victoria és a Trinidad a Lomas- 
öbölben, a szoros déli partjánál horgonyzott. Itt elég 
sekély volt a víz ahhoz, hogy horgonyt vessenek, és a 
hely biztonságosnak látszott, ám éjszaka, ahogy 
Pigafetta Írta, ,nagy vihar" tört ki, mely másnap is 
ostromolta a hajót. Magellánnak föl kellett szednie a 
horgonyt, hogy védettebb helyet találjon az öbölben. 

A szélviharok ebben a térségben különösen 
kegyetlenek voltak, és mintha a semmiből támadtak 
volna fel. A ,nagy vihar", ahogy Pigafetta írta, vagyis az 
úgynevezett , willivaw", a szoros sajátossága. A jelenség 
akkor keletkezik, amikor a levegőt a szoros körüli 
gleccserek lehűtik, és a légáramlat a hegyekből egyre 
növekvő sebességgel alázúdul. Mire a fjordokat eléri, 
olyan szélvihart gerjeszt, melytől a legtapasztaltabb 
hajós is elveszti higgadtságát és tájékozódóképességét. 

A San Antonio és a Conception még súlyosabb 
helyzetbe került, mint hátramaradt társaik. A két hajó 
legénysége rettenetes viharokat megért már, de ehhez 
foghatót még egyikük sem. A nekivadult szelek 


lehetetlenné tették, hogy megkerüljék a fokot, és amikor 
megpróbáltak a flottához visszatérni, kis híján zátonyra 
futottak. . A sötétben elvesztették tájékozódási 
képességüket, és a kormányosok térképek híján és a 
felhőktől még a csillagokat sem látva attól tartottak, 
hogy eltévedtek. Másnap, majd az azt követő napon is 
kétségbeesetten keresték a kivezető utat, mígnem egy 
keskeny csatornához értek, mely a szoros folytatásához 
kapcsolódott. Amikor végre pontos képet kaptak a szoros 
kiterjedéséről, viszonylag nyugodt vizeken hajóztak 
vissza, hogy megtalálják főparancsnokukat. 

Az egymásra találás, ahogy Pigafetta megörökítette, 
igazán megrendítő volt: ,Azt hittük, hogy hajótörést 
szenvedtek, először is azért, mert olyan erőteljes volt a 
vihar, másodszor pedig azért, mert indulásuk óta már két 
nap eltelt, és nem tértek vissza, és ezenkívül bizonyos 
füstjeleket adott két emberük, akiket a partra küldtek, 
hogy értesítsenek minket. Ilyen kétségek között voltunk, 
amikor egyszer csak megpillantottuk a két hajót, amint 
dagadó vitorlákkal repültek felénk a szélben. Amikor 
közelebb értek, hirtelen elsütöttek néhány mozsárágyút, 
és mindannyian örömujjongásban törtünk ki. Majd pedig 
hálát adva Istennek és Szűz Máriának, ismét együtt 
vágtunk neki a szoros további felkutatásának." Az 
újraegyesülés, az időjárás és a zord természet legyőzése, 
valamint az az érzés, hogy útjukat isteni áldás kíséri, új 
volt Magellán emberei számára. Az eltelt két év nagy 
része a főparancsnokkal szembeni mély bizalmatlanság 
jegyében zajlott; elválasztotta őket a másféle nyelv és 
kultúra és persze a lázadásra való hajlam. De most, hogy 
ezeken a megpróbáltatásokon túljutottak, egységessé 
váltak, és már nem ellenséget láttak egymásban, hanem 
a lehetséges szövetségest a végső győzelemhez. 

A flotta örömmámorban úszott, hogy végre rátaláltak 
a szorosra, Magellánnak és legénységének azonban igen 
komoly további akadályokkal kellett szembenéznie. A 
Portugáliában látott térképek alapján Magellán abban a 


tévhitben élt, hogy a hatalmas földrészen, mely az India 
felé vezető utat elzárja, egy egyszerű csatorna vezet át. 
A valóságban azonban nem létezett ilyenfajta, könnyen 
leküzdhető átjáró. Ami előttük állt, az egy bonyolult 
folyótorkolati rendszer, mely az árapálymozgásoknak 
kitéve kígyózott át a hegyeken és az Andok déli 
nyúlványain. A Csendes-óceánhoz vezető egyszerűsített 
útvonal helyett tehát Magellán egy feltérképezetlen 
labirintusba vezette be flottáját, a legnagyobb 
próbatételnek téve ki valamennyiük navigációs 
képességeit. 

A fölfedezett vízi út elég széles volt ugyan - a 
legszűkebb szakaszon is több mint hatszáz láb, általában 
azonban több mérföld szélességű -, de alattomos. A 
szorost kiterjedt fjordok hálózata uralta, mintegy 
geológiai bizonyítékául annak, hogy a térséget mély 
gleccserek ölelik körül, jeges szorítással. Alacsonyabb 
szinteken a gleccserek szűk, csillámló vízesésekké 
olvadtak, melyek elözönlötték a gránit hegyoldalakat, 
hogy aztán a szoros jeges vizébe ömöljenek. Ha Magellán 
hajóiról bárki vízbe esik, az életben maradáshoz ilyen 
körülmények között maximum tízpercnyi esélye lett 
volna. 

A szürke, köves partokon mindenfelé ormányos fókák 
henyéltek, sajátos külső jegyeik alapján könnyen meg 
lehetett őket különböztetni: nagyjából tíz láb hosszúak 
voltak, — uszonyaik — torpedószerű fejükhöz közel 
helyezkedtek el, és stabilizáló farkukkal lustán paskolták 
a parti fövenyt. Az ormányos fókák szárazföldön alig 
boldogultak, így többnyire a víz közelében heverésztek, 
ásítoztak és nyújtózkodtak. A térség más honos állatai, 
így például a sarki rókák és a pingvinek saját 
partszakaszaikat foglalták el. Odafent hatalmas fekete- 
fehér kondorkeselyűk köröztek, szárnyuk fesztávolsága a 
tíz lábat is meghaladta. Főként a hegygerincek 
közelében köröztek, kihasználva a meleg légáramlatok 
felhajtóerejét. Időnként párokban a víz fölött járőröztek, 


tetemre vadászva, mint a dögkeselyűk, de hát, végtére 
is, azok voltak. 

Annak ellenére, hogy az év nyolc hónapjában hó fedte 
a tájat, a vegetáció szinte fojtogatóan buja volt. A 
partvonal közelében sűrű erdő húzódott, tucatnyi 
páfrányfajtával, — szélfútta, satnya fákkal, selymes 
mohával és szivacsos tundraréteggel. Elénk színű, kicsi, 
kemény bogyók is tarkították a képet; ízük kívül 
kesernyés, belül édes volt, finom termésüket miniatűr 
légpárnák védték a hótól. (A legénység csak óvatosan 
szemezgethette a bogyókat; mérget ugyan nem 
tartalmaztak, de némelyiknek komoly hashajtó hatása 
volt.) A lápon még kicsiny, fehér orchideák is virágoztak. 
A levelek sűrű baldachinján áthatoló kevéske fény békés 
félhomályt varázsolt az erdő belsejébe. , Az erdő oly sűrű 
volt, hogy az iránytűt állandóan kéznél kellett tartani" - 
írta Charles Darwin, amikor 1834-ben Őfelsége Beagle 
nevű hajóján a szorosba látogatott. , A mély, vízmosásos 
szakadékokban az enyészet képe minden leíráson túltett; 
odakint tomboló szélvihar, ám ezekben az üregekben 
még egy enyhe fuvallat sem mozdította meg a magas 
fák leveleit. Annyira sötét, hideg és nedves volt 
mindenütt, hogy még a gombák, mohák vagy páfrányok 
sem tudtak elszaporodni." Amikor végül az elvarázsolt 
erdőből kikeveredett a hegycsúcsok felé, Darwin elé 
olyan tájkép tárult, mely Magellán legénysége számára is 
ismerős lehetett: hegyek szabálytalan láncolata, melyek 
hófoltokkal, mély, sárgászöld völgyekkel és 
tengeröblökkel tarkítva uralták a tájat minden irányban. 
,Csontig hatoló hideg szél fújt, és elég nagy köd volt 
ahhoz, hogy a hegytetőn túl sokat ne időzzünk." 

Az öböl buja vegetációja mámorító illatokkal töltötte 
meg a levegőt. A fuvallatokat nedves moha illata töltötte 
meg, vadnövények szaga könnyítette, hideg gleccserek 
frissítették, és a tenger sós levegője tette kissé áthatóvá. 
Mint minden más ebben a térségben, maga a levegő is 
titokzatossággal és ígérettel volt tele. Az öböl olyan volt, 


mint egy természet alkotta óriás kolostor, ahol a 
legénység menedéket találhatott; egy helyet a természet 
paradoxonjainak elmélyült szemlélésére, egy helyet, 
amelynek szelleme mély alázatra tanít. A nagyszerűség, 
a magány és a mértékletesség katedrálisa volt ez. 

Amióta a flotta Puerto San Juliánt elhagyta, Magellán 
nem látott bennszülötteket, de emberei megőrizték 
éberségüket, részint önvédelemből, részint abban a 
reményben, hogy talán módjuk lesz ellátmányra alkudni. 
Magellán egy könnyű csónakon tíz embert partra küldött, 
azzal a feladattal, hogy fésüljék át a terepet, hátha 
emberi élet jeleire bukkannak, de csak egy primitív 
temetkezési helyet találtak, mintegy kétszáz sírral. 
Nyilvánvalóan a  tűzföldi indiánok temették ide 
halottaikat a melegebb évszakban, aztán eltűntek az 
illatozó vadon belsejében. Feltételezések szerint ezek az 
indiánok évezredekkel korábban érkeztek ide Ázsiából, a 
földterületekért vívott csatákat sorra elveszítették, egyre 
délebbre szorultak, míg végül a kontinens alsó 
szegletében kötöttek ki, olyan területen, amelyre 
semmilyen más törzsnek nem fájt a foga. 

Habár a felderítő őrjárat csalódottan tért vissza, 
Magellán emberei alighanem jobban jártak, hogy nem 
botlottak a helybeliekbe. Háromszáz évvel később 
Charles Darwin találkozott egy törzsi indiánokat szállító 
kenuval, akiknek az élete a közbülső századok során alig 
változott. Darwin valóban úgy érezte, hogy időutazáson 
vesz részt, és az emberi társadalom fejlődésének 
hajnalához érkezett. rA legsiralmasabb és 
legnyomorúságosabb teremtések voltak ezek, akikkel 
életemben valaha is találkoztam... - Írta. - Ezek a 
tűzföldiek, ott a kenuban, csaknem teljesen meztelenek 
voltak, egy teljesen érett asszony is volt közöttük, 
ugyancsak ruhátlanul. Sűrű eső esett, és a friss esővíz a 
felcsapó permettel együtt csurgott lefelé az asszony 
meztelen testén. Egy másik kikötőben, nem messze 
innen, egy nő, aki a nemrég született csecsemőjét 


szoptatta, egyik nap a hajónk közelébe jött, és elidőzött 
egy darabig, miközben havas eső esett, és a hópelyhek 
megolvadtak csupasz keblén és gyermeke meztelen 
bőrén. Ezek a szerencsétlen teremtések testileg 
visszamaradtak a fejlődésben, förtelmes arcukat 
fájdalom torzította el, bőrük koszos volt és zsíros, hajuk 
összegubancolódva, artikulálatlan hangokat hallattak, 
mozdulataik hevesek voltak, és minden méltóságot 
nélkülöztek. Rájuk pillantva nehéz volt elhinni, hogy ők is 
embertársaink, és ugyanannak a világnak a lakói." A 
tűzföldi indiánokkal szembeni viszolygását Darwin ezzel 
a megfigyeléssel nyomatékosítja: ,Nem mentesek az 
éhezéstől, következésképpen kannibalizmusuk 
szülőgyilkossággal párosul." Majd ezzel fejezi be: ,egy 
nyomorúságos föld nyomorúságos urai". 

Ahogy a flotta ha jól a fjordok mellett siklottak, az 
éjszakák mindössze három órára zsugorodtak, és a 
meghosszabbodott nappalok lehetővé tették számukra, 
hogy a Puerto San Juliánban elvesztegetett időt 
ledolgozzák. Egyre valószínűbbé vált, hogy sikeresen 
leküzdik az átjárót, Magellán legalábbis így vélekedett. 
Am ez a meggyőződés nem volt teljesen egyöntetű. Az 
admirális összehívta a flotta tisztjeit, hogy a flotta 
útvonaláról tanácskozzanak. A főparancsnok örömmel 
értesült arról, hogy a készletek legalább három hónapra 
elegendők, és úgy számolt, hogy ezzel a tartalékkal 
nemcsak a szoroson jutnak át, de a célállomást is elérik. 
A kapitányok és kormányosok, ezen fölbátorodva, 
erőteljesen a további előrehaladás mellett tették le 
voksukat - egy kivétellel. 

Estévaő  Gomes, a San Antonio kormányosa 
határozottan más véleményen volt. Most, hogy a szorost 
megtalálták, érvelt Gomes, vissza kellene fordulniuk 
Spanyolországba, hogy egy jobban felszerelt flottával 
vágjanak neki a további útnak. Emlékeztette Magellánt, 
hogy a Csendes-óceán még mindig előttük áll, s noha 
annak méreteiről senkinek nem voltak pontos ismeretei, 


Gomes egy nagy öblöt feltételezett, — melyen 
katasztrofális viharok várhatnak rájuk. A főparancsnok 
ragaszkodott az út folytatásához, még azon az áron is, 
ha a végén táplálék gyanánt az árbocok bőrborítását kell 
leenniük, de nem mindenki osztotta szenvedélyes 
elszántságát. Gomes, széles körben elismert 
szaktudásával, a legénység soraiból elég sok támogatót 
tudhatott maga mögött, s ez a helyzet a főparancsnokot 
alaposan kihozta a sodrából. A tisztek 
tanácskozótestületét Magellán nem kollektív döntéshozói 
fórumként hívta össze, hanem inkább azért, hogy az 
embereket maga mögé állítsa, és fölkészítse őket az 


előttük álló kihívásokra - azokra a kihívásokra, 
melyeknek egyedül csak Isten segítségével képesek 
megfelelni. 


A Gomes-féle ellenzék egy újabb lázadás árnyékát 
vetítette előre, de nem kardcsörtető konfrontációét, mint 
amilyenek az előzők voltak. Ez sokkal alattomosabban 
indult: mint egyfajta nekikeseredett vita a világ végén 
két nagyra becsült vetélytárs között. 

Gomes portugál volt, ezúttal tehát nem spanyol- 
portugál rivalizálásról volt szó. Gomes valójában 
Magellánnal együtt disszidált Portugáliából, 1517-ben. 
Látszólag Magellán legbelsőbb bizalmi köréhez tartozott, 
valójában azonban megvoltak a maga dédelgetett 
ambíciói, és ügyesen lavírozott a honfitársához fűződő 
kapcsolata  oldalvizein. Néhány hónappal sevillai 
megérkezése után 1518. február 10-én kormányosi 
megbízatást kapott, és nyomban ezután elkezdte 
szervezni a saját Armada de Moluccáját. Csaknem célhoz 
is ért, de Magellán a maga nagyobb tapasztalataival és 
jobb összeköttetéseivel, nem utolsósorban a Beatriz 
Barbosával kötött házassága révén, a király színe elé 
jutott, aki Gomesról azon nyomban el is feledkezett. 
1519. április 19-én Gomes főkormányosi megbízatást 
kapott Magellán flottájánál; a kinevezés azonban csak a 
hatalmi étvágyát növelte, no meg a fölébe rendelt 


főparancsnokkal szembeni keserűségét. A kettejük 
közötti ellenségeskedés nem volt titok; még Pigafetta is, 
aki egyébként igen körültekintően fogalmazott, ezzel 
kapcsolatosan egyértelműen ír: ,Gomes... rendkívüli 
mértékben utálta a főparancsnokot, mielőtt ugyanis a 
flotta fölszerelkezett volna, az uralkodó [Károly király] 
elrendelte, hogy Gomes kapjon néhány karavellát, új 
területek fölfedezésére, de Őfelsége mégsem adta oda 
neki a hajókat, mivel közben a főparancsnok került 
előtérbe." 

Gomesnek újabb kudarcot kellett elszenvednie, 
amikor a Puerto San Julián-i lázadás után Magellán - 
talán éppen azért, mert érzékelte a vetélytárs ellene 
irányuló ambícióit - nem volt hajlandó őt a San Antonio 
kapitányává kinevezni. Ehelyett kénytelen volt megalázó 
módon kormányosként szolgálni a tapasztalatlan, de jól 
helyezkedő Alvaro de Mesguita parancsnoksága alatt; 
ráadásul ez alacsonyabb beosztás volt, mint a 
zászlóshajó főkormányosi tiszte. A Mesguitánál jóval 
tapasztaltabb és képzettebb Gomes forrongott a dühtől, 
és felháborodását hathatósan továbbadta a San Antonio 
vele rokonszenvező legénységének. 

Minden egyes alkalommal, amikor Magellán a San 
Antoniót felderítőútra küldte, Gomest, a kormányost 
különösképp aggasztották az út kockázatai. Mesguita 
tapasztalatlansága miatt az ismeretlen vizeken minden 
felelősség az ő vállára nehezedett. Ennek 
következményeként viszont egy idő után a szorost 
mindenkinél jobban ismerte, beleértve a főparancsnokot 
is, és a látottaktól meglehetősen elbátortalanodott. 
Gomes és legénysége, ahogy Gallego megállapította, 
,rühellették ezeket a hosszú és kétes kimenetelű 
utakat". 

Gomes és Magellán vitája az expedíciót illetően két 
egymással ellentétes felfogást jelenített meg. Magellán 
isteni akarattal szentesített küldetést látott az Újvilág 
meghódításában, melyet neki kellett végrehajtania a 


spanyol király nevében, aki iránt egyébként, ha lehet, 
még nagyobb elkötelezettséget érzett, mint szülőhazája, 
Portugália uralkodója iránt. Ha sikerrel jár, vélekedett 
Magellán, az csakis azért lesz, mert Isten erre a feladatra 
kiválasztotta őt. A felfedezést kinyilatkoztatásként, 
próféciaként, Isten és szeretett népe, a spanyol közötti, 
nagy kockázattal járó együttműködésként fogta föl. 
Magellán ebben a , szereposztásban" alig volt több, mint 
Isten szolgája, aki végrehajtja az Ur parancsolatát. 
Gomes, a lázadó racionalista számára azonban 
hitbuzgalma fanatizmusnak tűnt; rögeszmés 
megszállottat látott a főparancsnokban, aki a biztos 
halálba vezeti valamennyiüket, miközben a királyra és a 
hazára hivatkozik. Gomes helyzetértékelése szerint az 
egyetlen épeszű megoldás, ha visszafordulnak 
Spanyolország felé. 
Ő mindenesetre nem hagyta annyiban a dolgot. 


Magellán vezénylete alatt a 7rinidad nyugati irányba 
haladva rendíthetetlenül folytatta az öböl felfedezését. 
Albo hajónaplója szerint október 28-án, alig több mint 
egy héttel az öböl felfedezése után, kikötöttek egy 
szigetnél, mely egy újabb öböl bejáratát őrizte; ez vagy 
az Erzsébet-sziget volt, vagy pedig a Dawson-sziget. A 
szoros innen két irányba ágazott, a Froward-, illetve a 
Magdalena-folyószakasz felé. Hogy választani tudjon, 
Magellán két hajót előreküldött felfedezőútra. A 
Concepción Serrano vezetésével nyugatnak, a Froward- 
folyószakaszon át a Szardínia-folyó felé vette az irányt. 
Tekintve hogy navigációs részletekben sem Pigafetta, 
sem Albo naplója nem bővelkedik, nehéz megállapítani, 
hogy az expedíció mit értett Szardínia-folyón; könnyen 
lehet, hogy a mai András-öblöt (Andrews Bay). 
Mindeközben a San Antonio a  Magdalena- 
tengerszoros felé indult el. Magellán négy napot adott a 
hajóinak, hogy jelentésükkel visszatérjenek, de a San 
Antonio még a hatodik napon sem bukkant fel. ,Egy 


folyóhoz érkeztünk, melyet Szardínia-folyónak neveztünk 
el, mert oly sok szardíniát láttunk errefelé - írta Pigafetta 
a kétség és zavar pillanataiban -, és napokig 
várakoztunk a két hajóra - a Concepciónra és a San 
Antonióra. Eközben egy jól felszerelt hajót (a Victoria) 
küldtünk előre azzal a feladattal, hogy fedezze föl a fokot 
a másik tengernél. Az emberek három napon belül 
visszatértek, és jelentették, hogy látták a fokot és a nyílt 
tengert." A Csendes-óceán megpillantása nagy horderejű 
esemény volt, ám a fölfedezés izgalmait beárnyékolta, 
hogy a San Antonio nem jelent meg a megadott időben 
és helyen. Magellánnak halvány fogalma sem volt róla, 
mi történhetett vele. Lehet, hogy megfeneklett, és most 
ott hever egy tátongó fjord mélyén. Vagy dezertált, 
éppen akkor, amikor az expedíció ott állt a hatalmas 
siker küszöbén. 

Ebben a kritikus pillanatban Magellán Andrés de San 
Martínhoz — fordult segítségért. A csillagállások 
megvizsgálása után az asztrológus arra a 
következtetésre jutott, hogy a San Antonio valóban 
visszaindult Spanyolországba, és ami ennél is rosszabb, 
a Magellánhoz hű kapitány, Mesguita a dezertőrök 
fogságába került. San Martín víziója figyelemre méltóan 
pontosnak bizonyult. ,A San Antonio nevű hajó nem 
várta meg a Concepciónt, szándéka ugyanis az volt, 
hogy elmeneküljön, és visszatérjen Spanyolországba - 
amit meg is tett" - állapította meg Pigafetta velősen. A 
régóta érlelődő lázadás tehát végül mégiscsak 
megvalósult; s ami ennél is rosszabb, mindez akkor 
történt meg, amikor Magellán a legkevésbé számított rá. 
A San Antonio és legénysége eltűnt. 


A renegát San Antonio fedélzetén a helyzet sokkal 
bonyolultabb . volt, mint ahogy azt Magellán és 
asztrológusa elképzelték. Mesguita, a kapitány, a flotta 
többi hajójával megkísérelte ugyan a találkozást, de a 
szoros folyótorkolati rendszerének labirintusában nem 


találta meg a társakat. Az utazást követő vizsgálat során 
egy másik résztvevő,  Gerónimo  Guerra úrnak 
ragaszkodott ahhoz az állításához, hogy üzeneteket 
helyezett el a megbeszélt helyen; pontosan ott, ahol a 
hajóknak találkozniuk kellett volna. Ez a vallomás a San 
Antonio legénységének jóhiszeműségét volt hivatva 
igazolni, de a papírokat soha nem találták meg. 

Jóllehet ezek a szavak önigazolásként hatnak, 
ugyanakkor az is igaz, hogy Guerrának nem volt 
különösebb oka arra, hogy hazudjon, hiszen majdnem 
olyan szoros kapcsolat fűzte őt Magellánhoz, mint 
Mesguitát. Guerra Cristobal de Harónak dolgozott, és az 
utazás anyagi támogatójával állítólag rokonságban is állt. 
Eredetileg sima hivatalnokként vették föl a San Antonio 
listájára, de 30 ezer maravédire rúgó, kiugróan magas 
fizetése az átlagos tengerészét hússzor meghaladta, s ez 
sokkal fontosabb szerepre utalt. Valódi feladata az volt, 
hogy Haro érdekeit képviselje; más szavakkal kém volt. 
Ha Magellán egyetértett volna a spanyolországi 
visszatéréssel, Gomesnek Guerrával kötött szövetsége 
azt sugallja, hogy a Haro család támogatta volna a 
döntést; mindenesetre a hajóikat épen és biztonságban 
visszakaphatták volna. Károly király azonban már 
egészen más kérdés volt. Ő végül Magellánt börtönbe 
küldte volna. 

Az, hogy a San Antonio egészen pontosan mikor 
próbált meg újra csatlakozni a flottához - ha egyáltalán 
tett ilyen kísérletet -, nyitott kérdés. A hajó tisztjei 
később, a vizsgálat során azt vallották, hogy jóval a 
harmadik nap letelte előtt visszatértek. Ha így volt, akkor 
Magellán miért nem vette észre az elveszett hajót? Két 
eset lehetséges. Vagy eltévedtek a szoros végtelen 
folyótorkolati labirintusában, vagy a lázadók hatalmukba 
kerítették a hajót, és egy eldugott öbölben vagy fjordban 
elrejtőztek, majd a sötétség leple alatt kisiklottak a 
szorosból, és visszaindultak Spanyolország felé. 


Bármi volt is Gomes és Guerra valódi szándéka, az 
elégedetlenség a San Antonio fedélzetén egyre nőtt. 
Mesaduita állítólag füstjeleket küldött, és ágyúval lövetett, 
de ezeket a jelzéseket senki nem látta, és senki sem 
hallotta. Mesguita makacsul ragaszkodott ahhoz, hogy 
folytassák Magellán felkutatását, ám a növekvő 
bizonytalanság  Guerrát, Gomest és a hasonló 
gondolkodású tengerészeket meggyőzte arról, hogy 
eljött az alkalmas pillanat a hajó elfoglalására. Mesguitát 
hamar ártalmatlanná tették, amivel persze az életüket 
kockáztatták. Ha egyszer a lázadás útjára lépnek, akkor 
többé nincs visszaút; a lázadók vagy győznek, vagy 
pedig  - ezzel mindannyian tisztában voltak - 
felakasztják, felnégyelik őket, és frissen lemészárolt 
testrészeiket közszemlére teszik. 

Gomes elkeseredettségében tőrt rántott, és Mesguita 
lábába döfött. A seb okozta lüktető fájdalommal küzdve 
Mesguita kitépte a tőrt Gomes kezéből, és támadóját 
megsebesítette a kezén. Ahogy a penge a húsába hatolt, 
Gomes föl-üvöltött, és ezzel riasztotta híveit, akik 
Mesguitát leteperték és bilincsbe verték, majd Guerra 
kabinjába zárták. Mesguitának most nagy árat kellett 
fizetnie a hadbíróságért és a Puerto San Juliánban 
okozott szenvedésekért. Ahogy a San Antonio vitorlát 
bontott a Spanyolország felé visszavezető útvonalon, a 
lázadók elhatározták, hogy kínzással aláíratnak vele egy 
vallomást, melyben beismeri, hogy Magellán a spanyol 
tiszteket tortúrának vetette alá. 

A San Antonio dezertálásának gondolata Magellánt 
rettegéssel töltötte el. Attól tartott, hogy a lázadók végre 
megtalálták a tökéletes alkalmat arra, hogy Mesguitán 
bosszút álljanak. Az asztrológusa közreműködése nélkül 
is sejtette, hogy Gomes visszaindul Spanyolországba, és 
ha sikerül visszatérnie, akkor mindent meg fog tenni 
azért, hogy a Puerto San Julián-i eseményekről szóló 
elfogult beszámolójával Magellán nevét besározza. 
Gomes megpróbálja az igazságot elferdíteni olyan 


módon, hogy azt állítja: a lázadás tulajdonképpen 
Magellán felségárulásával szembeni heroikus ellenállás 
volt. Márpedig ha ezt sikerül elhitetnie, akkor a 
Molukkákra induló következő expedíció főparancsnoka 
Estéváo Gomes lesz, míg az eseményekről szóló híreket 
Magellán egy sötét spanyol börtön mélyéről lesheti. 

A San Antonio volt a flotta legnagyobb hajója, s az 
expedíció készleteinek jelentős részét ez a hajó hordta a 
rakterében, eltűnésével ennek folytán a többi tengerész 
élelmezése - gyakorlatilag az élete - veszélybe került. A 
lázadók még egy fontos értéket vittek magukkal: a 
barátságos patagóniai óriást, akit néhány hónappal 
korábban ejtettek foglyul. Magellánnak döntenie kellett, 
hogy , a lázadók üldözésére — induljon-e, vagy 
reménykedjék abban, hogy unokaöccse visszanyeri 
uralmát a hajón. A főparancsnok az előbbit választotta: 
folytatta az eltűnt San Antonio keresését. 
n Visszafordultunk, hogy megkeressük a két hajót, de 
csak az egyiket, a Concepciónt találtuk meg - írta 
Pigafetta. - Amikor a másik hajóról kérdeztük őket, Juan 
Rodriguez . Serrano, — aki korábban kapitánya és 
kormányosa is volt a hajónak (és a hajótörést szenvedett 
Santiagónak is), azt válaszolta, hogy semmit nem tud, 
attól kezdve ugyanis, hogy behajóztak az öbölbe, a 
másik hajót többé nem látták." Magellán külön egységet 
menesztett az eltűnt hajó felderítésére, a feladat 
azonban a vízi labirintusban gyakorlatilag 
reménytelennek látszott. , Fölkutattuk utánuk az egész 
szorost - Írta Pigafetta -, és a főparancsnok a Víictoriát 
egészen a szoros bejáratáig küldte vissza, hogy 
megbizonyosodjék, nincs-e ott a keresett hajó." 

Az akcióban Magellán szigorúan követte az 1519. 
május 8-án kelt királyi rendelkezéseket, melyek előírták, 
milyen jelzéseket kell hátrahagyni abban az esetben, ha 
egy hajó eltéved. Pigafetta részletesen beszámol 
Magellán erőfeszítéseiről: ,Parancsba adta, ha nem 
találják a hajót, akkor helyezzenek el zászlókat a 


környező kisebb hegyek csúcsaira, a zászló közelébe 
pedig agyagkorsóba helyezett levelet temessenek... 
ilyen módon ha a zászlót meglátják, a levelet is 
megtalálják, benne azokkal az instrukciókkal, melyek 
alapján követni tudják az útvonalunkat. Ez volt a 
megállapodás közöttünk arra az esetre nézve, ha 
elveszítenénk egymást. Két zászlót helyeztek el az 
útmutatásokkal együtt - egyet az első öböl melletti 
kisebb magaslatra, a másikat egy szigetecskére a 
harmadik öbölben, ahol egyébként oly sok tengeri süllőt 
és nagy madarat láttunk." 

Jóllehet Pigafetta túl sok támpontot nem adott, az 
utóbbi hely valószínűleg a Santa Magdalena-sziget 
lehetett, egy masszív, szélfútta dűne, mely kiemelkedett 
a jeges víztömegből. Az évnek ebben a szakában 
pingvinek ezrei tanyáztak itt - ezek lehettek a Pigafetta 
által említett , nagy madarak" -, párzottak, búvárkodtak, 
és főleg beborították az egész szigetet ürülékükkel, 
melynek átható szagát még a sós tengeri fuvallat sem 
tudta semlegesíteni. A vegetációtól mentes, letarolt 
sziget a nyílt vízen igazán feltűnő hely volt ahhoz, hogy 
egy arra haladó hajó a jelzést észrevegye. 

Az elkóborolt San Antonio visszatérésére azonban 
Magellán hiába várt. ,Az egyik kis szigetre keresztet 
állíttatott fel - minden valószínűség szerint a Károly- 
szigetek egyikéről volt szó -, közel a folyóhoz, mely a 
hóval borított, magas hegyek között kanyargott, és a 
közeli Szardínia-folyóba torkollott." Hiábavaló 
intézkedések voltak ezek; magányos jelek a világ végén 
egy fantomhajó számára. A San Antonio többé nem 
bukkant föl. 

Végül Magellán lemondott az elveszett hajó 
megtalálásáról, s az Armada de Molucca három 
megmaradt hajója nyomult tovább, előre. A sivár Puerto 
San Juliánban elszenvedett megpróbáltatások után a 
legénység élvezte a szoros fenséges látványát és 
természeti sokszínűségét. Amikor a fjordok mentén 


hajóztak, megcsodálták a hajók mellett úszó és merész 
ívekben ugrándozó delfineket. A tengerészhit szerint: ha 
egyenes vonalban előreugrálnak, az jó idő közeledtét 
jelzi, ha viszont oldalirányba, egyik oldalról a másikra 
cikáznak, akkor rossz idő várható. 

A csodálatos, de igen veszedelmes szorosnak még 
mindig nem volt neve. Először csak a szorosnak hívták. 
Pigafetta Patagóniai-szorosként emlegette, míg San 
Martín, , az asztrológus — a Mindenszentek-szoros 
elnevezést részesítette előnyben. Mások  Victoria- 
szorosnak nevezték, a hajó után, mely elsőként a vizeire 
siklott. 1527-ben, hat évvel az expedíció befejezése után 
kapta meg az átjáró azt a nevet, melyet ma is visel: 
Magellán-szoros. Minden becsvágya ellenére Magellán 
soha nem merte volna saját magáról elnevezni; az általa 
adott elnevezések az utazás folyamán hol leíró jellegűek 
voltak (Patagónia), hol pedig hitéleti fogantatásúak 
(Tizenegyezer szűz foka). 

Ahogy az egyik festői hegyvonulat követte a másikat, 
Pigafetta elragadtatással Írt a szoros természeti 
pompájáról és nagy tápértékű növény- és halkínálatáról. 
"Minden mérföldnél talál az ember egy biztonságos 
öblöt; ivóvizet, fát (de nem cédrust), halat, heringet, 
miközben egy hegyi zeller nevű édes gyógynövény 
(jóllehet keserűbb fajták is találhatók köztük) nő a 
források körül. Napokon keresztül csak ezen éltünk." 
Habár az emberekben nem tudatosult, ezek a táplálékok 
jelentősen följavították meggyötört testük fizikai állagát. 
A vadnövények C-vitamin-tartalma megóvta őket a 
skorbuttól, legalábbis egy időre. 

Mindent egybevetve Pigafetta erre a következtetésre 
jutott: ,Azt hiszem, ennél csodásabb és nagyszerűbb 
szoros sehol másutt nem létezik." 

Amíg Pigafetta elégedetten nyugtázta az Armada 
teljesítményét, Magellán megadta magát a nála ritkán 
előforduló kételyek önmarcangoló  pillanatainak, és 
tisztjeihez fordult tanácsért: folytassák-e útjukat, vagy 


térjenek vissza Spanyolországba, úgy, ahogy Gomes 
követelte? Rá nem jellemző tétovázása azt sugallja, hogy 
megrémült a híresztelésektől, és komolyan aggódott 
amiatt, hogy a San Antonio lázadó legénysége mi 
mindent fog terjeszteni róla Spanyolországban. 

Magellán Duarte Barbosának, a Victoria kapitányának 
címezve hosszú levelet diktált, mely egyértelműen jelzi, 
hogy a főparancsnok már abban is a lázadás lehetőségét 
látta, ha kapitányait tanácskozásra összehívná. A 
dokumentumban szinte esdekel a konszenzus 
megteremtéséért: 


nÉn, Fernando Magellán, a Szent Jakab Lovagrend 
tagja, az Armada főparancsnoka, melyet Őfelsége a 
Fűszer-szigetek — felfedezésére küldött, ezúton 
értesítem kegyelmedet, Duarte Barbosát, a Victoria 
kapitányát, továbbá kormányosait és 
fedélzetmestereit, hogy tudomásomra jutott a 
kegyelmetek kétkedése azon szándékom iránt, hogy 
az expedíciót folytatni kívánom, kegyelmetek 
ugyanis úgy  — gondolják, hogy utazásunk 
véghezviteléhez kevés idő áll rendelkezésünkre" - 
kezdődik a levél. 


n...ÉS tekintve, hogy én nem vagyok az az ember, 
aki mások tanácsától és véleményétől elzárkózna, 
éppen ellenkezőleg, minden döntésemet közösen és 
mindenki hasznára hozom meg, anélkül, hogy az 
bárkire nézve sérelmes lenne; és tekintettel arra, 
ami Puerto San Juliánban történt Luis de Mendoza és 
Gaspar de Ouesada halálával és Luis de Cartagena 
és a pap, Pero Sánchez de la Reina száműzetésével, 
kegyelmetek félelemből nem hajlandók elmondani 
nekem azt, amit gondolnak és tanácsolnak, és ami 
hasznos lehetne Őfelsége és Armadája számára, 
felhívom a figyelmüket, hogy véleményük 
elhallgatásával a Király, a mi urunk szolgálata 


ellenében és nekem tett esküjükkel ellentétesen 
cselekszenek. Ezért fent nevezett urunk és a magam 
nevében arra kérem kegyelmeteket, és egyúttal 
megparancsolom, hogy véleményüket egyenként 
írják le, és indokolják meg, miért kellene folytatnunk 
utazásunkat, vagy ellenkező esetben miért kellene 
visszafordulnunk, és mindezt tekintet nélkül arra, 
ami eddig megakadályozta kegyelmeteket abban, 
hogy az igazságot elmondják... Ezeknek a 
megokolásoknak és véleményeknek a birtokában 
közölni fogom a magam álláspontját és akaratát a 
további teendőkről. 

Kelt a Todos los Santos-csatornában, Rio de la 
Isletával szemben, november 21-én, csütörtökön, az 
53. foknál, az 1520. évben. 


Fernando Magellán főparancsnok által elrendelve" 


Ez a figyelemre méltó dokumentum - a leghosszabb 
nyilatkozat, mely Magellán után fennmaradt - fölfedi a 
gyanakvásnak és a bizalmatlanságnak azt a légkörét, 
mely még a legharmonikusabb és legdicsőbb napokat is 
belengte. Az egyébként magabiztos és eltökélt Magellán 
itt olybá tűnik, mint aki bocsánatot kér Puerto San Julián-i 
elnyújtott eljárásáért és a kegyetlen kivégzésekért, és 
világosan felismeri, hogy súlyos (habár törvényesen 
szankcionált) fegyelmező intézkedéseivel elidegenítette 
magától tisztjeit, még a hozzá legközelebb állókat is. 
Rettegve az újabb lázadástól és attól, hogy ezáltal egy 
hajót megint elveszítsen, Magellán elszigeteltsége ebben 
a pillanatban szinte teljessé vált. 

Beletaszítva a számára szokatlan hivatalos 
szerepkörbe, Andrés de San Martín, a flotta csillagásza 
amellett érvelt, hogy az expedíció, legalábbis január 
közepéig, folytassa útját, ugyanakkor kétségei voltak 
afelől, hogy a szoros valóban azonos-e azzal a mesés 
átjáróval, mely a Fűszer-szigetekhez vezet. Fölhívta a 


figyelmet, hogy január végétől a nappalok rövidülnek, és 
a szélviharok, melyek pusztító erejét már eddig is 
megtapasztalták, még kegyetlenebbekké válnak. Azt is 
javasolta továbbá, hogy éjszaka lehetőleg ne hajózzanak, 
mert az emberek az erős szelekkel és a felkorbácsolt 
tengerrel folytatott küzdelemben napközben túlságosan 
is kimerülnek. , Legdicsőbb Méltóságod" - kezdte levelét: 


...Miután 1520. november 22-én, pénteki napon 
Martín Méndez, Őfelsége Victoria nevű hajójának 
írnoka átadta nekem Méltóságod parancsát, 
amelyben arra utasít, hogy fejtsem ki álláspontomat 
az utazás folytatása vagy a visszatérés kérdésében, 
és véleményemet indokoljam is, a magam részéről 
az alábbiakat mondom. Függetlenúl attól a kételytől, 
hogy a Todos los Santos-csatoma, amelyben most 
tartózkodunk, vagy a kelet-északkeleti irányban 
fekvő másik szoros elvezet-e a Molukkákhoz, ez a 
kérdés irreleváns ahhoz képest, hogy végül is mi vár 
ránk, hiszen jelenleg a nyár elején vagyunk. Ugy 
tűnik, Méltóságodnak folytatnia kell a keresését, és 
attól függően, hogy mit találunk vagy mit fedezünk 
föl az eljövendő január közepéig, Méltóságodnak 
meg kell fontolnia, hogy visszatérjünk-e 
Spanyolországba, mert a jelzett időponttól a napok 
hirtelen  rövidülni kezdenek, és az időjárás 
rosszabbra fordul. Es figyelembe véve, hogy még 
most is, amikor a nappalok tizenhét óráig tartanak, 
kiegészülve a hajnallal és az esti szürkülettel, 
viharos és gyorsan változó időjárástól szenvedünk, 
ehhez képest sokkal rosszabbra kell számítanunk 
attól kezdve, hogy a nappalok tizenötről tizenkét 
órára rövidülnek, és a tél még zordabbá válik, ahogy 
azt már megtapasztaltuk. Ezért Méltóságodnak el 
kellene hagynia a szorost, és január havát lehetőleg 
már odakint kellene tölteni, és azt követően 
elegendő ivóvízzel és fűtőanyaggal feltöltekezve 


Cádiz és Sanlúcar de Barrameda felé kellene venni 
az irányt, ahonnan egykor elindultuk." 


San Martín álláspontja ésszerű volt és jól alátámasztott, 
ugyanakkor óvatos. Így folytatta: 


,Ha mostani helyzetünkhöz képest közelebb 
kerülünk a Déli-sarkhoz, ahogyan Méltóságod a 
Santa Cruz folyón a kapitányokat utasította, a 
magam részéről a tervet nem látom 
keresztülvihetőnek, mégpedig a rettenetes és 
viharos időjárás miatt nem. Hiszen ha már ezen a 
szélességi fokon ilyen veszélyesnek és 
gyötrelmesnek bizonyult a hajózás, akkor mi várhat 
ránk a 60. vagy a 75. foknál vagy még lejjebb, 
tekintettel arra, hogy Méltóságod terve szerint a 
Molukkák keresését keleti-északkeleti irányban kell 
folytatni, megkerülve a Horn-fokot? ISan Martín ezt 
kérdésnek szánta]. Mire azt a térséget elérjük, 
beköszönt a tél. ahogy Méltóságod is jól tudja, a 
legénység pedig lesoványodott és erőtlen. Továbbá: 
még ha készleteink pillanatnyilag elegendők is, félő, 
hogy később kevésnek bizonyulnak ahhoz, hogy a 
túlságosan megerőltető munka mellett a legénység 
visszanyerje energiáit, és azt is észrevettem, hogy a 
legyengült, beteg emberek felépülése milyen hosszú 
időt vesz igénybe." 


San Martín pozitívumként említette, hogy a flotta három 
megmaradt hajója tengerre alkalmas állapotban van, de 
figyelmeztetett arra, hogy a megcsappant készlet nem 
fog kitartani a Fűszer-szigetekig. 


,Kétségtelen, hogy Méltóságod naói jó állapotban 
vannak, és jól felszereltek (Istennek hála), 
hiányoznak azonban kötelek, különösen a Victorián, 
és emellett a legénység sovány és legyengült, és a 


készletek nem elégségesek ahhoz, hogy a Fűszer- 
szigetekig, majd pedig — a Spanyolországba 
visszavezető úton kitartsanak." 


Végezetül pedig a következő tanáccsal fordult a 
főparancsnokhoz: 


,Úgy vélem, Méltóságod helyesebben teszi, ha 
éjszaka nem hajózik e veszélyes partok mentén, 
részint a hajók biztonsága végett, részint a 
legénység kimerültsége miatt. A tizenhét órás 
nappalok után négy vagy öt éjszakai órára le kellene 
horgonyozni a hajókat, hadd pihenjenek az emberek 
valamennyit, ahelyett, hogy éjszaka is a kötelekkel 
birkóznának; s ami a legfontosabb, így magunkat 
sem tennénk ki az éjszakai szélviharok 
veszedelmeinek, melyektől az Ég óvjon minket" Ha 
ugyanis ezek a viharok nappali világosságnál 
támadnak ránk, akkor van erőnk leküzdeni őket, de 
más a helyzet, ha semmit nem látunk, ezért 
célszerű lenne egy órával napszállat előtt horgonyt 
vetni, semmint néhány mérföld megtétele kedvéért 
oly sokat kockáztatni. Én azt mondtam el, amit 
érzek és gondolok, annak érdekében, hogy Istent és 
Méltóságodat szolgáljam, és abban a hitben, hogy 
az Armadának és Méltóságodnak ezzel teszem a 
legjobb szolgálatot; Méltóságod úgyis azt fogja 
tenni, amit a legjobbnak gondol, és annak 
megfelelően cselekszik, ahogyan Isten vezérli 
Méltóságodat. Kérem az Urat, hogy adjon 
Méltóságodnak jó egészséget, és tegye küldetését 
sikeressé, mint ahogy saját magamnak is ezt 
kívánom." 


San Martín vette a bátorságot, hogy kimondja azt, amiről 
csaknem mindenki suttogott: nagy veszélyek várnak 
rájuk, és kevés esélyük maradt, hogy a Fűszer- 


szigeteket, bárhol legyenek is azok, eléljék; térképeik 
ugyanis hosszú ideje teljesen használhatatlanoknak 
bizonyultak. Ha tehát januárig nem érnek célhoz, 
javasolta . San Martín, akkor leghelyesebb, ha 
visszatérnek Spanyolországba, majd később újra 
nekivágnak. 


Ez az ismeretlen festő által készített 16. századi Magellán-portré 
azon kevés ábrázolás közé tartozik, mely viszonylag pontosan 
jelenítette meg a felfedezőt 


A Guadalguívir folyó e 16. századi festményen 
élénk kereskedelemről árulkodik, ugyanakkor az is 
jól látható, hogy milyen nehézkes volt a navigálás 


A 16. századi Sevilla 
virágzó és nyüzsgő 
város volt, s egyúttal 
az indiai földrészek felé 
induló felfedezőutak, 
többek között Magellán 
expedíciójának 
kiindulópontja 


Az ifjú I. Károly (a későbbi V. Károly császár) Orley 
van Barent festményén. A király mindössze 18 éves 
volt, amikor megbízást adott Magellán expedíciójának 


I... Mánuel portugál király 
idealizált portréja. Ez a különös 
és visszahúzódó uralkodó, aki 
rendkívül féltékeny volt 
vetélytársaira, háromszor 
utasította vissza Magellánt, aki 
a fűszer-szigeteki expedícióhoz 
kért támogatást. 
Csalódottságában a felfedező 
Portugália legfőbb riválisához, 
Spanyolországhoz fordult 

Ptolemaioszi  világtérkép  1486-ból. A  Klaudiosz 
Ptolemaiosz görög-római csillagász és matematikus 
elméletein alapuló térképek eltorzították az arányokat, 
illetve a világ jelentős részeiről egyszerűen 


megfeledkeztek 


Egy ,T az 0-ban" 
térkép, mely a Biblia 
által ihletett 
ábrázolást ad a 
Földről. Az óceán 
három kontinenst ölel 
át, Európát, Ázsiát és 
Afrikát, s a 
földrészeket vízi utak 


Battista Agnese hajóstérképe az Atlanti-óceánról 
1544-ből. A genovai térképkészítő a legújabb 
fölfedezéseket ábrázoló csodaszép térképei révén 
nagy hírnévre tett szert 


Raffaelló . portréja 
X. Leó pápáról 


A strappado, ahogyan Domenico Beccafumi ábrázolta ezen 
a 16. századi szénrajzon. A kínzást a Puerto San Julián-i 
lázadás — legaláb 


b egy  résztvevőjén Magellán is 
né e " Mn. 5 ; hg 


Az Újvilág lakóinak kannibalizmusa Theodore de Bry 
népszerű, késő 16. századi metszetén 


1606-os térkép a Magellán-szorosról. Magellán arra 
számított, hogy viszonylag rövid idő alatt sikerül 
elérnie a Fűszer-szigeteket, ehelyett 98 napos 
csendes-óceáni hányattatás után pillantotta meg 
az első szárazföldet 


A Magellán-szoros télen, ahogyan a NASA SeasStar 
műholdja látta. Magellán flottája a szoros keleti 
bejáratánál (a kép jobb oldalán) hajózott be a szorosba, 
több mint háromszáz mérföldön át küzdött a jeges 
hullámokkal, majd balra, a nyugati torkolatnál érte el a 


EGET ab . ő 


A Kanári-szigetek Nyugat-Afrika partjainál, a NASA 
SeaStar  műholdjának felvételén. Ez a szikrázó 
vulkanikus szigetcsoport évszázadokon át pihenőhelyül 
szolgált az Ibériai-félszigetről útra kelő és oda 
visszatérő expedíciók számára 


A Magellán-szoros lenyűgöző kék  gleccsereinek 
árnyékában eltörpültek a Csendes-óceán felé vezető 
nyugati kijáratot kereső Armada de Molucca hajói 


ső 


mas 


A szoros tekervényes folyótorkolati rendszere és a 
rejtelmes táj a 2002 januárjában készült felvételen 
alighanem nagyban hasonlít ahhoz a képhez, mely 
Magellánt és flottáját közel ötszáz évvel ezelőtt fogadta 


A francia 
illusztrátor, 
Gustave Dóré 
1878-ban 
megjelent 
metszete azt a 
lélektani traumát 
ragadja meg, 
mely a 
felfedezések 
korában a 
Csendes-óceán 
átszeléséhez 
kapcsolódott. A 
metszet Samuel 
Taylor Coleridge A 
vén tengerész 
dala című 
elbeszélő 
költeményét 


Humabonnak, Cebu királyának megkeresztelése, 
ahogy 1521 áprilisában végbemehetett. 


Mindössze 
néhány héttel 
Humabon 
diadalmas 
megkeresztelése 
után a 
szomszédos 
sziget, Mactan 
lakói darabokra 
hasítják Magellán 
testét. Az 
admirális 
elhamarkodottan 
döntött, amikor 
korábban 
parancsot adott a 
bennszülött falu 
felégetésére 


A kormányos térképe 
a Fűszer-szigetekről, 
melyet a portugálok 
készítettek 1519-ben. 

A fölfedezés évében 
az ilyen térképeket 


nagy titokban 
tartották 


Antonio Pigafetta krónikája a 
Mariana-szigeteket, Magellán 
első csendes-óceáni 
partraszállásának helyszínét 
mutatja, s láthatók a gyors és 

Kajésea ÁB ege jól manőverezhető kivetős 
a balga VŐ tése kenuk, az úgynevezett proák 
feels sa is, melyek olykor alaposan 
tztáje felingerelték a flottát 

Balra: 
szegfűszegfák, a 
ritka és értékes 
áru forrásai, 
melyekért 
Magellán és 
flottája az életét 
kockáztatta 


A csodálatos szerecsendió egy 
18. századi francia lenyomaton 


Pigafetta illusztrációja a 
Fülöp-szigeteki Mactan 
szigetéről. ,, lcy mourut 
le Capitaine general" - 
olvasható a felirat, azaz: 
A főparancsnok itt halt 
meg. - A legénység 
számos tagjával 
ellentétben Pigafetta 
bátor felfedezőként és 
ihletett emberként 
tisztelte Magellánt 


Antonio Pigafetta 
illusztrációja a Fűszer- 
szigetekről, előtérben a 
szegfűszegfával. Az ebben 
a térségben honos növény 
a vulkanikus talajnak és a 
rengeteg csapadéknak 
köszönheti virágzását 


Tengerészek a Déli-átjáró viszontagságai közepette, 
úgy, ahogy Gustave Dóré elképzelte 1878-ban 
közzétett metszetén. Magellán tengerészei a hideg 
ellen állatbőrökkel védekeztek, melyekre útjuk során 
tettek szert 


Battista . Agnese 1543-45-ben 


készült ovális 


világtérképe, mely Magellán föld körüli útjának 


aan Magatkaiza nt Ceemvelag bes at lakom, KÍC 


et 


aggmatntattom kedési hé Ala Gnyintet 


ak Waladt Ste Cődéhet. 147 1545 


Tat 


Magellán aláírása. 
A felső kézjegy 
1510-ből való, 
amikor Magellán 
Portugália 

szolgálatában állt, 
az alsó 1518-ból, 
a Károly királynak 
írt levélről 


Magellán megfontolta ezeket az óvatosan 
megfogalmazott figyelmeztetéseket, de továbbra is az út 
folytatására hajlott, függetlenül attól, mennyi időt vesz 
igénybe, hogy a Fűszer-szigeteket elérjék. Számításai 
szerint legalább három hónapra elegendő készlettel 
rendelkeztek. Ám ami ennél is fontosabb, hitte: Isten 
segíti őket, hogy célhoz érjenek. Hiszen abban is segített, 
hogy a szorost fölfedezzék; miért is ne vezetné el őket 
végső céljukhoz? 


Másnap Magellán parancsot adott a — horgony 
felszedésére. A hajók ágyúiból díszsortüzet lőttek ki, 
mely visszhangzott a ragyogó sötétzöld hegyek, a szürke 
vízmosásos szakadékok és a szoros azúrkék gleccserei 
között. Az Armada újra vitorlát bontott, és nyugatnak 
vette az irányt, mindig csak nyugatnak! 

Egyszer csak észrevették, hogy a szoros végéhez 
értek, és szemük elé tárultak a Csendes-óceán fémesen 
csillogó, kavargó vizei. Magellánnak tehát sikerült! Ahogy 
Károly királynak megígérte: megtalálta a vízi utat. Most, 
hogy az Armada végrehajtotta a hőstettet, a január 
közepi visszafordulással kapcsolatos összes érv egy 
csapásra szertefoszlott. , Mindenki szerencsésnek érezte 
magát, hogy ott lehet, ahol előtte még senki sem járt" - 
ujjongott Ginés de Mafra. 

Magellánt is magával ragadta a teljesítmény fölötti 
eufória. Pigafetta följegyzi, hogy a főparancsnok. , sírt 
örömében". Amikor aztán visszanyerte higgadtságát, az 
újonnan fölfedezett csendes-óceáni fokot elnevezte ,a 
Vágy fokának, mert oly hosszú ideig vágyakoztunk rá." 

Ahogy az Armada a Csendes-óceán felé közeledett, a 
tenger szürkére váltott, és elkomorult. Késő délután volt 
már, amikor a fakó égbolt elsötétült, és a három hajó, 
farral az öböl nyugati bejáratának, búcsút intett a 
szorosnak. 1520. november 28-án, szerdán 
elszakadtunk a szorostól, és nekivágtunk a Csendes- 
óceánnak" - jegyezte föl Pigafetta, igen elégedetten. A 


San Antonión kitört lázadás ellenére és a hajó fellelésére 
elvesztegetett idővel együtt, nem beszélve a szoros 
megannyi, mindenütt jelen levő zsákutcáiról és a vad 
szélviharokról, Magellánnak mindössze harmincnyolc 
napra és éjszakára volt szüksége ahhoz, hogy az Atlanti- 
óceántól eljusson a Csendes-óceánig. 

Magellán és legénysége számára az átkelés 
különleges rítust jelentett. Ahogy kijutottak a szorosból, 
és nyílt vizekre hajóztak, mindannyiukat ugyanaz az 
érzés kerítette hatalmába: ki vonhatná kétségbe ezek 
után, hogy az expedíciót a Mindenható áldása kíséri? Ki 
voltak téve az elemek tombolásának, éhezésnek, helyi 
törzsek támadásainak és főleg egymás indulatainak, e 
pillanatban azonban valamennyien sebezhetetlennek 
érezték magukat. Hitték, hogy útjukat természetfölötti 
hatalmak vigyázzák, akik a földgolyó  utazóinak 
különleges státusával ruházták fel őket. 

Kérdés, hogy a szoros leküzdésének rendkívüli 
navigációs teljesítménye milyen mértékben volt 
köszönhető Magellán szakértelmének, és mennyiben 
tulajdonítható pusztán a jó szerencsének. Magellánnak 
kétségkívül szerencséje volt abban, hogy az időjárás 
viszonylag kegyes volt hozzá; a hajókat veszélyeztető 
kezdeti vad szélroham után később már nagyobb 
szélviharok nem lepték meg őket, nem omlottak rájuk 
gleccserek, és az évszaknak megfelelő 0 és 10 fok 
közötti hőmérséklet nem lépte át a normális kereteket, 
következésképpen az emberek nem voltak kitéve a 
Puerto San Juliánban korábban elszenvedett szélsőséges 
hidegnek. Felderítő járőrözéseik, akárcsak a 
növényeknek, zöldségeknek köszönhető változatosabb 
étrendjük, testileg-lelkileg jócskán feljavította 
állóképességüket. A szoroson való átkelés, minden 
megerőltetésével együtt, jóval egészségesebb 
körülmények között zajlott, mint a hosszú, nyílt tengeri 
hajózás, amikor a táplálkozásuk lesózott ételekre és 
poshadt borokra korlátozódott. 


De bármekkora szerencséje volt is az Armadának, 
Magellán rendkívüli stratégiai képességei döntő szerepet 
játszottak abban, hogy a Sárkány farkával teljes 
hosszúságában képesek voltak megbirkózni. A hajók 
magaslati pontjaira állandó őrszemeket állíttatott, és a 
veszélyes szakaszok felderítésére rendszeresen 
előőrsöket küldött. ,Előrementek, majd a hírekkel 
visszatértek, és az Armada többi része követte őket. 
Végig így haladtunk előre a szorosban" - idézte föl Ginés 
de Mafra. A felderítőegységek jelentései alapján 
Magellán megtervezte a következő útszakaszt; az 
előőrsök figyelmeztették őt a sziklazátonyokra, a csalóka 
öblökre és mellékágakra, melyek zsákutcába 
torkollottak, és — jócskán késleltethették — volna 
előrehaladásukat. Magellán még a víz Ízéről is az útvonal 
helyességére tudott következtetni. Ha frissebb vizet 
észlelt, a főparancsnok tudta, hogy a szárazföld belseje 
felé haladnak, ha érezhetően nőtt a víz sótartalma, az 
egyértelműen jelezte, hogy a szoros nyugati kapuja, azaz 
a Csendes-óceán felé közelednek. 

Ez a taktikai arzenál megóvta őket attól, hogy értékes 
napokat fecséreljenek el a csatornák és öblök bonyolult 
labirintusában. Ha az egyik útvonal hibásnak bizonyult, 
nyomban akadt másik kettő, hogy korrigálhassanak. 
Magellánt még az sem rendítette meg, hogy legjobb 
kormányosát, Estéváo Gomest, és legnagyobb hajóját, a 
San Antoniót elveszítette; minél inkább zsugorodott a 
flotta, annál fürgébbé vált. 

Magellán kifinomult érzéke, mellyel a feltérképezetlen 
vizeken eligazodott, messze több volt, mint puszta 
technikai jártasság a hajók kezelésében és az irányok 
kijelölésében. A főparancsnok olyan újfajta taktikai 
megoldásokat alkalmazott, melyek révén sikeresen 
leküzdötte a nagy földrajzi felfedezések korának 
legnagyobb kihívását, nevezetesen: hogyan lehet 
átvezetni egy hajóflottát zord vizek feltérképezetlen 
szigetvilágainak sok száz mérföldes labirintusán? 


Magellán azzal, hogy a szorost teljes hosszúságában 
leküzdötte, a  hajózástörténet egyedülálló  hőstettét 
hajtotta végre. Talán még Kolumbusz felfedezőútjánál is 
nagyobb teljesítmény volt ez. A genovai hajós ugyanis 
abban a hitben érkezett az Újvilágba, hogy Kína partjait 
találta meg, és élete végéig tévképzetei voltak arról, 
merre járt valójában, és mit fedezett föl, s ily módon 
másokat is jócskán félrevezetett. Ezzel szemben 
Magellán pontosan felismerte  felfedezőútja valós 
tartalmát; ő volt az, aki Kolumbusz nagy navigációs 
tévedését végre-valahára kiigazította. 


Ahogy a köd felszállt, és a napsugarak áttörték az 
alacsony felhő-réteget, a Nyugati-tenger, a Csendes- 
óceán, ahogy ezután hívták, élettelen szürkéről csábos 
kobaltkékre váltott, a víz felületén fehér süvegű, habos 
tarajok játszadoztak, melyek beleolvadtak a fagyos 
levegőbe. A víz a sziklazátonyok fölött fenyegetően 
kavargott, és a kifürkészhetetlen mélységből 
veszedelmes sziklák bukkantak elő. Zátonyoktól tartva 
Magellán módosította navigációs technikáját ahelyett, 
hogy a mély fjordok felé haladt volna, a hajókat két 
szikla közé kormányozta. A szikláknak később a 
meggyötört hajósok keserű iróniájával az Evangélisták és 
a Jó Remény nevet adták. Hideg miazma ereszkedett 
rájuk, elvakítva a kormányosokat. A szoros nyugati 
kijárata nagyon keskeny és ködös, és semmi támpont 
nincs arrafelé - írta De Mafra. - Miután elhagytuk a 
szorost, és a nyílt tengeren kilenc mérföldet hajóztunk, a 
szoros bejáratát már nem lehetett látni többé." 

Magellán észak felé hajózott, a mai Chile partvonala 
mentén. A szoros, melyet maguk mögött hagytak, 
elbűvölő menedékhelynek tűnt az óceánhoz képest, 
mellyel most szembe kellett nézniük. Evszázadokkal 
később Darwin ugyanezt a tájat olyannyira rémisztőnek 
találta, hogy a következő kommentárra ragadtatta 
magát: ,Egyetlen pillantás egy ilyen  partvonalra 


elegendő ahhoz, hogy egy szárazföldi ember egy héten 
át csak hajótörésről, pusztulásról és halálról álmodjon." 

Az Armada de Molucca legénysége ugyanilyen 
balsejtelemmel tekintett a tájra. Tudták, hogy az 
utazásnak még messze nincs vége; bizonyos értelemben 
most kezdődik. Bármekkora hőstettet hajtottak is végre a 
szoros leküzdésével és azzal, hogy egyik óceántól 
eljutottak a másikig, mindez keveset ér abban az 
esetben, ha az Armada a Fűszer-szigetekre, bárhol 
legyenek is azok, nem talál rá. A flotta három 
megmaradt hajójának fedélzetén mindenesetre senki 
nem sejtette, hogy ami most előttük szétterül, az nem 
más, mint a világ legnagyobb víztömege. 


NYOLCADIK FEJEZET 


Versenyfutás a halállal 


Jó szélre álltunk, és szabadon szálltunk; 
Távlatunk végtelen. 

Elsők voltunk, kik barázdát húztunk 

A hallgatag tengeren. 


A Csendes-óceán valóságos méretei messze túlhaladták 
Magellán képzeletét. Az óceán a Föld felületének 
egyharmad részét fedi, kétszer akkora térséget ölel fel, 
mint az Atlanti-óceán, és több mint kétszer nagyobb a 
víztömege. Nagyobb térségre - több mint hatvanhárom 
millió négyzetkilométerre - terjed ki, mint bolygónk 
összes szárazföldi területe. Roppant terjedelme 
huszonötezer szigetet rejt magában, és vizeinek mélyén 
lapul a Föld legmélyebb pontja, a  Mariana-árok: 
harminchatezer lábnyi tintakék sötétségben a csillámló 
felszín alatt. A tengerfenék - a Csendes-óceán kérge - 
viszonylag fiatal, alig több mint 200 millió éves; az óceán 
a kéreglemezek elmozdulásaival jött létre. A Csendes- 
óceán képe és karaktere évmilliókkal Magellán utazása 
előtt is ugyanolyan volt, a geológiai csodákról azonban 
az admirális és emberei mit sem tudtak. Az Armada de 
Molucca ilyen alapon akár a Hold túloldalán is 
hajózhatott volna. 

A Csendes-óceán még ma is rejtély; titkaival tudósok, 
oceanográfusok hadait vonzza. A legutóbbi időkig többet 
tudhattunk a Mars vagy a Vénusz felszínéről, mint e 
rejtelmes víztömeg mélységeiről. Az óceánok eredetét 
illetően a tudományos közösség a mai napig sem jutott 
dűlőre. Az egyik hipotézis szerint a Föld létrejötte utáni 
első évmilliárdban a felszínt folyamatosan üstökösök - 
űrjég - bombázták, és az óceánok ezek fölolvadásából 
jöttek létre. Egy másik elmélet szerint a Föld legősibb 


alkotóelemei - aszteroidaanyagok a szoláris 
csillagködben - növekedni és forrósodni kezdtek. A 
nehezebb anyag a bolygó közepére süllyedt, a könnyebb 
anyag pedig a felszín közelében maradt. Amikor a 
földkéreg formálódott, vizet bocsátott ki magából, és 
óceánokat formált. Ahogy Magellán és emberei a 
hatalmas víztömeg hátán haladtak előre, lassan és 
kínkeservesen rá kellett ébredniük arra a tényre, melyet 
ma már mindenki tud: óceánok borítják a földfelszín 70 
százalékát Planétánk neve tévedés: ez nem a föld, 
hanem az óceán bolygója. 


Magellán a szoros leküzdése után a Fűszer-szigetekig 
rövid hajóútra számított, és úgy vélte, hogy ezt követően 
hosszabb, de az ismerős vizeknek köszönhetően 
gondtalan hazaút vár rá. Meg volt győződve arról, hogy 
emberei tanultak a megpróbáltatásokból. A lázadások 
kiselejtezték a gyáva szívűeket és a renitenseket. A 
legénység, mely induláskor az öt hajón 260 embert 
számlált, mostanra 200 fő alá zsugorodott a három 
hajón: a  Trinidadon, mely továbbra is a flotta 
zászlóshajója volt; a Concepciónon, melyet Juan Serrano 
irányított; és a Victorian, ahol Duarte  Barbosa 
parancsnokolt. Magellánnak még mindig nem volt 
fogalma az előttük álló kihívásról; nem arról, amit a 
zátonyok vagy az időjárás viszontagságai jelentenek, 
hanem amit a távolság! 

A flotta gyorsan haladt előre, de hogy mennyire 
gyorsan, azt pontosan nem — tudhatjuk. Albo 
hajónaplójában így ír: ,[1520.] december  I-jén 
dombocskára hasonlító szárazföldeket láttunk." Az 
általában rendkívül precíz kormányos a déli 48-as 
szélességi fokot adja meg, de lehet, hogy egy fokot 
tévedett; s a flotta valójában messzebbre jutott, és 
gyorsabban haladt, mint ahogy feltételezte. Egy rejtélyes 
bekezdésben Pigafetta ezt jegyezte föl naplójában: 
"Naponta 150, 180 vagy 210 mérföldet haladtunk, :a /a 


catena ho apopax - ami annyit jelent, hogy a tatnál 
mérve"." — Pigafetta alighanem Magellán becslési 
módszerére utalt - az az idő, amíg egy tuskó vagy más 
tárgy az egyik fedélzettartó gerendától a másikig haladt 
-, ahhoz azonban kevés részletet közölt, hogy a flotta 
pontos sebességéről vagy a távolságokról megbízható 
adatokat kapjunk. Mindenesetre a napok 1521 
decemberében és januárjában teljes révületben teltek el. 

A flotta, a chilei partoktól mintegy tizenöt mérföldes 
távolságra hajózva, tizenhat napon át tartotta az irányt, 
majd nyugatnak fordult, rá a  Csendes-óceánra. 
Egyenletes északkeleti szél, a brisa duzzasztotta a 
vitorlákat, s a hajók közel nyolccsomós óránkénti 
sebességgel szelték a vizet. Fölhúzták a derékszögű 
vitorlákat, és a könnyű brisa olyan szépen kidomborította 
a vásznakat, hogy azok hosszú árnyékot vetettek a 
tarajokra, miközben a hajók száguldottak a szélben. Az 
elkövetkező három hónapban a brisa szelek az 
ismeretlenbe röpítették a hajókat, és a vitorlákat ritkán 
kellett bevonni vagy bereffelni. Még a kötélzet, mely 
egyébként állandó gondok eredője volt, sem igényelt 
különösebb figyelmet. 

A henyélésre alkalmas órákban Pigafetta az időnként 
fölöttük köröző madarakra fordította figyelmét. Azon a 
véleményen volt, hogy ezek fölfedezetlen fajták. 
Lecsapva és a Csendes-óceán vizébe bukva a madarak 
repülő halakra vadásztak, melyek olykor kiemelkedtek a 
tengerből, és jellegzetes koppanással a fedélzeten 
landoltak. Pigafetta colondríninek nevezte a repülő 
halakat; feltehetően a repülő morgóhalra gondolt, melyet 
orientális  csuklyáshalként is ismernek, és melynek 
uszonyai kékes tüskékkel pettyezett, legyezőszerű 
szárnyakká  terjeszkednek. Egzotikus,  — félelmetes 
teremtmények ezek; a legénység számára mindenesetre 
megbízható táplálék-utánpótlásról gondoskodtak. 

"Az óceánban lenyűgöző halvadászatnak lehetünk 
szemtanúi - írta Pigafetta. - Háromfajta halat láthatunk, 


hosszúságuk meghaladja az  egykönyöknyit, és 
doradónak, albacorénak és bonitónak nevezzük őket. 
Ezek a halak egy negyedik fajta halat követnek és 
üldöznek, a  colondrini nevű  repülőhalat, amely 
egylábnyira vagy még ennél is nagyobbra nő, és 
rendkívül ízletes eledel. Ha a fenti három fajta rábukkan 
egy repülőhalra, az utóbbi azonnal kiugrik a vízből, és 
addig repül, amíg a szárnyai nedvesek - magasabban, 
mint a keresztárboc" - ámuldozik Pigafetta. - , Miközben 
ez repül, a többiek a víz alatt üldözik őt, a vízre vetett 
árnyékát követve. A repülőhal nem pottyanhat vissza a 
vízbe, mert a többiek azonnal elkapják és felfalják. 
Nagyon érdekes és szórakoztató látványt nyújtanak." 


Az élet a tengeren - mely a Puerto San Julián-i lázadás és 
a szoros labirintusában való manőverezés idején 
olyannyira bizonytalan volt - most rutinná vált. Ahogy a 
hajnal első fényei megjelentek, a legénység a 
homokórához igazodva osztotta be napirendjét; amikor 
az órát megfordították, fölhangzott az apródok ismerős 
fohásza. Albo, a kormányos minden délben megvizsgálta 
a Nap állását, és meghatározta a szélességi fokot, 
általában meglehetős pontossággal. A másik két hajó 
kapitánya minden este megjelent a fedélzetén, hajójával 
a Trinidad mellé siklott, és szalutált Magellánnak: Dios 
vos salve, capitán-general y senor maestro y buona 
compana! 

Magellán és kapitányai minden reggel és este 
imádkozást tartottak. Az éjszakák enyhülést hoztak a 
nappali hőség után, és a tengerészek többnyire a 
fedélzeten maradtak, hogy elkerüljék szűkös, bűzlő, 
fojtogató —— hálóhelyeiket.  — Pihenésként az égbolt 
gyémántfényű csillagait szemlélték. Pigafetta mindenre 
fogékony elméjét most csillagászati megfigyelésekre 
összpontosította: ,A Déli-sark nem annyira csillagos, 
mint az Északi. Sok kicsiny csillag csoportosulásai 
láthatók, melyek két ködfelhőnek látszanak." 


Anélkül, hogy észrevette volna, Pigafetta olyan 
megfigyelésre tett szert, melynek messzire mutató 
konzekvenciái vannak. Ezek a ,felhők" valójában két 
törpegalaxis fényei, melyek saját galaxisunk körül 
keringenek, és csillagmilliárdokat tartalmaznak egy 
gáznemű takaróba burkolva; napjainkban Magellán- 
felhőkként ismeretesek. A nagyobbik, a Nagy 
Csillaghalmaz százötvenezer fényévnyi távolságra van 
tőlünk, míg a kisebbik, a Kis Csillaghalmaz még 
messzebb, kétszázezer fényévnyi távolságra. Puszta 
szemmel nézve olyanok, mintha a Tejútról szakadtak 
volna le, s most magányosan kóborolnának a 
világmindenségben. 1994-ig azt hittük, hogy ezek a 
hozzánk legközelebb eső galaxisok. A nagyobbik 
csillagrendszer kétszázszor nagyobb teret borít be az 
éjszakai égbolton, mint a Hold, míg a kisebbik ötvenszer 
nagyobb térséget. 

Pigafetta így folytatja megfigyeléseit: ,A ködfelhők 
közepén két nagy és nem túlságosan fényes csillag 
látható, s ezek alig mozognak. Ez a két csillag a Déli- 
sark." Alighanem a Hidra-konstellációra utalhatott, mely 
a déli horizont szélén látható. És amikor a flotta a 
szárazföldtől eltávolodott, és a Csendes-óceán nyílt 
vizeire ért, Pigafetta följegyezte: ,Egy rendkívüli 
fényességű keresztet láttunk, mely öt, egymástól 
egyenlő távolságra elhelyezkedő, ragyogó csillagból állt 
össze." Ez az, amit általában a déli félteke legismertebb 
konstellációjának, a Dél Keresztjének tartanak, de a 
csillagkép alighanem túl alacsonyan volt az éjszakai 
égbolton ahhoz, hogy Pigafetta szemrevételezhesse, így 
a krónikás minden bizonnyal az Orion-övvel vagy egy 
másik konstellációval keverte össze. Jóllehet a Dél 
Keresztje az egész égbolt legkisebb konstellációja, a 
puszta látványa annyira lenyűgözhette Magellán 
legénységét, hogy mind a hit, mind pedig a navigáció 
fontos jelzőfényévé vált. 


Látótávolságon belül szárazfölddel nem találkoztak, 
ezért a flotta kormányosai kénytelenek voltak az égi 
navigációra hagyatkozni, vagyis a Dél Keresztje és más 
konstellációk jelentették számukra a tájékozódási 
pontokat. A mindig éber Magellán folyamatosan duplán 
ellenőrizte az útvonalukat, nehogy az éjszaka leple alatt 
irányt változtassanak, ahogy Pigafetta megjegyzi. ,A 
főparancsnok arra kérte kormányosait, hogy mindig 
tartsák az útirányt, a nyomvonalat tehát a térképeken ki 
kellett jelölnünk. Ők azt válaszolták, hogy xaz útvonal 
pontosan az, ami le van fektetvex. Mire Magellán azt 
felelte, hogy a tűket (jeleket) rossz helyre szúrták (és ez 
így is volt), és hogy a navigációs tűket ki kell igazítani." 


1520. december 18-án Magellán véglegesen útirányt 
változtatott. Ekkor a kontinens és a Juan Fernández- 
szigetek között tartózkodtak, a mai Santiago de Chilétől 
nagyjából keletre. Új útvonaluk nyugat felé vezetett; 
hátat fordítottak a dél-amerikai kontinensnek, s 
egyenesen a Csendes-óceán nyílt vizei felé fordultak. A 
szárazföld - alig több, mint egy elmosódott folt a 
horizonton - hamarosan eltűnt szemük elől, miközben a 
legénységben nőtt az elszigeteltség és a félelem érzete. 
Ha valaha volt is olyan időszak, amikor úgy érezték, hogy 
szörnyek bukkanhatnak föl a horizonton, vagy fölforr az 
óceán vize, netán egy mágneses sziget kirángatja a 
vasszögeket hajóik oldalából, akkor ez a pillanat most 
elérkezett. 

De semmi ilyenfajta természetfölötti jelenség nem 
történt. Ehelyett az Armada egy merőben másfajta 
csodával találkozott: tartós passzátszelek támogatták 
hajóikat. A szélnek még mindig nem volt elnevezése, és 
a legénység igazából fel sem ismerte, valójában milyen 
rendkívüli légáramlat duzzasztja a vitorlákat, csak amikor 
már hetek óta röpültek a szárnyain. Ahogy egyre 
magasabb és magasabb szélességi fokokra értek, a 
kezdeti félelmetes széllökések hullámos selyemlepedővé 


lényegültek át. A titokzatos változás a szoláris hőhatás 
következménye volt - vagyis a Nap melegének a levegő 
hőmérsékletére gyakorolt hatásából eredt. A 
napsugárzás az Egyenlítőnél a legerősebb, ahol a 
fölforrósodott levegő a magasba emelkedik, és két 
áramlatra oszlik: az egyik északnak tart, a másik dél felé 
veszi az irányt. Ahogy a légáramlatok a sarkok felé 
mozognak, fokozatosan lehűlnek, és a most már relatíve 
nehéz levegő a 30-as északi és déli szélességi fok 
környékén alászáll. Végül pedig az áramlatok az 
úgynevezett  Coriolis-erővel találkoznak; a földgolyó 
keleti irányú rotációja nyugat felé fordítja a szelet; a déli 
féltekén, ott, ahol az Armada de Molucca jelenleg 
tartózkodott, a szelek délkelet felől jöttek. Ezek az 
úgynevezett  passzátszelek, melyek döntő szerepet 
játszottak a  transzóceáni kereskedelmi útvonalak 
létrejöttében. Magellán szemszögéből nézve ráadásul a 
Coriolis-erő az Egyenlítő irányában növekedett. Ahogy a 
flotta észak felé haladt, bolygónk legtartósabb 
széláramlatainak jótékony támogatását élvezhette. 
Békés, álmos napok sorozata következett. A hullámok 
órákon át ritmikusan csapkodták a hajótesteket, duzzadó 
vitorlák feszítették a kötélzetet, és a tengerészek tétlen 
óráikat  kártyázással vagy alvással töltötték. A 
dologtalanságot nehezen viselő Pigafetta megpróbált 
szóba elegyedni a barátságos és együttműködő patagón 
óriással. Ennek folytán ő lett az első európai, aki a 
patagón tehuelche nyelvet tanulmányozni és fordítani 
kezdte. Pigafettára kétségtelenül hatottak a korábbi 
felfedezések, mint például Kolumbuszéi, aki egyszerű 
fonetikus jegyzetekkel megpróbált rögzíteni dél-amerikai 
nyelveket, de Pigafettának egy komplex nyelvvel kellett 
megbirkóznia, amely ellenállt a leegyszerűsítésnek. A 
nyelvészek mintegy ezer különböző nyelvet 
azonosítottak Dél-Amerikában, és ezek közül a tehuelche 
vagy annak egyfajta változata volt Patagónia fő nyelve. 
Hogy a patagón óriás pontosan melyik nyelvjárást 


beszélte, azt nem tudjuk. Korlátjai ellenére a Pigafetta 
által összeállított szótár az expedíció legnagyobb 
eredményei közé sorolható. A fűszerek vagy az arany 
kereskedelmi értékeivel vagy a meghódított területek 
presztízsével nem versenghetett ez a szellemi termék, 
de a modern lingvisztikai tanulmányok szempontjából 
korszakalkotónak számított, és a későbbi kutatók 
számára kulcsszavakat kínált a különböző dél-amerikai 
törzsek migrációjának tanulmányozásához. 

Pigafetta a következőképpen írta le a kettejük között 
kialakult párbeszéd módszertanát: ,Ha ő azt kéri tőlem, 
hogy kapak, ez azt jelenti, hogy kenyér (tudniillik ők azt 
a gyökeret hívják így, amit kenyérként használnak), és 
ha azt mondja, oli, ez annyit tesz, hogy víz. Amikor látta, 
hogy leírom ezeket a szavakat, majd újabbakat 
kérdezek, ceruzával a kezemben, megértette, mit 
akarok." Együttműködésük eredményekért létrejött egy 
szólásgyűjtemény, mely ezt a címet kapta: A patagón 
óriás szavai. , Mindezen szavakat torokból kell kiejteni - 
javasolta Pigafetta -, tekintve hogy ők is így ejtik." 
Pigafetta a szótárat a fej szóval kezdte, melynek 
tehuelche változatát hörként rögzítette. A szem szó 
aderként hangzott számára. Orr: or. Fül: szén. Száj: 
ksziám. És így tovább, aszerint, hogy Pigafettát éppen 
milyen szó érdekelte. 

Hónalj: szalicsen. Mell: ocsiír. Hüvelykujj: ocson. Test: 
gecsel. Pénisz: skacset. Here: szakaneosz. Vagina: isse. 
Nővel való szexuális érintkezés: johói. A combok: chiaue. 

A magas, rézbőrű, simára borotvált, csaknem 
meztelen patagón óriás a legelmélyültebb párbeszédbe 
bonyolódott a nála jóval alacsonyabb és sápadtabb 
európaival, aki térdnadrágjában és lazára engedett 
ingében hosszú órákon át mohón körmölt ceruzájával; 
kezükkel-lábukkal átszellemülten  gesztikuláltak, és 
mindkettejüket teljességgel magával ragadta a kölcsönös 
megértés varázslatos játéka a felfoghatatlan dimenziójú 
óceán kellős közepén. 


Pigafettát egyszerűen lenyűgözte a patagón fogoly 
szókincse és együttműködési készsége; ugyanakkor 
roppantul meg volt elégedve saját képességeivel, hogy 
sikerült a tehuelche nyelvet papíron rögzítenie. Az 
átiratokat megmutatta az óriásnak, s egyúttal bevezette 
őt az írás rejtelmeibe, elmagyarázva az írott szó erejét, 
mely térben és időben egymástól távol eső kultúrákat a 
csöndes szó varázsával képes összekötni. Figyelembe 
véve a patagón óriás mágikus szimbólumok. iránti 
fogékonyságát, a nyelv kétségkívül a legjobb 
módszernek - mi több, az egyetlen járható útnak - 
bizonyult ahhoz, hogy ez a két ember kölcsönös 
megértésre találjon. Az összes harceszköz közül, melyet 
az európaiak a csendes-óceáni térségbe magukkal 
hoztak, beleértve a lőfegyvereket is, egyetlenegy sem 
volt olyan hatékony és tartós változásokat előidéző, mint 
a nyelv. 

Ahogy intellektuális munkálkodásuk tovább 
folytatódott, Pigafetta kutakodása a konkrét felől az 
elvont irányába mozdult. Hogyan nevezik a patagónok a 
napot?, kérdezte. Kalex cseni. A csillagokat? Szettere. A 
tenger: aro. Szél: oni. Vihar: ohone. Hogyan mondják azt, 
hogy ,gyere ide"? Haisi, felelte az óriás. Nézni? Konne. 
És harcolni? Oamagcse. 

Együttműködő foglyát Pigafetta a katolicizmussal is 
megismertette. ,Megmutattam neki a kereszt jelét - 
idézi fel Pigafetta -, és megcsókoltam a keresztet. De 
ekkor hirtelen felkiáltott, hogy Setebos, és hadonászva 
tudtomra adta, ha még egyszer keresztet vetek, úgy 
gyomron vág, hogy szétszakadok." Setebos, ahogy 
Pigafetta kiderítette, a , nagy gonoszt" jelenti, vagyis az 
ellenkezőjét mindannak, amit a kereszténységben a 
kereszt szimbolizál. (Voltak kis gonoszok is, melyeket 
cheleuléknek hívtak.) Az óriás ráérzett, hogy a kereszt 
spirituális hatalmat képvisel, és Pigafetta végül is 
meggyőzte őt arról, hogy ez inkább az erő forrása, 
semmint a veszedelemé. 


E pillanattól kezdve a  patagón szemlátomást 
gyengülni kezdett, és betegség kerítette hatalmába. 
Senki nem tudta, mi hatott rá így; talán az étrend 
változása vagy egy európaiaktól elkapott vírus. Minél 
betegebb lett, annál inkább a keresztre összpontosított. 
Pigafetta adott neki egy valódi keresztet, és ahogy 
Pigafettától tanulta, az óriás a kegytárgyat ajkához 
emelte, erőt és gyógyulást remélve tőle. De a betegség 
súlyosbodott  -  Pigafetta nem említ semmiféle 
szimptómát -, és nyilvánvalóvá vált, hogy az óriás 
haldoklik. Beszélgetésük a vallás felé fordult, és Pigafetta 
meggyőzte a foglyot, hogy térjen át a keresztény hitre. 
Az óriás megkeresztelkedett, és a keresztségben - 
eredeti nevét Pigafetta soha nem említette - a Pál nevet 
kapta. Röviddel ezután a bennszülött meghalt. Íme egy 
patagón keresztény különös és tragikus végzete. 
Pigafetta nem számol be arról, Valderrama atya milyen 
temetési szertartással búcsúztatta Pált, de feltehetően 
tisztes módon adták át porhüvelyét a tengernek. 


Mintegy kilencven évvel később Pigafetta hatásos 
beszámolója a foglyul ejtett patagón óriással folytatott 
eszmecserékről fölkeltette William Shakespeare 
figyelmét, aki Richard Eden fordításában olvasta 
Pigafetta naplóját. Shakespeare először 1611-ben 
bemutatott A vihar című darabjában félreismerhetetlen 
részletek utalnak arra, hogy a darab cselekménye csakis 
az olasz utazó beszámolóján alapulhat. 

Pigafetta szerény tudósítása a patagón óriással való 
találkozásról Shakespeare képzeletében persze 
hatalmas, kozmikus ábrázolás szövetévé válik. A 
színdarab egy elbűvölő, varázslatos szigeten játszódik, 
melyet Prospero, Milánó hercege kormányoz, akit 
lányával, Mirandával együtt bátyja, a trónbitorló Antonio 
száműzetésbe sodort. Miután hajótörést szenvednek, 
Prospero kitanulja a mágiát, és sikerül elnyernie a sziget 
szellemeinek jóindulatát, különösen Arielét, akit Prospero 


korábban kiszabadított a Sycorax néven ismert gonosz 
boszorkány rabságából. Sycoraxnak azonban van egy fia, 
Caliban, aki a shakespeare-i életmű egyik legérdekesebb 
és legtalányosabb figurája. Nem vitás, hogy e karakter 
megalkotását részben a patagón óriás története ihlette. 

Prospero és Caliban összecsapása érzékletes képet ad 
arról a hatásról, amelyet az európai felfedezések és 
hódítások a bennszülött népekre világszerte gyakoroltak, 
és a találkozást Shakespeare szellemes, ugyanakkor 
hátborzongató módon dramatizálja. 


, Beszélni tanítottál: legalább 
Tudok most káromkodnhi. A vörös 
Fene beléd, mért tanítottál!" 


Később Caliban megint csak Pigafettának a patagón 
óriásról szóló beszámolóját idézi: 


, Muszáj megtenni: nagy hatalma van, 
Még Setebost is, anyám ördögét 


L 


Rabságba fogná." 


Jóllehet Shakespeare a helyszínt homályban hagyja, ez a 
titokzatos darab bizonyítja, hogy az Újvilág minden 
ragyogásával és barbárságával gyökeret eresztett az 
európai köztudatban. 


Habár az időjárás továbbra is nagyon kedvező volt, erős 
és állandó szelek fújtak, az Armada mégsem talált olyan 
szigetet, ahol életfontosságú élelem- és vízkészletét 
feltölthette volna. A hajók kelet felől elhagyták a Juan 
Fernández-szigeteket, majd észak felől a  Marshall- 
szigeteket: Bikart, Bikinit, Eniwetokot. Ha csak néhány 
fokkal délebbre hajóznak, felfedezhették volna a Húsvét- 
szigetet vagy attól nyugatabbra a Társaság-szigeteket és 
Tahitit. Ha viszont néhány fokkal északabbra tartanak, 

valószínűleg rátalálnak a Marguises-szigetekre vagy a 
Karácsony-szigetre. Ugyanakkor a hajók épp" hogy 
elkerülték a borotvaéles zátonyokat, melyek 
fölhasíthatták volna a hajótesteket. A tajtékzó hullámok 
felszín közeli korallhegyeket rejtegettek. Magellán ha jól 
száz mérföldön át haladtak ilyen veszélyek között, de 
sértetlenül megúszták. 

Ha Magellán csendes-óceáni útvonalát vizsgáljuk, úgy 
tűnhet föl, mintha szándékosan kerülték volna a 
szigeteket és még az esélyét is annak, hogy élelem- 
utánpótláshoz jussanak, de ez nem így volt. A korszak 
egyetlen térképe se jelöli ezeket a szigeteket, és ha 
Magellán vagy bárki más árulkodó jelre bukkant volna - 
legyen az egy röppenő madártoll vagy egy halványzöld 
vízfelületet, mely szárazföld közelségét sejteti -, a 
feljegyzésekben ilyesminek nyoma sincs. A két 
legmegbízhatóbb beszámoló, Pigafetta naplója és Albo 
hajónaplója a szigetek elkerülésének témájáról említést 
sem tesz. Még ha Magellán tudott is a létezésükről, 
partraszállásra akkor sem érzett semmiféle késztetést, 
arra számított ugyanis, hogy napokon belül eléri a 
Fűszer-szigeteket vagy Ázsia valamely más részét. Egy 
illuzórikus célállomás felé haladva a flotta teljesen 
elszigetelődött, és a három kicsiny hajó kiszolgáltatva 
hányódott a Csendes-óceán végtelenjén. 

A legénységet szomjúság és éhség kínozta. A 
Patagóniában lemészárolt és lesózott fókák húsa 
megrohadt, és az élelmet ellepték a férgek, melyek a 
vitorlákba, a csarnakzatba, a tengerészek ruháiba is 
beleették magukat, használhatatlanná téve mindent. 
Pigafetta beszámol az élelemkészlet megdöbbentő 
tönkremeneteléről: 


,Három hónapja és húsz napja nem kaptunk friss 
ételt. Kétszersültet ettünk, ami már régen nem volt 
kétszersült, hanem férgektől nyüzsgő morzsalék, 
mivel a javát már fölzabálták. Ez a maradék is 


patkányvizelettől bűzlött. Sárga színű, poshadt vizet 
ittunk. . Ettünk valami  ökörbőrfélét, mely a 
vitorlarudat borította, hogy az árbocmerevítő kötelet 
védje, án ez a naptól, az esőtől és a széltől 
elképesztően megkeményedett. Négy vagy öt napig 
tengervízbe áztattuk, aztán egy pillanatra az izzó 
parázs fölé tartottuk, és így tudtuk megenni; és 
gyakran fűrészport ettünk a fedélzetről. 4 A 
patkányokat darabonként fél dukátért árulták, de 
még így sem jutottunk hozzá." 


A patkányok azért keltek el ilyen magas áron, mert a 
tengerészek úgy vélték, hogy húsuk megvédi őket attól a 
betegségtől, — amitől — valamennyien rettegtek: a 
skorbuttól. 

Egészségükre az egész utazás folyamán a skorbut 
jelentette a legnagyobb veszélyt. Nem volt ismert 
gyógymódja, és a kór kezelés nélkül a beteg életét 
követelhette. Magellán skorbut elleni egyetlen 
védekezése egyfajta népi gyógymód volt, ám attól 
kezdve, hogy a betegség fölütötte fejét, az utazás 
versenyfutássá vált, szó szerint: magával a halállal. 

A hajósokon egymás után jelentkezett a kór. Pigafetta 
a naplójában így ír a rettegett tünetekről. ,Egyes 
embereink alsó és felső fogínye földagadt, és ettől 
kezdve a beteg semmilyen körülmények között sem 
tudott enni." Az embereket fokozatosan a kimerültség 
érzése kerítette hatalmába, a fogínyük égetett, és 
szivacsossá vált. Ha nyelvüket előretolták, még ha 
gyengéden is, kilazult fogaik inogtak. A betegség 
előrehaladtával a — fogak kihullottak, az  Íny 
csillapíthatatlanul vérzett, elgennyedt, és 
elviselhetetlenül fájdalmas kelések keletkeztek rajta. 

De bármilyen kegyetlen szenvedéseket kellett is a 
skorbut miatt kiállniuk, a munka alól nem kaptak 
felmentést. Ha nem jelentek meg a fedélzeten, a 
vitorlamester kötélvéggel korbácsolva hajtotta fel őket a 


fedélzetre, ahol a napfény könyörtelenül feltárta siralmas 
fizikai állapotukat. Bőrük mintha le akart volna esni 
csontjukról; régi, behegedt sebhelyek újra fölfakadtak. 
Testük szó szerint elkezdett szétesni. 

Ahogy a skorbut terjedt, és egyre több életet követelt, 
a temetések mindennapossá váltak a tengeren. A 
tengerészek, sokan közülük már maguk is a skorbut korai 
stádiumában szenvedve, saját közelgő halálukat nézték 
végig, amikor társuk testét elhasználódott, rongyos 
vitorlavászonba csomagolták, kötelet fontak rá, s a 
lábára ágyúgolyót kötöttek. A pap, és alkalmanként a 
kapitány, elmondott egy rövid imát; két matróz a 
palánkra emelte a tetemet,  átbillentette, és a 
tengerésztárs földi maradványait elnyelte az éhes óceán. 

Pigafetta huszonkilenc halálos áldozatról számolt be, 
és még egyről: a fogoly indián utasról. De sokan voltak 
még mások is, akiknek pokoli kínokat kellett kiállniuk. ,,A 
huszonkilenc vagy harminc halotton kívül sokan mások is 
szenvedtek a kórtól; vagy a karjukat vagy a lábukat vagy 
más testrészüket fájlalták, és nagyon kevés egészséges 
ember maradt a fedélzeten." 

Magellán korában a skorbut új betegség volt 
Európában: a nagy földrajzi felfedezések korának 
borzalmas mellékterméke. 1498-ban a portugál Vasco da 
Gama legénysége az afrikai partok feltárása közben 
szenvedte el a betegség első, hírhedett pusztítását. Da 
Gama a kezek, a lábak és a fogíny árulkodó duzzanataira 
figyelt föl embereinél. Arab kereskedők narancsot 
kínáltak a betegségtől kínzott tengerészeknek, és a 
déligyümölcs — csodaszernek bizonyult; az arabok 
nyilvánvalóan nagyobb tapasztalatokkal rendelkeztek a 
tengeri utazásokról, mint az európaiak, és ismerték a 
kórt meg annak gyógymódját is. Egy három hónapos 
hajóút alkalmával az Indiai-óceánon Vasco da Gama 
legénységét a betegség újból megtámadta, és ezúttal 
harminc ember meghalt. ,Még két hét, és a hajók 
fedélzetén nem marad egyetlen emberem sem" - írta Da 


Gama. A javulás akkor következett be, amikor 
szárazföldet értek, és az életet adó narancsból újra 
lakmározhattak. A kézenfekvő bizonyítékok sokasága 
ellenére Vasco da Gama és más, korai európai felfedezők 
abban a tévhitben éltek, hogy a skorbutot az 
egészségtelen , levegő, és nem a táplálkozási 
elégtelenség okozza. 

Da Gama és később Magellán embereinek nagyfokú 
szenvedéseit napi egykanálnyi citromlével meg lehetett 
volna előzni, ugyanis ez az a C-vitamin-mennyiség, 
amely a skorbut kivédéséhez szükséges. A testben a C- 
vitamin, más néven aszkorbinsav segít a polihidroxiláz 
enzim előállításában, amely a  fehérjekollagéneket 
szintetizálja. Ezek a kollagének felelősek a bőr, az 
ínszalag, , az ín, a csont  kötőszöveteinek a 
rugalmasságáért. A C-vitamin-hiány a kollagénrostok 
lágyulásához vezet, a kötőszövetek leépülnek, különösen 
a csontban és a dentinben, vagyis a fog építőanyagában. 
A kollagén, mint valami ragasztóanyag, összetapasztja a 
kötőszöveteket, de ha eltűnik a szervezetből, a szövetek 
szétesnek, és a hajszálerek vérezni kezdenek, kék és 
fekete foltokat okozva a bőrön. (Bármilyen különös, 
Magellán embereinek kétségbeesett reménye, hogy a 
patkányhús elfogyasztásával a skorbutot megelőzhetik, 
nem volt alaptalan; az embertől eltérően ugyanis a 
patkányok C-vitamint szintetizálnak és tárolnak.) 

A skorbut több mint két évszázadon át veszélyeztette 
a tengerészek életét. Gyakran előfordult, hogy a narancs 
beszerzése nehézségekbe ütközött, ugyanakkor a 
betegség legelszántabb kutatói is zsákutcákba tévedtek, 
miközben a tengereken ezrek haltak meg. Végül 1746- 
ban James Lind, egy skót tengerészorvos kezdett el 
foglalkozni a problémával, és ő volt az, aki a Királyi 
Tengerészet skorbutban szenvedő tengerészein az első 
modern klinikai vizsgálatokat végrehajtotta. Párokba 
csoportosítva különböző kezeléseknek vetette alá őket. 
Voltak, akik tengervizet kaptak, mások fűszereket és 


szőlőt, megint mások napi két narancsot és egy citromot. 
"A leggyorsabb és leglátványosabb javulás azoknál 
következett be, akik narancs- és citromkúrán estek át - 
jegyezte föl Lind volt közöttük olyan, aki a hatodik nap 
elteltével szolgálatra teljességgel alkalmassá vált." 

Az egyértelmű bizonyíték ellenére Lind fölfedezése 
korántsem aratott osztatlan sikert. Ő azonban nem adta 
föl. Az Orvosok Edinburghi Királyi Kollégiumának tagjává 
választották, és Lind a következőkben kimerítő 
tanulmányt publikált A skorbut kezelése; a betegség 
természetének, okainak és gyógyításának módozatai 
címmel. A négyszáz oldalas tanulmányban kifejtette saját 
bizarr elméletét a betegség eredetéről, azt állítva, hogy a 
hideg és nedves éghajlati viszonyok miatt a pórusok 
eltömődnek, és ez okozza a betegséget. Ez a 
következtetés nem volt egyéb, mint a Magellán előtti 
teóriák leporolása. 

Csak 1795-ben döntött úgy a Brit Királyi Tengerészet, 
hogy előírja a ,citromlevek" napi adagját. A döntés 
inkább egyfajta hiten, semmint tudományos 
meggyőződésen , alapult, hiszen még mindig nem 
értették, hogy a citrom, a narancs és más gyümölcsök, 
illetve növények fogyasztása miért előzi meg a 
skorbutot. Végül 1932-ben három orvos-kutató, W. A 
Waugh, €C. 6G. King és Szent-Györgyi Albert 
aszkorbinsavat izolált és szintetizált, tudományos 
magyarázatot adva a C-vitamin szervezetre gyakorolt 
hatására, és bebizonyítva, hogy a C-vitamin-hiány 
skorbutot idéz elő. 

Miközben a legénység nagy kínok közt szenvedett, és 
sorra pusztult, Magellánt, Pigafettát és a tisztek zömét a 
betegség rejtélyes módon elkerülte. , Hála a mi Urunk 
kegyelmének, én nem kaptam el a kórt!" - csodálkozott 
Pigafetta maga is. Sem ő, sem más nem értette az 
okokat, pedig volt egy szembeötlő magyarázat arra, 
hogy minek köszönhették egészségüket. A 
megpróbáltatások idején a tisztek táplálékukat tartósított 


birsalmával egészítették ki, anélkül, hogy tudták volna: 
szervezetükbe hatékony, skorbut elleni tápanyagot 
juttatnak. A jó szerencse vagy Szent Elmo Magellánt 
szemlátomást kegyeibe fogadta - egyelőre legalábbis. 

Hozzá kell tenni, Pigafetta naplójában semmi nem utal 
arra, hogy a tisztek összeesküdtek volna: a birsalmát a 
legénység élete árán kizárólag maguknak tartják fenn. 
Magellán és társai egyszerűen nem tudtak az 
életfontosságú tápanyag szervezetre gyakorolt 
hatásáról; az embereiket gyötrő betegség okát a , rossz 
levegővel" magyarázták. Tekintve, hogy Magellán 
minden egyes beteg emberének személyesen sietett a 
segítségére, nagy valószínűséggel ragaszkodott volna 
ahhoz, hogy napi birsalmaadagokat osszanak ki közöttük 
- feltéve, ha tud a táplálék jótékony hatásáról. 

"E három hónap és húsz nap során - írta Pigafetta - jó 
tizenkétezer mérföldet tettünk meg a Csendes-óceánon, 
melyet okkal neveztek így. Ezen idő alatt vihar nem volt, 
és szárazföldet nem láttunk, kivéve két lakatlan szigetet, 
ahol csak madarak és fák lakoztak." Földet először január 
24-én pillantottak meg, de ahogy közelebb értek, nagy 
csalódásban volt részük. Egy egyszerű korallzátony 
emelkedett ki az óceánból, titokzatosan. Magellán San 
Pablónak nevezte el, éppen Szent Pál megtérésének 
ünnepe volt ugyanis aznap, amikor rábukkantak. (Ez a 
kicsiny korallzátony volt az, amelyet Thor Heyerdahl is 
elsőként megpillantott, amikor 1947-ben bambusznád 
tutaján, a Kon Tikin átkelt a Csendes-óceánon. A 
nevezetes támpont ma a Pukapuka nevet viseli, és 
Francia-Tuamotu részét képezi.) A korallsziget Magellán 
ha jól számára használhatatlannak bizonyult; emberi 
lakhelynek nem látták nyomát, és biztonságos helyet 
sem találtak, ahol horgonyt vethetnének. Miután a 
szigetet teljesen megkerülték, Magellán jelt adott, hogy 
folytassák útjukat. San Pablo tehát nem tudott segíteni. 

Tizenegy nappal később, 1521. február 4-én Magellán 
egy másik szigetecskét vett észre - nagy valószínűséggel 


a — mikronéziai  Caroline-szigetet. A flotta ismét 
megpróbált alkalmas kikötőhelyet találni, de ezúttal sem 
sikerült. Olyannyira mély volt a víz, panaszkodott 
Pigafetta, ,hogy sehol nem tudtunk horgonyt vetni, mert 
nem találtunk tengerfeneket". De Mafra jóval az 
esemény után egy áthatolhatatlan sziklazátonyról írt, 
mely visszatartotta a hajókat: ,Olybá tűnt, mintha a 
természet a tenger ellen — védekezne."  Albo 
hajónaplójában pedig ez olvasható: , Ezen a szélességi 
fokon egy lakatlan szigetet találtunk, amely körül cápák 
nyüzsögtek, és ezért az Islas de los Tiburones [azaz 
Cápa-sziget] nevet adtuk neki."  Egyhangúságtól 
tompultan, betegségtől legyengülten a legénység csak 
nézte a hajók körül cirkáló hatalmas, fenyegető 
fenevadakat, és teljes kétségbeesés lett úrrá rajtuk. Még 
Magellán is, aki általában emberfölötti elszántsággal 
tűrte a  megpróbáltatásokat,  meginogni látszott. 
Használhatatlan térképeit szinte őrjöngve hajította 
tengerbe, így kiáltva: , Már megbocsássanak a térképész 
uraságok, de Molukka nem található a kijelölt helyen!" 

Szárazföldet ugyan nem találtak, de az erős 
passzátszelek meghökkentő távolságra röpítették el a 
hajókat. ,Naponta százötven-száznyolcvan mérföldet 
tettünk meg, vagy még ennél is többet - írta Pigafetta, 
szemlátomást elképedve a nyugati irányú haladás 
mértékétől. - És ha a mi Urunk és Szűzanyánk nem 
segített volna minket a kedvező időjárással, hogy 
élelemmel és más dolgokkal felfrissíthessük magunkat, 
mindannyian odavesztünk volna a hatalmas tengeren. És 
nem hiszem, hogy bárki is még egyszer ilyen utazásra 
vállalkozna." 

Olyan gyorsan haladtak észak felé, hogy február 13- 
án átlépték az Egyenlítőt. Magellán eddigre teljesen 
elveszítette a türelmét. Úgy számolt, hogy a Fűszer- 
szigeteket jóval korábban elérik; a rendelkezésére álló 
térképek szerint ennyi erővel az egész Csendes-óceánt 
be kellett barangolniuk, s már réges-rég Ázsiában kellett 


volna lenniük. Ám, ami ennél is rosszabb, most már 
portugál vizeken hajóztak, tehát megsértették a 
tordesillasi szerződést; vagyis, ha a Fűszer-szigetek 
egyértelműen portugál területen helyezkednek el, az 
expedíció célja meghiúsul, és az új területeket 
Spanyolország nem követelheti saját magának. Tovább 
súlyosbította a helyzetet, hogy elfogyott az ivóvizük, és 
az embereket skorbut tizedelte. Biztonságos kikötőt 
kellett találniuk, méghozzá haladéktalanul, másként nem 
marad esélyük a túlélésre. 

A nagy pillanat kilencvennyolc nappal azután 
következett be, hogy a flotta elhagyta a szorost. 1521. 
március 21-én reggel hat óra körül az óceánból két 
földtömeg emelkedett ki lassú méltósággal: tőlük 
mintegy huszonöt mérföldes távolságra. Végül egy 
harmadik földtömeg is láthatóvá vált. Lope Navarro, a 
Victoria őrszeme hatvan láb magasan elhelyezkedő 
árbockosarából kémlelte a homályos izzást, próbálva 
megkülönböztetni az — ígéretes körvonalakat a 
felhőformációktól. A nyugtalan reggelen a hajók mintegy 
hat csomóval közelítettek a furcsa kontúrok felé. 

Amikor Navarro meggyőződött a látvány valós 
tartalmáról, hatalmasat kiáltott: ,, Tierra!" (Föld!) 

Tierra! Tierra! 

A sikolyszerű kiáltás belehasított a csöndes reggelbe: 
Tierra! 

"E váratlan kiáltás mindenkit boldoggá tett - 
emlékezik De Mafra a csodálatos pillanatokra -, 
olyannyira, hogy még ő is ti. [Magellán], aki az öröm jelét 
ritkán mutatta ki, most olyanná vált, mint egy tébolyult, 
és ezt mindenki, aki volt már ilyen helyzetben, meg tudja 
érteni." 


KILENCEDIK FEJEZET 


Egy eltűnt birodalom 


És nézd, az égbolt most életre kel, 
Lángnyelvek százai lobbannak fel, 
Fénycsóvák tűznek jobbra-balra, 

Mintha a Mindenség fakadna dalra, 

És táncra perdülnek a halvány csillagok. 


A testileg-lelkileg kimerült Magellán maga is fölmászott 
az árbockosár kötélhágcsójára, hogy a látványról saját 
szemével győződjék meg. Emberei - sokan közülük a 
skorbut, az éhezés, a kiszáradás végső stádiumának 
határán, földagadt nyelvvel, fuldokolva, üveges szemmel 
- fölemelték bozontos fejüket, hogy a reményteli 
szárazföldre pillanthassanak. Ahogy a reggeli 
szürkületben a szigetek körvonalai egyre világosabban 
kirajzolódtak, az őrszem újra felkiáltott: 7ierra!, és dél 
felé mutatott, ahol az óceánból sziklák emelkedtek ki. 
Orömmámorában Magellán a szerencsés őrszemnek száz 
dukát jutalmat adományozott. 

Az első szárazföld, melyet Navarro megpillantott, 
valószínűleg a hegyvidékes Rota lehetett. A Föld 
görbületének köszönhetően abból a szögből, ahonnan az 
Armada közelített, a szárazföld kezdetben két szigetnek 
látszott. A Rota megtévesztő megjelenése összezavarta 
Pigafettát, s ennek következtében több évszázados vita 
keletkezett arról, hogy az őrszem valójában melyik 
szigetet pillantotta meg először. A másik sziget, ahol az 
Armada végül is kikötött, a mai Guam, az Egyesült 
Államok be nem tagolt területe. A flotta mérsékelt 
nagyságú földterületet fedezett föl; mintegy harminc 
mérföld hosszúságú, összesen 209 négyzetmérföldnyi 
szárazföldet. Guam a Mariana-szigetekként ismert, a 
Hawaii-szigetektől . mintegy háromezer mérföldre 


nyugatra fekvő vulkanikus sziget-együttes 
legnagyobbika. 

A partot érés örömébe azonban Magellán számára 
üröm is vegyült. Jóllehet a sziget a kilencvennyolc napos 
csendes-óceáni út nyomorúsága után menedéket kínált, 
semmi sem utalt arra, hogy közel lennének tényleges 
céljukhoz, a Fűszer-szigetekhez. De legalább szárazföldre 
léphettek. Amióta a szoros nyugati kapuját elhagyták, 
megszakítás nélkül hétezer mérföldet hajóztak: ekkora 
óceáni — utazással  —  Magellánig senki más nem 
büszkélkedhetett. 

"Március 6-án, szerdán északnyugati irányban kis 
szigetet fedeztünk fel, és két másikat, melyek 
délnyugatra helyezkedtek el - jegyezte föl Pigafetta a 
nevezetes eseményt. - Az egyik sziget nagyobb volt és 
magasabb, mint a másik kettő. A főparancsnok a 
legnagyobb szigeten óhajtott kikötni, hogy készleteinket 
felfrissítsük." — Pigafetta, illusztráció gyanánt, három 
szabálytalan foltot is rajzolt a naplójába, de a vázlat 
annyira elnagyolt, hogy a hajózás számára gyakorlatilag 
használhatatlan. De még ennél is zavaróbb, hogy 
Pigafetta, az adott kor gyakorlatát követve, északot a 
térkép aljára, a déli iránypontot pedig a tetejére 
helyezte. A befejezett rajzolatok azt sugallják, hogy a 
hazatérés után Pigafetta a vázlatait alighanem egy 
illusztrátor rendelkezésére bocsátotta, aki a nyers 
rajzolatokat színes és elragadó térképekké varázsolta át, 
melyeken az óceán azúrkékjét arany foltok emelik ki, míg 
a szigetek óriási krumplikként lebegnek a felszínen. 
Mindazonáltal az utazásról ez az egyetlen kartográfiai 
dokumentum maradt fenn. 

Albo hajónaplója ugyanerről az eseményről kissé más 
és jóval alaposabb beszámolót tartalmaz. , Ezen a napon 
földet láttunk, és amikor közelebb értünk, két szigetet 
találtunk, melyek nem voltak túl nagyok, és ahogy 
közéjük értünk, a délnyugati felé vettük az irányt, és az 
északnyugatit . magunk — mögött hagytuk." Majd 


baljóslatúan hozzáfűzi: ,Sok kicsiny vitorlást láttunk 
felénk közeledni, melyek oly gyorsan haladtak, mintha 
repülnének." A kis hajók feltűnő gyorsaságának titka a 
vitorlák szokatlan formájából eredt, mely Albo figyelmét 
is "megragadta: ,Háromszög alakú gyékényvitorláik 
voltak, és mindkét irányban közlekedtek, kedvük szerint, 
hol a farukat, hol az orrukat mutatva felénk, és sokszor 
visszafordultak." 

Albo . a proa nevű, gyakran repülő proaként 
emlegetett, kitűnően manőverezhető kenuról ír, mely 
valóban igen jelentős, olykor húsz csomót is elérő 
sebességre gyorsult fel, s ilyenkor kétségkívül úgy tűnt, 
mintha a vízfelszín fölött repülne, pontosan úgy, ahogy 
Albo följegyezte. A proa sebességének titka szokatlan 
konstrukciójából eredt. Az európai hajóktól eltérően a 
hajóorr és a tat egyforma volt, de az oldalak 
különböztek: a széloldalt, a maximális aerodinamikai 
hatékonyság eléréséért, lekerekítették, míg a szél alatti 
oldalt laposra formázták. A tat és a hajóorr 
felcserélhetősége a jól manőverezhető latin vitorlákkal 
kombinálva a hajót képessé tette arra, hogy erőfeszítés 
nélkül széllel szemben tudjon haladni, és egyenes 
vonalban közelítse meg egyik szigetről a másikat. 

A proák, melyek Magellán flottája felé közelítettek, 
egy polinéziai törzs embereit, a chamorrókat hozták a 
fedélzetükön, jóllehet Magellán korában nem így hívták 
őket. Magellán tengerészei kezdetben minden törzsi 
bennszülöttet, akivel a csendes-óceáni térségben 
találkoztak, indiosnak, azaz indiánnak neveztek, abban a 
téves hitben, hogy Indiának minden bizonnyal itt kell 
lennie a közelben. A spanyol utazók következő 
nemzedékei Guam népének a chamurre nevet adták, 
mely szó a felsőbb kaszt helyi elnevezéséből eredt; 
később chamorróknak hívták őket, mely spanyolul 
"kopaszt, portugálul "simára borotvált"-at jelent, nyilván 
a bennszülött férfiak azon szokására utalva, hogy fejüket 
rendszerint simára borotválták. 


Az, hogy Guam és ezer más izolált sziget miként 
népesült be, az etnológusok számára a mai napig is 
rejtély. A kivándorlás Délkelet-Ázsiából a  Csendes- 
óceánon át a mai Melanézia és Polinézia felé három- 
négyezer évvel korábban kezdődött, talán éppen 
azoknak a kivetős csónakoknak az elődjein, melyek most 
Magellán flottája felé közeledtek. A mai chamorrók a 
malajziaiak, indonézek, Fülöp-szigetekiek, mexikóiak és 
spanyolok keverékei, akik külön nyelvet beszélnek. Ám 
továbbra is nyitott kérdés marad, hogy azok a törzsi 
emberek, akikkel Magellánék először találkoztak, a régió 
mai lakóinak közvetlen felmenői lehettek-e. 

Négy órával a szárazföld megpillantása után az 
Armada de Molucca, körbevéve a kivetős csónakok 
üdvözlő seregével, rendkívül meleg és tiszta vizű türkiz 
lagúnákra siklott. Ahogy a hajók a szigethez közeledtek, 
a tengerészek fövenyt, sziklaszirteket és sűrű lombú 
fákkal bontott meredek lejtőket láttak maguk előtt. A 
zöldellő táj források, patakok, vízesések Paradicsomát 
rejtette - egyszóval mindent, amire a legénység a túl 
hosszú tengeri megpróbáltatások után vágyakozott. 
Ahogy mindez kéznyújtásnyira került tőlük, az emberek 
egyre idegesebbé váltak. Az ujjongás éberséggel 
váltakozott. A pillanat, amikor két, eddig egymás 
létezéséről mit sem tudó társadalom fölveszi egymással 
a kapcsolatot, végre elérkezett. 

A chamorrók százai kicsiny, jól manőverezhető 
járműveikkel először körbevették a flottát. ,A félelem 
legcsekélyebb jele nélkül a fedélzetre másztak, és olyan 
sokan voltak, különösen a zászlóshajón, hogy egyik 
emberünk megkérdezte a kapitányt, nem kellene-e 
kidobni őket" - írja De Mafra. Az európaiaknál magasabb 
és erősebb testfelépítésű chamorrók elözönlötték a 
zászlóshajót, és elloptak mindent, ami csak a kezük 
ügyébe került . - kötélzetet, cserépedényeket, 
fegyvereket és bármit, ami vasból készült - miközben a 


legyengült legénység könyörgött Magellánnak, hogy 
távolítsák el erőszakkal a kellemetlen látogatókat. 

Végül aztán az egyik tengerész cselekvésre szánta el 
magát. ,A zászlóshajó fedélzetmestere az egyik indiánt 
pofon vágta, valami kisebb dolog miatt, mire az indián 
visszaütött. A sértett fedélzetmester a derékövéből 
előkapta széles pengéjű kését, és hátba szúrta az 
indiánt." Erre a chamorrók - ,barbár csürhe", ahogy De 
Mafra nevezte őket - leugráltak a fedélzetről. , Amikor 
már ócska csónakjaikban voltak, elkezdtek hadonászni a 
botjaikkal, mivel egyebük nem volt. Néhány nyilat 
kilőttünk rájuk a hajóról, de a chamorrók olyan sokan 
voltak, hogy pár emberünket sikerült megsebesíteniük." 

A csetepaté kellős közepén proákon újabb chamorró- 
hullám indult el az azúrkék vízen, és a bennszülöttek, az 
európaiak legnagyobb meglepetésére, ételt hoztak az 
éhező tengerészeknek. Miután megetették a 
jövevényeket, a chamorrók újra fölkapták botjaikat, és 
ismét harcba bocsátkoztak, ezúttal azonban jóval 
vadabban. 

De Mafra leírja, hogyan sikerült a főparancsnoknak a 
hajszál — híján bekövetkező tragédiát elkerülnie. 
"Magellán, látva, hogy a támadók száma egyre 
gyarapszik, ráparancsolt embereire, hogy hagyják abba a 
nyilazást; ekkor az indiánok is leálltak, a harc 
alábbhagyott, és a bennszülöttek megint elkezdtek 
ételeket osztogatni, ennivalókat, melyek ezeken a 
szigeteken találhatók: kókuszdiót és temérdek halat, 
amiért cserébe Kasztíliából hozott üveggyöngyöket 
kaptak." Magellán önmérsékletet tanúsító gesztusa 
bizonyult a helyes magatartásnak. Az Armada de 
Molucca és a pár tucat proa prózai, mégis történelmi 
találkozása, mint cseppben a tenger, az európai 
gyarmatosítás jellegzetes  alapkonfliktusait foglalta 
magában - a kezdeti ártatlan kíváncsiságtól a 
zavarodottságig, félelemig és vérontásig, ami aztán 
végül kereskedelmi tevékenységben oldódik fel. 


De bárcsak a dolgok ilyen békésen zárultak volna! A 
chamorrók természetesen nem ismerték az európaiak 
kereskedelemről és tulajdonról alkotott fogalmait, és 
miközben boldogan etették a tengerészeket, képtelenek 
voltak megérteni, hogy a hajókon bizonyos tárgyak nem 
tartoznak a cserekereskedelemhez. ,Miközben mi a 
vitorlák bevonásával foglalatoskodtunk, hogy partra 
szállhassunk, ők ellopták [...] a szkiffnek nevezett kis 
csónakot, mely a kapitány hajójának farához volt kötve" 
- írta Pigafetta. Ha jól értjük a krónikás leírását, a 
chamorrók Magellán személyi használatú  dingijét 
kötötték el. A cselekedetet az európaiak sajnálatos 
módon a főparancsnok elleni személyes sértésként 
értelmezték. 

Másnap Magellán, ahogy Pigafetta fogalmazott, 
"meglehetősen ingerülten" visszavágott. A személyes 
használati tárgyát képező csónak ellopása fölött nem volt 
hajlandó szemet hunyni. A két megmaradt csónakon 
negyven embert partra vezényelt. A legénység hatalmas 
evezőcsapásokkal nyomult át a zátonyok között tajtékzó 
vízen, és partot ért - az első európaiak, akik lakott 
csendes-óceáni szigetre léptek. Aztán tombolni kezdtek. 
"A  földühödött főparancsnok negyven fegyveressel 
partra szállt, a tengerészek negyven vagy ötven házat, 
csónakokkal együtt fölgyújtottak, és hét embert 
megöltek" - jegyezte föl Pigafetta, kommentár nélkül. A 
hajókon maradt tengerészek, sokan közülük a skorbuttól 
haldokolva, könyörögtek partra szálló társaiknak, hogy 
belezzék ki a lemészárolt chamorrókat, és hozzák 
magukkal a belső szerveket, azt remélve, hogy az 
emberhússal  kikúrálhatják magukat a  skorbutból. 
Kannibalizmusra való hajlandóságuk pontosan jelzi 
kétségbeesésük fokát. 

Az őrjöngő támadás közepette a megdöbbent 
chamorrók nem tanúsítottak ellenállást, így aztán az 
európaiak nem nyitottak tüzet. De nyílpuskáik brutálisan 
hatékonynak bizonyultak. ,Sokat közülük nyilainkkal 


megsebesítettünk, és amikor a nyílvessző testükbe hatolt 
- írja Pigafetta -, ránéztek a nyílra, majd megdöbbenve 
megpróbálták kihúzni testükből, és rögtön ezután 
meghaltak. Mások, akiknek a mellkasába fúródott a 
nyílvessző, ugyanezt tették, ami nagy együttérzésre 
indított minket." A vérontás közepette Magellán 
,Visszaszerezte a kis csónakot, és mi azonnal útnak 
indultunk, követve a korábbi útirányt." 

Habár Pigafetta egy őrjöngő rohamosztagról beszél, ő 
maga az elkövetkező napokban hosszabb időt töltött a 
parton, és a  chamorrók  társadalmáról óvatos 
megfigyelésekre tesz szert. , Ezek az emberek szabadon, 
saját akaratuk szerint élnek" - jegyzi meg egyértelmű 
rosszallással, a jól körülbástyázott társadalmi rendet 
hiányolva. Magellánhoz hasonlóan ő is a hierarchikus, 
tekintélyelvű társadalomban érezte otthon magát, ahol a 
király és az egyház iránti odaadás volt a legfőbb 
alapérték. A megélt lázadások során Magellán mindig a 
társadalmi rend védelmében küzdött, és azért, hogy a 
lázadó  kapitányokkal és  tengerészekkel szemben 
elsőbbségét megőrizze. De lám, itt a Csendes-óceán nyílt 
vizeivel körülvéve van egy törzs, mely egészen más 
szabályok szerint, pontosabban éppen hogy szabályok 
nélkül él - döbbent rá Pigafetta. A chamorrói társadalom, 
úgy tűnt, inkább horizontálisan, semmint vertikálisan 
építkezik. Ha volt is vezetője, Magellán nem tudta volna 
megállapítani, ki az. Későbbi spanyol utazók 
megtapasztalták, hogy a  chamorrói társadalom 
szerkezete valójában nagyon is szövevényes és 
kifinomult. Matriarchális társadalom volt ez, mely ritkán 
bonyolódott háborúba. A családi életben a chamorrói 
asszonyok játszották a központi szerepet, s jóllehet a 
férfiak  Magellánnal szemben ellenségesnek tűntek, 
harcias megmozdulásaik lényegében rituálisak voltak; 
egész egyszerűen háborúsdit játszottak. 

Pigafettát rabul ejtették a bennszülöttek szokásai, és 
a krónikás följegyzett róluk néhány egyszerűbb 


etnográfiai észrevételt. , Némelyikük szakállat visel, és 
derékig érő hajat. Pálmalevelekből készített kicsiny 
kalapot hordanak. Olyan magasak, mint mi, és 
erőteljesek... Amikor megszületnek, bőrük fehér, később 
megbarnul, fogaik pedig feketék és vörösek." Foguk az 
állandó bételdió-rágcsálástól színeződött el, amit a 
helyiek pugua vagy mamadon névvel illettek. A bételdió 
az  arékapálma-(bételpálma-) fán terem, mely a 
kókuszpálmára hasonlít. A dió mellé gyakran a bétel 
levelét, a pupulut is elrágcsálták, melynek íze friss és 
kissé borsos. A szigetlakók főleg a szemcsés szerkezetű, 
ugam nevű kemény, vöröses változatot kedvelték. Ez 
volt a rágógumijuk, a dohánylevelük, a hőn óhajtott 
szenvedélyük. 

Amióta a szorost elhagyták, vagyis három hónap óta 
ez volt az első alkalom, hogy a legénység asszonynépen 
legeltethette szemét, s ez mindannyiuknak igen nagy 
gyönyörűségére szolgált. ,A nők meztelenül járnak - 
jegyezte föl Pigafetta igen elégedetten -, kivéve, amikor 
szemérmüket vékony kis kéregdarabbal takarják el, mely 
simulékony, mint a papír, és a pálmafák kérgéről való. 
Gyönyörűek és gyengédek, és fehérebbek, mint a férfiak, 
és hajukat kibontva viselik, mely nagyon feketén és 
hosszan lobog, s egészen a földig ér. Nem mennek a 
földekre dolgozni, és nem moccannak el házuktól; 
pálmalevelekből ruhákat és kosarakat fonnak." 

Az örök kíváncsi Pigafetta a chamorro kunyhó 
belsejéről is leírást ad, így tehát feltételezhető, hogy az 
európaiaknak és a  helybelieknek élvezetesebb 
együttlétben is részük lehetett, mint amilyet az első 
találkozás kínált. A legénység tagjainak minden 
bizonnyal alkalmuk volt a szigeten éjszakázni, 
máskülönben  Pigafetta aligha szolgálhatott volna 
részletekkel a bennszülöttek otthoni életéről. , Házaikat 
fából építik, palánkokkal és fügelevelekkel borítják, 
melyek két könyök hosszúságúak: a házak csak 
egyszintesek; szobáikban és ágyaikon pálmalevelekből 


készült gyönyörű fonatok találhatók, és pálmagyékényre 
fekszenek, mely könnyű és lágy." 

Pigafetta a  chamorrók legfejlettebb technikai 
eszközét, a kitűnően  manőverezhető proákat is 
szemügyre vette, különös figyelmet fordítva azok sajátos 
kivetőjére: az  ellensúlyként szolgáló vendéghajóra. 
.Vannak köztük feketék és fehérek, míg mások vörösek. 
És a vitorla másik oldalán egy nagy, hegyes végű árbocfa 
meredez az ég felé. A vitorlát pálmalevelekből fonták 
össze, olyan, mint egy latin vitorla, és a kormányrúdtól 
jobbra helyezkedik el. Kormányevezőik tolla lapátra 
hasonlít. Az orr és a farrész között nincs különbség, Így 
aztán olyanok ezek a csónakok, mint a hullámokról 
hullámokra ugráló delfinek." Pigafetta a leírásához még 
egy nyers vázlatot is mellékelt, amely két, egymással 
szembenéző evezőst ábrázol, középen egy árboc latin 
vitorlát tart, és ami a legfeltűnőbb: az ellensúly, mely a 
hajótestet balanszírozza, egyenesen a rajz szemlélőjére 
mered. Különös, hogy Pigafetta (vagy bárki, aki a 
vázlatot készítette) a chamorrókat tengeri harcosokként 
ábrázolja, csuklyákkal és köntösökkel, határozottan 
európai megjelenést kölcsönözve nekik; míg a 
valóságban ezek a férfiak meztelenek vagy csaknem 
csupaszok voltak. 

Az európai utazók meglepődtek azon, hogy a 
chamorróknak milyen kevés a fegyverük; 
legveszélyesebb harci eszközük egy bot, melynek a 
tetejére halcsontot erősítettek, és ezt sem fegyverként 
használták, hanem arra, hogy repülő halat fogjanak vele. 
Egyre világosabbá vált, hogy a chamorrókkal való 
összeütközés egy tragikus félreértésből származott, 
Pigafetta ugyanis, aki, mint rendesen, most is 
megpróbált a bennszülöttekkel kapcsolatot teremteni, 
határozottan állította, hogy a szigetlakókat mélyen 
megdöbbentették az események. ,A jelek alapján, 
amiket mutogattak - írja Pigafetta mindeddig meg voltak 
győződve arról, hogy rajtuk kívül más emberek 


nincsenek a világon." Ha ez igaz, és az Armada egy 
izolált sziget társadalmát bolygatta meg, akkor a 
chamorrók ellenséges magatartása tökéletesen érthető. 
Mint ahogy az is világossá válik, miért nyűgözte le őket 
annyira a Trinidad szkiffje, az Armada egyetlen olyan 
felszerelése, mely némileg hasonlított saját kenuikra. 
Mindezen túl a chamorróknak a magántulajdonról 
fogalmuk sem volt, így tehát azt hitték, hogy a 
jövevények vagyontárgyai őket is megilletik. Ugyanezen 
az alapon kínálták fel és osztották meg élelmüket és 
egyéb javaikat az éhező betolakodókkal. Mindazonáltal 
Pigafetta és Magellán úgy döntöttek, hogy a chamorrók 
legsúlyosabb vétke a tolvaj-lás volt, éppen ezért a 
főparancsnok a szigetet a közeli másik kettővel együtt 
Islas de los Ladronesnek keresztelte el - azaz: a Tolvajok 
szigetének. 

Pontosabb elnevezés lett volna: az Adakozók szigete. 


1521. március 9-én az Armada felszedte a horgonyt, 
amire a chamorrók igen dühödten reagáltak, talán sértve 
vagy elárulva érezték magukat a váratlan indulás miatt. 
Több mint száz proa lepte el a vizet. , Hajóinkhoz 
közelítettek, halakat mutogattak, úgy téve, mintha meg 
akarnának ajándékozni minket. Csakhogy ehelyett 
köveket hajigáltak ránk, majd elmenekültek, és 
menekülés közben kicsiny csónakjaikkal átsiklottak a 
hajónk fara és a hozzákötött csónak között, miközben 
hajónk teljes sebességgel száguldott; de oly gyorsan és 
ügyesen manővereztek, hogy az igazán csoda volt." 

Miközben Magellán legyengült legénységét kivezette 
a kikötőből, megfigyelhették, milyen hatást gyakorolt a 
sziget népére mindaz az erőszak, amit rájuk 
szabadítottak. , Láttunk néhány asszonyt, akik kiáltoztak, 
és hajukat tépték, és azt hiszem, ez a szeretteik miatt 
volt; feltehetően azok miatt, akiket megöltünk" 
jegyezte föl Pigafetta. 


Jóllehet a gyümölcsök és zöldségek, melyeket a 
szigeten  beszereztek, azonnal megtették jótékony 
hatásukat, és a skorbutos betegek állapota gyorsan 
javult, egy kivétel mégis akadt. A bristoli Andrew mester, 
ahogy a flotta szolgálati névsorában szerepelt a neve, 
skorbutja túlságosan előrehaladott volt ahhoz, hogy a 
tengerész fölgyógyulhasson. Földi maradványait, hasonló 
sorsú hajóstársaihoz hasonlóan, hullámsírba temették. Ő 
volt a legénység egyetlen brit tagja, a flotta ágyú- 
mestereként szolgált. Helyét a norvég Hans Bergennel 
azonnal betöltötték. 

A flotta ismét nekivágott a Csendes-óceán nyugati 
térségének, anélkül, hogy bárki tudta volna a Fűszer- 
szigetekhez vezető helyes irányt a végtelennek látszó 
tengeren. 

Ha Magellán a chamorrók körében valamelyest 
elidőzik, könnyen lehet, hogy fontos ismereteket szerez a 
csendes-óceáni hajózás fortélyairól. Távoli földrészek 
azonosításához, a többi szigetlakó törzshöz hasonlóan, a 
chamorrók is kitűnő technikával rendelkeztek. Tudtak 
olvasni a hullámverésekből: hogyan kell tartani az irányt; 
különbséget tudtak tenni a szél által fölkorbácsolt, csak 
az adott térségre kiterjedő, elterelő hullámok és a széles 
térségeket átölelő, rendszeres hullámverések között, 
melyek hasznos jelzéseket adnak a tájékozódáshoz. A 
hullámok a távoli szigetek elhelyezkedéséről másféle 
útmutatásokat is tartalmaztak, hiszen a szigetekről 
visszaverődtek, sőt körülöttük meggörbültek. Tapasztalt 
hajós a hullámverések mintáit tanulmányozva fontos 
információkat kaphatott a távolságokról és a különböző 
szigetek elhelyezkedéséről. 

A szigeti törzsek a madarak röptéből is következtetni 
tudtak Mindössze annyit kellett tenni, hogy a nap végén, 
amikor a madarak a nyílt tengeri, egész napos halászás 
után a fészkük felé hazaindultak, a hajósoknak követniük 
kellett a röpülés irányát, s egy szigetre ily módon 
bizonyosan rátaláltak. 


A bennszülöttek a felhőket is tanulmányozták. A 
csendes-óceáni magasabb szigetek a passzátszelek útját 
állták, s a földtömeg fölé ködöt és párát vontak. Magellán 
őrszeme kezdetben éppen ezért nem tudott különbséget 
tenni Guam szigete és a szigetet körülölelő felhők között. 
Még a felhők alsó szegélye is értékes információkat 
tartalmazott, hiszen a felhő alja a közvetlenül alatta 
elterülő vízfelület színét tükrözte vissza. Ha a felhő 
alulról jadekő-árnyalatot kapott, az nagy valószínűséggel 
egy korallzátonyt borító, sekély, zöldes vízfelület 
tükröződéséből fakadt. 

A szigetek alakzataiból is következtetni tudtak; 
például egy hosszan elnyúló szigetcsoport esetében 
nagyjából meg tudták állapítani, merre keressék a 
szomszédos szigeteket. 

Az égi navigációhoz a szigeti törzsek az európaitól 
merőben eltérő módszert alkalmaztak. Ahelyett, hogy 
műszerekre hagyatkoztak volna, úgynevezett 
csillagiránytűt fejlesztettek ki, — egy képzeletbeli 
konstrukciót, mely a végtelen, megkülönböztethetetlen 
horizonton a csillagok és csillagkonstellációk 
fölemelkedésének és lenyugvásának helyei alapján jelölt 
ki tájékozódási pontokat. Ezzel a módszerrel a 
szigetlakók harminckét szegmensre osztották föl a 
horizontot, pontosan annyira, amennyire az európai 
iránytűs tájékozódási rendszer. Ahelyett azonban, hogy 
északi, déli, keleti és nyugati tájékozódási pontokra 
hagyatkoztak volna, ők a csillagok és csillagkonstellációk 
megnevezéseiből indultak ki. Szemben az európai 
módszerrel, a harminckét szegmens a csillagokkal együtt 
vándorolt. Mindemellett a szigetek hajósai proáikat 
mozdulatlannak fogták fel, és úgy vélték, nem ők 
mozognak, hanem a földi tájékozódási pont, illetve az ég 
mozog körülöttük. Viszonyítási pontjuk tehát saját 
hajójuk volt, és nem egy távoli sziget vagy csillag. Ez a 
felfogás alighanem abból az illúzióból fakadt, melyet a 
tengerészek is gyakorta megtapasztaltak, amikor úgy 


tűnt, hogy hajójuk egy helyben áll, miközben a 
tájékozódási pontok mozognak. 

Az írásbeliség előtti társadalmakban, melyekkel 
Magellán találkozott, ez a navigációs rendszer legalább 
olyan jól működött - ha nem jobban -, mint a hibás 
európai rendszer, mely egyébként a földrajzi 
hosszúságot , még mindig nem tudta pontosan 
meghatározni. 

Magellán nyugat felé vette az irányt, még mélyebbre 
hatolt a Csendes-óceán felfedezetlen végtelenjébe, hogy 
a Fűszer-szigetekre rátaláljon. Az újjáéledt legénység a 
kedvező szelek szárnyán csodálatos hetet élvezhetett: a 
hajók hét-nyolc csomóval, azaz teljes sebességgel 
hasították a vizet. 

Március 16-án az egyik őrszem egy a tengerből 
kiemelkedő, sápadt fenséggel magasba törő hegyet 
pillantott meg. A Fülöp-szigetek keleti nyúlványaihoz 
érkeztek - több mint háromezer, zömében alig egy 
négyzetmérföldes apró sziget együtteséhez. A nagy 
kiterjedésű szigetcsoport tagjai közül a két legnagyobbat 
ma Luzon és Mindanao néven ismerjük. Magellán 
őrszeme a harmadikat, Samart pillantotta meg először. A 
Fülöp-szigetek  Japántól délre, — Borneótól északra 
helyezkednek el. 


A Fülöp-szigetek történelmének írásos beszámolói 1521- 
ben, éppen Magellán érkezésével kezdődnek. Ám ezeket 
a szigeteket már évszázadokkal korábban ismerték a 
kínai és arab kereskedők, akik elsőrangú hajózási 
technikájukkal jól jövedelmező forgalmat bonyolítottak 
le, és fejlett kereskedelmi hálózatot építettek ki a helyi 
társadalmakkal. Régészeti leletek arra engednek 
következtetni, hogy az ázsiai kontinens és a Fülöp- 
szigetek közötti kereskedelem már 1000 körül virágzott. 
A kínai — dzsunkák, merevítőlécekkel felszerelt, 
madártollszerű, jellegzetes  vitorláikkal ismerős és 
szívesen látott vendégei voltak a Fülöp-szigeteki 


kikötőknek. A kereskedelem terjedése a szigetlakók 
elzártságát fokozatosan megszüntette, és az árukkal 
együtt az ázsiai kultúrát, mindenekelőtt az írásbeliséget 
is elhozta számukra. Így aztán amikor Magellán 
ideérkezett, a Fülöp-szigetekiek, akik többnyire az óceán, 
illetve a belföldi vízi utak közelébe települtek, már réges- 
rég írástudó népek voltak. 

A Fülöp-szigetek kínai felfedezése az 1405 és 1433 
közötti időszakban érte el csúcspontját, amikor a Dél- 
Csendes-óceánt és az lIndiai-óceánt a Kincses Flotta 
uralta. Hatalmas hajóikkal Afrika keleti partjaiig is 
eljutottak, hogy uralkodójuknak értékes árucikkeket és 
ajándékokat hozzanak. Ezek a járművek nyolcszor vagy 
kilencszer hosszabbak voltak, mint Kolumbusz ha jól, és 
ötször-hatszor hosszabbak, mint Magellán Armadájának 
bármelyik hajója. Pusztán méretének köszönhetően a 
Kincses Flottával senki nem versenghetett, egészen 
addig, amíg a brit haditengerészet a 19. században 
zenitjére nem érkezett. Fontossága és egyedisége 
ellenére a Kincses Flotta nyugaton mind a mai napig 
kevéssé ismert. A flotta sok tekintetben egyetlen ember 
műve volt, azé az emberé, akinek teljesítménye a 
legünnepeltebb  felfedezőkével, — Kolumbuszéval és 
Magellánéval versengett, sőt bizonyos szempontból túl is 
szárnyalta azokét. Ezt az embert Cseng Hónak hívták. 

1431-ben a kínai hadsereg megszállta a dél-kínai 
hegyvidékes Jünan tartományt, és foglyul ejtett egy Ma 
Ho nevű ifjút, egy hithű muzulmán fiát. Más rabokkal 
együtt Ma Hót 13 éves korában kasztrálták; megszokott 
gyakorlat volt ez Kínában, ahol az eunuchok többnyire 
szolgálói feladatokat láttak el. Ma Hót a kínai császár 
negyedik fiának, Zu Dinek a szolgálójául jelölték ki. 
Eunuchok tízezrei voltak ilyen pozíciókban, s ez a 
foglalkozás olyan népszerűvé vált, hogy a kínaiak idővel 
betiltották a kasztrációt, mert korlátozniuk kellett a 
túljelentkezéseket. Ebben a versengő környezetben 
katonai és diplomáciai jártasságának köszönhetően Ma 


Ho igen magasra emelkedett a hivatali ranglétrán. A 
herceg e hűséges és tehetséges szolgálójának később a 
Cseng Ho nevet adta, és a törekvő hivatalnok a Ming- 
dinasztia fölemelkedésében már ezen a néven játszott 
kulcsszerepet. Óriástermetű ember volt: hét láb magas, 
tekintélyes körmérettel, és robusztus személyisége 
tökéletes összhangban állt alakjával és pozíciójával. 
Arcbőre, ahogy mondták, ,érdes volt, mint a narancs 
héja", és ,szemöldökei, mint a pallosok, és homloka 
széles, mint a tigrisé". 

Csillagzata még magasabbra emelkedett, amikor 
patrónusa, Zu Di 1402-ben a császári trónra lépett. Zu Di 
kormányzati pozíciókat adományozott azoknak az 
eunuchoknak, közöttük Cseng Hónak is, akik hatalomra 
kerülését elősegítették. Miután birodalmát megtisztította 
ellenségeitől, a császár úgy döntött, hogy méltó nevet ad 
saját magának. A Jung-lo nevet választotta, melynek 
jelentése "tartós öröm. A császár nemzetközi 
kereskedelmi nagyhatalmat óhajtott létrehozni, és 
céljának eléréséhez Cseng Hót admirálissá nevezte ki, s 
egyúttal egy meglehetősen ambiciózus, ám bizonyos 
szempontból Kínára kevéssé jellemző küldetéssel bízta 
meg: a Kincses Flotta létrehozásával és irányításával. A 
Kincses Flottára az a feladat várt, hogy fölfedezze az 
óceánt. 

Cseng Ho felügyelte a hatalmas hajókészítő műhely 
működését Nankingban, ahová fák ezreit telepítették, 
hogy a hajóépítéshez elegendő fa alapanyag álljon 
rendelkezésre, és külön iskolát is alapítottak, ahol idegen 
nyelveket tanítottak, és tolmácsokat képeztek. Cseng Ho 
egy olyan flotta felállítását sürgette, mely 1500, fából 
épült hajóból állt, beleértve a legnagyobb . vitorlás 
hajókat, melyeket valaha is építettek. Elképesztő 
luxussal szerelték föl ezeket a hajókat: 
magánlakosztályok voltak bennük, aranyszerelvények, 
bronzágyúk (inkább dísznek, mint harci eszközként) és 
selyemtapéták. Tengerre való alkalmasságukat nagyban 


növelték a rekeszfalak, a vízálló kamrák, melyek 
tervezéséhez a bambusznád szerkezete adta az ötletet. 
Ezzel a megoldással évszázadokkal megelőzték a nyugati 
hajóépítési technikákat. 

A Kincses Flotta 1405-ben induló, első hősi utazására 
a Jangce folyó mentén, Nankingban gyülekezett. 27 800 
embert számlált, szemben az Armada 260 fős 
legénységével. A Kincses Flotta egyes ha jól - 
némelyikük nem kevesebb, mint ötszáz láb hosszúságú - 
közel 1000 embert vittek a fedélzetükön. Voltak olyanok, 
melyeket csak lovaknak szántak; más hajók kizárólag 
vizet vagy katonai egységeket vagy fegyvereket 
szállítottak, arra az esetre, ha a flottát meg kellene 
védelmezni. Akadtak kifejezetten élelemszállító hajók, 
felkészülve arra, hogy a legénység a távoli partokon nem 
talál ennivalót; voltak aztán olyanok, amelyek hatalmas 
ládákban termőföldet fuvaroztak, hogy gyümölcsöt, 
zöldséget lehessen termeszteni. Alighanem ennek a 
fényűzésnek köszönhető, hogy a legénységet sikerült a 
skorbuttól megóvni. 

Az Armada de Moluccával ellentétben a Kincses Flotta 
nem hódított meg és nem nyilvánított magáénak távoli 
földeket. Jóllehet a kínaiak saját magukat a külső 
világhoz képest kulturálisan magasabb rendűnek 
tekintették, nem törekedtek arra, hogy gyarmati vagy 
katonai birodalmat hozzanak létre. Céljuk sokkal inkább 


az volt, hogy a határaikon túli  ,barbárokkal" 
kereskedelmi és diplomáciai kapcsolatokat építsenek ki, 
és tudományos kutatásokat folytassanak. A 


felfedezésekkel kapcsolatos egyedülálló kínai filozófia 
emelkedett stílusú megfogalmazásával találkozunk egy 
emléktáblán, melyet a Kincses Flotta tevékenységének 
virágzása idején maga a császár Írt: 


, Minden fölött uralkodunk az ég alatt, a kínaiakat és 
a  barbárokat  megbékítjük és  kormányozzuk: 
részrehajlás nélküli jósággal és anélkül, hogy enyém 


s tiéd között különbséget tennénk. Az ősi 
uralkodócsaládok és a felvilágosult királyok útját 
járva, az ég és a föld akarata szerint óhajunk az, 
hogy valamennyi távoli ország és idegen birodalom 
az őt megillető helyet a mennyek alatt megtalálja." 


A tengeren a Kincses Flotta hajói, a Magellánék által 
alkalmazott  — technikához hasonlóan,  zászló- és 
lámpajelzésekkel érintkeztek egymással; a 
kommunikációhoz harangokat, gongokat, sőt még 
postagalambokat is használtak. Az időt úgy mérték, hogy 
fokbeosztásokkal ellátott  füstölőpálcikákat égettek. 
Iránytűvel  navigáltak. A kínai kormányosok az 
úgynevezett . csienhszingban nevű mérőeszközt is 
használták a szélességi fok meghatározásához, 
viszonyítási pontnak pedig a Dél Keresztjét tekintették. 
Cseng Ho gyakorta elmerült a hajóstérkép kínai 
megfelelőjében; ez egy huszonegy láb hosszú tekercs 
volt, melyet részletről részletre göngyölítettek ki, 
aszerint, hogy az útvonalnak éppen mely szakaszán 
jártak. Akárcsak a spanyol és portugál hajósok által egy 
évszázaddal később alkalmazott hajóstérképek, már a 
kínaiakéi is tartalmaztak tájékozódási pontokat és 
részletes útirányokat, melyek alapján egyik helyről a 
másikra lehetett hajózni. A kínai hajósok is tudtak a 
csillagok szerint tájékozódni; saját térképeik 
kiegészítéseként magabiztosan eligazodtak a mennybolt 
térképrajzolatain. A kínai csillagkonstellációk azonban 
különböztek a hagyományosan használt európaiaktól; 
két fő viszonyítási pontjuk a Lámpás és a Szövőlány 
néven volt ismert. 

Amikor az idő zorddá vált, a kínai tengerészek 
ugyanolyan buzgón imádkoztak az életükért, mint 
Magellán emberei. Ők azonban a Mennyei Hitveshez, egy 
taoista istenséghez intézték fohászukat. A viharoktól való 
megszabadulás, akárcsak Magellán legénységének, 
számukra is a Szent Elmo tüzével érkezett el, noha 


természetesen ezt máshogy nevezték. A kísérteties 
fényben, Magellán embereihez hasonlóan, a kínai 
tengerészek is a kapitányukat védelmező isteni akarat 
megnyilvánulását látták. 

A Kincses Flotta első fontos célállomása Kálikut volt, 
India délnyugati partjánál. Kínai felfedezők nyolc 
évszázaddal korábban jártak már itt, szárazföldön 
keresztül közelítve meg a várost, de a Kincses Flotta 
megérkezése hihetetlen nagyvonalúságra késztette a 
kálikuti uralkodót, aki gazdag ajándékokkal - arannyal 
átszőtt selyemövekkel, gyöngyökkel és drágakövekkel - 
halmozta el a távolról jött vendégeket. 

Kálikuti tartózkodásuk alatt a Kincses Flotta emberei 
szokatlan legendával ismerkedtek meg, melynek 
főszereplői Mózes és Áron névre hallgattak, s mellettük 
volt egy harmadik szereplő is: egy aranyborjú. A kínaiak 
indiai eredetűnek vélték a történetet, hiszen ott hallották 
először, és azt feltételezték, hogy a legenda a hinduk 
tehén iránti tiszteletével áll összefüggésben. A titokzatos 
legendát Ma Huan, a Kincses Flotta hivatalos krónikása 
jegyezte föl, aki Cseng Hónál nagyjából ugyanazt a 
feladatot látta el, amit Antonio Pigafetta Magellánnál. 
Egy szent emberről írt, akit ,Mouxie-nek (Mózesnek) 
hívtak, és aki vallást alapított; az emberek tudták róla, 
hogy igaz, égi ember, és mindannyian nagyra becsülték 
és követték őt". Csakhogy ennek a szent embernek volt 
egy öccse, akinek ,romlott gondolatai" támadtak. A 
történet szerint készített ,egy aranyborjút, és azt 
mondta, $Ő a mi Szent Urunk; aki őt imádja, annak 
vágyai teljesülnekx. Arra tanította az embereket, hogy 
hallgassanak a szavára, és imádják az aranyborjút, mert 
saz mindig aranyat fog ürítenix. Az emberek megkapták 
az aranyat, és szívük repesett, de az istenes életről 
megfeledkeztek." Mouxie később, amikor visszatért, 
"látta a sokaságot, akiket bátyja félrevezetett... látta, 
hogy az emberek a szent útról letértek; mire a borjút 
szétzúzta, és öccsét meg akarta büntetni, de az 


fölmászott egy elefánt hátára, és eltűnt". Mindez 
természetesen Mózes és Áron bibliai történetének 
módosított változata volt, de a kínaiak nem tudtak valós 
eredetéről. 

Cseng Ho nemzeti hősként tért vissza a Kincses Flotta 
első útjáról, és nyomban hozzálátott a jövőbeli utak 
tervezéséhez. A flotta második útja idején Kínában 
maradt, de a harmadikra visszatért a tengerre, és ő 
parancsnokolt a 48 hajóból és 30 ezer emberből álló 
flotta élén. Fél szemmel a jövőre sandítva, bármerre 
ment, kereskedelmi kirendeltségeket és raktárházakat 
hozott létre. További három nagy útra került sor, egy-egy 
utazás nagyjából két évig tartott, s végeredményként a 
Kincses Rótta létrehozta a tengeri kereskedelem első 
nemzetközi hálózatát. A Kincses Flotta Mozambiktól délre 
minden irányban fölfedezte az afrikai partokat, járt a 
Perzsa-öbölben, valamint Délkelet-Ázsia és India számos 
pontján. A tengeri felfedezések csábítása és romantikája 
lázba hozta egész Kínát. ,Hatalmas hullámokat 
pillantottunk meg az óceánon, melyek akkorák voltak, 
mint az ég felé törő hegyek - írta Cseng Ho -, és barbár 
vidékekre leltünk, melyek könnyű pára kék ködébe 
burkolózva rejtőztek, miközben vitorláink, mint a felhők, 
fenségesen kinyíltak; éjjel-nappal haladtunk, mint a 
csillagok, vad hullámokat szeltünk át könnyedén, mintha 
csak kikövezett diadalúton lépkednénk." 

Jung-lo 1424-ben meghalt. Temetése ugyanolyan 
eltúlzott volt, mint egész élete; tízezer gyászoló előtt 
temették el, tizenhat ágyasával együtt. A szerencsétlen 
asszonyokat  fölakasztották, vagy megparancsolták 
nekik, hogy saját kezükkel vessenek véget életüknek. A 
sírbolt körül katonákat, fenevadakat és hivatalnokokat 
ábrázoló  kőfaragványok álltak  mérföldhosszúságú 
sorfalat. Fia, Zu Gaozi (Hung-hszi) a Kincses Flotta összes 
jövőbeli útját törölte. A Ming-dinasztia más uralkodóihoz 
hasonlóan ő is a konfuciuszi hagyományok követői és a 
merőben más világnézetű eunuchok tábora között 


őrlődött. A konfucianizmus hívei a befelé fordulást 
sürgették, és az idegenekkel való érintkezést rangon 
alulinak tartották, míg az eunuchok a nemzetközi 
kereskedelmet pártolták, és jócskán meg is gazdagodtak 
belőle. Hung-hszi a konfucianizmus híveivel szövetkezett, 
Cseng Ho admirálist pedig visszarendelték Hankingból. A 
hatalmas hajóépítő műhely, ahol egykoron 30 ezer 
ember robotolt, elnémult, és a hajógyártás szünetelt. 

Ez egyben a Kincses Flotta végét is jelentette volna, 
ha Hung-hszi sokáig él. De 1425-ben meghalt, és 26 éves 
fia - Zu Di unokája - az eunuchokat visszahozatta a 
palotába, akik aztán hamar helyreállították a Kincses 
Flotta hajdani dicsőségét. 1431-ben, immáron a hetedik 
útján, a flotta 300 hajóból és 27 500 emberből állt. Cseng 
Hót megbízták azzal a feladattal, hogy állítsa helyre a 
békés viszonyt Malakával és  Sziámmal. Miután 
küldetését teljesítette, a flotta egy része továbbhajózott, 
és valószínűleg elérte Ausztrália északi partjait. 
Ausztráliában talált kínai tárgyi leletek és az őslakók 
szájhagyományai határozottan erre engednek 
következtetni. A figyelemre méltó utazás a Kincses Flotta 
utolsó útjának bizonyult; Cseng Ho, aki a vállalkozás 
lelke volt, a hazafelé tartó úton elhalálozott. 

A császár a Kincses Flottát leselejtezte, bezáratta a 
nankingi  hajóműhelyt, és a flotta ténykedésével 
kapcsolatos összes dokumentumot megsemmisíttette. A 
kínai tudomány és technológia, különösen az a terület, 
mely a felfedezésekhez kapcsolódott, hanyatlásnak 
indult. 1500-ban egy császári rendelet a kétárbocosnál 
nagyobb hajó tengerre bocsátását főbenjáró bűnnek 
nyilvánította, 1525-ben pedig hozzáláttak a Kincses 
Flotta nagyobb hajóinak megsemmisítéséhez. Kína 
feladta a Kincses Flotta által létrehozott hatalmas 
transzóceáni kereskedelmi birodalmat, visszatért a 
konfucianizmus elveihez, befelé fordult, és nem akarta 
többé fölfedezni az óceánt. 


Cseng Ho utazásai arról tanúskodnak, hogy Kína 
egykoron a világ leghatalmasabb nemzete volt; tengeri 
nagyhatalom, melyet a spanyolok és a portugálok is 
rettegve irigyeltek volna, feltéve, hogy e birodalom 
erejéről egyáltalán tudomást szereznek. A Kincses Flotta 
hírneve azonban soha nem érte el az európai partokat. A 
portugál és spanyol felfedezők abba a hatalmi vákuumba 
hajóztak be, melyet Kína maga után hagyott. Akárcsak a 
kínaiakat, őket is a meggazdagodás vágya csábította ide, 
de a hasonlóság ezzel véget ér. Az európaiak ugyanis, a 
kínaiaktól eltérően, vadul harcoltak - egymással is - a 
területekért, a kereskedelmi és politikai előnyökért és a 
vallási hódításért. 

Ezektől a  kényszerektől hajtva az európai 
előrenyomulás a korábban kínai kereskedelmi hatás alatt 
álló övezetekben meglehetősen gyors volt. 1498-ban 
Vasco da Gama és emberei Kelet-Afrikában a letűnt kínai 
birodalom nyomaira bukkantak: a helybeliek rojtokkal 
díszített, zöld selyemsapkákat viseltek. A helyi lakosok 
selyembe öltözött, fehér szellemekről beszéltek - a 
nyolcvan évvel korábban erre járt Kincses Flotta távoli 
emlékei. Most, 1521-ben Magellán Armada de Moluccája 
a Fülöp-szigetekre megérkezve hatalmas területeket 
nyilvánított sajátjának, mind olyan részeket, amelyekről 
a kínaiak lemondtak. Magellánnak, akárcsak a többi 
európainak, a Kincses Flottáról nem volt közvetlen 
tudomása, de ő is és emberei lépten-nyomon a letűnt 
kínai birodalom tárgyi bizonyítékaiba botlottak: legyen az 
selyem, porcelán, írásos dokumentum vagy kifinomult 
súly- és hosszúságmérték. 

A kínai kísérlet a tengeri diplomácia és kereskedelem 
terén nagyjából egy nemzedéknyi ideig tartott, de a 
mohó és telhetetlen európaiak hosszú időre óhajtottak 
berendezkedni itt. Mire Magellán a Fülöp-szigetekre 
érkezett, a kínai befolyás már igencsak apadóban volt, és 
a térségre még egy olyan szerény flotta is, mint az 
Armada de Molucca, jelentős hatást tudott kifejteni. A 


kínai gyarmatosítás korszaka lezárult; a spanyol 
gyarmatosítás kora csak most kezdődött. 


A Fülöp-szigetek szélesen elterpeszkedő szigetcsoportja 
az európai térképeken nem létezett, és sem Magellán, 
sem a kormányosai nem tudták, mit kezdjenek új 
felfedezésükkel. Magellán Samar szigetének közelébe 
irányította hajóit, de csak könyörtelen sziklákat talált, 
melyek legkevésbé sem emlékeztettek biztonságos 
kikötőre. Újra irányt változtatott, a csöppnyi Suluan felé 
tartva, ahol az Armada néhány órányi pihenőre horgonyt 
vetett. 

Nagyböjt ötödik vasárnapja volt, húsvét közelgett. A 
nagyböjtöt, a  történésekhez igazodva,  Lázárnak 
szentelték, aki föltámadt halottaiból, hiszen hozzá 
hasonlóan a legénység túlélő tagjai is felgyógyultak, 
visszanyerték erejüket, kitartásukat. Magellán úgy 
döntött, hogy a szigetcsoportot Lázár után nevezi el, de 
sugallata rövid életű volt. Huszonegy évvel később egy 
másik európai felfedező, Ruy López de Villalobos a Leyte- 
szigetnek a Filippina nevet adta - ezt később az egész 
Fülöp-szigetekre kiterjesztették. 

Magellán következő partraszállási kísérlete már 
sikeresebbnek bizonyult. Homonhon szigete biztonságos 
kikötőt kínált, és Magellán, — mindannyiuk nagy 
megkönnyebbülésére, parancsot adott a lehorgonyzásra. 
A főparancsnokkal az élen partra szálltak, ahol sűrű 
esőerdő oázisa fogadta őket: pálmafák, bővizű források, 
így hát nyomban fölállítottak két nagy, menedéket adó 
sátrat. Végre megszabadulhattak a hajók rakterének 
átható bűzétől. Remegő orrcimpákkal szívták magukba a 
pálmafák, a nedves homok, a buja vegetáció 
illategyvelegét.  Levágtak egy kocát, melyet még 
Guamból hoztak magukkal, és nagy lakomára készültek. 
A sokat szenvedett tengerészek végre tele hassal, 
elégedetten térhettek nyugovóra. 


Hétfőn, március 18-án Suluan felől csónak közeledett 
feléjük, kilenc emberrel a fedélzetén. Okulva a csendes- 
óceáni bennszülöttekkel való korábbi találkozások 
tapasztalataiból, Magellán gondoskodott róla, hogy a 
fegyverek kéznél legyenek; ugyanakkor egy másfajta 
arzenált is készenlétbe helyezett: csillogó 
csecsebecséket, arra az esetre, ha a találkozás békésre 
sikeredne. 

Magellán ezúttal magabiztosan kezelte a helyzetet. , A 
főparancsnok elrendelte, hogy senki nem mozdulhat és 
nem szólhat az ő engedélye nélkül - írta Pigafetta. - 
Amikor azok az emberek odajöttek hozzánk, közülük a 
legdíszesebben öltözött a főparancsnok elé lépett, 
mutatva, hogy nagyon örül az érkezésünknek. És öt, 
szintén igen díszesen öltözött ember velünk maradt, míg 
a többiek, akik a csónakban voltak, elindultak halászni. 
Ekkor a kapitány, látva bennük a jó szándékot, 
elrendelte, hogy adjunk nekik enni-inni, és ajándékozzuk 
meg őket vörös sapkákkal, tükrökkel,  fésűkkel, 
csengettyűkkel... és más dolgokkal. És amikor azok 
látták, hogy a kapitány jól bánik velük, halat adtak neki, 
és egy korsó pálmabort, amit az ő nyelvükön vraca 
névvel illetnek, fügéket, több mint egy láb hosszúságú 
banánokat és más, kisebb, de ízletesebb gyümölcsöket 
és két kókuszdiót... Es kezükkel jeleket adtak, hogy négy 
nap múlva rizst, kókuszdiót és napon szárított ételt 
hoznak nekünk." 

Talán a Paradicsomra leltek, de legalábbis egy kis 
pihenőre, az expedíció immáron harmadik évében. 
Azokat a tengerészeket, akik még mindig skorbutban 
szenvedtek, Magellán mindennap kókusztejjel táplálta, 
melyet a nagylelkű Fülöp-szigetekieknek köszönhettek. 
Pigafettát mindeközben a helybeliek pálmabor-erjesztési 
módszere hozta lázba. ,Rést hasítanak a fa szívébe... 
melyből leszűrik a fa nedvét... mely édes, és némi zöld 
árnyalata van. Ezután emberláb-vastagságú nádakat 
erősítenek a fa oldalára, mellyel estétől a következő 


reggelig, majd reggeltől estéig ezt a folyadékot 
cseppenként kivonják." 

Lehet, hogy az elfogyasztott pálmabor hatására, 
Pigafettát a kókuszdió és annak sokféle felhasználási 
módja teljesen magával ragadta. , Ez a pálma egy cocho 
nevű, csaknem fej nagyságú gyümölcsöt terem, és a 
külső burka zöld színű és kétujjnyi vastagságú, benne 
bizonyos rostok találhatók, melyekből ezek az emberek 
kötelet készítenek a csónakjaik kikötéséhez... És ez alatt 
a burok alatt van egy másik réteg, mely nagyon kemény, 
és vastagabb, mint az előző... Alatta ujjnyi vastag fehér 
velő található, melyet hússal és hallal együtt 
fogyasztanak, mint ahogy mi a kenyeret esszük; íze 
olyan, mint a manduláé... Ennek a velőnek a közepéből 
víz folyik, mely tiszta és-édes, és frissít, mint egy alma." 
A helybeliek megtanították a jövevényeket, hogyan lehet 
a kókuszdióból tejet nyerni, ahogy azt 
megtapasztalhattuk". A gyümölcs héjából kivájták a 
kókuszdió húsát, összekeverték a belsejében található 
folyadékkal, és az egészet ruhán keresztül leszűrték. Az 
így nyert folyadék a krónikás szerint , olyan volt, mint a 
kecsketej".  Pigafetta elámult a kókuszdió sokféle 
felhasználhatóságán, és elragadtatása közepette némi 
túlzással kijelentette, hogy két pálmafa egy tíztagú 
családot akár évszázadokon át el tudna tartani. 

Ez az idill egy hétig tartott, minden nap újabb 
felfedezéseket hozott, és a legénység tagjai minden 
egyes nappal közelebb kerültek zseniális 
vendéglátóikhoz, a  Fülöp-szigetekiekhez. ,Ezek az 
emberek nagyon barátságosak voltak hozzánk, és 
sokféle dolgot megértettek velünk a nyelvükön, és 
megtudtuk tőlük néhány, az útvonalunkba eső sziget 
nevét is - írta Pigafetta. - Nagyon jól éreztük magunkat 
velük, mert vidámak voltak, és beszédesek." 

Magellán azonban kis híján tönkretette ezt az idillt, 
amikor a Fülöp-szigetekieket a 7rinidad fedélzetére 
invitálta. Vendégeinek óvatlanul az egész készletét 


megmutatta: ,a szegfűszeget, a fahéjat, a borsot, a 
szerecsendiót, a gyömbért, az aranyat, mindent, ami a 
hajón volt". Nyilván úgy vélte, hogy ezúttal nem 
tolvajokkal van dolga. Bizalma busásan kamatozni 
látszott, amikor a Fülöp-szigetekiek felismerték ezeket az 
egzotikus és drága fűszereket, és megpróbálták 
elmagyarázni, ők maguk hol termesztik ezeket. Az első 
jel, hogy az Armada a Fűszer-szigetek felé közelít! EI 
lehet képzelni Magellán reakcióját. Akkor hát mégis célt 
érhet az expedíció! 

A főparancsnok ekkor tisztelegni óhajtott vendégei 
előtt - legalábbis így gondolta -, és parancsot adott 
tüzéreinek, hogy eresszenek el egy díszsortüzet. A 
lövések robaja belehasított a csendbe, és hosszan 
visszhangzott  Homonhom távoli hegyeiről, halálra 
rémítve a 6 helybelieket, akik életüket mentve 
"megpróbáltak a hajóról a tengerbe ugrani". Kétségtelen 
baklövés volt ez, a lelkesedés szertelen 
megnyilvánulása. Vagy lehet, hogy Magellán így akarta 
lenyűgözni a védtelen szigetlakókat, hogy bemutatta 
nekik szörnyű fegyverei működését? Bárhogy lehetett is, 
otromba tréfa volt ez egy békés törzsi néppel szemben, 
akiktől Magellán és emberei eddig csak segítséget és 
védelmet kaptak. Magellán rögvest nyugtatgatni kezdte 
a megrettent Fülöp-szigetekieket, marasztalta őket a 
fedélzeten; ugyanakkor nem mulasztotta el észrevenni, 
hogy fegyverei abszolút elrettentő hatást gyakorolnak a 
szigetlakókra, ha a helyzet éppenséggel úgy kívánná... 


Egy hetet töltöttek Homonhomban, majd március 25-én, 
egy hétfői napon, miközben könnyű eső paskolta a víz 
felszínét, Magellán — parancsot adott a horgony 
fölszedésére. Ahogy a három fekete hajó nyugat- 
délnyugati irányra állva, a szigetcsoport belsejét 
megcélozva kifelé tartott a kikötőből, Pigafetta különös 
élményen esett át. 


"A hajó oldalához mentem, mert halat akartam fogni, 
és a raktér felé vezető, esőtől síkos előtérre léptem, és 
ekkor megcsúsztam, s a tengerbe estem, anélkül, hogy 
bárki látott volna. Teljesen víz alá kerültem, amikor bal 
kézzel — sikerült  megragadnom az alsó vitorla 
bevonókötelét, mely a vízbe lógatva lebegett. Szorosan 
fogtam a kapaszkodót, és kiabálni kezdtem, olyan 
erőteljesen, hogy egy kis csónak kimenekített. Hiszek 
benne, hogy menekülésemet nem saját érdememnek, 
hanem a szenteltvíz irgalmának köszönhettem" - írta 
Pigafetta, s e szavakkal egyértelműen Szűz Mária 
könyörületére utalt. Ha nem menekül meg csodával 
határos módon, akkor nagy valószínűséggel ott, a 
helyszínen vízbe fullad, vagy esetleg utóbb a Fülöp- 
szigetekiek húzzák ki a vízből, s élete hátralevő részét 
körükben tölti el, és akkor e hihetetlen történetről soha 
nem szerezhettünk volna tudomást. 

A következő éjszaka a legénység észrevett egy 
szigetet, ahol tompa, vörös fények izzottak; tábortűz 
félreismerhetetlen jelei, s ebből tudták, hogy nincsenek 
egyedül. Reggel Magellán úgy döntött, hogy megközelíti 
a szárazföldet. Immáron ismerős  rituáléval az 
üdvözlésükre egy kis csónak érkezett, rajta nyolc harcos 
tartózkodott, ismeretlen szándékokkal. 

Magellán rabszolgája, Enrigue maláj dialektussal szólt 
hozzájuk, és a harcosok - a főparancsnok meglepetésére 
- "minden jel szerint értették a hozzájuk intézett 
szavakat, s ugyanazon a nyelven válaszoltak. Senki, még 
az admirális sem tudta, miként sikerült Enriguének a 
szigetlakókkal megértetnie magát, de a rabszolga múltja 
némi támpontot ad a rejtély megfejtéséhez. Magellán a 
rabszolgát tíz évvel korábban Malaccában szerezte, ahol 
Enrigue megkeresztelkedett, s attól kezdve Afrikán és 
Európán keresztül követte gazdáját. Ha ezen szigetek 
valamelyikéről származott, rabszolga-kereskedők 
kisfiúként elhurcolták őt Szumátráról, a Malakkákra 
vitték, s ott eladták Magellánnak, akkor az események 


ilyen láncolata magyarázatot ad a helyinyelv-ismeretére. 
Ezen túl azonban még valami következik mindebből: 
Magellán szolgája volt az első olyan ember, aki a világot 
megkerülte, s otthonába visszatért. 

Ahogy a szigetlakók ,a hajó mellé értek, nem 
szándékoztak följönni a fedélzetre, hanem tőlünk 
bizonyos távolságra elhelyezkedtek", a főkapitány 
megpróbálta fölcsábítani őket ,egy vörös sapkával és 
más dolgokkal, melyeket egy darab fára kötöztetett". A 
bennszülöttek azonban továbbra is távolságot tartottak. 
Végül Magellán , békeajánlatait" egy deszkára rakták, s a 
csecsebecsékkel megrakott palánkot a kenu irányába 
lökték. A csónakban lévő emberek lelkesen rácsaptak az 
ajándékokra, majd sietve visszaeveztek a partra, ahol - 
Magellán úgy vélte  -  trófeáikat bemutatták 
uralkodójuknak. 

"Úgy két órával később két balanghait láttunk felénk 
közeledni. Nagy csónakok voltak ezek... tele emberekkel, 
és a legnagyobb közöttük a királyuk volt, aki egy 
gyékénytető alatt ült. Amikor a király a zászlóshajó 
közelébe ért, a rabszolga beszélni kezdett hozzá. A király 
értette a szavát, ezeken a vidékeken ugyanis a királyok 
több nyelven beszéltek, mint a többi ember. Néhány 
emberét fölküldte a hajóra, de ő maga a balanghaiban 
maradt, bizonyos távolságra a hajótól, mindaddig, amíg 
emberei vissza nem tértek; akkor pedig nyomban 
visszaindultak a part felé." Magellán igyekezett kegyes 
látogatóként viselkedni, de a király nagyvonalúságán 
nem tudott túltenni, a helyi uralkodó ugyanis ,egy nagy 
aranyrudat és egy tele kosár gyömbért" kínált föl. 
Magellán udvariasan, de határozottan visszautasította a 
nagy értékű ajándékot, de olyannyira barátságos 
viszonyban maradt a bennszülöttekkel, hogy a hajókat 
éjszakára a király kunyhójához közelebb horgonyoztatta 
le, mintegy az új keletű szövetséget szimbolizálva. 

Ez a találkozás a helyi népekkel a Rio de Janeiró-i, 
szinte önkívületben töltött napok óta az Armada 


legbékésebb és legsikeresebb  kapcsolatfelvételévé 
kezdett formálódni. Egy király, aki aranyat és gyömbért 
akar ajándékozni, alighanem más javakkal is rendelkezik, 
s talán még asszonyai is vannak, ám a tapasztalat arra 
tanította — Magellánt, hogy a kezdeti gesztusok 
megtévesztők . lehetnek, ha ugyan nem éppen 
veszélyesek. 

Másnap nagypéntek volt, 1521 húsvétja, és Magellán 
úgy döntött, hogy az új kapcsolatukat próbának veti alá. 
Partra küldte Enriguét. A sziget - Limasawa, a Fülöp- 
szigeteki  Dél-Leyte része - még ma is távoli, 
megközelíthetetlen " szigetnek számít, mely hat 
négyzetmérföldnyi, homokkal borított területet foglal 
magában. A sziget szokatlanul széles, tiszta, hívogató 
parti fövennyel rendelkezik, melyet helyenként különös 
sziklaalakzatok és barlangok szakítanak meg. Jóllehet 
Magellán volt az első európai felfedező, aki Limasawába 
eljutott, nem ő volt az első idegen, aki biztonságos 
kikötőre talált itt. Anélkül, hogy tudomása lett volna róla, 
fontos kereskedelmi  csomópontra érkezett. Kínai 
kereskedők öt évszázadon átjártak ide dzsunkáikkal, 
melyeken finoman megmunkált. árucikkeket, egyebek 
közt  " porcelánt, selymet,  ólomnehezéket hoztak 
magukkal; míg a szigetlakók a partvidékeik és az erdeik 
termékeivel kereskedtek: gyapottal, viasszal, 
gyöngyökkel,  bételdióval, teknősbéka  páncéljával, 
kókuszdióval, édesburgonyával és kókuszpálma 
leveleiből szőtt — gyékényekkel. A limasawaiak 
vendégszeretetükkel s - ami a legfontosabb. - 
becsületességükkel szereztek hírnevet. 1225-ben Csau Ju 
Kuo kínai kereskedő így írta le az üzletkötés megszokott 
menetét: a limasawaiak rendszerint elvitték magukkal a 
kínaiaktól átvett árucikkeket, és a megállapodott 
Fizetséggel minden alkalommal visszatértek. Így tehát az 
Armada megjelenése ugyan kissé szokatlan volt 
számukra, teljesen váratlannak azonban nem nevezhető: 
a szigetlakók készen álltak arra, hogy vendégeikkel 


kereskedjenek. Amikor Enrigue partra szállt, arra kérte 
Rajah Kolambut, Limasawa uralkodóját, hogy küldjön 
még több élelmet a flottának, természetesen megfelelő 
fizetség ellenében. Ahogy gazdája utasította, Enrigue 
hozzátette: , Nagyon meg lesznek velünk elégedve, mert 
Magellán barátként, és nem ellenségként jött a szigetre." 
A király kedvező választ adott, és ,hat vagy nyolc ember 
kíséretében" személyesen látogatott el a zászlóshajóra. 
,Átkarolta a főparancsnokot, és levelekkel fedett, 
hántolatlan rizzsel teletöltött három porcelánkancsót 
adott át neki, valamint két nagyon nagy oradest"7 - 
dorado nevű halat. Viszonzásként Magellán , török módi 
szerint készült, vörös és sárga díszítéssel ellátott 
öltözetet ajándékozott a királynak, és egy piros sapkát... 
Azután a kapitány könnyű étkezésre invitálta őket, és a 
rabszolgája közvetítésével azt mondta a királynak, hogy 
casícasit óhajt vele. A király azt felelte, hogy ő 
ugyanilyen kapcsolatra kíván lépni a főparancsnokkal." 
Ez komoly kijelentés volt. A casicasi azt jelentette, 
hogy Magellán a királlyal vértestvéri szövetséget kíván 
kötni, és az ehhez szükséges ceremónia során vérüket 
össze kell vegyíteni. , Mindketten megvágták mellkasukat 
- írta De Mafra -, és a vér egy edénybe csorgott, és 
borral keveredett, amit fele-fele arányban megittak." 
Magellán  viszonyulása a bennszülött népekhez 
forradalmi változáson ment keresztül. Az az ember, aki 
korábban kénye-kedve szerint hittérített, emberrablásra, 
sőt gyilkosságokra is vetemedett, mint például a 
patagóniai óriások esetében, most őszinte rokonszenvet 
érzett a Fülöp-szigeteki uralkodó iránt. Bizalmába 
fogadta a bennszülött királyt, és megpróbálta 
elmagyarázni neki, hogyan hajózta körbe a világot az 
Armada de Molucca. , A tatfedélzetre vezette a királyt, és 
odahozatta a tengeri térképét és az iránytűjét. Elmondta 
a királynak, miként talált rá a szorosra, és hogyan jutott 
el idáig, és milyen sok holdat látott az út során, anélkül, 


hogy szárazföldre bukkant volna, és a uralkodó mindezen 
nagyon elcsodálkozott." 

A nagy egyetértés azonban kis híján odalett, amikor 
Magellán parancsot adott tüzéreinek, hogy produkáljanak 
egy kis tűzijátékot. A füst, a tűz és a robaj 
"meglehetősen ráijesztett a bennszülöttekre". A korábbi 
tapasztalatok megtaníthatták volna Magellánt arra, hogy 
az  erőfitogtatásból nagy baj támadhat, de a 
főparancsnok képtelen volt ellenállni a kísértésnek, hogy 
az európai fegyverek erejével ámulatba ejtse a 
bennszülött királyt. 

Magellán egy másik meghökkentő mutatvánnyal is 
előhozakodott: egyik emberét tetőtől talpig páncélba 
öltöztetve odarendelte, majd három másik európai 
"kardokkal és lándzsákkal... a páncélos egész testét 
döfködni kezdte". Ahogy a szúrásokat és vágásokat a 
páncélzat szikrázva visszaverte, s ahogy a fém csörrenve 
visszhangzott a víz fölött, ,a király torkára forrt a szó". A 
bennszülött király szemlátomást arra gondolt, hogy 
látogatói természetfölötti hatalommal rendelkeznek. 
Ember nem lett volna képes ezeket az ütéseket kiállni, a 
páncélos vitéz mégis sértetlen maradt. 

Magellán roppantul meg volt elégedve a király 
reakciójával, s nyomban utasította Enriguét, rabszolgáját 
és tolmácsát, hogy fordítsa le neki: ,egy ilyen páncélos 
katona felér a király száz emberével", majd 
eldicsekedett, hogy az Armada kétszáz, páncéllal és 
fegyverrel fölszerelkezett harcost hozott magával. Az 
üzenet világos volt: bölcs vezető mindent megtesz azért, 
hogy megtartsa a Magellánnal kötött szövetséget, és 
óvakodik attól, hogy ujjat húzzon vele. A király, a 
sokkhatás alól épp hogy csak magához térve, sietve 
egyetértett azzal, hogy egyetlen páncélos vitéz 
messzemenően fölér száz helybeli harcossal. 

Magellán Armada de Moluccája kisebb hadseregre 
elegendő fegyvert szállított magával. Ezek puszta száma 
jól tükrözte, hogy Spanyolország és Portugália milyen 


Za, 


Mindkét nemzet a puskaportól függött, mely Európában 
a 14. század elején jelent meg. Használata lassan érte el 
az lIbériai-félszigetet, de amikor elérte, a spanyolok és a 
portugálok életre-halálra fegyverkezési versenybe 
kezdtek. A helyi puskaporgyártó malmok gombamód 
szaporodtak Spanyolország-szerte; és végül egy a 
kormány által finanszírozott puskaporgyártó telep is 
létrejött  Burgosban. A puskapor iránti kereslettel 
egyenes arányban növekedett a puskák és ágyúk iránti 
igény, így aztán Spanyolországban és Portugáliában az 
öntőműhelyek száma is megsokszorozódott, miközben 
mindkét ország világhatalmi szerepre készült. Idő 
kérdése volt csupán, hogy a két ország hajóit mikor 
látják el fegyverekkel, először a kikötők védelmében, 
később a felfedező expedíciók legénységének védelme 
címén. 

A legnagyobb hatóerejű fegyver Magellán hajóin a 
három lombarda volt. Ez kovácsoltvas ágyú volt, 
kifejezetten tengerre tervezték, és gyűrűket szereltek az 
oldalára, hogy a hajóra emelhessék, illetve hogy 
leemelhessék onnan. A hajó fedélzetén a lombarda egy 
fatalapzaton nyugodott, melyhez biztonságosan 
odarögzítették. Szinte mindent kilőtt magából - követ, 
vasat, ólmot, de a leghalálosabb lövedéke egy 
ólomhüvellyel bevont vaskocka volt. Az ágyú elsütéséhez 
a tüzér égő gyertyát használt, melyet a puskaport tároló 
kicsiny üreghez vezető lyuk elé tartott; ez idézte elő a 
hatalmas robbanást, amitől a lombarda megremegett 
masszív talapzatán. Az ágyúval nem lehetett pontosan 
célozni, de nehéz lövedéke az eltalált hajótesten igen 
nagy károkat okozott. A flotta hét hátultöltős ágyút, 
úgynevezett falconét is vitt magával. Ezek kisebbek 
voltak, mint a lombardák, és elég könnyűek ahhoz, hogy 
a legénység akár a nagy csónakon is szállíthassa őket. A 
flotta ezenkívül három, pasamura nevű ágyúval is föl volt 
szerelve - ezek kisebb fegyverek voltak -: továbbá közel 


hatvan verso, azaz kövek kilövésére alkalmas puska, 
valamint ötven vadászpuska is gazdagította az arzenált; 
s mindehhez három tonnányi puskapor és legalább 
ugyanekkora súlyt kitevő ágyúgolyó tette teljessé a 
készletet. 

Ezek a fegyverek rendkívül hatékonyak, ugyanakkor 
meglehetősen megbízhatatlanok voltak. Valahányszor a 
tüzér elsütötte az ágyút, a saját életét is kockára tette. A 
nagy ágyúk különösen veszélyesek voltak. Kilenc láb 
hosszúságú kanócát minden egyes lövésnél meg kellett 
gyújtani, és hogy a kanóc hosszúságát megtartsa, a 
tüzér puszta kézzel rántott egyet a zsinegen, súlyos 
sérülést kockáztatva. Még egy ügyes, tapasztalt tüzér is 
könnyen elvétette a lövést, a lövedék nem hatolt át a 
páncélon, hatótávolsága pedig jó, ha elérte a százlábnyi 
távolságot. A fegyvergyárak éppen ez idő tájt 
kísérletezték ki a gyújtószikrát produkáló závárzatot, de 
a korszerűsítés túl későn jött ahhoz, hogy Magellán 
flottája élvezhesse előnyeit. Ha egy évvel később indul 
az expedíció, jóval korszerűbb fegyvereket vihetett volna 
magával, és könnyen lehet, hogy ez az utazás 
végkimenetelét is jócskán befolyásolhatta volna. 

A valódi harchoz főként hagyományos fegyvereket 
használtak; kardokat, késeket és szúrófegyvereket, 
melyek kivitelezésénél a spanyolok igen magas technikai 
szintet értek el. A hajók közel ezer dárdát vittek 
magukkal (a legénység minden tagjának volt ilyen 
fegyvere), több száz acélhegyű lándzsát és pikát. 
Alabárddal is föl voltak szerelve - különösen aljas 
fegyver, melyet ha valaki kellő ,szakértelemmel" 
használt, egy embert ketté tudott vele  hasítani. 
Ezenkívül volt még legalább hatvan nyílpuskájuk s hozzá 
több száz nyílvessző. 

A fegyverzet kiegészítéseként a flotta száz teljes 
páncélöltözetet is készenlétben tartott (nem kétszázat, 
ahogy Magellán állította), — mellvérteket, sisakokat, 
sisakrostélyokat is beleértve. Magellán a maga 


különleges minőségű fegyverzetét vitte magával, mely 
tartalmazta páncélingét, mellvértjét és hat kardját. 
Sisakján fényes tollazat díszlett. Ezekkel a 
tüzelőfegyverekkel és páncélokkal fölszerelkezve a flotta 
legénysége legyőzhetetlennek érezte magát. Magellán 
úgy vélte, hogy a lőfegyverek és  páncélzatok 
kombinációja a szigetlakók fölött korlátlan hatalmat 
biztosít számára - önhittségéért utóbb nagy árat kellet 
Fizetnie. 


Mihelyt Magellán befejezte katonai  díszszemléjét, 
formálisan engedélyt kért a királytól, hogy két küldöttje 
szemrevételezhesse a sziget kunyhóit és 
élelemkészleteit. Az nyomban beleegyezett, és a 
kapitány kiválasztotta a legénység két tagját, Pigafettát 
és egy másik embert, akinek nevéről az amúgy roppant 
Figyelmes krónikás ezúttal nem vett tudomást. A 
tengeren töltött hónapok után, sértetlenül megúszva a 
lázadást és épphogy túlélve a tengerbe esést, Pigafetta 
számára nagy lehetőség volt ez, hogy diplomáciai 
készségével érdemeket szerezzen. 

Ahogy a szárazföldre tette a lábát, olyan pompával 
találta . szembe magát, amilyent Spanyolország 
elhagyása óta nem tapasztalt. , Ahogy partot értem, a 
király ég felé emelte kezét, és felénk fordult. Ugyanezt 
tettük mi is és mindenki más." A király valódi uralkodói 
látványossággal szolgált, , rendkívüli külsővel" jelent 
meg, és ,ő volt a legpazarabbul öltözött ember, akit e 
népek között láttunk". Haja ,koromfekete" volt, és 
vállára omlott, és két nagy arany fülbevalót viselt. 
,Selyemmel hímzett pamutruhája derekától a térdéig ért. 
Oldalán arannyal végig kivert, hosszú tőr lógott, melynek 
tokja faragott fából készült. Mindegyik fogán három szem 
arany volt, és úgy festett, mintha a fogai arannyal 
lennének összetartva." Illatos olajjal megkent testét 
tetőtől talpig tetoválások borították. A nők Pigafetta 
feljegyzései szerint , deréktól lefelé háncsruhát hordtak, 


hajuk fekete, és földig ér. Fülükbe lyukakat fúrtak, 
melyeket arannyal tömtek tele." Arany csillogott 
mindenütt: az ékszereken, a serlegeken, a tálakon; 
természetes tartozéka volt ez a király környezetének. A 
nemesfémet - ahogy Pigafetta megtudta - készen 
bányászták a szigeten  ,diónyi vagy  tojásnyi 
darabokban". 

Úgy tűnt, mintha mindenki folyamatosan egy 
körteszerű gyümölcsöt rágna. ,Négy részre vágják, és 
becsomagolják a saját levelébe, amit  bételnek 
neveznek... Egy kis citromlével keverik, és miután 
alaposan megrágták, az egészet kiköpik. Szájukat a 
gyümölcs rendkívül vörösre festi. A világnak ezen a táján 
mindenki ezt rágja, nagyon hűsíti ugyanis a szívet, és ha 
nem fogyasztanák, meghalnának." 

Pigafettának nem sok ideje maradt a bámészkodásra: 
A király karon ragadott; az egyik főnök is csatlakozott 
hozzánk, és egy bambuszfedél alá vezettek, ahol egy 
hatalmas  balanghai állt, vagy  nyolcvantenyérnyi 
hosszúságú... Helyet foglaltunk a balanghai végénél, s 
közben jelekkel folyamatosan társalogtunk. A király 
emberei kardokkal, dárdákkal, lándzsákkal 
fölfegyverkezve körbeálltak minket. Az uralkodó egy 
tálon disznóhúst hozatott, és egy borral töltött, nagy 
kancsót... Serlege állandóan színültig töltve volt, és 
abból senki más nem ivott, csak ő meg én. Mielőtt a 
király a serleget megragadta, összekulcsolt kezét égnek 
emelte, majd felém mutatott; és amikor inni készült, bal 
öklét felém nyújtotta. Először azt hittem, meg akar ütni. 
Aztán ivott. Ugyanezt elismételtem a király felé. 
Mindannyian ugyanezeket a jeleket mutatták egymás 
felé, amikor ittak." 

Vacsorához tálaltak, méghozzá királyi lakomához. 
"Két nagy porcelántálat hoztak be, az egyik rizzsel volt 
tele, a másik disznóhússal és saját szaftjával." A király 
iránti tiszteletből Pigafetta, aki egyébként hithű katolikus 
volt, arra kényszerült, hogy az egyik legfontosabb vallási 


előírását "megszegje. ,Húst ettem nagypénteken - 
vallotta meg -, mivel nem tehettem mást." A lakoma 
alatt bemutatót tartott a királynak, mely csaknem akkora 
hatást tett, mint Magellán hadászati erőfitogtatása, 
csakhogy Pigafetta az írott szó erejével büszkélkedett. 
Rávette a királyt, hogy nevezzen meg különböző 
tárgyakat a környezetükből, és a krónikás ezeket a 
szavakat fonetikusan lejegyezte. , Amikor a király és a 
többiek látták, hogy írok, és amikor visszamondtam 
nekik a szavaikat, mindannyian elámultak." 

A mutatvány után ,a király palotájához mentünk", 
valójában ,egy banán- és pálmalevelekkel fedett 
szénapadláshoz. Hagy cölöpökre, magasan a föld fölé 
építették, és létra kellett hozzá, hogy megközelíthessük". 
Miután valamennyien fölmásztak az ingatag építményre, 
na király hellyel kínált minket, s bambuszgyékényre 
telepedtünk, olyan módon, hogy a lábunkat magunk alá 
húztuk, mint a szabók. Fél óra múltán sült halat hoztak 
szeletekre vágva és frissen szedett gyömbért, valamint 
bort. A király legidősebb fia, a herceg, odajött hozzánk, 
és az apja azt mondta neki, hogy üljön le a közelünkbe, 
és ő Így is tett". A lakoma folytatódott; Pigafetta azt 
állította, hogy ő ugyan tartotta magát, de , a társam a túl 
sok ételtől és italtól mámorossá vált". Amikor aztán 
étvágya csillapult, a király nyugovóra tért, s vendégeit a 
herceg gondjaira bízta. Pigafetta és a megrészegült 
herceg végül elszenderedett a rozoga palota 
bambuszgyékényén; , levelekből készült párnákra" hajtva 
fejüket. 

Reggel a király visszatért, Pigafettát megint ,kézen 
fogta", és újabb nagyszabású étkezésre invitálta, de 
mielőtt a lakoma megkezdődhetett, pontosabban 
folytatódhatott volna, megérkezett a nagy csónak, hogy 
az európaiakat visszavigye a hajóra. Magellán, úgy 
látszik, megsokallotta a dolgot, végtére is húsvét 
közelgett, böjtidő volt. Pigafetta vonakodását el lehet 
képzelni - miért is kívánkozott volna vissza a Trinidad 


bűzös, barakkszerű környezetébe? , Mielőtt távoztunk 
volna, a király nagy szeretettel megcsókolta kezünket, és 
mi ugyanígy kezet csókoltunk neki. Egyik testvére, egy 
másik sziget királya, és még három ember velünk tartott. 
A főparancsnok ott tartotta őket vacsorára, és sokféle 
ajándékot adott nekik." 

"Vasárnap korán reggel, március utolsó napján, 
húsvét napján Magellán partra küldte a káplánt, hogy 
misét celebráljon" - írta Pigafetta az ünnepről. Az 
európaiak elmagyarázták a királynak az alkalom 
fontosságát, és egyúttal igyekeztek azt is érzékeltetni, 
ne érezze szükségét, hogy bárkit megint etetnie kellene, 
de sem ő, sem királyi testvére nem tudtak ellenállni, és 
két frissen levágott disznót küldtek az európaiaknak. És 
ezután néhány szigetlakó úgy döntött, hogy velük tart az 
istentiszteleten. 

Ahogy a mise elkezdődött, a szigetlakók fokozatosan 
az istentisztelet igézete alá kerültek, nyilván átérezve a 
szertartás jelentőségét, de Pigafetta leírásából ítélve 
annak spirituális erejét is megsejtve. ,Amikor a mise 
órája elérkezett, ötven emberrel partra szálltunk, 
páncélzatunk nélkül, de más fegyvereinket magunknál 
tartva és legjobb ruhánkat magunkra öltve. Mielőtt 
partra szálltunk, hat fegyverünket kirakodtuk, a béke 
jeleként. A két király megölelte főparancsnokunkat, és 
közrefogva őt, együtt megindultunk a fölszentelt helyre, 
amely a parttól nem volt messze. A mise megkezdése 
előtt a főparancsnok a két király egész testét 
szenteltvízzel meghintette. A szertartás elkezdődött. A 
királyok előrementek, hogy a keresztet, ahogy mi is 
tettük, megcsókolják, de az úrvacsorán nem vettek részt. 
Amikor Mi Urunk testét a pap magasba emelte, ők 
térdepelve, összekulcsolt kézzel tovább imádkoztak. 
Krisztus testének felmutatásakor az összes hajóágyú 
egyszerre dördült el, a jelet a partról muskétások adták 
meg. A mise végén többen közülünk megáldoztak." 


A komor ceremónia után a vidámságnak jött el az 
ideje. . Vendégei — mulattatására és  lenyűgözésére 
Magellán bajvívótornát rendezett, ,melyet a királyok 
nagy örömmel fogadtak". Ezt követően Magellán 
megparancsolta embereinek, hogy mutassák meg a 
keresztet, ,szögekkel és a koronával" kiegészítve, és 
elmagyarázta a királyoknak, hogy az ő uralkodója, Károly 
király adta neki ezt a tárgyat, azzal az utasítással, hogy 
"bárhová megy, föl kell állítania ezt a jelképet". Most 
tehát ezen a szigeten óhajtja fölállítani a keresztet, azért, 
hogy  ,bármikor hajó érkezik Spanyolországból, a 
legénység tudni fogja, hogy mi itt jártunk a kereszttel, és 
semmi rosszat nem tesznek a szigetlakók sérelmére 
vagy tulajdonuk kárára". Magellán a keresztet ,a 
legmagasabb hegy tetején" kívánta elhelyezni, és 
elmagyarázta, mennyi minden előnnyel jár, ha 
útmutatásai szerint cselekszenek. Először is ,sem 
mennydörgés, sem villám, sem vihar nem okozhat kárt 
nekik, a legcsekélyebb mértékben sem". Másodszor: 
bárkit közülük elfognának, a kereszt megmutatása után 
haladéktalanul szabadon fogják bocsátani". A királyok a 
keresztet, mint valamiféle totemet, hálásan elfogadták, 
anélkül, hogy halvány fogalmuk lett volna arról, 
valójában miről is van szó. 

Magellán ezután a szigetlakók vallásos hite felől 
kezdett kérdezősködni. , Azzal válaszoltak, hogy ők nem 
imádnak semmiféle istenséget, de ekkor összekulcsolták 
kezüket, és arcukat az ég felé fordították; és mégiscsak 
istenükhöz szóltak, akit xAbbax névvel illettek." Magellán 
jelezte, hogy istenük megnyugtatóan ismerősen hangzik, 
"és ezt látva az első király ég felé emelte kezét, és azt 
mondta, hogy a főparancsnokot az ő istene oltalmába 
ajánlja, ha ez lehetséges". 

A beszélgetés politikai témákra terelődött. Magellán 
megkérdezte, vannak-e a királynak ellenségei; mert ha 
igen, akkor , ő hajóival azonnal útnak indul, és legyőzi, s 
egyúttal engedelmessé teszi azokat" Magellán ezzel a 


szövetségüket kívánta megerősíteni, s ugyanakkor az 
állandó spanyol jelenlétet óhajtotta biztosítani az 
újonnan fölfedezett szigetvilágban. A király történetesen 
azzal válaszolt, hogy , két sziget ellenségesen viselkedik 
ugyan... de ez most nem az az évszak, amikor oda 
lehetne menni". Magellán ennek hallatán igen harciassá 
vált: , A főparancsnok azt mondta a királynak, ha Isten 
segítségével újra eljut a világnak erre a részére, annyi 
embert hoz magával, hogy a király összes ellenségét 
erőszakkal alattvalójává fogja tenni." Különös felajánlás 
volt ez, tekintve, hogy Károly király egyetlen okirata sem 
említi, hogy Magellánnak törzsi háborúkba kellene 
bonyolódnia, , vagy tömeges hittérítést kellene 
végrehajtania. A kapitány azt a feladatot kapta, hogy 
"kutassa fel a szorost", bizonyítsa, hogy a Fűszer- 
szigetek Spanyolországhoz tartoznak, és fűszerekkel 
megrakodott hajóival térjen vissza Spanyolországba. 
Ehelyett most kereskedelmi feladatait félretéve a 
hittérítésre és a hódításra összpontosított. Magellán 
parancsot adott embereinek, hogy rendeződjenek 
szabályos alakzatba; fegyvereikkel búcsútüzet nyitottak 
a hallgatag ég felé, ,és a kapitány átölte a két királyt, 
majd távoztunk". 

Magellán és legénysége sietve visszatért a hajóra, 
hogy a keresztet magukkal hozzák, és ezután 
kínkeserves hegymászás következett, hogy a 
legmagasabb csúcsot a kereszttel megközelítsék. 
"Miután a keresztet  fölállítottuk, — mindegyikünk 
elmondott egy miatyánkot és egy Ave Mariát, és 
leborultunk a kereszt előtt; s a két király követte 
példánkat. Ezután leereszkedtünk a hegyről, és a 
megművelt földjeiken át a balangháihoz mentünk. A 
király kókuszdiókat hozatott, hogy felfrissüljünk." 

Ugy ítélve meg, hogy amit lehetett, azt elvégezte, 
Magellán bejelentette, hogy reggel továbbindulnak. A 
temérdek disznó, rizs és bor ellenére, mellyel a királyok 
ellátták őket, a főparancsnok kijelentette, hogy még több 


élelemre van szüksége, mire a királyok erre alkalmas 
helyként Cebu szigetét ajánlották. Pigafetta nem értett 
egyet Magellán azon döntésével, hogy e helyet vegyék 
célba, a krónikás ugyanis , baljóslatúnak" ítélte. Cebu 
maga azonban semmiféle veszélyt nem jelentett 
Magellán szemében, hiszen az volt a szándéka, hogy a 
vele barátságos helyi népekkel kötött szövetséget éppen 
az ellenségeikkel folytatott háborúval erősíti meg. Aki 
pedig éppenséggel a bajt keresi, az előbb-utóbb úgyis 
megtalálja. 

Magellán helyi révkalauzokat kért a királytól, akik a 
flottát Cebuig kísérik, és a király készségesen bele is 
egyezett, de reggel azt kérte a főparancsnoktól, hogy 
,iránta való szeretetből várjon még két napot, amíg az új 
rizst learatják, és más apróságokat elvégeznek még. Arra 
kérte a főparancsnokot, hogy küldjön pár embert a 
segítségére, így hamarabb végezhetnek". Magellán 
beleegyezett, ,de a királyok olyan sokat ettek és ittak, 
hogy egész nap aludtak. Egyesek megpróbálták 
kimenteni őket azzal, hogy betegek". 

Az indulás negyvennyolc órát késett, eközben 
Magellán megpróbált a szigetlakókkal kereskedni, de 
nyomban akadályok merültek fel. , Egyikük rizst hozott, 
és összekötve nyolc vagy tíz banánt, cserébe mindezért 
egy kést akart, ami legfeljebb három catrinit ,, Ikis értékű 
velencei pénzérméti ért. ,A főparancsnok, látva, hogy a 
bennszülöttet csakis a kés érdekli, semmi más, félrehívta 
őt, hogy más dolgokat is szemügyre vegyen. A zsebébe 
nyúlt, és egy aranyat húzott elő." Ám a bennszülött 
visszautasította az értékes érmét. ,A főparancsnok ekkor 
egy dukátot mutatott neki, de ő ezt se fogadta el." 
Magellán egyre értékesebb pénzérméket kínált, de 
ugyanazzal az elutasítással találkozott; a bennszülöttnek 
"semmi más nem kellett, csakis a kés". Magellán végül 
engedett, és odaadta neki az áhított darabot. Később, 
amikor a legénység egyik tagja ivóvízért a partra ment, 
egy aranyból készült nagy koronát kínáltak neki, 


mindössze ,hat üveggyöngyfüzérért", de Magellán 
leállította az üzletet, ,így a bennszülöttek nyomban az 
elején megtanulhatták, hogy saját árucikkeinket többre 
tartjuk, mint az ő aranyukat". Mondani se kell, az arany 
sokkalta értékesebb volt, mint az üveggyöngy, de 
Magellán nem akarta a szigetlakók tudomására hozni, 
hogy az európaiak az aranyat mennyire értékesnek 
tartják. Utasította embereit, hogy tegyenek úgy, mintha 
közönséges fémmel lenne dolguk. A csel bevált, és az 
Armada, vasat cserélve aranyra, fontról fontra hatalmas 
gazdagságra tett szert. Az oly könnyen megszerzett 
arany Spanyolországban vagyonokat ért, de a fűszerek, 
melyekre Magellán áhítozott, még az aranynál is 
nagyobb értéket képviseltek. 


Az Armada folytatta vándorlását a Fülöp-szigetek 
labirintusában, — olyan alattomos sziklazátonyokat 
kerülgetve, melyektől még a helyi révkalauzok is 
elbizonytalanodtak. Útjuk során érintettek egy szigetet - 
hogy hol, azt nem tudjuk pontosan -, melyet Pigafetta 
Gatigannak nevezett. A part mentén denevérek hada 
nyűgözte le a legénységet; , repülő rókák"-nak nevezték 
a hajókra lecsapó, majd a sűrű dzsungel felé 
tovarebbenő furcsa teremtményeket, melyek fő 
táplálékukra, gyümölcsre vadásztak. A repülő rókák 
meglepően nagy méretűre nőttek; Pigafetta állítása 
szerint akkorák voltak, mint a sasok. A félelmet nem 
ismerő tengerészek egyet elkaptak közülük, és 
megették. A denevér húsa állítólag a szárnyasokéra 
emlékeztetett. 

Gatigan mellett elhaladva a flotta Cebu felé vette 
útját. Hajónaplójában Francisco Albo így követte nyomon 
útjukat a varázslatos szigetbirodalomban: 


,Elhagytuk Limasawát, és északi irányba, Sailani 
szigete felé vettük az irányt, majd amikor 
elhaladtunk a jelzett hely mellett, északnyugat felé 


hajóztunk tovább, egészen a 10. fokig. Ott három 
sziklás szigetet láttunk, majd nyugati irányba 
fordultunk, mintegy 30 mérföldet haladtunk, és két 
kisebb szigetre bukkantunk. Ott éjszakáztunk, majd 
reggel dél-délnyugat felé mentünk tovább, mintegy 
36 mérföldet hajózva egyharmad fokkal túlléptük a 
10. fokot. Ennél a pontnál beléptünk egy 
csatornába, mely két sziget között húzódott; egyiket 
Mactannak, a másikat  Cebunak nevezték. 
Limasawához és Suluanhoz hasonlóan Cebu is 
északkeleti-délnyugati fekvésű volt. Cebu és Seilani 
között nagyon magas hegyvidéket láttunk északi 
irányban, melyet Baibainak hívtak. Állítólag a 
szigeten sok arany található, és élelem is van 
bőven, és földterülete olyan nagy kiterjedésű, hogy 
határai ismeretlenek." 


Albo figyelmeztetett, hogy az útvonal minden fenséges 
látnivalójával együtt veszélyeket is rejteget: 


,Limasawából Seilani és Cebu felé, déli irányba 
tartva sok zátonyt láttunk, melyek igen veszélyesek. 
A minket fölvezető kenu egy idő után nem volt 
hajlandó továbbmenni. A Cebu és Mactan közötti 
csatorna bejáratától nyugat felé fordultunk egy 
köztes csatornán, mely Cebu városához vezetett. 
Ott  lehorgonyoztunk, és a helyiekkel békét 
kötöttünk, és az ott élő emberek rizzsel, kölessel és 
hússal láttak — el minket. — Hosszabb ideig 
tartózkodtunk itt. A király és a királynő és a 
szigetlakók közül sokan készségesen áttértek a 
keresztény hitre." 


A cebui események persze nem olyan zökkenőmentesen 
zajlottak le, ahogy Albo naplója sugallja. Amikor a sziget 
harcosai a flottát először megpillantották, 
bambuszkardokkal és halálos nyílvesszőkkel 


fölfegyverkezve elárasztották a tengerpartot. Ginés de 
Mafra utóbb így beszélt minderről: , Úgy festett, mintha 
ekkora hajókat, mint a mieink, még soha nem láttak 
volna errefelé, az emberek csodálkozásából legalábbis 
erre lehetett következtetni. Igaz ugyan, hogy Kínában a 
mieinknél sokkal nagyobb hajók is léteznek, de azok 
valószínűleg soha nem jutottak el idáig." A harcias 
szigetlakók közül sokan különleges ábrákat és színeket 
festettek testükre; a tengerészek visaya névvel illették 
őket, ami annyit jelent, hogy festett". Az elnevezés rájuk 
ragadt. A spanyolok még évszázadokkal később is úgy 
emlegették a Fülöp-szigetekieket, hogy a visayák, vagyis 
a kidekoráltak. 

Mielőtt azonban a csata kitört volna, Limasawa királya 
Magellán nevében beszélt a cebui uralkodóval, ,így 
aztán a király üdvözölte az Armada megérkezését. 
Hajónk biztonságos kikötőre lelt, melynek partját 
csodálatos  kókuszpálmák szegélyezték.  Embereink 
sokféle — mulatságot élvezhettek — itt". Pigafetta 
megjegyzése nagy valószínűséggel arra céloz, hogy a 
legénység készséges szexuális partnerekre lelt a sziget 
asszonyai között. 

A Fülöp-szigeteki meleg, nedves és szenvedélyes 
éjszakáknak köszönhetően alábbhagyott az 
elégedetlenség a legénység soraiban. Már nem volt szó 
lázadásról. A legénység minden egyes tagja tisztában 
volt az Armada teljesítményével. Egy hatalmas óceánt 
meghódítottak, és a világról alkotott, évezredek óta 
felhalmozódott téves elképzeléseket sikerült 
szertefoszlatniuk. Az egész utat nyugatról kelet felé 
hajózva tették meg, bizonyítva ezzel, hogy a Föld 
gömbölyű. És kezdték kóstolgatni a megkapható 
asszonyokat, az egzotikus ételeket, vagyis mindazon 
ízeket, melyek az olyannyira vágyott Fűszer-szigetek 
közelségére utaltak. Magellán örömét 6 azonban 
mégiscsak beárnyékolta valami. Még ha az expedíció 
hibátlanul teljesítené is hátralevő feladatait, és több 


hajót nem veszítenének, Cartagena és a pap 
száműzéséért a spanyolországi hazatéréskor pokoli árat 
kell fizetnie. Tudta, hogy becsülettel soha nem térhet 
haza, ezért a hátralévő úton a társadalom 
számkivetettjének érezve magát, haladt a végzete felé. 


TIZEDIK FEJEZET 


A végső ütközet 


Bordáin, mint rácson, süt át a nap, 
Az asszony ez, ki most fölötted áll? 
Ez lenne hát a teljes hadsereg? 
Melynek láttán a szíved 
megremeg? 

Ketten csupán: a nő és a Halál? 


Ahogy az Armada de Molucca Cebu homokkal borított, 
pálmákkal árnyékolt partjai felé közelített, a legénység 
tagjai már sejtették, hogy ez a sziget alighanem a 
legvirágzóbb társadalomnak ad otthont az összes közül, 
amellyel útjuk során eddig találkoztak. Láthatták, ahogy 
a homályos őserdő mélyéről varázslatos módon egyik 
falu a másik után bukkan fel; a szigetlakók békésnek és 
jól tápláltnak tűnnek, és nem úgy fest, hogy túlságosan 
meglepte volna őket az idegen hajók felbukkanása. 
Cölöpön álló kunyhóik öt-hat tagú csoportokban 
sorakozva tanyafélékre vagy kisebb településekre 
emlékeztettek. Odafent pálmafák koronái takarták el az 
eget, és széles sávú árnyékokat vetettek a földre. A hajó 
orránál a sekély vízben, cikcakkban úszó halrajok 
csillámlottak, és kissé távolabb, a part felől gyors proák - 
némelyikük színes vitorlákkal, mások evezőkkel hajtva - 
közeledtek a flotta üdvözlésére. Az Armada embereinek 
nem kellett már nomád óriásokkal vagy a világ végére 
vándorolt törzsekkel küzdeniük. Egy civilizáció sejlett föl 
előttük, vagy legalábbis ahhoz nagyon hasonlító 
közösség..Április 7-én vasárnap délben behajóztunk Cebu 
kikötőjébe - írta Pigafetta -, sok falu mellett haladtunk el, 
ahol cölöpökre épült házak sokaságát láttuk. A városhoz 
közeledve a kapitány parancsot adott a zászlók 
felvonására. A vitorlákat leengedtük, mintha csatára 


készülődtünk volna, és összes  ágyúnkkal tüzet 
nyitottunk, ami azokban az emberekben nagy riadalmat 
keltett." 

Ahogy a hajók horgonyt vetettek, Magellán partra 
küldte törvénytelen fiát, Cristóváo Rebélót, , mint Cebu 
királyához akkreditált nagykövetet", és tolmácsként 
mellé rendelte Enriguét, a rabszolgát. Partra érve Rebélo 
és Enrigue ,a királlyal az élen hatalmas tömeget látott; a 
mozsárágyúk tüzétől mindannyian nagyon meg voltak 
rettenve". A helybeliek megnyugtatására  Enrigue 
elmagyarázta, hogy új helyre érkezve az Armada minden 
alkalommal díszsortüzet ad le: ,a barátság és béke 
jeleként". Csillapító szavai kellő hatást értek el, és a helyi 
törzsfőnökök nyomban afelől kezdtek tudakozódni, 
miben állhatnak a vendégek rendelkezésére. 

Enrigue előrelépett, és bejelentette, hogy kapitánya 
na — világ legnagyobb királyának és hercegének 
szolgálatában áll, akitől azt a feladatot kapta, hogy 
fedezze föl a  Fűszer-szigeteket". Kapitánya azért 
választotta ezt az útvonalat, ,mert Limasawa királya jót 
mondott erről a szigetről, és azt is állította, hogy itt 
élelmet lehet vásárolni". A szigetlakók királyát 
lenyűgözte ez a bemutatkozás; üdvözölte a látogatókat, 
de nyomban hozzáfűzte: ,Itt az a szokás, hogy a 
kikötőikbe érkező hajók adót fizetnek a kikötő 
használatáért." Alig négy napja, hogy Sziámból egy 
arannyal és rabszolgákkal megrakott" dzsunka érkezett 
a szigetre, és ők is adót fizettek. Hogy nyomatékot adjon 
a történetnek, a király egy Sziámból való arab 
kereskedőt is előkerített, aki a szigeten maradt, és aki 
elmagyarázta, hogy az adót a biztonságos átkelés 
érdekében célszerű a helyi uralkodóknak leróni, és azt 
tanácsolta Magellánnak, ő is kövesse a szokást. 

Magellánt felbőszítette az arab , élni és élni hagyni" 
filozófiája, és nem volt hajlandó fizetni. Magellán 
zsákmánynak, segédeszköznek és pogányoknak 
tekintette a helyi népeket, nem egyenlő felekként 


kezelte őket, szándéka pedig az volt, hogy földjüket 
spanyol területté nyilvánítsa, lelküket pedig az egyház 
számára megszerezze. A tárgyalások az admirális és 
Cebu királya között akkor szakadtak meg, amikor 
Magellán Enrigue révén közölte, hogy ő itt a világ 
leghatalmasabb királyát képviseli, és az Armada de 
Molucca egy kisebb uralkodónak soha nem fog sarcot 
fizetni. Mondandóját ezzel az ultimátummal zárta: ,Ha a 
király békét óhajt, megkaphatja, de ha háborút akar, ám 
legyen háború!" 

Ennél a pontnál a sziámi kereskedő mondott néhány 
szót, melyet Pigafetta így értelmezett: , Jól gondold meg, 
ó, király, mit teszel, hiszen ezek az emberek Kálikut, 
Malakka és Nagy-India hódítói. Ha barátsággal viseltetsz 
irántuk, és jól tartod őket, az hasznodra válik, de ha 
ellenségesen bánsz velük, akkor a legrosszabbra 
számíthatsz."  Enrigue alátámasztotta a kereskedő 
tanácsát; ha a király nem enged, a főparancsnok , annyi 
embert küld a szigetre, hogy elpusztítják őt". 

A király agyafúrtan azt felelte, hogy megtárgyalja az 
ügyet törzsfőnökeivel, és másnap majd visszatér. Békés 
szándékai jeleként a partra érkezetteket , sokféle 
frissítővel kínálta, porcelántálakon húsételeket szolgáltak 
föl, és sok kancsó bort". A küldöttek ezután virágos 
hangulatban imbolyogtak vissza a rájuk várakozó 
hajókhoz, ahol Magellánnak (és a mindig jelen levő 
Pigafettának) beszámoltak az eszmecsere részleteiről. A 
harcias szavak mellett Magellánnak volt még egy 
diplomáciai ütőkártyája, Limasawa királya, aki elkísérte 
őket az útnak erre a szakaszára, és aki készségesen 
beszélt a királynak , a főkapitány nagy szívélyességéről". 

A limasawai király csitító szavai megtették hatásukat, 
és hétfőn reggel az Armada jegyzője Enriguével együtt 
formális találkozón vett részt Cebu királyával - Pigafetta 
átiratában Humabon  ,rádzsá"-val. Ezúttal maga 
Humabon volt az, aki fölajánlotta, hogy kész sarcot 
fizetni a világ leghatalmasabb királyának, ahelyett, hogy 


ő követelt volna fizetséget. Ezzel túljutottak a 
holtponton. . Magellán tudomásul vette Humabon 
nagyvonalú ajánlatát, és bejelentette, hogy készen áll 
"kereskedni vele, és csakis vele". A limasawai király 
sugalmazására a cebui uralkodó azt is felajánlotta, hogy 
szívesen kötne vértestvéri szövetséget Magellánnal; a 
főparancsnoknak mindössze annyi teendője lenne, hogy 
jobb karjából egy csepp vért elküldjön, és ő, a király 
ugyanezt tenné barátságuk jeleként." Magellán, szinte 
akarata ellenére, otthonra talált Cebun. 

Másnap, kedden az admirális jó hírt kapott: a 
limasawai király bejelentette, hogy Humabon nagy 
lakomát készített elő a flottának, és hogy ,a vacsora 
után két unokaöccsét és más előkelőségeket elküldene a 
hajóra, hogy megkössék a békét". Miután Magellán 
hálásan elfogadta a lakomára küldött eledelt, úgy 
döntött, hogy újabb  erődemonstrációt tart, és 
előrángatott egy páncélba öltözött tengerészt, akinek 
európai stílusú harci bemutatója nagy hatást tett a cebui 
küldöttre,  ,aki  intelligensebbnek látszott, mint a 
többiek". Magellán újfent saját előnyére fordította a 
helyzetet: ,A főparancsnok azt mondta a küldöttnek, 
hogy nincs ok az ijedtségre, mivel a mi fegyvereink 
könnyűek a barátaink iránt, és kemények az 
ellenségeinkkel szemben; és mintha csak zsebkendővel 
törölnénk le homlokunkról az izzadságcseppeket, oly 
könnyedén döntjük meg és pusztítjuk el fegyvereinkkel 
ellenfeleinket és hitünk ellenségeit." A tanmese 
hatékonynak bizonyult. 

Miután Magellán váltakozva hol elkápráztatta, hol 
megfélemlítette a cebuiakat, a kapcsolat a szigetlakók és 
az európaiak között olyanná vált, mint egy tündérmese. 
A király unokaöccse nyolc törzsfőnök kíséretében 
megérkezett a Trinidad fedélzetére, hogy hűségesküt 
tegyenek. Magellán nagy élvezettel játszotta el a 
nagylelkű uralkodó szerepét: 


"A főparancsnok egy vörös bársony karosszékben 
ült, a főemberek a hajókról bőr karosszékekben 
foglaltak helyet, míg a többiek gyékényeken ültek a 
padlón. A főparancsnok tolmácson keresztűl 
megkérdezte őket... vajon a hercegnek és Mazaua 
királyának van-e felhatalmazása arra, hogy békét 
kössön... A főparancsnok a békével kapcsolatosan 
sok mindent elmondott; azt is, hogy imádkozott 
Istenhez, erősítse meg a békekötést a mennyekben. 
Ök erre azt mondták, hogy ilyen szavakat még sose 
hallottak, de nagyon tetszenek nekik az 
elhangzottak. A főparancsnok, látva, hogy figyelnek 
rá, és készségesen válaszolnak, elkezdett érveket 
sorolni, hogy a hit elfogadására serkentse őket." 


Fölpattanva különleges karosszékéből, Magellán hirtelen 
témát váltott, és azt kívánta megtudakolni, ki lesz az 
utód a király halála után. , Azt felelték, hogy a királynak 
nincs fia, de sok lánya van, és hogy a herceg, aki a király 
unokaöccse, a király legidősebb lányát vette feleségül, 
és éppen e szerelemből fakadóan hívják őt hercegnek. 
Elmondták továbbá, hogy amikor az apa és az anya 
megöregszenek, már nem veszik őket komolyan, hanem 
a gyermekek parancsolnak az öregeknek" A dolgok 
ilyetén állását Magellán ellentétesnek vélte a 
tízparancsolattal, és szükségét érezte, hogy a 
kereszténység néhány alaptételére rávilágítson: ,sten 
teremtette az eget, a földet és a tengert és minden 
mást, és megparancsolta nekünk, hogy tiszteljük 
apánkat és anyánkat, és ha valaki másként cselekszik, az 
örök tűzre kárhoztatik. Mi ugyanis valamennyien Ádám 
és Eva leszármazottai vagyunk, ők voltak a mi első 
szüleink; és azt is elmondta, hogy a lelkünk halhatatlan." 
Magellán szónoklata igen meggyőző lehetett, mivel 
,mindannyian  üdvözülten esdekelni kezdtek, hogy 
főparancsnokunk hagyja ott két emberét, de legalább 


egyet, aki hitbéli útmutatásokat ad számukra". Magellán 
elmagyarázta, hogy most senkit nem hagyhat a szigeten, 
de ha óhajtják, az Armada lelkipásztora, Pedro de 
Valderrama atya szívesen megkereszteli őket, és amikor 
újra — visszatérnek, hoznak magukkal papokat és 
szerzeteseket, akiktől majd útmutatásokat fognak kapni. 
Pigafetta följegyezte, hogy a törzsfőnökök, Magellán és a 
jelenet valamennyi szemtanúja ezektől az ígéretektől 
annyira izgatottá vált, hogy mindenki ,sírt a nagy 
örömtől". , Hogy a  Fülöp-szigetekiek lelkében a 
keresztelési szertartás milyen érzelmi húrokat pendített 
meg, azt csak találgatni tudjuk, az admirális számára 
azonban valami egészen különleges jelentőséggel bírt. A 
keresztelés szó a görög baptiszmo szóból ered, és 
bemerítkezést jelent; a lélek bűntől való megtisztulását 
jelképezi, egyúttal a keresztény hitben való újjászületés 
szimbóluma. 

Mielőtt a dolgok komolyra fordultak volna, Magellán 
figyelmeztette a cebuiakat, hogy senki se térjen át a 
keresztény hitre pusztán azért, hogy az ő kegyeit 
elnyerje, s egyúttal megígérte, hogy ,senkinek nem lesz 
bántódása amiatt, hogy életét saját törvényei szerint 
óhajtja folytatni". De hozzátette, hogy a keresztényeknek 
külön elbánásban lesz részük. ,Egy emberként kiáltottak 
fel, hogy nem félelemből akarnak keresztények lenni, és 
nem is azért, hogy nekünk szívességet tegyenek - írta 
Pigafetta -, hanem szabad akaratukból." Magellánt ez a 
hozzáállás olyannyira föllelkesítette, hogy megígérte, 
hálája jeléül itt hagy nekik egy páncélöltözetet - de csak 
egyet! 

A parancsnok az emberei és a cebui nők közötti 
szexuális érintkezés meglehetősen kényes témáját is 
fölvetette..Asszonyaikkal nem közösülhetünk anélkül, 
hogy nagyon nagy bűnt el ne követnénk, mivel ők 
pogányok; és a főparancsnok biztosította őket afelől, ha 
keresztényekké válnak, az ördög soha többé nem 
férkőzhet közelükbe, kivéve a haláluk előtti utolsó 


pillanatot." — Magellán arra célzott, hogy egy 
megkeresztelkedett cebui nővel intim kapcsolatra lépni 
kisebb bűn, mint egy pogánnyal, és a legénység tagjai, 
akik már legalább annyira ki voltak éhezve a szexre, 
mint a jó falatokra, az okfejtésben azonnal meglátták a 
kiskaput. Arról azonban nincsenek ismereteink, hogy 
maga a kapitány elcsábult-e a cebui nők bájaitól; a jelek 
szerint inkább lelki természetű beteljesülésekben talált 
vigaszt. ,A kapitány zokogva átkarolta őket, a herceg 
egyik kezét és a király egyik kezét tenyerei közé 
kulcsolta, és örök békét ígért nekik Spanyolország 
királyával." 

A kölcsönös fogadkozások és viszontfogadkozások 
után elérkezett a lakoma ideje. Magellán most 
megtapasztalhatta a  szigetiek  vendégszeretetének 
határtalan bőségét , rizs, disznó, kecske és szárnyasok" 
formájában, temérdek szabadkozás közepette a kínálat 
esetleges , fogyatékosságai" miatt. 

A cebui asszonyok, mielőtt a disznókat levágták, 
részletesen kidolgozott rítusokat adtak elő. A ceremónia 
gongszóra kezdődött, majd három nagy tálat hoztak be 
rizspogácsával és pálmalevelekbe csomagolt sült hallal 
megrakva. Az asszonyok ezután háncsból font, durva 
szövésű ruhát terítettek a földre, és két öregebb 
asszony, mindkettő trombitával a kezében, beletekerte 
magát a leterített ruhába. , Egyikük kendőt és két szarvat 
helyez a homlokára, a másik kezében is egy kendőt tart, 
majd táncolni kezd, és fújja a trombitát, hogy a napot 
előcsalogassa. A másik is csatlakozik hozzá, mindketten 
fújják a trombitákat, és hosszú ideig táncolnak a 
megkötözött disznó körül." A tánc és a muzsika egészen 
addig tart, amíg a két öregasszony egyike bele nem 
szürcsöl a borba, majd annak maradékát a 
szarvutánzatba tölti, és a disznóra hinti. ,Ekkor egy 
lándzsát adnak a kezébe, és miközben táncol, égő 
fáklyát tart a szájában, a lándzsát pedig négyszer vagy 
ötször a disznó szívébe döfi, hirtelen és gyors ütésekkel." 


A disznóölés után a két asszony levette magáról a 
háncsruhát, és más, kiválasztott asszonyokkal együtt - 
férfiak a rituáléban nem vehettek részt - a három tál 
tartalmát bekebelezte. , Senki más, csakis öregasszonyok 
végezhetik a disznó húsának felszentelését, és ők is csak 
az ilyen módon végrehajtott szertartás után ehetnek 
belőle." 

A nagy műgonddal fölszentelt ételért cserébe 
Magellán egy vég fehér vásznat, egy vörös sapkát, 
üveggyöngyfüzéreket és egy metszett üvegserleget 
adományozott a hercegnek. (, Ezeket az üvegeket nagy 
becsben tartották errefelé" - kommentálta Pigafetta az 
eseményt.) De volt még más is; Magellán megkérte 
Pigafettát, hogy adjon Humabonnak egy ,török módi 
szerint készített sárga és lila selyemköntöst, egy pompás 
vörös sapkát, néhány üveggyöngyfűzért, mindezt egy 
ezüsttálban, és két metszett ivóserleget". Mire az 
ünnepség véget ért, a cebuiak már nem is halandó 
embert, hanem egy hatalmas és jóságos istent láttak 
Magellánban. A tömjénezés nem maradt hatástalan az 
ingatag lelkű főparancsnokra, aki egyre inkább isteni 
inletettségűnek érezte magát, expedícióját pedig az 
isteni akarat megtestesüléseként fogta fel. Veszedelmes 
tévhit volt ez. 


Amikor Magellán végül elhagyta a Trinidad fedélzetét, 
hogy diadalmasan Cebu földjére lépjen, az esemény 
minden mozzanata pontosan olyan fenséges módon 
zajlott, ahogyan elképzelte. A hajóról érkező delegációt, 
melynek a rendkívül izgatott Pigafetta is tagja volt, 
Humabon királyi pompával fogadta. 


, Amikor a városba értünk, a királyt a palotájában 
találtuk, sok-sok emberrel körülvéve. 
Pálmagyékényen ült, szemérmét mindössze egy 
pamutkendő takarta, fejét összetűzött sál díszítette, 
nyakáról nagy értékű nyaklánc lógott, és fülében két 


nagy fülbevaló díszlett, drágakövekkel kirakva. 
Kövér volt és alacsony, és testét különböző 
lángnyelvtetoválások borították. Az elébe terített 
gyékényről, két porcelántányérból teknőstojásokat 
falatozott, és pálmaborral színültig töltött négy 
kancsó is állt előtte, édes illatú gyógyfüűvekkel 
lefedve, és a kancsók mellé nádból készült négy 
ivópoharat . is odakészítettek. A kötelező 
tiszteletadás után a tolmács [Enrigue] elmondta a 
királynak, hogy kapitánya hálásan köszöni a neki 
küldött ajándékokat, és nem azokért cserébe küldi 
ajándékait, hanem azért, hogy a király iránti belülről 
fakadó szeretetét ilyen módon kifejezésre juttassa. 
Felöltöztettük a köntösbe, fejére helyeztük a sapkát, 
és átadtuk a többi ajándékot; majd az 
üveggyöngyöket megcsókoltuk, és én személyesen 
adtam át azokat. Amikor átvette, ő is megcsókolta a 
gyöngyöket. Ezután a király tojásokkal kínált minket, 
és a karcsú pohárkákból bort is hörpintettünk 
hozzá... — Meghívott minket ebédre, de azt 
válaszoltuk, hogy nem maradhatunk." 


Ezek a megragadó jelenetek nyitányai voltak csupán az 
igazi látványosságoknak. Az izgalom csak fokozódott, 
amikor a herceg Pigafettát és társait a cölöpökre épített 
kunyhóba vezette. Amikor fölmásztak a létrán, a 
kunyhóban , négy fiatal leány hangszereken játszott - az 
első lány dobon, mely a miénkhez hasonló volt, de a 
földön pihent; a második két felfüggesztett gongot 
ütögetett felváltva, kezében egy bot volt, melynek végét 
valami vastag anyaggal, talán pálmalevéllel fedték be; a 
harmadik egy nagyobb gongot szólaltatott meg, 
ugyanilyen módon; a negyedik pedig két kicsiny gongot 
ütögetett egymáshoz, édes hangokat csalva ki belőlük. 
Olyan összhangban játszottak, hogy az ember okkal 
hihette, van érzékük a zenéhez." 


Az európaiak persze mást is észrevettek, nemcsak a 
zenei képességeket; a lányok fedetlen kebellel 
muzsikáltak, és rendkívül csábítóak voltak. ,Azok a 
lányok gyönyörűségesek voltak, és bőrük majdnem olyan 
fehér, mint a mi lányainké, és testméreteik is hasonlók 
Meztelenek voltak, kivéve azt a kis pamutkendőcskét, 
ami csípőjüktől a térdükig ért. Fülcimpájukban nagy 
lyukak voltak, és a lyukakban kis, kerek fadarabkák 
voltak elhelyezve... Hosszú, fekete hajat viseltek, és 
fejük körül kicsiny kendőt, és mindig mezítláb jártak. A 
herceg három, csaknem meztelen lányt rendelt oda, 
hogy táncoljanak nekünk." Pigafetta ódzkodott attól, 
hogy Magellán tilalmának-már ami a meg nem 
keresztelkedett bennszülött nőkkel való közösülést illeti - 
ellentmondjon, ezért a zenélő lányokkal való 
incselkedésről és szerelmeskedésről inkább 
szemérmesen hallgatott, aligha lehetnek azonban 
kétségeink az este végső kimenetelét illetően. 

Az európai-cebui barátság jegyében ezen az éjszakán 
mindenfelé hasonló mulatságokra került sor, a falusi 
köznép és a tengerészek hathatós közreműködésével. 
Biztosat nem tudunk arról, hogy a vigalomban Magellán 
is részt vett-e, de az utazás során eddig tanúsított 
visszafogottságát és önmegtartóztatását alapul véve, 
nem valószínű, hogy engedett a testi kísértéseknek - 
még ezen a különleges éjszakán sem. 


Amikor a négy küldött a hajóra visszatért, szomorú hír 
fogadta őket: két tengerésztársuk haldoklik. Másnap, 
április 10-én Martín Barreta szervezete megadta magát a 
kilencvennyolc napos csendes-óceáni átkelés során 
elszenvedett skorbut utóhatásainak. Néhány órával 
később Juan de Areche matróz lehelte ki lelkét. 

Reggel Pigafetta és Enrigue visszatért a szigetre, hogy 
előkészítse a keresztény szertartásnak megfelelő 
temetést, ami azt jelentette, hogy kereszttel 
fölszentelték a cebui temetőt. A király, mint mindig, most 


is igen alkalmazkodónak mutatkozott, és közölte, hogy 
imádkozni kíván a keresztnél, amint azt fölállították. 
Magellán arra használta föl az alkalmat, hogy a 
szigetlakókat vallási oktatásban részesítse. , Az elhunytat 
a lehető legnagyobb pompával temettük el, hogy jó 
példát mutassunk. Ezután fölszenteltük a helyet, és este 
a másik társunkat is eltemettük." 

Pigafetta cebui tartózkodása alatt alaposabban 
tanulmányozta a helyi temetkezési szokásokat, és nagy 
hatással voltak rá a kifinomult módszerek és az európai 
gyakorlattal való hasonlóságok. Megállapította, hogy a 
rítusoknál a vezető szerepet a nők játsszák: 


, AZ elhunytat egy ládában a ház közepére fektetik. 
Koszorúkat helyeznek a láda köré, mintha palánkot 
építenének, és a koszorúkhoz faágakat 
csatlakoztatnak. Mindegyik ág közepéről 
pamutvászon lóg, mint egy függönyös baldachin. A 
legfontosabb asszonyok fehér pamutlepelbe öltözve 
a baldachin alatt ülnek, miközben pálmalegyezőkkel 
kislányok legyezik őket. A többi asszony búsan 
körbeüli a szobát. És akkor egyikük az elhunyt kezét 
nagyon lassan késsel levágja. Egy másik asszony az 
elhunytra fekszik, és száját, kezét, lábát az elhunyt 
testére helyezi. Amikor az előbb mondott asszony az 
elhunyt haját vágja, a másik felzokog; és amikor az 
előző befejezi a hajvágást, az utóbbi énekelni kezd." 


Öt-hat napos gyászolás után ,a ládát, melyben a halott 
fekszik, szálfával lezárják, faszögeket vernek bele, és 
eltemetik". 

Pár nappal később Pigafetta megvallotta naplójának, 
hogy néhány társával együtt elhagyta a flottát, és cebui 
nőkkel intim kapcsolatot létesítettek. Ez önmagában nem 
meglepő; ám annál meghökkentőbbek azok a bizarr 
szexuális szokások, melyeket mindkét nem képviselőinél 


láttak, különösen az úgynevezett palang, azaz a nemi 
szervek megnagyobbítása. 

A férfiak, kicsik és nagyok egyaránt, péniszüket egy 
libatoll nagyságú arany- vagy ónvesszővel a makk 
tájékán átfúratják" - állapította meg Pigafetta, és szinte 
ő maga sem akart hinni a szemének. ,A vessző két 
végére egyesek sarkantyúszerű kiszögellést, mások 
kocsiszög fejére emlékeztető kupakot rakatnak. Sokukat 
megkértem, fiatalt és öreget egyaránt, hogy mutassa 
meg a péniszét, mert a dolgot egyszerűen hihetetlennek 
találtam." — Ámulatában  Pigafetta közelebbről is 
szemügyre vette a szerszámot. ,A vessző közepén van 
egy lyuk, és azon keresztül vizelnek. A vessző és a 
sarkantyúk mindig mereven tartanak." 

Pigafetta természetesen kíváncsi volt rá, vajon 
szexuális érintkezéskor a nők hogyan tűrik a palangot. 
Feltételezte, hogy az eszköz felsérti őket. Egyáltalán 
nem, felelték a cebui férfiak. , Asszonyaik éppen hogy így 
kívánják, és ha a férfiak másként csinálnák, a nők nem 
közösülnének velük."  Pigafetta  beszélgetőpartnerei 
részletesen elmagyarázták, hogy tapasztalataik szerint a 
palang milyen mértékben növeli a szexuális élvezeteket, 
nőknél és férfiaknál egyaránt. A téma beható elemzése 
során Pigafetta szemléletes képet kapott a szerelem 
művészetéről -  cebui módra. ,Amikor a férfiak 
asszonyaikkal közösülni kívánnak, az utóbbiak a péniszt 
nem a szokásos módon fogadják be, hanem nagyon 
gyengéden vezetik be vaginájukba, először a sarkantyút, 
aztán a többi részt. Amikor a pénisz teljes egészében 
bent van, elfoglalja rendes helyét; és egészen addig bent 
marad, amíg meg nem könnyebbül, másként nem tudnák 
kihúzni." 

A palang nem volt a férfiak privilégiuma. Nők is 
alkalmazták, méghozzá gyerekkoruktól kezdve. , Hatéves 
koruktól hüvelyüket fokozatosan tágították, hogy a 
péniszt befogadják" - tudta meg Pigafetta. A palang 
segítségével véghezvitt közösülés az aktus időtartamát 


jócskán meghosszabbította; a vessző és a sarkantyú 
megakadályozta a hirtelen mozdulatokat; és az volt az 
általános vélemény, hogy a gyönyörérzetet mindkét nem 
számára jelentősen fokozza. Az európaiak a dolognak 
főként azt a részét nem értették, a palang hogyan képes 
a hüvelyben keltett érzetek sokféleségével növelni a nők 
élvezetét. Az ezzel az eszközzel végrehajtott közösülés 
rendszerint egy teljes napig vagy még annál is tovább 
tartott, a párosulókat ugyanis a szenvedély ölelése szó 
szerint fogva tartotta. 

Pigafetta klinikai  alaposságú leírása elegendő 
részletet tartalmaz ahhoz, hogy feltételezzük, a krónikás 
közelről tanulmányozta a szigetlakók közösülését, és a 
látottak alaposan felizgatták, de meg is döbbentették. 
"Ezek az emberek azért használják az említett eszközt, 
mert természettől fogva gyengék" - mondta ki ítéletét, 
egyenlőségjelet téve a gyengeség és a szeretkezés 
között. Majd magyarázatát Így folytatta:  , Annyi 
asszonyuk van, amennyit csak kívánnak, de van közöttük 
egy első számú feleség." A palang használata, 
hangsúlyozottan  gyönyörszerző funkciójával és a 
poligámiával, amit  Pigafetta az előbbi egyenes 
következményének tartott, élesen szemben állt a 
katolikus tanokkal. Mindezt egybevetve  Pigafetta 
aggasztónak ítélte a palangot, és hogy álláspontját 
igazolja, határozottan kijelentette ,a nők sokkal jobban 
szerettek minket, mint saját embereiket", feltehetően 
azért, , mert a mesterkéletlen európaiak nem 
rendelkeztek az otromba segédeszközökkel. 

Az Armada de Molucca és a későbbi spanyol 
felfedezők számára a palang csak egyike volt a 
szigetlakók által gyakorolt sokféle meglepő szokásnak. A 
Fülöp-szigeteki uralkodó osztály állítólag a 
gyermekgyilkosságoktól sem riadt vissza; áldozataikat 
elföldelték, vagy a tengerbe hajították. Hajadon nők 
rendszeresen abortusznak vetették alá magukat, hogy 
könnyebben találjanak férjet. A szüzességet 


tulajdonképpen komoly tehertételnek tartották, 
legalábbis erre utal, hogy ,hivatásos  defloreálók" 
foglalkoztak a problémával. A Fülöp-szigetekiek nagy 
súlyt fektettek a nők szexuális kielégülésére, és 
műpénisz használatát is lehetővé tették számukra, hogy 
vágyaikat csillapítsák. A spanyolok, különösen a 
Magellán után érkezett egyházi emberek, mindent 
megtettek e gyakorlat megszüntetéséért, melyet 
egyébként csaknem olyan viszolyogtatónak ítéltek, mint 
magát a palangot. 

Azt lehet mondani, hogy Magellán életre-halálra menő 
hittérítő buzgalma értékes kulturális hagyományokkal 
ütközött, ő maga azonban másként látta a dolgokat: 
teljes mértékig elszánta magát arra a küldetésre, hogy 
egy jobb sorsra érdemes népet a  barbárságból 
kivezessen, és az  elkárhozástól  megmenekítsen. 
Pragmatikusan gondolkodó tengerészeivel szemben, akik 
egyszerűen csak átutazónak tekintették magukat egy 
idegen földön, Magellán az Úr küldöttének hitte magát. 
Meg volt győződve arról, hogy a gondviselés küldte őt a 
Fülöp-szigetekre, hogy a pogányoknak elhozza a 
kereszténységet, s a helyi szokásokat súlyos társadalmi 
betegségekként fogta föl. Ezekre a bajokra Magellán 
szerint a legjobb, mi több egyetlen gyógymódot a 
kereszténység kínálta. 

Alapállása az otthoni Politikai küzdelmekben 
gyökerezett. Spanyolország és Portugália királyai közel 
két évszázada küzdöttek a rekonkvisztáért - azért, hogy 
az lbériai-félszigetet az arab seregektől visszahódítsák, 
és a keresztény uralmat helyreállítsák. Magellán most a 
rekonkviszta misszióját a világ távoli részeire is magával 
hozta, és különösen a  Fülöp-szigetekre akarta 
kiterjeszteni, tekintve, hogy itt elegendő embert talált 
törekvései igazolásához. Afféle keresztes lovagként 
viselkedett, teljes elszántsággal küzdött azért, hogy a 
Fülöp-szigetekiek lelkét az egyháznak, földjeiket pedig 
Spanyolországnak és Károly császárnak megszerezze. Az 


volt a terve, hogy Isten segítségével ezt a buja, édesen 
illatozó, érzéki szigetet spanyol fennhatóság alá tereli, és 
a szigetlakókkal virágzó kereskedelmet hoz létre. 

Úgy találta, hogy a cebuiak meglehetősen jól 
szervezettek, és jártasak a  cserekereskedelemben; 
figyelemre méltóan pontos súlyrendszerrel, 
mértékegységekkel és mérőeszközökkel rendelkeznek. 
Ennek megfelelően utasította embereit, hogy 
árucikkeiket vigyék ki a partra, és kezdjenek el üzletelni. 
Az európaiak szokásos kínálatukat tárták a Fülöp- 
szigetekiek elé: fém- és üvegtárgyaikat, késeiket, 
üveggyöngyeiket és szögeiket, s a szigetlakók siettek 
aranyat kínálni cserébe. Azonban ,a főparancsnok nem 
kívánt túl nagy mennyiségű aranyat venni, így a 
tengerészek nem adhatták túl olcsón áruikat, vissza 
kellett fogniuk arany iránti mohóságukat, mert a 
kapitány elrendelte, hogy árucikkeiket olyan magas áron 
adják el, amilyenen csak lehetséges". 

Mindeközben Pigafetta szótározni kezdte a helyi 
nyelvet. A cebui szótár, melyet összeállított, jóval 
részletesebb és alaposabb volt, mint a patagón óriással 
tett primitív kísérletének eredménye. Vette a fáradságot, 
hogy olyan kifejezéseket is följegyezzen, melyeket a 
cebuiak a testrészekre, a Napra, a csillagokra, 
növényekre és közönséges használati tárgyakra 
használtak, és első alkalommal számokat is jegyzékbe 
vett. Akárcsak korábban, Pigafetta most is járatlan 
terepen mozgott, kénytelen volt ösztöneire és 
megérzéseire . hagyatkozni, hiszen mintára alig 
támaszkodhatott, professzionális — szabvány pedig 
egyáltalán nem létezett ahhoz a becsvágyó feladathoz, 
hogy a szájhagyomány teljes  szókészletét és 
meghatározásait följegyezze. A nehézségek ellenére 
sikerült összeállítania egy szólásgyűjteményt, melyet a 
későbbi expedíciók résztvevői, akik Cebu szigetére 
vetődtek, minden bizonnyal haszonnal forgathattak. 


A férfi... lac. A nő... perampuan. Az ifjú... benibeni. 
Férjes asszony... babai. Az áll... silan. A hátgerinc... 
lieud. A köldök... pussud. Arany... boloan. Ezüst... 
pilla. Bors... malissa. Szegfűszeg... chiande. Fahéj... 
manna. Hajó... benaoa. Király... raia." 


Április 14-én, vasárnap reggel került sor Humabon király 
keresztelési " ceremóniájára, . méghozzá a lehető 
legnagyobb pompával, ami csak Magellántól tellett. Előző 
napon a legénység tagjai a falu főterén emelvényt 
ácsoltak, melyet pálmaágakkal és más, dekoratív 
növényekkel erősítettek meg. A nagy csónakba negyven 
tengerész, köztük Pigafetta mászott le. Ketten közülük 
ragyogó páncélt viseltek, és közvetlenül a spanyol király 
lobogója mögött álltak, miközben a zászlót szelíd óceáni 
fuvallat lobogtatta. Magellán megint azt tervezte, hogy 
díszsortüzet nyit, de ezúttal kellő elővigyázatossággal 
előre elmagyarázta a királynak, hogy ,nálunk ez a 
szokás, amikor legnagyobb ünnepeink előtt tisztelgünk". 
A korrekt figyelmeztetést letudva a legénység a partot 
érés pillanatában sütötte el fegyvereit, ily módon jelezve 
az események hivatalos kezdetét. 

Magellán és Humabon a helyszínre érkezve átölelték 
egymást, és a főparancsnok elárulta, hogy a király 
kedvéért ezúttal kissé eltért a protokoll szabályaitól. ,A 
királyi lobogót csak és kizárólag ötven páncélos vitéz - 
olyanok, mint a zászló mellett álló kettő - és ötven 
muskétás kíséretében szabad partra vinni; de a 
főparancsnok oly nagy szeretettel viseltet a király iránt, 
hogy most kivételesen áthágta a szabályt." Pigafetta a 
zászlóról keveset írt, de valószínűleg arról a lobogóról 
van szó, mely a ,katolikus királyi pár", Ferdinánd és 
Izabella felségjele volt, s melyet 1492 óta használtak. A 
zászló a Szent Jánost jelképező sast ábrázolta, és 
feltehetően a spanyol királyságok - León, Aragón, 
Kasztília, Szicília - szimbólumait is magában foglalta, 


valamint nyílvesszőket s talán egy pergamentekercset. 
Az a fennkölt tisztelet, ahogyan Magellán a zászlót 
kezelte, s ahogy nyilatkozott róla, nyilvánvalóan 
megmutatta a főparancsnok Károly király iránti hűségét, 
még itt, a távoli partoknál is, a régi keletű gyanakvás 
egyértelmű cáfolataként, miszerint titokban még mindig 
Portugália érdekeit tartaná szem előtt. 

Miután a pap megkeresztelte Humabont, a király a 
Carlos nevet vette föl, Magellán uralkodója tiszteletére. 
Ezt követően Limasawa királya a Juan nevet kapta. Még a 
sziámi kereskedőt is magával ragadta a vallásos 
buzgalom, és úgy döntött, hogy ő is megkeresztelkedik, 
és a Christopher nevet vette föl. A keresztelő Magellán 
legszebb reményeit is felülmúlóan sikeresnek bizonyult. 

"Ezután valamennyien örömittasan az emelvényhez 
közelítettek - írta Pigafetta. - A főparancsnok és a király 
vörös bársonyborítású karosszékbe ültek, a főnökök 
párnákra, a többiek gyékényre. A főparancsnok tolmács 
útján azt mondta a királynak, hogy hálát adott Istennek, 
amiért arra ösztönözte őt, hogy áttérjen a keresztény 
hitre; és hogy most már jóval könnyebben le fogja győzni 
ellenségeit, mint korábban." A király kijelentette, hogy ő 
valóban kereszténnyé kívánt válni, de a törzsfőnökei 
még mindig elutasítják a gondolatot. 

A főparancsnok azonnal magához rendelte az önfejű 
törzsfőnököket, és ahogy Pigafetta beszámol róla, 
figyelmeztette őket, ,ha nem engedelmeskednek 
királyuknak, megöleti őket, és javaikat a királynak 
adományozza". Ez csaknem homlokegyenest az 
ellenkezője volt annak, amit Magellán korábban 
deklarált, amikor is kijelentette, hogy senkit nem fognak 
kényszeríteni arra, hogy áttérjen a keresztény hitre, noha 
az áttértek bizonyos előnyöket élveznek majd. Mostani 
fenyegetőzése az egyházi doktrínának is ellentmondott, 
mely a felnőttkori meg-keresztelkedéssel kapcsolatosan 
leszögezi, hogy annak önkéntesnek kell lennie, és ami 
ennél is fontosabb, az áttérés csakis a hiten alapulhat, 


semmiképpen sem a  megfélemlítésen. Magellán 
alighanem blöffölt, annak érdekében, hogy a hittérítés 
folyamatát fölgyorsítsa, hiszen elég nehéz elképzelni, 
hogy akár ő, akár emberei vérengzésbe csapjanak át a 
nagyvonalú és jóindulatú  szigetlakókkal szemben, 
akikkel éppen most kötöttek barátságot. A törzsfőnökök 
mindenesetre sietve engedelmeskedtek, és egytől egyig 
megkeresztelkedtek. 

Magellán hálából megígérte, hogy hazatérése után 
annyi katonát hoz magával Spanyolországból, hogy Cebu 
királyát ,fogják tekinteni a térség leghatalmasabb 
uralkodójának, mivel ő volt az első, aki kifejezte 
eltökéltségét a keresztény hitre való áttérés iránt". A 
királyt magával ragadta Magellán buzgalma, ég felé 
emelte kezét, és hálás köszönetet mondott a 
főparancsnoknak, majd arra kérte őt, hogy néhány 
tengerészt hagyjon a szigeten, akik a többiek 
megtéréséhez útmutatást adhatnának. Magellán ezúttal 
engedett a kérésnek, és azt felelte, hogy ki fog jelölni két 
embert, akik itt maradnak a király mellett, viszonzásként 
azonban azt kérte, hogy ,a főnökök gyermekei közül 
kettőt" magával  vihessen Spanyolországba, ahol 
megtanulhatnának spanyolul, és Cebuba visszatérve 
képet adhatnának a távoli ország csodáiról. 

Amikor a keresztelői szertartás általános része véget 
ért, a fényes, hófehér öltözetet viselő Magellán a néphez 
szólt. ,Egy nagy keresztet állítottunk föl a tér közepére. 
A főparancsnok azt mondta a tömeg előtt, ha 
keresztényekké akarnak válni, ahogyan előző nap 
kijelentették, akkor bálványaikat egytől egyig el kell 
égetniük, és keresztet kell állítaniuk lakóhelyükön. A 
kereszt előtt mindennap összekulcsolt kézzel 
imádkozniuk kell, és minden reggel keresztet kell vetniük 
(a főparancsnok megmutatta nekik, hogyan), és minden 
órában el kell jönniük a kereszthez, de napjában legalább 
egyszer, hogy térdepelve imádják azt." Azt is 
"elmagyarázta, hogy azért öltött fehér ruhát, mert ezzel 


,az irántuk való szeretetét óhajtja kifejezni" - az imént 
kifejezett halálos fenyegetése ellenére. Magellán ekkor a 
királyt kézen fogva az emelvényre vezette, hogy 
megkezdődhessen a keresztelői szertartás. , Azt mondta 
a királynak, hogy Don Carlosnak fogja nevezni őt, 
uralkodója neve után, a herceget pedig az uralkodó 
testvérének neve alapján Don Fernandónak, Limasawa 
királyát pedig a saját neve után Fernandónak." Ez utóbbi 
gesztussal Magellán saját magát a királyok társaságába 
emelte. Majd folytatta a keresztény nevek 
adományozását.  ,A mise előtt ötszáz embert 
kereszteltek meg" - jegyezte föl Pigafetta. 

A szertartás ünnepélyes hangulatban zárult, a király 
és a többi törzsfőnök, most már keresztényekként, nem 
fogadták el Magellán vacsorameghívását a Trinidad 
fedélzetére, de hittestvérekként átölelték egymást, 
miközben a hajókról díszsortüzet nyitottak, és a 
szigetkirályság megremegett a hatalmas dörrenések 
visszhangzó zajától. 

Vacsora után a nőkre került a sor, hogy 
megkeresztelkedjenek, s ez a ceremónia, ha lehet, még 
az előzőnél is érzelemdúsabbnak bizonyult. Valderrama 
atya Pigafettával és a legénység számos más tagjával 
együtt visszatért a szigetre, hogy megkeresztelje a 
királynőt, aki negyven nőből álló kíséretet hozott 
magával. Uralkodóhoz méltó megjelenésével, lenyűgözte 
az európaiakat. , Fiatal volt és gyönyörű - írta Pigafetta -, 
egész testét fehér és fekete öltözet borította. Ajka és 
körmei nagyon vörösre festve, míg a fején egy 
pálmalevelekből készült, nagy kalapot viselt, 
napernyőszerűen, és az egészet a pápai tiarához 
hasonlító, de ugyanazokból a levelekből összeállított 
szőtt korona ékesítette." 

A nők egészen másfajta ceremónián vettek részt: 


,Egy emelvényre vezettük őket, és a királynő helyet 
foglalt egy párnán, míg a többiek köréje telepedtek, 


türelmesen várva, hogy a pap elkészüljön. A királynő 
előtt először a Miasszonyunk képmását mutatták föl, 
majd egy gyönyörűséges fafaragványt, mely a 
gyermek Jézust ábrázolta, és egy keresztet. A 
királynő bűnbánatot gyakorolt, majd könnyek 
közepette kérte a megkeresztelését. A Johanna 
nevet adtuk neki, az uralkodó anyjának laz Őrült 
Johanna] neve után; lánya, a herceg felesége a 
Katalin nevet kapta; Limasawa királynője pedig 
Erzsébet lett; és a többiek is egytől egyig külön 
nevet kaptak. Férfiakat, nőket, gyermekeket 
együttvéve összesen nyolcszáz lelket kereszteltünk 
meg." 


A következő napokban további spontán megtérésekre 
került sor, s a keresztény hit hamarosan Cebu teljes 
lakosságát felölelte, majd kisvártatva a szomszédos 
szigetek lakói is sorra megkeresték Valderrama atyát, 
ugyanazzal a szándékkal. Összesen 2200 lélek tért meg, 
anélkül, hogy egyetlen puskalövés eldördült volna. 

A keresztelési ceremóniák kétségkívül megindítók és 
lelkesítők voltak, de a történéseket alaposabban 
szemügyre véve az egész folyamat kissé 
valószerűtlennek látszik. Teatralitás uralta el ezeket a 
napokat. A cebuiak túl hamar fogadták el az új hitet, s ez 
gyanúra adhatott volna okot, de sem Magellán, sem 
Pigafetta nem látott a külsőségek mögé, és nem ismerte 
fel az őszinteség, a meggyőződés, egyáltalán a hit 
megértésének hiányát. Szigetlakók ezrei tértek át a 
kereszténységre, kérdés azonban: meddig? Egy olyan 
törzs, amely ennyire könnyen megtéríthető, ugyanolyan 
készségesen elfogadhat egy másik vallást is, vagy 
éppenséggel elutasíthatja valamennyit. 


1521. április közepére Magellán felfedezői pályafutása a 
zenitjére érkezett. Veszedelmes lázadásokat vert le, 
eleget téve vállalásának, fölfedezte a szorost, áthajózott 


a Csendes-óceán feltérképezetlen vizein, és más 
országokkal együtt a Fülöp-szigeteket Spanyolország 
részének nyilvánította, miközben szigetlakók ezreit 
térítette meg. Kiszámíthatatlan magatartása azonban - 
olykor jóságos, máskor fenyegető, időnként pedig mind a 
kettő egyszerre - arra enged következtetni, hogy elért 
eredményei a fejébe szálltak, a vallási dolgokban pedig 
egyfajta . növekvő fanatizmus lett úrrá rajta. 
Hitbuzgalomra már az utazás korábbi szakaszaiban is 
erős hajlamot mutatott, de most továbbment: egyenesen 
halállal fenyegette azokat, akik keresztes hadjáratának 
ellenszegültek. Ráadásul ezúttal elhatározta, hogy 
fenyegetését beváltja. 

"Mielőtt a hét véget ért - írta Pigafetta -, erről a 
szigetről mindenki, sőt a többi szigetről is számosan 
megkeresztelkedtek." De voltak kivételek. A makacskodó 
törzsfőnököknek Magellán megüzente, ha azonnal nem 
térnek meg, és nem esküsznek hűséget Károly királynak, 
minden vagyonukat elkobozza - ez az európai fogalom 
úgyszólván értelmezhetetlen volt a szigetlakók számára 
-, és megesküdött, hogy valamennyiüket halállal bünteti: 
ezt legalább értették, de úgy döntöttek, hogy nem 
vesznek róla tudomást. Bizonyítva, hogy nem a levegőbe 
beszél, Magellán elküldött egy osztagot, hogy mindent 
pusztítsanak el. ,A szomszédos szigeten fölégettünk egy 
falucskát, amely nem volt hajlandó engedelmeskedni a 
királynak, illetve nekünk. A pogányok ellen fölállítottunk 
egy keresztet" - jegyezte föl Pigafetta, anélkül, hogy az 
izzó hamuból ég felé gomolygó füstfelhők szikrányi 
lelkiismeret-furdalást ébresztettek volna benne. 

A szomszédos szigetet Mactannak hívták. 

Miután Mactan falut fölégették, s összes lakóját 
elűzték, Magellán arra kényszerítette Cebu elöljáróit, 
hogy a spanyol módszereket követve — több 
tekintélyelvűséggel és  hierarchikusabb eszközökkel 
gyakorolják . hatalmukat. Először is összehívatta a 
különböző törzsfőnököket, és megeskette őket a 


Humabon iránti feltétlen hűségre. Humabon ennek 
fejében kénytelen volt a spanyol király iránti hűségre 
fölesküdni. ,Ezután a főkapitány előhúzta kardját 
Miasszonyunk képmása előtt, és azt mondta a királynak, 
hogy aki ilyen esküt tesz, az előbb hal meg, semhogy 
esküjét valaha is megszegje." Ezt követően Magellán egy 
vörös bársony karosszéket adományozott Humabonnak, 
"elmagyarázva neki, hogy bárhová megy ezután, a 
széket a legközelebbi hozzátartozójának a király előtt 
kell hordoznia; meg is mutatta, miként kell azt a király 
előtt vinni". . Humabon  viszonzásként különleges 
ajándékkal kedveskedett neki: két nagy aranygyűrűt, két 
arany karperecet és bokánál hordható két aranyláncot 
adott át a főparancsnoknak. A király azonban tévedett, 
ha azt hitte, hogy Magellán ezeket az értékes 
ajándékokat egyenértékűnek tekinti a hatalmat 
szimbolizáló bársony karosszékkel. 

Mindezen látszólagos siker ellenére Magellán olyan 
zavaró jeleket észlelt, melyek arra engedtek 
következtetni, hogy a keresztény hittérítés a szigetlakók 
körében még nem teljes, sőt: visszafordítható. A 
főparancsnok szigorú rendelkezései ellenére például a 
bálványaikat nem égették el; mi több, továbbra is 
áldozatokat mutattak be előttük. Magellán tudni akarta 
az okokat. Bármerre járt, mindenütt bálványok néztek 
vissza rá, mintha csak őt akarták volna bosszantani. Még 
a part mentén is bálványok sorakoztak, és jelenlétük 
sértette az európaiak érzékenységét. , Karjuk széttárva, 
lábfejüket maguk alá húzva lábukat széjjeltárják - írta 
Pigafetta. - Nagy arcuk van és négy nagy agyaruk, mint 
a vadmedvéknek, és mindenütt ki vannak festve." 

Védekezésképpen a szigetlakók elmagyarázták, hogy 
ilyen módon próbálják kiengesztelni az isteneket, mert 
egy beteg társuk felgyógyulásáért esdekelnek. Nem 
akárkiről van szó, hanem a herceg testvéréről, aki a 
legbátrabb és legbölcsebb ember az egész szigeten, s 
aki négy nap óta olyan beteg, hogy még beszélni se tud. 


A kereszténység azonban nem segíthet rajta, hiszen 
nincs megkeresztelve. 

Magellán megragadta az alkalmat, hogy a beteg férfin 
a kereszténység gyógyítóerejét demonstrálja. Égessétek 
el bálványaitokat, parancsolta, higgyetek Krisztusban, és 
csakis  — Krisztusban, és ha a beteg ember 
megkeresztelkedik, ,hamar fel fog épülni!" Magellán 
olyannyira elszánt volt, hogy kijelentette: ha a beteg 
mégsem gyógyulna meg, Humabon ,ott a helyszínen 
lefejezheti őt". (Mármint Magellánt.) Mi több, ragaszkodik 
ahhoz, hogy így legyen. Humabon, mint mindig, most is 
szolgálatkészen felelt,  ,és azt mondta, hogy 
természetesen meg fogja tenni, hiszen ő igaz Krisztus- 
hívő". Magellán meg volt arról győződve, hogy élete a 
keresztelés sikerétől függ - mint ahogy valóban attól 
függött -, és ha a beteg nem gyógyulna meg, a 
kereszténység minden hitelét elveszítené, és ebben az 
esetben készséggel hajtja fejét a bárd alá. 

Magellán igen gondos előkészületeket tett, hogy 
látványos szertartás keretében megmentse a beteg 
életét. Mint mindig, Pigafetta most is az események 
sűrűjében találta magát: , A lehető legnagyobb pompával 
a térről a beteg férfi házához vonultunk. A beteget olyan 
állapotban találtuk, hogy sem beszélni, sem mozogni 
nem tudott. Öt, két feleségét és tíz lányát 
megkereszteltük. Ezután a főparancsnok megkérdezte 
tőle, hogy érzi magát. Azonnal válaszolt, hogy a mi 
Urunk  irgalmának köszönhetően nagyon jól. Ez a 
legnyilvánvalóbb csoda volt. Amikor a főparancsnok 
meghallotta, hogy a beteg beszél, buzgó imádsággal 
hálát adott Istennek. Ezután a beteggel némi 
mandulatejet itatott, amely már elő volt készítve 
számára." A csodálatos gyógyulás elképesztő hatást tett 
a hiszékeny szigetlakókra, akik Magellánt most már 
istenként tisztelték. Az admirális jóval nagyobb 
hatóerővel bírt, mint a bálványaik, s lám, mégis közöttük 
jár. 


Magellán a lehető legtöbbet hozta ki fényes 
győzelméből, szelídséget és könyörületet mutatott, 
vagyis olyan tulajdonságokat, melyeket korábban 
gondosan titkolt, és ilyen módon a cebuiak körében még 
több dicsőségre és tömjénezésre tett szert. , Ezután a 
betegnek egy matracot, egy pár lepedőt, egy sárga 
ágytakarót és egy párnát ajándékozott. A teljes 
felgyógyulásáig tejet, rózsavizet, rózsaolajat, némi 
tartósított édességet küldött neki. Ot nap sem telt el, s a 
beteg járni kezdett. Volt egy bálványa, melyet bizonyos 
öregasszonyok korábban a házában elrejtettek, de a 
bálványt a király és az egész nép jelenlétében 
elégették." A következő napokban Magellán bibliai 
buzgalomra lobbant, ledöntötte a parton sorakozó 
idolokat, és arra sarkallta a felzaklatott szigetlakókat, 
hogy kövessék példáját. ,Az emberek sKasztília! 
Kasztílialx kiáltásokkal lerombolták az oltárokat." A 
kampány magával ragadta a szigetlakókat, akik 
megesküdtek, hogy minden bálványt elégetnek, még 
azokat is, amelyeket Humabon lakhelyén rejtettek el. 

Magellán rövid időre megbékélt. Cebu falvai és a 
szomszédos szigetek sarcot fizettek neki, feltehetően 
aranyban, embereit pedig a kereszténységért és a hit 
gyógyító hatásáért cserébe ellátták élelemmel. Békés 
napok következtek, és a legénység tagjai, fölfedezve a 
cebui egzotikus szexuális élet gyönyöreit, vonakodtak 
továbbindulni. E nyugalom közepette egyszer csak baljós 
jel - , egy koromfekete madár, akkora, mint egy varjú" - 
tűnt fel éjszakánként a sziget kunyhói fölött, és 
srikoltozott, mire az összes kutya vonítani kezdett; és ez 
a rikoltozás és vonítás négy vagy öt óráig tartott". Az 
európaiak képtelenek voltak éjszakánként aludni, és 
komoly  vizsgálódásba kezdtek, hogy kiderítsék a 
jelenség okát, ,de a szigetlakók nem voltak hajlandók 
magyarázattal szolgálni". A babonás tengerészek a 
szakadatlan ricsajt valami közelgő tragédia baljós 
előjeleként értelmezték. 


Április 26-án Mactan-sziget az Armada segítségét kérte. 
A sziget törzsfőnöke, Sula, a saját fiait két ajándék 
kecskével Magellánhoz küldte Cebura. Több kecskét is 
küldhetett volna, üzente, de Lapulapu, a sziget királya, 
akivel a szigeten osztozik, megakadályozta őt ebben. 
Lapulapu volt az a törzsfőnök, aki a keresztény 
hittérítésnek makacsul ellenállt, s akinek faluját Magellán 
porig égette. Két hajthatatlan harcos, Magellán és 
Lapulapu közé szorulva Sula megpróbált a diplomácia 
eszközeivel élni. Korábban elmondta Magellánnak, hogy 
Lapulapu az ő húgát vette feleségül, és előbb-utóbb 
együtt fog működni, Lapulapu azonban hajthatatlan 
maradt az európai betolakodókkal szemben. Sula 
hirtelen taktikát változtatott, és felajánlotta katonáit a 
Lapulapu elleni küzdelemhez. Az egyesített haderők, 
érvelt Sula, egyszer s mindenkorra leszámolhatnának 
Lapulapuval. Magellán visszautasította az ajánlatot, és 
azt felelte, látni akarja, ,hogyan harcol a spanyol 
oroszlán" segítség nélkül. 

Sula a maga javára fordította a helyzetet, és arra 
kérte Magellánt, hogy küldjön egy csónakra való 
páncélost, akik segítenek neki Lapulaput legyőzni. 
Magellán az válaszolta, hogy nem egy csónakot, hanem 
hármat fog küldeni, tele katonákkal. Magellán 
harciasságának köszönhetően Sula abszolút győztesként 
került ki a fura helyzetből; ahelyett, hogy harcosait a 
főparancsnok rendelkezésére kellett volna bocsátania, 
lám, most épp ő az, aki a saját katonáit Sula 
rendelkezésére bocsátja. Így aztán a harcvonalak szépen 
kirajzolódtak. 

A harcra vonatkozó döntés felbolygatta az Armadát. 
Magellán hívei azonnal felismerték, hogy az expedíció 
újabb fordulóponthoz érkezett. Azóta, hogy kikötöttek 
ezen a buja szigeten, most fordult elő első ízben, hogy 
komolyan megkérdőjelezték Magellán ítélőképességét, 
mi több, tán még az épelméjűségét is. ,Annak az 


embernek, aki ilyen nagy horderejű ügy terheit viseli a 
vállán, nincs szüksége arra, hogy erejét próbára tegye - 
állapította meg Ginés de Mafra. - A győzelemből kevés 
haszna lehet; az ellenkezőjével viszont az egész Armadát 
- ami mégiscsak a legfontosabb - teszi kockára." Juan 
Rodriguez Serrano, a szerencsétlenül járt Santiago 
respektált — kapitánya szenvedélyesen érvelt a 
szükségtelen csata ellen. Szép dolog, hogy 
bennszülötteket " térítenek keresztény hitre, de 
küldetésük elsődleges célja mégiscsak az, hogy a 
Fűszerszigetekre eljussanak; erre szól a Károly királytól 
kapott megbízás és parancs. A kapitány emlékeztette 
Magellánt, hogy már eddig is igen súlyos veszteségeket 
szenvedtek, és nem engedhetik meg maguknak, hogy 
újabb életeket veszítsenek. Ahhoz, hogy a szigetlakók 
elleni harchoz elegendő erőt összpontosítsanak, a 
hajókat szinte teljesen ki kell üríteniük, és a 
legrosszabbat feltételezve még az is előfordulhat, hogy a 
csatát és a hajóikat is elvesztik. Még Pigafetta, Magellán 
legodaadóbb híve is azok közé sorolta magát, akik 
figyelmeztették a főparancsnokot a Lapulapu elleni 
drasztikus és szükségtelen intézkedések veszélyeire. De 
akárhányan és akárhányszor próbálták Magellánt jobb 
belátásra bírni, a főparancsnok nem tágított. , Ismételten 
kérleltük, hogy ne menjünk csatába, de ő, mint egy jó 
pásztor, nem hagyta magára nyáját." 

A bírálatok súlya alatt Magellán két kisebb 
engedményt tett. A csatába induló emberek számát a 
minimumra csökkentette, és a hajókat a parttól távolra 
horgonyoztatta le. Ezek az alapvető fontosságú stratégiai 
döntések, amikor a harc kibontakozott, az egész támadó 
alakulatot rendkívül hátrányos helyzetbe hozták. 

Anélkül, hogy felismerte volna, Lapulapu a lehető 
legjobb taktikát választotta azzal, hogy Magellánt harcra 
ösztönözte. A főparancsnok nem tudott ellenállni a 
kihívásnak, és a harci helyzettől valósággal szárnyakat 
kapott. Az utazás során lázadásokat vert le, viharokat élt 


túl, áthajózott a szoroson, és átszelte a Csendes-óceánt - 
és mindezt a makacs elszántságának köszönhette. Még a 
saját lefejeztetését is fölajánlotta arra az esetre, ha a 
megtért szigetlakó nem gyógyult volna fel. Magellán 
eddig minden esetben győzött, és meg volt győződve 
arról, hogy ez a csata is az ő javára fog eldőlni. 
Diadalmasan fog kikerülni ebből is, nem az erőfölénye 
vagy a stratégiája folytán, hanem azért, mert Isten Így 
akarja.  Tisztjei azonban nem osztották az isteni 
beavatkozásba vetett hitét. Más választásuk persze nem 
volt, egyet kellett érteniük főparancsnokukkal, s ezt meg 
is tették, legalábbis a forma kedvéért. Ha Magellán 
mindenáron saját kezűleg és segítség nélkül akarja 
Mactant móresre tanítani, mindössze néhány műkedvelő 
katonával az oldalán, akkor tegye! A tisztek sorsára 
hagyták az admirálist. 


Magellán parancsot adott, hogy készüljenek föl a 
támadásra. Emberei páncélba öltöztek, de ezúttal valódi 
harchoz, nem a díszparádé kedvéért. Közöttük volt 
Pigafetta, Magellán rabszolgája, Enrigue, és törvénytelen 
fia, Cristóváo Rebélo. Kis hajójukon egy csapat cebui is 
velük tartott, de őket nem harcolni rendelte oda a 
főparancsnok, hanem azért, hogy figyeljék ,a spanyol 
oroszlánokat", amint zsákmányra vadásznak. 

, Éjfélkor indultunk: hatvan fegyveres páncélingekkel 
és sisakokkal felszerelve; a kikeresztelkedett király, a 
herceg, néhány főember és húsz vagy harminc balanghai 
is velünk jött. Hajnal előtt három órával értünk 
Mactanhoz." Magellán kijelentette, hogy nem kíván 


harcolni, , s aggódó emberei ettől — alighanem 
megkönnyebbültek. A főparancsnok üzenetet küldött 
Lapulapunak, miszerint ha engedelmeskedik 


Spanyolország királyának, a keresztény királyt elismeri 
uralkodójának, és a sarcot nekünk megfizeti, akkor 
barátunkként kezeljük; de ha másként óhajtja, meg fogja 
tapasztalni, lándzsáink milyen sebeket ejtenek", ugyanaz 


az egyezség volt ez, mint amit Magellán a többi 
szigetlakónak is ajánlott, azzal a különbséggel, hogy 
azok önként, szabad akaratukból vagy rövid, erőszakos 
ráhatásra elfogadták. Legutóbbi tapasztalatai alapján 
Magellán csaknem meztelen harcosok szedett-vedett 
bandájára számított, akik a tüzérség első lövésének 
pillanatában kereket oldanak, és akiknek gyenge 
bambuszdárdái használhatatlanok lesznek az 
áthatolhatatlan spanyol páncéllal szemben. 

Lapulapu elutasította az ultimátumot, és visszaüzent, 
hogy fegyverei igen hatékonyak; lándzsái erős 
bambuszból készültek, dárdahegyeit, dicsekedett, , tűzön 
edzették". Ezzel egy időben arra kérte Magellánt, hogy 
halassza el a támadást , reggelig, mert így több embert 
toborozhat". Ez az abszurd kérés először igencsak 
zavarba ejtette Magellán embereit, később aztán 
rájöttek, hogy tudatos késleltető taktikáról van szó. , Arra 
akartak rávenni minket, hogy induljunk a keresésükre; 
mivel házaik közé vermet ástak, arra számítva, hogy 
beleesünk a csapdáikba." 

Amíg Magellán átgondolta a kérést és a mögötte rejlő 
lehetséges motivációkat, értékes időt veszített, és Így 
elmulasztotta a sötétség, illetve a dagály kínálta 
előnyöket. A sekély víz miatt a nagy csónakok nem 
mehettek a part közelébe, és ez már önmagában is elég 
komoly hátrányt jelentett; ennél is rosszabb volt 
azonban, hogy a hajóknak még messzebb, a mély 
vizeken kellett tartózkodniuk. A nagy csónakok és a part 
közötti megnövelt távolság azt jelentette, hogy jóval 
hosszabb ideig tartott, amíg Magellán emberei partra 
botladoztak, s ezalatt teljességgel ki voltak téve 
Lapulapu dárdáinak, ugyanakkor a hajók lőtávolon kívül 
horgonyoztak, a nyílpuskákat és a tüzérségi fegyvereket 
tehát nem tudták bevetni. 

Mire Magellán a támadásra parancsot adott, addigra 
szép lassan megvirradt. ,Negyvenkilencen ugrottunk a 
combig érő vízbe, és két  nyílpuskalövésnyit 


gyalogoltunk, amíg el nem értük a partot" - írta 
Pigafetta. Így számolva a távolság mintegy kétezer 
lábnyi lehetett, közel fél mérföld, méghozzá nagyon 
veszélyes fél mérföld, mivel a parthoz közelítő emberek 
teljesen védtelenek voltak. , A maradék tizenegy ember a 
csónakok őrzésére maradt hátra." A cebui király, a 
herceg és harcosaik könnyű, jól manőverezhető 
balanghaikból figyelték a történéseket, anélkül, hogy az 
események alakulására bármiféle ráhatásuk lett volna. 
Magellán utasításának megfelelően cselekedtek, aki 
ismételten figyelmeztette őket, hogy maradjanak távol a 
küzdelemtől. 

Ahogy Magellán emberei esetlenül a part felé 
botladoztak,  élethalálküzdelemre elszánt harcosok 
rontottak rájuk. A mactaniak a dzsungel mélyéről 
bukkantak elő, de nem néhány tucatnyian voltak, ahogy 
Magellánék várták, hanem - Pigafetta számítása szerint - 
ezerötszázán, valamennyien abból a faluból, melyet 
Magellán nemrég fölégetett. A mactani harcosok aránya 
az európaiakhoz viszonyítva harminc az egyhez volt. 
Magellán korábban azzal dicsekedett, hogy egyetlen 
páncélos vitéze száz szigetlakó harcossal ér fel - nos, 
eljött az ideje az állítás igazolásának. 

"Amikor megláttak minket, fülsiketítő ordításokkal 
ránk rontottak; két osztagban rohamoztak, egyikük 
oldalról . támadott, másikuk szemből. Amikor a 
főparancsnok látta ezt, két szakaszra osztott minket, és 
így kezdődött el a harc. A muskétások és a nyílpuskások 
mintegy fél órán át lövöldöztek a távolból, de 
hasztalanul, mert a lövegek legfeljebb az ellenség 
vékony fából készült pajzsait ütötték át." A tüzérség 
tehát csődöt mondott, az európaiak egyre szorultabb 
helyzetbe kerültek, és a csata egyre hevesebbé vált. , A 
kapitány kiáltozott: sTüzet szüntess! Tüzet szüntessl!c, 
de parancsára senki nem figyelt. Amikor a bennszülöttek 
látták, hogy muskétáinkkal céltalanul lövöldözünk... 
megduplázták lövéseiket. Muskétásaink folyamatosan 


tüzeltek, ám a bennszülöttek egy pillanatig sem 
maradtak egy helyben, ide-oda ugráltak, és pajzsaikkal 
védték magukat. Oly sok nyílvesszőt lőttek ki ránk, és 
annyi bambuszdárdát (voltak közöttük vasheggyel 
ellátottak is) hajítottak a főparancsnokra - tűzön edzett, 
kövekkel, agyaggal megerősített, kihegyezett botokat is 
dobáltak -, hogy alig tudtuk védeni magunkat." 

A megtámadott európaiak nehéz páncélzatukban 
esetlenül botladoztak a part felé ebben a halálos 
vesszőfutásban. ,A partszakasz, ahol a szigetet 
megközelítették, rendkívül sekély volt - írta De Mafra -, 
így kénytelenek voltak csónakjaikat a parttól nagyon 
távol hagyni. Ahogy partot értek, egy pálmákkal övezett 
nagy falut láttak, de embereket sehol." Magellán 
ahelyett, hogy átgondolta volna a helyzetet, parancsot 
adott egy olyan cselekedetre, amivel végleg fölhergelte 
a  mactaniakat:  ,Fölgyújtani a házaikat, hogy 
megrettenjenek!" - ahogy Pigafetta Írta. Ahogy számítani 
lehetett rá: , Amint meglátták, hogy égnek a házaik, még 
nagyobb haragra gerjedtek." 

Az európaiak tüzet nyitottak az egyik házra, mire 
ötven harcos, kardokkal és pajzsokkal felfegyverkezve, 
tört elő rejtekhelyéről. ,Rárontottak embereinkre - írta 
Mafra, - vágták őket kardjaikkal. A csetepaté közben az 
egyik pogány kardjával egy galíciai [tengerész] combjába 
vágott, s a társunk később belehalt sérülésébe. 
Embereink bosszúra szomjazva a pogányokra támadtak, 
akik azonban kereket oldottak, harcosaink pedig 
üldözőbe vették őket. Egy rejtett ösvényről azonban a 
pogányok az embereink hátába kerültek, mintha csak így 
lett " volna eltervezve, fülrepesztő kiáltásokkal 
embereinkre rontottak, és elkezdték őket legyilkolni." 

Ahogy nőtt a zűrzavar, az európaiak egyre nagyobb 
veszteségeket szenvedtek. ,Két emberünket a házak 
közelében ölték meg, miközben húsz vagy harminc házat 
fölgyújtottunk" - írta Pigafetta. A támadókat a rájuk 
zúduló nyílzáportól még a páncélzat sem tudta 


megvédeni..Annyian rontottak ránk, hogy kapitányunkat 
egy mérgezett nyíllal eltalálták a jobb lábán." Magellán 
csak most ébredt rá a helyzet komolyságára. Parancsot 
adott a visszavonulásra, noha emberei a nagy 
csónakoktól meglehetősen messzire keveredtek. Több 
mint negyven európai fejvesztve menekült, mindössze 
hat vagy hét végsőkig kitartó ember, köztük Pigafetta, 
maradt Magellán mellett, miközben a mactaniak fokozták 
a nyomást: 


"A bennszülöttek csak a lábunkra céloztak, mivel az 
fedetlen volt; annyi dárdát és követ hajítottak ránk, 
hogy nem tudtuk tartani magunkat. A mozsárágyúk 
túl messze voltak ahhoz, hogy segíthessenek. Így 
aztán legalább egy nyílpuskalövésnyit hátráltunk a 
térdig érő vízben, folyamatosan védekezve. A 
bennszülöttek tovább üldöztek minket, és ugyanazt 
a dárdát négyszer vagy hatszor is felénk hajították, 
újra és újra. Felismerve a főparancsnokot, annyian 
fordultak ellene, hogy kétszer a sisakot is leütötték a 
fejéről, ő azonban jó lovag módjára szilárdan 
tartotta magát, néhány emberével együtt. Így 
harcoltunk egy órán át, és nem voltunk hajlandók 
tovább hátrálni." 


Mindeközben senki nem sietett Magellán és kis csapata 
segítségére - sem a cebuiak a balangharjaikon, sem 
pedig a hajókon tartózkodó tengerészek. Pigafetta 
elmagyarázza, hogy ,a keresztény király" - a hű 
Humabon - , segíthetett volna rajtunk, de a kapitány még 
a  partraszállásunk előtt megparancsolta, hogy a 
balanghait el ne hagyja, hanem onnan nézze végig a 
harcunkat". A parancsnak az engedelmes Humabon 
készséggel eleget tett. Végül néhány kikeresztelkedett 
cebui mégis felbukkant a balanghain, de túl későn. A 
hajókról kilőtt lövedékek közül jó néhány éppen őket 
találta el, mielőtt még Magellán segítségére siethettek 


volna; lehet, hogy a tengerészek inkább ellenségeknek 
vélték őket, semmint szövetségesnek. Mindeközben 
Magellán a mérgezett nyílvessző hatásától egyre inkább 
elgyengült, a kérlelhetetlen mactaniak egyre közelebb 
nyomultak, és a két harcoló fél kézitusába bocsátkozott. 


"Az egyik indián bambuszlándzsát hajított a 
főparancsnok felé, aki azonban saját lándzsájával 
azonnal megölte az indiánt, a fegyvert benne 
hagyta a testében. Azután megpróbált kardot 
rántani, de csak félig tudta kihúzni a hüvelyéből, 
mert egy bambuszdárdaa eltalálta a karját. Amikor a 
bennszülöttek ezt észrevették, azonnal rárontottak. 
Egyikük a bal lábán sebesítette meg őt egy nagy 
baltával, mely handzsárra hasonlított, de annál 
nagyobb volt." 


A sérült vezér ,többször hátrafordult, hogy lássa, 
mindannyian a csónakban vagyunk-e - jegyezte meg 
Pigafetta -, közülünk azonban senki nem hátrált vissza a 
csónakokba, amíg ő küzdött". 

Eközben a handzsáros újabb ütéseket mért a 
kapitányra, s ezek már halálosnak bizonyultak: 


A főparancsnok arccal a földre zuhant, ők pedig 
vas-es . bambuszdárdákkal — és  handzsárjaikkal 
azonnal rárontottak, és addig ütötték, amíg a mi 
tükrünket, — fényünket, — vigaszunkat és igaz 
vezérünket el nem pusztították. Miután láttuk, hogy 
parancsnokunk halott, mi mást tehettünk, mint 
sebesülten visszavonultunk a bárkák felé, melyek 
ekkorra már húztak kifelé." 


Ez volt az a pillanat, amikor a cebuiak végre az 
európaiak segítségére siettek. Beugráltak a vízbe, 
kardjukkal . hadonásztak, — és  visszaszorították a 
mactaniakat, akiknek nem akaródzott szomszédjaikkal 


hadakozni. Amikor a harc lecsöndesedett, a cebuiak 
kimerült túlélőiket behúzták a balangharjukba, és 
elszállították őket az Armada nagy csónakjaihoz, melyek 
sajátos módon a csata helyszínétől meglehetősen távol 
vesztegeltek. 

Ez nem az a méltóságteljes és pompázatos végjáték 
volt, amelyet Magellán a sevillai előkészületek zaklatott 
hónapjaiban elképzelt magának. Szegény földönfutók 
nem mondanak imákat emlékére, alamizsnát nem 
osztanak a nevében, nem tartanak érte gyászmiséket 
Sevilla  templomaiban. Vitatott birtokaiból egyetlen 
maravédi sem jut feleségének vagy kisebbik fiának, sem 
pedig idősebb, törvénytelen fiának, akit a mactani 
öbölben vívott ütközetben az ő oldalán öltek meg. És 
nem fogják eltemetni Sevilla csöndes temetőjében, 
melyet kiszemelt magának - tehát a végrendeletében oly 
nagy gonddal lefektetett tervei közül egyetlenegy sem 
valósul meg. Ehelyett Mactan homokjáról a tenger 
hullámai mossák el maradványait, részvét helyett az őt 
legyőző harcosok teljes közönye közepette. 


Magellán halálában Pigafetta, aki végig az oldalán 
küzdött, a nemesség, a hősiesség és a sors 
elfogadásának dicsőséges példáját látta. Naplójának 
legérzelmesebb és legemelkedettebb része az, amikor 
meggyilkolt vezetőjéről megemlékezik. 


Remélem, hogy egy ilyen nemes kapitány hírneve 
soha nem merül feledésbe. Más erényei mellett ő 
volt közöttünk a legkitartóbb, még a legnagyobb 
megpróbáltatások idején is. Bárki másnál jobban 
tűrte az éhséget; s nincs még egy ember, aki a 
tengeri térképekhez és a hajózáshoz nála jobban 
értett volna. És hogy neki volt igaza, az abból is 
látszik, hogy senki más nem rendelkezett olyan 
természetes tehetséggel és bátorsággal, hogy 


körbehajózza a Földet, amit ő végül csaknem végre 
is hajtott..." 


Csaknem... — Pigafetta  nekrológjának talán ez a 
legszomorúbb és legsokatmondóbb szava. 

"A csatára 1521. április 27-én, szombaton került sor - 
fejezi be a krónikás. - A főparancsnok azért szombaton 
halt meg, mert ez volt számára a legszentebb nap. Nyolc 
emberünket ölték meg vele együtt, és négy 
kikeresztelkedett indiánt, akik utóbb segítségünkre 
siettek, és akiket a mozsárágyúk golyói terítettek le. Az 
ellenség soraiból csak tizenöt esett el, míg közülünk 
sokan megsebesültek." Az Armada halottai között volt 
Cristóváo Rebélo, Magellán törvénytelen fia és állandó 
társa az utazás során; Francisco Gómez tengerész; Anton 
Gallego hajósinas; Juan de Torres tábori rendőr; Rodrigo 
Nieto, aki Cartagena szolgája volt, de Magellán oldalára 
állt; és Anton de Escovar, aki két nappal a csata után 
lehelte ki lelkét. 

Pigafetta nekrológjából egyértelműen kiderül, hogy a 
krónikás teljességgel összeomlott. Irodalmi hajlamokkal 
megáldott fiatalemberként hagyta el Európát, mohón 
vetette magát a kalandba, hogy Magellán oldalán 
fölfedezze a világot, és imádott főparancsnoka, lám, 
halott, utódjának személye pedig kérdéses. Amit 
Pigafetta az Európán túli világból megtapasztalt, az 
csakis aggodalommal tölthette el. Szörnyek, mágneses 
szigetek, forrongó tengerek és sellők helyett vad 
viharokkal, kegyetlenséggel és szenvedéssel találta 
szembe magát, és olyan emberi teremtményekkel, akik 
elképzelhetetlen körülmények között éltek; emberekkel, 
akik valószínűleg inkább elpusztítanák őt, semmint a 
segítségére sietnének. A legcsüggesztőbb mindenek 
között az volt, hogy az Armada a világ körüli útnak még 
mindig csak a felénél tartott, több tucat ember, köztük 
Magellán élete áldozatul esett, és a Fűszer-szigeteket 
még mindig nem érték el. 


Nem mindenki tekintette Magellánt hősi halottnak, 
még azok sem feltétlenül, akik egyébként csodálták őt 
merészségéért és szakértelméért. Hű emberei úgy 
vélték, maga kereste a halált azzal, hogy szükségtelen 
konfliktusba bonyolódott a mactaniakkal, akik 
stratégiailag minden előnyt élvezhettek. A hamis 
dicsőség hajszolása közepette Magellán emberéleteket 
tékozolt el, és elherdálta az Armada erőforrásait, 
kíméletlen vezetési módszereivel megkeserítette a 
legénység életét, és maga ellen fordította őket. De Mafra 
értékítélete szerint Magellán végső hadjárata , őrült 
ámokfutás volt, ami helyett sokkal hasznosabb dolgokkal 
is foglalkozhatott volna". Károly király nevében Magellán 
kifosztotta és becsapta vendéglátóit, és ezért az életével 
kellett fizetnie. 

A körülmények, melyek Magellán látványos és véres 
halálához vezettek, nem annyira a gyakran emlegetett 
taktikai hibákból vagy a megmagyarázhatatlan, téves 
helyzetmegítélésből származtak. Sokkal inkább abból, 
hogy egyre agresszívabban bánt a Fülöp-szigetekiekkel, 
felégette házaikat, ahelyett, hogy a diplomácia 
eszközeivel élve békésen rávezette volna őket a 
keresztény hitre, holott erre megvolt a lehetősége. 
Gyakori katonai erőfitogtatásaival Magellán a 
szigetlakókat és persze saját magát is a 
mindenhatóságáról győzte meg. Idő kérdése volt csupán, 
mikor keveredik olyan konfrontációba, amelyben az 
ellenség fölényével szemben a vallásos hite nem lesz 
elegendő ahhoz, hogy megvédje őt. Hitbuzgalom mögé 
rejtett dicsőségvágyával sok esetben kihívta a sorsot 
maga ellen. Túlélt számos természeti csapást, vihart, 
skorbutot, veszélyes lázadást. Végül az egyetlen 
veszedelem, amit nem élhetett túl, az az összes közül a 
legnagyobb volt: saját maga. 

Magellán halála éppenséggel bekövetkezhetett volna 
a kiábrándult legénység végső lázadásának 
következményeként is. Jóllehet Pigafetta és más 


szemtanúk részletesen beszámolnak a főparancsnok 
tetteiről a mactani öbölben lezajlott harc során, a 
tartalék emberek hollétéről és cselekedeteiről azonban 
nem kapunk információt, ami legalábbis gyanúra ad 
okot. Kétéltű landolása közben Magellán arra számított, 
hogy a hajóiról a tüzérség fedezi a partra szálló 
egységet, és szétkergeti a szigeti harcosokat. Pigafetta, 
aki civil volt, és nem katona, sőt nem is tengerész, úgy 
vélte, hogy az apály miatt nem tudtak a hajók 
lőtávolságon belülre közelíteni, ugyanakkor az is tény, 
hogy a hajókon tartózkodóknak többórás küzdelem után 
sem jutott eszükbe csónakba szállni és Magellán 
segítségére sietni. Pigafetta csataleírásának 
legmeglepőbb eleme éppen az, hogy Magellán és kicsiny 
harcoló egysége mennyire elszigetelten viaskodott. A 
cebuiak végül beavatkoztak ugyan, Magellán saját 
emberei azonban nem, s ez a körülmény egyszerűen 
érthetetlen. Vagy az történhetett, hogy a legénység 
megtagadta, hogy a főparancsnok segítségére siessen, 
vagy saját tisztjeik tartották őket távol a csatától. A 
hajón levő emberek szempontjából a lázadásnak ez a 
formája könnyen leplezhető volt; hiszen a felkelés 
tartalmát nem az adta, amit tettek, hanem éppen az, 
amit elmulasztottak megtenni. A piszkos munkát 
tulajdonképpen átengedték a szigetlakóknak; hagyták, 
hogy Magellán a mactani öbölben ezer sebből vérezve 
kilehelje lelkét. 

Antonio Pigafetta azon kevesek közé tartozott, akik 
másként látták a kapitány halálát: dicső fényt vontak 
köréje. Nem zsarnokot láttak benne, aki az emberekben 
dühöt és engedetlenséget gerjeszt. Az ő ábrázolásában 
Magellán a portugál hősi ideált testesítette meg, aki egy 
nemes cél szolgálatában aláveti magát a sors 
akaratának. Bukása még tovább növelte Magellán 
emberi nagyságát, hiszen egy magasztos ügy 
szolgálatában áldozta föl életét. De még így is, a 
nyilvánvalóan elfogult krónikás feljegyzéseiből is egy 


többrétegű portré rajzolódik ki, melyen a fények és 
árnyak elválaszthatatlanok. Magellán egyszerre heroikus 
és őrült, előrelátó, és mégis vak; a kor embere, aki saját 
korából mégis menekülni próbál; látnók, akinek ösztönei 
azonban legyőzik eszméit. 

Magellán akkor nyújtja a legtöbbet, és akkor igazán 
rokonszenves karakter, amikor esélytelenként küzd. Az 
ilyen pillanatokban legjobb tulajdonságai kerülnek 
előtérbe: állhatatosság, fortélyosság és bátorság. Amikor 
a Fűszer-szigetek fölfedezésére benyújtott tervét a 
portugál király - nem egyszer, hanem négyszer - 
visszautasítja, Magellán bámulatosan gyorsan és 
ügyesen szervezi meg misszióját a spanyol király 
szolgálatában. Amikor a lázadók Puerto San Juliánban 
elfoglalják három hajóját (és kis híján megkaparintják a 
negyediket is), Magellán haladéktalanul és szinte 
segítség nélkül szerzi vissza a hajókat, és veri le a 
lázadást. . Amikor tisztjei kételkednek a szoros 
létezésében, makacsul kitart, és neki lesz igaza; amikor 
legénysége vonakodik  kimerészkedni a  Csendes- 
óceánra, ő határozottan nekivág az ismeretlen vizeknek. 
Es ne felejtsük el: ezerötszáz fegyveres kellett ahhoz, 
hogy végezhessenek vele! 


Amikor az öldöklő csata befejeződött, a nagy felfedező 
szétszabdalt testének darabjai céltalanul sodródtak a 
part közelében. Ugyanezen a délutánon Magellán hű 
emberei sürgették Humabont, hogy üzenjen 
Lapulapunak, és kérje meg őt arra, hogy küldje vissza 
Magellán és a többi elesett bajtárs földi maradványait; 
még azt is fölajánlották a győzőnek, hogy annyit fizetnek 
a kilenc elesett katona holttestéért, amennyit csak kíván. 
Lapulapu meghökkentően arrogáns választ adott: ,A 
világ minden kincséért sem adják ki Magellán holttestét. 
A tetemet megtartják: mementóként." Valószínűleg így is 
történt, különös azonban, hogy soha senki nem bukkant 
rá Magellán földi maradványaira; még a páncéljára sem. 


Magellán és Lapulapu hajdani ütközetét manapság a 
Fülöp-szigeteken merőben más szemszögből értékelik. 
Magellánt korántsem bátor felfedezőnek tekintik, hanem 
betolakodónak és gyilkosnak. Lapulapuból viszont 
nemzeti hős lett.  Mactan kikötőjének messze 
leghatásosabb látványa egy óriási szobor, mely 
Lapulaput ábrázolja, amint bambuszdárdáját magasba 
emelve védőn a Csendes-óceán felé tekint. Más emlék 
róla és uralkodásáról nem maradt fönn: ha a bennszülött 
király nem vív csatát Magellánnal, neve a történelem 
homályába merül. 

A kikötőben két fehér obeliszk emlékeztet az 
európaiak és a Fülöp-szigetekiek közötti véres ütközetre, 
élesen szemben álló értelmezéseket kínálva a hajdani 
eseményekhez. Az egyik az európai álláspontot tükrözi: 
Hernando de Magallanest, a nagy portugál hajóst a 
spanyol király szolgálatában 1521. április 27-én ezen a 
helyen ölték meg a Fülöp-szigeteki bennszülöttek. A 
másik felirat a Fülöp-szigetekiek oldaláról ábrázolja a 
konfliktust A nagy törzsfőnök, Lapulapu ezen a helyen 
verte vissza Fernando Magellán támadását, a támadót 
megölte, csapatait elűzte. Mondani se kell, a Fülöp- 
szigetekiek szívéhez az utóbbi megfogalmazás . áll 
közelebb. A helybeliek a mai napig is utálattal és 
kárörömmel idézik fel Magellán halálának körülményeit. 
Mactan partjainál minden áprilisban újra eljátsszák a 
csatát, Lapulaput egy filmcsillag személyesíti meg, 
Magellánt pedig egy hivatásos katona. Sok ezren nézik 
végig a minden évben fölelevenedő csatát, melyben a 
csaknem meztelen Fülöp-szigeteki harcos megküzd a 
páncélba öltözött betolakodóval, aki végül arccal 
belezuhan a hullámokba. 


HARMADIK KÖNYV 


VISSZA A HALÁLBÓL 


TIZENEGYEDIK FEJEZET 


A lázadók hajója 
A kocka el van vetve, 
A játszmának vége már; 
, Győztem! ", rikkantott 


nevetve, 
, Győztem, és nincs tovább!" 


Az Armada tisztjei és tengerészei régóta várták már 
Magellán pusztulását. , Amint a kapitány meghalt - írta 
Pigafetta - négyen közülünk, akik ott maradtak a 
városban kereskedni, áruinkat elhozták a hajókra." Az 
értékes árucikkeket - a szigetlakók elbűvölésére szánt 
harangokat, üveggyöngyöket és szöveteket - 
kimenekítve, a túlélők összegyűltek, hogy megválasszák 
az Armada de Molucca új admirálisát. Olyan embert 
kerestek, akinek először is nincsenek olyan ambíciói, 
melyek emberéletek sokaságát követelik, másodszor aki 
visszatéríti a flottát eredeti feladatához: a fűszer- 
kereskedelemhez. 

Arról nem volt vita, hogy föloszlassák-e a flottát, vagy 
visszatérjenek. Túl messzire hajóztak és túl sokat 
szenvedtek már ehhez. Jelöltekben sem volt hiány, akik 
Magellán helyére pályáztak; riválisok és önjelölt 
admirálisok hosszú ideje várták már ezt a pillanatot. 
Habár a főparancsnok elvesztése tragikus eseménynek 
számított - senki, még a becsmérlők sem vonták 
kétségbe Magellán bátorságát -, mindazonáltal vezetőjük 
halála érzékelhető megkönnyebbülést hozott abból a 
szempontból, hogy a kíméletlen parancsnok alatt 
elszenvedett megpróbáltatások egyszer s mindenkorra 
véget érnek. A szavazás szokatlan eredményt hozott, 
amennyiben nem egy, hanem két embert is 
megválasztottak: Duarte Barbosát, Magellán sógorát, és 


Juan Rodriguez Serranót, a kasztíliai kapitányt. A 
tengerészek még most, ebben a helyzetben is ügyeltek 
arra, hogy a spanyol-portugál egyensúlyt fönntartsák. 

De még ez az óvatosan mérlegelt végeredmény sem 
töltött el mindenkit elégedettséggel. Sebastian Elcano, a 
baszk tengerész, aki Puerto San Juliánban a Magellán 
elleni lázadásban kulcsszerepet játszott, úgy vélte, hogy 
Serranót hiba volt megválasztani. Jó kormányosnak 
tartotta, de semmi többnek. Az  értékítéletben 
kimondatlanul az foglaltatott benne, hogy ő, Elcano 
alkalmasabb lenne az expedíció vezetésére. 

Magellán hű szolgája, Enrigue sokkal 
kétségbeesettebben ellenezte a flotta új vezetését. 
Malájnyelv-tudásával eddig is értékes szolgálatokat tett, 
most azonban, ha lehet, még nagyobb szükség lett volna 
a közreműködésére, mint valaha. Ő azonban nem volt 
hajlandó elhagyni a Trinidad fedélzetét; arra hivatkozott, 
hogy a csatában kapott sérülései miatt gyengélkedik. 
Betakarózva hevert a priccsén, és sűrűn hangoztatta, 
hogy gazdája halálával ő fölszabadult a rabszolgaság 
alól. Ebben igaza is volt; Magellán végrendelete 
kimondta, hogy a főparancsnok halála esetén Enrigue 
szabaddá lesz, és 10 ezer maravédis örökség üti a 
markát. Az expedíció új vezetése azonban már 
hozzászokott , a rabszolga  megkérdőjelezhetetlen 
alárendeltségéhez, s mivel továbbra is szükség volt 
nyelvtudására és diplomáciai üÜügyességére, az új 
kapitány továbbra is engedelmességet követelt tőle. 
Enrigue azonban, letudva a sokéves szolgálatot, 
makacsul visszautasította, hogy ezentúl bárki is 
parancsolgasson neki. 

Enrigue és Barbosa között hangos szóváltás zajlott le, 
melyet Pigafetta így rögzített. ,Duarte Barbosa, a 
főparancsnok  zászlóshajójának parancsnoka emelt 
hangon azt mondta neki, igaz ugyan, hogy a rabszolga 
gazdája meghalt, de amikor Spanyolországba 
visszatérünk, — Enrigue az elhunyt főparancsnok 


özvegyének, Beatriz asszonynak a rabszolgája lesz. És 
azzal fenyegette meg, ha nem hajlandó kimenni a partra, 
akkor lefogatja." Pigafetta visszafogott leírása alighanem 
elég súlyos verbális sértéseket takar. Juan Sebastián 
Elcano azonban az előbbinél teljesebb beszámolót ad az 
összetűzésről. Szerinte Serrano, és nem Barbosa volt az, 
aki Enriguét megsértette. , Serrano, mivel tolmács nélkül 
teljesen tehetetlen volt, kemény szavakkal támadt rá, 
mondván, hogy Magellán halála ellenére  Enrigue 
továbbra is rabszolga marad, és megkorbácsoltatja, ha 
nem hajlandó engedelmeskedni a parancsainak. A 
rabszolgát felbőszítették Serrano fenyegetései. Harag 
szállta meg szívét." 

A durva szavak fölrázták Enriguét bódultságából, és 
dühödten elhagyta a hajót. 

Pigafetta — azt hitte, hogy  Enrigue azonnal 
Humabonhoz, a , keresztény királyhoz" siet, és föllázítja 
őt az Armada ellen, még akkor is, ha a cebui vezető az 
európaiak rendíthetetlen szövetségesének látszott. 
Magellán haláláról értesülve sok-sok könnyet hullatott, 
nyilvánvalóan megrendülve a tragédiától, amit minden 
erővel próbált elkerülni. Az erős érzelmi kötődés ellenére 
Enrigue ,elmondta a keresztény királynak, hogy mi 
éppen indulni készültünk" - ami teljességgel igaz volt -, 
"és ha rá hallgat, akkor az összes hajónkat és 
árucikkünket megszerzi. Ily módon tehát összeesküvést 
szított. Ezután a rabszolga visszatért a hajóra, és jobban 
viselkedett, mint korábban." 

Elcano többet mond ugyanerről: Enrigue ,, titokban 
beszélt Cebu urával IHumabonnall], és elmondta, hogy a 
kasztíliaiak végtelenül mohók... és vissza fognak jönni, 
hogy letartóztassák őt". Elcano gondolatmenete szerint 
na rabszolga meggyőzte a királyt, hogy a kasztíliaiak 
ellene szőtt összeesküvése miatt nincs más megoldás, 
mint az, hogy ő is összeesküdjön a kasztíliaiak ellen". 
Ezekkel az érvekkel Enrigue elárulta Magellán emlékét. 
Indítékai megalapozottak voltak és meglehetősen 


összetettek. Talán az ellen tiltakozott, hogy hátralevő 
életét rabszolgaként élje le, de lehet, hogy Fülöp- 
szigeteki származásának  újrafölfedezése ébresztett 
benne régóta szunnyadó érzéseket, sőt az is 
elképzelhető, hogy nem volt tisztában azzal, milyen 
drámai hatást váltanak ki szavai Humabonból, aki 
egészen kétségbeejtő helyzetben találta magát. 
Magellán, akinek hűséget esküdött, halott volt, a 
legénység pedig indulni készült, véget vetve annak a 
védelemnek, amit az európaiaknak köszönhetett. Az 
Armada távozása után  Lapulapuval kell majd 
szembenéznie, akit a Magellán fölött aratott győzelem 
jócskán fölbátorított. Mivel Humabon Magellán oldalára 
állt, idő kérdése volt csupán, hogy Lapulapu mikor indítja 
el bosszúhadjáratát. Humabonra azonban a másik 
oldalról is nyomás nehezedett: a cebui férfiak az 
európaiak viselkedése, az asszonyaikat ért bánásmód 
miatt nehezteltek. Mindezen oknál fogva az Armada 
elleni összeesküvés volt a leghatékonyabb eszköze 
annak, hogy Humabon bizonyítsa a saját népe iránti 
lojalitását, magyarán: mentse az irháját. 

Május elsején, szerdán Humabon lakomára hívta az 
Armada parancsnokait. A meghívást alighanem Enrigue 
tolmácsolta szóban, pazar lakomát ígérve, ékszereket és 
más ajándékokat, melyeket Humabon a flottával a 
spanyol királynak szándékozott küldeni. A keresztény 
király azt remélte, hogy sokan elfogadják meghívását, és 
élvezik nagyvonalú vendégszeretetét. Összesen harminc 
ember, zömmel tiszt élt az alkalommal. 

Ez meglehetősen nagy szám volt, hozzávetőleg a 
legénység összlétszámának egynegyede; közöttük volt 
Barbosa és Serrano, a két új parancsnok, és Andrés de 
San Martín, a csillagász és asztrológus. Antonio 
Pigafettát is meghívták a lakomára, de ahogy a krónikás 
később megindokolta: ,Nem tudtam elmenni, mert 
mindenütt föl voltam puffadva, homlokomat ugyanis egy 


mérgezett nyíl megsebezte." A krónikás Magellán oldalán 
harcolva a mactani ütközetben szenvedte el a sérülést. 

A lakoma újabb alkalmat ígért Humabon vendégeinek 
arra, hogy jól megtömjék a bendőjüket, és alaposan 
lerészegedjenek a sziget pálmaborától. Ám röviddel 
azután, hogy a tisztek kimentek a partra, a Trinidad 
fedélzetén lábadozó Pigafetta megdöbbenve észlelte, 
hogy Joáo Lopes de Carvalho, a portugál kormányos, és 
Gonzalo Gómez de Espinosa, a rendőrparancsnok 
váratlanul visszatért.  Pigafetta aggódva figyelte 
beszámolójukat arról, hogy ,látták, amint a csodával 
meggyógyított ember" - a herceg, akit még Magellán 
gyógyított meg -,a papot házába vezeti, és a két 
portugál, attól tartva, hogy valami gonosz szándék rejlik 
a háttérben, visszatért a hajóra". Önmagában az, hogy 
Valderrama atya bement egy cebui kunyhóba, még nem 
sokat jelentett volna, ám ebben a feszült légkörben elég 
ok volt arra, hogy az európaiak veszélyt szimatolva 
visszasiessenek a hajókra. 

Alighogy a két visszatérő tengerész elmondta 
aggodalmait, ,hatalmas kiáltásokat és nyögéseket 
hallottunk - írta Pigafetta. - Gyorsan fölszedtük a 
horgonyokat, és tüzérségünk lőni kezdte a házaikat, 
miközben a part felé közelítettünk" . 

Ami a szemük elé tárult, az a leglidércesebb 
félelmeiket is fölülmúlta; borzalmasabb volt, mint a Juan 
de Solis-i tömegmészárlás. Ginés de Mafra, aki a parton 
maradt, így írja le a pokoli káoszt: 


, Ahogy a lakoma a végéhez közeledett, fegyveresek 
bukkantak elő a pálmafák mögül, és rátámadtak a 
meghívottakra, huszonhetet legyilkoltak közülük, és 
elfogták a papot, aki ott maradt, és a kormányost, 
aki öregember volt. Mások, noha kevesen maradtak, 
visszaúsztak a hajókhoz, a fedélzeten levők a 
segítségükre siettek, elvágták a hajóköteleket, és 
vitorlát bontottak. A barbárok, vérszemet kapva az 


öldökléstől, és alig várva, hogy amit csak lehet, 
ellopjanak a hajókról, armadájukkal tengerre 
szálltak, hogy megakadályozzák a távozásunkat. 
Juan de Serranót is magukkal hozták, és váltságdíjat 
követeltek érte. Az öregember könnyek között 
esdekelve kérte társainkat, hogy legyenek 
tekintettel hajlott korára, és ne engedjék, hogy 
végső napjaira ilyen kegyetlen barbárok kezére 
kerüljön, és küzdjenek azért, hogy azt a keveset, 
ami még az életéből visszamaradt, sajátjai között 
tölthesse. Társaink megígérték, hogy ami tőlük telik, 
megteszik. Alkudozás kezdődött, és az történt, 
amitől a leginkább féltünk: egy ágyút kértek, amit 
egy szkiffen elküldtünk nekik, de ezután az indiánok 
újabbat követeltek, majd alighogy embereink 
teljesítették a kérésüket, válaszképpen még többet 
kértek, és ez addig folytatódott, amíg rá nem 
jöttünk, hogy minden fegyverünktől meg akarnak 
minket fosztani. Juan Serranónak is látnia kellett, mi 
folyik itt, és fel kellett ismernie, hogy az indiánok 
minden szava ámítás." 


Serrano könyörgött a társainak, hogy menekítsék ki őt, 
de a legénység tagjai nem voltak hajlandók elhagyni a 
viszonylag biztonságos hajókat, hiszen attól tartottak, 
hogy őket is lemészárolják. ,]Juan Serrano zokogva 
mondta, hogy amint elhajózunk, őt azonnal megölik - 
jegyezte föl Pigafetta. - És azt is mondta, imádkozik 
Istenhez, hogy ítéletnapkor találkozhasson barátja, Joáo 
Carvalho lelkével." Serrano kétségbeesett szavai süket 
fülekre találtak, barátja, Carvalho visszautasította, hogy 
közbeavatkozzék.  Pigafettát felháborította ez a 
gyávaság, de mint nem a legénységhez tartozó, semmit 
sem tehetett. 

A hajó felől rekedt kiáltások hangzottak. Mi történt? 
Vajon odakint mindenki meghalt? Lehetséges ez? Utolsó 
erőtartalékait összeszedve Serrano a partról azt kiabálta, 


hogy az összes bajtárs, Barbosát és San Martint is 
beleértve, halott; "Humabon lakomáján mindenkit 
lemészároltak. Serrano ezután kénytelen volt végignézni, 
amint a hajók felszedik a horgonyt, és ott hagyják őt a 
vérszomjas szigetlakók — között, akik megsértett 
becsületükért és méltóságukért rajta is bosszút akartak 
állni. ,Nem tudom, hogy életben maradt-e, vagy 
meghalt" - írta Pigafetta nagy lelki tusa közepette, 
amikor a hajók elvitorláztak. Saját bajtársai tehát 
cserbenhagyták Serranót, akire valószínűleg ugyanaz a 
sors várt, mint a legénység többi szerencsétlenül járt 
tagjára. Enrigue bosszúja az  európaiakon sokkal 
véresebb volt, mint amilyenre bárki is számított. 

Az Armada de Molucca három fekete hajója fölszedte 
a horgonyt, vitorlát bontott, és elhagyta Cebu kikötőjét, 
olyan sebességgel, amilyennel csak lehetett. Senkinek 
nem jutott eszébe, hogy mentőcsapatot kellene küldeni a 
tömegmészárlás leállítására vagy a túlélők fölkutatására 
vagy akár csak azért, hogy Enriguét az árulásáért 
megbüntessék. Mindössze 115 ember maradt a 
Spanyolországban útra kelt  260-ból, és ahogy 
biztonságos távolságra kerültek Cebu szigetétől, az 
utolsó kép, ami megmaradt bennük, az volt, hogy a 
földühödött szigetlakók a keresztet a hegycsúcs tetejéről 
letaszítják, és darabokra zúzzák. 


A május elsejei mészárlásnak a legénység színe-java 
áldozatul esett. Meghalt Duarte Barbosa, aki mindössze 
három napja töltötte be a társparancsnoki tisztet; 
Serrano; Andrés de San Martín, a flotta körültekintő 
asztrológusa; Valderrama atya; Luis Alfonso de Gois, a 
Victoria kapitánya; két írnok, név szerint Sancho de 
Heredia és León Expeleta; egy Francisco Martín nevű 
kádár; Simón de la Rochela raktáros; Francisco de Madrid 
tábori rendőr; Hernando de Aguilar, aki a lázadó és 
Magellán által kivégeztetett Luis de Mendozának volt a 
szolgája; Guillermo Feneso, aki lombardakezelőként 


működött; négy tengerész; két kadét; három matróz; 
Serrano szolgája és négy további személy, akik 
"Magellán szolgái" címen szerepeltek a hajónévsorban. 

Egyes beszámolók szerint a legénység nyolc tagja 
túlélte az öldöklést, őket azonban állítólag eladták 
rabszolgának a szigeten rendszeresen megforduló kínai 
kereskedőknek; erről azonban nem tudhatunk biztosat. 
Enrigue, akinek árulása a rajtaütésszerű támadást 
lehetővé tette, ezen a ponton kilép a történetből, mint 
ahogy a minden hájjal megkent Humabonról sincs több 
hír. Az ígéretesen indult Fülöp-szigeteki kalandnak tehát 
ez lett a tragikus fináléja. 


Öt nappal később és a világ másik végén egy viharvert 
hajó futott be Sevilla kikötőjébe. 

Az, hogy messze földről hajó érkezik, korántsem 
számított szokatlan eseménynek a városban, ezúttal 
azonban nem akármilyen hajóról volt szó. A San Antonio, 
az Armada de Molucca tagja tért vissza a szülőföldre. 
1521. május 6-át, szerdai napot írtak. Azóta, hogy a 
flotta 1519. szeptember 20-án Sanlúcar de Barrameda 
kikötőjét . elhagyta, semmi hír nem érkezett az 
Armadáról. 

A parton nem értették a hajó felbukkanását, hiszen a 
flottát egy évvel későbbre várták. Aztán futótűzként 
terjedt a hír, hogy Magellán megtalálta a legendás 
szorost, de mielőtt végighajózott volna rajta, a San 
Antoniót eltérítették a lázadók, akik a főparancsnok 
kegyetlensége és mértéktelen vakmerősége miatt 
menekültek el. A San Antonióval érkezett a kapitány, 
Estéváo Gomes, Gerónimo Guerra írnok, az összeesküvés 
másik vezetője, és ötven ember, közöttük Magellán 
unokaöccse, Alvaro de Mesguita, akit a lázadók 
megsebesítettek, majd végig az úton vasra verve 
tartottak. 

Guerra parancsnoksága alatt Gomes ügyesen 
kormányozta át a hajót az Atlanti-óceánon, egészen 


Spanyolországig.  Fontolgatták, hogy visszafordulnak 
Puerto San Julián felé, és fölveszik Cartagenát és a 
papot, akiket Magellán kitett egy lakatlan szigetre, de 
nagy valószínűséggel végül nem kísérelték meg a 
megmentésüket. Ehelyett a San Antonio Guinea partjai 
felé fordult, hogy ivóvizet vételezzen. Az élelmiszer- 
ellátmánnyal nem volt gond, hiszen a San Antonio az 
egész flottának elegendő élelmet vitt magával. 

Annak ellenére, hogy egyedül küzdöttek meg az 
Atlanti-óceánnal, a hajó kapitánya és legénysége nem 
érzett eufórikus örömöt az ismerős sevillai katedrális 
láttán. . Szégyenteljes hazatérés volt ez, hiszen 
lázadásukért hivatalos eljárással, bebörtönzéssel, sőt 
akár halálbüntetéssel kellett számolniuk. Legfeljebb azzal 
vigasztalhatták magukat, hogy Guerra rokonságban állt 
Cristobal de  Haróval, az expedíció pénzügyi 
támogatójával. Meg talán az adott nekik némi reményt, 
hogy Magellán — Spanyolországban  — meglehetősen 
népszerűtlen volt, ezért azt tervezték, hogy 
főparancsnokuk téves helyzetmegítéléseiről és a spanyol 
tisztekkel szembeni brutális  bánásmódjáról szóló 
történetekkel teszik tönkre a portugál kapitány hírnevét. 
Ezeknek azonban igen nyomós érveknek kellett lenniük, 
hiszen az életük függött attól, képesek-e meggyőzni a 
hatóságokat arról, hogy a lázadás szükségszerű és 
elkerülhetetlen volt. Magellán természetesen nem lehet 
majd jelen, hogy a vádakról nyilatkozzék, vagy 
ellentmondjon az állításaiknak. Az egyetlen ember, aki 
nagy valószínűséggel mellette fog szólni Álvaro de 
Mesguita volt, akinek a sebesülései sokatmondó 
bizonyítékul szolgáltak a lázadók magatartásáról. 
Mesguita viszont a hosszú hazafelé tartó utat arra 
igyekezett fölhasználni, hogy maga is fölkészüljön a 
tárgyalásra, hiszen az ő élete is attól függött, mennyire 
meggyőzően érvel. Így indult a késhegyig menő, ádáz 
küzdelem az események kétféle, egymásnak 
homlokegyenest ellentmondó interpretációja között. 


Ahogy Károly király értesült a San Antonio 
visszatéréséről, — azonnal utasította a Casa de 
Contrataciónt, hogy a hajón található összes árucikket és 
felszerelést haladéktalanul szolgáltassák vissza Cristobal 
de Harónak, akitől Károly folyamatosan pénzt kölcsönzött 
birodalmi terveihez. A Casának minden pénzre váltható 
dolgot el kellett adnia, és a király kiadta a parancsot: , Az 
eladás után küldjenek leltárt, hogy nevezett Cristobal de 
Haro elszámolást készíthessen, mi pedig lássuk, hogy 
mennyi a részesedésünk." Tízezer dukát fölött minden a 
koronát illette, s a rendelet jól tükrözte a király 
mohóságát, ahogyan lecsapott minden lehetséges 
pénzforrásra - már ha volt ilyen. 

Ebben az esetben azonban nem volt mire lecsapni. A 
Casa részletes leltára kifakult fésűk, gyűrött papírok, 
rozsdás kések, ollók, elgörbült varrótűk, üveggyöngyök, 
kristályok felsorolását tartalmazta; egy bársonyborítású 
karosszék, egy szakadozott miseruha is szerepelt benne, 
vasat, higanyt, rezet, egy kályhát, egy mérleget, 
fazekakat, egy zöld, molyette ruhát, korhadó hordókat, 
két iránytűt, egy kis zacskó halászhorgot is megemlített, 
de fűszerről egy árva szó sem esett. Ráadásul a hajó a 
tengeren töltött tizennyolc hónap után siralmas 
állapotban volt. A hőség és a nedvesség megtette 
hatását, nem beszélve a férgekről, melyek szétrágták a 
hajótestet. Végül is a sevillai hatóságok rádöbbentek, 
hogy a San Antonio nem járt a Fűszer-szigeteken. A 
király álma, hogy a  Molukkákat Spanyolországnak 
követelhesse, egyelőre csak álom maradt. 

A San Antonio fedélzetén senki nem tudta, mi történt 
Magellánnal. Azt feltételezték - vagy inkább csak 
remélték -, hogy könyörtelensége és Portugália iránti 
titkos hűsége pusztulásba vitte őt a tengeren, valahol a 
világ peremén, és a Casa hajlott arra, hogy higgyen a 
tengerészeknek, ,Úgy vélik, hogy kettős ügynöknek 
kellett lennie - írta egy jelentésben a Casa egyik embere 
a királynak -, ezért semmi remény nincs, hogy 


visszatérjen." A dicső Armada de Moluccából, lám, ennyi 
maradt: a viharvert San Antonio és annak 55 főből álló 
lázadó söpredéke - e pillanatban legalábbis mindenki így 
látta. 

Néhány napon belül a lázadók benyújtották gondosan 
csiszolt s véglegesnek szánt beszámolóikat a Casa de 
Contrataciónnak. A legénység 55 tagja közül 53 fő eskü 
alatt tett vallomást, és a Casa hivatalnokait a hirtelen 
rájuk zúdult adminisztráció csaknem őrületbe kergette. 
,Áldozócsütörtök reggele óta két írnok jelenlétében 
kérdéseket teszünk föl és vallomásokat gyűjtünk, 
anélkül, hogy kényszerítenénk őket" - írta Juan López de 
Recalde, a Casa egyik főhivatalnoka Fonseca érseknek 
május 12-én, mindössze hat nappal a hajó visszatérése 
után. Az 53 különböző vallomás összegyűjtése kimerítő 
és csüggesztő feladatnak bizonyult. ,Velünk van 
Castroverde, a Ház jogi tanácsadója, és előző estig, azaz 
szombatig, háromnapos munkával több mint 23 
vallomást rögzítettünk. Fél napra van szükség ahhoz, 
hogy egy-egy beszámolót fölvegyünk az indulásuk 
napjától a visszatérésükig." 

Mesguita mindeközben a hajóbörtönből egyenes úton 
a szárazföldi börtönbe került. ,Az Admiralitás őrizete 
alatt állt, meglehetősen biztonságos felügyelet alatt." A 
Casa képviselői állították, az őrizetre azért van szükség, 
hogy a többiektől megvédjék, ő azonban rendkívül 
méltánytalannak vélte ezt a bánásmódot. 

A Casa figyelemre méltó alapossággal mélyedt el a 
történtek részleteiben. Jelentésük részletes leírást 
tartalmazott a Magellán és Cartagena közötti kezdeti 
konfliktusról, melyre még a Kanári-szigetekről való 
indulást követően került sor. Még a homoszexuális 
afférról is volt egy meglehetősen pontatlan és eléggé 
vérlázító beszámoló. Az eset annak idején Magellánt 
mértéktelenül feldühítette, és a főparancsnok reagálása 
sok neheztelést váltott ki a legénység körében. , Ugy 
tűnik, a Luis de Mendoza által irányított Victoria 


fedélzetén egy tengerész természet elleni fajtalansággal 
zaklatott egy hajósinast, és az eset Magellán tudomására 
jutott. . Egy csöndes napon a parancsnok a fiút 
öngyilkosságba kergette." 

Ahogy a jelentés bővült, egyre nyilvánvalóbbá vált a 
Magellánnal szembeni ellenséges alapállás. ,Úgy látszik, 
a kapitányok és tisztek, látva, hogy a part mentén 
haladnak, ahelyett, hogy a Horn-fokot keresnék [azaz 
Dél-Amerika legdélibb hegyfokát], úgy döntöttek, hogy 
megkérik  Magellánt, kövesse  Öfelsége utasítását, 
melynek értelmében az utazás csakis az Armada 
kapitányaival, tisztjeivel és  kormányosaival történt 
egyeztetés alapján lehetséges." Valójában Magellán 
feladata a szoros, és nem a Horn-fok felkutatása volt. A 
lázadók későbbi állításával ellentétben a főparancsnok 
összehívott egy formális tanácskozást, és írásban is 
kikérte kapitányai és kormányosai véleményét, vagyis 
szabályszerűen járt el. Más kérdés, hogy a javaslatokat 
nem fogadta el, de erre nem is kötelezhették. Itt nem 
demokráciáról volt szó, hanem egy armadáról, melynek 
történetesen ő volt az admirálisa. 

Nem meglepő, hogy a lázadók a Puerto San Julián-i 
eseményeket is kissé átrendezték a saját szájuk Íze 
szerint. Az ő verziójukat olvasva Magellán őrült dühének 
pusztán az volt a kiváltó oka, hogy a tengerészek a király 
parancsainak betartására kérték a főparancsnokot. 
"Egyik éjszaka Gaspar de Ouesada néhány társával 
együtt a Concepciónról átment a San Antonióra, melynek 
Alvaro de la Mesguita volt a parancsnoka. Nevezett 
Alvaro de la Mesguitát foglyul ejtették, és közölték a 
többiekkel, hogy tudomásuk van arról, hogyan bánt 
Magellán a jelen lévő Juan de Cartagenával; és hogy 
Magellán meg akarta ölni őt, csupán azért, mert 
Cartagena Öfelsége parancsainak betartására kérte őt... 
Ok ugyanezzel a követeléssel fordultak Magellánhoz, s 
kijelentették, ha Magellán eleget tesz Őfelsége 
utasításainak, úgy továbbra is alávetik magukat a 


parancsnokságának." A lázadók mindemellett még azt is 
állították, — Magellán azt követelte tőlük, hogy 
,Ökegyelmességének szólítsuk, és csókoljunk neki kezet 
és lábat". 

Durván  elferdítették annak a találkozónak a 
történéseit is, amelyen megpróbálták lépre csalni 
Magellánt. A valóságban Magellán nem volt hajlandó 
átmenni a lázadók hajójára, mert - okkal - féltette az 
életét. A lázadók azonban mindezt így magyarázták: 
"Magellán azt üzente nekik, hogy jöjjenek a hajójára, 
mert ott akarja kihallgatni őket, de ők azt felelték, hogy 
nem mernek átmenni a kapitány hajójára, mert félnek a 
büntetéstől, ehelyett a San Antonióra hívták Magellánt, 
ahol mindannyian találkozhatnak, és ahol azt fogják majd 
tenni, amit a kapitány parancsol nekik." 

A lázadók elfelejtettek beszámolni Magellán sikeres 
akciójáról, ahogyan egyik tengerészével eloldoztatta a 
San Antonio  horgonykötelét. Az ő  verziójukban 
Cartagena és Ouesada utasította a lázadó hajókat Puerto 
San Julián elhagyására, s ez vezetett a Magellánnal való 
összetűzéshez, a főparancsnok zászlóshajója, a Trinidad 
ugyanis elzárta a szabadság felé vezető ösvényt. ,A San 
Antonio két horgonyt fölszedett, és csupán egy 
horgonyon tartotta magát. Ouesada hozzájárult ahhoz, 
hogy Alvaro de Mesguitát szabadlábra helyezzék, és a 
békesség kedvéért átküldjék őt Magellánhoz." Ez persze 
kitaláció volt, de a lázadók más történeteket is költöttek 
Mesguita köré. Például azt állították, hogy amikor a 
lázadók hajója elhaladt a zászlóshajó mellett, Mesguita 
arra kérte Magellánt, hogy ne nyisson tüzet, hanem 
nássák . el a csatabárdot, de még mielőtt 
továbbhaladhattak volna, az éjszaka kellős közepén, 
amikor az emberek aludtak, a zászlóshajó heves tüzet 
zúdított rájuk". Ez jól hangzott, ám az igazság ezzel 
szemben az volt, hogy a San Antoniót az erős áramlat 
sodorta a Trinidad irányába, méghozzá nem azért, mert 


Ouesada parancsot adott az indulásra, hanem azért, 
mert Magellán tengerésze eloldozta a horgonykötelet. 

A lázadók verziójában Mesguita provokálta ki a 
szorosban történt lázadást azzal, hogy  Gomest 
megsebesítette a lábán, és Gomes csak visszavágott, 
amikor Mesguita bal karjába döfött. (A valóságban 
természetesen Gomes volt az, aki elsőként szúrt.) A 
lázadók a hazafelé vezető út gyötrelmeit is eltúlozták, 
amikor arról beszéltek, hogy a napi kenyéradag 
szűkössége kimondhatatlan kínokat okozott számukra. 
Ez megint csak kétségbe vonható állítás volt, hiszen a 
San Antonio szállította az egész flotta élelemkészletét, 
vagyis jóval többet annál, mint amivel a lázadók a 
hasukat megtömhették. 

Mialatt a lázadók a Casa képviselőinek előadták 
meséiket, Gomes és Guerra őrizetben volt, akárcsak 
Mesaguita, aki hiába hangoztatta, hogy ő nem elkövetője, 
hanem legfőbb áldozata a zendülésnek. , Ezernyi panasz 
érkezik hozzánk minden órában, hogy nem szabadna 
őket fogva tartani, és hogy alkalmat kellene adnunk arra, 
hogy az utazás valós történetét Őfelsége színe előtt 
feltárhassák." Ezt az alkalmat azonban soha nem kapták 
meg. Börtöncellájából — Mesguita — az igazságnak 
megfelelően azt üzente, hogy kínzással kényszerítették 
őt hamis vallomástételre, és hogy ő mindig is hű volt 
Magellánhoz és Spanyolország királyához. Mindazonáltal 
Mesguita mindenki másnál gyanúsabbnak bizonyult. 

Vallomása olyannyira eltért a lázadók mentegetőző 
verzióitól, hogy a Casa de Contratación képviselői kevés 
figyelmet szántak rá, s még kevesebb hitelt adtak 
szavainak. Védekezésképpen Mesguita a Casa elé tárta 
azokat a dokumentumokat, amelyeket a Puerto San 
Julián-i lázadás utáni tárgyalásokról őrzött, s amelyeket ő 
maga vezetett. A dosszié a legénység minden egyes 
eljárás alá vont tagjának cselekedetét tartalmazta, s 
ugyanakkor Magellán könyörületességét is tükrözte. 
Mindez nem számított. Mesguita továbbra is börtönben 


maradt, a lázadókat pedig szabadon engedték. A 
főkolomposoknak, Gomesnek és Guerrának még az 
utazási költségeit is kifizették, míg a bűnösnek ítélt 
Mesguitának a saját kiadásain kívül ezeket is saját lyukas 
zsebéből kellett megtérítenie. 

Eskü alatt tett vallomásaikban a legénység tagjai 
ügyesen rájátszottak a spanyolok azon aggodalmaira, 
hogy Magellán esetleg valóban portugál kém volt, aki a 
spanyolok költségén ravaszul megszervezte az Armada 
de Moluccát, de csak azért, hogy tönkretegye a flottát, 
és Károly királyt alaposan rászedje. Ezt a közhelyszerű 
vélekedést újabb borzalmakkal színezték, amikor 
Magellánt vérszomjas gyilkosként ábrázolták, aki a 
legmagasabb körökkel és az egyházzal kapcsolatban 
álló, tiszteletre méltó spanyol tiszteket kínzásoknak 
vetette alá. Elbeszélték Cartagena tragikus történetét - 
egy kasztíliai tisztét! -, akit, noha ártatlan volt, Magellán 
kitett egy távoli szigetre. S mintha ez önmagában még 
nem lett volna kellően felháborító elvetemültség, 
Magellán egy papot is ugyanerre a nyomorúságos sorsra 
kárhoztatott. 

Hatásos érvelés volt ez, de nem teljesen hibátlan. Azt 
ugyanis a lázadók nehezen tudták megmagyarázni, hogy 
ez esetben miért nem mentették meg Cartagenát a 
hazafelé tartó úton. Szerencséjükre annyi érvet 
halmoztak fel Magellán ellen, és olyan hisztérikus 
hangulatot keltettek Sevillában, hogy ezt az 
ellentmondást, egyelőre legalábbis, elnézték nekik. A 
hatóságok ehelyett azokra az állításokra 
összpontosítottak, melyek szerint Magellán hű spanyol 
tiszteket kínoztatott meg Puerto San Juliánban, és 
nemcsak bántalmaztatta, de ki is beleztette őket, és 
testüket feldaraboltatta. 


Május 26-án Fonseca érsek - Cartagena természetes apja 
- reagált az eskü alatt tett vallomásokra, és ekkor már 
nyilvánvalóvá vált, hogy a valóságot eltorzító történetek 


megtették hatásukat, úgy, ahogy a lázadók eltervezték. 
Az érsek mély megrendülését és felháborodását fejezte 
ki Magellán Cartagenával és Ouesadával szembeni 
cselekedete miatt. Hihetetlennek tűnt, hogy spanyol 
tisztek föllázadjanak, az pedig teljességgel 
elfogadhatatlan volt, hogy embereket felakasszanak, 
majd fölnégyeljenek, másokat pedig lakatlan szigetre 
kitegyenek. A lázadókat tehát szabadon engedték, habár 
a gyanú árnyéka még rájuk vetült, és a fizetséget, amit 
követeltek, nem kapták meg. , Közöltük a tisztekkel és a 
tengerészekkel, hogy — haladéktalanul keressenek 
maguknak megélhetési forrást - írta Racalde. - Kérjük 
Öfelségét, hogy tudassa velünk, mi legyen a 
fizetségükkel." 

Magellán távollétében feleségét, Beatrizt kezdték 
gyanúsítgatni, mintha legalábbis szegény teremtésnek 
bármi köze is lehetett volna ahhoz, ami a világ másik 
végén történt. A Casa de Contratación megszüntette a 
járadékait, és a királynak Írt "memorandumban 
kényelmes magyarázattal szolgált ahhoz, hogy ne kelljen 
többet fizetnie.  ,Fernando Magellán feleségének, 
Felséged jóváhagyásával 50 000 maravédi járna a 
Háztól... Kétségeink vannak afelől, hogy az utazás 
kimenetelére való tekintettel ezt az összeget ki kell-e 
fizetnünk... Tekintettel arra, hogy pillanatnyilag nincs 
meg a fedezete az ez évi első harmad kifizetésének, 
addig nem teljesítjük, amíg Felségedtől külön utasítást 
nem kapunk arra vonatkozóan, mi a teendőnk." 

A bosszúszomjas Fonseca érsek további büntetéseket 
tartogatott Magellán családja számára. Elrendelte 
Beatriznek és a házaspár gyermekének házi őrizetét; a 
nyomozás ideje alatt nem térhettek vissza Portugáliába. 
Beatriz természetesen nem tudhatta, hogy férje hetekkel 
korábban, április 27-én meghalt, s hogy testvére, Duarte 
Barbosa május 1-jén, a cebui mészárlás napján követte 
őt a túlvilágra. Az asszony tehát fogsága alatt, mint 
Pénelopé, epedve várta szerettei hazatértét. 


Fonseca azonban nemcsak a  Magellánhoz hú 
emberekre gyanakodott, de csaknem ilyen bizalmatlan 
volt a lázadókkal szemben is. Elrendelte, hogy Gomezt, 
Guerrát és a lázadás több más vezetőjét tartóztassák le 
és kísérjék hozzá, sőt még  elkülönítésükhöz , is 
ragaszkodott, nehogy összejátszhassanak. Közölte velük, 
hogy karavellát kíván küldeni Puerto San Juliánba 
Cartagena és a pap megmenekítésére. A lázadók most 
sajnálhatták csak igazán elhamarkodott döntésüket, 
hogy a két száműzöttet otthagyták a vadonban. Hiszen 
ha Cartagena, aki Magellánt mindig is megvetette, 
visszatért volna velük Spanyolországba, mindenki 
másnál jobban besározhatta volna Magellán jó hírnevét, 
s talán még dicsőséget is szerzett volna a lázadóknak. 

Mesguitán kívül senki nem szólt Magellán mellett. A 
spanyol tisztek nyilvánvalóan arra törekedtek, hogy 
megakadályozzák a főparancsnok diadalmas 
hazatérését, vagyis azt, hogy földeket, címeket és 
vagyont követelhessen magának, úgy, ahogy Károly 
király az utazás előtt megígérte. A lázadók azonban nem 
tudhatták, hogy mesterkedésük most már szükségtelen, 
hiszen Magellán halott. Mesguita, akinek fő bűne abban 
állt, hogy Magellán unokaöccse volt, további egy évre 
börtönben maradt, — és mindhiába bizonygatta 
ártatlanságát. 


A San Antonio lázadása ügyében a nyomozás hat 
hónapot vett igénybe, és a végén Guerrát és Gomest a 
többi tengerésszel együtt szabadlábra helyezték; mi 
több, Gomes még királyi kinevezést is kapott egy újabb 
felfedezőútra - a rehabilitáció biztos jeleként. 

Azok, akik Magellán oldalán álltak, sokkal rosszabbra 
számíthattak. Felesége és fia házi őrizetben maradt, és 
Magellán apósa, a jó kapcsolatokkal rendelkező és 
előkelő Diogo Barbosa kénytelen volt lemondani azokról 
az ingatlanokról, melyeket az expedíció indulása előtt 
Magellántól kapott. Ez a méltatlan bánásmód 


fölháborította őt, és a királynál szót emelt Magellán 
védelmében: ,Nagy felelősség hárult rá, és Felséged 
érdekében, s nem Felséged becsülete ellen cselekedett, 
amikor a három hajó föllázadt ellene, és sokkal 
keményebben megbüntethette volna őket, ehelyett 
sokuknak  — megbocsátott közülük, akik később 
hálátlannak bizonyultak vele szemben" - fejtette ki 
Barbosa, majd kíméletlenül kioktatta Károly királyt arról, 
milyen elvek forognak kockán. ,Ezek az események 
rossz példát adnak, és eltántorítják azokat, akik azt 
kívánnák tenni, amit tenniük kell, és fölbátorítják azokat, 
akik másként cselekszenek." Nem csak Magellán 
nevében vette föl a harcot, hiszen a hivatalos 
kegyvesztettség Barbosa lányára, unokájára és saját 
magára is kiterjedt. Barbosa magányos küzdelme, 
bármennyire is tiszteletet érdemlő, bukásra volt ítélve, 
már csak azért is, mert sértette Fonseca érdekeit. 
Portugálként Barbosa könnyen a felségárulás gyanújába 
keveredhetett, és ezek után nem csoda, hogy csillagzata 
Magellánéval együtt hanyatlott le. 

Magellán másik hű embere, a briliáns és ugyanakkor 
ingatag Ruy Faleiro szabadlábon maradt. Miután az 
Armada de Molucca elhagyta Spanyolországot, Faleiro 
visszatért Portugáliába, ahol azonban börtön várt rá. Itt 
idegösszeomlást . szenvedett, de végül sikerült 
összeszednie magát, s amikor szabadult, titokban 
visszatért Sevillába, ahol bizonyos mértékig elnyerte a 
Casa együttérzését, amikor megmutatta bilincseinek 
nyomait. Szánalomból és azért, hogy Portugáliától távol 
tartsák, ahol kétségtelenül képviselt bizonyos értéket, a 
Casa külön fizetséget folyósított neki (és testvérének, 
Franciscónak), ,mivel teljesen meggyötörve és kifosztva 
érkeztek Portugáliából; azonkívül Öfelsége parancsára 
tartózkodtak itt". Faleiro, aki az Armada de Molucca első 
szervezője volt, életének hátralevő napjait 
ismeretlenségben élte le. 


A lázadók váratlan hazatérése okozta lármában az ifjú 
király, aki két évvel korábban az expedícióra 
meghatalmazást adott, egyetlen szavát sem hallatta, 
pedig kérelmek és levelek sokasága özönlött hozzá. Az 
ekkor húszéves Károly korántsem veszítette el 
érdeklődését az expedíció végső kimenetele iránt, de 
amióta a hajók Sevillából elvitorláztak, teljesen elnyelte 
őt a politikai zűrzavar. Anyja, Őrült Johanna 
gyógyíthatatlan elmebajban szenvedett. Állandóan maga 
mellett tartotta a 28 évesen váratlanul elhunyt férjének, 
I. Szép Fülöpnek bebalzsamozott holttestét. Abban a 
hitben élt, hogy halálának évfordulóján a férje, újra 
életre kel. Fülöp halála után Johanna csakis fekete ruhát 
viselt, és nem volt hajlandó mosakodni. Mindeközben az 
ifjú uralkodó, támogatóitól bátorítva, továbbra is azon 
fáradozott, hogy ő legyen a Szent Német-római 
Császárság — következő uralkodója, azaz Európa 
leghatalmasabb politikai entitásának az első embere. 

A Német-római Császárság Kr. u. 800-ban jött létre 
azzal, hogy Nagy Károlyt, a frankok uralkodóját, a 
germán királyságok elkötelezettjét a pápa Rómában 
császárrá koronázza. Az eseménnyel egyesítette 
Franciaföldet, a német területek nagy részét, 
Németalföldet, a későbbi Belgiumot, Luxemburgot és 
Észak-ltáliát. Jóllehet Nagy Károly férfiági leszármazottai 
egy évszázadon belül kihaltak, sok európai uralkodó 
dinasztiának mégis ő lett az elődje. Az idők folyamán a 
Szent Német-római Birodalom olyannyira széttagolódott, 
hogy a 18. században Voltaire azt Írta róla: ,az se nem 
szent, se nem római, sem nem birodalom". 
Mindazonáltal létezett. 

A Német-római Császárság választáson alapuló 
monarchia volt; a német választófejedelmek jogkörébe 
tartozott a császár kijelölése és tevékenységének az 
ellenőrzése. Károly  " nagyapja, Miksa, a hét 
választófejedelemből ígéretet csikart ki arra, hogy 


unokáját császárrá fogják választani, de az ígéretek 
Károlynak nem adtak elég biztonságot az utódláshoz. 
Számolnia kellett 1. Ferenc francia királlyal, aki 
ugyancsak mohón vágyott a hírnévre, s különösen 
Spanyolország kárára óhajtott szert tenni rá. Igaz ugyan, 
hogy Károly a Habsburg-házhoz tartozott, mely a Német- 
római Császárságot hagyományosan uralta, de azért 
ahhoz, hogy nyélbe üsse a dolgot, pénzre volt szüksége, 
méghozzá igen sokra. Alig álcázott csúszópénzeket 
kellett fizetnie a választófejedelmeknek és a pápaság 
képviselőinek ahhoz, hogy rangját biztonságban 
tudhassa. Mivel saját anyagi forrásai erre nem voltak, 
különböző bankházaktól — kölcsönzött igen nagy 
összegeket, folyamatos eladósodásba verve magát. 
Végül is meghökkentő összeget fizetett az elektoroknak, 
nem kevesebb, mint 850 ezer dukátot, amiből 540 ezret 
a Fugger-bankdinasztia kölcsönzött. Így tehát Károly a 
német választófejedelmek lefizetéséhez német 
bankároktól kölcsönözte a pénzt, hogy elnyerje az 
alapvetően német címet: a Német-római Birodalom 
császára. Birodalmi ambícióin a németek vagyonokat 
kerestek, és az uralkodó azt várta, hogy a számlát a 
Spanyol Királyság egyenlítse ki, amivel meglehetősen 
nagy felháborodást váltott ki az egész Ibériai-félszigeten. 

Hogy megvalósíthassa álmát, és a Német-római 
Birodalom császári trónjára ülhessen, Károlynak 
szüksége volt a Medici-családból való X. Leó áldására. A 
pápa szertelenségeivel meglehetősen nagy ösztönzést 
adott a reformációnak. A közkeletű legenda szerint 
gátlástalanul kicsapongó ember volt, Raffaello 1518-ban 
festett, jól ismert portréja azonban egészen másnak 
ábrázolja: köpcös, elgondolkodó, komor tudósnak és 
esztétának. Puffadt arca és erőteljes, húsos orra egy 
otthonülő, feltűnésmentes figurát jelenít meg, aki mögött 
feszengve áll két ifjú kardinális. Jóllehet mindhárman 
tetőtől talpig fényűző kelméket viselnek, damasztot, 
bársonyt, selymet, valahogy mégis furcsán festenek 


egymás mellett; mintha díszes palástjuk alatt gyilkos 
fegyverek lapulnának. Raffaello portréja Róma nehéz és 
zaklatott periódusáról tanúskodik. Az előző évben X. Leó 
egy ellene szőtt összeesküvést leplezett le: fiatal 
kardinálisok meg akarták mérgezni őt. Petrucci bíborost, 
aki beismerte, hogy tudott az összeesküvésről, a 
börtönben megfojtották, a többi résztvevőt pedig 
száműzték vagy kivégezték. Nem csoda, hogy Raffaello 
portréja egy gondterhelt, töprengő X. Leót ábrázol, akit 
baljós tekintetű bíborosok vesznek körül. 

X. Leónak azonban volt egy másik arca is. Ha éppen 
nem egyházi szerepkörben jelent meg, nagy 
fogékonyságot tanúsított a bohémságok iránt, kedvelte a 
vidámságot, és rajongott a  színházért, zenéért, 
művészetekért és e más e világi élvezetekért, mint 
például a társas összejövetelekért és a vadászatokért. 
,Élvezzük a pápaságot, ha már Isten megajándékozott 
vele!" - jelentette ki. Bőkezű adományokat osztogatott 
kíséretének, mit sem törődve az egyre apadó pápai 
kincstárral. Aztán ugyanolyan gátlástalanul próbálta 
feltölteni  pénzesládáit, válogatás nélkül osztogatva 
címeket, rangokat, kegyeket, a túlvilági boldogulás 
ígéretét - megfelelő adományok ellenében persze. 

Az elégedetlenkedő kívülállók szemében az egyház a 
látványos korrupció, az önzés és az arrogancia 
mocsarába süllyedt. 1520-ban Luther Márton a 
németországi  Wittembergben dühödt és fenyegető 
levelet irt X. Leó pápának. , Korunk felháborító gazságai 
között - írta - kénytelen vagyok olykor szentségedre 
gondolni, legáldottabb Leó atya." X. Leó uralma alatt a 
római egyház, ,amely korábban valamennyi egyház 
között a legszentebb volt, most a legelvetemültebb 
tolvajok bűnbarlangjává, a legszégyentelenebb bordéllyá 
változott" - írta Luther Márton, és sokan egyetértettek 
vele. ,É gonoszságokat - ha egyszer el kell jönnie - még 
az Antikrisztus sem múlhatná fölül." Luther oldalakon át 
sorolta panaszait, és igen sok követőre talált. A 


reformáció kibontakozásának már semmi nem állhatta 
útját. 

A szorult helyzetben lévő X. Leó elvileg kaphatott 
volna kiegészítő támogatást a Német-római 
Császárságtól, de a konglomerátumban teljes zűrzavar 
uralkodott. Miksa halála után X. Leó színleg I. Ferencet 
támogatta Károly király ellenében, a valóságban azonban 
ügyesen kijátszotta a jelölteket egymással szemben. Az 
elszántabb és anyagilag jobban megtámogatott Károly 
király végül győzött, és a pápa vonakodva ugyan, de a 
fiatalember mögé állt, aki hirtelen feljutott az európai 
hatalom csúcsára. Vagy inkább a szakadék szélére? 

1519. július 28-án, alig egy hónappal azelőtt, hogy 
Magellán flottája elindult a Guadalguivir folyón az Atlanti- 
óceán felé, a Barcelonában tartózkodó Károly királyt 
értesítették, hogy őt választották a Német-római 
Birodalom császárává, de addig nem élvezheti a címet, 
amíg nem fizet. Károly a spanyol nemesek anyagi 
támogatására számított, de azok hátat fordítottak neki. A 
király tehát Európához folyamodott pénzért, és végül 
1520. október 23-án az ősi német városban, Aachenban, 
ahonnan egykoron Nagy Károly a birodalmat 
kormányozta, a most 21 éves spanyol uralkodót V. Károly 
néven német-római császárrá koronázták. Az alkalom a 
tétovázó, reformáció által ostromlott, pénzéhes pápa és 
a tapasztalatlan, ugyancsak pénzéhes uralkodó közötti 
formális szövetséget jelezte. 

Most, hogy Károly a Német-római Birodalom császára 
lett, a spanyol nemesség a korábbinál is hevesebben 
támadta az ifjú uralkodót. Ígérete ellenére, hogy külföldit 
Spanyolországban kormányzati tisztségre nem nevez ki, 
egykori tanítóját, az utrechti Adriaant jelölte ki 
kormányzónak, s ezzel megerősítette a spanyol nemesek 
azon gyanúját, hogy Károly lényegében nem más, mint 
egy nyakukra ültetett német betolakodó. Toledo városa 
azzal válaszolt, hogy elűzte a királyi közigazgatás 
irányítóját, a corregidort, és ezzel kezdetét vette a 


kasztíliai  comunerók lázadása. Spanyolország-szerte 
Madridtól  Salamancáig, városok lázadtak fel, és 
csatlakoztak a Junta Santa de las Communidadeshoz, 
hogy visszaszerezzék a politikai hatalmat. 
Elszántságukat azzal is demonstrálták, hogy 
nemzetőrséget szerveztek, amellyel — Tordesillasba 
vonultak, ahol Károly király anyjának, az őrült Johanna 
királynőnek ajánlották fel bizalmukat, ő azonban nem 
volt hajlandó föladni magányát azért, hogy támogassa 
őket, vagy akár bármiféle dokumentumot. aláírjon a 
kedvükért. 

A lázadás a vidéki térségekben ellenforradalmat 
váltott ki azok körében, akik gyűlölték a nemességet - ők 
viszont védelemért a királyhoz fordultak. Károly mohón 
kapott a támogatásukon, kárpótlást ígért nekik a lázadó 
nemesek elleni harcban elszenvedett veszteségeikért, s 
ugyanakkor hajlandó volt utrechti Adriaan mellé két 
kasztíliai nemest társkormányzónak kinevezni. Két kézzel 
szórta a címeket és rangokat azoknak, akik mellé álltak, 
és sikerült is a nemesek ellenállását  megtörnie. 
Győzelmei ellenére azonban spanyolországi hatalma 
meglehetősen ingatag lábakon állt, hiszen a comunerók 
és a rojalisták közötti szövetség folyamatosan módosult. 
Birodalma gondjaitól elárasztva Károly csekély figyelmet 
fordíthatott a Sevillába befutó viharvert hajóra. 1522 
júliusáig külföldön maradt, és távollétében 
Spanyolország küzdött azért, hogy nemzetkért, illetve a 
Német-római Császárság részeként újradefiniálja magát. 


Sevilla, a spanyol kereskedelem központja tükrözte az 
országban uralkodó feszültséget, — és valóságos 
válságövezetté vált. Utcáin meg sikátoraiban virágzott a 
bűnözés. Triana, a Guadalguivir folyó túlpartján lévő 
külvárosi rész volt az alvilági elemek gócpontja, és 
jobbára itt toborozták a spanyol hajók legénységeit is. 
Cigányok, rabszolgák, moriscók, tenyérjósok, koldusok, 
vándorprédikátorok és dalnokok népesítették be a 


gyorsan terjeszkedő alvilágot. Idővel a papság soraiból 
kitaszított lelkészek, lezüllött hidalgók, munka nélküli 
katonák is színesítették a képet, akárcsak a különféle 
kétes árucikkekkel üzletelő kereskedők. Az Afrikából 
Európán át Sevillába özönlő csempészárura lehetett a 
legjövedelmezőbb . vállalkozásokat alapozni; a legális 
üzleteket a csempészetből származó haszon 
messzemenően fölülmúlta.  Notórius — munkakerülők 
nyomoréknak álcázták magukat; alig lehetett 
megkülönböztetni őket a kolduló szerzetesektől. A 
késelések mindennaposak voltak Sevilla utcáin, akárcsak 
a  megvesztegetések és a prostitúció. Évente 
tizennyolcezer rab lépte át a királyi börtön kapuit, 
további terhet róva az amúgy is gyengélkedő 
gazdaságra. 

Mindeközben Sevilla nemesi oligarchái  zsírosra 
hizlalták magukat földjeik bérbeadásából vagy abból, 
hogy rangjukat és presztízsüket kereskedelmi célokra 
készpénzre váltották, főként a  bor-, olaj- és 
szappankereskedelem terén.  Hasznukból fényűző 
kastélyokat, elbűvölő kerteket építtettek. Spanyolország- 
szerte legjobban a sevillai nemességet irigyelték, még 
akkor is, ha a város bűnözőitől mindenki tartott. 

Ez a két véglet találkozott Sevilla kikötőiben, ahol 
gazdag kereskedők  matrózokkal lökdösődtek, és 
tisztességtelen ügynökök házaltak gyanús árucikkeikkel. 
A Ouadalguivir folyó partjain uralkodó káosz közepette 
most csendesen megérkezett a San Antonio, a legénység 
leszerelte a vitorlákat és a kötélzetet, és a hajó horgonyt 
vetett: néma, de fennkölt tanúja egy félresiklott 
expedíciónak. Sevillában senki sem tudta, hogy az 
Armada de Molucca sikeresen áthajózott a szoroson, és 
átszelte a hatalmas Csendes-óceánt. Senkinek fogalma 
nem volt arról, hogy a túlélők milyen közel jutottak végső 
céljukhoz, a Fűszer-szigetekhez. Károly királytól kezdve a 
Casa de Contratación bürokratáiig vagy az éppen 
szabadlábra helyezett tengerészekig, akik most másik, 


induló hajón kerestek munkalehetőséget, mindenki 
abban a hitben élt, hogy a flotta elveszett, és az 
expedíció teljes kudarcba fulladt. Mindannyian tévedtek. 


TIZENKETTEDIK FEJEZET 


Túlélők 


Vitorla fönn, ám szél se rezdül, 
Hajónk mégis a hullámot szeli, 
Mit számít, merre járunk épp! 
Karunk, mint élettelen gép, 

Ez lett belőlünk, semmi több: 
Kísértethajó tengerészei. 


Tízezer mérföldre Spanyolországtól, valahol a Fülöp- 
szigetek távoli zugában egy hajó égett. A tűz nappallá 
varázsolta az éjszakát, a lángnyelvek kísérteties ábrákat 
festettek a mélykék, duzzadó tengerre. Ahogy a tűz 
sistergett, és csípős füst szállt az ég felé, a lángnyelvek 
fölemésztették a hajó faszerkezetét, egészen a víz 
pereméig. A vízen égő máglya tompa, vörös izzása 
messze mérföldekről is látható volt. Másnap reggel az 
elszenesedett hajótest parazsából fölszálló vastag füst a 
nappalt éjszakává változtatta. 

A hajó a Conception volt, az előző napi cebui 
mészárlásból megmenekült három hajó egyike. A túlélők 
azóta megpróbálták a három nagy hajót helyes irányba 
navigálni a  feltérképezetlen Fülöp-szigeteki partok 
mentén, de reménytelenül kevesen maradtak ahhoz, 
hogy boldoguljanak. Ráadásul a Conception kapitánya, 
Juan Sebastián Elcano arról panaszkodott, hogy férgek 
pusztítják a hajótestet. Ha Magellán élt volna, nyilván 
fáradságos javítómunkálatokra parancsolta volna a 
legénységet, de a túlélők pragmatikusabb megoldást 
választottak, és úgy döntöttek, hogy fölgyújtják a hajót, 
nehogy az ellenség megkaparintsa, és ellenük 
felhasználja. A legénység átmentette a Conception 
fedélzetén és  rakterében található értékeket  - 
élelemkészletet, köteleket, vitorlákat, fegyvereket és 


navigációs eszközöket - a másik két hajóra: a 7rinidadra, 
mely továbbra is a flotta zászlóshajója maradt, és a 
Victoriára. Ezt követően, 1521. május 2-án az üres hajót 
felgyújtották, mintegy szimbolikus, noha teljesen 
öntudatlan vezeklésként a flotta bűneiért. 

Egy sietős szavazással a tengerészek Espinosát a 
Victoria . kapitányává választották, míg az Új 
főparancsnok a korábbi portugál kormányos, Joáo Lopes 
Carvalho lett. Elcano, a Victoria kapitánya csöndben 
átkozta az új főparancsnokot, aki lehet, hogy tehetséges 
kormányos volt, ám ahhoz hiányzott az ereje, hogy az 
engedetlen flottát megfegyelmezze. Éppen Carvalho volt 
az egyetlen, aki Brazíliában megpróbálta asszonyát a 
fedélzetre hozni; jóllehet nem sikerült neki, a gyereke 
azóta is a flottával hajózott. Elcano nem sokra tartotta az 
olyan vezetőt, aki rossz példával jár mások előtt. 

Az új parancsnokság Pigafettát meglehetősen kényes 
helyzetbe hozta. A krónikás mindig is Magellán hű 
emberének vallotta magát, ám a főparancsnok hajdani 
belső köre - rabszolgája, Enrigue, törvénytelen fia, 
Cristóváo Rebélo, unokaöccse, Alvaro de Mesguita, és 
sógora, Duarte Barbosa - mind elpusztult vagy eltűnt. 
Csak Pigafetta maradt életben. Úgy vélte, hogy az 
expedíció fő  krónikásaként tovább szolgálhat, és 
főtolmács-ként is hasznát veszik majd, hiszen egyedül ő 
vette a fáradságot, hogy a maláj nyelvet módszeresen 
tanulmányozza. Enrigue szintjére természetesen nem 
jutott el, de meg tudta értetni magát, és képes volt 
információkat szerezni. Hasonlóképpen fontos volt, hogy 
jártasságot szerzett a Fülöp-szigeteki szokásokban a 
casicasítól kezdve a  palangig, és az expedíció 
küldötteként hasznossá tudta tenni magát a különös és 
szeszélyes szigetlakók körében. Carvalho és az újonnan 
megválasztott vezetés egyetértett ezzel, s ennek folytán 
Pigafetta szerepe a Magellán utáni korszakban 
egyértelműen fontosabbá vált. 


Ami a naplóját illeti, azt tovább folytatta, és tartalmát 
féltve őrizte. 

Az Armadát ért Fülöp-szigeteki tragédiák sorozata 
után a kereskedelmi megfontolások határozták meg 
cselekvéseiket. Soha többé nem állítanak keresztet, és 
nem vállalkoznak tömeges  hittérítésekre. Minden 
megváltozott. . Tudatában voltak annak, mennyire 
szerencsések, hogy életben maradtak, és a figyelmüket 
ettől kezdve csakis a Fűszer-szigetek megtalálására 
összpontosították, remélve, hogy ott biztonságos kikötőt, 
élelemellátmányt találnak, és nem utolsósorban értékes 
árucikkeket, hiszen ezért hajózták körbe a fél világot. 

Carvalhóra várt a feladat, hogy a flotta két 
megmaradt hajóját déli irányban átvezesse a 
szigetcsoportok között a Molukkákhoz, de az esős évszak 
beköszönte és a heves viharok szinte lehetetlenné tették 
a hajózást. Ahhoz már hozzászoktak, hogy nyílt vízen 
hatalmas távolságokat megtegyenek, de most 
szigetcsoportok labirintusain kellett áthatolniuk. A rövid 
távolságokhoz és kifinomult manőverezéshez 
megbízható térképre lett volna szükségük, vagy annak 
hiányában egy révkalauzra, aki ismerős ezeken a 
vizeken, ám a cebui és mactani rettenetes tapasztalatok 
után érthető módon tartottak attól, hogy az idegen 
szigetlakóktól segítséget kérjenek. Ki tudja kifürkészni a 
pálmafák árnyékában rejtőző bennszülöttek valódi 
szándékait? 

Időnként balanghaik közelítették meg a flottát, 
evezőseik matrózdal ütemére húzták a lapátokat. Amikor 
csak alkalom adódott rá, Pigafetta kérdezősködött, hátha 
az evezősök útbaigazítást adnak a Molukkák felé, de a 
szigetlakók a minimumra korlátozták az egymás közötti 
kapcsolattartást. 

Carvalho a kormányos, Albo segítségével szigetről 
szigetre haladt a Fülöp-szigeteki labirintusban 
kanyarogva, de jobbára dél felé tartva. Albo rendszeres 
naplója, pusztán a cebui rejtekhelyeket említve, úgy 


számol be a hajók vándorlásáról, mintha sebesült vadak 
keresnének gyógyító menedéket. 

Hamarosan rábukkantak egy szigetre, melyet sötét 
bőrű , pigmeusok" laktak. Sikertelen élelemvadászat 
után a flotta sűrű lombkoronával benőtt, rejtett 
forrásokból csobogó, meredek vízesésekkel tarkított 
szigethez közelített. Itt-ott keskeny, de hívogató parti 
sávok bukkantak elő. Mindanaóhoz értek. Az idillikus 
környezet némi megnyugvást hozott az agyonhajszolt 
legénységnek; félretették  éberségüket, és baráti 
szövetségre léptek Calanoával, a helyi uralkodóval. 
Calanoa, ahogy Pigafetta följegyezte, ,bal kezéből vért 
csurgatott, mellyel bekente arcát, s a vért a 
legszorosabb barátság jelképeként a nyelve hegyével 
megnyalta, és mi követtük példáját". A baráti gesztus 
ellenére Calanoa a legénységet nem tudta vagy nem 
akarta jóllakatni. 

A ceremónia után tisztelete jeléül meghívta a partra 
Pigafettát, aki azonban nem ad magyarázatot arra, hogy 
miért egyedül őt érte ez a megtiszteltetés. Talán a maláj 
nyelvben való jártassága nyűgözte le a törzsfőnököt, de 
az is lehet, hogy a csak neki szóló meghívás alkalmat 
kínált számára, hogy Carvalho és az expedíció többi 
vezetője — előtt  nélkülözhetetlenségét igazolja. A 
meghívást bátran elfogadta, annak ellenére, hogy ő is 
szemtanúja volt a legutóbbi mészárlásnak. Hirtelen 
támadt merészségét éppenséggel az is magyarázhatja, 
hogy a krónikásnak elege volt az öldöklésből és 
katasztrófákból, s nem akart visszatérni a hajóra, hanem 
úgy tervezte, hogy élete hátralevő napjait tisztelettel 
övezett vendégként a szigetlakók, különösképp a 
gyönyörű bennszülött nők társaságában tölti el. 

"Épp akkor hajóztunk rá egy folyóra, amikor egy 
csomó halász halat kínált a királynak" - így aztán 
legalább élelemhez jutottak. ,Aztán a király levette 
ruháit, melyek a szemérmét is takarták, és ugyanezt 
tette a többi főnök is, és énekelve evezni kezdtek, 


miközben kunyhók sokasága mellett haladtunk el a 
folyón. Sötétedés után két órával értük el a király házát, 
mely körülbelül hat mérföldre lehetett."  Társaitól 
elszigetelve — Pigafetta most teljességgel ki volt 
szolgáltatva vendéglátóinak, de ha érzett is bármi 
félelmet, annak semmi nyoma nincs a naplójában. 

"Amikor beléptünk a házba, nád- és pálmalevél 
fáklyák sokasága világította meg lépteinket - folytatja 
Pigafetta. - A király két törzsfőnökkel és két gyönyörű 
szép nővel megivott egy nagy kancsó pálmabort, 
anélkül, hogy bármit is ettek volna. Én magam 
szabadkozva csak egyszer ittam." A jelenet 
mindenesetre ismerős lehetett Pigafetta számára, valami 
ilyesmi történt Limasawában is a mészárlás előtt. 
Legnagyobb megkönnyebbülésére azonban azt látta, 
hogy rizsestálakat készítenek elő. , Azzal kezdték, hogy 
jókora levéllel kibélelt agyagedénybe tették a rizst. Aztán 
vizet töltöttek hozzá, és addig főzték, amíg olyan 
keménnyé nem vált, mint a kenyér, amikor megszegik." 
(Ennek a receptnek a közreadásával Pigafetta az első 
óceániai szakácskönyv szerzőjévé lépett elő.) Vacsora 
után a törzsfőnök két  matracszerűséget kínált 
Pigafettának az alváshoz, az egyik nádból, a másik 
pálmalevelekből készült. ,A király és két asszonya egy 
külön helyre mentek hálni, míg jómagam az egyik 
főnökkel aludtam." 

Reggel Pigafetta elindult, hogy fölfedezze a szigetet, s 
különösen azokra a kunyhókra fordított nagy figyelmet, 
amelyek aranydíszektől csillogtak. Úgy látszott, hogy a 
sziget tele van arannyal, ahogy Pigafetta megjegyezte: 
temérdek arany található mindenfelé. Mutattak nekünk 
kisebb völgyeket, ahol, ahogy jelekkel tudtunkra adták, 
annyi az arany, mint a hajuk szála, de vaseszközeik nem 
voltak, melyekkel az aranyat ki lehetett volna bányászni, 
ám ez különösebben nem zavarta őket." 

A déli rizs- és halétkezés közben Pigafetta udvariasan 
megkérdezte Calanoát, hogy tiszteletét tehetné-e a 


királynőnél. A törzsfőnök beleegyezett, és együtt 
nekivágtak egy meredek hegyi ösvénynek, hogy 
kifejezzék hódolatukat a királynő előtt. , Amikor beléptem 
a házba, meghajoltam a királynő felé, és ő ugyanezt 
tette felém, majd pedig hellyel kínált. Éppen 
alvógyékényt készített pálmalevelekből. A házban 
számos porcelán-kancsót láttam, és négy csengettyűt. 
Sok férfi és női rabszolga sürgölődött uralkodónőjük 
körül." 

Pigafetta eddigi lelkesedése - már ha valóban 
megfordult a fejében, hogy nyugalmat keresve a 
szigeten marad - a továbbiakban némileg alábbhagyott. 
A királynőnél tett látogatása után a törzsfőnökkel és a 
kíséret tagjaival együtt bemászott egy rájuk várakozó 
balanghaiba, és egy csöndes folyón elindultak az óceán 
felé. Legnagyobb döbbenetére a békés környezet kellős 
közepén elképesztő látvány tárult szemük elé: , Tőlünk 
jobbra egy hegyen egy lecsupaszított fára három férfi 
volt fölakasztva." Pigafetta ismét elképedt az idilli táj és 
annak békés, barátságos, nagyvonalú lakói, illetve a 
brutalitás e döbbenetes látványa közötti kontraszttól. Kik 
voltak ezek az emberek?, kérdezte Pigafetta. - 
Gonosztevők és tolvajok - magyarázta Calanoa komoran. 

A balanghai a Trinidadhoz közeledett, és Pigafetta 
búcsút mondott vendéglátóinak, majd újra csatlakozott a 
flottához. Mindazonáltal kellemes kirándulás volt ez, 
eltekintve persze a három akasztott ember lázálomszerű 
látványától. 


Még mindig nem tudták pontosan meghatározni a 
Fűszer-szigetek elhelyezkedését, de a flotta 
továbbindult, ,és nyugat-délnyugat felé fordultunk, majd 
horgonyt vetettünk egy nem túl nagy és csaknem 
lakatlan szigeten". A flotta jelentősen eltért a helyes 
útiránytól, a Sulu-tengerhez, Kína felé tartott, holott a 
Fűszer-szigetekhez, dél felé kellett volna  hajóznia. 
Cagayannak nevezték a szigetet, melyre most 


rábukkantak. Pigafetta ezúttal is lelkesen partra szállt, 
hogy a szigetlakókkal kapcsolatot teremtsen, de most 
mások is csatlakoztak hozzá a legénység tagjai közül. 
Azzal a céllal léptek partra, hogy feltöltsék vészesen 
fogyó élelemkészleteiket. 

Nem messze előző állomáshelyétől a flotta most egy 
jóval inkább zsákmányszerző kultúrára bukkant. ,A 
mórok lakják ezt a szigetet, akiket egy Bume nevű 
szigetről IBorneo] korábban elűztek. Meztelenül járnak, 
és fúvócsöveik vannak, és kicsiny tegezük, melyet az 
oldalukon hordanak, tele mérgezett nyilakkal és mérgező 
füvekkel. Tőrjeik markolatát arannyal és drágakövekkel 
díszítik, vannak dárdáik, lándzsáik és bivalyszarvból 
készült kicsiny  mellvértjeik." Szerencsére ezek a 
félelmetes kinézetű harcosok az európaiakat ,szent 
lényeknek" nézték, ezért nem bántották őket. A 
kiéhezett tengerészek azonban ételhez nem jutottak 
hozzá, és kétségbeesésüket tovább fokozta, hogy 
hetvenöt mérfölddel eltértek északnyugat felé, majdnem 
homlokegyenest ellenkező irányba, mint amerre a 
Fűszer-szigetek találhatók. 

Egyre kétségbeesettebben folyt az élelem utáni 
hajsza. , Gyakran azon a ponton voltunk, hogy elhagyjuk 
hajóinkat, mert az éhhalál szélén álltunk" - írta Pigafetta. 
Végre aztán megérkeztek egy Palawan nevű ígéretes 
szigetre, amely a Sulu-tengert a  Dél-kínai-tengertől 
választja el. Habár céljuktól még távolabb kerültek, de a 
sokat szenvedett emberek legalább kaptak némi 
kárpótlást a trópusi Paradicsomban. ,Enyhe szellők 
fújnak, süt a nap, és a tenger halban igen gazdag - írta a 
szigetről Samuel Eliot Morison. - A föld olyannyira 
termékeny, hogy a fő aratás után fél évvel sincs más 
dolguk az embereknek, mint hogy élvezzék az életet." 

Korgó gyomorral és az éhségtől szédelegve a 
tengerészek kénytelenek voltak a helyi törzsfőnök 
társaságában egy újabb casícasi ceremónián átesni, de 
azt követően végre átadhatták magukat a ,rizs, 


gyömbér, disznó, kecske, szárnyasok élvezetének", nem 
beszélve a ,fügéről... mely oly vastag, mint a kar". 
Pigafetta valójában a banánt nevezte fügének, de 
mindenképpen kitűnőnek ítélte. És ez még nem minden; 
a hálás tengerészek kókusszal, cukornáddal és , ízében 
fehérrépára emlékeztető gyökerekkel" tömhették meg 
hasukat. A rizsből párolt bort Pigafetta rendkívül 
könnyűnek és üdítőnek találta, sokkal jobbnak, mint a 
pálmabort, melyet heteken át fogyasztott. Pár órával 
korábban még annyira elkeseredettek voltak, hogy a 
hajóikat is áruba bocsátották volna némi élelemért, most 
meg hálát adtak Istennek, hogy megmentette őket az 
éhen hálástól. 

Amikor végre telerakta a bendőjét, Pigafetta megint 
átváltozott antropológussá.  Rávette a szigetlakó 
házigazdákat, hogy mutassák be fegyvereiket. , Vannak 
fúvócsöveik, vastag, fából készült nyilakkal, melyek 
hosszabbak, mint egy pálmaág, szigonyheggyel vannak 
ellátva, és más, halcsontból készült, mérgezett heggyel; 
más nyilakat pedig bambuszból készült, ugyancsak 
mérgező szigonyokkal szerelnek fel. A nyílvessző végére 
toll helyett kicsiny, könnyű fadarabot csatlakoztatnak. A 
fúvócsöveik végére egy darab dárdahegyszerű vasat 
erősítenek, s miközben kilövik a nyílvesszőiket, ezzel az 
eszközzel harcolni is tudnak." 

Pigafetta megemlíti az állatviadalokat is. ,Nagy és 
szelídített kakasaik is vannak, melyeket nem esznek 
meg, hanem bizonyos hódolattal vesznek körül. Néha 
viadalokat rendeznek velük, és mindenki föltesz egy 
bizonyos összeget a saját kakasára, és a díjat az kapja, 
akinek a kakasa győz." Minél közelebbi bepillantást nyert 
Pigafetta ebbe a kultúrába, annál inkább zavarba jött a 
saját kultúrájával való hasonlóságok láttán. 

Amikor a legénység kipihente magát, és megrakta a 
hajókat élelemmel - a csendes-óceáni térségben töltött 
hetek megtanították őket, hogyan kell ügyesen alkudozni 
az árura -, fölszedték a horgonyt, és 1521. június 21-én 


készen álltak az indulásra. Szereztek egy helyi 
révkalauzt, bizonyos Bastiaót, aki kereszténynek vallotta 
magát, Bastiaónak azonban közvetlenül a flotta indulása 
előtt nyoma veszett. Újabb révkalauzt keresve Carcalho 
elrendelte, hogy a flotta kerítsen be egy nagy méretű 
balanghait. Békés szándékot színlelve az Armada végül 
három révkalauzt is foglyul ejtett, abban a hitben, hogy 
ők majd megmutatják a Fűszer-szigetek felé vezető utat. 
Ezek a révkalauzok azonban - mindhárman arabok - csak 
összezavarták a dolgokat, délkelet felé irányítva az 
Armadát, Brunei irányába, mely erős arab bázis volt, 
ahelyett, hogy délnyugat felé, vagyis a Molukkák felé 
hajóztak volna. 

Kockázatos útvonal volt ez, tele zátonyokkal és 
homokpadokkal, és a flottának nagy szüksége volt a 
kormányosok segítségére, hogy elérjenek Bruneibe. Még 
Albo, a mindenre elszánt kormányos is elvesztette 
higgadtságát az útnak ezen a szakaszán. , Tudni való, 
hogy a parthoz közel kell hajózni, mert a nyílt vízen 
nagyon sok a zátony errefelé - panaszkodott, ami nála 
ritkaságszámba ment -, és nagyon fontos, hogy a 
mérőón folytonosan a kezünk ügyében legyen. Brunei 
nagy város, és igen nagy tengeröble van, és azon belül is 
igen sok a zátony. Szükség van tehát helybeli 
révkalauzra." Amikor az öböl bejáratát elérték, a flotta 
dzsunkák nyomába szegődött, melyek kormányosai 
ismerték a biztonságos útvonalat. Végül Brunei 
kikötőjében horgonyt vetettek, és egy olyan varázslatos 
birodalom kellős közepén találták magukat, amely 
minden korábbi élményüket messzemenően fölülmúlta. 

Másnap, július 9-én egy proának látszó hajó tűnt fel a 
horizonton, de ahogy közeledett, kiderült, hogy jóval 
nagyobb vízi járműről van szó, ,melynek orrát és tatját 
arannyal díszítették. A hajó orránál pávatollakkal övezett 
kék-fehér zászlót lengetett a szél". A díszes proa 
nyomában két kisebb hajó haladt. A látványos jelenet 
kiegészítéseként a fedélzeten zenészek adtak szerenádot 


- az európaiak legnagyobb ámulatára. ,Néhányan 
hangszereken és dobokon játszottak" - jegyezte föl 
Pigafetta hitetlenkedve. 

A proa legénységének tagjai széles gesztusokkal 
jelezték, hogy följönnének a fedélzetre, és ,nyolc 
öregember, mind főnökök, a fedélzetre lépett, és helyet 
foglal egy szőnyegen. Festett fakancsókat hoztak 
ajándékba, melyek tele voltak bétellel és arékával - 
fűszernövény, melynek fehér és sárga virágai könnyű, 
szinte émelyítő illatot permeteztek a sós tengeri 
levegőbe - (ezeket a gyümölcsöket folytonosan rágták), 
jázminnal és narancsvirággal", melynek mámorító illatát 
a legénység tagjai Sevilla óta nem szívhatták magukba. 
Ám az öreg főnökök mást is hoztak magukkal: sárga 
selyemruhakötegeket, két ketrecet verdeső 
szárnyasokkal, rizsborral — töltött kancsókat és 
cukornádkötegeket. Miután ajándékait elhelyezték a 
Trinidad fedélzetén, átvonultak a Victoriára, és ott 
ugyanezt előadták. 

Az Armada iránt tanúsított  nagyvonalúságuk 
alighanem tévedésből fakadt. Ezt a térséget többnyire 
portugálok látogatták, akik más útvonalon közelítettek 
ide, és ők voltak az arab uralkodókkal folytatott 
kereskedelem úttörői. Ginés de Mafra úgy Ír Brunei 
rádzsájáról, mint , portugálbarátról és a kasztíliaiak 
ellenségéről". Így tehát az Armada de  Molucca 
tengerészei betolakodóknak tekinthetők, ám a legénység 
tagjai közül sokan portugálok voltak, és minden 
bizonnyal a portugál korona legújabb küldötteinek 
látszottak. 

Ezen az éjszakán a megfáradt tengerészek a helyi 
rizsborpárlatot kóstolgatva a feledés jótékony mámorába 
merültek. 


A flotta hat békés napot töltött Brunei kikötőjében, 
alkalmat adva az embereknek a feltöltődésre és arra, 
hogy legalább részben feledhessék az elmúlt hetek 


borzalmait. A hajók fedélzetéről cölöpökre emelt házak 
sokaságát láthatták a bonyolult vízi labirintusokban. A 
város mögött a pálmafák őrszemekként silbakoltak. 
Ejszakánként halvány tüzek parázslottak a távolban, és 
szelíd füstfellegeket küldtek az ég felé. Ha a tengerészek 
figyelmesen füleltek, hallhatták, amint a partok távoli 
hangokat visszhangoztak, illetve valami primitív zene 
dallamai sodródtak arra a vízfelületen: gong, harang, 
énekszó hallatszott. Egzotikus csáberejük volt ezeknek a 
hívogató dallamoknak, de a tengerészek túl sokat 
megéltek már ahhoz, hogy elhagyják hajóikat, és 
nekivágjanak az ismeretlennek. 

A flotta elszigeteltsége akkor szűnt meg, amikor 
jóakarójuk egy proakonvojt küldött a megnyugtatásukra 
és elbűvölésükre. ,Hagy pompával érkeztek - írta 
Pigafetta -, hangszereken, dobokon és rézgongokon 
játszva körülvették a hajókat. Furcsa  sapkáikkal 
üdvözöltek minket, a sapkák csak a fejük tetejét fedték. 
Mi tisztelgő lövéseket adtunk le a mozsárágyúinkkal, 
kövek [lövedékek] nélkül. Ezután rizsből készült különféle 
ételekkel — kínáltak — minket. — Egyeseket  levelekbe 
bugyoláltak és hosszanti formára gyúrtak, más fogások 
cukornádra hasonlítottak, és voltak, amelyek tojásos 
vagy mézmártással készültek. Azt mondták nekünk, hogy 
a királyuk hajlandó ivóvizet és fát adni, és kész 
kereskedni velünk." 

A rádzsa üzenete íÍgéretesen hangzott.  ,Az 
üzenethozó öreg ember volt - emlékezik De Mafra -, 
jóképű és jól öltözött. Ujjain, nyakán és fülében arany 
ékszereket viselt." Afelől tudakozódott, hová tart a flotta, 
s amikor megmondtuk neki, hogy a Molukkákra, 
fölhorkant; nincs ott semmi más, csak szegfűszeg, 
mondta, de ha mindenáron oda akarnak menni, 
gondoskodik révkalauzról a hajók számára. ,Embereink 
hálás köszönetet mondtak, és afelől érdeklődtek, van-e a 
szigeten szurok, amivel a hajókat megjavíthatnák." A 
trópusi időjárás alaposan megviselte a hajótesteket, 


nagy szükség volt a felújításra. A hírvivő elmagyarázta, 
hogy ,ők kókuszolajból és viaszból készült szurokkal 
tömítik a hajóikat, pár embert tehát ki lehet küldeni a 
városba, hogy vásároljon sokféle dolgot". Es újra 
meghívta őket Brunei örömeinek élvezetére. 

A sziget rejtélyes uralkodójának nem lehetett 
ellenállni, és a hajó legénysége azzal viszonozta a 
kedvességet, hogy delegációt küldött a partra. A 
küldöttség tagjai voltak: Gonzalo Gómez de Espinosa, a 
tábori rendőr; két görög tengerész;  Carvalho 
törvénytelen brazil fia; Pigafetta és még egy tengerész. A 
delegációt a 7rinidadról egy aranyozott proa szállította 
partra, a flotta romjaiból megmentett ajándékokat vittek 
magukkal: ,egy zöld bársonyból készült török ruhát, egy 
lila bársony karosszéket, öt, rézzel kivert öltözetet, egy 
sapkát, egy metszett üvegpoharat, egy üvegvázát, 
három írómappát és íÍró-szeres dobozt". A legénység 
külön ajándékokat készített elő a királynő számára, 
feltételezve, hogy királynő is van a szigeten: , Egy sárga 
ruhát, egy pár ezüstcipőt és ezüstözött varródobozt, tele 
varrótűkkel." 

A küldöttség rövid hajóúttal elérte a várost, mely 
teljesen a sós vízre épült - írta Pigafetta -, kivéve a 
kiráy és egyes törzsfőnökök házait. A város 
huszonötezer tűzhelyből áll" - azaz ennyi családi 
otthonból. ,A házak mind fából épültek, és magas 
cölöpökön állnak. Amikor jön az áradás, az asszonyok 
csónakba szállnak, és elindulnak portékáikat árulni, 
melyek az élet fenntartásához szükségesek. A király 
háza előtt nagy téglafal magasodik tornyokkal, mint egy 
erőd, és a tornyokban hatvanöt bronz- és hat vaságyú 
található." A puskaport ezekhez a fegyverekhez 
alighanem Kínából importálták, azaz onnan, ahol 
feltalálták. A primitív (noha csöppet sem veszélytelen) 
törzsek között töltött hónapok után az Armada egy olyan 
civilizációba érkezett, mely legalább olyan fejlett volt, 
mint az otthoni. 


A  proában töltött kétórás várakozás után 
Pigafettának, Elcanónak és a többieknek a következő 
látványban volt részük: , Két, selyemmel díszített elefánt 
érkezett tizenkét ember kíséretében, mindegyikük 
kezében selyemmel letakart porcelán-kancsó volt, mely 
az ajándékainkat tartalmazta." A küldöttség tagjait 
felkérték, hogy másszanak föl az elefántokra, és föntről, 
az imbolygó kilátóikról megszemlélhették a tájat. El lehet 
képzelni megilletődöttségüket. Az elefántok az Armada 
nyolc emberével a hátukon elindultak a ,kormányzó" 
lakhelye felé, miközben ,tizenkét ember gyalog kísért 
minket, kezükben az ajándékos korsókkal". 

Megérkezéskor az elefántok térdre ereszkedtek, 
lerakták meglepett utasaikat, akik nyomban egy nagy 
lakoma kellős közepében találták magukat Miután a nagy 
eszem-iszommal a kellemes kábultság állapotába 
jutottak, — ,gyapjúmatracokat" kínáltak föl nekik, 
vtaftbetétekkel és cambaiai lepedőkkel". Sevilla óta ez 
volt az első olyan éjszaka, amikor az emberek vetett 
ágyban hajtották nyugovóra fejüket, de ez szinte el se 
jutott a tudatukig, hiszen ahogy lefeküdtek, azonnal mély 
álomba zuhantak. Amíg aludtak, szolgák folyamatosan 
fehér  viaszú nagy  gyertyákról és  olajlámpákról 
gondoskodtak, állandóan cserélték a kanócokat, majd 
elfojtották napkeltekor a lángokat 

Másnap délben ébredtek, újra fölmásztak az 
elefántokra, és elindultak a király palotája felé, miközben 
a bámészkodók a nagy méltóságoknak kijáró tisztelettel 
néztek föl rájuk. , Az utcák a kormányzó házától a királyi 
palotáig tele voltak emberekkel, akik kardot, dárdát, 
pajzsot viseltek, mert a király így rendelkezett" Az 
elefántokról leszállva átmentek egy udvaron, s 
megérkeztek ,egy nagy terembe, mely tele volt 
előkelőségekkel"; legalább háromszázan jöttek el a 
rendkívüli eseményre. ,Szőnyegre ültünk, és az ajándék 
korsókat odahelyezték a közelünkbe. A terem végéből 
egy másik terem nyílt, mely az előzőnél magasabb, de 


valamivel kisebb volt. A termet selyemfüggönyök 
díszítették, és két ablakon keresztül áradt be a fény. 
Háromszáz katona kivont hosszú, kétélű tőrrel védte a 
királyt. A kisebbik terem végében egy nagy ablak volt, 
félrehúzott brokátfüggönnyel, így láthattuk, hogy a király 
ott ül az asztalnál fia társaságában, és bételt rágcsálnak. 
Mögöttük csak asszonyok voltak." A küldöttséget előre 
figyelmeztették, hogy közvetlenül nem szólhatnak a 
királyhoz. Ha valamit közölni akarnak, egy szolgához kell 
fordulniuk, aki továbbadja a mondandójukat egy 
valamivel magasabb rangú hivatalnoknak, az pedig a 
kormányzó testvéréhez fordul, utóbbi egy a falon 
átvezető ,beszélőcsőbe" suttogja az üzenetet, a fal 
másik oldalán egy újabb ember fogadja az információt, s 
ő tálalja a királynak. De ezzel még nem volt vége a 
körülményeskedésnek: ,A főnök megtanított minket 
hogyan kell meghajolni a király előtt; kezünket 
összekulcsolva a fejünk fölött három főhajtást kellett 
tennünk felé, először az egyik, majd a másik lábat kellett 
fölemelni, majd kezet kellett csókolnunk, mert ez 
hozzátartozott az uralkodó előtti tisztelgéshez." 

Amikor mindezen a formalitáson végre túljutottak, 
Pigafetta elmagyarázta, hogy semmi más óhajuk nincs, 
mint hogy békében kereskedhessenek velük. A király 
közvetítőin keresztül készséges együttműködést ajánlott 
föl. Vételezzenek vizet és fát, amennyire csak szükségük 
van, kereskedjenek kívánságuk szerint - és barátsága 
jeleként utasította szolgáit, hogy terítsenek arany- és 
ezüstbrokáttal díszített selymeket vendégeik vállára. 
Ebben az öltözetben egy pillanatra valamennyien 
vendéglátóikra hasonlítottak, de aztán a díszes ruhákat 
valamilyen oknál fogva gyorsan levették róluk. 
Fontosabb volt azonban ennél, hogy a király fahéj- és 
szegfűszegmintákat hozatott be, vagyis olyan fűszereket, 
melyek után a vendégek közel két éve kutattak. Úgy tűnt 
tehát, hogy elérkeztek a Fűszer-szigetek kapujába. 


"A király mór" vagy muzulmán, állapította meg 
Pigafetta, ,és Siripada rádzsának hívják. Negyvenéves, 
és meglehetősen testes. Csak szolgálók vannak 
körülötte, akik a törzsfőnökök lányai. Soha nem hagyja el 
a palotát, kivéve, ha vadászatra megy". Nem kevesebb, 
mint tíz írnok jegyezte föl minden egyes cselekedetét 
"hagyon vékony  faháncsra". Ez a nép tehát 
írásbeliséggel rendelkezett - újabb jele a fejlett 
civilizációnak. 

Unnepélyesség uralta a  brunei élet minden 
aspektusát, és az uralkodónál tett audiencia után az 
európaiak ünnepélyesen visszamásztak az elefántok 
hátára, és hét hordár kíséretében, akik a rádzsától kapott 
ajándékokat vitték, visszatértek a ,kormányzó házába". 
Amikor leszálltak az elefántokról, mindegyikük megkapta 
az ajándékát, és viszonzásként ,mindegyik hordárnak 
adtunk egypár kést a fáradozásukért". 

Este kilenc szolga jelent meg a háznál, mindegyikük 
egy nagy tálcát hozott, és ,mindegyik tálcán tíz vagy 
tizenkét porcelántál volt borjúval, kappannal, csirkével, 
pávával, más állatokkal és hallal". Pigafetta szerint 
harminckét fogást tálaltak föl, és hozzá még halat. , Az 
ételhez tojás méretű porceláncsészékből borpárlatot 
kortyoltunk. Aranykanalakkal, melyek éppen olyanok 
voltak, mint a mieink, rizst és más édességeket ettünk." 

Még ebben az időszakban is, tehát több mint egy 
évszázaddal a Kincses Flotta után, a kínai áruk szinte 
mindenütt jelen voltak. Pigafetta  porcelánt említ 
(, egyfajta nagyon fehér cserépedény"); selymet és - 
bármilyen meglepő - ,vas szemüvegeket". A köztudat 
szerint a szemüveget Velencében találták fel, de úgy 
tűnik, a kínaiak is kifejlesztették az üvegcsiszolási 
technológiát, mely aztán utat talált Bruneibe is. Még a 
királyság fizetőeszköze is kínai hatásról tanúskodott. ,A 
mórok [lértsd: a helyi mohamedán lakosok, a szuluk] 
pénze fémből készült, középen átfúrva, hogy föl lehessen 
fűzni. És az egyik oldalán Kína nagy királyának négy 


betűjele látható." Az európai tengerészek mind 
kíváncsiak voltak a két hatalmas gyöngyre, melyek 
tojás nagyságúak voltak", és a király tulajdonát 
képezték. , Olyannyira kerekdedek, hogy nem tudnak 
megmaradni egy asztalon" - álmélkodott Pigafetta. 
Hosszas győzködés és jelentős tiszteletdíjak leszurkolása 
után a király ha vonakodva is, de hajlandó volt az 
Armada tisztjeinek a két óriásgyöngyöt megmutatni. 

A szárazföldön töltött második éjszaka után a 
küldöttség elefántháton visszautazott a tengerpartra, s a 
tengerészek visszatértek hajóik kíméletlen, zárt 
közegébe. Fülüket újra megtöltötte az ismerős nyikorgás, 
és megint szívhatták magukba a poshadt víz szagát. De 
nem mindenki tért vissza. Ginés de Mafra szerint csak 
négyen jöttek vissza a flottához, míg hárman - a két 
görög tengerész és Carvalho fia - a parton maradtak. (De 
Mafra elfelejtette megemlíteni Elcanót és Espinosát, akik 
ugyancsak a hiányzók között voltak.) Az európaiak arra 
gyanakodtak, hogy akaratuk ellenére tartották vissza 
őket, és aggódtak a biztonságukért. 


Július 29-én, alighogy megvirradt, több mint száz proa 
bukkant föl a semmiből, három csoportba szerveződve. 

Három hónap telt el a legutóbbi mészárlás óta, s az 
Armada tengerészeit megint halálfélelem töltötte el. 
Elővették  alabárdjaikat,  nyílpuskáikat, de közben 
tisztában voltak azzal, hogy az ellenség jelentős 
létszámfölényben van, annál is inkább, mert mindegyik 
proa tele volt állig fölfegyverzett harcosokkal. Hogy még 
bonyolultabb legyen a helyzet, két nagy dzsunka - De 
Mafra állítása szerint három - horgonyzott le az éjszaka 
folyamán, közvetlenül az Armada mögött. A Trinidadon 
és a Victorián eddig senki nem vette észre a dzsunkákat, 
de most úgy tűnt, hogy a proák a dzsunkák felé akarják 
terelni az Armadát, ahol nagy túlerő alakult ki az 
európaiakkal szemben. 


.Ahogy megláttuk őket, nyomban arra gondoltunk, 
hogy valami csapdát állítottak nekünk, és a lehető 
leggyorsabban — fölvontuk  vitorláinkat, és sietve 
fölszedtük a horgonyt" - írta Pigafetta. Ahogy az Armada 
mozgásba lendült, néhány tengerész átugrott a 
dzsunkákra, és pár harcost foglyul ejtett. A tábori 
rendőrök tüzet nyitottak, és ,sok személyt megöltek", 
legalábbis — Pigafetta szerint. Az Armada heves 
ellentámadásától jó pár  proa  visszarettent, és 
elmenekült. De Mafra, aki Pigafettánál jóval cinikusabban 
kommentálta az eseményeket, kissé zavarba jött a 
hirtelen támadt zűrzavarban. ,Ha ez így megy tovább, 
hogyan találjuk meg három elveszett emberünket?" A 
csata mindenesetre folytatódott, és az Armada a 
hatalmas dzsunkák ellen fordította ágyúit. 

Utasították a dzsunka parancsnokát, hogy vonja be 
vitorláit, de amikor a kapitány nem volt hajlandó 
engedelmeskedni, az európaiak tüzet nyitottak a 
kormánylapátra; a  dzsunka legénysége azonban 
továbbra sem hajtotta végre a parancsot. Az európaiak 
elözönlötték a dzsunkákat, ahol legnagyobb 
meglepetésükre fölfedezték, hogy a kapitány nem az a 
gyilkos kalózfajta, akire számítottak. ,A kapitányuk azt 
mondta, hogy Luzon királyának szolgálatában áll, és 
miközben egy flotta részeként egy sziget felé hajóztak, 
vihar szakította el őket a többi hajótól, és azért haladt 
erre, hogy a szigeten a hajóját megjavíttassa, tekintve, 
hogy az itteni király Luzon királyának rokona". Ezt 
követően Carvalho és a kapitány titkos tárgyalásba 
bocsátkozott, ami persze nem tetszett az Armada többi 
tisztjének, hiszen ők az életüket kockáztatták, amikor a 
dzsunkát harcképtelenné tették. A minden hájjal 
megkent kapitány suttogva ékszereket, két rövid 
tengerészkardot és egy tőrt ajánlott fel Carvalhónak 
naranymarkolatokkal és gyémántberakásokkal", mindezt 
,személyes használatra". A gesztus megtette hatását: 
Elfogadva az ajándékokat - írta De Mafra -, kapitányunk 


elengedte a dzsunkát és legénységét, amit később 
eléggé megbántunk, mert észrevettük, hogy szegényes 
posztógúnyájuk alatt legtöbbjük aranyhímzéses 
selyemruhát visel." 

Pigafetta — egyszerű  megvesztegetést látott a 
tranzakcióban, és Carvalhóról alkotott véleménye, ami 
soha nem volt túl rózsás, ha lehet, még tovább romlott. 
Meg volt győződve arról, hogy ha a kapitányt túszul ejtik, 
Siripada rádzsa hatalmas váltságdíjat fizet érte, sokkal 
többet, mint amennyit Carvalho kenőpénzként zsebre 
vágott. Pigafetta értelmezése szerint a kapitánynak a 
pogányok ellen kellett volna harcolnia, akik a rádzsa 
muzulmán birodalmát fenyegették. 

Az ügy azonban ezzel még nem zárult le. Az 
európaiak még inkább zavarba jöttek, amikor Siripada 
rádzsától megtudták, hogy a proáknak nem állt 
szándékukban a flotta lerohanása. Valójában arab 
ellenségeiket készültek megtámadni, amikor az Armada 
közbelépett, és meghiúsította haditervüket. ,Az állítás 
igazolásaként a mórok megmutattak nekünk néhány 
levágott emberfejet, azokét a meggyilkoltakét, akik 
állítólag ellenségeik voltak". Amikor rájöttek, hogy 
mekkorát hibáztak, az Armada tisztjei mindent 
megtettek azért, hogy helyreállítsák a rádzsával a 
megromlott kapcsolatot. Ugyanakkor kérelmezték, hogy 
három elfogott . emberüket, közöttük Carvalho 
törvénytelen fiát, engedjék vissza. Siripada rádzsa 
azonban elutasította kérésüket. Tenyerén hordozta az 
európaiakat, elefánton utaztatta őket, matracokkal, 
lakomákkal és értékes drágakövekkel kényeztette őket; 
még személyes kihallgatáson is fogadta őket. Ehhez 
képest a jövevények azzal hálálták meg nagylelkűségét, 
hogy beavatkoztak a belügyeibe, és hagyták, hogy a 
bajkeverő kapitány elmenekülhessen. A rádzsa tehát 
nem engedte el a túszokat, legalábbis egyelőre nem. — 

Carvalho újabb bosszúra határozta el magát. Ugy 
döntött, hogy visszatartja a tizenhat embert, akit a 


tengeren foglyul ejtett, sőt ráadásként három gyönyörű 
asszonyt is magával kívánt vinni. Kijelentette, hogy 
Károly királynak ajándékozza őket, s a tervet a többi tiszt 
lelkesen támogatta. Magellán mindig is tiltotta nők és 
rabszolgák jelenlétét a hajón (kivéve a saját 
rabszolgáját), azon a véleményen volt ugyanis, hogy 
jelenlétük konfliktusok forrása lehet, és ahogy Carvalho 
foglyai igazolták, Magellánnak igaza volt. A Trinidad 
fedélzetén hamarosan mindenki tudta, hogy 
parancsnokuk a három női fogollyal saját háremet 
létesített, és igen szabados dolgokat művel velük. Ez a 
viselkedés annyira felbőszítette a többi tisztet, hogy 
Carvalho megöléséről kezdtek suttogni, hiszen miatta 
tették kockára az életüket, azért, hogy ő most privát 
háremet működtethessen, nem beszélve az elfogott, 
majd szabadon engedett kapitánytól zsebre vágott arany 
és ezüst ékszerekről. Carvalho végül megúszta élve, és a 
háremét is megtarthatta, de tekintélye romokban hevert. 
A tisztek úgy vélték, aki kenőpénzt fogad el, és háremet 
tart fenn, az kalózzá válik. 

Carvalho gátlástalan magatartása még inkább 
föltámasztotta Pigafettában a magelláni kötelességtudat 
és vasfegyelem iránti sóvárgást; mindennek hiányában 
az expedíció erkölcsi tartása szétolvadt a tomboló 
indonéziai hőségben. 

A rádzsa végül két túszt elengedett: Elcanót és 
Espinosát, akik azonnal visszatértek a várakozó 
flottához. Elmondták, hogy egymástól elkülönítve 
tartották őket, de jó bánásmódban volt részük, a proák 
rejtélyes hajórajáról pedig semmit sem tudtak. De hol 
voltak a többiek? Elcano és Espinosa azt mondták 
Carvalhónak, hogy a két görög megszökött. A történet 
elég valószínűtlenül hangzott, de ellenőrzésére nem volt 
mód. Ha Magellán élt volna, bizonyos, hogy azon 
nyomban elrendeli a dezertőrök felkutatását, Carvalho 
azonban a kisujját se mozdította. Természetesen sokkal 
jobban érdekelte őt saját fia sorsa; Elcano és Espinosa 


szomorúan közölték: azt hallották, a fiú meghalt, de 
bizonyosat nem tudnak felőle. 

Carvalho balsorsának ez még csak a kezdete volt. 
1521. szeptember 21-én a többi tiszt úgy döntött, hogy 
leváltják posztjáról. A parancsnokváltás nem fajult 
lázadássá, Carvalhót nem támadták meg, és nem fogták 
le, egyszerűen csak közölték vele, hogy álljon félre, és ő 
meg is tette ezt, így visszakapta korábbi kormányosi 
posztját a 7rinidadon. 

A tisztek egy ügyefogyott triumvirátust neveztek ki a 
flotta irányítására. Az ellátótiszt, Martín Méndez lett az 
Armada ötödik főparancsnoka, Gonzalo Gómez de 
Espinosa, a tábori rendőr kapta meg a még mindig 
zászlóshajónak számító 7rinidad kapitányi posztját. 
Elcano fogcsikorgatva vette tudomásul a döntést, hiszen 
megint fölébe helyeztek valakit, akinek rangja ugyan 
magasabb, tapasztalata azonban kevesebb volt, mint az 
övé. Senki sem tudta elfelejteni, hogy részt vett a 
Magellán elleni lázadásban, s azóta rehabilitálták ugyan, 
de foltok azért maradtak a becsületén. Viszont most 
legalább azzal vigasztalhatta magát, hogy ő lett a 
Victoria kapitánya. Mivel azonban sem Espinosa, sem 
Mendéz nem rendelkezett közvetlen hajózási 
tapasztalatokkal, Juan Sebastián Elcano, a baszk veterán 
tengerész vált nem hivatalosan az expedíció első 
emberévé. 


Baszknak lenni történelmi anomália volt, és ma is az. A 
baszk Európa legősibb etnikai csoportja, eredete a 
paleolit időkbe vezet vissza. A baszkok Észak- 
Spanyolországban, a francia határ közelében élnek, 
külön nyelvet beszélnek, méghozzá nyolc különböző 
dialektussal. A baszk és más nyelvek között eddig 
semmiféle közvetlen kapcsolatot nem sikerült felfedezni. 
Évszázadokon át különféle uralkodók próbálták 
beolvasztani őket, s jóllehet Ferdinánd király 1512-ben 
meghódította a baszkokat, akik hitbuzgó katolikusokká 


váltak, de szenvedélyesen őrzött kultúrájuk 
függetlensége megmaradt. 

A baszk emberek élete összefonódott a tengerrel; 
amikor megszülettek, először a tengert pillantották meg, 
a tengerből éltek, és többnyire a tengeren haltak meg. E 
különös és szívósan kitartó kultúrába született bele Juan 
Sebastián  Elcano 1487-ben a  guipúzcoai baszk 
provinciában. Az Elcano vagy Del Cano név az Elkano 
szóból ered, mely egy baszk kerületet jelöl. Guipúzcoa, a 
baszk halászat központja volt Elcano ifjúságának 
színhelye, Elcano tehát tengeri életre termett. Nyolc 
testvére közül legalább ketten tengerészek lettek, egyik 
nővére pedig egy kormányoshoz ment férjhez. Húszéves 
korában Elcano egy olyan hajón kapott munkát, mely 
spanyol katonákat szállított, de ekkor már régóta járta a 
tengereket. Két évvel később egy expedíciós hajó 
fedélzetén találta magát, mely spanyol katonákat és 
muníciót szállított Afrikába, ahol a király katonái 
arabokkal harcoltak. Elcano feladatai közé tartozott a 
hajó szállítmányának - a katonák fizetségéül szolgáló 
arany- és fegyverkészlet - ellenőrzése. Huszonhárom 
éves korára Elcano már hajótulajdonos lett: egy kétszáz 
tonnás nagy hajóé. Miután fölajánlotta szolgálatait a 
Spanyol Királyságnak, rá kellett jönnie, hogy Kasztília 
krónikus pénzhiányban szenved, s ennek folytán csak 
úgy tudta kifizetni tengerészeit, ha kölcsönöket vett fel, 
míg végül el kellett adnia a hajóját. Ebből további bajai 
származtak, mivel egy spanyol hadihajó eladása illegális 
üzletnek számított. 

Elcano Sevillába menekült, ahol beiratkozott a Casa 
de Contratación tengerészeti iskolájába. Kormányosi 
képzést kapott, alighanem a hencegő és ellentmondásos 
Amerigo Vespuccitól, aki a vizsgabizottság elnökeként 
működött. A végzős diákok, ha sikeres vizsgát tettek, 
egy babot kaptak instruktoruktól, ha megbuktak a 
vizsgán, egy aszott borsószem volt a ,jutalmuk". 
Vespucci felügyelete alatt Elcano beletanult a 


navigációba, és megkapta a babszemet: 
mesterkormányos lett. Új bizonyítványával fölszerelkezve 
kormányosi posztra pályázott az Armada de Moluccánál, 
de korábbi üzleti problémáitól még itt sem tudott 
megszabadulni. A Casa de Contratación számos tisztje 
ugyanis baszk származású volt, közöttük a főszámvevő 
is, aki történetesen éppen abból a kicsiny provinciából 
jött, ahonnan Elcano, és alighanem kinyomozta az ifjú 
baszk kormányosjelölt korábbi üzleti tranzakcióit. A 
szerencse azonban mégis Elcano mellé szegődött: egy 
rokona, aki a  Casánál dolgozott, beajánlotta őt 
Magellánnál, aki hamarosan kinevezte az ifjú baszkot a 
Conception kapitányává, méghozzá 3000 maravédis havi 
fizetéssel. Ráadásul hathavi fizetését előre megkapta - 
18 ezer maravédit, ami egy szegény családból való 
baszk fiatalember számára kisebb vagyonnal ért fel. 
Igaz, hogy a felszerelését előre ki kellett fizetnie, de még 
így is sok pénze maradt. Fizetését az expedíció 
hasznából származó haszonnal kiegészítve, gazdag 
emberré válhatott. Alighogy  Elcano megkapta 
kinevezését, hozzálátott a legénység toborzásához, s 
nem csoda, hogy végül tíz földije is fölkerült az Armada 
szolgálati listájára. 

1519. augusztus 9-én, két héttel a flotta sevillai 
indulása előtt, egy Magellán ügyeit vizsgáló bizottság 
berendelte Elcanót, aki Magellánt ,megfontolt, erényes 
és becsületére sokat adó embernek" nevezte. Elcano 
ettől kezdve háttérben maradt, s még ha ott volt is a 
Puerto Saint Julián-i lázadók között, bajtársaira túl nagy 
hatást nem gyakorolt. Az utazás egészét átfogó 
naplójában Pigafetta egyetlenegyszer sem említi a nevét 
a baszk tengerésznek - aki most gyakorlatilag az Armada 
első emberévé vált. 


Harmincöt Bruneiben töltött nap után a flotta készen állt, 
hogy nekivágjon a Molukkák megtalálásáért vívott végső 
küzdelemnek. Minden okuk megvolt arra, hogy 


higgyenek benne: közel járnak a Fűszer-szigetekhez, 
hiszen most már egy korábbi európai utazó, a bolognai 
Ludovico di Varthema nyomdokait követték, aki 1510- 
ben közzétett egy népszerű könyvet a fűszer-szigeteki 
utazásáról. — (Varthema kelet felől, — szárazföldön 
közelítette meg a Fűszer-szigeteket, ahelyett, hogy vízen 
nyugat felé indult volna.) A bolognai felfedező az első 
olyan európai volt, aki a  drágakő-kereskedelemből 
meggazdagodott, és az elsők között volt, akik 
bepillanthattak az iszlám fátyla mögé. Még azt is állította 
magáról, hogy ő volt az első hitetlen, aki életét kockára 
téve ellátogatott Mekkába. Röviddel fűszer-szigeteki 
megérkezése után valósággal kővé dermedt a mesés 
szegfűszegfa látványától. ,A szegfűszegfa pontosan 
olyan, mint a körtefa - írta vastag, és a levele olyan, mint 
a fahéjé, de kissé kerekebb... Amikor a szegfűszeg 
megérik, a bennszülöttek náddal leverik, és gyékényeket 
helyeznek a fa alá, amivel a lepottyanó termést 
fölfogják." Azt is megfigyelte, hogyan kereskednek a 
Molukkák népei az értékes terméssel, és egyáltalán nem 
volt megelégedve a látottakkal. , Azt tapasztaltuk, hogy 
kétszer annyiért adták el, mint a szerecsendiót, de úgy, 
hogy ezek az emberek nem értenek a mérleghez." 

A flotta eltévedt és megfáradt emberei híján voltak 
Varthema fortélyosságának és ügyességének, melynek 
révén a bolognai el tudott vegyülni a környezetében. 
Attól a pillanattól, hogy a flotta fölszedte a horgonyt, a 
flottának komoly navigációs problémákkal kellett 
megküzdenie. Bruneiból kihajózva a Trinidad egy szikla 
megkerülése közben zátonyra futott; a sziklazátony akár 
föl is hasíthatta volna a hajótestet. A baleset Pigafetta 
szerint pusztán emberi hanyagság következménye volt, 
de ,Isten segítségével megmenekültünk". Négy órát 
kellett várakozniuk, miközben buzgón imádkoztak, hogy 
a hajótest sértetlenül megússza; végül a dagály 
megemelte a hajót, és kiszabadultak. 


Röviddel ezután az egyik tengerész ,egy fáklyát egy 
tele lőporos hordóban akart elfojtani, de aztán hamar 
kikapta, s Így semmi baj nem történt". A robbanás az 
egész hajót  elpusztíthatta volna, és rengeteg 
emberéletet követelt volna. Az ilyenfajta balesetek 
Magellán parancsnoksága alatt nem következhettek 
volna be, és a fegyelmezetlen legénység minden esetben 
csakis a szerencséjének köszönhette a túlélést, kérdéses 
volt azonban, hogy meddig mehet ez így tovább. 

A baleset súlyos sérüléseket okozott a 7rinidad 
hajótestén, a javítás elkerülhetetlenné vált; valójában 
mindkét hajó léket kapott, és az állandó szivárgás miatt 
az embereknek folyamatosan váltaniuk kellett egymást a 
szivattyúknál, hogy a hajók egyáltalán a víz színén 
maradjanak. Nyilvánvalóvá vált, hogy a flotta 
nagyjavításra szorul, és a Puerto San Julián-i komor tél 
óta most először újra neki kellett látni a gyötrelmes 
munkának. 

Cimbonbon szigetére érkezve a következő 
negyvenkét napot ezekkel a munkálatokkal töltötték. 
Pigafetta ,a javításhoz tökéletesen alkalmas helynek" 
nevezte a kikötőt, mivel az távol esett a vízi forgalomtól, 
csöndes, nyugodt hely volt, habár a munkálatokat 
jócskán megnehezítette, hogy ,egy csomó minden 
hiányzott, ami a hajójavításhoz szükséges". Az indonéziai 
hőség közepette még fárasztóbb volt a feladat, melyet 
azonban végre kellett hajtaniuk, ha tovább akartak 
hajózni. 

"Ezen idő alatt mindenki keményen dolgozott. A 
legnehezebb munka az volt, hogy mezítláb kellett fát 
gyűjtenünk az erdőben." A lombok alatt kószálva 
medvék támadtak rájuk. Egyet azonban, amint a kikötőn 
próbált átúszni, egy nagy csónakkal üldözve sikerült 
elejteniük. Sokféle halat is találtak, és láttak ,hatalmas 
krokodilokat", óriás osztrigákat, melyek öt-hat láb 
hosszúságúak voltak, és több száz kilót nyomtak, 
továbbá különleges halakat , disznófejjel és két szarvval. 


Testét egyetlen gerinc alkotta, és a háta nyereg formájú 
volt. Mérete kicsi volt." A leírásból ítélve talán 
angyalcápáról lehetett szó, a térség ragyogóan színes 
fajáról. 

Egy másik természeti csoda leírása akár idősebb 
Plinius Természetrajzába is bekerülhetett volna. ,, Fák... 
élő levelekkel, melyek ha lehullanak, járni kezdenek... 
Vérük nincs, de ha valaki megérinti őket, elszaladnak." 
Pigafetta gyermeki lelkesedéssel megkaparintott egy 
ilyen különlegességet. , Kilenc napon át egy dobozban 
őriztem. Amikor a dobozt kinyitottam, a levél elkezdett 
körbe-körbe járni." A sétáló leveleket phylliumként, azaz 
levélevő rovarként azonosították, melynek széles, lapos 
háta falevélre hasonlít, és kitűnően álcázza magát. 
Repülés vagy mozgás közben ragyogó színeket bocsát ki, 
de nyugalmi állapotban, amikor a fán pihen, beleolvad a 
háttérbe, nehogy az éles szemű madarak lecsapjanak rá. 


Szeptember 27-én végre elkészültek a fáradságos 
nagyjavítással, s a flotta megint útnak indult, hogy 
meglelje a Fűszer-szigeteket. Néhány nappal később egy 
nagy dzsunkát pillantottak meg, mely Puloan szigete 
felől közeledett, és a helyi uralkodót szállította a 
fedélzetén. ,Jeleket adtunk nekik, hogy vonják be 
vitorláikat, de nem engedelmeskedtek, ezért erőszakkal 
elfoglaltuk és  kiraboltuk a hajót.  Közöltük a 
kormányzóval, hogy csak azzal a feltétellel bocsátjuk 
szabadon, ha hét napon belül átad nekünk négyszáz 
mérő rizst, húsz sertést, húsz kecskét és százötven 
szárnyast." A kormányzó temérdek  kókuszdióval, 
banánnal, cukornáddal és főként pálmaborral igyekezett 
meglágyítani a martalócok szívét, és el is érte a kívánt 
hatást. A bűnbánó európaiak visszaadták az elkobzott 
lőfegyvereket és tőröket, és ők is ajándékokkal 
kedveskedtek: ruhákkal, egy zászlóval, egy ,sárga 
damaszt  díszruhával és egyéb  csecsebecsékkel". 
"Barátokként váltunk el" - jegyezte föl Pigafetta 


elégedetten, amikor továbbindultak a Fűszer-szigetek 
irányába. 

Délkelet felé hajózva egy széles kiterjedésű, különös 
természeti jelenség tárult elébük az óceán felszínén. 
Pigafettának úgy tűnt, mintha a tengert ,fű borítaná, 
noha a víz igen mély volt ezen a részen. Amikor 
túljutottunk ezen a szakaszon, egy másik tengerhez 
értünk." Valójában még mindig Mindanao közelében 
jártak, melynek nyugati partjai mentén hajóztak, 
egészen addig, amíg el nem érték azt a szigetet, amelyet 
Pigafetta  Monoripának nevezett. ,A sziget lakói 
csónakokon élnek" - állapította meg a bajau népről, a 
tengeri cigányokról, akik ebben a térségben széles 
körben szétszórva éltek, és  kikötőhelyeiket úgy 
választották meg, hogy a monszunt elkerüljék. Az összes 
törzs közül, mellyel az Armada eddig találkozott, a bajau 
volt a legtitokzatosabb. 

Már jóval az Armada érkezése előtt, amikor a kínaiak 
fölfedezték a térséget, a bajauk virágzóan gazdag 
társadalomban éltek. Élénk kereskedelmet fejlesztettek 
ki, főként a trepang, azaz tengeri uborka értékesítésével. 
Ez a tüskés bőrű, másutt néhány hüvelyk hosszúságú 
növény ebben a térségben rendkívüli méretekre nőtt, 
esetenként akár háromlábnyira is. Nemi vágyat fokozó 
szerként tartották számon, ez volt a tenger 
ginszenggyökere. 

A bajauk jóval a kínai jelenlét megszűnése után is itt 
maradtak.  Kikötőhelyeik általában népes családok 
otthonául szolgáltak, legalább két, de volt úgy, hogy hat 
csónak is horgonyzott egymás mellett. Együtt halásztak, 
az élelmen osztoztak, és a többi családdal házasságok 
révén tartották fönn a kapcsolatokat.  Csónakjaik 
mindössze harminc láb hosszúságúak voltak a hajóorrtól 
a tatig, szélességük nem haladta meg a hat lábat, a 
proáknál vagy a balanghaiknál mégis kényelmesebbek 
voltak. Lakóhelyüket cölöpökre erősített 


pálmagyékényekkel fedték, és mindegyik hajóhoz 
tartozott egy agyag tűzhely is a főzéshez. 

A bajau halászok kézben tartott zsinórokkal és 
szigonyokkal fogták ki a trepangot kiegészítő százféle 
zsákmányukat.  Holdtalan éjszakákon  lámpásokkal 
halásztak. A halakat lesózva és szárítva tartósították, 
akárcsak az európaiak. Tevékenységük szinte kizárólag a 
tengerre korlátozódott; földtulajdonuk nem volt, de 
egyes kis szigeteket temetkezési helyként használtak, és 
ha ivóvízre volt szükségük, partra szálltak. A 
konvencionálisabb törzsek a vízi nomád bajaukat 
megbízhatatlanoknak tartották, akik semmiféle törvényt 
vagy vallást nem tisztelnek. ldővel sokan közülük 
muzulmánokká váltak, de régi szokásaik közül számosat 
megtartottak. — Eksztatikus táncokat lejtettek, és 
médiumot idéztek, hogy közösségüktől elűzzék a gonosz 
szellemeket és a betegséget. A gonosz erőket egy külön 
csónakra telepítették, amelyet aztán a nyílt tengerre, 
örök vándorútra bocsátottak. A szokás jelképesen 
alighanem a bajau kultúrára utalt, mely örökké 
sodródott. 

A legénység nagy csábításnak volt kitéve, hogy a 
bajauk között maradjanak, mivel tudomásukra jutott, 
hogy két közeli szigeten, Butánban és Calaghanon a 
legjobb fahéjtermés található. A szegfűszeg mellett a 
fahéj volt a legértékesebb fűszer; a kísértés, hogy 
hajóikat az illatos fűszerrel megtömjék, csaknem 
ellenállhatatlannak bizonyult. ,őHa még két napig ott 
maradtunk volna, az ottani emberek bizonyosan 
megrakodták volna hajóinkat, de mivel kedvező szelet 
kaptunk bizonyos kisebb közeli szigetek megkerüléséhez, 
nem késlekedhettünk." 

Közvetlenül a  továbbindulásuk előtt  szívfájdító 
pillantásokat vetettek a mesés fahéjra: ,Három vagy 
négy kicsiny ága volt, és a levelei a  babérra 
hasonlítottak. A kérge adja a fahéjat, és évente kétszer 
gyűjtik be." Malajziában, ahogy Pigafetta följegyezte, 


caiu (édes) maria (fa) névvel illetik az egyébként nem 
feltűnő növényt. A legénység tagjai hamar 
lebonyolítottak egy alighanem tiltott tranzakciót, s két 
nagy kés ellenében annyi fahéjat vásároltak, amennyiből 
Sevilla kikötőjében két nagy hajót lehetett volna venni. 
Arra számítottak, hogy jóval több fahéjra tesznek majd 
szert, szerecsendió, bors és más értékes 
fűszernövénnyel együtt, ha végre célhoz érnek. 

Alighogy a flottánál kezdett helyreállni a rend, két 
nagy proát pillantottak meg. Nyomban le is rohanták 
őket, hogy a Fűszer-szigetek hollétéről információt 
szerezzenek. A két hajó tizennyolc fős legénységéből 
elkeseredett küzdelemben hét embert lemészároltak. 
Pigafetta csak futólag említi a közjátékot, minden 
rosszallás nélkül. Azelőtt a chamorrók és a patagóniai 
óriás — értelmetlen legyilkolása elszomorította és 
lelkiismeret-furdalást okozott neki, de mostanra már nem 
rendítette meg a szisztematikus öldöklés; kevesebb 
érzelmet gerjesztett benne, mint egy átvonuló vihar. Az 
együttérzés hiánya híven tükrözte nemcsak Pigafetta, 
hanem az egész legénység lelkiállapotát. A sors iróniája, 
hogy minél közelebb jutottak céljukhoz, annál inkább 
csökkent bennük a küldetéstudat, melyet Magellán oly 
lelkesen igyekezett annak idején beléjük táplálni. 

Mielőtt útjára bocsátották volna a szerencsétlenül járt 
proát, gondot fordítottak arra, hogy a hajó egyik 
utasának, a  mindanaói uralkodó fivérének életét 
megkíméljék, aki azt állította, hogy ismeri a Molukkákhoz 
vezető utat. Ez így is volt, de a helyi törzsfőnök másik 
irányba vezette az Armadát: északkelet felé hajóztak 
tovább, ám aztán újra délkelet felé, vagyis a Molukkák 
irányába fordultak. Útjuk során elhaladtak egy 
kannibálok lakta sziget mellett, és a legénység izgatottan 
vizslatta a hírhedett teremtményeket. A kannibálok 
pontosan olyan ijesztőek voltak, mint amilyenre 
félelmetes hírük alapján számítani lehetett: ,bozontos 
férfiak, rendkívüli harcosok és íjászok.  Pálmaág 


hosszúságú kardokat használnak, és nyers emberszívet 
esznek  narancs- és citromlével." A legénység 
természetesen kellő távolságot tartott, és izgatottan 
hallgatta a foglyul ejtett idegenvezető ismertetőjét, 
mintha csak egy szafariprogramon vett volna részt. 
Minden valószínűség szerint a manobos törzs tagjaival 
találkoztak, akik rituális kannibalizmust űztek, melynek 
során ellenségeik szívét vagy máját fölfalták. Európai 
szívet azonban ezen a napon nem fogyasztottak. 

Alighogy az Armada elérte Mindanao legdélibb részét, 
amikor a hajókat olyan erős vihar kerítette hatalmába, 
amilyennel eddig csak Dél-Amerika keleti partjainál 
találkoztak, de csodával határos módon ezúttal is 
természetfölötti ragyogás adott számukra ígéretes jelet, 
hogy biztonságosan célhoz érnek. , Október 26-án 
szombaton éjszaka Birahan  Batolachnál kerültünk 
szembe a legpusztítóbb viharral. Istenhez fohászkodva 
levontuk vitorláinkat. Három szentünk szinte azonnal 
megjelent, és minden sötétséget eloszlatott. Szent Elmo 
több mint két órán át világított a főárbocon, akár egy 
fáklya; Szent Miklós a farárbocon, Szent Luca pedig az 
orrárbocon fénylett. Szent Elmónak, Szent Miklósnak és 
Szent Lucának egy rabszolgát ígértünk, és 
mindegyiküknek alamizsnával adtunk hálát." A vihar 
elvonult, és a megrendült tengerészek megint hálaimát 
rebeghettek, hogy életük megmaradt; fölvonták a 
vitorlákat, és továbbhaladtak délkeletnek. Már csak 
kétszáz mérföldre voltak a  Fűszer-szigetektől, de 
cikcakkos irányban hajóztak a Sulawesi-tengeren és a 
Maluku-tengeren, anélkül, hogy tudták volna, miként 
érhetnek célhoz. 

Cavit szigeténél megint foglyul ejtettek két 
bennszülött kormányost, és halálos fenyegetéssel 
rábírták őket, hogy mutassák meg a Molukkák felé 
vezető útirányt. , Dél-délnyugat felé hajózva - írta 
Pigafetta - nyolc lakott és lakatlan szigetet hagytunk 
magunk mögött, melyek úgy helyezkedtek el, mintha 


egy utca két oldalát képeznék. A szigetek neve: Cheaua, 
Cauiao, Cabaio, Camanuca, Cabalizao, Cheai, Lipan és 
Muza" - mindegyik a Karkalong-szigetcsoport tagja 
Mindanao déli csücskénél. 

De még most, a cél előtt is üldözte őket a 
balszerencse. November 2-án Pedro Sánchez, a Trinidad 
tüzére jelzőlövést próbált leadni, az ágyú fölrobbant, és a 
tüzér életét vesztette. Két nappal később a 7rinidadról 
egy másik tüzér, bizonyos Juan Bautista jutott hasonló 
sorsra egy lőporrobbanás következtében. 

Képtelenek voltak jó szelet kifogni, ezért oda-vissza 
kétszer is megtették ugyanazt az utat, amíg meg nem 
változott a szélirány, s végre maguk mögött hagyhatták 
a fokot. Ekkor történt, hogy foglyaik közül hárman, két 
férfi és egy fiú vízbe ugrottak, és életükért küzdve a 
közeli sziget felé úsztak. ,A fiú azonban megfulladt - írja 
Pigafetta -, mivel nem tudott elég erősen apja vállába 
kapaszkodni." 

A hajók a következő szigetek mellett haladtak el: 
Sanguir, Kima, Karakitang, Para, Sarangalong, Siao, 
Tagulanda, Zoar, Meau, Paginsara, Suar, Atean - 
smaragdszemek a csillogó zafírban. Aztán 1521. 
november 6-án négy további sziget csillant föl a 
horizonton. ,A kormányos, aki még mindig velünk volt, 
azt mondta, hogy ez a négy sziget a Molukka" - írta 
Pigafetta. Miután elvesztettek három hajót és több mint 
száz embert - a legénység felét -, most végre elérkeztek 
a Fűszer-szigetek kapujához... 


... Ternate... 
... Tidore... 
. . .Motil... 
. .. Maguian... 


Északtól dél felé nyújtóztak: négy kicsiny sziget, egyikük 
sem szélesebb hat mérföldnél. Délen egy ötödik is 
feküdt: Bacan, mely jóval nagyobb volt a többinél. 


A Molukkák tulajdonképpen ezer különböző nagyságú 
szigetből áll, de a 16. századi európaiak számára 
mindössze ezt az öt szigetet jelentette. A legismertebb 
ezek közül Ternate és Tidore voltak, két vulkanikus 
sziget, melyeknek meredek kúpjai egy mérföldnyire 
magasodtak a tenger fölé, lenyűgözően masszívvá téve a 
kicsiny szárazföldeket. Bartolomé Leonardo de Argensola 
1609jben ezt írja a vulkánról: , a hegyi lángok félelmetes 
izzása". Úgy véli, hogy a szelek ,gyújtják meg ezt a 
természetes tüzet, vagy az anyag, mely sok-sok 
korszakon át táplálta azt. A hegytetőn, mely kileheli a 
tüzet, hideg van, és nincs hamu, de egy kis könnyű, 
göröngyös föld található, mely alig különbözik a mi tüzes 
hegyeink habkövétől". A vulkanikus talaj gazdagítja a 
szigetek termőföldjét, ahol a fűszernövények nőnek, és a 
nedves éghajlat ugyancsak az erőteljes burjánzást segíti; 
e sajátos egyveleg táplálja a fűszereket. Az időnkénti 
vulkáni kitörések megrémítik a szemlélődőket, ám éppen 
ettől keletkezett Ternate és a többi sziget mágikus 
hírneve. Ha egy sárkány vagy akár Atlantisz elveszett 
városa emelkedett volna ki a tenger mélyéről, az sem 
nyújtott volna csodálatosabb látványt, mint egy 
vulkánkitörés a Molukkákon. 

"Nézd, miként hintették tele számtalan szigettel a 
Kelet tengereit" - írta Luis de Camőes A /lusiadákban a 
Fűszer-szigetek varázslatáról: 


,Nézd Tidorét s az égő Ternatét, 
A csúcsokon vulkáni lángnyelvek, 
Nézd a forró szegfűszeg kertjeit, 
A portugálok vérükkel fizetnek..." 


Ez az egzotikus látvány most kézzelfogható közelségbe 
került az Armada legénysége számára. , Hálát adtunk 
Istennek, és örömünkben összes ágyúnkat elsütöttük, 
hiszen két nap híján huszonhét hónapja kerestük a 
Fűszer-szigeteket." 


TIZENHARMADIK FEJEZET 


Árkádiában 


A csöndes öböl sima tükre 
Kristálytisztán szétterült, 
Vizén holdfény remegett, 
S lenn a Hold árnyéka ült. 


Az Armada de Molucca 1521. november 8-án Tidore 
kikötőjébe érkezett, és az örömteli eseményt 
díszlövésekkel ünnepelték. Húsz ölnél horgonyt vetettek, 
majd újabb sortüzet adtak le: az  ágyúdörgést 
visszhangozták a sziget csöndes hegyei. A nedves 
levegőben fahéj és szegfűszeg illata lebegett, a 
gazdagság  Ígéretével  kecsegtetve a megfáradt 
tengerészeket. 

Másnap Tidoréből egy fényűző proán a hajóhoz 
küldöttség érkezett, a delegáció vezetőjét selyemernyő 
védte a naptól, fia kormánypálcával a kezében állt az 
oldalán. Kíséretükhöz tartozott egypár rituális kézmosó 
szolga, akik aranytálban édesvizet tartottak 
készenlétben, két másik szolga pedig  bételdióval 
megrakott aranyládikát hozott. A küldöttség feje al- 
Manszúrként, muzulmán nevén mutatkozott be, de a 
tisztek a név spanyol változatát, az Almanzor nevet 
jegyezték meg. Negyven körülinek látszott, és pocakos 
volt. 

Színpadias érkezése azt a bejelentést volt hivatva 
előkészíteni, hogy ő nagyon fontos személyiség: Tidore 
rádzsája, s emellett lelkes asztrológus. A tisztek 
nyomban felismerték, hogy Almanzor jóindulatát életbe 
vágóan fontos elnyerni, tekintve, hogy a fahéjhoz vezető 
útvonal  kapuőrzőjéről van szó. Almanzor kicsiny 
királysága azonban éppen hanyatló korszakát élte, így az 


uralkodónak legalább annyira szüksége volt látogatóira, 
mint azoknak őrá, illetve a fűszereire. 

Újrafényezett proájából Almanzor lelkesen üdvözölte a 
flottát. ,Oly sok tengeri hányattatás és oly sok veszély 
után élvezzék e föld örömeit, frissítsétek föl testüket, és 
érezzék úgy, mintha saját uralkodójuk királyságába 
érkeztek volna" - jelentette ki a rádzsa, legalábbis 
Pigafetta feljegyzése szerint. Ezután pedig azzal ejtette 
őket ámulatba, hogy közölte velük: megálmodta az 
érkezésüket, s lám, a prófécia beteljesedett. 

Almanzor a tisztek figyelő tekintetétől kísérve lépett a 
Trinidad —— fedélzetére, ahol a bársonyborítású 
díszkarosszéket kínálták föl számára. A rádzsa 
elhelyezkedett ugyan a székben, de azt a benyomást 
keltette, kegyet gyakorol azzal, hogy leül a körükben: 
"mintha gyerekeknek nézett volna minket" - jegyezte 
meg Pigafetta meglepetten. Minden méltósága ellenére 
Almanzor meglehetősen sutának tűnt; nem volt hajlandó 
fejet hajtani, még akkor sem, amikor a helyzet úgy 
kívánta volna. Amikor  betessékelték a  7rinidad 
kabinjába, nem hajolt le, ahogy a többiek rutinszerűen 
tették. Ehelyett fölment a fölső fedélzetre, és onnan 
ereszkedett alá, merev fejtartással. 

A beszélgetés során elmondta, hogy ismerős számára 
Spanyolország, sőt még annak nagy és hatalmas 
uralkodója, Károly király is. Azt állította, Tidore népe ég a 
vágytól, hogy a királyt és királyságát szolgálja. Ez az 
állítás nyomban fölkeltette a tisztek gyanúját, hogy 
Almanzornak . alighanem valami mögöttes szándéka 
lehet, talán éppen most akarja fölváltani a portugálokkal 
kötött szövetséget spanyolra. A tisztek jól kapiskálták. 
Egy évtizeddel korábban a sziget jelenlegi uralkodójának 
apja a portugálokat biztatta, hogy hozzanak létre 
kereskedelmi kirendeltséget, részben azért, hogy a 
sziget termése fölötti erős arab kontrollt némileg 
föllazítsa. 


A történtek mindkét oldalon keserű szájízt hagytak 
maguk után. A portugálok a megcsalt szerető 
szenvedélyességével kezdték el gyűlölni a helybelieket. 
Kezdetben azt remélték, hogy megtörik a kínai és arab 
fűszermonopóliumot, és az üzleten busás haszonra 
tesznek szert, nagyobbra, mint szomszédjuk és 
vetélytársuk, a spanyolok. Ezt követően aztán 
megszerezhetik a globális gazdaság fölötti ellenőrzést is. 
A szigetlakók azonban körmönfont  partneroknak 
bizonyultak, minden hájjal megkent gazfickóknak, akik 
bárkinek eladták a fűszereket, akik fizettek érte. A 
portugálok soha nem szereztek monopóliumot, és ezért a 
szigetlakókat hibáztatták. 

Joáo de Barros portugál udvari történetíró a Fűszer- 
szigetek lakóival szembeni hivatalos álláspontot így 
fogalmazta meg: ,A háború kivételével mindenben 
lusták; és ha némi iparkodás mégiscsak föllelhető a 
mezőgazdaságban vagy a kereskedelemben, az 
kizárólag az asszonyoknak köszönhető" - sorolta 
bűnlajstromukat. ,Mindent összevetve buja nép, hamis 
és hálátlan, de igen tanulékony. Szegények ugyan, de 
büszkék: semminek nem vetik alá magukat, csak a 
kardnak, mely lekaszabolja őket... Végül ezek a szigetek, 
az embereink beszámolói szerint, minden gonoszság 
melegágyai, és semmi jót nem tudnak felmutatni a 


szegfűszegen kívül." Barros ugyanakkor magát a 
szegfűszeget tartotta minden rossz végső forrásának. 
jóllehet Isten teremtménye - írja e fűszerről -, 


tulajdonképpen a viszály mérgezett almája, és több 
szenvedés okozója, mint az arany." 

Nem csoda tehát, hogy Almanzornak kezdett elege 
lenni a portugálokból; és az is érthető, miért fordult a 
spanyolok felé (habár azt nem ismerte föl, hogy a 
legénység tagjai között szép számmal akadnak 
portugálok). De volt itt még más is. A helyi politika is 
befolyásolta Almanzor gondolkodásmódját. Ebben az 
időben Tidore konfliktusba keveredett szomszédjával, 


Ternatéval, amely még mindig a portugálok ellenőrzése 
alatt állt, és Almanzor arra gondolt, hogy a spanyol 
korona képviselőiben olyan erős szövetségesekre talál, 
akikkel megnyerheti ezt a küzdelmet. 

A tiszti triumvirátus - Elcano, Espinosa és Méndez - 
hamar nyélbe ütött egy kereskedelmi paktumot 
Almanzorral, és annyi ajándékkal halmozták el a sziget 
uralkodóját, hogy az végül arra kérte őket, korlátozzák 
nagylelkűségüket, mert ,semmi olyan értéke nincs, 
melyet ajándékba küldhetne királyunknak, hacsak saját 
magát nem". 


November 10-én Carvalho és egy kis küldöttség partra 
szállt, s az Armada de Molucca emberei első alkalommal 
tették lábukat a Fűszer-szigetek földjére. 

Antonio Galváo portugál hivatalnok, aki néhány évvel 
később érkezett a Fűszer-szigetekre, így írja le a 
tájképet, mely az Armada legénységét fogadta: 


"A legtöbb sziget cukorsüveg formájú, a süveg alja a 
vízben végződik, korallzátonyokkal van körülvéve, 
melyek szinte kőhajításnyira helyezkednek el a 
parttól; apály idején száraz lábbal is 
megközelíthetők. A szigetekhez néhány csatornán 
keresztül lehet eljutni, horgonyzási lehetőség, egyes 
homokos partszakaszoktól eltekintve, nincs: kikötni 
veszélyes! Komor, sötét, nyomasztó látvány. Az 
érkezőt mindig ez a látvány fogadja. A csúcsokon 
örökké vagy majdnem mindig ködtakaró ül, és 
nagyon gyakori az esőzés; ha viszont nem esik, 
minden elhervad, a szegfűszeg kivételével, mely 
ilyenkor is virul. És bizonyos időközönként komor 
köd szitál... Amikor az égbolt kiderül, és a nap 
előbukkan, a felhők olyan magasra emelkednek, 
mintha el akarnának rejtőzni. A levegő tiszta, és 
mérsékelt szél fuj; áprilistól szeptemberig, amikor a 


nap északon tartózkodik, déli szél fúj, de a 
legélénkebb a délnyugati." 


Ami az első európai felfedezők szemében élővé tette 
ezeket a szigeteket, az az ég felé törő, meglehetősen 
kiszámíthatatlanul működésbe lépő vulkánok sora. 
"Némelyik sziget tüzet okád, és hőforrásszerűen meleg 
vizet bocsát ki. És olyan vastag növénytakaró borítja, 
hogy az egész egy nagy, sűrű masszának tűnik, ennek 
folytán alkalmas búvóhelye a gonosztevőknek" 
figyelmeztetett Galváo. A vulkánkitörések következtében 
a talaj ,fekete és laza; helyenként agyagos és kavicsos, 
és nem stabil, mivel a réteg alatt szikla van, ami nem 
tartja meg. És jóllehet sok az eső, a víz csak kis ideig 
marad meg, mielőtt felszívódik." 

A legfontosabb persze a fűszer volt, mindenekelőtt a 
szegfűszeg. Az Armada emberei korábban láttak, 
szagoltak és kóstoltak már szegfűszeget, de vadon nőni 
most láttak először ilyen fűszernövényt - nem csupán 
egy-egy elszórtan elhelyezkedő fát itt meg ott, hanem 
sűrű, áthatolhatatlan szegfűszegerdőt. ,A hegyek ezen 
az öt szigeten tele vannak szegfűszeggel - írta Magellán 
sógora, Duarte Barbosa, miután 1512-ben eljutott a 
Fűszer-szigetekre. - Ugy nő a fákon, mint a babér levele, 
mint a vadszamócafáé, és úgy nő, mint a narancs virága, 
mely kezdetben zöld, aztán fehérbe fordul, és amikor 
megérik, színessé válik. És kézzel szüretelik, az emberek 
a fák közé mennek, majd a napon szárítják, amitől 
megbarnul, és ha nincs napsütés, akkor füstölik, amitől 
nagyon száraz lesz, ezért sós vizet hintenek rá, nehogy 
összezsugorogdjék, és ily módon az ízét is megőrzi." 


Tidorei első látogatásuk alkalmával az Armada vezetői 
egyezségre jutottak, mely szerint Almanzor elismeri 
Spanyolország fennhatóságát a sziget fölött, annak 
ellenére, hogy egy ilyen megállapodás sérti a tordesillasi 
szerződést. Ahogy a formalitásokon túljutottak, a flotta 


vezetői minél gyorsabban szerettek volna hozzájutni a 
fűszerekhez, még mielőtt a helyi viszálykodásba 
belekeverednének. Az Armada emberei túl sok baráti 
fogadtatást láttak már erőszakba átcsapni ahhoz, hogy 
fenntartások nélkül megbízzanak Almanzor szavában. 

Az európaiak számára a szerződés mindenekelőtt 
írásos dokumentumot jelentett, a tidoreiak azonban csak 
a szóbeli kinyilatkoztatásnak tulajdonítottak törvényes 
erőt. A kereskedelmi tranzakciókat a Fűszer-szigetek 
lakói alkalmanként  pálmaleveleken vagy Indiából 
behozott papíron rögzítették, magát a rendszert Kínából 
kölcsönözve, de amikor szerződést kötöttek, akkor 
inkább a szóbeli megállapodásra, semmint az írott 
dokumentumokra hagyatkoztak. Végül mindkét oldalról 
sikerült megpecsételni az ügyletet, és a szerződés életbe 
lépett. A tidorei rádzsa azonban közölte az Armada 
vezetőivel, hogy neki nincs annyi szegfűszege, 
amennyivel a szükségleteiket ki tudná elégíteni, viszont 
elkíséri . őket — Bacanba, ahol tetszésük szerinti 
mennyiséget vehetnek föl. Mielőtt azonban a tisztek 
elkezdték volna hajóikat fűszerekkel megrakodni, egy 
földijükkel, a portugál Francisco Serráóval kapcsolatban 
tudakozódtak. Serráo volt a szerzője azoknak a 
leveleknek, melyek Magellánt a fűszer-szigeteki utazásra 
inspirálták. 

A legendás alakról az európaiak régóta semmi hírt 
nem kaptak. A legutóbbi értesülés az volt - és ez is csak 
pletyka -, hogy Serráo és portugál felfedezők egy kis 
csoportja Tematéba érkezett, ahol szövetséget kötöttek 
a sziget uralkodójával, Abuleis rádzsával. A hatóságok 
szemében Serráo és portugál kalandorokból álló kis 
csapata valamivel több volt, mint zsoldos csapat; 
Magellánhoz hasonlóan ők is készen álltak lojalitásukat 
Spanyolországnak fölajánlani, jobb bánásmód 
reményében. Serráo sorsa fontos volt az Armada 
számára, mivel a flotta ki volt éhezve egy igazi vezetőre. 
Elképzelhető volt, hogy Serráo még mindig a Fűszer- 


szigeteken tartózkodik, és ebben az esetben a tisztek 
abban reménykedtek, hogy csatlakozhatna hozzájuk. 
Talán még a parancsnokságot is átvehetné Magellán 
után, ha még életben van, gondolták az Armada vezetői. 

A találkozás azonban nem következhetett be. 

Almazor elmondta, hogy Serráo nyolc hónappal 
korábban meghalt, nagyjából egy időben Magellánnal, de 
a király nem tárta föl az egész történetet, amely Serráo 
halálához vezetett. A tények a következők voltak: Miután 
1512-ben megérkezett a  Fűszer-szigetekre,  Serráo 
belebonyolódott  Tidore és  Ternate uralkodójának 
viszályába, és Ternate haditengerészetének admirálisa 
lett. A két szigetkirályság éveken át harcolt, és Ternate 
Serráo vezetésével minden alkalommal győzött. A 
békekötés feltételeként Serráo túszul ejtette Tidore 
uralkodójának fiait, és arra kényszerítette Almanzort, 
hogy lányát adja feleségül ellenségéhez, Ternate 
királyához, akinek a gyermekével várandós volt. 

Almanzor nem felejtette el és nem is bocsátotta meg 
a Serráótól elszenvedett szörnyű megaláztatást. ,A két 
király békét kötött - írja Pigafetta -, ám egy napon 
Francisco Serráo Tidoréba érkezett, hogy szegfűszeggel 
kereskedjék, és ekkor Tidore királya megmérgezte őt... 
bétellevelekkel. Serráo négy nap alatt kiszenvedett. 
Királya azt kívánta, hogy saját törvényei szerint 
temessék el [ez muzulmán szertartást jelentett], három 
keresztény szolgálója azonban nem járult hozzá ehhez. 
Egy fiút és egy lányt hagyott maga után, mindketten 
attól az asszonytól születtek, akit Nagy-Jáván vett 
feleségül, és maradt még utána kétszáz hordó 
szegfűszeg. Nagy barátja volt és rokona a mi jóságos és 
hű, halott főparancsnokunknak." A vérbosszú azonban 
ezzel nem ért véget. Tíz nappal később Ternate 
rádzsáját, akit saját veje, Bacan királya űzött el, 
megmérgezte a lánya, az említett király felesége, azzal 
az ürüggyel, hogy békét akar kötni vele". A rádzsa két 
napig haldoklott, majd kilehelte lelkét. 


Ezek a balvégzetű események mindössze nyolc 
hónappal az Armada érkezése előtt játszódtak le. A flotta 
tisztjei felismerték, hogy Serráo halála zavarba ejtő 
hasonlóságokat mutat  Magellánéval. — Mindketten 
beleavatkoztak két szigeti királyság viszálykodásába, és 
mindketten kíméletlenül bántak ellenségeikkel. Végül a 
háborúzó törzsek közös nevezőre jutottak, és a korábban 
hősnek tekintett kívülálló az életével fizetett. Ezek a 
figyelmeztető példázatok arra intették a tiszteket, hogy 
tartsák magukat távol mindenféle helyi viszálykodástól. 
A szomorú történet ellenére ennek a két szigetnek a 
lakói azt remélték, hogy Spanyolország távoli, de 
hatalmas királya tartós békét teremt majd ott, ahol saját 
erőfeszítéseik kudarcot vallottak. 

November 11-én hétfőn  Temate uralkodója 
megkezdte diplomáciai hadműveletét. Számos fia közül 
az egyik egy proán kihajózott a flottához, s vele volt 
Serráo jávai özvegye és két gyermeke. A közeledő 
küldöttség látványától Espinosa pánikba esett, mivel ő 
Ternate ellenségével, Tidoréval szűrte össze a levet. 
Most mit tegyen? Almanzor, aki a közelben maradt, 
nyugodt hangon azt tanácsolta neki, tegyen úgy, ahogy 
jónak látja. 

Espinosa és a Trinidad többi tisztje feszengve 
üdvözölték a látogatókat, ajándékokkal halmozták el 
őket, és aggódva figyeltek. Közben Pigafetta, nyelvi 
jártasságát hasznosítva, beszélgetésbe elegyedett egy 
szolgával, akit Manuelnek hívtak, és aki állítólag egy 
Pedro Afonso de Lorosa nevű portugál kormányzónak 
szolgált. De Lorosa Serráóval érkezett a  Fűszer- 
szigetekre, és azóta ott ragadt. Manuel azt állította, hogy 
miközben Tidore és Temate rádzsája között még mindig 
ellenséges viszony áll fönn,  Ternate uralkodója 
változatlanul becsben tartja Spanyolországot, és 
biztosította a tiszteket, hogy ugyanolyan kedvező 
fogadtatásban lesz részük Ternatén, mint amilyent 
Tidoréban élvezhettek. 


Pigafetta szaván fogta a szolgát, s partra szállt, hogy 
saját szemével győződjék meg a Fűszer-szigetekről. 
Mindig is izgatták a helyi szexuális szokások, ám ezúttal 
nagy csalódást okoztak neki a tidorei nők, akiket 
.Csúfnak" nevezett, olyan szót használva, ami ritkán 
fordul elő a krónikájában. A férfiak és a nők is meztelenül 
jártak, vagy csupán egy kicsiny, ,faháncsból készült" 
ágyékkötőt viseltek, jegyezte meg Pigafetta. Tidore nem 
lehetett a helyszíne a Fülöp-szigetekiekhez hasonló 
orgiáknak, mert a férfiak ,olyan féltékenyek voltak 
asszonyaikra, hogy nem akarták, hogy alsógatyában a 
partra menjünk, mivel asszonyaik állítólag azt képzelték, 
hogy mi állandóan készenlétben állunk". Pigafetta ezzel 
arra célzott, hogy európai stílusú térdnadrágjaikban a 
tengerészek úgy festettek, mintha állandóan 
merevedésük lenne. 

A szigetlakók szexuális kizárólagossága ellenére 
Pigafetta azt hallotta, hogy a helyi uralkodóknak tucatnyi 
gyerekük van. Utánajárt a híresztelésnek, és kinyomozta, 
hogy a sziget uralkodóinak kicsapongása minden 
képzeletet fölülmúl. 


A királyoknak annyi asszonyuk van, amennyit csak 
megkívánnak, de van egy első feleség, akinek az 
összes többi engedelmeskedni köteles.  Tidore 
királyának nagy háza volt a városon kívül, ahol 
kétszáz  :főfelesége élt még egyszer ennyi 
smellékfeleséggelx, akik szolgálták őket. Amikor a 
király étkezik, egyedűl ül az asztalnál, vagy 
legfeljebb — a  főfeleség — társaságában, egy 
galériaszerű emelvényen foglalnak helyet, ahonnan 
mindent szemmel lehet tartani: az összes többi nőt, 
aki a galéria körül helyezkedik el. És a király 
magához rendeli azt, akivel aznap éjszaka együtt 
kíván hálni. Amikor befejezi az étkezést, parancsot 
ad a többi nőnek, hogy egyenek együtt, de ha ilyen 
utasítás nem hangzik el, akkor mindenki köteles 


visszavonulni a kamrájába, és ott elfogyasztani a 
vacsorát. A király engedélye nélkül ezeket a nőket 
senki nem láthatja, és ha valaki, akár nappal, akár 
éjszaka a király háza körül ólálkodik, az halállal 
lakol. Egy vagy két lányát minden család köteles a 
királynak adni. A királynak 26 gyereke van, ebből 8 
fiú, a többi lány." 


A szomszédos szigeten, Gilolón a helyzet még 
elképesztőbb volt. Két király osztozott a szigeten, az 
egyiknek 600, a másiknak 525 gyereke volt. 

Pigafetta hozzátette, hogy ők muzulmán királyok. ,A 
pogányoknak nincs annyi asszonyuk; és annyi babonájuk 
sincs, de imádják azt a tárgyat, melyet reggel, amikor 
kilépnek a házukból, először megpillantanak. A pogányok 
királya, Papua rádzsa rendkívül gazdag, temérdek aranya 
van, és a sziget belsejében él." 

Pigafetta ismét hozzálátott a szavak és kifejezések 
gyűjtéséhez, különös tekintettel a testrészek és a 
nemzéssel kapcsolatos dolgok feljegyzésére. Gyorsan 
dolgozott, és a  fűszer-szigeteki dialektus alapján 
összeállított maláj szótára a legkidolgozottabb fordítási 
kísérletévé vált. 


A fűszer-kereskedelem meglepően hamar föllendült. 
Tidore rádzsája utasításokat adott, hogy készítsenek elő 
egy kereskedőházat - valószínűleg a portugál uralom 
idejéről itt maradt, felújított épületet - az új jövevények 
elszállásolására, és november 12-ig, egy keddi napig, 
vagyis négy nappal azután, hogy Tidore kikötőjében 
horgonyt vetettek, az Armada de Molucca már élénken 
üzletelt. , Csaknem minden árunkat idehoztuk, és három 
emberünket itt hagytuk őrködni. Azonnal hozzáláttunk az 
üzletkötésekhez, a következő módon. Tíz köteg nagyon 
jó minőségű vörös szövetért adtak négy métermázsa 
szegfűszeget." A szegfűszeg métermázsája száz fontnak 


felelt meg, és a fűszer-kereskedelem nagyon fontos 
mértékegységévé vált. 

A flotta emberei a tárolótér kapacitásának százalékos 
felosztása szerinti részesedést kaptak. Károly király 
1519. május 8-án azt az utasítást adta Magellánnak, 
hogy az Armada minden magasabb rangú embere jusson 
hozzá a maga külön részesedéséhez. Miután a királynak 
megfizették az összeg egy huszonnegyed részét, a 
maradékot megtarthatták maguknak. Természetesen 
Magellánnak jutott volna a legnagyobb részesedés, majd 
a többi tiszt következett, csaknem hasonló összeggel, és 
így csökkent a részesedés aránya a szolgálati 
beosztásnak megfelelően a fedélzetmestertől kezdve a 
tüzéreken át a kádárokig, borbélyokig és tábori 
rendőrökig. Még a pap is kapott juttatást. 

Az elkövetkező napokban lázas tempóban folytatódott 
a kereskedés. Az Armada emberei áruba bocsátották 
mindazokat a gongokat, késeket és más tárgyakat, 
melyeket az út során a kínai dzsunkákról raboltak. 
Ezekért a csecsebecsékért cserébe olyan zsákmányhoz 
jutottak, melyről egy közönséges tengerész álmodni se 
mert. 

A legénység jól felfegyverzett tagjai őrizték a raktárt, 
de ahogy tragikus élményeikből megtanulhatták, a 
parton töltött éjszaka még békés körülmények között is 
különleges kockázattal jár. Almanzor figyelmeztette őket, 
hogy éjjel ne hagyják el őrhelyüket, mert könnyen 
találkozhatnak olyan emberekkel, akik egy áruló 
szektának a tagjai, és mérgező balzsamokat hordanak 
maguknál. Ha valaki egy ilyen balzsamhoz hozzáér, 
"hagyon hamar megbetegszik, és három-négy napon 
belül . meghal". A király — elmagyarázta, hogy 
megpróbálták megzabolázni ezeket az elemeket, és 
sokat föl is akasztottak közülük, de a veszély nem múlt 
el. A figyelmeztetésnek köszönhetően az őrségnek 
sikerült elkerülnie ezt a veszedelmet. 


Ahogy a kereskedés beindult, Almanzor mindent 
megtett azért, hogy megkönnyítse az Armada helyzetét, 
még azután is, hogy a tisztek bevallották, tizenhat 
foglyot hoztak magukkal azokról a szigetekről, ahol 
korábban jártak. Lehetséges, hogy már nem lehetett 
tovább rejtegetni őket, de az is lehet, hogy rájöttek: a 
rakteret, , melyet a foglyok elfoglaltak, sokkal 
kifizetődőbben is kihasználhatják, ha rabok helyett 
szegfűszeggel vagy fahéjjal töltik meg. A tisztek 
legnagyobb meglepetésére töredelmes vallomásukat a 
király örömmel fogadta, mi több, arra kérte őket, hogy ő 
maga vehesse át a rabokat, ,méghozzá úgy, hogy 
visszaküldhesse őket saját földjükre, öt saját embere 
kíséretében, akik elvinnék Spanyolország királyának 
hírnevét". Volt még egy kényes ügylet, nevezetesen 
Carvalho háremének a kérdése a három fogva tartott 
nővel, akiket a tisztek Almanzor rendelkezésére 
bocsátottak, úgymond személyes használatra. 

Nagylelkű segítségéért cserébe Almanzor mindössze 
annyit kért az európaiaktól, hogy ,öljük le az összes 
disznót, mely a hajóink fedélzetén található", a 
muzulmán étkezési tilalmaknak megfelelően, , amiért 
cserébe ugyanolyan számú kecskét és szárnyast bocsát 
rendelkezésünkre". Tekintve hogy ez biztosította a 
legénység  élelemellátását, az európaiak boldogan 
teljesítették a kérést. , Leöltük a disznókat, hogy kedvére 
tegyünk a királynak, és a fedélzet alá mindet 
fölaggattuk. Ha ezek az emberek véletlenül disznót 
látnak, eltakarják arcukat, hogy ne kelljen az állatra 
nézniük, vagy hogy ne kelljen szagolniuk a bűzét." 

Ha az Armada bármely tagjának ezekben a napokban 
a temérdek teendő közepette egyáltalán maradt egy 
szabad perce, hogy sorsán eltűnődjön, akkor minden 
bizonnyal csodálkozva állapította meg, mekkorát fordult 
a szerencse kereke, s hogy a flottát sújtó balszerencsés 
hónapok után mennyire kegyeibe fogadta őket a sors. 


November 13-án délután felbukkant Pedro Afonso de 
Lorosa, Francisco Serráo társa, és egy proáról üdvözölte 
a flottát. Izgatottan magyarázta, hogy Ternate királya 
engedélyt adott a látogatásra, és arra utasította őt, hogy 
minden kérdésre őszintén válaszoljon, , még akkor is, ha 
Ternatéból érkezett", tette hozzá tréfálkozva. És ekkor 
lejátszódott a nagy felfedezések korának egyik 
legemlékezetesebb . egymásra találása. Egy olyan 
időszakban, amikor az utazók saját kultúrájuktól 
elszakadtak, és sok esetben soha többé nem is hallottak 
felőle, itt állt az Armada tisztjei előtt egy portugál 
felfedező, aki tízévnyi hallgatás után jó humorral 
megáldva alig várta, hogy megossza életbe vágóan 
fontos értesüléseit az Armada de Moluccáról. 

Pedro Afonso de Lorosa részletes beszámolójából a 
tisztek megtudták, hogy az engesztelhetetlen portugál 
hatóságok gyakorlatilag végigkergették az Armadát a 
Föld körül. ,Elmondta, hogy tizenhat évet töltött 
Indiában, és tízet a Molukkákon, és hogy sok év telt el 
azóta, hogy a Molukkákat titokban felfedezték, és hogy 
tizenöt nap híján egy éve annak, hogy Malakkáról egy 
nagy hajó érkezett, és nagy rakomány szegfűszeggel 
távozott". És ez a hajó még mindig az Armadát kereste. 


,A kapitányt Tristáo de Menesesnek hívták, portugál 
volt. És ő [Pedro Afonso] érdeklődött nála, mi újság 
a keresztény világban, mire a portugál azt felelte, 
hogy egy öt hajóból álló flotta hajózott ki Sevillából, 
azzal a céllal, hogy a Molukkákat fölfedezze a 
spanyol király nevében, s a flotta kapitánya 
Fernando Magellán, egy portugál. És Portugália 
királya felettébb neheztel amiatt, hogy egy portugál 
szembeszegült vele, ezért néhány hajót a 
Jóreménység fokához küldött, és ugyanannyit a 
Santa Maria-fokhoz, ahol kannibálok élnek, és őrzik 


az átjárót, és hogy a portugáloknak nem sikerült a 
flottát megtalálniuk." 


Pedro Afonso de Lorosa szerint azonban a portugálok 
nem adták fel az üldözést, s történetét bombasztikus 
hírrel zárta: 


,Néhány nappal korábban egy karavella és két 
dzsunka járt erre, hogy utánunk érdeklődjön. A 
dzsunkák azonban továbbmentek Bacanba, hogy 
hét portugállal szegfűszeget vételezzenek. És mivel 
nem tisztelték a király feleségét és alattvalóit, 
jóllehet a király többször figyelmeztette őket, hogy 
ne viselkedjenek így, ezért végül megölték 
valamennyit. Es amikor a karavella legénysége ezt 
megtudta, — azonnal visszafordultak  Malakkára, 
otthagyták a  szegfűszeggel és más árukkal 
megrakott  dzsunkákat. A továbbiakban Pedro 
elmondta nekünk, hogy minden évben sok dzsunka 
érkezik Bandanból a  Malakkára, szerecsendiót 
vételeznek, Bandanból Molukkákra pedig 
szegfűszeget hoznak. És hogy az út a Molukkáktól 
Bandanig három napig tart, Bandantól Malakkáig 
viszont tizenöt napig. És hogy Portugália királya már 
tíz éve titokban hasznot húz a Molukkákból úgy, 
hogy a spanyol király erről ne tudhasson." 


Ez az utolsó hír magyarázatot adott arra, hogy Mánuel 
király miért utasította vissza négy ízben Magellán 
javaslatát; egy vízi út, melyet Magellán javasolt, 
függetlenül attól, mennyire merész vállalkozás lett volna, 
azzal — fenyegetett, hogy megzavarja Portugália 
jövedelmező, — ugyanakkor nagy titokban tartott 
fűszerüzletét. Spanyolország viszont, mivel ilyen titkos 
kapcsolatokkal nem rendelkezett, természetesen hasznot 
húzhatott Magellán tervéből. Mennyire tévesen 
gondolkodtak a lázadók és azok, akiket sikerült 


befolyásolniuk, amikor azt feltételezték, hogy Magellán a 
portugál érdekeket szolgálva tönkre akarja tenni a 
flottát! Miután Portugáliából elmenekült, pontosan olyan 
hűséges volt Spanyolországhoz, ahogyan azt esküjében 
megfogadta. Ha élve marad, és visszatér Sevillába, 
egyfelől / a spanyolok haragjával kellett volna 
szembesülnie a kínzásokról szóló állítások miatt, másfelől 
a portugálok súlyos neheztelésével, akik szigorú 
intézkedéseket foganatosítottak, hogy megakadályozzák 
a Fűszer-szigeteken folytatott titkos kereskedelmük 
hírének kiszivárogtatását. Hivatalosan, ha a valóságban 
nem is, Portugália és Spanyolország katolikus 
szövetségesek voltak, és a tényfeltárás Portugáliát 
igencsak kínos helyzetbe hozta volna. 

A rengeteg megpróbáltatás - viharok, lázadások, 
veszedelmes bennszülött törzsek, éhezés - után a 
legénységnek új akadállyal kellett szembenéznie: a 
portugálokkal. A flotta eddig egérutat nyert a portugálok 
karavellái elől, ami inkább a véletlennek, semmint a 
tudatos stratégiának köszönhető, viszont ha elkapják 
őket, akkor a portugálok az Armada legénységét minden 
további nélkül bebörtönzik, de lehet, hogy meg is ölik 
valamennyit, — amiért azok a Fűszer-szigetekre 
merészkedtek. 

Az Armada tisztjei alkohollal traktálták Pedro Afonso 
de Lorosát, így a tények feltárása lényegre törő volt, és 
hamar végbement. Hajnali háromra a megfáradt vándor 
a története végére ért. A tisztek nem győztek 
álmélkodni, de meggyőzőnek találták a hallottakat, s 
nyomban arra kérték Pedrót, hogy csatlakozzék a 
flottához, ,jó jövedelmet és fizetséget ígérve neki". A 
hazátlan ember elfogadta a felkérést. Miután oly hosszú 
időn át sikerült egérutat találnia a portugál korona 
ügynökei elől, ezt a döntését még meg kellett bánnia. 


"November 15-én, pénteken - írta Pigafetta - a király azt 
mondta, Bacanba kell mennie, hogy elhozza a portugálok 


által otthagyott szegfűszeget, és arra kért minket, hogy 
Mutir , két kormányzóját  ajándékozzuk meg két 
ajándékkal a spanyol király nevében. És ahogy átvonult a 
hajónk fedélzetén, kíváncsiskodni kezdett, hogyan lőnek 
a nyílpuskáink, és három lövést el is eresztett az 
egyikkel, megállapítva, hogy ez a fegyver az összes 
többinél jobban tetszik neki." 

További fegyverbemutatóra is sor került, amikor 
Lussu, Gilolo királya - , nagyon öreg, és nagyon aggódott 
a hatalmáért az uralma alatt álló szigeteken" 
szombaton ugyancsak udvariassági látogatást tett az 
Armadánál, s ezzel újabb kölcsönös ajándékozásokra 
adott indíttatást. ,Mivel Tidore királyának barátai 
vagyunk - mondta a király -, ezért ő is a barátjának 
tekint minket, hiszen Tidore rádzsáját saját fiaként 
szereti, és ha bárki közülünk ellátogat országába, azt 
igen nagy megtiszteltetésnek fogja venni." 

Másnap Gilolo királya visszatért, és arra kérte az 
Armada tagjait, hogy mutassák meg fegyvereiket, és a 
tüzérek örömmel tettek eleget kérésének. ,Igen nagy 
öröme tellett benne - jegyezte meg Pigafetta. - , Fiatal 
korában nagy harcos volt, ahogy elmondta nekünk." 


Ugyanaznap  Pigafettának végre alkalma nyílt a 
szegfűszeget közelebbről szemügyre vennie. Ezek az 
illatozó, szerény bokrok (Syzygium aromaticum) voltak a 
hajtóereje az utazásnak, mely oly sok emberéletbe 
került, és amely világhatalmak sorsát befolyásolta. 
Királyságok függtek tőle Keleten és Nyugaton egyaránt, 
és ez volt a serkentője a formálódó világgazdaságnak. 
Evszázadokkal Magellán előtt a kínaiak már importáltak 
szegfűszeget, melynek gyógyító hatást tulajdonítottak. 
Etelízesítésre és a lehelet frissítésére is használták. 
Európa további alkalmazási lehetőségeket is talált. 
Kivonatát szembetegségek gyógyítására használták, 
feltételezve, hogy a gyógynövény javítja a látást. A 
belőle készült porokat borogatásként a homlokra 


helyezték lázcsillapítóként és meghűlés elleni szerként. 
Ételhez hozzáadva állítólag serkenti a hólyagműködést, 
és tisztítja a vastagbelet. Tejjel fogyasztva, mondták 
róla, fokozza a szexuális élvezeteket. Csodaszer volt 
tehát, értékes és varázslatos, minden szempontból. 

A ,szegfűszeg" szó a francia c/lou, azaz szög szóból 
származik, és a növény bimbójának formája valóban 
emlékeztet a szögre. A fák lassan érnek; ültetéstől az 
első termésig hét-nyolc év is eltelhet. Nagyjából 25 éves 
koráig a fa nyolc font körüli termést hoz, majd lassan 
hanyatlásnak indul, de a termés mennyisége az időjárás 
függvényében évről évre változhat. A Fűszer-szigetek 
talajviszonyai ideálisak a  termesztéshez: mély, jó 
minőségű, megfelelően száraz, vulkanikus talaj. A kellő 
mennyiségű csapadék azonban nélkülözhetetlen. Ezek a 
szigetek évente nyolcszáz inch" körüli 
csapadékmennyiséget kapnak, ami éppen megfelel a 
szegfűszegnek. A növény bimbója fél és háromnegyed 
inch hosszúság között van, és a virág 20 százaléknyi 
olajeszenciát tartalmaz. Fontos összetevője az eugenol, 
egy illatos olajfajta - ez adja a fűszer jellegzetes, füstös 
zamatát. 

A szegfűszeg begyűjtése nagy gondosságot igényel, 
mivel a rügyek törékenyek. A rügyeket úgy kell 
eltávolítani a hajtásról, hogy a szár ne sérüljön; ezt 
gyakorta úgy oldották meg, hogy kézzel végigsöpörtek 
egy szegfűszegkötegen, és a termést kosárba vagy 
köténybe pergették. Aratás után a szegfűszeget néhány 
napig szárítják. A kiszáradt termés megbarnul, és a súlya 
a kétharmadával csökken. Még csomagolás után is veszít 
a nedvességtartalmából és a súlyából, de ekkor már 
jóval kisebb mértékben. 

Most, hogy Pigafetta végre szemtől szembe állt 
minden gazdagság és küzdelem forrásával, teljesen 
belefeledkezett a növény csodálatába. 


11 1 inch — 2,54 cm. 


A szegfűszegfa magas, és törzse nagyjából olyan 
vastag, mint egy férfi teste. Ágai középtájt szélesen 
kiterebélyesednek, de a fa tetején csúcsba futnak 
össze. Levelei a babérra emlékeztetnek, a kérge 
pedig sötét színű. A szegfűszeg a hajtások végén 
sarjad, tíz-húsz van egy csomóban. A fák általában 
egyik vagy másik oldalukon több szegfűszeget 
növesztenek, mindig az adott évszaktól függően. 
Amikor a szegfűszeg sarjad, fehér a színe, amikor 
megérik, vörösre vált, és amikor szárítják, 
sötétbarna lesz. Évente kétszer gyűjtik be, egyszer 
Megváltónk születésekor, másodjára Keresztelő 
Szent János születésekor, mivel ebben a két 
évszakban az éghajlat mérsékeltebb... Ha az adott 
évben nagy a forróság és kevés a csapadék, ezek a 
népek szigetenként háromszáz vagy négyszáz 
bahart? gyűjtenek össze. A fák a hegyeken nőnek, 
de a hegy közeli síkságokra telepítve nem maradnak 
meg. A levelek, a háncs és a zöld fa ugyanolyan 
erős, mint maga a szegfűszeg. Amikor a szegfűszeg 
megérik, olyan nagyra és keményre nő, hogy csak a 
burka jó. Szegfűszeg a világon sehol másutt nem 
terem, csakis ezen öt sziget öt hegyén... 

Majdnem mindennap láttuk, amint köd ereszkedik 
egyik vagy másik hegyre, és ettől válik a szegfűszeg 
tökéletessé. Itt mindenkinek van szegfűszegfája, és 
mindenki ügyel a sajátjára, noha senki sem műveli 
azt." 


A szerecsendió csaknem olyan fontos és értékes volt, 
mint a szegfűszeg, és Pigafetta ennek a leírásáról sem 
feledkezett meg: ,A fa a mi diófánkra emlékeztet, és a 
levelek is hasonlók. Amikor a szerecsendiót begyűjtik, 
nagyjából akkora, mint egy birsalma, s a formája és a 
színe is arra hasonlít. A külső héja olyan, mit a mi diónké. 


12 1 bahar — 406 font (kb. 184 kg). 


Ez alatt vastag burok található, és abban van benne a 
szerecsendió. Később a külső burka ragyogó vörösre 
vált." 


November 25-én, hétfőn, korán reggel Almanzor 
gongkíséret közepette proáján kihajózott a flottához. 
Ahogy elhaladt az Armada két hajója között, bejelentette, 
hogy a szegfűszeg napokon belül készen áll a 
szállításhoz. Az Armada emberei örömükben elsütötték 
ágyúikat, hogy ünnepeljenek, s egyúttal a királyt is 
lenyűgözzék. 

Ugyanaznap megkezdődött a mintegy ezerfontnyi 
szegfűszeg berakodása. ,Mivel ez volt az első 
szegfűszegszállítmány, amit berakodtunk, több sorozat 
lövést adtunk le." Minél több fűszer került azonban a 
hajók rakterébe, annál jobban aggódtak az emberek a 
spanyolországi hazatérés miatt, mielőtt még bármi újabb 
katasztrófa történne. 

Most, hogy az európaiak megkapták végre, amit 
akartak, Almanzor alkalmasnak ítélte a pillanatot arra, 
hogy bevonja őket a helyi politikába, elmagyarázva, azt 
szeretné, ha látogatói minél előbb és minél több hajóval 
visszatérnének, — hogy  ,apja  gyilkosain bosszút 
állhasson". Jóllehet a tisztek saját keserű tapasztalataik 
révén már megtanulhatták, mivel járhat az, ha a helyi 
leszámolásokba  beleártják magukat, könnyelműen 
megígérték neki, hogy természetesen segíteni fognak. E 
homályos ígéret birtokában a rádzsa mindenkit 
meghívott a partra, hogy egy nagy eszem-iszom 
keretében megünnepeljék az alkalmat. 

Az ártatlan gesztustól azonban az Armada emberei 
azonnal pánikba estek, hiszen nyomban eszükbe jutott a 
cebui mészárlást megelőző lakoma és  Serráo 
megmérgezése. A tisztek most hirtelen mindenben intő 
jeleket láttak; például , észrevettük, hogy az indiánok 
igen halkan beszélnek a foglyainkkal". Még a falu frissen 
felsöpört utcái is gyanúsak voltak, melyeket a hajókról 


látni lehetett. Ám a rádzsa meghívását mégsem 
utasíthatták vissza, hiszen a fűszerügyletekben továbbra 
is a jóindulatától függtek. ,Néhányan közülünk azt 
feltételezték, hogy árulás van a dologban... és nagy vita 
kerekedett arról, hogy kimenjünk-e a partra, hiszen a 
lakoma egy másik szerencsétlenségre emlékeztetett." 
Végül úgy döntöttek, hogy nem ők mennek a partra, 
hanem meghívják Almanzort az egyik hajó fedélzetére, 
ahol aztán ajándékokkal halmozták el a helyi uralkodót, 
sőt négy embert még ott is hagytak, akik a Fűszer- 
szigeteken akartak maradni. (Ezeknek az embereknek 
később minden bizonnyal jól jött a nagyvonalú 
ajándékozás, ha már ezen a veszélyes helyen óhajtottak 
maradni.) 

Almanzor elfogadta az ellenajánlatot, és nyomban a 
Trinidad fedélzetére sietett, eldicsekedve azzal, hogy 
olyan biztonságban érzi magát a hajón, , mintha a saját 
házába lépne." Aztán a gyanakvó tengerészeknek 
elmondta, hogy ,csodálkozással értesült" az Armada 
indulási szándékáról. ,A hajók meg-rakodásához harminc 
napra van szükség" - magyarázta. Természetesen nem 
akarja őket föltartóztatni, legalábbis ezt mondta, csupán 
azt szeretné, ha minél több szegfűszeghez juttathatná 
őket, és azt kívánja, hogy biztonságos legyen a hazafelé 
tartó útjuk. , Azt tanácsolta, hogy nem kellene azonnal 
elindulnunk, ez az évszak ugyanis nem alkalmas a 
szigetek közötti hajózásra, és Bandan szigetét veszélyes 
sziklák és zátonyok veszik körül, azonkívül könnyen 
beleütközhetünk a portugálokba." Ezek mind meggyőző 
érvek voltak, s a tisztek is belátták. A rádzsa ugyanakkor 
azzal bizonyította őszinteségét, hogy hangsúlyozta, ha 
indulni akarnak, ő nem tartja vissza őket. Pusztán arra 
kérte az Armada tagjait, hogy vegyék vissza tőle a neki 
adott ajándékokat, ,mert a szomszédos királyok azt 
mondhatják, hogy Tidore uralkodója, lám, milyen sok 
ajándékot kapott attól a nagy királytól [azaz Károlytól], 
és nem adott cserébe semmit, és hogy mi nyilván az 


árulástól való félelmünkben indultunk útnak ilyen 
hirtelen, és ez rontani fogja jó hírét, és az árulás 
gyanújába fogja keverni őt." 

Végre most kibújt a szög a zsákból, miért is akarta 
Almanzor, hogy a flotta maradjon még: saját reputációját 
féltette a szomszédos uralkodók szemében. Ha ugyanis 
fönn tudja tartani szövetségét nagy hatalmú látogatóival, 
megfélemlítheti a szomszéd szigetek uralkodóit, ám ha 
látogatói kegyeit elveszíti, ha jelentéktelen figuraként 
kezelik, akkor sebezhetőnek tűnhet a rivális királyok 
szemében. Az elveszett tekintély könnyen a hatalmába, 
sőt akár még az életébe is kerülhet. 

A tisztek kezdték felismerni, amit Magellán soha nem 
volt hajlandó tudomásul venni a  szigetlakókkal 
kapcsolatban: a flotta jelenléte mindkét fél számára 
kockázatokat rejteget. Veszélyes az európaiak számára 
(hiszen a szigetlakók lemészárolhatják őket), és 
kockázatos a szigetlakóknak is, hiszen az európaiak 
elvehetik asszonyaikat, vagy megzavarhatják a helyi 
hatalmi egyensúlyt). Messiásnak tekintve magát, aki a 
kereszténység és a spanyol király nevében jár el, és 
tévedhetetlen, Magellán átsiklott az efféle kicsinységek 
fölött. Gyakorlatiasabb utódai azonban, okulva a 
tapasztalatokból, odafigyeltek a rádzsa szavára, részben 
saját életüket, részben értékes fűszerszállítrmányukat 
féltve. 

Almanzor még érzelgősebbé vált, amikor szívükre és 
lelkükre próbált hatni. ,Odahozatta a koronáját, és 
először megcsókolta, aztán négyszer vagy ötször a fejére 
helyezte - írta Pigafetta elképedve. - Allahra, nagy 
istenére, és kezében tartott koronájára esküdözve 
kijelentette, leghőbb vágya, hogy örökké hűséges barátja 
lehessen Spanyolország királyának. Es amikor ezeket a 
szavakat kimondta, majdnem zokogott." Figyelemre 
méltó paradoxon húzódik meg a jelenet mögött. Az, hogy 
egy muzulmán rádzsa Spanyolországnak esküszik 
hűséget, annak az országnak, amely ez idő szerint még 


mindig a rekonkviszta lázában ég, és muzulmán 
vezetőktől követel vissza területeket, alighanem 
meglepte volna Károly királyt. Ha értesült volna 
Almanzor kívánságáról, hogy Kasztíliának kíván hűséget 
esküdni, minden bizonnyal a szövetség előfeltételéül 
szabta volna a keresztény hitre való áttérést. Az Armada 
szerencséjére azonban Almanzor mit sem sejtett a 
spanyolok és a katolikusok muzulmánokkal kapcsolatos 
érzületeiről, az Armada tisztjei pedig nem óhajtották a 
helyzetet azzal bonyolítani, hogy felvilágosítsák őt a két 
vallás közötti kibékíthetetlen ellentétről. 

A rádzsa könnyei meglágyították a tisztek szívét, és 
az Armada vezetői úgy döntöttek, hogy további tizenöt 
nappal meghosszabbítják ott-tartózkodásukat. A spanyol 
királyi hűség megerősítésének jeleként a hálás 
Almanzornak egy királyi zászlót ajándékoztak, melyet 
Károly címere díszített. 

Almanzor jóindulata az Armada legénysége iránt 
nyilvánvalóan őszinte volt, de hogy állt hozzá a dologhoz 
a többi szigetlakó? Pár nappal később a legénység 
néhány tagja arról értesült, a kisebb törzsfőnökök arra 
próbálták rávenni Almanzort, hogy ölje meg az összes 
európait, mert ,ezzel nagy örömöt szerezne a 
portugáloknak". A rádzsa kemény hangon azt válaszolta 
nekik, hogy semmilyen körülmények között nem 
bántalmazná látogatóit, akik ,személyesen ismerik 
Spanyolország királyát, és akikkel békét kötött, és 
akiknek hűséget esküdött". Jóllehet Almanzor szavatartó 
embernek bizonyult, a tengerészeknek alapos okuk volt 
az elővigyázatosságra. Ha védelmezte is őket, mások 
nem biztos, hogy követték volna utasításait. 
Távolságtartó magatartással, de a tidorei rádzsához való 
óvatos alkalmazkodással az Armada, mely oly sok 
katasztrófán ment már keresztül, ezúttal elkerült egy 
újabb szerencsétlenséget, mely akár végzetes is lehetett 
volna. 


November utolsó napjaiban és december elején az 
Armada emberei lázasan dolgoztak, hogy minél több 
szegfűszegre tegyenek szert, egészen addig, amíg 
csecsebecséik, sapkáik, csengettyűik, baltáik,  ollóik, 
ruhakötegeik az utolsó szálig el nem fogytak, és a 
rakterek roskadásig meg nem teltek az aromás kinccsel. 
A hajók csak úgy árasztották a szegfűszeg illatát; a 
tengerészek minden belégzéssel a gazdagság, a könnyű 
élet és a fényűzés ígéretét szívták magukba. 

A Fűszer-szigetek különböző királyai mindennapi 
vendégek voltak a hajók fedélzetén, és a legénység a 
tűzfegyverek el-sütögetésével és látványos bajvívásokkal 
szórakoztatta őket. A mélyen gyökerező bizalmatlanság 
ellenére a szigetlakók és az európaiak között kezdett 
egyfajta kötődés kialakulni. Ez részben a portugál 
hatóságok kölcsönös utálatán alapult (miközben a helyi 
uralkodók megfeledkeztek arról a tényről, hogy a tisztek 
és a legénység tagjai között szép számmal akadnak 
portugálok), de ennél is fontosabb, hogy őszinte, jó 
kapcsolat formálódott az Armada tagjai és Tidore népe 
között, ami persze tovább nehezítette az elválást. 

December 9-én, hétfőn Almanzor, akit Pigafetta 
fesztelenül a ,mi királyunknak" nevezett, három 
bételhordó asszonyt hozott a Trinidad fedélzetére, hogy 
elkápráztassa őket Spanyolország királyának hatalmával 
és dicsőségével. Almanzort Gilolo királya követte 
szorosan, aki szomorkásán egy utolsó ágyútüzet és 
páncélos vitézi bemutatót kért az Armada legénységétől. 

A katonai parádé után Almanzor, aki alighanem a 
saját érzéseinek adott hangot, bizalmasan elárulta, hogy 
Gilolo királya el volt keseredve, ,mint egy gyerek, aki 
anyatejre vágyik, és tudja, hogy édesanyja távozni 
készül, és hamarosan egyedül hagyja őt; de főként azért 
volt bánatos, mert megismert minket, és belekóstolt 
néhány dologba, ami Spanyolországból származik". 
Könnyek között, beletörődve, hogy az Armadának 


mennie kell, a király induláskor azt tanácsolta a 
tengerészeknek, csakis nappal  hajózzanak, hogy 
elkerülhessék a zátonyokat, melyek ezeken a vizeken 
mindenfelé leselkednek. Amikor a tisztek elárulták, hogy 
éjjel-nappal haladni szándékoznak, a király azt mondta, 
mindennap imádkozik majd a biztonságukért. 

Az érzelmes búcsút csupán egyetlen incidens zavarta 
meg, ami Pedro Afonso de Lorosa személyéhez kötődött. 
Amióta Lorosa eldöntötte, hogy a flottával visszatér 
Spanyolországba, azóta rejtőzködve élt a  7rinidad 
fedélzetén, nehogy az indulásig valami baj érje. Alig 
néhány nappal az indulás előtt Ternate rádzsája, Chechili 
egy ,legénységgel jól megerősített" proán kihajózott a 
flottához, és megpróbálta Lorosát a vízi 
alkalmatosságára csalogatni. 

Attól tartva, hogy elrabolják és megölik, Lorosa nem 
állt " kötélnek, — ehelyett közölte, hogy visszatér 
Spanyolországba, ,mire a király fia - Írja Pigafetta - 
megpróbált följönni a hajóra, de mi nem engedtük fel a 
fedélzetre, mivel tudtuk, hogy közeli barátságban áll 
Malakka portugál kapitányával, és azért jött, hogy a 
portugált [Lorosáti] elfogja". 

Chechili a kudarctól csalódottan visszatért a szigetre, 
és dühét azokon élte ki, akik hagyták Lorosát 
elmenekülni. 


December 15-én Bacan királya a testvérével együtt 
közelített a flottához, s akkora hajón, amekkorát az 
Armada legénysége a bennszülöttek vízi járművei között 
eddig még nem látott. Három sor evezős - összesen 120 
ember - húzta a lapátokat ,és a hajót temérdek lobogó 
díszítette fehér, sárga és vörös papagájtollakkal". Az 
evezősök gongszó ütemére dolgoztak. Két proa kísérte a 
hajót, mely ,tele volt lányokkal". A király fivére 
történetesen Almanzor lányát készült feleségül venni, és 
a lányokat nászajándékba adták az ifjú párnak. 


A királyok közötti találkozó begyakorolt protokoll 
szerint zajlott. ,Ahogy a hajók mellett elhaladtak, 
tüzérségünk díszlövéseket adott le, ők pedig minket és a 
kikötőt körülhajózva fejezték ki üdvözletüket." Ezután 
"királyunk", azaz Tidore királya ,jött, hogy gratuláljon, 
tekintve, hogy itt nem szokás egyik királynak a másik 
földjére lépni. Amikor Bacan királya látta a mi királyunkat 
közeledni, fölkelt a szőnyegről, melyen addig ült, és a 
szőnyeg egyik oldalára húzódott. A mi királyunk nem 
óhajtott a szőnyegre ülni, tehát végül is egyikük sem ült 
le a szőnyegre. Bacan királya ötszáz patolt adott a mi 
királyunknak azért, hogy az utóbbi a leányát feleségül 
adta a fivéréhez. Ezeket a patolokat Kínában készítik 
aranyból és selyemből, és nagy becsben tartják errefelé. 
Ha valaki meghal, a család többi tagja ilyen ruhákat ölt 
magára, hogy tiszteletét a halott iránt lerója". 

Az ünnepségek másnap folytatódtak, amikor 
Almanzor ötven nőt prezentált Bacan királyának, 
"valamennyien selyemöltözetben derekuktól a térdükig. 
Páronként érkeztek, s minden pár közrefogott egy férfit. 
Mindegyik nő nagy tálcát tartott a kezében, melyen 
különböző, kicsiny ételestálkák voltak. A férfiak kezében 
semmi egyéb nem volt, csak egy nagy kancsó bor. A tíz 
legidősebb asszony szerecsendiót hozott. Így vonultak a 
proához, ahol mindezt átadták a királynak, aki egy vörös 
és sárga baldachin alatt ült egy szőnyegen". A legénység 
tagjai elbűvölve figyelték a ceremóniát, annál is inkább, 
mert az elmúlt hetekben - nem úgy, mint korábbi 
pihenőhelyeiken - nélkülözniük kellett az orgiákat. A nők 
kacér pillantásokat vetve a sóvárgó tengerészekre, úgy 
döntöttek, hogy némi vidámságot visznek az ünneplésbe, 
és fölmentek az egyik hajó fedélzetére, ahol , rabul 
ejtették" a legénység tagjait, akik csekély ellenállást 
tanúsítottak. A flörtölés addig tartott, amíg ,szükségessé 
nem vált, hogy a nőket valami kis csecsebecsével 
megajándékozzuk, hogy visszanyeljük szabadságunkat" 
- jegyezte föl Pigafetta. 


A legénység szorgalmasabb tagjai elkezdték rendbe 
szedni és földíszíteni a hajó vitorláit, megjavították a 
csarnakzatot, és felkészítették a járműveket a hazafelé 
vezető út  viszontagságaira. Amikor a vitorlákat 
felvonták, a vásznakon frissen festett keresztek tűntek 
föl, s alattuk a felirat: ,Jó szerencsénk jele". 

Ahogy a kövér betűkből álló felirat mutatta, az 
Armada legénysége büszke volt teljesítményére. 
Utazásuk végül is bebizonyította azt, amit Kolumbusz és 
annyi más felfedező nem volt képes bizonyítani: igenis 
létezik vízi út a Fűszer-szigetekre, és el lehet érni a 
Keletet úgy, hogy az ember folyamatosan nyugat felé 
hajózik. Azok, akik túlélték a  viszontagságokat, 
bátorságuk és  hősiességük sok-sok pillanatára 
emlékezhettek vissza, s  vigaszdíjul dicsőségről és 
gazdagságról szóló csodaszép álmokat  szőhettek 
magukban. 

Ahogy az indulás órája közelgett, a kikötőben egyre 
nagyobb lett a sürgés-forgás. A legénység nyolcvan 
vizeshordót görgetett a hajókra, és a faanyagkészlet 
feltöltéséhez Bacan királya száz embert bocsátott 
rendelkezésükre. . Szövetségük  megpecsételéseként 
találkozót szervezett a szomszédos Mare szigetén, ahol 
vendégül látta az Armada képviselőit (köztük Pigafettát) 
és Almanzort is. A ceremónia lenyűgöző volt: ,A király 
előtt négy harcos vonult kivont tőrökkel. A mi királyunk 
és mindenki más jelenlétében Bacan királya kijelentette, 
hogy örökké Spanyolország királyát fogja szolgálni, és 
hogy az ő nevében megőrzi a portugálok által itt hagyott 
szegfűszeget mindaddig, amíg az újabb flottánk meg 
nem érkezik; és hogy hozzájárulásunk nélkül soha nem 
fogja a szegfűszeget a portugáloknak adni." 

Jóhiszeműségének bizonyítékaként a flottával egy 
rabszolgát küldött ajándékba Spanyolország királyának; 
két további bahar szegfűszeget (tízet is küldött volna, de 
a hajók már annyira tele voltak fűszerekkel, hogy nem 
akadt több hely); és ,két csodaszép halott madarat", 


melyek igencsak megragadták Pigafetta képzeletét. ,A 
szigetlakók azt mondták, hogy ezek a madarak a földi 
Paradicsomból jöttek, és a nevük: boton diuata, ami 
annyit jelent, hogy sIsten madaraic." A 
paradicsommadarakat - ahogyan Európában ismertté 
váltak - ugyanolyan nagy becsben tartották, mint a 
szegfűszeget: a földi mennyországot  jelképezték. 
Maximilianus Transylvanus följegyezte, hogy a mórok 
hittek benne: a madarak valóban a Paradicsomban 
születtek, egész életüket a magasban töltötték, és csak 
akkor hullottak le az égből, amikor meghaltak. Aki 
megszerezte bőrüket, és csatában viselte, azt 
sebezhetetlennek vélték. Így tehát különösen értékes 
ajándékokról volt szó, ahogy  Pigafetta nyomban 
felismerte. 

Az indulás napján a  Fűszer-szigetek királyai 
összegyűltek Mare szigetén, hogy elbúcsúztassák a 
flottát. A Victoria fölszedte a horgonyt, vitorlát bontott, 
és a kikötő kijáratánál megvárta, hogy a Trinidad, a 
zászlóshajó csatlakozzék hozzá. A tüzérek még egyszer, 
búcsúzóul megszólaltatták ágyúikat, ám az izgalmak 
közepette a 7rinidad eresztékei, mindenki rémületére, 
felmondták a szolgálatot, és a hajó elkezdett vízzel 
megtelni. A szemtanúk közül senki nem értette a kis 
híján katasztrófával végződő esemény okát; a 
legvalószínűbb, hogy a hajót nem megfelelően 
készítették fel a cimbonboni nagyjavításkor. A lék 
azonban nagyobbnak bizonyult, mint bármikor előtte, és 
az a veszély fenyegetett, hogy az egész 
fűszerszállítmány odavész. 

A Victoria azonnal visszafordult a bajba jutott 
testvérhajó megsegítésére, ,és elkezdtük a 7rinidadot 
tehermentesíteni, hogy lássuk a baj okát. Rájöttünk, 
hogy a víz egy csövön keresztül ömlik be, de nem tudtuk 
megfejteni, honnan. Az elkövetkező napokban egyebet 
se tettünk, mint szivattyúztunk". A munka kegyetlenül 
nehéz volt, de elkerülhetetlen. A T7rinidad elvesztése 


katasztrofális következményekkel járt volna, 
gyakorlatilag megfosztotta volna az Armadát a régóta 
áhított fűszerek hasznától. Ami ennél is rosszabb volt, a 
Victorián nem lett volna hely mindkét hajó 
legénységének. A fáradságos szivattyúzás 
végkimerülésig folytatódott, ,de nem találtunk semmit". 
A fűszerekkel megrakott zászlóshajó a mocsárba 
süllyedés küszöbén állt. 

A gongszóval, lányokkal, papagájtollakkal tarkított 
búcsúünnepség hatalmas pompája után a helyzet 
siralmas volt és megalázó. S most ismét olyan eset 
történt, amilyen Magellán irányítása alatt nagy 
valószínűséggel nem fordulhatott volna elő, hiszen a 
főparancsnok mindig is aprólékos  pedantériával 
ellenőrizte a hajók állapotát és tengerre való 
alkalmasságukat. A Trinidad ezúttal puszta hanyagság 
miatt került ebbe a helyzetbe, és most megint 
visszaütött a tisztek korábbi elhamarkodott döntése, 
hogy a Concepciónt fölgyújtották és elpusztították. Még 
Magellán sem merte volna megkockáztatni, hogy 
egyetlen hajóval vágjon neki az útnak a Fűszer- 
szigetekről Spanyolországba. 

Amint Almanzor - a ,mi királyunk" - értesült a 
Trinidad kétségbeejtő helyzetéről, azon nyomban 
akcióba lépett, fölment a hajó fedélzetére, és lemászott a 
fedélzet alá, megpróbálta a léket megtalálni, de nem járt 
sikerrel. Ezt követően ,öt embert a vízbe küldött, hogy 
keressék meg a lyukat. Azok több mint fél órán át 
tartózkodtak odalent, de ők sem találták meg a baj 
okát". A hajó súlyos sérülést szenvedett, és sürgős 
intézkedésekre volt szükség. ,Látva, hogy nem tud 
segíteni rajtunk, és a vízszint óráról órára emelkedik, a 
király csaknem könnyek között kijelentette, hogy azonnal 
odahozatja három olyan emberét, akik hosszú időn át 
képesek a víz alatt maradni." Almanzor maga is a 
búvárok keresésére indult, de közben a hajó lassan 
megtelt vízzel. 


Egy aggodalommal átvirrasztott éjszaka után a hajnal 
első sugaraival Almanzor megjelent a három emberrel. 
"Azonnal leküldte őket a vízbe, hosszú hajuk lazára volt 
eresztve, hogy annak segítségével megtalálják a léket." 
A hajóba ömlő víz elvileg az áramlattal együtt 
beszippanthatta volna a hajfonatokat, s így 
megtalálhatták volna a rést. Ám a búvárok is kudarcot 
vallottak, és amikor felszínre bukkantak, búskomor arcuk 
láttán a király sírva fakadt. Akkor most ki fog 
visszautazni Spanyolországba, Károly királyhoz, hogy 
elvigye hírét a tidorei rádzsa hűségének? 

Pigafetta és a többiek nem győzték vigasztalni a 
magába roskadt uralkodót, és elmagyarázták neki, hogy 
új tervet készítettek a hazatérésre. , Elmondtuk neki, a 
Victoria, hogy kihasználhassa az éppen föltámadt keleti 
szelet, azonnal útnak indul, míg a másik hajó, amíg 
megjavítjuk, kivárja a nyugati szelet, mellyel majd 
Darienbe vitorlázik, vagyis Yucatán országba, Uj- 
Spanyolországba a tenger másik oldalára." Másként 
fogalmazva, Elcano a Víictoriával nyugat felé veszi az 
irányt a Jóreménység fokának megkerülésével, mely a 
legrövidebb út Spanyolország felé. Csakhogy ez az 
útvonal különösen nagy veszélyeket tartogatott, mivel a 
tordesillasi szerződésben kijelölt portugál féltekén vágott 
keresztül. Ha portugál hajósok saját felségvizeiken 
elfognak egy spanyol hajót, mely ráadásul fűszereket 
szállít, biztos, hogy senkit nem kímélnek. A Trinidad 
hazafelé vezető útja azonban, ha lehet, még nagyobb 
kockázatokkal járt. Döntésük értelmében a nagyjavítás 
után a hajó megpróbálná meglovagolni a kedvező 
nyugati szelet, és keleti irányba hajózva az amerikai 
kontinens felé venné az irányt. Fűszerrakományát a 
szárazföldön tevékkel szállítanák át, majd átrakodnák 
egy másik, Spanyolország felé induló hajóra. 

A mindig hű és segítőkész Almanzor nem kevesebb 
mint 250 ácsot állított munkába, hogy ,minden munkát" 
elvégezzenek, mely a Trinidadot ismét alkalmassá teszi a 


tengeri útra, és valamennyi tengerészt biztosította afelől, 
hogy mindegyiküket saját fiának tekinti. Nyíltsága és 
nagylelkűsége végre elsöpörte a tisztek gyanakvását: , A 
király olyan őszintén beszélt hozzánk, hogy mindannyian 
sírva fakadtunk." 

A Trinidad kijavítására tett sikertelen kísérlet és a 
döntés meghozatala, miszerint a Victoria egyedül indul 
útnak, öt napot vett igénybe. Röviddel az indulás előtt a 
Trinidadról minden átmenthető fűszert a  Víctoriára 
rakodtak át, ám a legénység tagjai hamarosan 
észrevették, hogy a Victoria túl mélyre merül, és 
kénytelenek voltak hatvan mérő szegfűszeget kirakodni 
és a parti kereskedőházban elhelyezni. 

A Victoria olyan rossz állapotban volt, hogy a 
legénység tagjai közül sokan egyszerűen nem voltak 
hajlandók fölszállni a fedélzetére. Inkább ott maradtak a 
Trinidaddal Tidoréban, amíg a javítási munkálatok 
elkészülnek, semmint hogy a rozzant vízi járművel 
vágjanak neki a tengernek. Mások azért döntöttek a 
maradás mellett, mert úgy vélték, hogy a Victorián az 
éhen hálás veszélye fenyeget, és nincs esély a túlélésre. 
A legénység tehát két részre szakadt, mindenki a 
kisebbik rosszat kereste, s a kérdés így vetődött fel: 
azonnal  visszaindulni Spanyolországba a viharvert 
Victoriával, vagy a jóval nagyobb Trinidadra várni, 
melynek javítási munkálatai heteket, ha ugyan nem 
hónapokat vehetnek igénybe. Mindkét változat tele volt 
kockázattal; éhezés és hajótörés a tengeren vagy 
őrjöngő martalócok támadásai a szárazföldön. 

Végül Carvalhót a 7rinidad kapitányává nevezték ki, 
Elcano pedig átvette a Victoria parancsnokságát. Az 53 
ember között, aki sorsát a 7rinidadhoz kötötte, ott volt 
Ginés de Mafra, a kormányos; Gonzalo Gómez de 
Espinoza, a tábori rendőr (és Carvalho másodkapitánya); 
Hans Vargue német tüzér és Juan de Campos. Pigafetta 
egész utazása legkritikusabb döntése elébe nézett: 

már, és úgy döntött, hogy Elcanóval tart a Victoria 
fedélzetén. A hajó mintegy 60 emberrel indult útnak, 
köztük 16 malájjal. Habár Pigafetta a baszk tengerészt 
megvetette, még mindig jobban bízott Elcano hajózási 
szakértelmében, mint Carvalhóéban. 

A megosztott flotta mindkét hajójának volt egy-egy 
krónikása: Pigafetta a Victoria fedélzetén, De Mafra a 
Trinidadon gondoskodott az események megörökítéséről. 
A velencei krónikás ismét szenvedélyes, emelkedett 
hangú leírásokat adott az , Indiákról, míg De Mafra - ,a 
kevés, de igaz szavak embere" - a tárgyszerűbb 
beszámolókhoz ragaszkodott, melyek többnyire rosszalló 
észrevételeit és az elmulasztott lehetőségeket foglalták 
össze. A két eltérő stílusnak köszönhető ellenpontozással 
jól nyomon követhető a két hajó útja. 

December 21-én korán reggel a mindig segítőkész 
Almanzor utoljára felment a Victoria fedélzetére, két 
révkalauzt vitt magával, akik a legénység költségére 
kivezetik a hajót a szigetek és a zátonyok labirintusából. 
A rádzsa ezután búcsút vett, és távozott. Jól ismerve az 
árapálymozgásokat, a révkalauzok a kora reggeli 
indulást szorgalmazták, de az ott maradó tengerészek 
meggyőzték a Victoria legénységét, hogy néhány órára 
halasszák el az indulást, amíg megírják hosszú leveleiket 
spanyolországi hozzátartozóiknak. , Amikor elérkezett az 
idő - emlékezik Pigafetta -, a két hajó ágyúlövések 
kíséretében búcsút vett egymástól, és úgy tűnt, mintha a 
végső búcsút gyászolnánk. Embereink (azok, akik a 
parton maradtak) egy darabig csónakokon elkísértek 
minket, sok-sok könnyet hullattak, végül megöleltük 
egymást, és útnak indultunk." ünnepi alkalom lehetett 
volna ez, hiszen a hajók, roskadásig rakva fűszerekkel, 
hazai kikötő felé vették az irányt, otthon Károly király 
nagyszabású fogadása várt, ám a Trinidad sérülése 
drámaian megváltoztatta a felfedezőút utolsó szakaszát, 
és szinte gúnyt űŰzött a vitorlákra festett büszke 
feliratokból. A legénységnek ezúttal a szokásosnál 


nagyobb kínokkal kellett szembenéznie, jóllehet a 
"szokásos"  megpróbáltatásokat - a tengeri élet 
a sózott húsokat, a kétszersülteket, a szárított halakat - 
sem volt könnyű hosszú időn át elviselni, most azonban 
azzal is számolniuk kellett, hogy az életük azon nyomban 
veszélybe kerül, amint a Fűszer-szigetek látóköréből 
kihajóznak. 

Az akadályokat az Armada eddig azzal a vigasztaló 
tudattal küzdötte le, hogy tartalék hajó mindig a 
rendelkezésükre áll. Még a két hajóra zsugorodott flotta 
is nagy reményt adott a sevillai hazatéréshez, egyetlen 
nao azonban aligha képes végrehajtani a feladatot, 
bármennyire képzett is a legénység, bármilyen kedvezők 
is a széljárások. Egy magányos hajó sorsa a nyílt 
tengeren folyamatosan a viharok, a zátonyok, a kalózok, 
a hajóférgek vagy a téves navigáció szeszélyeitől függ. A 
nyílt tengeren nincs az a király, aki megvédhetné őket. 
Van viszont egy uralkodó, aki kétségkívül az életükre tör, 
és ez nem más, mint Portugália királya. (Az Armada 
valamennyi kapitánya közül egyedül Magellán volt az, aki 
teljességgel tudatában volt a portugál király halálos 
gyűlöletének.) Mégsem volt más választásuk, szembe 
kellett nézniük a hazafelé vezető tízezer mérföldes út 
minden veszedelmével. 


TIZENNEGYEDIK FEJEZET 


Kísértethajó 


Oh, tisztelt , násznép! E 
tengerész 

Oly messze járt a nagy vízen. 

Hogy Isten szeme se látta már: 

Árva lelke mily védtelen. 


Szegfűszeggel és hatvan túlélővel megrakodva a Victoria 
1521. december 21-én elhagyta Tidore kikötőjét. 
Délnyugat felé tartva megállt egy kis szigetnél tűzifát 
vételezni, majd déli irányba folytatta az útját, az óceán 
egyik legveszedelmesebb pontja, a Jóreménység foka 
felé. 

A példa nélküli világ körüli utazás utolsó szakaszának 
megkezdése lélekben akár megkönnyebbülést , is 
hozhatott volna a legénység számára, de nem így 
történt. Az expedíció jellege teljességgel megváltozott; 
az Armada de Molucca végül megtalálta ugyan a 
fűszereket, de közben lelkét elveszítette. Magellán 
irányító keze nélkül, a főparancsnok szigorú fegyelmét 
nélkülözve, még a fellegekben járó nagyzási hóbortjait is 
ideértve, a megmaradt két hajó legénysége magasztos 
célkitűzések nélkül maradt. Már csak a túlélés számított. 

Még ha sikerül is túlélniük a hazafelé vivő utat, a 
legénység tagjai tele voltak aggodalommal: mi vár rájuk 
otthon, Spanyolországban? A San Antonio egy évvel 
korábbi  hazaérkezéséről nem voltak  híreik, de 
gyanították, hogy a hajó megérkezett, és a lázadóknak 
sikerült Magellán hírét tönkretenniük. Elcano és a 
Victoria legénysége attól tartott, hogy letartóztatják és 
börtönbe vetik őket a kikötői lázadásban való részvételük 
miatt. A dezertálás csábító lehetőségnek tűnhetett ugyan 
a tengerészek előtt álló komor kilátások közepette, 


csakhogy tartaniuk kellett a környező szigetek 
kannibáljaitól. Végül is a hajón maradás tűnt a leselkedő 
katasztrófa elleni legjobb stratégiának. Sajátságos 
körülmények foglyai voltak, egy olyan helyzet túszai, 
melyet alapvetően azok hoztak létre, akik előttük haltak 
meg. 

Még Pigafetta is, aki egyébként annyira elszántan 
készült arra, hogy Magellán teljesítményének hírét vigye 
Európába, szótlanná vált, és pusztán arra szorítkozott, 
hogy a szigetek neveit följegyezze, melyek mentén a 
Victoria elhaladt: Caion, Laigoma, Sico, Giogi és Caphi - 
mind a Fűszer-szigetek részei. A helyi kormányosok 
útmutatásait követve ezt Írta: , Délkelet felé fordultunk, 
és elérkeztünk egy szigethez, mely két szélességi fokkal 
az Antarktiszi-sark irányában fekszik, és százhetvenöt 
mérföldre van Malukótól. Sulachnak hívják lIkésőbbi 
neve:  Xulla]l, és lakói pogányok." Itt  Pigafetta 
hamarjában fölújította amatőr antropológiai 
vizsgálódásait: ,Királyuk nincs, és emberhúst esznek. 
Meztelenül járnak-kelnek, mind a férfiak, mind a nők, 
mindössze kétujjnyi háncsot viselnek a szemérmük 
eltakarására." Úgy tűnt, mindenütt kannibálok vannak; 
Pigafetta tíz szigetet sorolt föl, melyeket mindenáron 
célszerű elkerülni. 

Két nappal karácsony után a hajó a Jakoil-öbölben 
vetett horgonyt, ahol a legénység friss élelmet szerzett, 
amire már nagy szükség volt. Találtak egy indonéz 
révkalauzt, aki jól ismerte a környező szigeteket. Az ő 
irányítása alatt szinte önkívületi állapotban hajóztak: dél 
felé tartottak, kis híján mórok és kannibálok markába 
kerültek, s alig kerülték el a sziklazátonyokat és a rejtett 
homokpadokat. Végül is sikerült az indonéz szigetvilágot 
maguk mögött hagyni, átjutottak az Alor-szoroson, és 
megúszták a kalózokat is. Mindez nem volt könnyű 
feladat, hiszen a Victoria, értékes fűszerrakományával, 
különösen csábító falat lehetett a zsákmányszerzőknek. 


1522. január 8-án a Victoria a Molukkáktól nyugat felé 
húzódó Banda-tengerre érkezett, ahol a lomha időjárás 
hirtelen megváltozott. , Vad vihar tört ránk - jegyezte föl 
Pigafetta -, mely arra késztetett minket, hogy 
Szűzanyánkhoz fohászkodjunk. A vihar elől menekülve 
egy hegyvidékes szigeten kötöttünk ki, de még mielőtt 
partot értünk volna, jócskán megviseltek minket a sziget 
hegyei felől érkező viharos széllökések és hatalmas 
tengeráradatok." A vihar csaknem darabokra zúzta a 
hajót, de Elcanónak sikerült elkerülnie a sziklákat és a 
zátonyokat, és amikor a tenger végre lecsöndesedett, a 
Victoria a part közelében egy horgonyon himbálózott. 
Másnap a vizsgálódó búvárok jelentős sérüléseket 
fedeztek föl a hajótesten, és a legénység sietve partra 
vontatta a hajót, hogy hozzálássanak a javításhoz és a 
dugaszoláshoz. 

A sziget lakói, a maluák, valósággal sokkolták az 
egyébként sokat látott tengerészeket. Pigafetta leírása 
szerint ,vadak voltak és bestiálisak, és emberhúst 
ettek", megjelenésük pedig ijesztő volt és egészen 
különös. Csaknem meztelenül jártak, ,csak egy kis 
faháncsot viseltek, kivéve, amikor harcba mentek, mert 
ilyenkor egy darab bivalybőrt vettek a hátukra és az 
oldalukra, melyet kis kagylókkal díszítettek, 
medveagyarakat és kecskefarkakat aggattak magukra". 
A hajukat föltűzték, és bambusztűkkel egyik oldalról a 
másikra rögzítették. Szakállukat levelekbe csomagolták, 
és kis bambuszcsövekbe gyömöszölték - nevetséges 
látványt nyújtva. Az egészről ítéletet formálva Pigafetta 
kijelentette, hogy ,az egész indiai szigetvilágnak ez a 
legrútabb népsége". 

A bizarr külső ellenére a tengerészek, akiknek az 
efféle tranzakciókban már nagy gyakorlatuk volt, 
csecsebecséket ajándékoztak a szigetlakóknak, és hamar 
békét kötöttek velük. Ahogy a tengerészek hozzáláttak a 
hajójavításhoz, az arisztokratikus Pigafetta, megkímélve 
magát a méltóságon aluli fizikai munkától, sétára indult, 


hogy fölfedezze a sziget flóráját és faunáját, és talált is 
temérdek szárnyast, kecskét, kókuszdiót és borsot. , Ezek 
a térségek tele vannak lugasszerűen telepített borssal." 
A krónikás a fekete borsra gondolt, melyet a szigetlakók 
kevéssel az európaiak érkezése előtt kezdtek el 
telepíteni és gondosan művelni. 


Két héttel később, amikor a hajótest javítása elkészült, 
Elcano kiadta a parancsot a hazafelé tartó út 
folytatására, és január 25-én, szombaton a legénység 
újra vitorlát bontott. Nagyjából tizenöt mérföldes hajózás 
után a Victoria Timor szigetéhez ért, ahol közel tízezer 
láb magas hegyek tornyosultak a Csendes-óceán tükre 
fölé. A legénység alig várta a part csábító örömeit, 
hiszen étel, fűszer, mandula, rizs, banán, gyömbér, 
illatozó fa minden mennyiségben föllelhető volt a 
szigeten. 

Pigafetta nyelvi jártassága nagy szerepet játszott az 
ellátmány beszerzésénél. , Partra mentem, hogy egyedül 
beszéljek az Amaban nevű város elöljárójával, és az 
élelemellátmány ügyében tárgyaljak vele. Azt mondta, 
hogy adna nekem bivalyokat, disznót, kecskéket, de nem 
jutottunk egyezségre, mert túl sokat kért a bivalyért." 
Pigafetta . közben fölmérte a környezetet, és 
megállapította, hogy az elöljáró fényűző életet él, 
meztelen nők szolgálják ki, mindegyikük arany fülbevalót 
visel, , selyemrojtok csüngnek rajtuk, és aranyból, rézből 
készült amulettek". A férfiakon pedig még a nőknél is 
több arany díszelgett. 

Miközben Pigafetta tárgyalt, a legénység két fiatal 
tagja — megszökött; Martín , de  Ayamonte, egy 
tengerésztanonc, és  Bartolomé de Saldana, egy 
hajósinas, a sötétség leple alatt partra úszott, és többé 
senki nem hallott felőlük. Ez az óvatlan magatartás 
korántsem volt jellemző a legénység — timori 
viselkedésére. Tőlük szokatlan módon nagyon is 
tartózkodók voltak a nőkkel szemben, azt hitték ugyanis, 


hogy a helybeliek szifilisszel - , Szent Jób betegségével" - 
fertőzöttek.  Molukka-szerte láttak eseteket, melyek 
szifiliszre utaltak, de a betegség, Pigafetta szerint, 
legnagyobb számban éppen ezen a szigeten fordult elő. 
Hogyan terjedt el a szifilisz a világnak ezen a részén - 
rejtély. Portugál kereskedők vagy tengerészek hozhatták 
magukkal (a szifiliszt egyébként , portugál kórnak is 
nevezték"), érdemes azonban megjegyezni, hogy a 
betegséget Kínából is —— jelentették, méghozzá 
évszázadokkal korábban, mint Európában, és a kínai 
dzsunkák rendszeresen közlekedtek ezeken a vizeken. 
Ám az is lehet, hogy a tengerészek diagnózisa téves volt, 
és valójában leprával fertőzött szigetlakókkal találkoztak. 

A bennszülöttekkel való együttműködés 
biztosításához  Elcano partra küldött egy kisebb 
tengerészcsapatot: , Mivel kevés eladnivalónk maradt, és 
éhezés fenyegetett, foglyul ejtettünk egy törzsfőnököt, 
és elfogtuk a fiát is egy másik faluból." Az Armada tisztjei 
tehát túszokkal rendelkezve folytatták az alkut az 
élelemről, amire életbe vágóan nagy szükségük volt. A 
stratégia, ahogy számítottak rá, bevált, és a nyakas 
szigetlakók hat bivalyt, egy tucat kecskét és ugyanennyi 
disznót ajánlottak fel a túszokért cserébe váltságdíjként 
a sóvár és telhetetlen tengerészeknek. 

Amikor a levágott állatokat berakodták, a Victoria újra 
vitorlát bontott, ezúttal a térség legnagyobb és az 
európaiak által leginkább ismert Jáva szigete felé véve az 
irányt. A legénység körében Jávának misztikus csábereje 
volt, alighanem az olyan elhíresült egzotikus szokások 
miatt, mint a palang. Pigafetta nagy élvezettel számolt 
be a Jáváról hallott történetekről, mindjárt az elején a 
temetési szertartásokról. , Ha Jáván egy főember meghal, 
a testét elégetik. Első számú felesége ilyenkor 
virágfüzérekkel ékesíti fel magát, és három vagy négy 
férfival egy karosszékben körbeviteti magát az egész 
falun. Mosolyog, és zokogó rokonait vigasztalja e 
szavakkal: Ne sírjatok, hiszen ma este együtt fogok 


vacsorázni a férjemmel, és éjszaka együtt hálok velelcx 
Ezután a tűzhöz viszik őt, ahol a férjét elégették. Rokonai 
felé fordulva újra vigasztalja őket, majd a tűzbe veti 
magát, ahol a férje holtteste ég. Ha nem így cselekszik, 
nem tartják őt tisztességes asszonynak és halott férjéhez 
hű feleségnek." Ez a melodráma meglehetősen pontos 
leírása volt azoknak a temetési szertartásoknak, 
melyeket Jáva keleti részétől néhány mérföldnyire, Bali 
szigetén és Indiában gyakoroltak. 

Aztán ott volt a palang, amely nagy szerepet játszott 
a jávai udvarlási rítusokban. Magellán rokona, Duarte 
Barbosa a térségről szóló beszámolójában tüzetes 
aprólékossággal írja le a jávai palangot: 


.Nagyon buja — népek, és bizonyos kerek 
harangocskákat illesztenek a péniszük makkjára a 
bőr és a hús közé, hogy nemi szervüket 
megnagyobbítsák. Némelyiküknek három van, 
másoknak öt vagy hét. Az egyik aranyból készült, a 
másik fajta ezüstből vagy rézből, és járás közben 
csilingelnek. A szokást meglehetősen rendjén 
valónak tartják. A nőknek nagy élvezetet szereznek 
ezzel, és az asszonyok nem kedvelik az olyan 
férfiakat, akik ilyennel nincsenek fölszerelkezve. A 
legnagyobb tiszteletnek az a férfi örvend, akinek a 
legtöbb van belőle, és akié a legnagyobb." 


Pigafetta megfigyelte, hogy a szokás változatlanul fontos 
részét képezi a jávaiak életének. 


,Amikor a fiatalember Jáván szerelmes lesz 
úrnőjébe, kicsiny harangokat erősít a pénisze és az 
előbőre közé. A szerelmespár addig fészkelődik, 
amíg a hölgy meg nem hallja a hangot. A szerelmes 
hölgy azonnal leereszkedik, hogy szeretkezésbe 
merüljenek; mindig ezekkel a kis harangokkal, mível 
a nők nagy élvezetüket lelik abban, hogy 


hűvelyükből a harangok csilingelését hallják. Ezek a 
harangok mind be vannak fedve, és minél jobban 
befedik őket, annál hangosabban szólnak." 


Az általában mértéktartónak mondható Pigafettát ezúttal 
elragadta a mesélőkedv. Egy szuszra, a palangról szóló 
beszámolójával együtt elővarázsolta Eldorádó 
legállhatatosabb teremtményeit, az amazonokat is; a 
világ körül kalandozó magányos tengerészek talán erről 
az illúzióról mondtak le a legnehezebben. Pigafetta 
legalább megpróbált némi gyakorlatias magyarázatot 
fűzni beszámolójához, amennyiben azt állította, hogy a 
szomszédos szigetek amazornjai fiú sarjaikat megölik, és 
csakis a lányokat hajlandók fölnevelni. És ha egy férfi a 
földjükre lép, azt azonnal megtámadják. Szükségtelen 
hangsúlyozni, a temérdek hajótörés, lázadás és egyéb 
katasztrófa túlélői aligha kockáztatták volna életüket, ha 
hittek volna az amazonok haragjáról szóló mesékben. 


Jóllehet a Victoria több száz mérföldes távolságra 
elkerülte Kína legdélibb csücskét, Pigafetta a helyi 
kereskedőktől drámai történeteket hallott a Középső 
Birodalomról. ,A királyt - ahogy Pigafetta a császárt 
nevezte - soha senki nem láthatta. Viszont ha ő akarja 
látni népét, egy ügyesen megszerkesztett páván, a 
lehető legelegánsabb gépezeten körbeutazza a palotáját, 
hat főasszonya kíséri őt, ugyanolyan öltözetben, mint 
amilyent ő visel, és ezután belép egy kígyóba, melyet 
naghának neveznek [a mitikus sárkány elnevezése], és 
ezt a kígyót a lehető leggazdagabban földíszítik, és a 
palota legnagyobb udvarában tartják. A király és 
asszonyai úgy lépnek be ebbe a szerkezetbe, hogy senki 
nem ismerheti fel őt az asszonyai között. Népét egy nagy 
üvegen keresztül szemléli, mely a sárkány mellkasán 
található. Ót és az asszonyokat is lehet látni, de senki 
nem tudja megmondani, melyik közülük a király. Csakis a 


lányaival házasodik, így a királyi vér nem keveredhet 
másokéval." 

A császár abszolút hatalommal rendelkezett alattvalói 
fölött, és ezt kíméletlenül gyakorolta. ,Ha bármelyik 
alattvaló engedetlenséget tanúsít a császárral szemben, 
azt megnyúzásra ítélik, a bőrét a napon kiszárítják, és 
lesózzák. Ezután szalmával vagy más anyaggal kitömik, 
és a tetemet fejjel lefelé egy forgalmas téren kiállítják, a 
kezeket a fej fölé kötözik, mintha az illető zonghut, azaz 
engedelmességet gyakorolna." 

Pigafetta színes beszámolója a kínai szokásokról azt 
jelzi, hogy a krónikás diplomataként és tolmácsként 
szívesen ellátogatott volna a Középső Birodalomba, 
annál is inkább, mert ezeket a szerepeket az utazás 
során elég jól begyakorolta. Talán ha Magellán életben 
marad, lehet, hogy tett volna egy kitérőt, és megengedte 
volna, hogy Pigafetta kiélje ilyen irányú vágyait, 
Elcanónak azonban nem voltak ilyenfajta ambíciói. Kína 
tehát szívfájdítóan távoli vidék maradt. 


Február 11-én, szerdán a kora reggeli órákban a Victoria 
fölszedte a horgonyt, és maga mögött hagyta Timor 
szigetét, délnyugat felé hajózva tovább. Jáva és 
Szumátra körvonalai eltűntek a horizontról, és a hajó a 
Jóreménység foka felé vette az irányt. 

Az elemekkel folytatott küzdelem Timort elhagyva 
napokon belül azzal súlyosbodott, hogy a Victoria a déli 
szélességi fokok bizonytalan időjárásának játékszerévé 
vált. ,Annak érdekében, hogy a Jóreménység fokát 
megkerülhessük, a 42. fokig le kellett hajóznunk a Déli- 
sark irányába. Kilenc hétig (kilenc hétig!) időztünk a fok 
közelében, úgyhogy a vitorláinkat be kellett vonni, mert 
nyugati, északnyugati szeleket kaptunk a hajóorrnál, és a 
legvadabb viharok ostromoltak minket - magyarázta 
Pigafetta. - Ez a legnagyobb és legveszélyesebb fok az 
egész világon" - figyelmeztetett, és igazat mondott. 


Jóllehet a Jóreménység fokát elsőként Bartolomeu 
Dias hajózta körül 1488-ban, és kilenc évvel később 
Vasco da Gama követte őt - mindkettejük teljesítménye 
a portugál felfedezések történetének legdicsőbb fejezetei 
közé tartozik -, a fokot még mindig a legkockázatosabb 
helyek között tartották számon, és csak a legjobb 
hajókkal és a legtapasztaltabb kapitányokkal lehetett 
leküzdeni. A portugálok tudatában csaknem mitikus 
helyet foglalt el a fok mint az egész világ 
legfélelmetesebb pontja. 

Sebastián Elcano soha nem tapasztalt még ilyen vad 
és kiszámíthatatlan szeleket, mint amilyenek a Cabo 
Tormentosónál tépázták a hajót; a feladat végletekig 
próbára tette navigációs szakértelmét, türelmét és 
merészségét. A legénység tagjai közül sokan inkább 
Madagaszkár szigetét választották, semmint hogy a fok 
megkerülésével kockára tegyék életüket, mert, ahogy 
Pigafetta Írta: ,a hajó erősen szivárgott, nagyon hideg 
volt, és főként azért, mert nem volt más ételünk, csak 
rizs és víz; sónk elfogyott, élelemkészletünk megrohadt". 
A parton maradás egyenlő volt a száműzetéssel és a 
rabszolgasággal, Madagaszkár ugyanis portugál kézen 
volt, az India felé tartó és onnan visszatérő portugál 
hajók itt szakították meg útjukat. 

Néhány bátor lélek azonban nem hagyta el a Victoria 
fedélzetét Madagaszkár kedvéért. Hűek maradtak 
elveikhez és Károly királynak tett esküjükhöz, és inkább 
a lehetséges halált választották, semmint azt, hogy 
életük hátralevő részét Afrika partjainál száműzetésben 
töltsék. Ezeknek az embereknek, ahogy Pigafetta 
fogalmazott, ,sokkal fontosabb volt a becsületük, mint a 
saját életük, és elhatározták, hogy visszatérnek 
Spanyolországba - élve vagy halva". 


Ausztrália és Afrika között félúton a Victoria 
veszedelmesen szivárogni kezdett. Nagy 
megkönnyebbülésükre március 18-án megpillantották a 


mai Amszterdam-sziget magasba nyúló körvonalait. 
Elcano abban reménykedett, hogy a vulkáni szigeten 
gyors javítási munkálatokat tudnak végrehajtani, ám a 
tengerrel és a viharral folytatott négynapos keserves 
küzdelem után belátták, hogy itt képtelenség horgonyt 
vetni. , Nagyon magas szigetet láttunk, és elindultunk 
feléje, hogy lehorgonyozzunk, de nem tudtunk a 
közelébe jutni; bevontuk a vitorlákat, és vártunk 
másnapig" - jegyezte föl Albo csalódottan. 

Elcano végül föladta a próbálkozást, és a javítási 
munkálatokra a nyílt óceánon került sor. Munka közben 
az emberek minden bizonnyal láttak gyilkos bálnákat 
vagy  elefántfókákat, és ha magasba emelték 
tekintetüket, látniuk kellett a fölöttük köröző albatroszt, 
ugyanazt a madárfajt, mely oly jóságosan mosolygott, 
hogy Samuel Taylor Coleridge képzelete a remény és 
ártatlanság szimbólumává formálta, melyet az ostoba 
erőszak tönkretett. 

Amikor végre elkészültek a javításokkal, a Victoria 
újra nyugat felé vette útját. Az elkövetkező napokban és 
hetekben a legénység az éhezés szélén támolyogva attól 
rettegett, hogy újra fölüti fejét a skorbut, a tengerészek 
fölemésztették rizstartalékaikat, és aggódva várták, mit 
tartogat még számukra a sors. 

Közben az Amszterdam-szigettől ezerötszáz 
mérfölddel keletre a  T7rinidad Tidore szigetének 
elhagyására készült. Április 6-án, több mint négy 
hónapos javítási munkálatok után, végre fölszedték a 
horgonyt, és vitorlát bontottak. A hajót roskadásig 
megrakták fűszerekkel; ötven tonnányi szegfűszeg 
nyomta a hajó rakterét, értékét tekintve több, mint 
amennyi az egész utazás költségeit fedezhette. 

Magellán korábbi zászlóshajóját Gonzalo Gómez de 
Espinosa és a korábbi kormányos, Juan Bautista Punzerol 
parancsnokolta, akit , genovai kormányosként" jegyzett 
föl a hajózástörténet. Hiányzott azonban a tehetséges 
kormányos, Juan  Carvalho, aki utóbb korrupt 


főparancsnokká vált; Carvalho február 14-én, ismeretlen 
ok folytán elhalálozott. 

A flotta alguaciljaként, azaz tábori rendőreként 
Espinosa Károly király hű alattvalójának bizonyult, és 
segített Magellánnak hatalmát fönntartani a gyakorta 
lázadozó legénység fölött. A Puerto San Julián-i lázadás 
idején, amikor Magellán három hajója fölött elveszítette 
az ellenőrzést, Espinosa sietett a segítségére, és mint 
hivatásos katona, veszélyes feladatát zokszó nélkül 
teljesítette. Ám kapitányként sehogy sem talált magára. 
Magellán tanácsai és segítsége nélkül nyilvánvalóvá vált, 
hogy hiányzik a szakértelme ahhoz, hogy veszélyes 
vizeken keresztülvigye a hajót; nincs hozzá elegendő 
tapasztalata, és nyílt, lojális karaktere sem alkalmas 
erre, hiszen elbizonytalanodott, amikor határozottnak 
kellett volna lennie, és naivnak bizonyult, amikor a 
helyzet éppenséggel ravaszságot igényelt. Nem az volt a 
baj, hogy fegyelmezetlen lett volna, vagy az emberek 
nem támogatták volna; a gondok abból fakadtak, hogy 
Espinosa alapjában véve katona volt, és egyszerűen 
hiányzott , a tudása ahhoz, hogy egy hajó 
parancsnokaként helytálljon. A kihívás, hogy a Trinidadot 
a fél világon keresztül visszavezesse Spanyolországba, 
méghozzá elég gyakran az uralkodó széljárás ellenében, 
meghaladta képességeit, mi több, ez a feladat talán még 
Magellán erejét is meghaladta volna. 

Espinosa úgy döntött, hogy négy embert Tidore 
szigetén hagy . egy kereskedelmi kirendeltség 
üzemeltetésére. A kirendeltség szegfűszeg tárolásáról 
gondoskodna, és egyúttal a fűszer-szigeteki spanyol 
uralom szimbóluma is lehetne. A következők maradtak 
Ginés de Mafra leírása szerint: , Juan de Campos, Luis de 
Molino, egy genovai és egy bizonyos Guillermo Corco, 
akit Tidore királya választott ki, és akire a naók 
berakodását bízták." A távoli poszton töltött szolgálati 
idejük alatt figyelmeztető híreket kaptak: , Néhány indián 
kereskedő, aki szegfűszeget vásárolt, elmondta nekik, 


hogy egy portugál armada közeledik a Molukkák felé, 
értesültek ugyanis a  kasztíliaiak jelenlétéről." A 
portugálok is kereskedelmi kirendeltséget akartak 
telepíteni, de ezentúl az egész fűszer-kereskedelmet 
ellenőrzésük alá kívánták vonni. A szigeten maradt négy 
ember tehát egyik pillanatról a másikra roppant kényes 
helyzetben találta magát: egyfelől a portugál martalócok, 
másfelől a szigetlakók fenyegették őket, akiknek a 
lojalitása némi erődemonstrációval könnyen 
megvásárolható vagy átalakítható volt. 

Vitorlát bontva Espinosa kelet felé vette az irányt, s 
azokon a vizeken haladt tovább, melyeket a flotta már 
fölfedezett, ismét elhajózott Gilolo és Morotai mellett, 
majd a Filippínó-tengerre érve, Komo szigetére érkezett, 
ahol a Trinidad megállt ellátmányt vételezni. Innentől 
kezdve makacs keleti ellenszelet kaptak, mely igencsak 
próbára tette a kapitány navigációs tudását. Espinosa 
ekkor úgy döntött, hogy továbbhajózik észak felé. A 
döntés katasztrofálisnak bizonyult. Jóllehet a Csendes- 
óceán méreteiről ekkor már fogalmat alkothatott, az 
északi féltekén elhelyezkedő földrészekről teljesen téves 
elképzelései voltak. Azt feltételezte, hogy Ázsia az 
amerikai kontinenshez kapcsolódik, és ebből a téves 
feltevésből vonta le azt a következtetést, hogy ha elég 
sokáig észak felé hajózik, akkor kedvező nyugati szeleket 
fog kapni. Csakhogy röviddel az indulása után 
beköszöntött a monszunidőszak, méghozzá szüntelen 
viharok és özönvízszerű esőzések formájában. 

,líznapi hajózás után - írta De Mafra - elértük a 
Tolvajok szigetének egyikét." Pozíciójuk kísértetiesen 
közel esett az Armada első kikötőhelyéhez a Csendes- 
óceán átszelésekor elszenvedett kilencvennyolc napos 
megpróbáltatás után. , Gonzalo de Vigo ott maradt a 
szigeten, teljesen kimerülve az utazástól." Nem ő volt az 
egyetlen dezertőr - összesen három ember menekült el, 
Elcano baljóslatú hajója helyett a továbbiakra inkább a 
távoli csendes-óceáni szigetet választva. (De Vigo élete 


hátralevő részét a Fülöp-szigeteken töltötte; a másik két 
szökevényt a szigetlakók megölték.) 

De Mafra azt írta, hogy a Trinidad ,addig haladt 
északkeletnek, mígnem elérte a 42. fokot". Espinosának 
egyre erősebb széllel kellett szembehajóznia, s közben 
vad viharok ostromolták a magányos hajót. Ennél 
nagyobb melléfogást az útirány megválasztásával 
elképzelni se lehetett volna. Egyszerűen érthetetlen, 
miért kellett egészen Japánig észak felé hajóznia, egyre 
fagyosabb vizekre, miközben nyilvánvalóan távolodott az 
egyetlen ésszerű úti céltól, a  Horn-foktól, mely 
tudvalevően Dél-Amerika legdélibb csücskénél 
helyezkedik el. 

Ismét skorbut tizedelte a legénységet: , sokan 
haldokoltak - írja De Mafra -, és egyikük felnyitotta 
sebeit, hogy lássa, mi okozza a halálos betegséget, és 
kiderült, hogy testének szinte valamennyi vénája 
szétrobbant, mivel a vér elárasztotta belül az egész 
testet. Ettől kezdve mindenkin, aki megbetegedett, eret 
vágtak, mert azt hitték, hogy a vér megfojtja őket, de Így 
sem kerülhették el a halált, ezért a betegeket 
menthetetlennek nyilvánították, és nem is kezelték 
őket". A skorbut végül harminc ember életébe került, s 
most mindössze csak húszan maradtak. Kétségbeesett 
helyzetében a maroknyi túlélő ember valamiféle 
magyarázatot keresett szenvedései okára. ,Némelyek 
azt állították, hogy a ternatei indiánok megmérgezték a 
kutat, ahol a legénység az úthoz szükséges vizet tárolta" 
- jegyezte meg De Mafra. 

Végül aztán Espinosa is beismerte, hogy ez az útvonal 
a hajót pusztulásba viszi, részint az időjárás, részint 
pedig a betegségek miatt: , A vihar húsz napig tartott, és 
mivel elfogyott a kenyerünk, s az embereknek nem volt 
mit enniük, legtöbbjük nagyon lesoványodott, és amikor 
a vihar elvonult, és újra lehetett főzni a fedélzeten, a 
rengeteg féregtől, amely elárasztott minket, sokan 
rosszul lettek, és a legtöbbnek hányingere volt." 


Végül Espinosa észhez tért. ,Amikor láttam az 
emberek szenvedését a viharok miatt, és rádöbbentem, 
hogy , már öt hónapja vagyunk a tengeren, 
visszafordultam a Molukkák felé, és amire újra elértük a 
Fűszer-szigeteket... hét hónap telt el a tengeren, anélkül, 
hogy friss ételhez jutottunk volna." 

A Tolvajok szigetén töltött rövid pihenő után Espinosa 
végre eldöntötte, hogy a 7rinidadot visszafordítja Tidore 
felé, de a visszafelé tartó úton döbbenetes hírek jutottak 
a tudomására. Május 13-án, öt héttel a 7rinidad tidorei 
indulása után hét hajóból álló portugál flotta érkezett a 
szigetre, s mind a hét hajó Magellánt és az Armada de 
Moluccát kereste. A flotta parancsnoka António de Brito 
volt, aki egyúttal a Fűszer-szigetek kormányzói tisztjére 
szóló királyi kinevezéssel rendelkezett. 

Állig felfegyverzett portugál katonái először is 
bebörtönözték azt a négy embert, akiket Espinosa a 
kereskedelmi lerakat fenntartására hátrahagyott. Brito 
ezt követően figyelmét Almanzorra, Tidore rádzsájára 
fordította, és arra követelt választ, miként fordulhatott 
elő, hogy a szigetén spanyol kereskedelmi kirendeltség 
fenntartását engedélyezte. Almanzor irgalomért 
esedezett, és azt magyarázta, hogy a spanyolok 
erőszakkal kényszerítették őt, de most, hogy Brito 
kapitány eljött, és megszabadította őt a spanyolok 
rabigájától, boldogan újítja fel korábbi hűségét a 
portugálok iránt. El lehet képzelni, hogy António de Brito 
kapitány milyen — cinizmussal fogadta — Almanzor 
magyarázkodását, mindenesetre a  Fűszerszigeteket 
Portugália nevében visszakövetelte. 

Espinosa csónakot menesztett, és levelet küldött Brito 
kapitánynak, melyben együttérzésért esedezett. Érzelgős 
történetet adott elő. Hajója nagyon rossz állapotban van, 
Írta, egy vihar bármikor a tenger fenekére juttathatja, 
készletei pedig teljesen kimerültek. Ha Magellán élt 
volna, egészen bizonyos, hogy nem ír ilyen ostoba 
levelet annak a portugál kapitánynak, akit a foglyul 


ejtésével bíztak meg, és eszébe nem jutott volna, hogy 
helyzetéről és gyengeségeiről ellenségének pontos képet 
adjon. Nyilván tisztában lett volna azzal, hogy nem 
számíthat irgalomra a portugáloktól. 

Az együttérzés helyett, amit Espinosa remélt, a levél 
még jobban fölhergelte Britót. Háromévi keresés után a 
portugál kormányzó most végre megtudta, pontosan hol 
tartózkodik az Armada de Molucca, és elhatározta, ha a 
legénységet keze közé kaparintja, olyan kegyetlenül fog 
elbánni velük, ahogyan régóta vágyott rá. 

Néhány nappal később egy portugál karavella húsz 
fegyveres emberrel a fedélzetén  megrohamozta 
Benavonorát, azt a kikötőt, ahol Espinosa menedéket 
keresett. A katonák rárontottak a 7rinidad fedélzetére, 
de a látvány, amely elébük tárult, megdöbbentette őket: 
ellenállás helyett haldokló emberekkel találták szembe 
magukat, nehéz szagok terjengtek, melyek 
betegségekről árulkodtak, és maga a hajó épp az 
elsüllyedés határán volt. Amit Espinosa a Britónak 
küldött levélben írt, szóról szóra igaznak bizonyult; a 
Trinidad és legénysége kétségbeejtő állapotban volt, és a 
portugálokra nézve semmiféle veszélyt nem jelentett. 

A portugál katonák Espinosát letartóztatták, és a 
portugál tengerészeket utasították, hogy Magellán bűzös 
és rozoga zászlóshajóját vigyék Ternatéba.  Brito 
elkobozta a 7rinidad papírjait, hajónaplóit, kvadránsait és 
csillagászati mérőműszereit. A lefoglalt anyagok között 
volt Andrés de San Martín hajónaplója és Magellán 
személyes hajónaplója is. Brito elrendelte a hajó összes 
vitorlájának és kötélzetének a leszerelését, és a 7rinidad 
ebben az állapotban teljesen tehetetlenül himbálózott 
egy horgonyon, egészen addig, amíg egy komolyabb 
vihar a szigethez nem csapta a hajótestet. A vad szelek 
darabokra szaggatták az egykoron oly büszke naót, és a 
hajótest széttört maradványait a hullámok a partra 
sodorták. Az Armada de Molucca zászlóshajója tehát 
hordalék faként fejezte be pályafutását. 


Espinosa elpackázta a dicsőség esélyét. Ha sikerül a 
Trinidadot visszavezetnie Sevillába, beírja nevét a 
történelemkönyvekbe, és egy vagyont keres. Így viszont 
határozatlansága több tucat ember életébe került, az 
Armada megmaradt értékei, a szegfűszegszállítmány, a 
Trinidad tisztjeinek feljegyzései, beleértve Magellánét is, 
mind elvesztek vagy megsemmisültek. 

Amikor Brito gondosan átolvasta a hajónaplókat, 
mélyen felháborodott, a feljegyzések ugyanis egyértelmű 
terhelő bizonyítékokat tartalmaztak arra vonatkozóan, 
hogy az Armada megsértette a portugál felségvizeket, és 
megpróbálta Portugáliától elorozni a Fűszer-szigeteket. 
Az információforrás támadhatatlan volt: a feljegyzések a 
flotta hivatalos asztronómusától, Andrés de San Martíntól 
származtak. S ami még rosszabb, Brito fölfedezte, hogy a 
csillagász titokban hamisan jelölte be a szárazföldek 
földrajzi helyeit, azzal a nyilvánvaló szándékkal, hogy 
elfedje: a flotta behajózott a portugál féltekére, vagy 
legalábbis azokba a térségekbe, amelyeket a tordesillasi 
szerződés annak minősített. Ezen értesülések alapján 
Brito úgy érezte, minden oka megvan a bosszúállásra. 

Első áldozata Pedro Afonso de Lorosa, a portugál 
renegát volt, aki az első kikötéskor a Fűszer-szigeteken 
csatlakozott a flottához. Lorosát lefejezték. 

Brito ezután jó néhány tengerészt és kormányost is ki 
akart végeztetni, de végül úgy döntött, hogy inkább 
lassú kínhalálra ítéli őket a trópusi hőségben. Később a 
következőket jelentette a portugál királynak:  ,A 
Molukkákon tartottam őket, mert ez nagyon 
egészségtelen ország, és nem kétséges, hogy itt 
elpusztulnak. Lefejezésüket nem szívesen rendeltem 
volna el, mert nem voltam biztos abban, hogy 
Felségednek tetszene-e a döntés." Brito abból indult ki, 
hogy az éghajlat rendkívüli mértékben megviselte saját 
csapatát; a parancsnoksága alá rendelt 200 emberből 
mindössze 50 túlélő maradt. A portugál kormányzó a 
fedélzetmester és a hajóács életét megkímélte, de csak 


azért, hogy a saját szolgálatukra kényszerítse őket. A 
legénység többi tagját a ternatei erődítmény építésére 
vezényelte. A Trinidad hajótestének faanyagát a portugál 
erődítményhez használták föl, és Magellán 
zászlóshajójának ágyúi, a spanyol tengeri uralom 
jelképei, ettől kezdve a portugál erődítményt védték. 

Espinosa, akit közönséges fogolyként kezeltek, 
először visszautasította Brito megalázó ultimátumait, de 
végül mégiscsak rákényszerült az engedelmességre. 
"Munkámat azzal jutalmazták, hogy megfenyegettek: 
fölakasztanak a főárbocra." A portugálok Espinosa 
emberei közül sokat bilincsbe vertek, sőt Espinosa lábát 
is megbéklyózták, ,megbecstelenítve és letolvajozva a 
bennszülött népek előtt, és semmi tiszteletet nem 
tanúsítva irántam, és - ez volt a legnagyobb sértés -, 
kijelentették, hogy most majd meglátjuk, ki az úr itt, 
Spanyolország vagy Portugália királya". 

Espinosa kénytelen volt elismerni, hogy a portugálok, 
és nem a spanyolok tartják kézben a Fűszer-szigeteket. 


A Trinidad útja 1522 októberében szívszaggató módon 
ért véget. Már csak egyetlen hajó maradt az Armada de 
Molucca öt  büszkeségéből. A Victoria, — Elcano 
parancsnoksága alatt, melynek azonban a 
spanyolországi — visszatérése, ha lehet, még a 
Trinidadénál is kétségesebb volt. 

Hat hónappal korábban Elcano ismételten 
megkísérelte a Jóreménység fokának megkerülését, de 
minden nekirugaszkodása sikertelenül végződött, igaz, a 
hajó nagyobb sérüléseket nem szenvedett. A kudarcba 
fulladt kísérletek után a Victoria végül menedéket talált 
Dél-Afrika partjainál, alighanem Port Elizabeth 
kikötőjében. A meggyötört tengerészek azonban, 
legnagyobb  csalódásukra, nem találtak segítőkész 
bennszülötteket, sőt egyáltalán senkit sem találtak a 
közelben; és persze élelmet sem. Értékes kalóriákat 
elégetve, a felfedezők megmásztak egy hegyet, hogy 


fölmérjék a környéket, és döbbenetükre azt kellett 
megállapítaniuk, hogy a fokot még mindig nem kerülték 
meg. A veszedelmes kiszögellés még mindig ott feküdt 
előttük, messze keleten. 

A Victoria kínkeservesen újra nekivágott a tengernek, 
és olyan időjárási körülményekkel vette föl a harcot, 
amilyen a világon sehol másutt nem létezik: ez pedig az 
Agulhas-áramlat és az örökké változó szelek 
együtthatása. Az Agulhas-áramlat északkelet felől a 
kontinentális peremet követve délnyugat felé halad, 
gyakorta hatcsomós sebességgel. Adott esetben ez 
éppen elég volt ahhoz, hogy a Victoriát eltérítse úti 
céljától. Ezen túl a hajónak óriási hullámokkal is meg 
kellett küzdenie, méghozzá azokon a szakaszokon, ahol 
nem az egyébiránt rendkívül erős Agulhas-áramlat, 
hanem a szélvihar uralja a tengert. A hullámok csaknem 
mindig délnyugat felől jönnek, míg a szélvihar pillanatok 
alatt északkeletiről délnyugatira képes váltani. 

A szél még az áramlatnál is nagyobb veszélyt jelent. A 
dél-afrikai . partvidék körüli szélöveket két magas 
nyomású rendszer, a dél-atlanti és az indiai-óceáni ciklon 
befolyásolja, amely az úgynevezett szubtrópusi vonulat 
része. Az ilyen rendszereket anticiklonoknak is nevezik. A 
szelek száz mérföldes óránkénti sebességre is 
felgyorsulhatnak, és a  Victoriának olyan erejű 
szélrohamokat kellett megtapasztalnia, amelyek 
elferdítették az orrárbocot és a fő keresztvitorlarudat. 

Hatvan láb magas hullámok, óriási  vízfalak 
ostromolták az amúgy is megtépázott hajót. Minden 
hullámhegy azzal fenyegetett, hogy szétroppantja a 
törékeny, kicsiny tákolmányt, de valahogy mindig 
sikerült kijutni az örvénylő forgatagból és fölkecmeregni 
a következő hullámhegyre. 

A nyomorúságos és kaotikus körülmények közepette 
aligha lehet csodálkozni azon, hogy a hajónaplók az 
útnak erről a szakaszáról szűkszavúan és helyenként 
ellentmondásosan számolnak be. Albo, a kormányos, és 


Pigafetta feljegyzései, noha rendszerint összhangban 
álltak egymással, ezúttal jelentős eltéréseket mutatnak a 
mérföldek és az időpontok tekintetében. Nyilvánvalóan 
mindketten túlságosan is zaklatottak voltak ahhoz, hogy 
a viharban hánykolódó hajón részletes pontossággal 
vezethessék naplójukat. 

A folyamatos szivattyúzás teljesen kimerítette az 
embereket, és örülhettek, ha egy-egy ritka pillanatban 
sikerült maroknyi ehető ételt, rendszerint rizst magukba 
tömni, és amikor végre egy nap véget ért, az maga volt a 
csoda. A vihar persze éjszaka is tombolt, pihenésről tehát 
szó sem lehetett, biztonságos kikötő nem volt a 
láthatáron, főzni nem tudtak, nem akadt egy száraz 
takarójuk sem, és senki nem tudhatta, hogy mikor lesz 
vége a szörnyű megpróbáltatásnak. Lehet, hogy néhány 
napon belül megkerülik a fokot, de ilyen teljesítményre 
még egyszer soha nem lesznek képesek. Es ha arra 
kényszerülnek, hogy visszaforduljanak, akkor az Indiai- 
óceán nyílt vizén az éhenhalás fenyeget, vagy ami 
ugyanolyan halálos veszedelmet jelent: a portugálok 
kezére kerülhetnek. Ezért aztán újra és újra 
nekilendültek, az életükért küzdve, és reménykedve, 
hogy talán sikerül még egyszer kijátszaniuk a halált. 

Eppen akkor, amikor végleg úgy tűnt, hogy a fok 
leküzdhetetlen, a szél kissé alábbhagyott, majd a vihar 
gyorsan lecsillapult. Elcano megragadta az alkalmat, 
hogy megkerülje az Agulhas-fokot, az afrikai kontinens 
legtávolabbi pontját, s ezt követően a Jóreménység fokán 
hamar túljutottak; a feladat, az előzőhöz képest, szinte 
már könnyű volt. 

Az örvénylő vizekkel küzdve és olyan merészen 
ráállva a szélirányra, amennyire csak lehetett, Elcano 
végül megkerülte a Jóreménység fokát. Pigafetta 
nyilvánvaló megkönnyebbüléssel így írt: , Végül, Isten 
segítségével, megkerültük a fokot... tizenöt mérföldes 
távolságnál." Ez persze csak becslés volt, hiszen a nagy 
ködben és párában a fok látszólag összezsugorodott, de 


a láthatatlan, fenyegető veszélyt végül maguk mögött 
tudhatták. Újabb veszélyes kalandot éltek túl, és minden 
okuk megvolt arra, hogy hálát adjanak Istennek 
könyörületességéért. 


1522. május 22-ére a szél alábbhagyott, és a Victoria rá 
tudott állni az északi irányra. Elcano elvezette a viharvert 
hajót és a meggyötört legénységet a ma Saldanha- 
öbölként ismert kikötőhelyre, a mai Cape Towntól 
(Fokváros) északra, ahol az emberek megpihenhettek. 
Semmi jel nem utal arra, hogy hősöknek tartották volna 
magukat, amiért leküzdötték a Jóreménység fokát; nem 
volt már bennük semmiféle becsvágy vagy büszkeség. 
Túl sokat szenvedtek; a tenger megkegyelmezett nekik, 
de meg is törte őket, s egyszerűen csak hálásak voltak, 
hogy egyáltalán életben maradtak. Ezen egyszerű 
tényhez képest semmi másnak nem volt jelentősége. 
Amikor az emberek valamelyest erőre kaptak, sok 
feladat várt rájuk. Megpróbáltak a hazafelé vivő utolsó 
útszakaszhoz elegendő ivóvizet és tűzifát beszerezni. 
Most az egyszer nem voltak egyedül, az öbölben ugyanis 
egy portugál hajó is állomásozott, mely India felé készült. 
Elcano meggondolatlanul fölfedte jelenlétét a portugál 
kapitány előtt, aki szalutált, és elhajózott kelet felé; két 
hajó a világ végén, mindkettő a maga külön útját járva. 
Jóllehet a Victoria kiállta a legnehezebb navigációs 
próbát, a legénységre kirótt kínszenvedések még mindig 
nem értek véget. 1522. június 8-án a hajó ismét átszelte 
az Egyenlítőt, a sevillai indulás óta ezúttal negyedszer. 
"Ezután északnyugat felé hajóztunk két hónapon át, 
folyamatosan, anélkül, hogy friss élelmet vagy vizet 
vettünk volna föl" - írta Pigafetta. A skorbut újfent 
kivédhetetlenül rátámadt a legyengült emberekre. 
"Huszonegyen haltak meg ezen rövid idő alatt. Amikor 
vízbe dobtuk őket, a keresztények arccal felfelé, az 
indiánok mindig arccal lefelé merültek el a 
hullámokban." Az áldozatok között volt Martin de 


Magalháes, Magellán fiatal unokaöccse, aki utasként 
szerepelt a szolgálati listán. Mindannak ellenére, amit ki 
kellett állniuk, Pigafetta megint erőt merített hitéből. , Ha 
Isten nem ad nekünk kedvező időt, az éhségtől 
mindannyian elpusztulunk." A túlélők minden erejüket 
összeszedték, hogy folytathassák útjukat. 

"Nagy terheinktől kényszerítve a szigetek felé vettük 
az irányt. Július 9-én, szerdán elértük a Szent Jakab- 
szigeteket" - ezen Pigafetta Santiagót érti, a Zöld-foki- 
szigetek legnagyobbikát, a nyugat-afrikai partoknál, 
vagyis azt a szigetcsoportot, amely a tordesillasi 
szerződés értelmében demarkációs vonalként szolgált. A 
szigetek portugál kézen maradtak, az áru- és 
emberkereskedelem központjai voltak. A  Zöld-foki- 
szigeteket körülvevő vizeken a portugál tengerészek 
otthon érezték magukat, túlságosan is jártasak voltak 
errefelé ahhoz, hogy a Victoria biztonságban érezhesse 
magát. A spanyol hajó minél északabbra került, annál 
valószínűbb volt, hogy bosszúszomjas portugálokba 
ütközik. 

Ahogy a Victoria Santiago-szigeten, Ribeira Grandénál 
horgonyt vetett, Espinosa azonnal partra küldött egy 
nagy csónakot, hogy az éhező legénység számára 
élelem-utánpótlásról gondoskodjék. Tartva attól, hogy a 
portugálok lecsapnak  vetélytársaikra, az emberek 
kitaláltak egy történetet, mellyel megpróbáltak 
együttérzést kelteni, és egyúttal igyekeztek elfedni a 
kényelmetlen tényeket: , Elvesztettük az előárbocunkat 
az egyenlítői vonalnál (valójában a Jóreménység foknál), 
és amikor visszafordultunk érte, a főparancsnokunk a 
másik két hajóval eltűnt Spanyolország felé." 

A kitalált történet természetesen nem szólt a fűszer- 
szigeteki látogatásról, az értékes 
szegfűszegrakományról, Magellán haláláról, a lázadókról, 
a Jóreménység fokának megkerüléséről és a portugál 
felségvizeken tett kitérőkről sem, de ami a legfontosabb, 
bölcsen hallgatott a legfontosabb tényről, a földgolyó 


körülhajózásáról. Ehelyett a Victoriát egy szerencsétlen, 
viharvert spanyol teherhajónak állította be, melynek 
legénysége legfeljebb ha szánalmat érdemel. A történet 
hatásosnak bizonyult, és  Pigafetta elégedetten 
állapította meg: ,Ezen okos szavakkal és árucikkeinkkel 
két nagy csónakra való rizshez jutottunk." 

Elcanónak eszébe jutott az is, hogy partra küldött 
embereivel ellenőriztesse a pontos napot és hónapot, s 
megbizonyosodjék afelől, hogy a közel hároméves utazás 
során nem történt-e időeltolódás a  hajónaplók 
vezetésénél. A portugálok válasza - csütörtök - 
megdöbbentette a tengerészeket. [Igencsak 
meglepődtünk, mivel a mi naplónk szerint szerdának 
kellett lennie, és egyszerűen nem értettük a hiba okát, 
hiszen mindig gondosan ügyeltem arra, hogy minden 
egyes napot pontosan följegyezzek, és soha nem volt 
kihagyás." Hogyan feledkezhettek meg egy teljes 
napról? Később kiderült, hogy ,nem történt hiba, hanem 
arról volt szó, hogy mivel folyamatosan nyugat felé 
haladtunk, és a Nap járását követve ugyanarra a helyre 
tértünk vissza, ezáltal nyertünk huszonnégy órát". Ez a 
számítási hiba azonban azt is jelentette, hogy 
sorozatosan megsértették vallási előírásaikat: pénteken 
húst fogyasztottak, a húsvétvasárnapi feltámadást pedig 
hétfőn ünnepelték. 

De itt nemcsak könyvviteli figyelmetlenségről volt 
szó: Albo, Pigafetta és a többi túlélő azért is tévedett, 
mert a nemzetközi dátumválasztó vonal ekkor még nem 
létezett. Ptolemaioszt is beleértve egyetlen nyugati 
kozmológus vagy csillagász sem látta szükségét a 
huszonnégy órás eltolódás miatti kompenzációnak. A 
Föld körülhajózása kellett ahhoz, hogy e huszonnégy 
órás időnyereség bebizonyosogdjék. Általános 
megállapodás szerint a nemzetközi dátumválasztó vonal 
ma Guam szigetétől nyugatra, a Csendes-óceánon 
húzódik. 


Amikor a Victoria megpróbált Santiago szigetéről 
,angolosan távozni", Elcano komoly hibát követett el. 
"Hétfőn, július 14-én - írta Albo - a hajó csónakját partra 
küldtük  rizsért. Másnap visszajött, majd újabb 
szállítmányért újabb fordulót tett. Estéig vártunk rá, de a 
csónak nem tért vissza. Aztán másnap is vártuk, de a 
csónakot többé nem láttuk." Valami baj történhetett, de 
a fedélzeten senki nem tudta, hogy mi. Az egyik 
eshetőség, hogy a négy indián, akit partra küldtek, 
szegfűszegért próbált rizst vásárolni. Amikor a portugál 
hatóságok meglátták a csempészárut, mely csakis a 
Fűszer-szigetekről származhatott, gyanakodni kezdtek a 
Victoria ra. 

De ez még nem minden. A santiagói tartózkodás alatt 
az egyik tengerész  elkotyogta a hírt, hogy 
főparancsnokuk, Fernando Magellán halott. Pigafetta az 
incidenst kommentálva megemlíti, hogy ugyanaz a 
személy, aki Magellán halálát kiszivárogtatta, arról is 
fecsegett, hogy Elcano és a többiek aggódva térnek 
vissza Spanyolországba, s ez a megjegyzés végképp elég 
volt ahhoz, hogy komoly gyanút ébresszen. Simón de 
Burgosnak hívták a titkokat kifecsegő tengerészt, aki 
portugál származású volt, de kasztíliainak mondta 
magát, amikor az Armadánál munkára jelentkezett. A 
hamis személyazonosítás mögött alighanem egyéb 
szándék nem volt, mint hogy a matróz egyszerűen 
munkát akart kapni, és a portugálokra vonatkozó 
számbeli korlátozás miatt spanyolnak mondva magát, 
erre nagyobb esélyt látott, de nincs kizárva, hogy a 
megtévesztésre komolyabb oka is lehetett. Lehetséges, 
hogy Santiagón portugál honfitársakkal találkozva valami 
szívesség vagy jutalom fejében árulta el sokat 
szenvedett  bajtársait,. A portugálok reagálása 
mindenesetre arra utal, hogy Burgos beismerő vallomása 
- már ha valóban ez volt az információforrás - még ennél 
is több részletet tartalmazott az expedícióról, beleértve 


olyan gyújtó hatású tények közlését, mint a Fűszer- 
szigetekre tett látogatás és a portugál felségvizek 
megsértése. 

Nem Burgos volt az egyetlen, aki megpróbált 
menedéket találni a portugáloknál. Elcano például egy 
portugál kapitánynak tárta fel az expedíció valódi célját, 
miután a Jóreménység fokát megkerülték, és a távoli 
Fűszer-szigeteken Espinosa ugyancsak a portugáloknak 
könyörgött, hogy menekítsék ki őt. Feltételezve, hogy a 
legénység tagjai közül sokan éreztek késztetést arra, 
hogy a túlélés reményében megadják magukat a 
portugáloknak, Burgos beismerése inkább egyfajta 
diplomáciai tapogatózás volt, semmint bajtársainak 
elárulása. . Hároméves szakadatlan szenvedés és 
megpróbáltatás után némi megértéssel kell megítélnünk 
az elkínzott emberek cselekedeteit. A temérdek 
hányattatás után érthető, hogy sokan a portugálok 
könyörületében látták a túlélés egyetlen esélyét. 

Gyakorlatilag azonban az expedíció valódi céljának 
feltárása nem hozta meg a várt eredményt. , Közelebb 
mentünk a parthoz - folytatja Albo a beszámolóját -, 
hogy késlekedésük okát megtaláljuk, miközben egy hajó 
közelített felénk, és azt követelték, hogy adjuk meg 
magunkat, mert egy Indiából jövő hajóra akarnak minket 
föltenni, a mi hajónkat pedig saját embereik foglalják le, 
tisztjeiktől ugyanis ezt a parancsot kapták." 

Eltérően a nagy csónak legénységének 
magatartásától, a Victoria tisztjei makacsul ellenálltak. 
Azt kértük tőlük, hogy küldjék vissza az embereinket és 
a nagy csónakot. Ők azt felelték, hogy kérésünket 
tisztjeiknek továbbítják. Mi megtanácskoztuk az ügyet, 
majd vitorlát bontottunk, és huszonkét emberrel - 
valamennyien betegek voltak - távoztunk." Ez a létszám 
valószínűleg 18 európait és 4 foglyot foglalt magában. 
Huszonkét ember; ennyi maradt a Sevillából útra kelt 
260-ból. Huszonkét túlélő a végtelen gyötrelmek, 
viharok, betegségek, tortúrák, kivégzések, öldöklések, 


dezertálások után, és lám, most a végső 
megszégyenítés: a portugál fogság... A foglyok között 
volt Martín Méndez, a flotta könyvelője; Ricarte de 
Normandia hajóács; Raldan de Argote tüzér; négy 
matróz; egy tengerésztanonc: Vasguito Gallego, és két 
utas, akik túlélték a katasztrófákat, legalábbis az útnak 
eddig a szakaszáig. 

nlartva attól, hogy minket is foglyul ejthetnek 
bizonyos karavellák - írta Pigafetta -, sietve útnak 
indultunk." 

1522. július 15. volt aznap. 

Maroknyi ember maradt a fedélzeten, olyan kevés, 
hogy már a hajó irányítása is gondot okozott. Elcano a 
Victoriát északi irányba, a spanyolországi célállomás felé 
vitte. A krónikások hallgatása az utolsó hetekben arra 
enged következtetni, hogy vagy nagyon elégedetlenek 
voltak Elcano szakmai teljesítményével, vagy őket is 
nagyon erősen megviselte a skorbut, az alultápláltság, a 
depresszió és a totális kimerültség. Mindennap ismerős 
tájak tűntek föl az észak-afrikai partok mentén, de túl 
sok örömöt ezek már nem hoztak - az alig tucatnyi 
embernek éppen elég volt a viharvert hajót egyáltalán 
menetképes állapotban tartani. 

A Victoria folyamatosan szivárgott, és az amúgy is 
végletekig elcsigázott emberek arra kényszerültek, hogy 
éjjel-nappal a szivattyúknál dolgozzanak, másként a hajó 
egyszerűen elsüllyedt volna. A szüntelen fáradozás végül 
meghozta gyümölcsét, és július 28-án megpillantották 
Tenerifét, és leküzdve az északi szeleket, az Azori- 
szigetek felé közelítettek. Elcano először arra gondolt, 
hogy megállnak a portugál fennhatóság alatt álló 
szigeteken friss élelmet és ivóvizet vételezni, de aztán 
bölcsen úgy döntött, hogy túl kockázatos lenne kitenni 
magukat az őket üldöző portugáloknak, ezért inkább 
megállás nélkül továbbhajóztak. 

A szivattyúknál küszködő emberek szeptember 4-én 
észak felé megpillantották a Szent  Vince-fokot. 


Megérkezés előtt ez volt az utolsó fontos tájékozódási 
pont; itt alapította meg Tengerész Henrik herceg 
hírneves hajózási akadémiáját, mely pontosan egy 
évszázaddal azelőtt kezdte meg úttörő munkáját, hogy 
erre a különös, nehéz és hősies utazásra sor került. 
Aztán a Szent Vince-fok is eltűnt a ködben, amint a 
"Portugál szelek" kelet felé röpítették a Victoria 
csontváz-legénységét, egyenesen a Guadalguivir folyó 
torkolatához, ahol ugyanúgy örvénylett a víz, mint három 
évvel korábban, amikor a hajó, az Armada de Molucca 
büszke hajója, elindult a Fűszer-szigetek felé. 


1522. szeptember 6-án, szombaton behajóztunk a San 
Lúcar-öbölbe, mindösszesen tizennyolcan (európaiak), 
többségünk betegen - ennyien maradtunk abból a 
hatvanból, aki a Molukkákról útnak indult. Voltak, akik 
éhen haltak; mások elszöktek Timor szigetére; és voltak, 
akiket bűntetteikért halálra ítéltek." Ilyen elégikusan 
kommentálta Pigafetta a megérkezést. 

Rejtélyes utalása a  ,bűntettekre" arra enged 
következtetni, hogy Elcanónak is lázadással kellett 
szembenéznie az út végső szakaszán, és könnyen lehet, 
hogy a kapitány a kegyetlenségnek ugyanarra a szintjére 
süllyedt, mint Magellán, amikor a korábbi felkelést 
elfojtotta. Ez a lázadás azonban, ha egyáltalán valóban 
volt ilyen, alighanem szánalmas és tétova lehetett, 
hiszen más krónikás a témára egyetlen szót sem 
vesztegetett. Sokkal valószínűbb, hogy a Pigafetta által 
említett bűncselekmények valójában banális ügyek 
lehettek: a Trinidad szegfűszegkészletének 
megrövidítése vagy az élelemkészletek meg-dézsmálása. 
De az is lehet, hogy a bűnelkövetők a magukkal hurcolt 
indiánok közül kerültek ki. 

Az Armada számos foglyot ejtett Indonéziában: 
révkalauzokat, más túszokat, akiket az alkudozásokhoz 
használtak föl, és nőket is, akiknek a fő szerepük az volt, 
hogy a háremben szolgáljanak. A flotta szolgálati listája 


egyfelől rendkívül alaposan és részletesen nyomon 
követte a legénység európai tagjainál bekövetkezett 
változásokat, másfelől szinte semmi támpontot nem ad 
az indián utasok vonatkozásában. Még Pigafetta is igen 
csekély gondot fordít ezeknek az embereknek a 
számbavételére, dacára annak, hogy Oriás János 
szomorú történetét annak idején nagy együttérzéssel 
ecsetelte. Valószínűsíthető persze, hogy ezek a foglyok 
lehettek az elsők, akik a szökési lehetőségeket azonnal 
kihasználták, illetve vétkeikért nyilván őket ítélték 
először halálra. 

Végezetül  Pigafetta az Armada de  Molucca 
teljesítményét illetően megenged magának egy büszke 
megjegyzést. , Az öböl elhagyásának idejétől a mai napig 
tizennégyezer-négyszázhatvan tengeri mérföldet tettünk 
meg, továbbá körbehajóztuk a világot keletről nyugatra." 
Az Armada által megtett távolság tizenötször hosszabb 
volt, mint Kolumbusz első útja az Ujvilágba, és a 
vállalkozás veszélyeit is ezzel az arányszámmal lehet 
mérni. 


Világ körüli útjának befejezéséhez a Victoria megtizedelt 
legénységének le kellett küzdenie az utolsó szakaszt 
Sanlúcar de Barrameda kikötőjétől a Guadalguivir folyón 
Sevilláig. Elcano egy kis csónakért küldött, hogy a 
viharvert hajót és kimerült legénységét a nyüzsgő 
városig bevontassa, mely a példátlan utazás hírére most 
tele volt izgalommal és várakozással. Habár a hajó olyan 
rossz állapotban volt, és annyira szivárgott, hogy az 
embereknek végig szivattyúzniuk kellett ahhoz, hogy el 
ne süllyedjen, a Victoria végrehajtotta a nagy utazást, 
végighajózott a folyón Sevilláig, és szeptember 10-én 
kikötött. 

A király és pénzügyőrei szigorú felügyelete mellett 
dokkmunkások kirakodták az értékes szállítmányt, 
amelyért a Victoria körülutazta a világot: a szegfűszeget. 
A pikáns fűszer értékesebb volt, mint az arany, és a 


szegfűszeg az összes fűszer között is a legértékesebbnek 
számított. Még a négy hajó elvesztésével is a Victoria 
szegfűszegrakományának értéke elegendő volt ahhoz, 
hogy az expedíció támogatói haszonnal zárják a 
tranzakciót. A király ügynökei elégedetten állapították 
meg, hogy a szegfűszeg minősége első osztályú, 
messzemenően felülmúlja azokat az árukat, melyeket a 
hagyományos, szárazföldi útvonalakon járó 
kereskedőktől eddig beszereztek. A szegfűszeg nem 
kevesebb mint 381 zsákot töltött meg, 524 métermázsa 
súlyt nyomott. Pénzben kifejezhető értéke 7 888 864 
maravédire rúgott. Királyi rendeletre a bevételt 
közvetlenül Cristobal de Harónak, az expedíció pénzügyi 
támogatójának juttatták. Néhány héten belül De Haro az 
értékes szegfűszeg birtokába jutott, s ő az árut nyomban 
tovább is adta értékesítésre Antwerpenbe, testvérének, 
Diegónak. A hasznon a Haro család és a csaknem 
fizetésképtelen spanyol korona osztozott. 

A  fűszerből eredő  nyereségen túl Magellán 
expedíciója a spanyolok számára vízi utat nyitott a 
Fűszer-szigetekhez, amennyiben igényt tartottak rá. A 
presztízs és a politikai hatalom szempontjából a 
teljesítmény az  űrverseny vagy  reneszánszkori 
megfelelőjének tekinthető - a világ két tengeri 
nagyhatalmának, Spanyolországnak és Portugáliának a 
versengése a gazdasági és politikai értelemben is életbe 
vágóan fontos területekért. Hirtelen fordulattal változás 
következett , be . a hatalmi egyensúlyban, és 
Spanyolország készen állt arra, hogy ellenőrzése alá 
vonja a fűszer-kereskedelmet és szélesebb értelemben 
az egész világkereskedelmet. 


A sevillai megérkezést követő napon a tizennyolc európai 
túlélő úgy, ahogy volt, szakadt ingben és térdnadrágban 
vezeklésre indult. Közöttük volt Elcano; Francisco Albo, a 
kormányos; Miguel de Rodas fedélzetmester; Juan de 
Acurio vitorlamester; Hernando Bustamente borbély és 


felcser; Antonio Pigafetta, akinek emelkedett stílusú, 
olykor csak felnőtteknek szóló naplója az egész utazás 
elsődleges forrásanyagává vált, és tizenkét további 
tengerész, akinek oly sok veszélyen át mégiscsak 
sikerült túlélnie kevésbé szerencsés társait. Mezítláb, 
gyertyával a kézben lassan meneteltek, s még csak most 
kezdtek hozzászokni a különös érzéshez, hogy örökké 
imbolygó hajófedélzet helyett szilárd talaj van a lábuk 
alatt. Elcano vezette a komor zarándoklatot Sevilla 
keskeny, kacskaringós utcáin át a Santa Maria de la 
Victoria-templomhoz, ahol mindannyian letérdepeltek a 
Szent Szűz és a Gyermek oltára előtt. Bűnösökként és 
vétkesekként tértek vissza  Sevillába, nem pedig 
világhódítókként.  Utazásuk úgy indult, mint egy 
Shakespeare-dráma; jelentőségteljesen és 
szenvedélyektől hevítve, a hősi Magellán vezetésével. De 
a három év borzalmas áldozatokat követelt, s az 
expedíció végül úgy fejeződött be, mintha az utolsó 
felvonást Samuel Beckett írta volna. A túlélők harctéri 
sokktól . szenvedő,  elbizonytalanodott,  meghajszolt 
emberekkérnt tértek haza a szörnyű élmények után. 

Bámészkodók kíváncsi tekintetétől kísérve 
fölkapaszkodtak egy fából ácsolt pontonhídra, mely a 
Guadalguivir folyón vezetett át, és egy másik 
szentélyhez, a Santa Maria dei Antiguához, Sevilla 
impozáns katedrálisához vonultak. A lenyűgöző méretű 
katedrális mellett a téren átcsoszogó tengerészek kicsiny 
csapata eltörpülni látszott. 

Az imádságok végeztével a földgolyót elsőként 
megkerülő legénység megmaradt tagjai szétszéledtek. 
Megszabadultak a tengerről magukkal hozott 
rongyaiktól, új ruhát öltöttek, és visszavonultak szerény 
otthonukba. 


Ma Sanlúcar de Barrameda egyik forgalmas terén, egy 
kopott épület homlokzatán kicsiny márványtábla látható. 


Megfakult felirata a földgolyó első körülhajózásának 
tizennyolc túlélőjére emlékezik: 


Juan Sebastián Elcano kapitány 
Francisco Albo kormányos 
Miguel de Rodas fedélzetmester 
Juan de Acurio vitorlamester 


Martín de Judicibus matróz 
Hernando Bustamente borbély 
Aacheni Hans tüzér 

Diego Carmona matróz 
Nicholas, a görög, Nápolyból matróz 
Miguel Sánchez, a rodoszi matróz 
Francisco Rodrigues matróz 

Juan Rodriguez de Huelva matróz 
Antonio Hernández Colmenero matróz 

Juan de Arratia matróz 

Juan de Santandres közlegény 
Vasco Gomes Gallego közlegény 
Juan de Zubileta apród 
Antonio Pigafetta utas 


Az egész listán az Armada eredeti listájáról csak Elcano, 
a kapitány, Bustamente, a borbély, és Pigafetta, 
Magellán krónikása számított úgynevezett fontos 
embernek. A többiek többnyire ,egyszerű" emberek 
voltak, többségük jobbára húszas éveinek elején, vagy 
még ennél is fiatalabbak, akiket a tisztek és a 
mesteremberek meglehetősen lenéztek. Mindegy 
azonban, mi volt a státusuk, többet láttak a világból, 
mint bárki más őelőttük; a véletlen műve volt, vagy a 
sors akarta így, de nevük ott szerepel a történelem nagy 
felfedezői között. 

Temérdek dolgot láttak, s jóllehet sok mindent nem 
értettek mindabból, amit megtapasztaltak, feljegyzéseik 
mégis alapot adtak ahhoz, hogy Európa kitágíthassa a 
világról alkotott ismereteit. Körülhajózták a földgolyót, és 


ezzel bebizonyították, hogy a világ jóval nagyobb 
kiterjedésű, mint addig gondolták. Hétezer mérföldet 
hozzá kellett adni a glóbusz körméretéhez, és egy 
hatalmas kiterjedésű tengert: a Csendes-óceánt. 
Megtapasztalták, hogy Európán kívül meglehetősen 
nagyszámú és sokféle nép él; a patagóniai óriásoktól a 
kis termetű Fülöp-szigeteki ,pigmeusokig", a nagylelkű 
borneóiaktól a  mactani veszedelmes  szigetlakókig. 
Ugyanakkor bizonyos mesebeli jelenségekkel 
kapcsolatban szertefoszlatták a legendákat: megcáfolták 
a sellők létezését, az Egyenlítőnél felforró tengervizet 
vagy a mágneses szigeteket, melyek a hajószöget 
kihúzzák az arra haladó hajókból. A felfedezőút kétszáz 
emberéletet követelt, és elképesztően sok szenvedést. 
Nem volt még egy utazás a világtörténelemben, amely 
ennyire elhúzódott és ilyen bonyodalmassá vált volna; a 
nagy felfedezések korának egyetlen expedíciója sem 
bizonyult ennyire nagyszabásúnak és merésznek. 

A nagy kaland tehát véget ért; Spanyolországra és a 
világtörténelemre gyakorolt hatása azonban éppen 
innentől kezdve érzékelhető. 


TIZENÖTÖDIK FEJEZET 


Magellán után 


Az égő szemű tengerész, 

Kinek szakállát dér lepte már, 
Eltűnt; s elment a násznép is. 
És a menyasszony hiába vár. 


Ahogy a viharvert Victoria csontváz-legénységével a 
fedélzetén a Guadalguivir folyón sevillai végállomása felé 
közeledett, Juan Sebastián Elcano, kiváló 
meggyőzőkészségét latba vetve, levelet fogalmazott 
Károly . királynak, — melyben ecsetelte sokirányú 
tevékenységét, hogy a Magellán halála utáni parancsnoki 
ténykedését megfelelően igazolja. 

A korszak cirkalmas és bő lére eresztett stílusát alapul 
véve ez a jelentés maga volt a tömörítés csodája. 


, Legjelesebb Királyi Felség! 


Felséged tudomására hozom, hogy a Felséged által 
Magellán parancsnoksága alatt (dicsőség neki) a 
Fűszer-szigetek felfedezésére küldött öt hajó 
egyikének tizennyolc embere hogyan tért vissza 
útjáról; és így Felséged értesülhet azokról a főbb 
fejleményekről, amelyeken keresztülmentünk: 
Először elértük az egyenlítői D 540"-ot, ahol 
találtunk egy szorost, mely átvezetett Felséged 
szárazföldjén keresztül az Indiai-tenger felé. Ez a 
szoros 100 mérföld hosszúságú volt, és három 
hónap és húsz nap alatt küzdöttüűk le, nagyon 
kedvező szelekkel, de szárazföldet nem találtunk, 
kivéve két lakatlan szigetet, Ezután egy sok 
szigetből álló szigetcsoportra bukkantunk, ahol 
temérdek arany volt.  Kapitányunk, Fernando 


Magellán elhalálozott, sok más társunkkal egyűtt, 
nagyon kevesen maradtunk életben, s mivel túl 
kevesen voltunk, egyik hajónktól megszabadultunk, 
és két megmaradt hajónkkal szigetről szigetre 
hajóztunk, keresve, hogyan találhatunk rá Isten 
kegyelmével a Maluco szigetekre [Fűszer-szigetekl], 
és ehhez kapitányunk halálától számítva nyolc 
hónap kellett; és ott két hajónkat megrakodtuk 
fűszerekkel... 

Miután az utolsó szigetről elindultunk, öt hónapon 
át csak búzán és rizsen éltünk, és csak vizet ittunk, 
sehol nem mertünk kikötni, mivel a portugál király 
összes — domíniumán parancsba adta, hogy 
tartóztassák fel a flottánkat; [...] és az ellátmány 
hiánya miatt 22 személy közülünk meghalt, s így 
érkeztünk meg a Zöld-foki-szigetekre, melynek 
kormányzója az egyik csónakomat 13 emberrel 
elfogta, engem és embereimet kémkedéssel 
vádolva át akart rakatni egy Kálikutból Portugáliába 
tartó hajóra... de közösen elhatároztuk, hogy inkább 
meghalunk, semmint hogy a portugálok kezére 
kerüljünk. És így, nagyon nagy erőfeszítésekkel és 
éjjel-nappal folytatott szivattyúzással, hogy hajónkat 
a víztől megszabadítsuk, és olyan kimerülten, hogy 
ember még olyan fáradt nem volt, Isten és 
Miasszonyunk segedelmével három év elteltével 
megérkeztünk... 

Felséged fogja tudni a legjobban, amit a 
leginkább kell értékeim és csodálni, hogy 
felfedeztünk és megtettünk egy olyan utat, mely az 
egész világot megkerüli - méghozzá úgy, hogy 
folyamatosan nyugatnak haladtunk, és kelet felől 
térünk vissza..." 


Miután eldicsekedett a felfedezéshez —— fűződő 
hőstettekkel, Elcano rátért az expedíció kereskedelmi 
aspektusának taglalására, és azt kérvényezte a királytól, 


hogy az oly sokat szenvedett legénységnek, beleértve 
saját magát is, a fűszerek hasznából megfelelő 
részesedést bocsásson rendelkezésére: 


,Felségedet arra kérem tisztelettel, hogy tekintettel 
a sok kínra, izzadásra, éhezésre, szomjúságra, 
hidegre és hőségre, amit ezeknek az embereknek 
Felséged szolgálatában el kellett szenvedniük, 
kegyeskedjék a velünk hozott vagyon negyedét és 
huszadát a rendelkezésünkre bocsátani. És ezzel 
zárba soraimat, csókolom a kezét és lábát 
Felségednek. 


Kelt a Victoria hajó fedélzetén, Sanlúcarban, 
1522. szeptember 6. napján. 
Juan Sebastián Elcano kapitány" 


A világ körüli útról szóló első beszámolót Elcano még 
azelőtt küldte el a királynak, hogy a hajó Sevillába ért 
volna, s ez pontosan jelzi, milyen sürgetőnek találta, 
hogy megfelelő magyarázatokkal szolgáljon. Levele 
azonban Magellán halálának rejtélyes körülményeiből 
nem sokat tár föl, mint ahogy arra sem ad magyarázatot, 
hogyan jutott Elcano, baszk tengerész létére, a flotta 
főparancsnoki posztjára. Es a két esemény - Magellán 
halála és  Elcano kinevezése - közötti egyéb 
összefüggések is homályban maradnak. A levél tehát 
többet hallgat el, mint amennyit feltár. Sok fontos kérdés 
maradt tisztázatlan az utazás körül; lázadások, a 
tengerészek kicsapongásai, a távoli vidékek asszonyaival 
folytatott . orgiák, amelyeket egyébként a király 
kifejezetten tiltott, és ami a legfontosabb: Magellán 
parancsnoki ténykedése a tengeren, beleértve a 
kegyetlenkedéseket is. 

Károly király soha nem gyászolta meg a főparancsnok 
elvesztését, jóllehet Magellán az ifjú uralkodóban mindig 
is az Összes erény megtestesülését látta; feltétlen 


hűséggel és odaadással szolgálta őt, és szenvedései 
igazolását látta benne. Fanatikus ragaszkodása azonban 
a királynál nem talált viszonzásra. Károly semmiféle 
rokonszenvet nem táplált a szenvedélyes portugál 
tengerész iránt, aki négy évvel korábban Valladolidnál 
mutatkozott be előtte, királyi támogatást kérve az 
expedícióhoz. Az Armada temérdek tudományos és 
földrajzi felfedezése, a Spanyolországnak megszerzett 
szigetek és szárazföldek tucatjai szinte hidegen hagyták 
a más ügyekbe belefeledkezett uralkodót, aki ezeket a 
javakat egész életében magától értetődő járandóságnak 
fogta fel. Károly király egyszerűen csak tudomásul vette, 
hogy Magellán erőfeszítéseinek köszönhetően mostantól 
az ismert világ nagy részére igényt tarthat Végül aztán 
mégiscsak elkezdett kérkedni az expedícióval, mely egy 
tele hajó szegfűszeggel, vagyis az arany illatozó 
megfelelőjével tért vissza. Számon tartotta a rozzant 
Victoria fedélzetén érkezett szegfűszeg métermázsáit, de 
csöppet sem érdekelték azok a lelkek, akiket Magellán és 
a papok keresztény hitre térítettek. Szemében az 
Armada de Molucca kereskedelmi sikerként 
elkönyvelhető teljesítmény volt; ennyi, és semmi más. 
Károly egy kérkedő levelet írt flamand nagynénjének, 
Ausztriai Margit nagyhercegnőnek, Németalföld 
kormányzójának, közölve, hogy az értékes szállítmány, 
minden nehézség ellenére, körbeutazta a fél világot, és 
megérkezett. , Az Armada, melyet három évvel ezelőtt a 
Fűszer-szigetekre . útnak indítottam, visszatért, és 
megfordult azon a helyen, ahol a nevezett fűszerek 
teremnek, és ahol a portugálok vagy más országok 
képviselői soha nem jártak..." - Ez ugyan messze nem 
fedte a valóságot, Károlynak azonban fönn kellett 
tartania a látszatot, hogy a  Fűszer-szigeteket 
Spanyolország emberei érték el elsőként, 
következésképpen jogosan követelheti magának a 
területet. ,És a szóban forgó Armada kapitánya azt 
állítja, útjuk során olyan messzire jutottak, hogy az egész 


világot körbekalandozták." Ez a hencegés egy 21 éves 
fiatalember tekintélyteremtési próbálkozását tükrözte. 
Egyúttal arra kérte nagynénjét, hogy segítsen a fűszer 
piaci értékesítésénél, ,úgy, mintha a saját ügyemről 
lenne szó". Megjegyezte, hogy , nagy árat fizettem ezért 
az új és kipróbálatlan erőfeszítésért, nem beszélve arról 
a munkáról és odaadásról, amit embereim hozzáadtak". 
Arra is emlékeztette nagynénjét, hogy várhatóan egész 
birodalma, Spanyolországtól Németalföldig, hasznot fog 
húzni mindebből, ami más szavakkal annyit jelentett, 
hogy megszabadulnak a Haro családnak fizetendő 
adósságoktól. ,Remélem, hogy birodalmam ezen az 
oldalon és az említett országokban, továbbá összes 
alattvalóm nagy hasznát látja az expedíciónak most és a 
jövőben is. A fűszerek értéke lehetővé teszi, hogy egy 
nagyobb armada útját előkészítsem, mely döntésem 
értelmében a lehető leghamarabb útnak fog indulni a 
Fűszer-szigetek felé." 

A nagyhercegnő ennyi gazdagság hallatán 
kellőképpen izgalomba jött, és arra kérte unokaöccsét, 
hogy jelölje ki Bruggét, a virágzó flamand várost az 
európai fűszer-kereskedelem új központjává. Károly 
azonban, a  fűszerekben az  adósságoktól való 
megszabadulás biztos forrását látva, ragaszkodott a 
spanyolországi központhoz, ,mivel az árut ennek a 
birodalomnak a költségein találtuk meg". 

Még mindig a váratlan siker hatása alatt, Károly a 
valladolidi királyi rezidenciába rendelte Elcanót és két, 
általa kiválasztott embert, hogy részletes beszámolót 
adjanak az expedícióról. Elcan a kormányost, Albót vitte 
magával, és Bustamentét, a  borbély-felcsert, hogy 
beszámolóját megerősítsék. Nem véletlen, hogy 
Pigafettát, mint Magellán hű emberét, véletlenül se 
választotta ki. A királyi jóindulat jeleként Elcanót és 
társát elhalmozták elegáns öltözetekkel és a valladolidi 
utazáshoz bőséges útielőleggel; minden biztosítva volt 


tehát, hogy uralkodójukra megjelenésükkel kellő hatást 
gyakorolhassanak. 

A Spanyolország közép-északi részén fekvő város a 
spanyol múlt kincsestára volt, évszázadokon át a mórok 
uralták, s ők adták a város nevét is. A 10. században a 
keresztények meghódították Valladolidot, és ettől kezdve 
kereskedelmi fellegvárrá vált, polgárai pedig arról voltak 
nevezetesek, hogy ők beszélnek a legtisztábban 
spanyolul, így aztán nem csoda, hogy a reneszánsz 
hajnalán a kasztíliai uralkodók éppen e helyet 
választották hivatalos királyi székhelyül.  Aragóniái 
Ferdinánd király és Kasztíliai Izabella királynő 1469-ben 
itt kötött házasságot, és Kolumbusz Kristóf 1506-ban itt 
halt meg, s e városban töltötte fiatal éveit Magellán. 
Amikor Károly király Valladolidban állíttatta fel királyi 
rezidenciáját, a város zenitjéhez érkezett. 

Károly október 18-án fogadta a három  világjárót, 
melegen gratulált nekik teljesítményükhöz, hogy vízi 
úton eljutottak a Fűszer-szigetekre, és az értékes 
területhez jogalapot teremtettek Spanyolország számára. 

Pontosan tudva, mi az, amit várnak tőle, Elcano 
ünnepélyesen bemutatta ÖOfelségének a Molukkákról 
hozott fűszermintákat, továbbá a törzsfőnökök leveleit, 
melyekben hűségnyilatkozatot tesznek a távoli ország 
ismeretlen uralkodójának. Mindez igen hatásos volt, de 
csak arra jó, hogy a lényegről elterelje a figyelmet. 

A hűtlenség, mi több, a lázadás gyanúja lebegett a 
túlélők feje fölött. Közvetlenül  Valladolidba való 
megérkezésük előtt nyugtalanító híresztelések jutottak el 
Károly királyhoz. Azt suttogták, hogy Magellánt nem a 
mactani harcosok ölték meg, hanem a flotta 
legénységének tagjai. Vajon Elcano is közöttük volt? És a 
Puerto San Julián-i lázadásról is ellentmondásos 
beszámolók érkeztek; egyesek a spanyol tiszteket 
hibáztatták a felkelés miatt, mások pedig a portugál 
kontingenst tették felelőssé. 


Hogy a dolog végére járjanak, a három embert - 
Elcanót, Albót és Bustamentét - Valladolid elöljárója 
vizsgálat alá vonta, méghozzá magának Károly királynak 
az utasítására. Az eljárás október 18-án kezdődött, és 
tizenhárom kérdést tartalmazott. A kérdések két 
témakörre irányultak: a lázadásra és az utazás 
kereskedelmi vonatkozásaira. Elcano elegendő okot 
adott arra, hogy fölmerüljön vele kapcsolatban a 
hűtlenség gyanúja, a vizsgálat során azonban óvatosan 
kifarolt a lázadás vádja elől, Magellánt hibáztatva a 
történtekért, úgy rendezte át az eseményeket, hogy azt 
a látszatot keltse: a spanyol kapitányok kérték fel őt a 
főparancsnoki posztra. Azt is állította, hogy Magellán a 
saját rokonait részesítette előnyben a többiek, különösen 
a spanyol kapitányok kárára, és hogy Magellán 
megtagadta a király egyértelmű rendelkezéseit. , Elcano 
kijelentette, hogy Magellán azt mondta, nem kívánja 
végrehajtani Őfelsége neki adott instrukcióit" - olvasható 
az eljárás jegyzőkönyvében. 

Elcano saját magát a spanyol becsület alázatos 
védelmezőjeként tüntette fel, s ezáltal ügyesen 
alájátszott . Károly királynak, kevésbé sikeresen 
magyarázta azonban az expedíció kereskedelmi 
ügyleteit. Miért csak 524 métermázsa szegfűszeggel 
érkezett meg a Victoria Sevilla kikötőjébe - tudakozódtak 
az inkvizítorok -, amikor a hajó saját könyvelése 
világosan kimutatja, hogy a Fűszer-szigeteken nem 
kevesebb mint 600 métermázsát rakodtak be? 

Válaszában  Elcano óvatosan kifejtette, hogy 
berakodáskor a szigetlakók által megadott súlyokra 
hagyatkozott, akiktől a szegfűszeget vásárolta; hogy 
Sevillában személyesen ellenőrizte a szállítmány súlyát; 
és hogy a súlykülönbözet alighanem a hosszú utazás 
során bekövetkezett száradás következménye. 

Ezután arról faggatták: miért nem vezetett naplót? A 
jegyzőkönyv szerint , Elcanót megkérdezték, nyilatkozzék 


mindarról, amivel Őfelsége tulajdonát az út folyamán 
megkárosították". 

A baszk tengerész ezúttal is Magellánt próbálta okolni, 
azt állítva, hogy amíg Magellán élt, addig ,nem mert 
naplót vezetni", míg Magellán halála után mindent 
folyamatosan följegyzett. Ennek a megjegyzésnek semmi 
értelme nem volt, hiszen Magellán nagyon is sokat adott 
arra, hogy a flotta tevékenységének minden mozzanatát 
írásban rögzítsék, s erre bizonyíték akár Pigafetta 
naplója, akár Albo kormányosi jegyzőkönyve. Ezekről a 
kényelmetlen tényekről mélyen hallgatva,  Elcano 
általánosságban és homályosan Magellán  ,rossz 
szolgálatairól" beszélt, és arról, hogy a főparancsnok a 
flottát ,kíméletlenül sorsára hagyta". Vádaskodásai 
amennyire terhelők voltak, annyira távol álltak a valós 
tényektől. 

Végül Elcanót szembesítették a Magellán halála körül 
lábra kapott nyugtalanító híresztelésekkel. Rövid 
válaszában teljességgel a mactani szigetlakokra hárította 
a felelősséget. Azzal, hogy Magellán fölégette a falujukat, 
magyarázta  Elcano, bosszúra sarkallta őket. E 
magyarázatát senki nem vonta kétségbe, így ez lett az 
alapja a Magellán halálával kapcsolatos hivatalos 
állásfoglalásnak. 

Elcano vallomása elég ügyes volt ahhoz, hogy 
megóvja magát a kegyvesztettségtől vagy akár valami 
rosszabb  következménytől is. S mivel két társa 
lényegében hasonló válaszokat adott, ez is az ő malmára 
hajtotta a vizet. Mire a vizsgálat lezárult, Károly király és 
tanácsadói világosan látták, hogy az utazás túlélői 
vagyonokat érő fűszert hoztak magukkal, s jogalapot 
teremtettek arra, hogy Spanyolország a  Fűszer- 
szigeteket saját magának követelje, új vízi utat fedeztek 
föl a szigetekhez - s e felbecsülhetetlen értékek mellett 
nincs jelentősége annak, hogyan hajtották végre 
mindezt. 


Végül Károly király elengedte a királyi illetéket a 
fűszereket  hazaszállító emberek javára, és saját 
részesedésének egynegyedét fölajánlotta a három 
túlélőnek, aki Valladolidban vallomást tett. Elcano 
javadalmazása még ezen is túltett: évi ötszáz dukátos 
nyugdíjat kapott, lovagi rangot és egy címert, mely illett 
ahhoz a tengerészhez, aki körbehajózta a világot. A 
címer egy kastélyt ábrázolt, fűszereket, két maláj királyt 
és egy földgolyót, valamint ezt a feliratot: 


Primus circumdedesti me 
IAki elsőként körbehajózott.] 


És ami legalább ennyire fontos: Elcanónak a Magellán 
elleni lázadásban való részvételét a király hivatalosan 
megbocsátotta. Elcano ragaszkodott ahhoz, hogy az erről 
szóló dokumentumot nyilvánosságra hozzák, teljessé 
téve ezzel a tisztázást. Ilyen módon alkalmassá vált arra, 
hogy Kasztília nevében jövőbeli expedíciókat vezessen. 

Az új keletű gazdagsághoz Elcano két szeretőt is 
szerzett magának, egyikük egy lányt, másikuk egy fiút 
szült neki, de egyikükkel sem élt együtt. 

Az expedíció többi túlélője hasonló királyi 
kedvezményekben részesült. Martín Méndez, a Victoria 
könyvelője, Hernando Bustamente, a borbély; Miguel de 
Rodas, a Victoria fedélzetmestere, és  Espinosa 
teljesítményük emlékére mind személyre szabott címert 
kaptak. — (Mindeközben Magellán családi címere 
megrongálva és megbecstelenítve maradt, azóta, hogy 
Magellán Portugáliát elhagyta a spanyol király 
szolgálatáért - azért a királyért, aki teljességgel 
megfeledkezett róla.) 

Azok az emberek, akik Magellán ellen lázadtak - egy 
teljes hajó megtelt velük -. kiszabadultak a börtönből, és 
bűneik alól felmentést kaptak. Alvaro de Mesguita, aki a 
San Antonio kapitányaként szolgált egészen addig, 
mígnem a lázadók felülkerekedtek, 1521 óta börtönben 


sínylődött, vagyis azóta, hogy a hajó Sevillába visszatért. 
A Victoria túlélői megerősítették történetét, és a 
Magellánhoz rendíthetetlenül hű tengerész végül 
általános amnesztiával szabadult, mely az utazás körüli 
ellentmondásoknak szándékozott egyszer s mindenkorra 
véget vetni. Mesguita, egy életre megelégelve a spanyol 
igazságszolgáltatást, Portugáliába menekült. 

Elcano ügyes  önmosdatása és Károly király 
jóváhagyása ellenére a Victoria hazatérése után 
hamarosan egy újabb interpretáció is napvilágot látott. 
Maximilianus Transylvanus, Károly király egyik titkára, 
Valladolidban lecsapott Elcanóra, Albóra és 
Bustamentére, hosszasan faggatta őket, és nagy 
valószínűséggel Antonio Pigafettával, Magellán hivatalos 
krónikásával is elbeszélgetett. Néhány hónappal a 
Victoria hazatérése után benyújtotta hosszú jelentését 
Károly királynak. 

Beszámolójában eltekint az expedíció belső hatalmi 
harcainak részletezésétől, hogy ezzel is hangsúlyozza, 
mostantól mennyire másként kell tekinteni a világ 
egészére. , Eltökélt szándékom, hogy olyan igaz módon 
írok, amennyire csak lehetséges - kezdi beszámolóját. - 
ügyeltem arra, hogy mindent pontosan följegyezzek, 
amit a kapitánytól és az útról vele visszatért 
tengerészektől megtudtam." Ezek az emberek annyira 
őszintén — vallottak, hogy  Maximilianus számára 
nyilvánvaló volt: ,Nemcsak magukról nem költöttek 
meséket, de megcáfoltak és elutasítottak minden 
mesébe illő történetet is, mely a régi szerzőktől ered." 

Az utazás messze leghitelesebb és legfennköltebb 
krónikája Antonio Pigafetta tollából származik, aki a 
teljes expedíció folyamán hűségesen vezette naplóját. 

Számítva Elcano önmentegető torzításaira, Pigafetta 
nyomban előrebocsátotta saját szenvedélyes 
állásfoglalását . Magellán mellett, hangsúlyozva a 
főparancsnok hősiességét, valamint a király és az egyház 
iránti feltétlen húségét. Emelkedett hangú 


tanúvallomással szolgált Magellán haláláról, és ami ennél 
is fontosabb: életéről, úgy ábrázolta Magellánt, mint a 
régi keletű, makacs mítoszok félelmet nem ismerő 
megdöntőjét és az állhatatos téveszmék lerombolóját. 

Sevillából közvetlenül Valladolidba sietve Pigafetta a 
21 éves királyt ,nem arannyal és nem ezüsttel, hanem 
olyasvalamivel" ajándékozta meg, ,amit egy ilyen 
uralkodó igen nagyra értékel. Egyebek mellett adtam 
neki egy könyvet, melyet saját kezűleg írtam, és amely 
napról napra nyomon követi mindazt, ami az utazásunk 
során történt". Vagyis a Marco Polo utazásai óta a távoli 
földekről szóló legfontosabb beszámolóval. 

Pigafetta jó diplomáciai készségének ezúttal is 
hasznát vette, kézírásos beszámolóját ugyanis olyan 
uralkodók kezébe adta, akik gyakran elszánt 
ellenségekként fordultak egymás ellen. ,Ezek után 
Portugáliába mentem, ahol Joáo királynak átnyújtottam 
egy beszámolót mindarról, amit láttam. Majd ismét 
átutazva Spanyolországon, a másik féltekéről magammal 
hozott néhány ritka tárgyat Ferencnek, a 
slegkeresztényibbx [francia] királynak ajándékoztam, 
ezután Itáliába utaztam, a nagyon iparkodó úrhoz, 
Philippe Villiers de IIsle-Adamhoz, Rodosz 
nagyhercegéhez, és fölajánlottam neki személyemet és 
szolgálataimat, legalábbis azt, amire képes vagyok." 
Pigafetta minden oldalon gondosan terjesztett 
beszámolója biztosította, hogy  Magellánnak a 
fölfedezésben játszott vezető szerepe az utókor számára 
megvilágosodjék - és persze, nem egészen véletlenül, a 
saját szerepe se merüljön feledésbe. , Megtettem az utat, 
és amit itt leírok, azt mind a saját szememmel láttam - 
esküdözik Pigafetta -, s mindezzel talán az utókor 
megőrzi nevem." 

Keresztülutazva Európán,  Pigafetta hazaérkezett 
Velencébe, és nyomban nagy felbolydulást okozott. , Jött 
hozzánk egy velencei, egy kóbor lovag, a rodoszi 
lovagrend tagja, aki három évet töltött Indiában - írta 


Marin . Sanudo 1523. november  7-én  Pigafetta 
látogatásáról. - És mindenki nagy figyelemmel hallgatta 
őt, és elmesélte a fél utazását... és vacsora után a 
dózsénak részletezte a dolgokat, úgy, hogy 
Őfőméltóságának és mindenki másnak elakadt a szava 
az Indiáról szóló beszámoló hallatán." 

A következő év augusztusában, ekkor már 
megtelepedve Velencében, Pigafetta kérelemmel fordult 
a dózséhoz és a városi testülethez, hogy engedélyezzék 
szenzációs beszámolója kinyomtatását. Két okkal 
támasztotta alá kérelmét: az események sorsdöntő 
jelentőségével és azzal, hogy a történtekről ő, azaz 
Pigafetta írta meg az egyetlen hiteles beszámolót. 


,Igen Tisztelt Őfőméltósága, Excellenciás Uraim! 


Alulírott Antonio Pigafetta, Jeruzsálem velencei 
lovagja, látni vágyva a világot, az elmúlt években a 
Császári Fenség [V. Károly] karavelláin hajóztam, 
melyek Új-India felfedezésére indultak útnak, ahol a 
fűszerek teremnek. 

Az úton körbehajóztam az egész világot, és mivel 
ilyen hőstettet eleddig senki nem hajtott végre, 
összeállítottam egy rövid beszámolót az egész 
utazásról, amelyet szeretnék kinyomatni. E célból 
kérelmezem, hogy a művet húsz évig rajtam kívül 
senki más ne nyomathassa ki, büntetés terhe 
mellett, vagy ha másutt mégis kinyomatná, és 
idehozná, példányonként három líra büntetést 
legyen köteles megfizetni, a könyvek elkobzása 
mellett. Kérelmezem továbbá, hogy a büntetés 
végrehajtását e város bármely magisztrátusa 
elrendelje, akinek az eset tudomására jut; és a 
büntetésből befolyó összeg a következőképpen 
legyen szétosztva: egyharmad  Öfőméltósága 


kincstárát, egyharmad a vádlót és egyharmad a 
végrehajtót illesse. 
Tisztelettel ajánlom szerénységemet kegyeikbe." 


Pigafetta kérelme kedvező fogadtatásra talált, és meg is 
kapta a garanciát, hogy , húsz évig rajta kívül senki más 
nem nyomathatja ki a művet". 

Az első példányok, melyeket Pigafetta az európai 
udvarokba magával vitt, kézzel írott változatok voltak, 
saját maga által kigondolt térképekkel illusztrálva, szó 
szerint egy-egy királynak szánva. Van egy olyan feltevés, 
mely szerint  Pigafetta az  alapművet velencei 
dialektusban írta, itáliai és spanyol kifejezésekkel 
keverve, de az eredeti változat elveszett. Ehelyett négy 
korai verzió, melyeket írásmásoló szakértők készítettek, 
élte túl az évszázadokat, a négyből egy olaszul, három 
franciául készült. Nincs vita afelől, hogy a legszebb, 
legteljesebb és legkülönlegesebben illusztrált változatot 
ma a Yale Egyetem Ritka Könyvek és Kéziratok 
Könyvtára őrzi. Ezeket a borjúbőrre írt oldalakat 
lapozgatva az ember azon nyomban ötszáz évet utazik 
vissza a múltba. Jóllehet Pigafetta a történetet többé- 
kevésbé kronológiai sorrendben mondja el, elbeszélése 
mégsem lineáris, inkább egyfajta egyvelege 
eseményeknek, illusztrációknak, idegen nyelvű 
szótáraknak, imádságoknak, leírásoknak, revelációknak 
és obszcén kiegészítéseknek, s mindez sűrűn kidekorálva 
széljegyzetekkel és színes, ragyogóan fekete, kék és 
vörös " kódokkal. A mű mégiscsak személyes 
dokumentum, s mint ilyen, a korszakhoz képest 
meglehetősen szokatlan, hiszen az individuális öntudat 
még csak ekkoriban kezdett gyökeret ereszteni. 
Pigafetta krónikájának olvasója szinte hallja a szerző 
hangját, mely váltakozva merész, meglepett, 
kétségbeesett, elbűvölt és a végén ámuldozó attól a 
puszta ténytől, hogy megélte korának kegyetlenül 
csodálatos világát. 


Jóllehet némely befolyásos hangok ünnepelték 
Magellán rendkívüli teljesítményét, és méltányolták a 
megpróbáltatásokat, Sevillától Lisszabonig a legtöbb 
hivatalos személy és megfigyelő megvetette és leszólta 
őt; mindkét országban árulónak tekintették, és az udvari 
történészek már hegyezték tollúkat Magellán elvetemült 
gonoszságainak és árulásának taglalásához. Paradox 
módon Magellán leglelkesebb csodálói Angliában voltak, 
ahol a politikai kommentátorok nem győzték sürgetni a 
szigetországot, hogy igyekezzék felülmúlni a bátor 
felfedezőt. III. János, Portugália királya (annak az 
uralkodónak a fia, aki Magellánt visszautasította), 
tajtékzott a hír hallatán, hogy az Armada de Molucca 
egyik hajója  szegfűszeggel megrakva visszatért 
Sevillába. Felháborodottan tiltakozott Károly királynál, 
hangsúlyozva, hogy a  Fűszer-szigetek valójában 
Portugáliához tartozik. Károly a maga részéről 
türelmesen, de kitartóan nyomást gyakorolt a Zöld-foki- 
szigeteken portugál fogságba került emberek szabadon 
bocsátása érdekében, és a következő évben a 
tengerészek kisebb csoportokban  visszaszivárogtak 
Spanyolországba. A Victoria volt legénységének további 
túlélői a következők voltak: Roland de Argot tüzér, Martín 
Méndez, a flotta könyvelője, Pedro de Tolosa Simón de 
Burgos, aki gyaníthatóan elárulta társait a Zöld-foki- 
szigeteken, és egy  fűszer-szigeteki személy, akit 
Manuelnak hívtak. 

A Victoria túlélőinek két csoportja a kiállt 
megpróbáltatások ellenére sokkal szerencsésebb volt, 
mint az a hatvan ember, aki a 7rinidadot választotta a 
hazafelé úthoz. A hatvan emberből mindössze négyen 
tértek vissza Spanyolországba vagy Portugáliába. Egy 
Juan Rodriguez nevű süket tengerész, aki 48 életévével a 
legöregebb túlélő volt, s egy Lisszabonba tartó portugál 
hajó fedélzetén jutott vissza Európába. Némi időt 
börtönben töltött, majd szabadon engedték, és 
visszatérhetett Sevillába. Kora, gyengesége és az 


elszenvedett megpróbáltatások ellenére a Casa de 
Contratación alkalmazta őt még egy indiai útra. 

Kényszermunkával és megaláztatásokkal teli hónapok 
után Espinosát a Molukkákról több társával együtt 
Kocsinba, a portugál kézen lévő nyugat-indiai városba 
szállították. Miután visszautasított egy portugál ajánlatot, 
hogy harcoljon az arabok ellen, levelet írt Károly 
királynak, elpanaszolva, hogy az alkirály, Vasco da Gama 
"megfenyegetett, hogy levágatja a fejemet, és durva 
szavakkal meggyalázott, és azt is mondta, hogy a 
többieket fölakasztatja". 

1526-ban négy rabságban töltött, nyomorúságos év 
után Gonzalo Gómez de Espinosa, a korábbi kapitány, és 
Ginés de Mafra, a szószátyár kormányos, valamint Hans 
Vargue tüzér fölkerültek egy Lisszabonba induló hajóra. A 
szabadulás azonban még váratott magára; 
megérkezésükkor a hős világjárókat börtönbe vetették. 
Vargue a fogságban meghalt, s minden földi javát - 
járandóságát és szegfűszegcsomagját -  Espinosára 
hagyta. 

A hányattatás éveitől megkeményedve De Mafra és 
Espinosa túlélték a lisszaboni börtön megpróbáltatásait, 
mint ahogy minden mást, és szabadon bocsátásuk után 
visszatértek Sevillába, ahol azonban újból börtön várt 
rájuk, ügyüket 1527-ben tárgyalták; végül fölmentették 
és szabadon engedték őket. 

A Magellánhoz és Károly királyhoz olyannyira hű két 
ember sorsa éles ellentétben állt a lázadók sorsával, akik 
a San Antonio fedélzetén tértek vissza Sevillába; 
mindegyiküket szabadon bocsátották, kivéve Álvaro de 
Mesguitát, akit éppen lojalitása miatt ejtettek túszul a 
lázadók. Az igazságtalanság különösen  Espinosa 
esetében volt szembetűnő, aki bármilyen hibákat 
követett is el kapitányként, mégiscsak ő volt az, aki 
alguacilnak bizonyult a válság pillanatában, és 
kulcsszerepet játszott abban, hogy Magellán a Puerto 
San Julián-i lázadás után visszanyerhesse uralmát a flotta 


fölött. Magellán apósa, aki még mindig Sevillában élt, 
fölkarolta e két igazságtalanul meghurcolt túlélő ügyét, 
és megkockáztatta, hogy levelet ír védelmükben Károly 
királynak. Ahelyett, hogy a lázadókat hűtlenségükért 
megbüntették volna, ,igen kedvező fogadtatásban és 
kezelésben részesítették őket Felséged költségén - 
jegyezte meg Barbosa -, miközben a kapitányt és 
másokat, akik Felséged iránt hűséget tanúsítottak, 
bebörtönözték, és minden joguktól megfosztották. Ez 
nagyon rossz példa azoknak, akik szívvel-lélekkel 
teljesíteni igyekeznek kötelességüket". 

A hazatérés után mindkettőjüknek jócskán volt oka a 
keserűségre. De  Mafra megtudta, hogy felesége, 
halottnak gondolva őt, újra házasságot kötött, ráadásul 
új férjével volt hitvese teljes vagyonát felélte. 
Megelégelve a sorscsapásokat, De Mafra visszatért 
ahhoz az élethez, amelyet legjobban ismert: ismét 
kormányos lett a Csendes-óceánon, s 1542-ig a Fülöp- 
szigeteken szolgálta Spanyolországot. 

Espinosának még különösebb sors jutott 
osztályrészül. 1527. augusztus 24-én Károly király 
hatalmas nyugdíjat - 112 500 maravédit - garantált 
számára, amit azonban soha nem kapott meg. A Casa de 
Contratación, szokásos rosszindulatával, visszatartotta a 
börtönben töltött évekre járó összeget, azzal érvelve, 
hogy ezt az időszakot  ,nem Spanyolország 
szolgálatában" töltötte el. Fölháborodva a lélektelen 
bürokraták viselkedésén, Espinosa kétszeres összegért 
perelt, ám végül az eredeti járandóságnak csak a felét 
kapta meg, s azt is úgy, hogy egy újabb fűszer-szigeteki 
expedícióba akarták őt besorozni. (A király hozzájárult, 
hogy a Hans Vargue által ráhagyott 15 000 maravédit 
megtarthassa.) 

Espinosa érthető módon nem kívánt visszatérni arra a 
földre, ahol oly sok bajtársa vesztette életét, és ahol ő 
maga négy hosszú éven át raboskodott. 1529-ben Károly 
király úgy döntött, hogy újabb nyugdíjat folyósít hű 


alattvalójának, ezúttal 30 000 maravédit, s mellette 
Espinosa kapott egy kényelmes felügyelői állást évi 43 
000 maravédi fizetéssel. A révbe jutott tengerész élete 
hátralevő részét Sevillában élte le. 


Spanyolország és Portugália megegyezett, hogy újabb 
konferenciát tartanak a demarkációs vonal 
meghatározása és a Fűszer-szigetek ügyében. A spanyol 
delegációnak olyan szakértői voltak, mint Sebastián 
Elcano, Giovanni Vespucci (Amerigo testvére) és 
Sebastian Cabot. A jó szándék és a tekintélyes szakértői 
csapat ellenére az esemény hamar bohózattá fajult. 

A tanácskozás szigorú pártatlanságának jelképeként a 
csúcstalálkozót egy a Guadiana folyó fölött átívelő hídon, 
a spanyol-portugál határ közelében tartották, de a 
helyszín kis híján meghiúsította a konferenciát. Ahogy a 
portugál delegáció nagy tekintélyű tagjai átsétáltak a 
hídon, megállította őket egy kisfiú, aki megkérdezte 
tőlük, igaz-e, hogy Károly királlyal akarják felosztani a 
világot. A korábbi indiai kormányzó, Diogo Lopes de 
Segueira azt felelte, hogy igen, erről van szó. Erre a 
kisfiú fölemelte az ingét, megfordult, hogy az ülepét 
mutassa, és kicsiny ujjával húzott egy vonalat a feneke 
közepén. 

- . A  vonalatokat pontosan ide húzzátok!  - 
indítványozta. 

A felek átvonultak a folyó két partjára. A 
kozmológusok és az asztronómusok folytatták vitájukat a 
földrajzi hosszúságról, de egyetlen fok tekintetében sem 
tudtak egyetértésre jutni, így az a kérdés, hogy a Fűszer- 
szigetek valójában hol helyezkednek el, továbbra is 
eldöntetlen maradt. Magellán átszelte ugyan a Csendes- 
óceánt, ez vitathatatlan, de változatlanul nem tudta 
senki, hogy pontosan mekkora utat tett meg. A 
becslések pedig ekkora távolság esetében nem sokat 
érnek. Mindennek következtében a demarkációs vonal 
újrakijelölésére tett kísérlet kudarcba fulladt. Ahogy 


várható volt, mindkét oldal győzelemről beszélt - és 
persze arról, hogy övé a Fűszer-szigetek. 

Károly király, mit sem törődve a konferenciával, egy 
vagyont költött a  Molukkákra küldendő következő 
expedícióra, tekintet nélkül arra, hogy ezek a 
vállalkozások milyen költségekkel és milyen 
kockázatokkal járnak. 

1525-ben a Casa de Contratación megbízást adott 
egy jó kapcsolatokkal rendelkező tisztnek, Francisco 
Garcia de Loaysának a következő Armada de Molucca 
vezetésére. Sebastián Elcano, az első világ körüli hajós, 
másodparancsnoki kinevezést kapott. Az utazás 
elsődleges célja - jól felszerelt kereskedelmi posztot és 
erődöt kiépíteni a  Fűszer-szigeteken - pontosan 
megmutatta, mennyire üresen csengtek Károly király 
megbékélésről szóló szavai. Spanyolország továbbra is 
eltökélt maradt, hogy a fűszer-kereskedelemben megtöri 
a portugál monopóliumot, és megszerzi a szigeteket, 
bármilyen áron. 

A második Armada de Molucca azzal a reménnyel 
hagyta el Sevillát, hogy Magellán útját követve sokkal 
biztonságosabb és gyorsabb utazásban lesz részük, ám 
pontosan az ellenkezője történt. Magellán navigációs 
géniusza nélkül a második Armadára még kíméletlenebb 
sors várt, mint az elsőre. Elcano, minden tapasztalata 
ellenére, hibát hibára halmozott, és a Magellán által 
fölfedezett szoroshoz jelentős és veszedelmes késéssel 
érkezett meg. Ezen a szélességi fokon viharok 
ostromolták az Armadát, és az öt hajóból csak kettő 
maradt. A Csendes-óceánon a tisztek és a legénység 
körében kitört a skorbut, éppen úgy, ahogy Magellán 
átkelésekor, csakhogy ezúttal senkinek nem volt 
birsalmatartaléka, amely megvédte volna őket a 
pusztulástól, még magának a főparancsnoknak sem. 

Loaysa meghalt, s egy Károly király által előkészített 
borítékot hagyott hátra, melyen megnevezte az utódját 
Amikor a pecsétet feltörték, kiderült, hogy a király 


Elcanót jelölte meg a következő admirálisnak. A baszk 
tengerész tehát végre feljutott a csúcsra, de nem sok 
ideje maradt, hogy sikerét élvezhesse, mivel ekkor már ő 
is skorbutban szenvedett. Kis kabinjába visszavonulva 
megfogalmazta végakaratát; a dokumentum részletesen 
rendelkezett minden földi javáról, le egészen az utolsó 
ruhadarabjáíg és az utolsó ív papiijáig; felsorolta 


jótékonysági adományait; külön ajándékokról 
gondoskodott szeretőinek; és kérte, hogy temetésére 
Guetariában, szülővárosában kerüljön sor. A 


végrendeletet hét tanú írta alá, valamennyien baszkok. 
Ot nappal ezután, 1526. augusztus 4-én Sebastián 
Elcano meghalt a tengeren, a nagy felfedezések korának 
újabb áldozataként. Testét a Csendes-óceán 
nyughatatlan mélységeinek adták át. 

Magellán utazásának hátborzongató 
megismétlődéseként a második Armada de Molucca 5 
hajója közül csupán 1 érte el a Fűszer-szigeteket. És a 
450 ember közül, aki Spanyolországból útnak indult, 
mindössze 8 tért vissza Spanyolföldre, vagyis az 
emberéletekben keletkezett veszteség nagyobb volt 


annál, mint amekkorát Magellán legénysége 
elszenvedett. 
A rendkívüli halálozási ráta - nem beszélve a 


költségekről - sem térítette el Károly királyt attól, hogy 
újra és újra megpróbálja elérni a Fűszer-szigeteket. A 
következő expedíció vezetésével Sebastian Cabót, a 
piloto mayort, azaz Sevilla főkormányosát bízta meg, de 
a balszerencsés tengerész csak a Rio de la Platáig jutott, 
és rossz szoroson próbált meg átkelni Dél-Amerika keleti 
partjairól. Nem sokkal később aztán a harmadik Armada 
de Moluccát visszavezette Spanyolországba, ahol azzal 
vádolták meg, hogy azért nem vágott neki az igazi 
szorosnak, mert megijedt a veszélyektől. 

Röviddel e kudarc után mexikói állomáshelyéről, 
Aguatenjóból, Hernán Cortés, Mexikó meghódítója indult 
útnak saját expedíciójával a Fűszer-szigetek felé. Jóllehet 


útja rövidebbnek ígérkezett, hiszen nem kellett átkelnie a 
szoroson, ez az expedíció is katasztrófával végződött. 
Csupán egyetlen hajó érte el a Fűszer-szigeteket, de 
portugálok elfogták a legénységet, és lefoglalták a hajó 
rakományát, s ezzel a misszió ott helyben meghiúsult. 

A spanyol álom a Fűszer-szigeteken létrehozandó 
kereskedelmi lerakatról és arról, hogy spanyol ládákban 
hazaszállítják India kincseit, minden egyes kudarccal 
egyre inkább elhalványult, s ugyanakkor Magellán 
emberfölötti teljesítménye és rendíthetetlen eltökéltsége 
egyre dicsőbb fényben ragyogott. 

A kedvezőtlen fordulatok ellenére Károly király nem 
adta fel a világgazdaság fölötti uralomról szőtt álmait. Az 
ötödik Armada útnak indítását is támogatta, melyet egy 
spanyol zászló alatt hajózó portugál, bizonyos Simon de 
Alcazaba vezetett, és ez a vállalkozás ígérkezett az 
összes közül a legtörtetőbbnek és a legagresszívebbnek. 
A flotta nyolc hajóból állt, és alkalmas volt arra, hogy egy 
nagy kontingens spanyol katonát is magával vigyen a 
Fűszer-szigetekre. Az volt a feladatuk, hogy elűzzék a 
portugálokat, és a szigeteket egyszer s mindenkorra a 
spanyol korona részévé nyilvánítsák. Ám még mielőtt a 
flotta útnak indult volna, Károly király kétségbeejtő 
anyagi helyzetbe került. A franciák elleni küzdelem 
kiürítette az államkasszát, ugyanakkor a régi financiális 
támogató, Cristobal de Haro és a Fugger-dinasztia nem 
volt hajlandó újabb kétes kimenetelű expedíciót 
támogatni, azok után, hogy a korábbiak oly sok bátor 
ember életébe kerültek. Az elkövetkező két évtizedben a 
Fugger-ház megpróbálta visszanyerni a kudarcba fulladt 
armadákra fordított befektetéseit, de a spanyol korona, 
folyamatosan a fizetésképtelenség szélén 
egyensúlyozva, nem tudta visszafizetni adósságait. 

Ebben a kétségbeejtő pénzügyi helyzetben Károly 
nem volt képes újabb expedíciót útnak indítani a Fűszer- 
szigetekre. Célját azonban nem adta fel; diplomáciai 
megoldást keresett, hogy meghiúsítsa vagy legalábbis 


megfékezze a portugál világuralmi ambíciókat. Bizottság 
fölállítását indítványozta a portugáloknak, hogy együtt 
tanulmányozzák a fűszer-szigeteki dilemmát, s egyúttal 
felkérte a  Vatikánt, hogy járjon el az esetleges 
nézeteltéréseknél döntőbíróként. III. Jánosnak nem volt 
más választása, el kellett fogadnia az ajánlatot, ha nem 
akart a pápai hatósággal szemben ellenségesnek és 
tiszteletlennek mutatkozni. Ilyen módon Károly király a 
diplomácia eszközével érvényesíteni tudta befolyását a 
Fűszer-szigeteken - igaz, nem hosszú ideig. 

Mivel korábbi támogatóitól nem tudott pénzt szerezni, 
Károly arra kényszerült, hogy a portugálokhoz forduljon 
segítségért 1529-ben hatalmas összeget - 350 000 
dukátot - kölcsönzött III. Jánostól, és a kölcsön 
fedezeteként elzálogosította a Fűszer-szigeteket és az 
összes keleti szigetet. Mindkét ország aláírta a zaragozai 
szerződést, véget vetve ezzel a világkereskedelmi 
uralomért folytatott óriási küzdelemnek. Mindössze hét 
évvel Magellán utazása és három további sikertelen 
expedíció után Károly király a pénzügyi összeomlás 
határán állva föladta a szigeteket, és visszaszolgáltatta 
Portugáliának. Birodalmi ügyekben mindennek ára van. 

1580-ban, azaz ötven évvel a Victoria hazatérése után 
egy másik felfedező, Sir Francis Drake hajózta körbe a 
Földet. Útja a Magellán-szoroson vezetett keresztül. 
Ahhoz, hogy hőstettét végrehajthassa, Drake-nek azokra 
az ismeretekre kellett hagyatkoznia, melyeket a hajdani 
főparancsnok és legénysége oly nagy gyötrelmek és hősi 
küzdelmek árán megszerzett. 


A kicsiny Victoriának, az első hajónak, mely a Föld 
körbehajózását végrehajtotta, különös epilógus jutott 
osztályrészül. Senki se gondolt arra, hogy a viharvert 
hajót Magellán nagy tettének testamentumaként az 
utókornak megőrizze. Ehelyett a hajót rendbe hozták, 
106 274 maravédiért eladták egy kereskedőnek, és a 
spanyolok amerikai hódításának igáslovaként újból 


munkába állították. 1570-ben a Victoria még rótta az 
Atlanti-óceánt. Végül egy az Antillákról Sevillába tartó 
úton nyomtalanul eltűnt; legénységének minden tagja 
odaveszett. Feltehetően egy közép-atlanti vihar zúzta 
szét és küldte a tengerfenékre, szótlan sírfeliratát a 
nyughatatlan hullámokra írva. 


A Magellán-szorosról az első pontos térkép 1531-ben 
jelent meg. Oronce Finé, a térkép készítője a szoros 
fekvését a dél-amerikai földrészen pontosan jelölte meg, 
s jóllehet a szorost a térkép nem nevezte meg, a 
Csendes-óceánt  ,Magellanicum" névvel illette. A 
Magellanica, illetve a Magellán Földje elnevezés sok 
későbbi térképen is megjelenik, általában Patagóniát 
vagy Chilét jelölve. Gerardus Mercator, a flamand 
térképész, híres glóbuszán 1541-ben szentesítette a 
szoros felfedezését. Ebben az időben kezdték a szorost 
Magellán nevével fémjelezni - a földet ekkor már nem; 
Magellán nevét tehát egyetlen olyan terület sem kapta 
meg, melynek örökül hagyásáról a nagy felfedező 
álmodozott. A Földön legalábbis ez a helyzet Fenn az 
égben azonban neve az expedíció csillagásza által 
fölfedezett két törpegalaxissal társul: a  Magellán- 
felhőkkel, melyek a déli féltekéről láthatók. 

Habár egyetlen kontinenst vagy országot sem 
neveztek el róla, Magellán expedíciója a nagy földrajzi 
felfedezések korának legnagyobb tengeri utazása volt. 
Hősies, az egész világot felölelő vállalkozása az ókori 
görögök és rómaiak nagy cselekedeteivel mérhető; azon 
tettekével, melyeket a reneszánsz kora oly nagy 
lelkesedéssel és meggyőződéssel fedezett föl újra. 
"Hajósaink valójában mélyebben bevésték nevüket az 
örökkévalóságba, mint az argonauták - írta Peter Martyr, 
Magellán kortársa s az Újvilág első történetírója. - És 
hajójuk sokkal inkább megérdemli, hogy a csillagok 
között kapjon helyet, mint a jó öreg Argó; hiszen azon 
csak Görögországból Pontoszig jutottak, míg a mieink az 


egész nyugati és déli féltekét meghódították, behatoltak 
a Kelet mélyére, és újra visszatértek nyugatra." 

Szembeszállva az ókori világkép intellektuális és 
spirituális korlátjaival, s a régi tételeket a valóság végső 
kontrolljának vetve alá - azzal nevezetesen, hogy a 
földgolyót körbehajózta -, Magellán már a felvilágosodás 
korára, sőt azon túl, egészen korunkig tekintett előre. 
Neki és legénységének hatalomvágya, szexualitás iránti 
elragadtatása, hitbuzgalma, gyakran tragikus 
tudatlansága és — sebezhetősége — a történelem 
fordulópontját jelenítette meg. 

E fölfedezők cselekedeteinek és jellemének hatása - 
jó és rossz értelemben egyaránt - a mai napig is 
erőteljesen érzékelhető. 

